
प्रस्तावन . 


भारत के प्राचीन इतिहास में मौर्य साम्राज्य का महत्त्वपूर्ण स्थान है 
चन्द्रगुप्त और विन्दुसार जैसे मौर्य राजा बड़े प्रतापी थे। उनके प्रयत्न से 
प्रायः सम्पूर्ण भारत एक शासन में आ गया था, और मोर्ये-साग्राज्य की 
उत्तर-पर्चिमी सीमा हिन्दूकुश पर्वतमाला से भी परे तक पहुँच गई थी। 
अशोक ने झस्त्रशक्ति द्वारा साम्राज्य-विस्तार की नीति का परित्याग कर 
धर्मविजय की नीति को अपनाया, और अपने साम्राज्य की असीम शक्ति 
का उपयोग सेवा और लोक-कल्याण द्वारा अन्य देशों की विजय के 
लिए किया । परिणाम यह्‌ हुआ कि पश्चिमी और मध्य एशिया के विविध 
राज्यों में भारतीय धर्म, और सभ्यता का प्रसार हुआ, और इस प्रकार 
भारत का जो सांस्कृतिक साम्राज्य स्थापित हुआ, वह सदियों तक कायम 
रहा। पर अशोक ने धर्मविजय की जिस नीति का अनुसरण किया था, 
निर्बल हाथों में पड़कर वह विनाशकारिणी भी हो सकती थी। धर्मविजय 
की धुन में अशोक के उत्तराविकारियों ने सँन्यशक्ति की उपेक्षा प्रारम्भ 
कर दी, जिसके कारण विशाल मोर्य-साम्राज्य खण्ड-खण्ड होने लगा, और 
यवनों ते भारत पर आक्रमण फिर प्रारम्भ कर दिए । मगघ की सेना यवनों 
का सामना करने में असमर्थ रही, और वे भारत को आक्रान्त करते हुए 
अयोध्या तक चले आए। अशोक की धर्मेविजय की नीति उसके निर्वल 
उत्तराधिक़रारियों के हाथों में असफल और बदनाम हो गई। इसीलिए एक 
प्राचीन ग्रन्यकार ते लिखा है कि राजाप्रों का कार्य शत्रुओं का दमन तथा 
प्रजा का पालन करना है, सिर मूँडाकर चैन से बैठना नहीं । शुङ्गवंशी 
पुष्यमित्र ने मौर्यो के निर्वीर्यं शासन का अन्त कर भारत की क्षात्रशक्ति 
का पुनरुद्धार किया और यबनों को सिन्धु नदी के परे धकेल देने में सफलता 
प्राप्त की । राजा अशोक के पर्चात भारत की क्षात्रशकित का किस प्रकार 
-ह्लास हुआ, और बाद में पुष्यमित्र के नेतृत्त्व में एक बार फिर भारत में 
नवजीवन तथा बल का संचार हुआ, इसी का वृत्तान्त कथानक रूप में इस 
उपन्यास में लिखा गया है। 
यह स्वाभाविक था कि धर्मविजय क्री असफल नीति के कारण जनता 
में बौद्ध धर्म के प्रति भी असन्तोष की भावना उत्पन्न होने लगे। अनेक 
मौर्य राजा बौद्ध धर्म के अनुयायी थे । उनका आश्रय पाकर इस धर्म का 
बहुत उत्कर्ष हुआ था । बहुत-से विहार और संघाराम इस काल में स्थापित 
हो गए थे, जिनमें हजारों स्थविर और भिक्षु निवास करते थे। मनुष्य मात्र 

की सेवा में तत्पर रहने वाले, भिक्षावृत्ति से भोजन प्राप्त करने वाले और 
निरन्तर घूम-घूमकर जनता को कल्याण-मागेँ का उपदेश देने वाले 
भिक्षुओं का स्थान अब सञ्राटों के आश्रय में सब प्रकार का सुख भोगने वाले 
भिक्षुओं ने ले लिया था । जनता के हृदय में भिक्षुओं के प्रति जो ्रादर था, 
यदि अब उसमें न्यूनता आने लगी हो, तो इसमें आश्चर्ये ही क्या था ? इसी 
का यह परिणाम हुआ कि भारत में व्रौद्ध धर्मे के विरुद्ध प्रतिक्रिया प्रारम्भ 
हुई, और लोगों का ध्यान उस प्राचीन वैदिक धर्म की ओर आकृष्ट हुआ, 
जिसके अनुसार शत्रुशरों का संहार कर अश्वमेध यज्ञ का अनुष्ठान करना 
राजाओं का पुनीत कर्त्तव्य माना जाता था। यही कारण है कि मौर्य वंश 
के अन्तिम राजा बृहद्रथ के शासन का अन्त कर सेनानी पुष्यमित्र ने जब 
पाटलिपुत्र के रारजासिहासन को अधिगत किया, तो उन्होंने मगध की सँन्य- 
शक्ति को संगठित कर यवनों को परास्त किया और प्राचीन आर्य राजाओं 
की परम्परा का अनुसरण कर अद्वमेध यज्ञ का आयोजन किया । बौद्ध धर्म 
का ह्लास और वैदिक धर्म का पुनरुत्थान पुष्यमित्र के काल की महत्त्वपूर्ण 
घटनाएँ हैं। ` 
प्राचीन भारतीय इतिहास की जो सामग्री इस समय उपलब्ध है, उससे 
पुष्यमित्र के जीवन तथा कतृ त्व पर अधिक प्रकाश नहीं पड़ता। पौराणिक 
अनुश्रुति से केवल इतना ही ज्ञात होता है कि मौर्य वंश के अन्तिम राजा 
बुहद्रथ को 'उखाड़' कर (समुद्धृत्य) सेनानी पुष्यमित्र ने मगध में शुद्ध 
वंश के शासन का प्रारम्भ किया था। बृहद्रथ को किस प्रकार 'उखाड़ा' 
गया, इस सम्बन्ध में बाणभट्ट के 'हषंचरितम्‌' में एक निर्देश विद्यमान है। 
उसके अनुसार सँन्यशक्ति के प्रदशन के बहाने से पुष्यमित्र ने मौर्य साम्राज्य 
की सब सेनाओं को पाटलिपुत्र में एकत्र कर लिया, और बृहद्रथ को 'पीस' 
कर स्वयं रार्जासिहासन प्राप्त कर लिया । सिन्धुतट पर यवनों को परास्त 
कर पुष्यमित्र ने अश्वमेध यज्ञ का अनुष्ठान किया था, यह बात महाकवि 
कालिदास के नाटक 'मालविकार्निमित्रम्‌' से ज्ञात होती है, और इसकी 
पुष्टि अयोध्या से प्राप्त एक उत्कीर्ण लेख द्वारा हुई है, जिसमें पुष्प्रमित्र को 
'द्विररवमेधयाजी' कहा गया है। पाणिनि की 'अष्टाध्यायी' पर महाभाष्य 
लिखने वाले पतञ्जलि पुष्यमित्र के समकालीन थे। उन्होंने लिखा हैं--- 
८इह पुष्यमित्रं याजयामः, जिससे यह अनुमान किया गया है कि पुष्यमित्र के 
अश्वमेध यज्ञ का पौरोहित्य पतञ्जलि द्वारा ही किया गया था। अशोक के 
कुछ समय पस्चात्‌ भारत पर यवनों के आक्रमण प्रारम्भ हो गए थे, इसकी 
सूचना जहाँ ग्रीक विवरणों से प्राप्त होती है, वहाँ पतञ्जलि के महाभाष्य 

और 'गर्गसंहिता' में भी यवन-आक्रमणों का उल्लेख है। दूसरी सदी ईस्वी- 
पूर्वं में यबनों के अनेक राज्य उत्तर-पड्चिमी भारत में स्थापित हो गए थे, 
जिनके बहुत-से सिक्के भी इस समय उपलब्ध हुए हैं। पर पुष्यमित्र के 
कारण यवन चिरकाल तक सिन्धु नदी के पूर्व में अपनी शक्ति का 
विस्तार नहीं कर सके थे। 

राजा अशोक के उत्तराधिकारी अनेक राजाओं ने धर्मविजय की नीति 
का किस प्रकार दुरुपयोग किया, इस सम्बन्ध में भी कतिपय निर्देश प्राचीन 
साहित्य में मिलते हैं। युगपुराण में मौर्ये राजा शालिशुक के लिए 
“धर्मवादी? और 'अधामिक' विशेषणों का प्रयोग कर व्यङ्ग के साथ यह भी 
कहा गया है कि इस “मोहात्मा' (मूढ) ने धर्मविजय स्थापित की । 

मौर्य-सा-्राज्य के ह्लास तथा शुद्ध वंश के अभ्युदय के काल की धामिक 
दशा के विषय में भी अनेक निर्देश प्राचीन साहित्य में विद्यमान हैं। 
पतञ्जलि ने अपने महाभाष्य में ब्राह्मणों और श्रमणों के 'शाइवतिक 
विरोध' की बात लिखी है। जैसे साँप और नेवले में स्वाभाविक एवं शाश्‍वत 
विद्वेष होता है, वैसे ही ब्राह्मणों और श्रमणों में भी। यह विद्वेष व विरोध 
इस युग में इतना अधिक बढ़ गया था, कि अपने साम्प्रदायिक उत्कं के 
लिए बौद्ध स्थविरों और श्रमणों ने यवन आक्राऱ्ताओं के साथ मिलकर 
भारत के शासनतन्त्र के विरुद्ध षड्यन्त्र करने में भी संकोच नहीं किया 
था । एक प्रसिद्ध ऐतिहासिक के अनुसार, “ऐसा प्रतीत होता है कि पंजाब 
में बौद्ध लोगों ने ग्रीक आक्रान्ताओं का खुले तौर पर साथ दिया था, 
जिसके कारण पुष्यमित्र उनके प्रति वैसा बरताव करने के लिए विवश हुआ 
था जैसा कि देशद्रोहियों के प्रति किया जाता है।” बौद्ध अनुश्रुति में पुष्य- 
मित्र के वौद्धों के प्रति विद्वेषभाव का सजीव वर्णन किग्रा गया है। वहाँ 
लिखा है कि उसने बहुत-से बौद्ध स्तूपों का ध्वंस करा के शाकल नगरी में 
यह घोषणा की थी, कि जो कोई किसी श्रमण का सिर लाकर देगा, उसे 
सौ सुवणं मुद्राएँ पारितोषिक के रूप में प्रदान की जाएँगी । 

थे ही कतिपय ऐतिहासिक तथ्य हैं, जो मौरय-सांम्राज्य के ह्लास तथा 
पुष्यमित्र के अभ्युदय के सम्बन्ध में हमें ज्ञात हैं। इस उपन्यास को लिखते 
हुए मैंने इन्हें अपनी दृष्टि में रखा है। पर मैंते अपनी कल्पना से भी बहुत 
काम लिया है। इतिहास और उपन्यास में यही मुख्य भेद है। इतिहास में 
केवल उन्हीं घटनाओं का वर्णन किया जाता है, जो अनुसन्धान एवं विवेचन 
द्वारा सत्य सिद्ध हों । पर उपन्यास में लेखक को अपनी कल्पना से भी काम 
सेने का अवसर मिल जाता है। 

पाटलिपुत्र के रार्जातहासन पर आरूढ़ होने से पूर्व पुष्यमित्र मौर्य- 
साम्राज्य के सेनानी या प्रधान सेनापति थे। उनके जीवन का बड़ा भाग 
सेनानी के रूप में ही व्यतीत हुआ था। मैंने कल्पना की है कि पुष्यमित्र ने 
सेनिक सेवा तब प्रारम्भ की थी, जब कि राजा दशरथ मोर्य-सा'्राज्य के 
अधिपति थे (२२५ ईस्वी पूर्व) । धर्मविजय की आड़ लेकर मौर्य राजा 
देश की रक्षा के अपने कत्तव्य की जिस प्रकार उपेक्षा कर रहे थे, पुष्यमित्र 
को उससे बहुत उद्वेग हुआ। उन्होंने यत्न किया कि मगध के शासनतन्त्र 
को अपने कत्तंव्थ का बोध कराएँ। पर इसमें उन्हें सफलता प्राप्त नहीं हुई। 
इसीलिए उन्होंने मौयों के निर्वीर्यं शासन का अन्त किया, और स्वयं पाटलि- 
पुत्र के राजसिहासन को अधिगत, कर लिया। इस उपन्यास की कथा का 
सम्बन्ध उसी युग के साथ है, जब कि मौर्य-साम्राज्य का निरन्तर ह्लास हो 
रहा था। 

भारत का प्राचीन इतिहास एक ऐसे गहरे अन्धकूप के समान है, जिस 
में कोई भी वस्तु अपने यथार्थ रूप में दिखाई नहीं देती । वृक्षों की शाखाएँ 
वहाँ लटकते हुए साँपों जैसी प्रतीत होती हैं, और तँरते हुए पत्ते जल- 
जन्तुओं के समान | प्राचीत इतिहास की न घटनाएं स्पष्ट हैं, और न पात्रों | 
के चरित्र । इस उपन्यास में देववर्मा, शतधनुष और बृहद्रथ जैसे मौय । 
राजाओं को जिस रूप में चित्रित किया गया है, सम्भव है कि वे उससे 
सर्वंथा भिन्न हों। जेतवन, कुक्कुटविहार आदि के जिन स्थविरों के नाम इस 
उपन्यास में दिए गए हैं, वे सब कल्पित हैं। यही बात अन्य भी बहुत-से 
पात्रों के सम्बन्ध में है। पर इसमें सन्देह नहीं, कि मौर्य-साम्राज्य के ह्लास- 
काल का जो चित्र मैंने उपस्थित किया है, बह ज्ञात ऐतिहासिक तथ्यों के 
अनुरूप है । 

इस उपन्यास में कुछ ऐसे शब्दों का प्रयोग हुआ है, जिनसे अनेकः 
पाठक अपरिचित होंगे । ये शब्द उस युग में प्रचलित थे, और उस युग का 
वातावरण उत्पन्न करने में इनसे सहायता मिलती है । आशा है, पाठकों 
को इन्हें समने में कठिनाई नहीं होगी । पुस्तक के अन्त में इनके अर्थ भी 
दे दिए गए हैं। 


सत्यकेतु विद्यालंकारः 

हमारी यह कथा उस समय प्रारम्भ होती है जब सम्राट अशोक की 

मृत्यु हुए पन्द्रह वर्ष व्यतीत हो चुके थे, और पाटलिपुत्र के राजासहासन पर 

उनके पौत्र सम्राट्‌ दशरथ विराजमान थे । चन्द्रगुप्त और बिन्दुसार जैसे 

प्रतापी मौर्य सम्राटों ने मगध के जिस विशाल साम्राज्य की स्थापना की 

| थी, वह अभी प्रायः अक्षुण्ण रूप में विद्यमान था, यद्यपि उसमें ह्लास के 
चिह्न प्रगट होने लग गए थे । आचार्य चाणक्य ते कभी यह स्वप्त लिया था 

कि हिमालय से समुद्रपर्यन्त सहख योजन विस्तीर्णं जो आर्थभूमि हैं, वह एक 
चक्रवर्ती राज्य का क्षेत्र है और वह सब एक ही शासन में रहनी चाहिए। 
चाणक्य के शिष्य चन्द्रगुप्त ने इस स्वप्न को पूरा कर दिखाया था, और 

इसमें जो कमी रह गई थी उसे बिन्दुसार और अशोक ने पूरा कर दिया था। 

यदि मौर्य सम्राट चाहते, तो अपने विशाल साम्राज्य की अदम्य सैनिक 

शक्ति का उपयोग देशदेशान्तर को जीतते के लिए कर सकते थे। यदि वें 
यवनराज सिकन्दर के समान दिग्विजय के लिए प्रवृत्त हीते, तो सम्पूर्ण 

- पद्चिमी एशिया को जीतकर अपनी अधीनता में ला सकते थे । सीरिया, 
मिस्र, मसिडोत और बाख्त्री के यवन राजाओं में यह शक्ति नहीं थी कि वे 

मोर्या का सामना कर सकते । पर कलिग की विजय करते समय अशोक को 

यह्‌ अनुभूति हुई कि युद्ध में मनुष्यों का व्यर्थ संहार होता है, लाखों स्त्रियाँ 
विधवा हो जाती हैं और अनगिनत बच्चे अनाथ हो जाते हैं। शस्त्र-शक्ति 

द्वारा जो विजय की जाती है वह स्थायी नहीं होती, उससे मनुष्यों में विद्वेष 

की ही वृद्धि होती है। इसी अनुभूति से अशोक ने झस्त्र-विजय के स्थान 

पर घर्म-विजय की नीति को अपनाया और यह यत्त किया कि मनुष्यों के 

मनों पर विजय प्राप्त की जाए। उस युग के राजा प्रायः युद्धों में व्यापृत 

| रहा करते थे, शस्त्र-शक्ति का प्रयोग कर पड़ोसी राज्यों को परास्त कर 
| देना वे गौरव की बात समभते थे, और अपनी प्रजा के हित व सुख़ पर वे 
| ज़रा भी ध्यान नहीं देते थे। पश्चिमी एशिया के यवन राजाओं को तो 
आपस में लड़ने से ही अवकाश नहीं मिलता था। इस दशा में अशोक के 

मन में यह विचार उत्पस्त हुआ कि भारत की पश्चिमी सीमा पर जो अनेक 

यवन राज्य विद्यमान हैं, उनकी प्रजा के हित व सुख का साधन किया जाए 


और इस प्रकार उनके हृदयों को जीतकर एक नए ढंग का चक्रवर्ती 


साम्राज्य स्थापित किया जाए । इन यवन राज्यों के साथ भारत का राज- 
नौतिक सम्बन्ध पहले भी विद्यमान था। मौर्य सम्राटों के राजदूत यवन 
राजाओं के दरबारों में रहा करते थे, और यवनों के राजदूत पाटलिपुत्र की 


राजसभा में । अशोक ने इन यवन राज्यों में एक नए प्रकार के राजकमंचारीः 


नियुक्त किए, जिन्हें 'धर्ममहामात्य' कहते थे । धर्ममहामात्यों का कार्य यह 
था कि जनता के हित व कल्याण के साधन जुटाएँ, मनुष्यों और पशुओं की 
चिकित्सा के लिए चिकित्सालय खूलवाएँ, अनाथों और वृद्धों की रक्षा करें 
और प्राणिमात्र के सुख के लिए प्रयत्न करें । घर्ममहामात्यों का एक महत्त्व- 
पूर्ण कार्य यह भी था कि वे जनता को धर्म का वास्तविक अभिप्राय 


समभाएँ। अशोक का मत था कि दासों और मृत्यों के प्रति उचित बरताव 


करना, गुरुजनों कु आदर करना, माता-पिता की सेवा करना, सबके प्रति 


करुणा की भावना रखना, दान करना, संयम और सदाचारपूर्वक जीवन. 


बिताना, अपने आचरण को पवित्र बनाना और वाणी पर संयम रखना ही 
सच्चा धर्मे है। धमं के ये तत्त्व सव सम्प्रदायों में समान रूप से पाए जातेः 


हैं। उनके विधि-त्रिधानों, अनुष्ठानों और पूजा-पाठ की विधि में कितनी 
ही भिन्नता क्यों न हो, पर कौन-सा ऐसा सम्प्रदाय है जो धर्म के इनः 
आधारभूत तत्त्वों को स्वीकार न करता हो ? फिर साम्प्रदायिक विद्वेष से 
क्या लाभ है ? सब सम्प्रदायों को एक-दूसरे का आदर करना चाहिए, और 
सबको परस्पर मिलकर रहना चाहिए। सम्राट्‌ अशोक ने अपने साम्राज्य 
के सीमान्त प्रदेशों और विदेशों में सर्वत्र धर्ममहा मात्य नामक राजकर्म चारी' 
इसी प्रयोजन से नियुक्त किए थे कि वे जनता का ध्यान धर्म के मूल तत्वों 
की ओर आकृष्ट कर और प्राणिमात्र के हित-सुख का साधन करें । यवन 
शासकों के अत्याचारों से पीड़त और निरन्तर युद्धों से उद्विग्न जनता ने 
भारत के धर्ममहामात्यों का उत्साहपूर्वक स्वागत किथा। यवन राज्यों की 
प्रजा राजनीतिक दृष्टि से यवन राजाओं के अधीन थी, पर अपने हित व 


सुख के लिए वह भारत के घर्ममहामात्यों की ओर देखती थी। वह अशोक 


को अपना हितचिन्तक और सुखसाधक मानती थी । परिमाण यह हुआ कि 
भारत का घर्म-साम्राज्य यवन देशों में स्त्र स्थापितं हो गया और अशोक 
गवे के साथ यह कह सका--'सब जगह लोग देवताओं के प्रिय प्रियदर्शी 
राजा के धर्मानुशासन का अनुसरण कर रहे हैं, और भविष्य में भी करेंगे । 
इस प्रकार सर्वत्र जो विजय स्थापित हुई है, वह वस्तुतः आनन्द देते 

बाली है।' 

अशोक की मृत्यु के अनन्तर उसके उत्तराधिकारियों ने भी धर्म- 
विजय की नीति का अनुसरण किया । मौर्ये सञ्राटों द्वारा नियुक्त धर्म- 
महामात्यो का सहारा लेकर बौद्ध भिक्ष भी तथागत बुद्ध के अष्टांगिक आर्य- 
मार्ग का प्रचार करने के लिए विदेशों में गए और पश्चिम के यवन “राज्यों 
के कितने ही नगरों में बौद्ध विहारो, स्तूंों और चँत्यों का निर्माण हुआ। 
अशोक द्वारा भारत का जो सांस्कृतिक साम्राज्य स्थापित किया गया था, 
वह वस्तुत: अनुपम था । सिकन्दर ने शस्त्र-शक्ति का प्रयोग कर जिस 
साम्राज्य की नींव डाली थी, वह उसके जीवन-काल में ही खण्ड-खण्ड होना 
प्रारम्भ हो गया था । पर अशोक नेऽजो धर्म-विजय की, वह सदियों तक 

कायम रही । 
यवनराज सिकन्दर की मृत्यु के पश्चात्‌ उसका साम्राज्य अनेक 
| खण्डों में विभक्त हो गया था । हिन्दूकुश से भूमध्यसागर तक के जो प्रदेश 
सिकन्दर ने अपने अधीन किए थे, उन पर उसके अन्यतम सेनापति सँल्युकस 
ने अपना शासन स्थापित कर लिया था । पर उसका साम्राज्य भी चिर- 
काल तक कायम नहीं रह सका था । वाख्त्री और पार्थिया उसकी अधीनता. 
से स्वतन्त्र हो गए थे, और वहाँ अन्य यवन राजवंश शासन करने लगे थे। 
तीन-चौथाई सदी के लगभग तक वास्त्री का प्रदेश संल्युकस द्वारा 
| स्थापित साम्राज्य के अन्तर्गत रह। पर बाद में वहाँ के प्रान्तीय शासक 
(क्षत्रप) दिवोदोत ने अपने को स्वतन्त्र घोषित कर दिया । बाख्त्री का 
यह राज्य हिन्दूकुश पर्वतमाला से परे बंक्षु नदी तक विस्तृत था । भारतीय 
इसे वाल्हीक देश कहते थे। इसकी राजधानी का नाम भी वाल्हीक 
(बल्ख) ही था । आजकल यह्‌ प्रदेश एक मरुभूमि के समान हैँ । पर उन 
दिनों यह अत्यन्त उपज!ऊ और समृद्ध था। सिचाई के लिए वहाँ बहुत-सी 
नहरें विद्यमान थीं, जिनके कारण इस प्रदेश को 'सहु्रमुज' भी कहा जाता 
था । भारतीय लोग वहाँ अच्छी बड़ी संख्या में बसे हुए थे, और वाल्हीक 
| नगरी में उनकी एक पृथक्‌ बस्ती थी, जो 'नवराजगृह' के नाम से प्रसिद्ध 
थी । मगध की पुराची राजधानी का नाम भी राजगृह था। मगध के 
साहसी नागरिक जहाँ भी गए, नए राजगृह बसाते गए । वाल्हीक देश में 
| भी एक राजगुह की सत्ता थी। नवराजगृह के दक्षिण में एक विद्ञाल 
विहार था, जो मध्य एशिया में भारतीय संस्कृति और बौद्ध धर्म का प्रधान 
केन्द्र था। कोई आठ सौ वर्ष बाद सातवीं सदी के शुरू में जब चीनी यात्री 
ह,एनूत्सांग विश्व की यात्रा के लिए निकला, तो वह वाल्हीक नगरी भी 

गया । वहाँ वह इसी विहार में ठहरा था। उसने लिखा है कि इस 
विहार में सैकड़ों भिक्ष और अहत निवास करते हैं। यहाँ एक विशाल 
बुद्धमूति है, जो अनेक प्रकार के रत्नों और मणि-माणिक्यों से जटित है 
ह्य, एनूत्सांग ने इस बिहार को 'नवविहार' नाम से लिखा है। हमें अपनी 
कथाका प्रारम्भ इस नवविहार से ही करना है। 


(२) 
नर्वावहार में महोत्सव 


सम्राट्‌ अशोक के शासनकाल से देश-विदेश में बौद्ध धर्म का प्रचार 
करने के लिए जो महान्‌ आयोजन आचार्य उपगुप्त द्वारा किया गया था 
उसके अनुसार वाल्हीक देश के यबन राज्य में धर्मप्रचार का कार्य स्थविर 
रक्षित को दिया गया था । हिन्दूकुश और पामीर की दुर्गम पर्वतमालाओं 
को लाँघकर महारक्षित वाल्हीक देश में गए और सहस्रो नर-नारियों 
को उन्होंने वौद्ध धर्म में दीक्षित किया | नवविहार का निर्माण भी स्थविर 
महारक्षित के प्रयत्न से ही हुआ था। सम्राट दशरथ के शासनकाल में इस 
बिहार का भव्य भवन वनकर तैयार हो गया था और उसके उद्घाटन के | 
लिए एक महोत्सव का आयोजन किया गया था । बहुत से स्थविर, आचार्ये 
और भिक्षु इस अवसर पर भारत से निमन्त्रित किए गए थे और सम्राट्‌ 
दशरथ ने भी एक सिष्टमण्डल इस महोत्सव में सम्मिलित होने के लिए प्रेषित 
किया था। इस शिष्टमण्डल के नेता आचार्य वीरभद्र थे, जो अपने ज्ञान, 
पाण्डित्य और सदाचारसय जीवन के लिए भारत-भर में प्रसिद्ध थे। उन्हें 
यह भी आदेश दिया गया था कि नवविहार के उत्सव में सम्मिलित होने के । 
अनन्तर वाल्हीक देश में ही धर्ममहामात्य का कार्य करें और वहाँ की यवन 
प्रजा को धर्म द्वारा जीतने का प्रयत्न करें। वाल्हीक के राजमिहासन पर 
इस समय राजा एवृथिदिम विराजमान था जो बड़ा प्रतापी और महत्त्वा- 
कांक्षी था । राज्यविस्तार की इच्छा से वह अपनी सैन्य शक्ति की वृद्धि में 
तत्पर था और पड़ोस के पाथिव (पाथियन) राज्य को जीतकर अपने अधीत 
कर लेने की योजना बना रहा था। सम्राट्‌ दशरथ को विश्‍वास था कि 
वीरभद्र एवृथिदिम को सन्मार्ग पर ला सकेंगे और भारत के परिचमी 
सीमान्त पर कोई नया उपद्रव खड़ा नहीं हो पाएगा। 
आचार्य वीरभद्र के शिष्टमण्डल के साथ एक छोटी-सी सेना भी वाल्हीक 

नगरी भेजी गई थी। पूर्वी समुद्र से हिन्दूकुश पर्वतमाला तक विस्तीणं 
सुविशाल मौर्य साम्राज्य में उस समय पूर्ण शान्ति विराजती थी। पर उसके 
प्चिम में जो यवन राज्य थे, उनमें यह दशा नहीं थी । वहाँ दस्युओं और 
तस्करों के बहुत-से दल संगठित थे, जिनके कारण कोई भी मागं सुरक्षित व 
निरापद नहीं था । हिन्दूकुश पर्वतमाला को पार कर व्यापारियों के जो 
सार्थ (काफिले) पश्चिम को ओर जाते, दस्युओं के ये दल उन पर आक्रमण 
करते और उन्हें लूट लिया करते । इसी कारण व्यापारियों के सार्थ अपनी 
रक्षा के लिए सैनिकों को साथ रखा करते थे। वीरभद्र के साथ जो सेना 
सम्राट्‌ दशरथ द्वारा भेजी गई थी, उसका सेनापति एक युवक था जिसका 
नाम पुष्यमित्र था । पुष्यमित्र विदिशा (भिलसा) का निवासी था, और शुद्ध 
कुल में उत्पन्न हुआ था। 

नवविहार का उद्घाटन समारोह बड़ी धूमधाम के साथ सम्पत्त हुआ । 
स्थविर महारक्षित अभी जीवित थें। वीरभद्र का स्वागत करते हुए' उन्होंने 
कहा--'सम्पूर्ण वाल्हीक देश में तथागत बुद्ध के धर्मानुशासन का भली-भाँति 
पालन हो रहा है। यवतों ने हिंसा का परित्याग कर दिया हैं। सहस्रों यवनों 
ने भिक्ष॒त्रत ग्रहण कर लिया है और वे प्रतिदिन त्रिपिटक के सूत्रों का पाठ 
करते है। आप स्वयं अपनी आँखों से देखिए, भारत ने धमे द्वारा कैसी 
शानदार विजय इस देश में स्थापित की है।' 

आचार्य वीरभद्र ने वाल्हीक नगरी में जो कुछ देखा, उससे वह आश्चर्य- 
चकित रह गए। वहाँ के यवन संस्कृत में बातचीत करना गौरव की बात 
समोते थे, भारतीय रहन-सहन और खान-पान उन्होंने अपना लिया था और 
उनकी यही आकांक्षा रहती थी कि उनके बच्चे शिक्षा के लिए नवविहार 
जाएँ । संघाराम के भारतीय स्थविर और भिक्षु बड़े गर्वे के साथ वाल्हीक 
नगरी में घूमते-फिरते थे। वे जहाँ भी निकल जाते, यवन लोग उनके चारों 
ओर एकत्र हो जाते। यवन माताएँ बच्चों को उनके पास ले जाकर कहुतीं- 
“स्थविर ! यह बालक अभी से उस दिन का स्वप्न देखने लगा है जबकि यह. 
भी काषाय वस्त्र धारण कर नवविहार में शिक्षा के लिए जाएगा। बेटा, 
स्थविर को प्रणाम करो ।' मधुर मुस्कान के साथ अपना दायाँ हाथ ऊँचा 
उठाकर स्थविर बालक को आशीर्वाद देते--'आयुष्मान्‌ हो! बुद्ध, धर्म और 
संघ में तुम्हारी श्रद्धा सदा स्थिर रहे | सदा त्रिरत्न की सेवा करो।' सम्पन्न 
यवन परिवारों के लोग संस्कृत भाषा में ही बात किया करते और माताएँ 
बचपन में ही अपनी सन्तान को संस्कृत सिखातीं। 

वाल्हीक नगरी की पौरसभा ने एक दिन वीरभद्र के सम्मान में भोज का 

आयोजन किया । आचार्य का स्वागत करते हुए महापौर ने कहा--'भारत 
के विश्वविस्यात आचार्य को अपने देश में धर्ममहामात्य के पद पर नियुक्त 
देखकर हमें अपार हर्ष है। यवन और भारतीय एक ही आर्थ जाति की दो 
शाखाएं हैं, हम सब में एक ही रक्त प्रवाहित हो रहा है । यवन और भारतीय 
परस्पर भाई-भाई हैं। हमारा सम्बन्ध बहुत पुराना है। हम यवन लोग 
भारतीयों के छोटे भाई हैं और साथ ही भारत के ऋणी भी । भारत ने हमें 
धर्म का सच्चा मार्ग प्रदशित किया है। विशाल मौर्य साम्राज्य हमारा 
पड़ोसी है, पर उसकी शक्तिशाली सेनाओं ने कभी हम पर आक्रमण करने 
का प्रयत्न नहीं किया। फिर भी हम भारत से परास्त हो गए हैं, उसके धर्म 


के लिए नहीं, अपितु हमारा हित और कल्याण सम्पादित करने के लिए। 
प्रियदर्शी राजा अशोक ने धर्म-विजय की जिस नीति का अनुसरण किया 
था, उसने हमारे हृदयों को जीत लिया है और वास्त्री का यह यवन राज्य 
भारत के विशाल सांस्कृतिक साम्राज्य के अन्तर्गत हो गया है। हमें विश्वास 
है कि आचार्य वीरभद्र के कत्त से यवनों और भारतीयों के सो हाद्रंपूर्ण 
सम्बन्ध में और ग्रधिक वृद्धि होगी और वाल्हीक देश तथा भारत की मैत्री 


वीरभद्र भारत की इस धर्म-विजय से सन्तुष्ट थे । पर पुष्यमित्र ? इस 
युवक सेनानायक का मन आइवस्त नहीं था। वह सोचते थे, नवबि हार या 
नवराजगह्‌ ही तो वाल्हीक देश नहीं है । राजा एवृथिदिम जिस ढंग से अपनी 


_ है। अशोक की मृत्यु के केवल दो साल बाद आः 
साश्राज्य के विरुद्ध विद्रोह कर दिया था । बया सम्राट्‌ कुणाल आन्ध्रों को 


अपने वश में ला सके ? कुछ ही वर्षों के ग्रनन रमे 
गया। वह भी अब मौर्य अ EE रज्ञ में भी विद्रोह हो. 

जा रही है। पर मौर्ये सम्राट धर्म द्वारा पृथ्वी की विजय के लिए प्रयत्नशील 
हैं। भारत के राजकोष का उपग्रोग विदेशों में चिकित्सालय खुलवाने, सड़कें 
बनवाने, धर्मशालाओं का निर्माण कराने और विदेशी जनता के हित व सुख 
का सम्पादन करने में किया जा रहा हैं। क्या यह भारत के धन का अपव््रय 
नहीं है ? 

नवविहार के उद्घाटन समारोह के समाप्त हो जाने पर पुष्यमित्र 
आचार्य वीरभद्र के पास गए और प्रणाम-निवेदन के अनन्तर उनसे बोले 

'आचार्य ! अव मैं भारत वापस लौट जाना चाहता हूँ । यहाँ अब मेरा 
कोई कार्य शेष नहीं रहा है सब स्थविर और भिक्षु निरापद रूप से वाल्हीक 
नगरी पहुँच गए हैं, और नवविहार का महोत्सव भी अब समाप्त हो चुका 
है।' 

“स्वदेश वापस जाने को तुम इतने आतुर क्यों हो, तात ! वाल्हीक देश 
के हित और सुख को सम्पादित करने के लिए मेरे सम्मुख अनेक योजनाएँ 
हैं। उन्हें क्रियान्वित करने में तुम भी मेरी सहायता करो ।' 

'पर मैं तो एक सैनिक हूँ, आचार्य ! सैनिकों की यहाँ आपको क्या 
आवश्यकता है ?' 

“तथागत बुद्ध के धर्मानुशासन में न युद्धों का स्थान है और न सैनिकों 
का । वाल्हीक देश के यवनों को हमें अहिसाब्रत की दीक्षा देनी है। हमें उन्हें 
सिखाना है कि अक्रोध से क्रोध पर विजय प्राप्त करो और अपनी साधुता से 
असाधुओं को वश में लाओ । यह कार्य हम तभी सम्पन्न कर सकते हैं,जवकि 
यवन प्रजा के हित व कल्याण में अपनी सब शक्ति लगा दी जाए।' 

“आपको एक विदेशी राज्य के सुख-साधन की इतनी चिन्ता है, आचाय! 
पर मैं तो स्वदेश जाकर उसकी सुरक्षा के लिए कार्य करना चाहता हूँ।' 

भारत की सुरक्षा ! भारत भूमि पूर्णतया सुरक्षित है। युद्धों का युग 
अव भूतकाल का विषय वन चुका है, तात ! क्या तुम देवानांप्रिय प्रियदर्शी 
राजा अशोक क्री यह रिक्षा भूल गए हो कि सबको परस्पर मेल-जोल के 
साथ रहना चाहिए और सह-अस्तित्व में ही सबका कल्याण है। हमारी 
घर्म-विजय की नीति के कारण भारत का धार्मिक्र और सांस्कृतिक साम्राज्य 


सर्वत्र स्थापित हैं। कौन-सा ऐसा देश है, जो भारत को अपना गुरु नहीं 


मानता ? सर्वत्र हमारे वमंमहामात्य जनता के हित व कल्याण में तत्पर 

हैं। सब देश भारत के ऋणी हैं, सब उसका आदर करते हैं। कौन-सा ऐसा 

देश है, जो भारत पर आक्रमण कर उसे क्षति पहुँचाने का यत्त करेगा ?” 
'क्षमा करें, आचार्य! मैं किशोरवय युवक हूँ । राजनीति का मुझे बहुत 

कम अनुभव है। वाल्हीक देश में आए हुए भी मुझे अधिक समय नहीं हुआ 
है। पर क्या आपको यह ज्ञात नहीं कि यवनराज एबुथिदिम युद्ध की तैयारी 
में तत्पर है? वह अपनी सैन्यशक्ति में वृद्धि कर रहा है। इस दशा में क्या 
यह उचित है कि भारत अपनी सँन्यशक्ति की उपेक्षा करे ? 

“मुझे सव-कुछ ज्ञात हैं, तात ! राजा एवुथिदिम ने अभी भगवान्‌ 
तथागत के आर्य मागे को नहीं अपनाया है। हमें उसे सन्माग पर लाना है। 
हमें उसे समझना है कि हिंसा अत्यन्त गह्म है और अहिंसा संसार की सबसे 
उत्कृष्ट शक्ति है। हिसा का सामना करने के लिए हम अहिंसात्मक उपायों 
का अवलम्बन करेंगे। तथागत की यही शिक्षा है। भारत की रक्षा का सबसे 
उत्तम साधन यही है कि यवनों को भी अहिसा का पाठ पढ़ाया जाए, ससार 
का कोई भी देश हिंसा के मार्ग का अनुसरण न करे ।' 

'पर क्या यह सम्भव है, आचार्य ! 

“यह सम्भव क्यों नहीं है, तात ! क्या तुम नहीं देखते कि इस वाल्हीक 
नगरी में सहस्नों यवन युवक बुद्ध, धर्म और संघ की शरण में आ चुके हैं। 
उन्होंने अहिमा ब्रत को स्वीकार कर लिया है। राजा एवुथिदिम को भी हमें 
सन्मार्गे का अनुयायी बनाना होगा । यदि सब यवन राज्य तथागत के सद्धर्म 
को अपना लें, तो कोन भारत पर आक्रमण करेगा और किससे स्वदेश की 
रक्षा के लिए तुम्हें सैन्य शक्ति की आवश्यकता होगी? अहिसा से हिंसा का 
सामना करो, तथागत की यही शिक्षा है, तात !' 

'संन्यशक्ति की उपेक्षा पर क्या कोई राज्य स्थिर रह सकता हैं 
आचार्य! हमारे शास्त्रों में ब्रह्म और क्षत्र दोनों शक्तियों को समान महत्त्व 
दिया गया है।' 

तुम उन शास्त्रों की बात करते हो, जो सत्य नहीं हैं । तुम तथागत 
बुद्ध के उस अष्टांगिक मार्ग का अनुसरण करो जो आदि में सत्य है, मध्य 
में सत्य है और अन्त में सत्य है। इस सद्धं के अनुसार जीवन में हिसा के 
लिए कोई भी स्थान नहीं है। यह कभी न भूलो कि अहिंसा विश्व की सबसे 
उत्कृष्ट शक्ति है । राजा अशोक ने इसी शक्ति का प्रयोग कर सर्वत्र भारत 
के धर्म-साम्राज्य को स्थापना की थी। इसी का आश्रय लेकर हम यवतों के 
हूदयों को E< कर देंगे, ओर वे कभी भारत पर आक्रमण करने की 
बात भी मन में नहीं साएंगे। वाल्हीक देश के यवन आज भी भारत के प्रति 
रो FN धर्म व संस्कृति को अपनाने में गौरव अनुभव 

ह्‌ किससे भय है, तात ! 


£ ~ छा (2 i यवनों 
स्पष्ट भाषण के लिए मुझे क्षमा करें, आचार्य! आप केवल उन यवनों 

के सम्पर्के में आए हैं जो वौद्ध धर्म को अपना चूके हैं और जो भिक्षु-जीवन 
व्यतीत कर रहे हैं। मुझे यवन सैनिकों से मिलने का अवसर मिला है। उन्हें 
वह दिन भली-भाँति स्मरण है, जबकि चन्द्रगुप्त की सेनाओं ने सल्युकस 
को परास्त किया था और जब यवनराज चन्द्रगुप्त के साथ अपनी कन्या का 
विवाह करना स्वीकार कर संधि की याचना के लिए विवश हुआ था। वे 
अपने जातीय अपमान को भूले नहीं हैं। नवविहार के शान्त वातावरण के 
पीछे वाल्हीक नगरी में भारत के विरुद्ध एक भयंकर तूफान उठ रहा हैं, और 
वह दिन दूर नहीं है जत्रकि एवुथिदिम की यवन सेना भारत-भूमि पर 
आक्रमण कर अपने जातीय अपमान का प्रतिशोध करने का प्रयत्न करेगी । 
धर्म-विजय की उपयोगिता को मैं स्वीकार करता हूँ, वह हमारी ब्रह्मशवित 
को प्रगट करती है। परक्षत्रशक्ति की उपेक्षा करना मुझे समझ नहीं 
आता।' 

'भारत की राजनीतिक एकता को तुम इतना महत्त्व क्यों देते हो ? 
साम्राज्य तो वनते-बिगड़ते रहते हैं। राज्यलक्ष्मी कभी किसी एक वंश में 
स्थिर नहीं रहती । राजशक्ति कभी किसी के हाथों में रहती है, कभी किसी 
के । एक सदी पूर्व मौर्यों के शासन की सत्ता ही कहाँ थी? आन्ध्र, कलिङ्ग, 
पाञ्चाल, कोशल, वाहीक, गान्धार, केकय--सब स्वतन्त्र थे। यदि आज 
आन्ध्र और कलिङ्ग फिर से स्वतन्त्र हो गए हैं, तो इससे क्या हानि हुई है? 
क्या इन राज्यों में ब्राह्मणों और श्रमणों के प्रति जनता की श्रद्धा में कोई 
कमी आई है ? क्या वहाँ दान-दक्षिणा वन्द हो गई है? क्या वहाँ के 
निवासियों में धर्मानुशासन के प्रति शैथिल्य प्रारम्भ हो गया है ? इन राज्यों 
में अब भी हमारा धार्मिक साम्राज्य विद्यमान है | हमारे घर्ममहामात्य अब 
भी वहाँ जनता के हित-सुख के लिए तत्पर हैं। राज्य कभी स्थायी नहीं 
रहते, तात ! यह केवल धर्म है जो सदा स्थिर रहता है । प्राणिमात्र का हित 
और सुख सम्पादित कर यदि हमने यवनों के हृदयों पर विजय प्राप्त कर 
ली, तो हमें उनकी सँन्थशक्ति से कोई भय नहीं होना चाहिए। अभी तुम 
वाल्हीक देश में ही रहो और हमारे कार्य में सहायता करो ।' 

पुष्यमित्र जैसे युवक के लिए आचार्य वीरभद्र के साथ वाद-विवाद कर 
सकता सम्भव नहीं था। उसने सम्मानपूर्वक आचार्य के सम्मुख सिर 'फुका 
दिया । पर उसका मन शान्त नहीं था। वीरभद्र के तकं से उसकी शंकाओं 
का समाधान नहीं हुआ था। वह सोच रहा था--भारत का नेतृत्व आज 
किन लोगों के हाथों में आ गया है। चाणक्य की नीति को ये भूल गए हैं । 
राजाओं और राजपुरुषो का कार्य शस्त्र धारण कर शत्रुओं से देश की रक्षा 

करना है । उनका यही धर्म है । स्वधर्म के पालन से ही जनता का कल्याण 
हो सकता है। यदि ब्रह्मशक्ति से ही सब कार्य हो सकता, तो वीरभद्र और | 
उनके शिष्टमण्डल की रक्षा के लिए सेना की क्या आवश्यकता थी। 


(EF) 
श्रेष्ठी पणंदत्त की पण्यशाला 


नवविहार का महोत्सव अब समाप्त हो गया था । जब तक यह उत्सव 
रहा, पुष्यमित्र और उसके सैनिकों को वाल्हीक नगरी का परिश्रमण करने 
का अवकाश नहीं मिल सका । संघाराम और चैत्य के वातावरण से ये सैनिक 
उद्विग्त हो चुके थे। बुद्ध, संघ और धर्म की महिमा के जो प्रवचन स्थविरों 
और अहँतों द्वारा किए जा रहे थे, उन्हें सुनते-सुनते वे उकता गए थे। 
उन्होंने सोचा, अब वाल्हीक नगरी का पर्यटन किया जाए। साथंकाल का 
समय था । अपने कुछ सैनिक मित्रों के साथ पुष्यमित्र सबसे पूर्व नवराजगृह 
गए। यह वाल्हीक नगरी के शिष्ट लोगों की बस्ती थी, जिसमें भारतीयों की 
संख्या सबसे अधिक थी । वहाँ जाकर पुष्यमित्र को ऐसा प्रतीत हुआ, मानो 
वह पाटलिपुत्र, पुष्पपुर या विदिशा में हो । सब नर-नारी भारतीय वेश- 
भूषा में थे, चाहे वे यवन, शक, तुखार या युइश जातियों के ही क्यों न हों। 
बातचीत सब संस्कृत में कर रहे थे । पण्यशालाएँ भारत के रेशमी और सूती 
वस्त्रों, सुगन्धियों और आभरणों से परिपूर्ण थीं। औदनिक, पकवमांसिक, 
आपूपिक और पक्वान्नपण्य आदि के वैसे ही भोजनालय थे, जैसेकि भारत 
Lr र युग में हुआ करते थे। नवराजगृह के भव्य प्रासादों, 
र विशाल अट्टालिकाओं को देखते हुए भारतीय सैनिकों की 
त एक चत्वर (चौक) में जा पहुंची, जहाँ श्रेष्ठी पर्णदत्तकी | 
लीला a ला 

बसे थे। oe Ro उ म रा 

i Se क उनकी पण्यशालाएँ बिद्यमान 

र भारत क पण्य को यवन देशों में बेचकर उन्होंने अ चित 
कर लिया था। पुष्यमित्र ने सोचा, पर्ण हा विधि | 
/ पर्णदत्त से मिलकर यवनों की गतिविधि | 

का कुछ परिचय प्राप्त किया जाए। 

पर्णदत्त ने बड़े. उत्साह के साथ भारत के सेनानायक का स्वागत किया। 
रा पुष्प और सुगन्धि भट कर उन्होंने पुष्यमित्र से कहा-- 'आप कुराल 
हैं, मातृभूमि से सहस्रों योजन दूर यहाँ आपको कोई कष्ट तो नहीं 

श्रेष्ठो पर्णदत्त की पाण्यश्ञाला : १६ 
है ?, 

“जहाँ तक शरीर का सम्बन्ध है मैं स्वस्थ हूँ, पर मेरा मन दान्त नहीं 
है ।' 

'क्या आपको अपने घर और बन्धु-बान्धवों की याद सता रही है ? 

“नहीं, श्रेष्ठी, यह बात नहीं है। घर्म-विजय की धुन में हमारे देश के 
शासनतत्त्र ने सैन्यशक्ति की पूर्णरूप से उपेक्षा कर दी है। भारत के सीमान्त 
के दुर्ग आज भग्न ददा में हैं। न वहाँ सैनिक हैं और न अस्त्र-शस्त्र । 
चन्द्रगुप्त मौर्य और विन्दुसार जैसे प्रतापी सम्राटों ने जिस विइवविजयी 
सेना का संगठन किया था, वह आज छिन्न-भिन्न हो गई है। भारत के जिन 
क्षत्रिय युवकों को सैनिक बनकर सीमान्त के दुर्गों में देश की रक्षा के लिए 
सन्नद्ध होता चाहिए था, वे आज काषाय वस्त्र पहनकर संघारामों में 
निष्क्रिय. जीवन विता रहे हैं। यही बात मेरे मन को उद्विग्न कर रही है।' 

“आपको किस छात्र का भय है, सेनापति ! ' 

'यवनचराज एवुर्थिदिम का ।' 

एवृथिदिम का नाम सुनकर श्रेष्ठी पर्णेदत्त स्तब्ध रह गए। उन्होंने 
धीरे से कहा--'दीवारों के भी कान होते हैं, सेनापति ! यह यवन राज्य 
है। यदि किसी ने सुन लिया, तो मेरे लिए वाल्हीक नगरी में रह सकना 
असम्भव हो जाएगा । चलिए, अन्दर चलकर एकान्त में बात करें।' 

पर्णदत्त की पण्यशाला एक दुर्ग के समान विशाल थी । उसके प्रवेश- 
द्वार के दायीं ओर एक प्रदर्शन-कक्ष था, जहाँ पण्य का क्रय-विक्रय हुआ 
कस्ता था। पाइ की वीथिका से होकर एक अन्य द्वार था, जिससे 
व्यापारियों के सार्थं आया-जाया करते थे। पण्य से लदे हुए सँकड़ों घोड़े, 
खच्चर और ऊंट वहाँ पण्य उतारा करते थे, और उसे भाण्डागारों में 
संभालकर रख दिया जाता था । पणंदत्त पुष्यमित्र को एक एकान्त कक्ष में 
ले गए और सुवर्णजटित आसन्दी पर बिठाकर उन्होंने कहा-- 

'यवतराज के विषय में आपकी आशंका सही है। आप ठीक कहते हैं, 
सेनापति ! पर मैं इस विषय में क्या कर सकता हूँ ? मैं तो एक साधारण 
वणिक्‌ हूँ । देश की रक्षा की व्यवस्था करना तो राजा और उसके अमात्यो 
का कार्य है।' 

'कोई राज्य तब तक अपनी रक्षा नहीं कर सकता, जब तक कि उसके 
नागरिक भी जागरूक न हों । हमारा शासनतन्त्र बहुत शिथिल हो गया है। 
धर्म एक ऐसी मदिरा के समान है, जिसका सेवन कर लोग अपनी सुधबुध 
खो बैठते हैं। उन्हें अपने कर्तव्यों का ज्ञान नहीं रहता । पर शासनतन्त्र 

बदलता रहता है, यद्यपि राज्य स्थायी रहता है। आप भारत के नागरिक 
हैं। आपके समान सैकड़ों-हुज़ारों भारतीय नागरिक आज वाल्हीक देश में 
निवास कर रहे हैं । क्या आप मेरी सहायता नहीं करेंगे ?' 

“मैं किस प्रकार आपकी सहायता कर सकता हूँ ? ' 

धयवनों की गतिविधि पर इष्टि रखकर । आप यवनों के निकट सम्पर्क 
में आते हैं। क्या आपके लिए यह सम्भव नहीं है कि यवनों की गतिविधि 
और योजनाओं से मुझे सूचित करते रहें ?' 

'बताइए, मुझे क्या करना होगा ।' 

“में आज पहली बार नवराजगुह आया हूँ। मार्ग में मैंने कितनी ही 
नृत्यशालाएं और पानगृह देखे हैं, जिनके नाम भारतीय हैं। सम्भवतः, 
इनके स्वामी भी भारतीय ही होंगे और इनमें काम करने वाली दासियाँ, 
गणिकाएँ और नर्तकियाँ भी शायद भारतीय ही होंगी । यवन लोग इनमें 
आमोद-प्रमोद के लिए अवश्य आते-जाते होंगे । कया हम इनके द्वारा यवनों 
का भेद नहीं ले सकते ?' 

क्यों नहीं ले सकते ? सामने की उस अट्टालिका पर जो नृत्यशाला है 
वह्‌ कुमारी सुभगा की हैं वाल्हीक देश के कितने ही अमात्य, सेनानायक 
और सम्पन्न नागरिक वहाँ नृत्य के लिए आया करते हैं। सुरापान कर वे 
मदमत्त हो जते हैं, और अपने तन-मन क्री उन्हें कोई सुध नहीं रहती | वहाँ 
जो भी दासियाँ व नतंकियाँ काम करती हैं, सब केकय और गान्धार जनपदों 
की हैं । उन द्वारा यवनों की गतिविधि का पता कर सकना सम्भव होगा ।' 

क्या आप कुमारी सुभगा को जानते हैं ?” 

'मैं उससे भलीभाँति परिचित हूँ । वह कोई चौबीस वर्ष की युवती है। 
पुष्कलावती की रहने वाली है। सुना है, बहाँ के किसी राजपुरुष की कन्या 
हैं। अपने कुल के सम्बन्ध में वह किसी से बात नहीं करतौ । मैं आपको 
उससे मिलवा दूँगा ।' 


र 'यहाँ के नवविहार में बहुत-से यवन स्थविर और सिक्ष निवास करते 
हुँ । वाल्हीक देश का राजकुल भी बौद्ध धमे के प्रति श्रद्धा रखता है । समय- 
समथ पर अनेक यवन राजपुरुष भी विहार में आते-जाते रहते हैं । क्या 
आप किसी ऐसे भारतीय स्थविर से परिचित हैं, जो इन यवनों पर इष्टि 
रख सके ?' 

में बौद्ध नहीं हूँ, सेनापति ! भगवान्‌ शिव मेरे उपास्य देव हैं । अनेक 
वार मन में आया कि नवराजगृह में एक शिव मन्दिर का निर्माण कराऊँ। 
घन-सम्पदा की मेरे पास कोई कमी नहीं है। पर यहाँ बौद्ध धर्म का इतना 

श्रेष्ठी पणंदत्त की पाण्याला : २१ 
अधिक प्रभाव है कि वाल्हीक नगरी के पौर मुझे इसके लिए अनुमति ही 
प्रदान नहीं करते । नवविहार के स्थविर और भिक्षु मेरे प्रति विद्वेष रखते 
हैं, क्योंकि उन्हें मुझसे कोई विपुल धनराशि प्राप्त नहीं हुई है।' 

'पर अशोक ने तो सब सम्प्रदाथों में समत्राय (मेल-जोल) का उपदेश 
दिया था । क्या यहाँ के घर्ममहामात्य धामिक सहिष्णुता के लिए प्र यत्त नहीं 
करते ?' 

“मुझे तो धर्म-विजय की नीति एक ढोंग प्रतीत होती हैं। बौद्ध धर्म का 
प्रचार ही उसका वास्तविक लक्ष्य है। राज्य का आश्रय पाकर बौद्ध स्थविर 
और भिक्षु अपने धर्म के प्रचार में तत्पर हैं। अन्य घर्मो के प्रति वे विद्वेष 
की भावना रखते हैं ।' 

आपसे मिलकर मुभे बहुत प्रसन्नता हुई, श्रेष्ठी ! मैं भी सनातत्त 
वैदिक धर्म का अनुयायी हूँ । वेदविरोधी और नास्तिक बौद्ध धर्म के प्रति 
मेरे हृदय में जरा भी श्रद्धा नहीं है। यह देखकर मुझे भी ढुःख होता है कि 
धर्मविजय की आड़ में बौद्ध धमं के प्रचार के लिए राजकोष के धन को 
पानी की तरह बहाया जा रहा है। पर क्या तबविहार में कोई भी ऐसे 
स्थविर या भिक्षु नहीं है जिन्हें भारत से प्रेम हो और जो आर्यभूमि के हित 
को दृष्टि में रखकर यवनं की गतिविधि से हमें अवगत करते रहें ?' 

“मुझे आशा तो नहीं है, सेनापति”- परें प्रयत्न कर देखूंगा । कुमारी 
सुभगा पर मुझे पूर्ण विश्वास है.। उहःभगवती दृगक़ी उपासिका है । वेद- 
शास्त्रों और सतात॑न आर्य मर्योद्राओं के प्रति उसे असीम श्रद्धा है । वह 
आपके कार्यम अर्वद्य सहायक होगी । पर कया" मैं आपसे एक प्रश्‍न पूछ 


सकता हूँ ?” हे द ९३ ६३ ९) 5 
'निस्संकोच;होकर पूछिए।' SRS) 5} ¢ 8 


'आप तो आचार्य वीरभद्र के साथ-आए हैं। आपसे यह आशा की जाती 
है कि आप आचार्य की सहायता करें। वीरभद्र को किस प्रयोजन से वाल्हीक 
देश में भेजा गया है, यह. आप. जानते ही हैं । इस दशा में मेरे हृदय में एक 
शंका उत्पन्न होती है, सेनापति ! ' 

'निस्संकोच होकर कहो, श्रेष्ठी पर्णदत्त ! सैनिक कभी किसी को धोखा 
नहीं दिया करते ।' 

'कहीं आप मेरा भेद तो नहीं ले रहे हैं? नवविहार के सब स्थविर और 
भिक्षु मुझसे द्वेष रखते हैं । कहीं उन्होंने आचार्य वीरभद्र से मेरे विरुद्ध कुछ 
कह तो नहीं दिया है, और आप आचार्य के प्रतिनिधि रूप से मेरे मत की 
बात जानने का प्रयत्न तो नहीं कर रहे हैँ?” 

“यह विचार मन में न लाइए, श्रेष्ठी ! मैं ब्राह्मण कुल में उत्पन्त हुआ 
हूँ, और आचार्य पतञ्जलि का शिष्य हूँ। गोनदं आश्रम का नाम आपने सुना 
ही होगा। वहाँ आज भी सनातन आर्यं मर्यादा का पालन किया जाता है, 
और मानव, बाहंस्पत्य तथा औद्नस सम्प्रदायों की दण्डनीति का अध्ययन- 
अध्यापन वहाँ आज भी बन्द नहीं हुआ है। आचार्य विष्णुगुप्त चाणक्य ने 
जिन आदर्शो को सम्मुख रखकर सम्पूर्ण आर्यभूमि को एक शासनसूत्र में 
संगठित किया था, पतञ्जलि के इस आश्रम में वे आज भी मान्य हैं । गोनर्द 
आश्रम में एक अन्तेवासी के रूप में निवास कर मैंने उस राजनीति की 
शिक्षा प्राप्त की है, जिसका प्रतिपादन वाचस्पति, पाराशर और चाणक्य 
जेसे आचार्यों ने किया था । कलिङ्ग की विजय करते हुए थोडा-सा रक्तपात 

f देखकर जो क्लैव्य अशोक के हृदय में उत्पन्त हुआ, वह क्षत्रियों के अनुरूप 
नहीं था । अशोक को तो एक भिक्षु होना चाहिए था । यह्‌ भारत का दुर्भाग्य 
था, जो उस जसा क्लीव मगध के राजसिंहासन पर आरूढ़ हुआ । दुःख की 
बात यह है कि कुणाल और दशरथ ने भी उसी की नीति का अनुसरण किया। 
मुक्त पर विशवास रखो, श्रेष्ठी पर्णदनत ! मैं चाहता हूँ, कि भारत की क्षत्र- 
शक्ति का पुनरुद्धार हो और अशोक की नीति के कारण भारत के शासन- 
तन्त्र री क्लैव्य आ गया है उसे दूर किया जाए।' 
| गे अब पूर्णतया आइवस्त हूँ, सेनापति ! मेरे पास जो भी धन-सम्पत्ति 
| है, सब आपके महान्‌ कार्य के लिए समित है। मैं तन-मन-धन से आपकी 
। 
| 


सहायता के लिए उद्यत हुँ।' 
तो चलिए, कुमारी सुभगा से भेंट की जाए।' 


(४) 
सुभगा की नृत्याला 


नवराजगृह्‌ के प्रधान पथ-चत्वर 


पर एक ऊँची में 
सुभगा की नृत्यशाला स्थित थी, जो सं ह हातका माही 


स गीत, नृत्य और विलासमय वातावरण 
र सम्पूर्ण वाल्हीक देश में प्रसिद्ध थी । श्रेष्ठी पर्णेदत्त के साथ पुष्यमित्र 
a Cn 2 जा रात्रि का प्रथम प्रहर व्यतीत हो | 
गल सजे हुए नृत्यशाला के र में | 

गत तलाक लाओ तृ वशाल भवनमें | 
उ से परिपूर्ण असंख्य दीपक जल रहे थे । नृत्य और संगीत का | 
हआ था। कौशेय वस्त्रों, मणि-माणिक्यों और पुष्प-अलंकारों से | 

सुसज्जित सैकड़ों नर-तारी वहाँ एकत्र थे, जिनमें यवनों की संख्या अधिक 
थी । पेशलरूपा दासियाँ मन्दस्मित के साथ सबका स्वागत करने में तत्पर 
थीं, और सुवर्णपात्रों में सुवासित सुरा उनके सम्मुख प्रस्तुत कर रही थीं । 
श्रेष्ठी पर्णदत्त के साथ पुष्यमित्र भी नृत्याला के एक कोने में जाकर बैठ 
गए । सुभगा तुरन्त उनके पास आई और मन्दहास्य के साथ बोली -- 

'अरे, आज किधर रास्ता भूल गए, श्रे्ठी ! और आप ? आप तो 
सैनिक प्रतीत होते हैं । भारत के सैनिकों को देखने के लिए तो आँखें तरस 
गई हैं । भारत से जो भी यहाँ आता हैँ सिर मुंडाए हुए और काषाय वस्त्र 
पहने हुए। अहोभाग्य है मेरा जो आज एक सैनिक के दशन हुए । कहिए, 
कया सेवा करूँ ? मेदक प्रस्तुत करूँ या मैरेय ?' 

“यह मेरे अतिथि हैं, देवि ! आचार्य वीरभद्र के साथ नवविहार के 
महोत्सव में सम्मिलित होने के लिए आए थे।' पर्णदत्त ने कहा । 

“अरे, उस बुड्ढे के साथ ! कैसा नीरस आदमी हैं ! मुझे तो ऐसे लोगों 
को देखकर डर लगता है। कहीं मुझे भी यह उपदेश न देने लगें कि सिर 
मुंडाकर भिक्षुणी बत जाओ। कहाँ वह खूसट बुड्ढा और कहाँ यह सुन्दर 
युवक ! इनका क्या साथ ?' 

'हिन्दूकुश के पार पामीर की पर्वतमालाओं के मागे में कोई दस्यु उन्हें 
लूट न ले, इस भय से सेनापति पुष्यमित्र को उनके साथ भेजा गया था । 

“वीरभद्र पर कौन दस्यु हाथ उठाएगा, श्रेष्ठी ! हाँ, वे तो बौद्ध धर्म के 
अनुयायी हैं, अहिसा में विशवास रखते हैं । क्या अक्रोध, करुणा और वात्सल्य ` 
द्वारा दस्युओं का दमन नहीं किया जा सकता था, जो अपनी रक्षा के लिए 
उन्होंने सैनिकों को साथ लिया ? अच्छा, छोड़िए इन बातों को । आप दोनों 
आज मेरे अतिथि हैं। कहिए, कौन-सी सुरा प्रस्तुत करूँ, मेदक, प्रसन्न, 
मृद्वीका या मैरेय ? साथ में आप क्या लेंगे, पक्वान्न या माँस ?' 

सुभगा उन्हें एक सुसज्जित कक्ष्या-विभाग में ले गई । इशारा पाते ही 
एक दासी अनेकविध पक्वान्त, माँस और मदिराएँ ले आई। दासी के चले 
जाने पर पर्णेदत्त ने प्ररत किया--'यह स्थान पूर्णतया एकान्त तो हैँ ?' 

“आप निश्चिन्त रहें, श्रेष्ठी ! नृत्यशाला के साथ जो यह पानगृह हैं, 
उसके सब कक्ष्या-विभाग पूर्णरूप से एकान्त हैं । इनमें क्या हो रहा हैं, इसे 
कोई भी देख-सुन नहीं सकता ।' 

“तो फिर सुनिए, देवि ! यह जो सेनानायक मेरे साथ हैं, इन्हें साधारण 
सैनिक न समफिए। यह आचार्य पतञ्जलि के शिष्य हैं, उनके आश्रम में 
निवास कर इन्होंने आन्बीक्षकी, त्रयी और दण्डनीति का सुचारु रूप से 

अध्ययन किया है। शस्त्र और शास्त्र दोनों में इनकी समान गति है ME 
गुप्त मौय का पौरोहित्य करते हुए आचार्य विष्णुगुप्त चाणक्य ने जिस 
नीति का प्रतिपादन क्रिया था, उस पर इनका दृढ़ विश्वास है । धर्म-विजय 
के नाम पर झस्त्र-शक्ति की जो उपेक्षा इस समय भारत में की जा रही है, 
उससे यह अत्यन्त उद्ढिग्न हैं ।' 

शस्त्र और शास्त्र दोनों में पारंगत सेनानी पुष्यमित्र मेरा प्रणाम 
स्वीकार करें ।' 

(क्या कहा, देवि ! सेनानी ! मैं तो एक साधारण गुल्मपति हूँ । सेनाती 
बनने का मैं कभी स्वप्न भी नहीं ले सकता ।' पुष्यमित्र ने कहा । 

'मैं अविष्यवाणी करती हूँ, एक दिन तुम अवश्य ही मौय साम्राज्य के 
सेनानी पद पर आरूढ़ होगे, युवक सैनिक ! मैं माँ दुर्गा की उपासिका हूँ । 
मेरी भविष्यवाणी कभी अन्यथा नहीं हो सकती । पर मैं पूछती हूँ, भारत 
को सैन्यशक्ति की आवश्यकता ही क्या है? हिमाचल से दक्षिण समुद्र पर्यन्त 
सम्पूर्णं आयंभूमि में इस समय शान्ति विराज रही है। यवन, पार्थिव, 
वाल्हीक, सुग्ध--सब भारत के धर्म-साम्राज्य के अन्तर्गत हैं । सर्वत्र श्रमणों 
और भिक्षुओं को आदर की इष्टि से देखा जाता है ।' 

“लुम तो भगवती दुर्गा की उपासिका हो, सुभगे ! क्या इतना भी नहीं 
समती कि असुरों का संहार करने के लिए भगवान्‌ को भी शस्त्र-राक्ति 
का आश्रय लेना पड़ता है ?' पर्णदत्त ने कहा । 

सब समती हूँ, श्रेष्ठी ! मैं भी आचार्य विइवश्चवा के आश्रम में रह 
चुकी हैँ। आपको ज्ञात होगा कि पुष्कलावती नगरी के समीप एक तपोवन 
में आचार्य विइवश्रवा का आश्नम है । वहाँ एक पुराना दुर्ग है, जिसे गान्धार- 
अ RT था । जब गान्धार जनपद मोया के अधीन हो 

, तो सम्राट ह ते उसका जीर्णोद्धार किया । मुझे बचपन की याद 
हैं। सुभागसेन उन दिनों गान्धार और कपिशा के शासक थे। उस दुर्ग में 
तब कसी चहल-पहल रहा करती थी ! वहाँ के स्कन्धावार में लाखों सैनिक 
निवास करते थे। हाथियों, घोड़ों और रथों के कारण जो धूल उड़ा करती 
थी, उसके कारण दिन में भी ग्रंधेरा छाया रहता था । पर जब मैं पुष्क्रला- 
वती से विदा लेकर वाल्हीक नगरी में आई, वह स्कन्ध 
था। सैनिकों को छठी दे दी गई थी । हाथी, ६ घोडे We id 
Ce [ई थी। हाथी, घोड़े और रथ धर्ममहामात्यों 
ह ए गए थे, ताकि वे धर्म-यात्राओं के लिए उनका उपयोग कर 


“वाल्हीक आते हुए मागे में मैंने भी उस दुगे को देखा था । वहाँ अब 

दिन में भी श्रुगालों का शोर सुनाई देता है।' पुष्यमित्र ने कहा। 

'यही दशा सीमान्त के अन्य दुर्गो की भी है। भारतीय व्यापारियों के 
सार्थ मेरी पण्यशाला में आते रहते हैं। मैं उनसे सब समाचार पूछती रहती 
हूँ। उद्यानपुरी की समृद्ध नगरी अब उजड़ चुकी है | कुभा नदी के साथ-साथ 
जो अनेक दुर्ग सम्राट्‌ चन्द्रगुप्त ने बनवाए थे, वे सब आज खाली पड़े हैं । 
न वहाँ सैनिक हैं, और न अऱ्त्र-शस्त्र। सर्वत्र शमशान की-सी शान्ति विराज 
रही है।' पर्णदत्त ने कहा । 

'यही तो मेरे उद्वेश का कारण है। भारत का पश्चिमी सीमान्त आज 


'पूर्णतया अरक्षित दशा में है। इस स्थिति से लाभ उठाकर यदि यवनराज 


एवृर्थिदिम आर्यभूमि पर आक्रमण कर दे, तो मोर्य सम्राट्‌ किस प्रकार 
उसकी रक्षा कर सकेंगे ?' 

'पर इस विषय में मैं क्या कर सकती हूँ ? देश की रक्षा करना तो 
राजाओं और सैनिकों का कार्य है। यदि राजा ही अपने कत्तंव्यपालन में 
प्रमाद करने लगें, तो प्रजा क्या कर सकती है ?' 

“आप बहुत-कुछ कर सकती हैं, देवि ! आपकी नृत्यशाला में प्रतिदिन 
सँकड़ों यवन आते हैं, राजपुरुष भी, अमात्य भी और सैनिक भी । आप 


. उनकी गतिविधि पर इष्टि रख सकती हैं । सुरा के प्रभाव से मदमत्त होकर 


जब वे शिथिल हो जाएँ, तो उनके मनोभावों और योजनाओं को पता कर 
सकना जरा भी कठिन नहीं है ।' 

'मैं समझ गई, सेनानी ! औशनस नीति का मुझे भी कुछ-कुछ ज्ञान 
है। देश के कल्याण के लिए और उत्क्रुष्ट साध्य की प्राप्ति के लिए हीन व 
निकृष्ट साधनों का प्रयोग भी सर्वथा उचित है, यही भगवान्‌ उशना की 
दण्डनीति का सार है। मेरी नृत्यशाला में जो भी दासियाँ, गणिकाएँ और 
नतेकियाँ हैं, सब भारतीय हैं । सब भगवती दुर्गा की उपासिका हैं । मैं उन्हें 
सब कार्य समझा दूंगी। उन पर आप विश्वास कर सकते हैं ।' 

पुष्यमित्र देर तक देवी सुभगा के साथ इसी प्रकार वार्तालाप करते 
रहे। तीन प्रहर रात्रि व्यतीत हो जाने पर जब वह अपने निवासस्थान को 
वापस आए, तो उनका मन शान्त था। वाल्हीक नगरी में उन्हें दो ऐसे 
सहायक प्राप्त हो गए थे, जिनके द्वारा वह यवनों की गतिविधि का पता 
लगा सकते थे। पर इससे वास्तविक समस्या का हल नहीं होता था । जब 
तक भारत की सँन्यशक्ति का पुनःसंगठन न किया जाए, यवनों से देश की 


रक्षा कर सकना सम्भव नहीं था। पुष्यमित्र सोचते थे--यह कार्य किस 
श्रकार सम्पन्न होगा । मौर्य सञ्राटों के सिर पर तो यह भूत सवार है कि 

धर्म द्वारा सम्पूर्णं विश्व की विजय की जाए। सेना को वे जरा भी महत्त्व 
नहीं देते । क्या मुझे भी वही मार्ग अपनाना होगा, जिसे कभी चम्द्रगुप्त ने 
अपनाया था। नन्दकुल का विनाश कर उन्होंने स्वयं पाटलिपुत्र के राज- 
{हासन को अधिगत कर लिया था। क्या मुझे भी यही करना होगा ? 
कितने ही राजा इस कारण राज्यच्युत हुए, क्योंकि वे कामुक, लोभी या 
प्रजापीड़क थे। पर ऐसे राजा भी तो हुए हैं जिन्होंने परमार्थ के चिन्तन में 
अपने राजधर्म की उपेक्षा कर दी और इसी कारण प्रजा उनके विरुद्ध उठ 
खड़ी हुई । विदेह के राजा जनक ऐसे तत्वज्ञानी थे कि उन्हें किसी के प्रति 
भी ममता नहीं रह गई थी। उनका कहता का--'यदि सम्पूर्ण मिथिला 
नगरी जलकर भस्म हो जाए, तो इससे मेरा क्या बनता-बिगड़ता है ।' जनक 
| संन्यासी नहीं थे, राजा थे। अपनी राजधानी के प्रति उनकी यहु वृत्ति 
| कैसी हास्यास्पद व हीन थी। इसी कारण उन्हें अपने राजसिहासन से हाथ 
| धोना पड़ा । सम्राट्‌ दशरथ इन्द्रियजथी हैं, उनका व्यक्तिगत जीवन पवित्र 
है। पर अशोक के मार्ग का अनुसरण कर वह अपने राजकीय कर्तव्यों की 
उपेक्षा कर रहे हैं। आचाय चाणक्य ने ठीक कहा था--'यदि राजा उत्थान- 
शील हो, तो प्रजा भी उत्थानशील हो जाती है। यदि राजा प्रमादी हो, 
तो प्रजा भी प्रमाद करने लगती है। मौर्य सम्राट्‌ अब उत्थानशील नहीं रहे 
हैं, धर्म-विजय्र की धुन में वे राजधर्म से विमुख हो गए हैं। क्या मैं उन्हें 
सन्मार्गे पर ला सकूंगा ? पर मैं तो एक साधारण सैनिक हूँ । चन्द्रगुप्त तभी 
सफल हो सका, जत्र चाणक्य जैसे नीतिज्ञ ने उसका पथप्रदशन किया । 
कया आचार्य पतञ्जलि मुझे मार्ग दिखाना स्वीकार करेंगे ? वह मेरे गुरु हैं, 
अपने शिष्यों पर उनकी सदा कृपा रही है । उचित यह होगा कि मैं भारत 
लौट जाऊं, और आचार्य से मेंट करूँ। वाल्हीक देश में मेरा कार्य समाप्त 
हो गया है। देवी सुभगा और श्रेष्ठी पर्णदत्त यहाँ यवनों की गतिविधि पर 
इष्टि रखेंगे और उनकी योजनाओं से मुझे सूचित करते रहेंगे । 


(५) 
सम्राट्‌ सम्प्रात का धर्म-विजय 
के लिए उद्योग 


Mr ने भारत वापस लौट आने का निश्‍चय कर लिया था । पर | 
वह मौर्य शासनतन्त्र की सैनिक सेवा में थे । मगध की सेना के संगठत में 

चाहे कितनी ही शिथिलता क्यों न आ चुकी हो, पर अभी उसमें अनुशासत 
का सर्वथा अभाव नहीं हुआ था । मौर्य साम्राज्य के पर्चिमी चक्र के शासक 
इस समय वृषसेन थे और वहाँ की सेना के सेनापति थे सिंहनाद । सिंहनाद 
की अनुमति प्राप्त किए बिना पुष्य्रमित्र के लिए वाल्हीक नगरी से वापस 
आ सकना सम्भव नहीं था। पुष्यमित्र इसके लिए यत्न कर ही रहे थे, कि 
उन्हें कुछ ऐसे समाचार मिले जिन्हें सुनकर वह स्तब्ध रह गए। कुरुदेश के 
व्यापारियों का एक सार्थ वाल्हीक नगरी आया था, जिसके सार्थवाह श्रेष्ठी 
पुष्पदन्त थे उनसे यह समाचार मिला कि सम्राट्‌ दशरथ की मृत्यु हो गई 
है, और उनके छोटे भाई सम्प्रति पाटलिपुत्र के राजिंहासन पर आरूढ़ हो 
गए हैं। सम्प्रति राज्यकार्यं में दक्ष थे और चिरकाल से मोर्य शासनतन्त्र 
का संचालन कर रहे थे । दशरथ के शासनकाल में भी वही साम्राज्य के 
कर्णधार थे, इसलिए दशरथ की मृत्यु और सम्प्रति के सम्राट्‌ पद प्राप्त कर 
लेने पर मौर्य साम्राज्य के शासन में कोई विशेष परिवर्तन नहीं हुआ था। 
पर जिस समाचार को सुनकर पुष्यमित्र स्तब्ध रह गए, वह अन्य 
ही था । श्रेष्टी पुष्पदन्त ने यह सूचना दी थी कि सम्प्रति ने राजपुरुषों और 
सैनिकों को भी धर्मप्रचार में लग जाने का आदेश दिया है। वह चाहते हैं, 
कि मौर्य साम्राज्य के सैनिक भी ग्रब अस्त्र-स्त्रों का परित्याग कर प्रस्यन्त 
देशों में धर्मविजय के लिए व्यापृत हो जाएँ । पुष्यमित्र को विश्‍वास नहीं 
होता था कि सम्प्रति जैसा अनुभवी और दक्ष राजा भी ऐसा आदेश 
प्रचारित कर सकता है । वह समझते थे कि यह समाचार सत्य नहीं है। पर 
यह उनकी भूल थी । दो अश्वारोही घर्ममहामात्य वीरभद्र की सेवा में 
उपस्थित हुए । सम्प्रति की दन्तमुद्रा से श्रंकित एक पत्र उन्होने प्रस्तुत किया, 
जिसे वीरभद्र ने बड़े सम्मान के साथ ग्रहण किया । पत्र इस प्रकार था-- 
'देबताओं के प्रिय प्रियदर्शी राजा ने अपने राज्याभिषेक के प्रथम वषं में 
यह राजशासन प्रचारित किया है। चालीस वर्ष हुए, जब मेरे पितामह राजा 
अशोक ने धर्म-विजय के लिए प्रक्रम प्रारम्भ किया था । इस प्रक्रम में सर्वेत्र 
घर्ममहामात्य नियुक्त किए गए, धर्म-यात्राएँ आयोजित की गई, मनुष्यों 
और पशुओं की चिकित्सा के लिए चिकित्सालय खुलवाए गए, मार्गों पर 
प्याऊ विठाए गए, मार्गो के साथ-साथ छायादार वृक्ष लगवाए गए और 
अन्य अनेक उपायों द्वारा मनुष्यों के सुख एवं हित का सम्पादन किया गया। 
इसी प्रक्रम का यह परिणाम है कि न केवल मोयों के विजित में अपितु 
प्रत्यन्तवर्ती प्रदेशों में और उनसे परे जो राज्य हैं उन सबके निवासी देवानां- 
प्रिय के घर्मानुशासन का अनुसरण कर रहे हैं॥ पर देवताओं के प्रिय प्रिय- 

दर्शी राजा सम्प्रति को इससे सन्तोष नहीं है । मौर्यो के प्रत्यन्त में अब भी 
अनेक ऐसे प्रदेश हैं, जिनमें साधु, मुनि और स्थविर सुखपूर्वक विचरण नहीं 
कर पाते । इनके निवासी यह नहीं जानते कि कौन-से वस्त्र, भोजन और 
पात्र साधुओं के योग्य हैं । इससे साधुओं को धर्म प्रचार के कार्य में कठिनाई 
होती है। देवताओं के प्रिय प्रियदर्शी राजा की यह इच्छा है कि इन प्रदेशों 
को साधुओं के लिए 'सुविहार' बनाया जाए। यह काय राजपुरुष आर 
सैनिक ही सुचारु रूप से सम्पादित कर सकते हैं। अतः देवानां प्रिय प्रियदर्शी 
राजा सम्प्रति का यह आदेश है कि राजपुरुष और सैनिक अब अस्त्र-शस्त्रो 
का परित्याग कर प्रत्यन्त प्रदेशों में जाएँ और वहाँ के निवासियों को ऐसी 
शिक्षा दें जिससे कि वे साधुओं के योग्य भोजन, वस्त्र और पात्र आदि का 
उपयोग सीख जाएँ । देवानांप्रिय प्रियदर्शी राजा यह चाहते हैं कि सब 
प्रत्त प्रदेश साधुओं के सुविहार व सुखपूर्वक विचरण के योग्य हो जाएं, 
ताकि देवानांप्रिय का धर्मानुशासन वहाँ सुचारु रूप से हो सके । मौर्यों के 
प्रत्यन्त में जो यवन राज्य हैं, उनके सैनिक भी अब सैनिक जीवन का 
परित्याग कर साधु-वेश को अपना लें ।” 

यह राजशासन पढ़कर आचार्यं वीरभद्र का मुखमण्डल प्रफुल्ल हो 
गया। सम्प्रति के पत्र को उन्होंने बार-बार अपने मस्तक से लगाया और 
पुष्यमित्र को बुलाकर कहा--'इस राजशासन को पढ़ लो और अपने 
सँनिकों को भी सुना दो । यह सम्राट्‌ का आदेश है। इसका पालन होता 
ही चाहिए। सञ्राट्‌ सम्प्रति महान्‌ हैं। मुझे उनसे यही आशा थी । भगवान्‌ 
तथागंत ने जिस अष्टाङ्गिक आये धमे का प्रतिपादन किया था, उसके 
उत्कर्ष का मार्ग अब प्रशस्त हो जाएगा । सुनो, पुष्यमित्र ! जो अस्त्र-शस्त्र 
तुम्हारे पास हों, उन सबको नवविहार के गूढ़गुह में जमा करा दो । वहाँ 
से तुम्हें साधुओं के योग्य वस्त्र और पात्र प्राप्त हो जाएंगे । घर्म-विजय के 
महान्‌ काय में तुम्हारे जैसे युवकों का सहयोग बहुत उपयोगी सिद्ध होगा। 
मौर्य साम्राज्य के लिए अब सैनिकों की आवश्यकता भी क्या है? न उसे 
बाह्य शत्रु का भय है और न आभ्यन्तर शत्रुओं का । साम्राज्य में सवत्र 
शान्ति बिराज रही है। तुम जाओ, सम्राट के आदेश का पालन करो। 
भगवान्‌ तथागत तुम्हारा कल्याण करें | 

पुष्यमित्र ने सिर कुक्राकर वीरभद्र को प्रणाम किया और अपते 
शिविर को वापस आ गए। 

पुष्यमित्र और उनके सैनिक शीव धर्म के अनुयायी थे । क्षात्र धर्म में 
उनकी अगाध आस्था थी। सैनिक व्रत का परित्याग कर साधु-जीवन को 

अपना लेने की बात उनकी समम में नहीं आती थी । अगले दिन वे वीरभद्र 
की सेवा में उपस्थित हुए । पुष्यमित्र ने आचार्य से प्रश्‍न किया---'हमें क्या 
कार्य करना होगा, आचार्य ! ” 

तुम्हें प्रत्यन्त देशों के निवासियों को सद्धर्म की शिक्षा देनी होगी। 
पर क्या तुम सद्धम के मन्तव्यों से भली-भाँति परिचित हो ?' 

आचार्य पतञ्जलि के गोनद आश्रम में रहकर मैंने शास्त्रों का 
अनुशीलन किया है ।' 

(पर ब्राह्मणों के जो शास्त्र हैं, वे सत्य नहीं हैं। भगवान्‌ तथागत ने 
जिस अष्टाङ्िक आर्य धर्म का उपदेश किया था, वह॒ त्रिपिटक में संकलित 
है । त्रिपिटक ही सत्य शास्त्र है। क्या तुमने उनका अध्ययन किया है ?' 

'नहीं, आचार्य !' 

तो तुम्हें सबसे पूर्व सत्य शास्त्रों का अध्ययन करना होगा नवविहार 
के स्थविर तुम्हारे लिए इसकी व्यवस्था कर देंगे। कुछ ही समय में तुम्हें 
सद्धर्मं का ज्ञान हो जाएगा। तब तुम सम्राट्‌ के आदेश का पालन करने के 
योग्य हो सकोगे।” 

पर हमें आचार्य पतञ्जलि ने यह शिक्षा दी है कि सत्र धर्मों और 
सम्प्रदायों के मूल तत्त्व एक ही हैं । कौन-सा ऐसा सम्प्रदाय है जो सत्य, 
अहिसा, ब्रह्मचर्य, दया, संयम और सदाचार का उपदेश नहीं देता ? पूजा 
की विधि, कर्मकाण्ड और अनुष्ठान में भेद होते हुए भी सब सम्प्रदाय 
तात्त्विक रूप से उन्हीं तथ्यों का प्रतिपादन करते हैं जो सबको समान रूप 
से मान्य हैं । हमें इन्हीं तथ्यों का प्रचार करना होगा न ?' 

नहीं, पुष्यमित्र ! नहीं । जिस प्रकार आत्मा को शरीर की आवश्यकता 
होती है, वैसे ही धर्म के लिए पूजा, कर्मकाण्ड आदि कौ विशिष्ट विधि भी 
अपेक्षित है। सब सम्प्रदायों के मूल तत्त्व चाहे एक ही क्यों न हों, पर उनके 
बाह्य रूप और कलेवर में जो अन्तर है, क्या उसकी उपेक्षा की जा सकती 
है ? यदि शरीर निर्बल हो, रोगग्रस्त हो, तो कया आत्मा के लिए अपने 
सामर्थ्यं को प्रगट कर सकना सम्भव होगा? तुमने जिन शास्त्रों को पढ़ा है, 
वे सत्य नहीं हैं। उनका आश्रय लेकर धर्म कभी अपने उदात्त रूप को 
प्रदर्शित नहीं कर सकता ।' 

(पर प्रियदर्शी राजा अशोक तो सव धर्मो और सम्प्रदायों का आदर 
करते थे, आचार्ये ! ब्राह्मणों और श्रमणों को वह समान रूप से पूजनीय 
मानते थे |! 

'धर्म के तत्त्व अत्यन्त सूक्ष्म हैं, वत्स ! तुम उन्हें नहीं समझ सकते । 

ब्राह्मण लोग यण्ड में अगति का आधान कर देवताओं का आह्वान किया 
करते हैं । पर देवता इन चर्मचक्षुओं स के देते । आह्वान से नचे 
आते हैं और न पूजा को ग्रहण करते हैं । हम बीड़ों ते भगवान्‌ तथागत की 
प्रतिमाओं का निर्माण कर उन्हें चैत्यों में प्रतिष्ठापित किया हैँ । इन प्रति- 
माओं का सब कोई दर्शन कर सकते हैं, और उनकी पूजा कर मनोवाड्छित 
फल प्राप्त कर सकते हैं। धर्म को भी स्थूल कलेवर की आवश्यकता है, 
बत्स ! उसे जो कलेवर तथागत ने प्रदान किया है, वह भी परम सत्य है। 
सत्य, अहिंसा, करुणा, संयम आदि की शिक्षा देते हुए जनता के सम्मुख 
कोई स्थूल मूर्तं आदश भी प्रस्तुत करना होगा। यह आदश शाक्य मुनि 
बुद्ध के अतिरिक्त और कौन हो सकता है ? तुम भी बुद्ध, धमें और संघ 
की शरण में आ जाओ, पुष्यमित्र ! त्रिरत्न की पूजा कर साधुवेश को ग्रहण 
करो और सम्राट्‌ के आदेश के अनुसार प्रत्यन्त प्रदेशों में धर्म प्रचार के 
लिए व्यापत हो जाओ ।' 

पतञ्जलि के शिष्य पुष्यमित्र की सत्य सनातन वैदिक धर्म में अगाध 
श्रद्धा थी वीरभद्र की बात उनकी समक में नहीं आई । उन्होंने निर्णय 
किया कि राजकीय सेवा का परित्याग कर भारत वार्प॑स लौट जाएँ । अन्य 
सैनिकों ने भी उनका अनुसरण किया । श्रेष्ठी पर्णेद्त और कुमारी सुभगा 
से एक बार फिर भेंट कर उन्होंने वाल्हीक देश से विदा ली । इस समय 
उन्हें केवल यही धुन थी कि स्वदेश लौटकर सम्प्रति की नीति का प्रतिरोध 
करें, सैन्य बल को क्षीण न होने दें और प्राचीन आर्य मर्यादा को अक्षुण्ण 
रखने के लिए अपनी सब शक्ति लगा दें--उस आये मर्यादा को जिसका 
आधार चातुर्वण्यं है, जो यह प्रतिपादित करती है कि समाज के लिए क्षात्र- 
शक्ति का भी उतना ही महत्त्व है जितना कि ब्रह्मशतित का । इसमें सन्देह 
नहीं कि समाज के कल्याण और हित के लिए साधुओं, मुनियों और स्थविरों 
का भी उपयोग है। पर यदि सब कोई संन्यास या भिक्षूव्रत ग्रहण कर लें, 
तो यह संसार-चक्र कैसे चल सकेगा ? समाज को कृषक भी चाहिएँ, बै देहक 
भी, क्मेकर्‌ भी, सनिक भी और साधु-संन्यासी भी । यदि सब कोई अपते- 
अपने स्वधर्म का पालन करने में तत्पर रहें, तभी समाज का कल्याण सम्भव 
हैं। समाज के सभी अंग पुष्ट होने चाहिएँ । वर्णाश्रमव्यवस्था का यही 
मूल तत्त्व है। अशोक और उसके उत्तराधिकारियों की धर्म विजय की 
नीति के कारण समाज का सन्तुलन बिगड़ गया है । स्थविरों, अहंतों और 
मुनियों 208 आवश्यकता से अधिक महत्त्व प्राप्त हो गया है। जिन किशोर- 
वयब को अपने शरीर और मन को प्रशिक्षित करने में तत्पर रहना 

चाहिए और पुष्ट शरीर के जिन युवकों को कृषि तथा शिल्प में अपने समय 
'का उपयोग करना चाहिए, वे आज भिक्षुव्रत ग्रहण कर संघारामों में निष्क्रिय 
जीवन बिता रहे हैं। पर अब सम्प्रात ने जिस मार्ग को अपनाया है, वह 
तो और भी अधिक भयावह है। कया राजपुरुषों और सैनिकों को भी 
साधुओं का वेश घर धमंप्रचार में व्यापृत कर देना मौर्यों के सुविशाल 
साम्राज्य की सुरक्षा की दृष्टि से किसी भी प्रकार उचित है । 

हिन्दूकुश पर्वतमाला को पार कर पुष्यमित्र और उसके साथी कपिश 
देश में आए, और वहाँ से गान्धार जनपद की राजधानी पुष्कला वती नगरी 
में । यहाँ उन्हें समाचार मिला कि पार्थिव देश में धर्म-विजय के लिए धर्म- 
महामात्य के पद पर कालक मुनि की नियुक्ति हुई है, और वह आजकल 
पुष्कलावती में ही विश्राम कर रहे हैं । उनके साथ बहुत-से मुनि भी हैं, और 
वे सब शीघ्र ही पार्थिव देश के लिए प्रस्थान करने वाले हैँ । पुष्कलावती 
का अरमण करते हुए पुष्यमित्र उस उद्यान में जा पहुँचे, जहाँ कालकमुनि 
का शिविर था । सैकड़ों हाथी, घोड़े और रथ वहाँ विद्यमान थे | कौशेय 
वस्त्र से बने हुए पटमण्डपों के कारण उस उद्यान ने एक भव्य नगरी का 
रूप प्राप्त किया हुआ था । पुष्यमित्र ने सोचा, आचार्य कालकमुनि के भी 
दर्शन करने चाहिएँ । वह उद्यान में चले गए। सहसरं मुनि, भिक्षु, तापस, 
अपङ्ग, दीन और भिखमंगे वहाँ एकत्र थे और भोजन पाने की प्रतीक्षा 
कर रहे थे । पक्वान्न की सुगन्धि से सम्पूर्ण वायुमण्डल व्याप्त था । लोग 
भोजन पाते और सम्राट सम्प्रति तथा कालकमुनि की जय-जयकार करते | 

पुष्यमित्र कालकमुनि की सेवा में उपस्थित हुए और प्रणाम निवेदन 
कर एक ओर बैठ गए। उनके सँनिक वेश को देखकर कालकमुनि को 
आश्चयं हुआ । उन्होंने प्रशत किया--'तुम कौन हो, वत्स ! कया इम प्रदेश 
में नए आए हो ?' 

भेरा नाम पुष्यमित्र है, आचार्य ! वाल्हीक देश से आ रहा हूँ । 
आज ही पुष्कलावती पहुँचा हूँ । विदिशा का निवासी हूँ, और वहीं वापस 
जा रहा हूँ।' 

अच्छा, तुम वाल्हीक देश से आ रहे हो। वीरभद्र को तो तुम जानते 
'ही होगे । धर्म-विजय के लिए वह क्या प्रयत्न कर रहा है ? सुना है, 
वाल्हीक देश के यवनों की बौद्धधर्म में आस्था है।' 

यह सत्य है, आचार्य ! ' 

'पर क्या वीरभद्र को यह ज्ञात नहीं है कि सम्राट्‌ सम्प्रति ने भगवान्‌ 
'जिन महावीर के धर्म की दीक्षा ग्रहण कर ली है ?” 

“मैं इस विषय में कुछ नहीं जानता, आचार्य ! 

“अच्छा यह्‌ बताओ कि तुमने अब तक भी सैनिक वस्त्री र परित्याग 
क्यों नहीं किया है ? कया तुम्हें सम्राटू का राजशासन ज्ञात नहीं है ? 

“मुझे ज्ञात है, आचायं !' | हे है कि. 

फिर तुमने मुनित्रत ग्रहण क्यों नहीं किया? मेरे साथ तुम जो ये 
सैकड़ों मुनि और भिक्षु देख रहे हो, पहले ये सब भी सैनिक ही थे । पर 
सम्राट्‌ के आदेश का पालन कर अब इन्होंने मुनित्रत स्वीकार कर लिय ग है। 
थे अब साधु बनकर पार्थिव देश जा रहे है, ताकि उस अनार्ये देश को 
साधुओं, मुनियों और अहंतों के लिए सुविहार एवं विचरण-योग्य बना 
सके ।' 

"मैं अब राजकीय सेवा में नहीं हूँ, आचार्य ! सैनिक वेश को धारण 
करना तो राजशासन के विरुद्ध नहीं है। इसी कारण मैंने इस वेश का 
परित्याग नहीं किया है।' 

“सम्राट्‌ के आदेश का पालन करने में तुम्हें क्या विप्रतिपत्ति है ? तुम 
संनिक होकर रहना चाहते हो। पर अपनी सँन्यशक्ति का प्रयोग तुम 
किसके विरुद्ध करोगे? क्षात्रधर्म की उपयोगिता को मैं भी स्वीकार करता 
हुँ । दश्युओं और आक्रान्ताओं के विरुद्ध उसका उपयोग करना घर्मानुकूल 
हैं। पर भगवान्‌ महावीर की अनुकम्पा और सम्प्रति के प्रताप के कारण 
आज मौर्य साम्राज्य अपने चरम उत्कर्ष पर है। देश में सर्वत्र शान्ति है, 
प्रत्यन्त राज्य हमारे धर्मानुशासन का पालन करने में तत्पर हैं। इस दशा 
मे अस्त्र-शस्त्र धारण कर सैनिक के रूप में रहते हुए तुम कौन-सा उपयोगी 
कार्य करने की आशा रखते हो। प्रत्यन्त प्रदेशों और उनके परे के राज्यों में 
जाकर तुम वहाँ के निवासियों को सदाचरण की शिक्षा दे सकते हो। राजा 
अशोक ने जिस महान्‌ कार्ये का प्रारम्भ किया था, वह अभी पूर्ण नहीं हुआ 
हैं। हमारे साधु और मुनि जब इन प्रदेशों में जाते है,तो उन्हें वहाँ कठिताई 
अनुभव होती हैं। आन्ध्र, द्रविड़, कुडुक्क आदि सुदूर दक्षिण के जो प्रत्यन्त 
देश हैं, और हिन्दु पर्वतमाला के पश्चिम के जो यवन राज्य हैं, वे अब 
तक भी 'घोर' और 'प्रत्यपाथबहुल' हैं। उनके निवासियों का जीवन आर्य- 
मर्यादा के अनुकूल नहीं है। इसी कारण साधुओं के लिए वहाँ अपने ब्रतों के 
अनुरूप भोजन, वस्त्र आदि प्राप्त कर सकता सुगम नहीं होता । धर्म-विजय 
की नीति तभी सफल हो सकती है, जबकि ये सब प्रदेश 'साधुसंचार' के 


योग्य हो जाएँ । बया यह कार्य महत्त्वपूर्ण नहीं है ? तुम जैसे युवक ही इसे 


सम्पन्न कर सकते हैं। रणक्षेत्र में जाकर शत से युद्ध करते हुए मृत्यु को 


li NNN cs ले न्ल्ल््स्ड्््न्न्न्न्न्ल्ॉ7्ससह््न्लिलि 


Digitized by Arya Samaj Foundation Chennai and eGangotri 


सम्राट्‌ सम्प्रति का धर्म-विजय के लिए उद्योग : ३३ 


प्राप्त कर लेना ही वीरता नहीं है, पुष्यमित्र ! घोर संकटाकुल प्रदेशों में 
जाकर वहाँ के क्रूर और दुस्साहसी लोगों में काम करना भी वीरता की 
बात है।' 

“यह सत्य है, आचार्य ! पर दस्युओं के दमन के लिए शस्त्र-शक्ति की 
आवश्यकता को आप स्वीक्रार करेंगे। जब आप कपिश देश कीपर्चिमी 
पर्वतमाला को पार कर पार्थिव देश में प्रवेश करेंगे, तब आपको सैनिको 
की उपयोगिता का बोध होगा । वहाँ दस्युओं के दल न मुनियों का विचार 
करते हैं और न स्थविरों का। आपके साथ जो यह अपार सम्पत्ति है, उसे 
लूटलेने और मुनियों की हृत्या कर देने में वे जरा भी संकोच नहीं करेंगे ।' 

“यह तुम्हारी भूल है, वत्स ! दस्यु लोग जो सार्थो और यात्रियों को 
लूटते हैं, उसका कारण उनकी निर्धेनता ही तो है। उन्हें धन ही तो 
चाहिए । हमारे पास अपार धन-सम्पत्ति है। पर यह धन हमारे अपने 
सुख-भोग के लिए नहीं हैँ। क्या तुम नहीं देखते कि हमारी इस मुक्तिशाला 
में जो चाहे भोजन पा सकता है। जिसे वस्त्र की आवश्यकता हो, वह यहाँ 
वस्त्र प्राप्त कर सकता है। हम जहाँ भी जाएँगे, इसी प्रकार की भुक्ति 
शालाएँ स्थापित कर देंगे । फिर दस्यु हम पर क्यों आक्रमण करेगे ? हुम 
उनका स्वागत करे गे, भोजन से, वस्त्र से, धन से । हमारे द्वार मनुष्यमात्र के 
लिए खुले हैं, हमें दस्युओं से कोई भय नहीं है।' 

'पर दस्युवृत्ति का कारण केवल निर्धनता ही तो नहीं होती, आचार्य ! 
कुछ लोग स्वभाव से ही दुष्ट, लोभी और कामुक होते हैं। उनका दमन 
करने के लिए शस्त्र-शक्ति का प्रयोग करना ही पड़ता है।' 

तुम समते नहीं हो, पुष्यमित्र ! मनुष्यों का सच्चा सुधार हूदय- 
परिवर्तन द्वारा ही सम्भव है। जिन्हें तुम लम्पट, दस्यु और दुष्ट कहते हो, 
वे भी मनुष्य हैं । हमारा प्रयत्न यह है कि उनके सद्गुणों का विकास किया 
जाए। परिस्थितियों के कारण उनकी जो नीच प्रवृत्तियां उभर आई ह 
उनका दमन कर उनमें मानवोचित गुणों को विकसित किया जाए । अच्छा, 
अब तुम जाओ। जो कुछ मैंने कहा है, उस पर गम्भीरता से विचार करो। 


जिन महावीर तुम्हारा कल्याण करें ।' 


पुष्यमित्र ने सिर झुकाकर कालकमुनि को प्रणाम किया और चुपचाप 
वहाँ से चल पड़े। लौटते हुए वह उस मार्ग से गए जिसके समीप 
पुष्कलावती का प्राचीन दुर्ग स्थित था। दुर्ग की बिशाल प्राचीर अब भी 
बिद्यमान थी पर क्रितने ही स्थानों पर उसकी शिलाएँ उखड़ गई थीं और 
वहाँ पौधे, घास और भाड़ियाँ उग आई थीं । दुर्ग की परिखा अब भी 

सुरक्षित थी, पर उसमें जल की एक बूँद भी नहीं थी। प्राचीर पर बने हुए 
उच्च ध्वज (बुजे) अब भी धूप में चमक रहे थे, पर उनमें एक भी प्रहरी नहीं 
था। दुगं के महाद्वार खुले पड़े थे और गडरिए वहां भेड-बकरियाँ चरा रहे 
थे। सम्पूर्ण दुगं फाड़-भंखाड़ से परिपूर्ण था। सर्वत्र इमशान की-सी शान्ति 
छाई हुई थी। पुष्यमित्र देर तक खड़े हुए पुष्कलावती के इस प्राचीन दुगे 
को देखते रहे । उनकी आँखों से आँसू टपकने लगे। वह चुपचाप उस पान्थ- 
शाला को लौट आए, जहाँ उनके साथी उत्सुकतापूर्वेक उनकी प्रतीक्षा कर 


रहे थे। 
कब (675: ) 
जेतवन विहार में गढ़ मन्त्रणा 


कौशल जनपद की राजधानी श्रावस्ती अपने धन-वेभव के लिए भारत- 
भर में प्रसिद्ध थी । पाटलिपुत्र से उत्तरापथ और कपिश-गाच्धार जानेवाला 
राजमार्ग इसी नगरी से होकर जाता था। इस नगरी के समीप जेतवन नाम 
का एक रमणीक उद्यान था। घर्मचक्र का प्रवर्तन करते हुए भगवान्‌ बुद्ध 
जब श्रावस्ती आए थे, तो उन्होंने जेतवन में ही विश्राम किया था । कोटि- 
कोटि सुवर्णमुद्राएँ प्रदान कर श्रेष्ठी अनाथपिण्डक ने इस उद्यान को क्रय 
कर लिया था और वहाँ तथागत के निवास की व्यवस्था की थी । बुद्ध के 
आगमन की स्मृति में अनाथपिण्डक ने जेतवन में एक विशाल विहार का 
निर्माण कराया था, तीन-चार सदी बीत जाने पर अब तक भी जो पूर्णतया 
सुरक्षित दशा में था । हजारों भिक्षु, स्थविर और अहंत वहाँ निवास करते 
थे। बोद्धों के लिए वह्‌ एक महत्त्वपूर्ण तीर्थस्थान था। 
जेतवन विहार के एक आभ्यन्तर कक्ष में कतिपय स्थविर किसी महत्त्व 
पूर्ण समस्या पर विचार-विमश करने में तत्पर थे । उनकी मुखमुद्रा अत्यन्त 
गम्भीर थी । जेतवन के संघ-स्थविर मज्भिम ने अन्य स्थविरों को सम्बोधन 
करके कहा-- 


“सुना है, सम्प्रति ने आचार्य सुहस्ति से जैन धर्म की ग्रहण कर 
क ह दीक्षा ग्रहण क 


हाँ, सत्य है, स्थविर ! उज्जैन से एक सार्थ श्रावस्ती आया हुआ हैं। 


उसका सार्थवाह श्रेष्ठी घनदास सद्धर्म का अनुयायी है। वह समाचार लाया 
है कि सम्प्रति न केवल जैन घमं में दीक्षित ही हो गए हैं, अपितु शीघ्र ही 

मुनिव्रत भी ग्रहण करने वाले हैं।' स्थविर कस्सप ने उत्तर दिया। 

'क्या धनदास अभी श्रावस्ती में ही है ?' 

“वह इस समय जेतवन में ही है, स्थविर ! यदि आज्ञा हो, तो उसे 
तुरन्त आचार्य की सेवा में उपस्थित किया जा सकता है।' 

मज्मिम का आदेश पाकर श्रेष्ठी धनदास को स्थविरों के समक्ष प्रस्तुत 
किया गया । साष्टांग प्रणाम कर वह हाथ जोड़कर खड़ा हो गया और 
विनीत भाव से बोला 

मेरा अहोभाग्य है जो आज मुझे जेतवन विहार के महामान्य स्थविरों 
के दर्शन का अवसर प्राप्त हुआ है। मैं एक तुच्छ सार्थवाह हूँ। मेरे लिए 
स्थविरों की क्या आज्ञा है ?' 

(तुम सुहस्ति को जानते हो, सार्थवाह्‌ ?' 

हाँ, स्थविर ! मैं उन्हें भली-भाँति जानता हूँ । वह उज्जैन के निवासी 
हैं। उनके विहार में हजारों मुनि और श्रावक निवास करते हैं। अवन्ति 
जनपद में उनकी बहुत प्रतिष्ठा है 

'कया अवन्ति में सद्धर्म का प्रचार नहीं है ?” 

है क्यों नहीं, स्थविर ! मैं स्वयं बुद्ध, धर्म और संघ का अनुयायी हूँ । 
'पर आजकल अवन्ति देदा में वर्धमान महावीर के घर्म का बड़ी तेजी के 
साथ प्रसार हो रहा है। सुहस्ति के विहार में जो हजारों मुति निवास करतें 
हैं, चातुर्मास्य के समाप्त होते ही वे घमं के प्रचार के लिए निकल पड़ते हैं। 
सर्वत्र पैदल घूमते हैं, नंगे पं र रहते हैं, और भिक्षा द्वारा जो भी अन्त प्राप्त 
हो जाए उसे ग्रहण कर अपना निर्वाह करते हैं। अवन्ति के गृहस्थ उनके 
प्रति आकृष्ट होते जा रहे हैं, स्थविर ! ' 

'क्या यह्‌ सत्य है कि सम्प्रति ने जैन धर्मे को स्वीकार कर लिया है ?” 

“सत्य है, स्थविर! तीन मास हुए जब मैं उज्जैन में था, सम्राट्‌ सम्प्रति 
भी वहाँ आए हुए थे। अब वह प्रायः उज्जैन में ही निवास करने लगे हैं । 
सुहस्ति के प्रति वह श्रद्धाभाव रखते हैं। उनका सब समय सुहस्त की चरण- 
सेवा में ही व्यतीत होता है, स्थविर ! ” 

स्थविर तिष्यरक्षित क्या आजकल उज्जैन में नहीं हैं? सम्प्रति ने 
सद्धर्म से विमुख होकर जैन धर्म की दीक्षा ग्रहण कर ली और वह चुप बैठे 
रहे |! 

“मैं एक तुच्छ उपासक हूँ, स्थविर ! बड़े लोगों की बातें क्‍या जानूं ?! 

अच्छा, धनदास ! अब तुम जाओ। बुद्ध, धर्म और संघ में तुम्हारी 
श्रद्धा सदा अटल रहे।' ' 

दण्डवत्‌ हो धनदास ने स्थविरों को प्रणाम किया < ली वह अपने सार्थे 
को वापस लौट गया । स्थविर मज्मिम की मुखमुद्रा अब अत्यन्त गम्भीर हो 
गई थी । उनके मुखमण्डल पर आक्रोश के चिह्न भी प्रगट हो गए थे। कस्सप 
और अन्य स्थविरों को सम्बोधन कर उन्होने कहा र 
“चातुरन्त संघ क्या अब इतना शक्तिहीन हो गया है कि राजाओं को 
अपने वस में न रख सके ? जिन महावीर के धर्म को स्वीकार कर सम्प्रति 
ने सद्धर्म का घोर अपमान किया है। हमें इसका उपाय करना ही होगा। 
साम, दान, दण्ड, भेद जिस प्रकार भी सम्भव हो, हमें राजशक्ति को अपना 
वशवर्ती बनाकर रखना होगा । कहो, तुम्हारी क्या सम्मति है, कस्सप ?' 
क्या संघ की शक्ति का आधार राजशक्ति ही है, स्थविर ?' 
“ग्रह्‌ भी क्या मतभेद की बात है, कस्सप ! क्या तुम इस तथ्य को भूल 
गए हो कि अष्टाङ्गिक आर्य मार्ग का जो प्रचार भारत और उसके सीमान्त 
में हुआ है, मागध सम्राटों का साहाय्य उसका प्रधान कारण है। अशोक, 
कुणाल और दशरथ बौद्ध धमं के अनुयायी थे । आचार्य उपगुप्त ने सद्धमं 
को देश-विदेश में फैलाने के लिए जो महान्‌ आयोजन किया, धर्म-विजय की 
नीति उसमें कितनी सहायक हुई। शासनतन्त्र द्वारा जो भी धर्ममहामात्य 
नियुक्त किए गए, सब स्थविर या श्रमण थे । धर्मविजय के प्रयोजन से वे 
जब घर्मऱयात्राएं करते, तो त्रिपिटक के सूत्रों का आश्रय लेकर ही उपदेश 
दिया करते | वे जो चिकित्सालय स्थापित करते, उनमें भी तथागत तथा 
बोधिसत्त्वो की प्रतिमाएं प्रतिष्ठापित की जातीं । मौर्य सम्राट्‌ जो दान- 
दक्षिणा देते, वह सब भी बौद्ध विहारों और संघारामों को ही दी जाती | 
जनता राजा का अनुसरण किया करती है, कस्सप ! काल राजा को नहीं 
बनाता, अपितु राजा काल का निर्माता हुआ करता है। राजशक्ति का 
सहारा पाए बिना कोई भी धर्म पनप नहीं सकता । अब राजझक्ति जैनोंको | 
प्राप्त ह है। अब जैन मुनि ही धर्ममहामात्य के पदों पर नियुक्त किए । 
| जा रहे हैँ । यह सब कया हमारे लिए चिन्ता की बात नहीं है ?' | 
। स्थविर बुद्धघोष अब तक शान्त बैठे थे। उन्होंने किचित्‌ रोष के साथ | 
कहा--'आप ठीक कहते हैं, स्थविर! सम्प्रति को हमें सन्मार्गे पर लाना ही 
होगा। यदि वह स्वयं पश्चात्ताप कर पुनः बुद्ध, धर्म और संघ की शरण में 
] आ जाए तो अच्छा है । अन्यथा---? 
| “चुप क्‍यों हो गए, बुद्धघोष ! यहाँ किसका भय है ?” 
| “अन्यथा हमें उसे राजासिहासन से च्युत करना होगा। मौर्य कुल में 
अनेक ऐसे कुमार हैं जो सद्धमं में आस्था रखते हैं। कुमार शालिशुक को मैं 


| 
। 

भली-भाँति जानता हूँ । वह श्रद्धालु उपासक है। सम्भ्रति अब वृद्ध हो गया 
है। उसकी बुद्धि भ्रष्ट हो गई हैँ। पाटलिपुत्र छोड़कर वह उज्जैन में रहने 
लगा है । पर मौर्य शासनतन्त्र का केन्द्र तो पाटलिपुत्र ही है। कया हम यह 
प्रयत्न नहीं कर सकते कि पाटलिपुत्र में सम्प्रति के विरुद्ध विद्रोह करा दिया 
जाए और शालिशुक राजसिंहासन पर आसीन हो जाए। प्रजा इससे सन्तुष्ट 
हं। होगी । सम्प्रति को तो अब राजकार्यं की कोई चिन्ता ही नहीं हैं।' 

'क्या यह सम्भव हो सकेगा, बुद्धघोष ! ' 

'क्यों नहीं, स्थविर ! पाटलिपुत्र का एक गूढ पुरष इन दिनों, श्रावस्ती 
आया हुआ है। इस समय वह्‌ विहार में ही है। सद्धमं के प्रति उसकी अगाध 
श्रद्धा है। वया नाम है उसका ? हाँ, स्मरण आया, चण्डवर्मा । वह बड़ा 
साहसी और महत्त्वाकांक्षी व्यक्ति हैं । कहिए, तो उसे बुला लाऊं ?' 

'क्या उसका विश्वास किया जा सकता है ?' 

“मं उसे भली-भांति जानता हूँ । सद्धर्म के लिए वह अपने प्राणों तक को 
न्यौछावर कर सकता है।' 

मज्मिम से अनुमति भ्राप्त कर बुद्धघोष चण्डवर्मा को बुला लाए। 
आदेश पाकर वह भी एक आसन पर बैठ गया और वितयपूर्वेक बोला-- 
'मेरे लिए क्या आज्ञा है, स्थविर ? 

“गुढ़पुरुष का कार्य करते हुए तुम्हें कितना समय हुआ है, वत्स i 

“दस वर्ष ।' 

“उससे पहले तुम क्या कार्य करते थे ? 

“लौहकार का, स्थविर ! मैं अहिच्छत्र का निवासी हुँ । वहाँ का लौह- 
शिल्प भारत-भर में प्रसिद्ध था। अस्त्र-शस्त्रों का वहाँ बड़ी संख्या मे निर्माण 
होता था। सेना के लिए खड्ग, बाण, परशु आदि तैयार कराके वहाँ के 
श्रेष्ठियों ने अपार धन कमाया । मैं भी एक श्रेष्ठी की कर्मशाला में लौह 
शिल्पी का कार्य किया करता था। पर धीरे-धीरे अस्त्र-शस्त्रों की माँग में 
कमी होती गई। धर्म द्वारा विशव की विजय करने में प्रयत्नशील मौर्य 
सम्राटों के लिए सेना का विशेष महत्त्व नहीं रह गया। जब सेना में कमी 
हुई, तो अस्त्र-शस्त्रों की माँग स्वयं घट गई। धीरे-धीरे अहिच्छत्र की कर्म- 
शालाएँ बन्द होती गईं, और मैं बेकार हो गया। काम की खोज में मैं 
पाटलिपुत्र चला गया । वहाँ मुझे गूढ़पुरुष की नौकरी मिल गई।' 

“तुम किस आचार्य के सत्री हो, और किस वेश में कार्यं करते हो ?' 

इस प्रश्‍न का उत्तर देते हुए चण्डवर्मा को संकोच हुआ । वह चुप रहा । 
उसके मनोभाव को समभकर स्थविर मज्मिम ने कहा-- 

“तुम्हारी कठिनाई को मैं समभता हूँ, चण्डवर्मा ! राजकीय सेवा में जब 
किसी गूढपुरुष की नियुक्ति की जाती है, तो उसे मन्त्रगुप्ति की शपथ दिलाई 
जाती है। पर सद्धं के प्रति भी तुम्हारा कुछ कत्तंव्य है, वत्स! बुद्ध, धर्म और 
संघ में तुम्हारी अगाध श्रद्धा है। तुम उपासक हो, तथागत द्वारा प्रति- 
पादित अष्टाङ्गिक आर्य धर्म की रक्षा के निमित्त तुम अपने तन-मन-धन की 
बलि दे सकते हो। मैं ठीक कह रहा हूँ न, बत्स ! ' 

हाँ, स्थविर ! सद्धर्म के लिए यदि मेरा यह तुच्छ शरीर काम आ सके, 
तो मेरा सौभाग्य होगा ।' 

तो सुनो, वत्स ! सद्धर्म को आज एक घोर संकट का सामना करना 
पड़ रहा है। सम्प्रति ने तथागत द्वारा प्रतिपादित मध्यमा प्रतिपदा का 
परित्याग कर दिया है | उसने जैन धर्म की दीक्षा ग्रहण कर ली है। बिचार 
तो करो, इसका क्या परिणाम होगा | वह समय दूर नहीं है जब संघ की 

FA शक्ति क्षीण हो जाएगी । प्तंघाराम निर्जन हो जाएँगे, चैत्य उजड़ जाएंगे 
और उपासना बन्द हो जाएगी! क्या तुम यह सहन कर सकोगे, वत्स ! ' 
'कदापि नहीं, स्थविर ! ' | 
“मुझे तुससे यही आशा थी, वत्स ! राजकीय सेवा को स्वीकार करते 
हुए मन्त्रगुप्ति की जो शपथ तुमने ग्रहण की थी, मेरी इष्टि में उसका बहुत 
महत्त्व है। उसका पालन करना तुम्हारा कत्तव्य है। पर क्या सद्धर्म के प्रति 
तुम्हारा कोई कत्तव्य नहीं है ? यह मत भूलो, वत्स ! धर्म परलोक में भी 
मनुष्य के साथ रहता है। राजकीय सेवा इहलोक में मनुष्य का हित अवस्य 
सम्पादित करती है, पर धर्म इहलोक और परलोक दोनों में कल्याणकारी 
En |, तुम्हारे सम्मुख दो कतव्य हैं, वत ! दोनों मे से किसी एक को 


'मुझ आपकी आज्ञा शिरोधागं है, स्थविर! सद्धर्म के प्रति मेरा कतव्य 
अधिक महत्त्व का है।' | 
साधु, साधु, वत्स ! बुद्धघोष, कहो चण्डवर्मा को क्या करना होगा ?' 
ह मैंने यह्‌ जानना चाहा! था कि चण्डवर्मा किस आचार्य के अधीन गूढः 
हो का काय करता है और उसने सत्री के रूप में क्या वेश अपनाया हुआ 


SE के राजप्रासाद के महानस में प्रधान ओदनिक के पद पर जो | 
| अ = हैं, उनका नाम निपुणक है । वही मेरे आचार्य हैं। मैं वैदेहक | 
| [य करता हूँ। महानस को अन्न, फल आदि पहुँचाना मेरा कार्य 

है। गूढ्पुरुष के रूप में जो सूचनाएँ में प्राप्त करता हूँ, उन्हें अन्न-फल के 
साथ आचार्य निपुणक तक पहुँचा देता हू । 
“तो राजप्रासाद में तुम्हारा अनवहत प्रवेश है ? 
'हाँ, स्थविर ! मुझे प्रायः प्रतिदिन ही राजप्रासाद जाना होता है। 
“श्रावस्ती में तुम किस प्रयोजन से आए हो ? 
'जेतवन विहार के महोत्सव में सम्मिलित होने के लिए । क 
'क्या केवल इसीलिए ? क्या निपुणक ने तुम्हें कोई अन्य कार्य नह 
सौंपा था ? पट अ 

'आप तो सर्वज्ञ हैं, स्थविर ! आपसे कुछ भी छिपाऊगा नहीं । निपुणक 
ने मुझे कहा था कि श्रावस्ती जाकर जेवतन विहार के स्थविरों के सम्पर्क 
में आना और यह जानने का प्रयत्न करना कि सम्प्रति के जन धर्म की दीक्षा 
ग्रहण कर लेने के कारण उन पर क्या प्रतिक्रिया हुई है।' 

“तो इसी प्रयोजन से तुमने मुझसे परिचय किया या ? ' बुद्धघोष ने प्रश्‍न 

किया । ड 

"हाँ, स्थविर ! मुझे आश्चयं है कि आपको यह कैसे ज्ञात हो गया कि मैं 
एक गुढ्पुरुष हूँ ।' रे 

“हमारे भी गूढ्पुरुष हैं, वत्स ! तुम यह नहीं जानते कि चातुरन्त संघ 
सर्वशक्तिमान्‌ है। मौर्या की राजशक्ति तो निरन्तर शिथिल होती जा रही 
है, पर संघ की शक्ति में दिन दूनी रात चौगुनी वृद्धि हो रही है। तुम जब 
से श्रावस्ती आए हो, हमारे सत्री तुम्हारी गतिविधि का सूक्ष्मता के साथ 
निरीक्षण करने में तत्पर हैं । अच्छा, अब तुम जाओ, और विहार के उद्यान 
में दो घड़ी ठहरकर प्रतीक्षा करो ।' 

चण्डवर्मा के चले जाने पर स्थविरों ने परस्पर मन्त्रणा प्रारम्भ कर 
दी । बुद्धघोष ने कहा -- 

'सम्प्रति को राजसिहासन से च्युत किए बिना सद्धम की रक्षा असम्भव 
है। उसे हमें अपने मागं से हटाना ही होगा। इसके लिए चाहे किसी भी 
साधन को अपनाना पड़े।' 

'पर वह साधन क्या है जो तुम्हारे मन में है?” स्थविर मज्मिम ने 
प्ररत किया । 

हत्या ।' . 

हत्या ! आप भी क्या कह रहे हैं, स्थविर ?' कस्सप ने उद्विग्न होकर 
कहा--'तथागत ने जिस अष्टाज्िक आये मार्ग का प्रतिपादन किया है, 
उसके अनुसार हिसा घोर पाप है। यदि हम स्थविर लोग भी ऑआहिसा ब्रत 


~ 

का त्याग कर हिंसा जैसे हीन साधनों का प्रयोग करने लगें तो सद्धमं रसातल 
को चला जाएगा।' 

“यह आपकी भूल है, स्थविर ! त्रिपिटक में आपकी अवाध गति है । पर 
दण्डनीति को आप नहीं जानते । राज्य के उत्कर्ष के लिए औशनस नीति को 
भी अपनाना पड़ता है। यदि साध्य उत्कृष्ट हो, तो साधन की हीनता के 
सम्बन्ध में तक-वितक करना मूर्खता है ।' 

'पर क्या यह उचित है कि संघ राज्य के क्षेत्र में इस प्रकार हस्तक्षेप 
करने लगे ? ! : 

यह बताइए कि हमने अपने गूढ्पुरुष किस प्रयोजन से नियुक्त किए हैं, 
स्थविर ! इसीलिए तो कि वे राजपुरुषों पर इष्टि रखें, उनकी गतिविधि का 
पता लगाते रहें । शासनतन्त्र कहीं सद्धर्म से बिमुख न हो जाए, इसकी 
चिन्ता हम क्यों करते हैं? यह स्मरण रखिए कि भारत में बहुत-से सम्प्रदायो 
और पाषण्डों की सत्ता है। सब कोई जनता को अपनी ओर अ [कृष्ट करने 
के लिए प्रयत्नशील हैं। सद्धर्म का जो इतना उत्कर्ष हुआ, उसका प्रधान 
कारण राजशक्ति का साहाय्य ही तो था। वह समय आपको स्मरण होगा, 
जब इस देश के राजा याज्ञिक कर्मकाण्ड में तत्पर रहा करते थे, यज्ञकुण्ड में 
हजारों निरीह पशुओं की बलि दी जाया करती थी, और सवसाधारण 
गृहस्थ भी पशु बलि देना अपने धामिक अनुष्ठानों का आवश्यक अंग माना 
करते थे। जब से प्रियदर्शी राजा अशोक ने भगवान्‌ तथागत की मध्यमा 
प्रतिपदा को स्वीकार किया, इस दशा में परिवर्तन आ गया। आज जो 
“वर्ग आरत में भगवान्‌ बुद्ध के धर्मानुशासन का पालन किया जा रहा है 
उसका कारण क्या राजशक्ति का आश्रय नहीं है ? यदि राजा ही सद्धर्म से 
विमुख हो गए, तो हमारे इस चातुरन्त संघ की शक्ति ही क्या रह जाएगी ? 
कुमार शालिशुक सद्धमं का अनुयायी है, तथागत के अष्टाङ्गिक आर्य मार्ग 
के प्रति उसकी अगाध श्रद्धा है। वह अब प्रौढ़ भी हो चुका है। सम्प्रति को 
राजसिंहासन से च्युत कर हमें शालिशुक को राजा बनाना ही होगा, चाहे 
क हू सम्प्रति की हत्या भी क्यों न करनी पड़े ।” 

कु कम तए कया कोई अन्य उपाय नहीं है ?” स्थविर मज्भिम 

‘ म्प्रति C से 

हो गए हभ डिभी स्थि वर्ष से ऊपर हो चुकी है। उसके श्रंग शिथिल 
नहीं द थर नहीं रही है। वह अधिक दि गो जिएग 
नहीं । पर उसकी मृत्यु की प्रती; में पन्त बैठे oe 
हमारे सम्मुख अ ड अतीक्षा में हम कब तक शान्त बैठे रह सकते हैं? 
उख अब दो ही उपाय हैं, या तो उसकी हत्या करा दी जाए और 

या उसके विरुद्ध विद्रोह का झण्डा खड़ा कर दिया जाए। नीति-गरन्थों में 
राजकुमारों को उपमा कर्कटों (केकड़ों से दी गई है, जो अपने जनक को ही 
खा जाते हैं। सम्प्रति की कितनी ही रानियाँ हैं, और बहुंत-से राजकुमार । 
वे सब इस प्रतीक्षा में बैठे हैं कि कव बुड्ढा मरे और उन्हें राजसुख के 
उपभोग का अवसर प्राप्त हो। कुमार शालिशुक की आयु अब पचास वर्ष के 
लगभग हो चुकी है, और भववर्मा तो उससे भी दो साल बड़ा हैं। दोनों 
राजसिहासन के लिए लालायित हैं। क्यों न इन्हें विद्रोह के लिए उकसा 
दिया जाए? बुद्धघोष ने उत्तर दिया । 

"हाँ, यह उपाय मेरी भी समझ में आता है। देखो, बुद्धघोष ! सम्प्रति 
अब उज्जैन में ही निवास करने लगा है। पर मौर्य साम्राज्य की शासन- 
शक्ति का वास्तविक केन्द्र तो पाटलिपुत्र ही है । राज्य-संस्था के सब 
अधिकरण वहीं पर स्थित हैं, और सब तीर्थं भी वहीं निवास करते हैं। 
आन्तर्वेशिक की सेना भी अभी भली-भाँति संगठित है। यदि इस सेना की 
सहायता से सम्प्रति के विरुद्ध विद्रोह करा दिया जाए, तो हमारा उदेश्य पूर्ण 
हो सकता है। पर राजसिंहासन पर किसे बिठाना चाहिए, भववर्मा को या 
शालिशुक को ? 

'अववर्मा की सद्धर्म में आस्था नहीं है। उसकी माता चारुमती पुराने 
याज्ञिक धर्म में विश्वास रखती हैं | पाटलिपुत्र में भगवान्‌ अपराजित का जो 
कोष्ठ है, वह प्रतिदिन वहाँ पूजा के लिए जाया करती है। माता के प्रभाव 
के कारण भववर्मा भी सद्धर्मं से विमुख है। पर शालिशुक तथागत की 
मध्यमा प्रतिपदा में पूर्ण आस्था रखता हैं! 

“पर राजसिहासन पर तो राजा के ज्येष्ठ पुत्र का अधिकार होता है। 
कया जनता शालिशुक को सम्राट्‌ स्वीकार कर सकेगी ? जनमत की उपेक्षा 
कर सकना बहुत कठिन है। चाणक्य ते ठीक कहा था प्रकृति (जनता) का 
कोप सब कोपों से भयंकर होता है। 

“तया आप यह भूल गए, स्थविर, कि प्रियदर्शी राजा अशोक ने भी 
अपने भाइयों की हत्या करके ही रार्जासहांसत प्राप्त किया था। *बिन्दुसार 

का ज्येष्ठ पुत्र सुमन था । रार्जातिहासन पर उसी का अधिकार था । पर 
| अशोक ने इस अधिकार को स्वीकार नहीं किया, और सुमन को मारकर. 
| सम्राट्‌ पद प्राप्त कर लिया। मगध की सदा से यही परम्परा रही है। 
इतिहास एक बार फिर अपने को दोहराए। सद्धर्म का इसी में उत्कर्ष है।' 

'यह सर्वंथा युक्तिसंगत हैं, इसके लिए तुरन्त प्रयत्त प्रारम्भ कर दिया' 
| जाए.।' मज्मिम ने आदेश दिया । 

“चण्डवर्मा इस कार्य में बहुत सहायक हो सकता है। उसे सब योजनाः 


समका देती चाहिए ।' 


चण्डवर्मा उद्यान में प्रतीक्षा कर रहा था । उसे बुलाया गया और वुद्ध-- 
घोष ने उससे कहा-- तुम पाटलिपुत्र के आन्तर्वशिक को जानते हो ?” 


हाँ, स्थविर ! आन्तर्वशिक गुणसेन से मैं भली-भाँति परिचित हूँ।' 

'क्या उसे तथागत द्वारा प्रतिपादित मध्यमा प्रतिपदा में विश्वास है?” 

हाँ, स्थविर ! बुद्ध, धर्म और संघ में उनकी अगाध श्रद्धा है।' 

“उसकी सेना में कितने सैनिक हैं ? ' 

'कोई दस सहस्र के लगभग | गत वर्षो में मौर्य शासनतन्त्र सैन्यशक्ति 
को निरन्तर उपेक्षा करता रहा है । यही कारण है, जो आन्तर्वशिक सेना केः 
सैनिकों की संख्या इतनी कम रह गई है।' 

आवश्यकता पड़ने पर क्या नए सैनिक भरती किए जा सकते हैं ?' 

'कयों नहीं, स्थविर ! मगध की सैनिक परम्परा अभी नष्ट नहीं हुई है। 
मौल, भृत और आटविक--सब प्रकार के सैनिक मगध में सुगमता से प्राप्तः 
किए जा सकते हैं। इन सबकी आजीविका सैनिक सेवा पर ही निर्भर धी। 
मौरयो द्वारा जब सेना में भरती बन्द कर दी गई, तो ये वेकार हो गए। 
इनकी आजकल बहुत दुर्दशा है।' 

तुम तुरन्त पाटलिपुत्र लौट जाओ। शीघ्र-से-शीघ्र वहाँ गुणस्तेन से' 
ह l कहो, चातुरन्त संघ का आदेश है कि सेना में नए सैनिक भरती 

ए त । सेना पर जो व्यय बढ़ेगा, उसे संघ प्रदान करेगा ।” 

यदि गुणसेन मुभे पछें से प है, तो मैं 
कलर ई ह रे पूछे कि नई सेना की क्या आवश्यकता है, तो मैं 

'कह देना कि चातुरन्त संघ का यही आदेश है। सद्धर्म का कोई भी 
अनुयायी संघ के आदेशों की अवहेलना नहीं कर सकता ।' 

मेरे लिए कोई अन्य आज्ञा, स्थविर?” 

हा, तुम गुढुपुरुषों का एक नया दल संगठित करो । कापालिक, उदा- 

र वैदेहक, तापस, रसद, भिक्षुक, दासी आदि के भेस भरे हुए सत्री' 

ल ट सम्मिलित हों । यह्‌ दल अन्तःपुर की गतिविधि पर इष्टि 

र जा, तुरन्त अपना कार्य प्रारम्भ कर दो। संघ के आदेश तुम्हे 
न्तर प्राप्त होते रहेंगे । जाओ, तथागत तुम्हारा कल्याण करें | 

क में चलता ह । स्थविर मेरा प्रणाम स्वीकार करें | 
हुरो, एक कार्य और है। पाटलिपुत्र के कुक्क्रुटविहार के संघ-स्थविर 
यह्‌ तुम्हें कल प्रात: तक दिया जा. 

सकेगा । उसे बहुत सम्भाल कर ले जाना ।' 
“जो आज्ञा, स्थविर ! ' 
चण्डवर्मा ने कुकर स्थविरों को प्रणाम किया, और अपने तिवास- 


स्थान को लौट गया । 


(६) 
शिष्य की गुरु से भेट 


पुष्यमित्र पुष्कलावती से तक्षशिला गए, और वहाँ से केकय जनपद की 
राजधाती राजगृह । वह शीघ्र दश्ञार्ण देश जाकर आचार्य पतञ्जलि से 
भिलने के लिए उत्सुक थे। वाहीक, कुरु और मत्स्य देश से होते हुए वह 
शीघ्र विदिशा पहुँच गए । पर वह विदिशा में ठहरे नहीं । यद्यपि उनका घर 
विदिशा में था और अपने माता-पिता से मिले उन्हें बहुत दिन हो गए थे, 
पर दशार्ण जाने की उन्हें बहुत जल्दी थी । यदि माता-पिता से मिलने चले 
जाते, तो शीघ्र छुटकारा न मिल पाता । पर रात तो विदिशा में बितानी ही 
थी। वह एक पान्थशाला में चले गए, जिसका स्वामी शुश्ररूप उनका 
पुराना मित्र था। पतञ्जलि के आश्रम में वे दोनों साथ-साथ रह चुके थे। 
भोजन के अनन्तर दोनों मित्र एकसाथ बैठ गए, और उनमें बाते होने 
लगीं । 
“विदिशा के क्या समाचार हैं, शुञ्ररूप ! सब कुशल-मंगल तो हैं ?' 
पुष्यमित्र ने प्रश्‍न किया । 

“भगवान्‌ अप्रतिहत की कृपा है।' 

'पर तुम्हारी पान्थशाला तो सूनी-सूती-सी दिखाई दे रही है। न कहीं 
नाचरंग हो रहा हैं, और न संगीत की ध्वनि ही सुनाई पड़ रही हैं। ऐसा 
प्रतीत होता है, मानो किसी संघाराम में आ गए हों। कहाँ गई तुम्हारी वे 
पेशलरूपा दासियाँ जिनकी नूपुर ध्वनि और मृढु हास्य से यह पान्थशाला 
सदा मुखरित रहा करती थी ! कहाँ हैं तुम्हारी वे नतंकियाँ जिनके शिल्प को 
देखने के लिए दूर-दूर के जनपदों के युवकों की विदिशा में भीड़ लगी रहंती 
थी ?' 
'क्या कहुँ, भाई पुष्पमित्र ! कितं पुरामे दिनों की बातें कर रहे हो! 
सेनानायक और सँतिक तो अब विदिशा में रहे ही नहीं । स्कन्धावार खाली 
पड़ा है। सब सैनिकों को प्रत्यन्त देशों में भेज दिया गया है.। जब सैतिक ही 

नहीं रहे, तो पान्थशाला में रौनक कहाँ से हो ? क्था मुनि, साधु और श्रमण 
नृत्य देखने के लिए आएंगे ! तुम्हीं बता>ी, किसके लिए नृत्य और संगीत 
का आयोजन कहूँ ? किप्ती प्रकार दिन काट रहा हूँ ।' 

“अच्छा, यह बताओ, कया जनता इससे सन्तुष्ट है ? ' 

“राजनीति से सर्वसाधारण जनता का क्प्रा सम्बन्ध ? सैनिक विदिशा 
में रहें या प्रत्यन्त देशों में जाकर धर्म-विजय में हाथ बटाएँ, जनता को 
इससे क्या ? सम्भवतः तुम्हें ज्ञात होगा कि गतवर्ष यहाँ वर्षा हुई ही नहीं । 
खेत खड़े-खड़े सूख गए। प्रजा में हाहाकार मच गया । ऐसे समय में सम्राट्‌ 
सम्प्रति ने बड़ी बुद्धिमत्ता से काम लिया । स्थान-स्थान पर भुक्तिशालाएँ 
स्थापित करवा दी गई | सब कोई वहाँ जाकर भोजन प्राप्त कर सकते हैं। 
लोग इससे सन्तुष्ट हैँ । सर्वत्र सम्राट सम्प्रति की जय-जयकार हो रही है।' 

, “हाँ, विदिशा आते हुए मागे में मैंने बहुत-सी भुक्तिशालाएँ देखी हैं। 
वहाँ स्त्री-पुरुषों की भीड़ लगी रहती है। सुना है, ऐसा घोर दुर्भिक्ष देश में 
पहले कभी नहीं पड़ा था। आचार्य चाणक्य ने ऐसे कुसमय के लिए ही यह 
व्यवस्था 5 थी कि राज्य का कोष धन-धान्य से सदा पूर्ण रहा करे । प्रति- 
वष उसमें नया अन्न भर दिया जाया करे और पुराने अन्न को बेच दिया 
जाए। पर क्या आज इस पुण्यकार्य का दुरुपयोग नहीं हो रहा है ? 

अवश्य हो रहा है। जब लोगों को परिश्रम किए बिना ही अन्न-भोजन 
प्राप्त हो जाए, तो वे क्यों कर्मशालाओं में जाकर श्रम करें? श्रेष्ठी और 
वैदेहक इस दशा से उद्दिरन हैं । कर्मशालाएँ बन्द पड़ी हैं, और वैदेहक हाथ 
पर हाथ रखे बैठे हैं। भूक्तिशालाएँ स्थापित कर सम्प्रति ने अवश्य उत्तम 
कार्य किया, पर निःशुल्क भोजन की व्यवस्था को वांछनीय नहीं कहा जा 
अकता। इस अवसर से लाभ उठाकर यदि नए राजमार्ग बनवाए जाते, कुएँ 
खुदवाए जाते और नदियों पर सेतुबन्धों तथा पुलों का निर्माण कराया 
जाता, तो उत्तम होता। इन कार्यो में श्रम कर लोग जो पारिश्रमिक प्राप्त 
करते, उससे वे भुक्तिशालाओं में अन्न ग्रहण करते |! 

त ला ए ता ह 

'नि्ीयेतो नहीं हुए क्षत्रिय, क्या वे सवंथा निर्वीर्ये हो गए हैं ? 

न गत हुए, पर शासनतन्त्र के विरुद्ध वे कर ही क्य्रा सकते 
हैं अच्छा, यह बताओ, तुम कहाँ-कहाँ हो आएं ?' 
संत 3 से आ रहा हुँ। कपिश, गान्धार, वाहीक, कुर, मत्स्य-- 

मू हूँ । जो दशा दशाणं की है, वही अन्यत्र भी है ।' 

अब भविष्य के विषय में तुम्हारा कया विचार CN 

“कल गोनर्द जा रहा हूँ । आचार्य पतञ्जलि से विचार-विमर्श कर कोई 
निर्णय करूँगा ।' | 

“क्या कुछ दिन विदिशा में बिश्राम नहीं करोगे ? गोनर्दे जाने से पहले 
तुम्हें एक बार अपने माता-पिता से तो मिल ही लेना चाहिए।' . 

“नहीँ भाई ! एक बार घर जाकर शीघ्र छुट्टी पा सकता सम्भव नहीं 
होगा । मेरा मन बहुत उद्विग्न है । पहले आचार्य से मिल आऊं और अपने 
भावी कार्यक्रम का निर्णय कर लूं 

“ओह, यह पूछना तो भूल ही गया कि विवाह कब करोगे ? कुमारी 
दिव्या कब तक तुम्हारी प्रतीक्षा में बैठी रहेगी ? तुम्हारे विरह में बेचारी 
का शरीर सूखकर काँटा हो गया है। तपस्विनी का-सा जीवन बिता रही 
है।' 

'क्या कभी दिव्या से तुम्हारी मेंट हुई है! 

कभी-कभी शिव-मन्दिर में भेंट हो जाती है। प्रातः सायं दोनों बेला 
वह मन्दिर में जाती है, और हाथ जोड़कर भगवान्‌ शिव की मूर्ति के सम्मुखः 
बैठ जाती है। क्या कभी दिव्या के शिव भी प्रसन्त होंगे, और अपने गणों 
को साथ लेकर उसके घर जाएँगे ? उसे और अधिक कष्ट न दो, भाई ! 
बहुत तपस्या कर चुकी हैं। 

“यह समय विवाह का नहीं हैं, शुर इप। क्षात्रधर्म की उपेक्षा के कारण 
देश पर जो घोर संकट आ रहा है, पहले उसका निवारण करना होगा। 
विवाह का प्रश्‍न तो बाद में ही आएगा ।' 

-तो क्या तुम भी मिक्षृत्रत ग्रहण करना चाहते हो ? आये आदश के 
अनुसार पत्नी पति की सहर्धामणी होती हैं । पत्नी के बिना कोई भी यज्ञ 
पूर्ण नहीं हो सकता । तुम जिस अनुष्ठान में लगे हो, वह भी तो एक यज्ञ 
ही है। सहर्धामणी के अभाव में वह कैसे पूर्ण होगा ?' 

“यह तो तुम ठीक कहते हो \’ 

| 'तो फिर शीघ्र ही विवाह का शुभ कार्य सम्पन्त कर लो। दिव्या को 
| देर तक न सताओ। उसके पिता इन्द्रदत्त भी अपनी पुत्री की दुर्दैशा से बहुत 
| निन्तित हैं। कई बार मुझसे तुम्हारे विषय में पूछ चुके हैं। तुम्हारे विवाह 
से मुझे भी कुछ लाभ हो जाएगा। मेरी पाव्थशाला के औपूपिक सम्पूर्ण 
दच्ञार्ण देश में प्रसिद्ध हैं। उन्हें अपनी कला को प्रर्दाशत करने का अवसर 
| मिल जाएगा ।' 

| दोनों मित्र देर तक इसी प्रकार बातों में लगे रहे। सूर्योदय से पूर्वे ही 
पुष्यमित्र ने गोतदे के लिए प्रस्थान कर दिया । विदिशा से उज्जैत को जो 

राजमार्ग जाता था, गोनर्द उसी पर एक छोटा-सा नगर था । आचार्य पत- / 
ङजलि का आश्रम उसी के समीप एक उद्यान में स्थित था । जव वह आश्रम | 


मं पहुँचे, तो साँझ हो चुकी थी । सब आश्रमवासी यज्ञशाला में एकत्र थे। 
हवनकुण्ड में अग्नि प्रज्वलित की जा चुकी थी और मन्त्रोच्चार के साथ 
आहुतियाँ दी जा रही थीं। पुष्यमित्र यज्ञशाला के एक कोने में जाकर बैठ 
गए। जब यज्ञ समाप्त हुआ, तो वह आचायें पतञ्जलि के पास गए और 
चरण स्पशं कर उन्हें प्रणाम निवेदन किया । 

“तुम यहाँ कब आये, वत्स ! तुम तो वाल्हीक देश गए हुए थे ।' 

“वहीं से' आ रहा हूँ, आचायं ! आपके दर्शन की उत्कट इच्छा शी । मार्ग 
में विदिशा ठहरा तो, पर अपने गुरुजनों से नहीं मिला । आपसे कुछ आवश्यक 
'परामर्श करना है ।' 

अब तुम विश्राम करो, वत्स ! बहुत दूर से आ रहे हो, थक गए होगे। 
भोजनशाला में जाकर भोजन कर लो। आश्रम की सब व्यवस्था तो तुम्हें 
ज्ञात ही है।' 

“जो आज्ञा, आचारय ! ' 

_ पतञ्जलि का आश्रम केवल दशार्ण में ही नहीं, अपितु सम्पूर्णं भारत 
में प्रसिद्ध था। सुदूर देशों से विद्यार्थी वहाँ शिक्षा के लिए आया करते थे। 
वेद, दशन, दण्डनीति, व्याकरण, शिल्प, कला, घनुवेद श्रादि सब विद्याओं 
के अध्ययन की वहाँ व्यवस्था थी। तक्षशिला, काशी, उज्जैन आदि के 
प्राचीन विद्यापीठों में उन दिनों बौद्ध विद्वानों का आधिपत्य हो गया शा, 
और वेद, आस्तिक दर्शन तथा प्राचीन शास्त्रों की शिक्षा की वहाँ उपेक्षा 
को जाने लगी थी ऋषि-आश्रमों का स्थान अब बौद्ध विहारों ने लिया था। 
पर गोनद का आश्रम इस युग में भी प्राचीन वैदिक अध्ययन का केन्द्र था 
और आचार्य पतञ्जल की विद्वत्ता की स्याति के कारणःइसका महत्त्व और 
भी अधिक बढ़ गया था। पुष्यमित्र की शिक्षा भी इसी आश्रम में हुई थी । उनके 
बहुत-से सहपाठी अब वहाँ शिक्षक का कार्य कर रहे थे। जार पतञ्जलि 
के जाते ही आश्रमवासियों ने पुष्यमित्र को घेर लिया, और उनकी यात्रा के 
अनुभव सुनने लगे । वाल्हीक देश के सम्बन्ध में उन्होंने बहत-से प्रइन पूछे। 
सुना है, यवन लोग लेटकर भोजन करते हैं, क्या यह सच है ? क्या वाल्हीक 

से मिलकर उनकी सारी थकावट दूर हो गई। 


5 


प्रातःकाल जब आचार्य पतञ्जलि नित्यकर्मों और याज्ञिक अनुष्ठान से 


“निवुत्त हो गए, तो उन्होंने पुष्यमित्र को अपनी पर्णकुटी में बुलाया । वहाँ 


सब ओर भोजपत्रों और तालपत्रों पर लिखे हुए ग्रन्थों के ढेर लगे हुए थे। 


स्वयं आचार्य पाणिनि मुनि की अष्टाध्याठी पर महाभाष्य लिखने में व्यस्त 
ओ। । वास्सल्य से पुष्प्रमित्र को अपने पास बिठाकर पतञ्जलि ने प्रश्‍न किया 


“वाल्हीक देश के क्या समाचार हैं, वत्स ! तुम तो बहुत लम्बी यात्रा 
करके आए हो। वीरभद्र के साथ यवनराज्य में गए थे न ? इतने शीघ्र कैसे 


वापस लोट आए ?' 

सम्राट सम्प्रति ने आदेश दिया था कि सैनिकों को भी धर्म विजय के 
कार्य में लगा दिया जाए। जो यह स्वीकार न करें, उन्हें राजकीय सेवा से 
छुट्टी दे दी जाए। आप तो जानते ही हैं, आचार्य मैं एक सँनिक हूँ, आपके 
आश्रम में तियमपूर्वक निवास कर मैंने धनुर्वेद की उच्च शिक्षा प्राप्त की है। 
मिक्षुओं का जीवन बिता सकना मेरे लिए असम्भव है।' 

“तो फिर अब क्या विचार है ? सम्प्रति के शासन में सैनिकों के लिए 
कोई भी स्थान नहीं हैं। दारणे देश की सेना को भी भंग कर दिया गया है।' 

धयही तो मेरी चिन्ता का विषय है, आचार्य ! यवनों की गतिविधि 
को मैं स्वयं अपनी आँखों से देख आया हूँ । यवनराज एवृथिदिम अपनी 
सैन्यशक्ति की वृद्धि में तत्पर है। भारत के उत्तर-पश्चिमी सीपान्त पर 
एक भयंकर तूफान के चिह्न प्रगट हो रहे हैं। वह समय दूर नहीं हैं जबकि 
कपिश-गान्धार के पश्चिम से उठती हुई यह आँधी भारत के शान्त वाता- 
बरण को विक्षुब्ध कर देगी । मौर्य शासनतन्त्र को इस विपत्तिकी जरा भी 
चिन्ता नहीं है। सम्राट्‌ सम्प्रति सुहस्त मुनि की चरणसेवा करते हुए अणु- 
ब्रतों के पालन में तत्पर हैं। भारत का धन-धान्य विदेशों में भेजा जा रहा 
है, ताकि वहाँ की प्रजा के हृदयों को धर्म द्वारा जीता जा सके । धमं-विजय 
कौ नीति का यह कैसा उपहास है। मैं सोचता हूँ, देश को इस भावी विपत्ति 
से बचाने के लिए हमारा भी कुछ कर्त्तव्य है।' 

“देखो, वत्स, मैं एक वैयाकरण हूँ । शब्दानुशासन के गूढ तत्त्वों का 
विवेचन करने में ही मेरी सारी आयु व्यतीत हो गई हैं। राजनीति की ओर 
सेने कभी व्यान नहीं दिया । आचार्य दण्डपाणि को तो तुम जानते ही ही। 
दण्डनीति के वह प्रकाण्ड पण्डित हैं। मनु, वाचस्पति, शुक्र, पराशर, व्यास, 

ब॒हस्पति, चाणक्य-सब के नीतिग्रन्थों का उन्होंने गम्भीरतापूर्वक अनु- 


< 


शीलन किया है । तुम्हारे वह गुर भी रहे हैं। मैं उन्हें बुलवा लेता हूँ। तुम 

उनके साथ विचार-विमर्श करो, मैं ध्यानपूर्वक सुनूँगा ।' 

आचार्य दण्डपाणि अपने छात्रों के सम्मुख औशनस नीति के सम्बन्ध में 
प्रवचन कर रहे थे। पतञ्जलि के बुलाने पर वह उनकी पर्णकुटी में चले 
आए। पुष्यमित्र ने खड़े होकर उन्हें प्रणाम किया । उनके आसन ग्रहण कर 
लेने पर पतञ्जलि ने कहा-- 

“आपका यह शिष्य वाल्हीक, कपिश, गान्धार, वाहीक, कुरु, मत्स्य 
भादि सवत्र भ्रमण करके आया है। देश की वर्तमोन राजनीति के सम्बन्ध 
भें मुझसे विचार-विमर्श करना चाहता था। आप तो जानते ही हैं, उपाध्याय, 
राजनीति में मुझे रुचि नहीं है। आप ही इसे सत्परामर्श दे सकेंगे । पुष्यमित्र 
आपका पुराना शिष्य है ।' 

“मुझे अपने इस शिष्य पर गवं है, आचार्य ! यह हमारे आश्रम का 
नाम उज्ज्वल करेगा ।' 

पतञ्जलि से अनुमति प्राप्त कर पुष्यमित्र ने अपने विचारों को फिर 
से दोहरा दिया । उन्हें सुनकर दण्डपाणि बहुत गम्भीर हो गए। कुछ क्षण 
चुप रहेकर उन्होंने कहना प्रारम्भ किया-- 

‘ गा धमः -- मैं 
री RE अशोक की धर्म-विजय की मैंने कभी भी सराहना नहीं की, 

त्स! शस्त्रशक्ति की उपक्षा कर कोई राज्य अपनी रक्षा में समर्थ नहीं हो 
उ । भारत के राजाओं और गृहस्थो की सदा से यह परम्परा रही है कि 
8 धर्मों, सम्प्रदायों और पाषण्डों का सम्मान करें; ब्राह्मणों, श्रमणों 
र र अ आदर कर; दान-दक्षिणा द्वारा सबको सन्तुष्ट रखें; और 

वेतिध जातियों, जनपदों तथा श्रेणियों के अपने 5 
; श्रेणियों के अपने-अपने जो भी धर्म, चरित्र 


स उत्तम था। पर शस्त्रशक्ति की उपेक्षा कर उसने भारी भूल की थी । 
२ खा न प्रदशित किया, वह भी अनुचित था । 
ड काल मे उसकी नीति के दुष्परिणा 
T मविशेष रूप से प्रगट 
नहा हुए। राधागुप्त जैसे महामन्त्री उस समथ विद्यमान थे. जो आचार्य 
2 


भि < _ छः में देने 
i गा कोटि सुवर्ण मुद्राएँ दान में देने का संकल्प किया । पर 
एक अंश उसने राज्यकौष से देना चाहा, तो अमात्य राधा- 

गुप्त ने उसे ऐसा करने से रोक दिया । राज्यकोष का स्वामी राजा नहीं हुआ 
करता, वत्स! वह अपनी इच्छा से एक कार्षापण भी राज्यकोष से व्यय नहीं 
कर सकता । अशोक को घोर निराशा का सामना करना पड़ा, क्योंकि उसकी 
मन्त्रिपरिषद्‌ जनता के धन को बौद्धसंघ के लिए प्रदान करने के विरुद्ध थी । 
पर अब स्थिति परिवर्तित हो गई है। धर्म-विजय की धुन में राजा सम्प्रति 
राज्यकोष को बुरी तरह से लुटा रहा है। खेद है कि आज मोर्यं शासनतन्त्र 
में राधागुप्त जैसा एक भी मन्त्री नहीं है जो राजा को मर्यादा में रख सके । 
सेना की उपेक्षा तो अशोक ने भी की थी और उसके पश्चात्‌ कुणाल और 
दशरथ ने भी, पर उस सीमा तक नहीं जैसा कि अब सम्प्रति कर रहा हैँ। 
उसने जो नीति अपनाई है, वह देश के लिए अत्यन्त विघातक हैं। उसका 
बिरोध तो किया ही जाना चाहिए। पर प्रश्‍न यह है कि मैं इस विषय में 
क्या कर सकता हूँ ? मौर्ये स ्राटू भारत की परम्परागत राजनीति का परि- 
त्याग कर चुके हैं। क्षात्रधर्मं का उनकी इष्टि में कोई महत्त्व नहीं रह गया 
है। हमारे शास्त्रों के अनुसार वंदिकी हिसा को हिंसा नहीं माता जाता। 
अहिंसा का हमारे धर्म में भी महत्त्वपूर्ण स्थान है, पाँच यमों में उसका स्थान 
सर्वप्रथम है। पर क्या कृमियों की हिंसा किए बिना अन्त उत्पन्न किया जा 
सकता है ? कृषि करते हुए बहुत-से कृमियों की हत्या अनिवार्य है। पर हम 
उसे हिसा नहीं मानते । शत्रुओं का संहार भी हत्या नहीं कहाता। दस्युओं 
से जनता की रक्षा करना राज्य का प्रधान कतेव्य है, चाहें वे दस्यु आभ्यन्तर 
हों या बाह्य उनका दमन करने के लिए सेता की सत्ता अनिवायं है। अपने 
कर्त्तव्य का पालन करते हुए सेना को जो संहार करना पड़ता है, उसे हम 
हिंसा नहीं मानते। जिन महावीर भी इस तथ्य को स्वीकार करते थे। इसी- 
लिए उन्होंने यह प्रतिपादित किया हैं कि गृहस्थ अणूब्रतों का पालन करें और 
मुनि महाद्नतों का। महावीर ने आहिसा को एक व्रत माना हैं, पर कृषक और 
कर्मकर अविकल रूप से उसका पालन नहीं कर सकते | केवल मुनि ही पूर्ण 
रूप से अहिंसक हो सकते हैं। अहिंसा को हम भी घर्म का आवश्यक अंग 
मानते हैं, पर प्राणिमात्र के हित व सुख के लिए जो हिसा अनिवार्य है, वह 
धर्म द्वारा विहित है.। वर्तमान समय के स्थविरों, मुरनियों और श्रमणों ने 
इस तथ्य को भुला दिया है। सम्प्रति ने जो मार्ग स्वीकार किया है, वह 
वस्तुतः हानिकारक है। पर प्रइत यही है, कि हम इस विषय में क्या कर 
सकते है?” 
“मैं आपका घ्यात आचाय चाणक्य के इस कथन की ओर आक्ृष्ट करना 
चाहता हूँ, कि जब राजशक्ति का सही ढंग से प्रयोग न किया जा रहा हो, 

तो श्रोत्रिय, तापस और संन्यासी भी उद्टिग्न हो उठते हैं, और राजाका 
विरोध करने के लिए तत्पर हो जाते हैं। आपने ही तो हमें बताया था कि 
यवनराज सिकन्दर ने जब वाहीक देश को आक्रान्त कर अपने अधीन कर 
लिया था, तो उसके विरुद्ध हुए विद्रोह का नेतृत्व विष्णुगुप्त चाणक्य जैसे 
श्रोत्रिय ने ही किया था । चाणक्य को न राजशक्ति की अभिलापा थी और 
न धन वैभव की । जब नन्दवंश के विलासी और निवींर्य राजाओं के कारण 
मगध की राजशक्ति क्षीण हो गई, तो चाणक्य जैसे निरीह ब्राह्मण ने ही 
उसमें नवजीवन का सञ्चार किया । क्या आज भी वह समय नहीं आ गया 
है जबकि गोनर्दे आश्रम के श्रोत्रिय और उपाध्याय सम्प्रति के निवीर्य शासन 
के विरुद्ध उठ खड़े हों और आर्य मर्यादा का पुनरुद्धार करें। क्या आप इस 
पुण्यकार्ये का नेतृत्व अपने हाथों में नहीं ले सकते, आचार्यं ! आप दण्डनीति 
के प्रकाण्ड पण्डित हैं । अब तक आप राजशास्त्र के प्रवता रहे हैं, अव उसके 
प्रयोक्ता होना भी स्वीकार कीजिए आप केवल मुझे मार्ग प्रदशित करते 
रहिए । मैं आपका अनुसरण करने को उद्यत हक 

पर मैं तो वृद्ध हो चुका हूँ, वत्स ! न मेरे तन में शक्ति रही है और न 
मन में स्फूति ।' 

'ऐसा न कहें, आचार्य ! इस समय देश को आपके नेतृत्व की आवश्य- 
कता है। आपके युवक शिष्य स्वदेश की रक्षा के लिए अपने तन, मन और 
धन को न्यौछावर कर देने के लिए उद्यत हैं । पर आप सरश अनुभवी और 
नीति-निपुण नेता के अभाव में वे क्या कर सकते हैं ?” : 

'पर देखो, वत्स ! चाणक्य को अपने कार्य में जो सफलता प्राप्त हुई 
थी, उसका एक प्रधान कारण यह था कि चन्द्रगुः्त जैसा शिष्य उन्हें मिल 


गया था। ब्रह्मशक्ति तभी फलवती हो सकती हैं जब क्षत्र 
किति का साहाय्य 
उसे प्राप्त हो |! द मर 


ब्रह्म और क्षत्र का फिर एक बार संगम हो।' 
कहा कुल में उत्पन्न नहीं हुआ हूँ, आचार्य !” पुष्यमित्र ते 


(तुम सैनिक तो हो, वत्स ! 


ह ने लते रा 
क्षत्रिय नहीं हो जाता । सम्प्रति मौय =. में जन्म लेने से ही क्रोई 


य कुल में उत्पन्न हुआ है, पर क्या लुम 

उसे क्षत्रिय कहोगे ? उसकी धमनियों में चन्द्रगुप्त और बिन्दुसार का रक्त 
प्रवाहित हो रहा है, पर क्या इसी से उसे क्षत्रिय कहा जा सकता है ? 
द्रोणाचार्य ब्राह्मण थे, पर महाभारत के युद्ध में उन्होंने अनुपम वीरता 
प्रदर्शित की थी । पुराने इतिहास की वात जाने दो। सिमुक का नाम तो 
तुमने सुना ही है । मौर्य सञ्राटों को निर्वीर्य देखकर दक्षिणापथ में उसने 
अपना स्वतन्त्र राज्य स्थापित कर लिया है। जन्म से तो वह भी ब्राह्मण ही 
है। जब क्षत्रिय अपने कत्तव्य से विमुख हो जाएँ, तो ब्राह्मणों को उनका स्थान 
लेना ही पड़ता है। तुम गुण, कर्म और स्वभाव से क्षत्रिय ही हो, वत्स ! ' 

` 'मैं अविकल रूप से आपकी आज्ञा का पालन करने के लिए उद्यत हूँ, 
आचार्य ! ' 

“दण्डपाणि तुम्हें मार्गे प्रदशित करे, और तुम भारत में क्षात्र धमं का 
पुनरुद्धार करो । तुम्हें मेरा यही आदेश है। मेरा आशीर्वाद है, तुम्हारे द्वारा 
गर्यभूमि का कल्याण हो ! ' 

पुष्यमित्र ते आचार्ये के सम्मुख सिर झुका दिया। वह उनसे विदा लेकर 
चलने वाले ही थे कि आचार्य पतञ्जलि ने उन्हें रोककर कहा-- 

'अभी कुछ देर और बैठो, वत्स ! तुम्हें एक और आदेश देना चाहता 
हुँ । श्रोत्रिय इन्द्रदत्त मेरे पास आए थे। तुम्हारे. विवाह के सम्बन्ध में बात 
करते थे। कुमारी दिव्या को तुम जानते ही हो। तुम्हारे साथ इसी आश्रम में 
रही है, और तुम्हारे समान ही थनुर्वेद में निष्णात हैं। सब प्रकार से वह 
तुम्हारे योग्य है। अब विवाह में देर न करो।' 

'पर भारत की क्षत्र-शक्ति के पुनरुद्धार का जो महत्त्वपूर्ण कार्यं आपने 
मुझे सौंपा है, उसका क्या होगा, आचार्य ! क्या विवाह से उसमें विघ्न नहीं 
पड़ेगा ?' 

'नहीं, तात ! दिव्या सच्चे अथो में तुम्हारी सहधमिणी बनकर'रहेगी। 
आर्य महिलाएँ पति के कार्यं में विघ्नरूप नहीं हुआ करतीं। सच्चे प्रेम से 
मनुष्य में शक्ति का सञ्चार ही होता है। वह प्रेम जघन्य है जिसके कारण 
मनुष्य को अपने कत्त॑व्य-अकत्तंव्य का ज्ञान न रहे । पुरुष की शक्ति स्त्री ही 
होती है, तात ! उसी से प्रेरणा और बल पाकर प्रुष कर्तव्य के मागं पर 
निरन्तर आगे बढ़ता है, और विघ्त-वाधाओं की किञ्चिन्सात्र भी परवाह 
नहीं करता । जिस यज्ञ का अनुष्ठान तुम प्रारम्भ कर रहे हो, सहर्धामणी के 
अभाव में वह कभी पूर्ण नहीं हो सकेगा । अब तुस अधिक विलम्ब त करो | 
श्रोत्रिय इन्द्रदत्त के पास में आज ही सूचना भेज रहा हूँ। तुम्हारे विवाह का. 
पौरोहित्य मैं स्वयं करूँगा । मेरा आशीर्वाद है कि तुम दोनों द्वारा आर्यभूमि 

में क्षत्रशक्ति का पुनरुद्धार हो।' क 
“आपकी आज्ञा शिरोधार्य है, आचार्य !' पुष्यमित्र ने नतमस्तक हो 


आचार्य को प्रणाम किया । 
(८) 
राजप्रासाद का षङ्यन्त्र 


सम्राट्‌ सम्प्रति को पाटलिपुत्र से गए हुए तीन वर्ष बीत चुके थे। अब 
वह उज्जैन में ही निवास करने लगे थे। उनका शरीर श्रान्त हो चुका था, 
और मन क्लान्त । सांसारिक सुख-वैभव के प्रति उनमें जरा भी आसक्ति 
नहीं रह गई थी । उज्जैन के जिस राजप्रासाद में वह निवास कर रहे थे, 
वहाँ न कोई राजपुरुष था और न कोई सँनिक । राजपुरुषों का स्थान मुनियों 
और श्रावकों ने लिया हुआ था। मुनि सुहस्ति भी अब राजप्रासाद में 
निवास करने के लिए आ गए थे-। प्रातःकाल होते ही सम्प्रति सुहस्ति के 
पास चले आते और उनकी चरणधूलि को मस्तक से लगा श्रद्धावनत हो 
समीप में बैठ जाते। अंगों और उपांगों का प्रवचन सुनने में उन्हें अपुर्व 
आनन्द आता । सुहस्ति उन्हें उपदेश देते-- 

जब मनुष्य संसार के संसग से सर्वथा विमुक्त हो जाता है, सुख- 
दुःख को अनुभूति से ऊपर उठ जाता है, तभी वह 'केवली' पद प्राप्त करने 
में समर्थ होता है। केवली पद प्राप्त करना ही मानव-जीवन का चरम 


लक्ष्य है। तुम भी अब सब प्रकार के बन्धनों और ग्रन्थियों से मुक्त होने का. 


प्रयत्त करो । अब तक तुमने अणुत्रतों का ही पालन किया है। पर मुमुक्षु 
के लिए वे पर्याप्त नहीं हैं। अब तुम्हें महाब्रतों का पालन करना होगा । 
तुम भी अब मुनित्रत ग्रहण करो, और सत्य, अहिसा, अचौ, ब्रह्मचर्यं और 


` अपरिग्रह्‌-इन महाब्रतों का अविकल रूप से पालन करो ।' 


सम्प्रति गुरु के उपदेश का ध्यानपूर्वक श्रवण करते। उसे सुनकर 
उनका मन संसार के प्रति ग्लानि अनुभव करने लगता । सांसारिक सुखों 
और भोग की अब उनमें न इच्छा रही थी और न शक्ति । हि 

बिशाल मौर्य साम्राज्य के शासनतन्त्र का संचालन अब भी पाटलिपुत्र 
से ही हो रहा था। सब तीर्थों (मुख्य अमात्यो ) के अधिकरण वहीं पर 
स्थित थे । सम्प्रति का ज्येष्ठ पुत्र भववर्मा युवराज के पद पर तियुक्त था, 
और अपने पिता की अनुपस्थिति में शुन्यपाल (रीजेण्ट) के रूप में शासत 


CC-0. In Public Domain. Gurukul Kangri Collection, Haridwar 


Digitized by Arya Samaj Foundation Chennai and eGangotri 


राजप्रासाद का षड्यन्त्र : ५३ 


का कार्य सम्भाले हुए था । भववर्मा एक सुयोग्य शासक था। उसकी माता 
चारुमती प्राचीन सनातन आर्य धर्म को मानने वाली थी । वेद-शास्त्रों का 
उसे अच्छा ज्ञान था, और दण्डनीति का भी उसने अनुशीलन किया था। 
क्षात्रधर्म के महत्त्व को वह भलीभाँति जानता था । राजा को सदा 'उद्यत- 
दण्ड' होकर रहना चाहिए, चाणक्य के इस सिद्धान्त में उसका विश्वास था। 
उसकी इच्छा थी कि मौर्य साम्राज्य की सैत्यशक्ति को पुनः संगठित किया 
जाए । पर सम्प्रति की घर्म-विजय की नीति के सम्मुख वह अपने को अस- 
हाय अनुभव करता था । 

सम्राट्‌ सम्प्रति के समाचार पाटलिपुत्र पहुंचते रहते थे । यह किसी से 
छिपा नहीं रहा था कि वह शीघ्र ही मुनित्रत ग्रहण कर स्वयमेव राज- 
सिंहासन का परित्याग कर देंगे । सर्वत्र इसी बात की चर्चा थी। पाटलिपुत्र 
के रार्जासहान पर अब कौन आरूढ़ होगा, यह्‌ प्रश्‍न सबके सम्मुख था । 
पण्यशालाओं और पानगृहों में सर्वत्र इसी समस्या पर विचार-विमश होता 
रहता था। एक नागरिक कहता--'अब शीघ्र ही भववर्मा सञ्राट्‌ पद प्राप्त 
करेगे । वह॒ सम्प्रति के ज्येष्ठ पुत्र हैं और युवराज के पद पर नियुक्त हैँ । 
राजसिहासत के वास्तविक अधिकारी भी वहीं हैं। दूसरा कहंता-- तुम 
नहीं समझते, भाई! शालिशुक बड़ा गहत्त्वाकांक्षी है, बौद्ध संघ का साहाय्य 
उसे प्राप्त है । आज किसकी शक्ति है जो चातुरन्त संघ के मार्ग में खड़ा 
हो सके। देख लेना, शालिशुक ही सम्राट्‌ बनेगा।' तीसरा कहता-- 
“भववर्मा और शालिशुक दोनों देखते रह जाएंगे और कुमार देवभूति राज- 
{्षिहासन पर आरूढ़ हो जाएगा । वह वीर है, और सेना उसे बहुत मानती 
है। इन दिनों वह दक्षिणापथ की सेना का प्रधान सेनापति है । मौय साम्राज्य 
में जो थोड़ी-बहुत सेना अब भी विद्यमान है, सब दक्षिणापथ में ही है। देख 
लेना, देवभूति अपनी सेना को साथ लेकर पाटलिपुत्र पर आक्रमण कर देगा, 
और कोई उसका सामना नहीं कर सकेगा ।' चौथा नागरिक कहंता- “मौर्य 
साम्राज्य में सेता का अब महत्त्व ही क्या हैँ? अब तो सर्वत्र श्रमणों और 
भिक्षुओं का बोलबाला है। वे जिसके पक्ष में होंगे वही सम्राट बनेगा।' 
पाटलिपुत्र में सर्वत्र इसी प्रकार की चर्चा होती रहती थी । वहाँ का वाता- 
बरण विक्षुब्ध था । लोग समभते थे, शीघ्र ही कुछ होने वाला हैं। जाने किस 
दिन मौर्य शासनतन्त्र में एक नया तूफान उठ खड़ा हो । 

पाटलिपुत्र का राजप्रासाद गंगा और सोण नदियों के संगम पर स्थित 
था। उसकी रचना एक दुर्ग के समान की गई थी। पाटलिपुत्र नगरी के 
बिशाल दुर्ग के ्रन्दर यह एक दूसरा दुगे था, जिसके चारों ओर भी एक 

ऊंची प्राचीर थी जो जल से परिपूर्ण एक चौड़ी परिखा से घिरी हुई थी। 
राजप्रासाद के प्राचीर पर सशस्त्र प्रहरी रात-दिन पहरा देते रहते थे और 
कोई भी व्यक्ति तब तक उसके महाद्वारों में प्रवेश नहीं पा सकता था, जब 
तक कि आत्तरवंशिक का अनुज्ञापत्र उसके पास न हो | 

एक दिन की बात है, सांक का समय था, अन्धेरा हो चुका था और 
दीपक जल गए थे । एक भिक्षु राजप्रासाद के द्वार पर आया और प्रहरी मे 
बोला--'मुके तुरन्त कुमार शालिशुक से मिलना है।' 

कुमार इस समय अन्तःपुर में हैँ। उनसे भेंट कर सकना सम्भव नहीं 

\ 2 

'पर मेरा कार्य अत्यन्त आत्ययिक है। कुवकुटविहार के संघ-स्थविर ने 
एक बिशेष कार्यं से मुझे भेजा है। मुझे यह आदेश मिला है कि तुर्त 
कुमार से भेंट करूँ। मुझे राजप्रासाद में प्रविष्ट हो लेने दो । कुमार से 
मिलने की व्यवस्था मैं स्वयं कर लूँगा ।' 

'क्या आन्तर्वंशिक का अनुज्ञापत्र आपके पास ह 

'उसे प्रप्त करने का समय ही कहाँ था, नायक ! सूर्यास्त के वादतो 
मुभे यहाँ आने का आदेश मिला, तब तक आन्तर्वशिक का कार्यालय बन्द 
हो चुका था | 

फिर मैं क्या कर सकता हूँ, भन्ते ! अनुज्ञापत्र के अभाव में मैं आपको 
राजप्रासाद में कंसे प्रविष्ट होने दे सकता हूँ ? दौवारिक की आज्ञा का 


=) 


कर सकते हैं । गुल्मपति सिहनख को तो आप अवश्य जानते होंगे । 


आप सिहनख को केवल यह सुचना दे दें कि भिक्ष सारि पुत्त महाद्वार 
पर खड़ा आपकी प्रतीक्षा कर रहा है। तथागत तुम्हारा कल्याण करेंगे, 
नायक ! शीघ्र ही आप भी गुल्मपति का पद प्राप्त कर लेग” . 

'पर में इस स्थान को एक क्षण के लिए भी नहीं छोड़ सकता, भन्ते !' 

भिक्षु सारिपृत्त ने चुपचाप एक थैली नायक के हाथ में सरका दी। 


थैली सुवर्ण-निष्कों से भरी हुई थी। उसे हाथ में 

हाथ में लेते ही नायक का रुख 
बदल गया । उसने वीरे से कहा--(मै यहीं खड़ा हूँ, जा ! आप जाइए 
आर गुल्मपति सिहनख से मिल आइए । पर देर न करना ।' 


सिंहनख वस्त्र उतारकर विश्राम की तैयारी में था। रात के समय एक 

भिक्षु को अपने घर आते देखकर उसे आइचय हुआ। पर सारिपुत्त को 
पह्चानकर उसने कहा--'भन्ते ! इस समय आप यहाँ कँसे ? कुशल-मंगल 
तो हैँ?' 

'एक अत्यन्त आत्ययिक कार्य से आया हूँ, भाई ! संघ-स्थविर मोग्गलान 
ने मुझे भेजा है । तुरन्त कुम।र शालिशुक से मिलने को कहा है। उन्हें एक 
आवश्यक सन्देश पहुँचाना है ।' 

'पर कुमार तो अब अन्तःपुर में हैं। इस समय तो वहाँ शुक-सारिकाओं 
तक का प्रवेश सम्भव नहीं है, मनुष्यों की तो बात ही क्या है ?' 

'कोई उपाय करो, भाई ! यह सद्धर्म का कार्ये है। तुमसे क्या छिपाना? 
बुद्ध, धर्म और संघ में तुम्हारी आस्था है। जानते ही हो, तथागत के धर्म 
पर आज कैसा संकट उपस्थित है । आज तीसरे पहर कोई व्यक्ति जेतवन 
बिहार के संघ-स्थविर मज्मिम का एक पत्र लेकर श्रावस्ती से यहाँ आया 
था। उस पत्र को पढ़ते ही स्थविर मोग्गलान की मुखमुदा गम्भीर हो 
गई । उन्होंने मुझे बुलाया और आदेश दिया--एक क्षण की भी देर न 
करो, तुरन्त जाओ और कुमार शालिशुक से कहो, मोग्गलानने उन्हे 
स्मरण किया है ।' 

“पर प्रश्‍न यह है कि शालिशुक को यह सन्देश भेजा कँसे जाए ? उनके 
अन्तःपुर के द्वार पर मूक और बधिर सैनिकों का पहरा हैं। किसी की वात 
को तो वे समभते ही नहीं । जहाँ कोई आदमी द्वार के समीप गया, उन्होंने 
खड्ग से उसके सिर को धड से अलग कर दिया ।' 

“कुमार अभी सोए नहीं होंगे । मदिरा के पात्र हाथ में लेकर दासियाँ 
अन्तःपुर में आ-जा रही होंगी ।' 

'तुम अन्तःपुर को क्या जानो, भन्ते ! वह भी एक दुर्ग के समान है। 
दासियाँ भी तो वहाँ अन्दर ही रहती हैं। संब-कुछ वहाँ अन्दर ही उपलब्ध 
है । रात्रि के इस प्रहर में अन्तःपुर से बाहर वे किसलिए आएंगी ?' 

“यत्त कर देखो, भाई ! सद्धर्म का कार्य है । तुम्हें बहुत पुण्य होगा ।' 

'काम तो बहुत ही कठिन है । पर यत्त कर देखता हूँ । तुम तो इस 
समय कुमार से मिल ही नहीं सकते । कहो, उन्हें क्या कहलवा दूं ?' 

“बस, इतना कहलवा दो कि कुक्क्ुटविहार से एक भिक्ष आया है । 
संघ-स्थविर मोग्गलान ने उसे भेजा है। स्थविर विहार के गर्भ गुह में कुमार 
की प्रतीक्षा कर रहे हैं । तुरन्त उनसे मिलना चाहते हैँ ।' 

गुल्मवति सिंहनख शालिशुक के अन्तःपुर के समीप जाकर खड़े हो गए। 
घड़ी-भर प्रतीक्षा के अनन्तर उन्होंने देखा, एक युवती अन्तःपुर से बाहर आ. 

रही है। इंगित से उसे अपने पास बुलाकर सिंहनख ने कहा--'“भद्रे ! क्या 

कुमार शालिशुक सो गए हैं ? A 
क्या कहा, कुमार शालिशुक अभी से सो गए । अभी उन्हें नींद कहाँ ? 

कहो, क्या बात है ? युबती ने हँसते हुए कहा। _ , 
'संघ-स्थविर का एक अत्यन्त आत्ययिक सन्देश उन तक पहुँचाना है। र 
'ता, बाबा, यह काम मेरे वश का नहीं । कुमार के रंग में भंग कय 


डालूं ? जानते नहीं, इस समय कुमार रूपाजीवाओं के साथ प्रमोद में व्यस्त 
। 
'सद्धर्म का कार्यं है, भद्रे ! तथागत तुम्हारा कल्याण करेंगे ।' 
अच्छा, यत्न कर देखती हूँ । कहो, कुमार से क्या कहना है ?? 
सिहनख ने स्थविर मोगालान का सन्देश युवती को जता दिया । जब 
वह शालिशुक के शयनकक्ष को वापस गई, तो कुमार एक रूपाजीवा को 
श्रंक में भरे हुए सुरापान में व्यस्त थे युवती उनकी मुंह लगी दासी थी। 
शयनकक्ष के बाहर खड़े होकर हँसते हुए बोली 
'महाराज की जय हो! आज रात विश्राम करना कुमार के भाग्य में 
नहीं है। स्थूलकाय स्थविर ने कहलाया है, तुरन्त कुक्कुटविहार के गर्भगृह 
में जाकर उनसे मिलें । वहाँ महापरिनिब्बाण सुत्त का पाठ हो रहा है। 
कुमार की उपस्थिति आवश्यक है।' 
शालिशुक को वास्तविक बात समभने में कठिनाई नहीं हुई । वह जानते 
थे कि मगध के राजमिहासन के लिए जो विषम चक्र चल रहा है, उसमें 
संघ-स्थविर मोगलान का बड़ा हाथ है। उनकी सहायता से ही वह सम्राट्‌ 
पद प्राप्त कर सकते हैं । वह झुँझलाकर उठ खड़े हुए, और छम वेश बनाकर 
राजध्रासाद से बाहर चले आए । अपनी गतिविधि को वह गुप्त रखना 
चाहते थे, क्योंकि युवराज भववर्मा के गूढ़पुरुष सर्वत्र नियुक्त थे । 
धर कुक्कुटविहार के दक्षिण में अशोक द्वारा बनवाया हुआ जो विशाल 
चत्य था, उसके चालीस हाथ नीचे एक गुप्त गर्भगृह था जिस तक पहुँचने के 
लिए एक गुप्त सुरंग मार्ग था । इस मार्ग का द्वार तथागत बुद्ध की मूर्ति के 
नीचे से खुलता था। बहुत कम व्यक्तियों को इसका पता था । स्थविर 
| मोग्गलान देर से गर्भगृह में बैठे हुए थे और वेचेनी के साथ शालिशुक की 
| प्रतीक्षा कर रहे थे। कुमार के आ जाने पर उन्होंने कहा 
| 


'एक गुढ्पुरुष आज ही श्रावस्ती से आया है। जेतवन विहार के संघ- 
स्थविर मज्मिम ने एक पत्र उसके हाथ भेजा है। पहले उसे पढ़कर सुना 
. बता हूं ॥ मज्मिम ने लिखा है--अब वह समय आ गया है जबकि सद्धमं के 

अनुयायियों को सम्प्रति के विरुद्ध विद्रोह का भण्डा खड़ा कर देना चाहिए । 
तथागत द्वारा प्रतिपादित मध्यमा प्रतिपदा से विमुख होकर सम्प्रति ने एक 
ऐसा अपराध किया है जिसे चातुरन्त संघ कभी क्षमा नहीं कर सकता । उसे 
हमें राज्यच्युत करना ही होगा । हमें तुरन्त शालिशुक को मौर्य साञ्राज्य 
का सम्राट्‌ घोषित कर देना चाहिए। सद्धमं के उत्कर्ष के लिए यह आवश्यक 
है कि पाटलिपुत्र के राजसिंहासन पर ऐसा ही व्यक्ति आरूढ़ हो जो 
भगवान्‌ बुद्ध के अष्टाङ्भिक आये मार्ग का अनुयायी हो। मौर्य राजकुल में 
ऐसा व्यक्ति कुमार शालिशुक ही है। सम्प्रति को तो राज्य-कार्य की कोई 
चिन्ता ही नहीं है। महाद्रतों के पालन में वह अपनी सब सुधबुध खो बेठा 
है। वह॒ हमारा क्या विरोध करेगा ? पर भववर्मा और देवभूति से हमें 
सावधान रहना होगा । यदि वे शालिशुक का विरोध करें, तो सँन्यशक्ति 
द्वारा हमें उनका सामना करना चाहिए । पाटलिपुत्र का आन्तर्वशिक गुणसेन 
बुद्ध, धमं और संघ में अगाध आस्था रखता है। उसकी सेना में जो भी 
सँनिक हैं, सब अपने सेनापति के प्रति अनुरक्त हैं। यह आन्तर्वशिक सेना 
हमारी सहायता करेगी। पर हम केवल इसके भरोसे नहीं रह सकते । 
दक्षिणापथ में मौर्य साम्राज्य की जो सेना है, वह देवभूति का साथ देगी । 
उसे परास्त करने के लिए हमें नई सेता संगठित करती चाहिए । बौद्ध 
'बिहारों में जो अपार घन संचित है, वह किस समय के लिए, है। मगध में 
भृत और आटविक सैनिकों की कोई कमी नहीं है। धन द्वारा इन्हें सेना में 
भरती करना होगा। आप तुरन्त कुमार शालिशुक से मिलें और उन्हें सम्राट्‌ 
चोषित कर दें। मैं भारत के अन्य संघ-स्थविरों को भी इसी आशाय के पत्र 
भेज रहा हूँ । श्रावस्ती में मैंने सैन्य संगठन का कार्य प्रारम्भ भी कर दिया 
है। भगवान्‌ तथागत हमारे इस पुण्य कार्य में सहायक हों ! ' 

मज्मिम के पत्र को सुनाकर मोग्गलान ते शालिशुक से कहा--मैं 
मज्मिम के विचार से पूर्णतया सहमत हूं । रात्रि के इस समय मैंने आपको 
इसी कारण कष्ट दिया है कि भविष्य की सब योजना तैयार कर ली जाए।' 

'योजना तो आप स्वयं भी बना सकते थे। उसके लिए. मेरी क्या 
आवश्यकता थी ? चित्रलेखा कैसी सज-घजकर आई थी ! नृत्य और हास 
का कैसा समा उसने बाँध रखा था ! आपने तो रंग में भंग डाल दिया ।' 
शालिशुक ने लड़खड़ाती हुई आवाज़ में कहा । सुरापान के कारण उसका 
अपने ऊपर वश नहीं रह गया था । 

'वरः राजसिहासन पर तो आपको आरूढ़ होना है, कुमार ! ' 

“इसमें जया सन्देह है । जब आप कहेंगे, राजगद्दी पर जा बेठूँगा । उस 

दिन बड़ा भारी उत्सव मनाया जाएगा । ठीक है न, स्थविर ! चित्रलेखा 
i और माधुरी गाएगी । कंसा आनन्द आएगा । पर ऐसे समय अपने 
सेरमुंडे il को राजप्रासाद में न भेज देना । भिक्षुओं का राजप्रासाद 
में क्या काम £ 
TE र राजसिहासन प्राप्त करना सुगम कार्य नहीं है, कुमार ! उसके 
लिए हमें अपनी सन्यशक्ति को संगठित करना होगा तथा भववर्मा और 
देवभुति को युद्ध में परास्त करना होगा ।' 

MR Pia 
Rr बाबा, लड़ाई से मुझ डर लगता है। बड़े वाबा--क्या नाम था 
स i द आ गया। अशोक तो कहा करते थे, लड़ना-फगड़ना 

त नहीं है। मुझे तो खून देखते ही कंपकंपी चढ़ने लगती है। 

चलाना मेरे बस की वात नहीं है, बाबा ! ' 

"फिर राजसिंहासन कंसे सकोगे, : 

f . टन कसे प्राप्त कर सकोगे, कुमार ! उसके लिए 
खून की नदियाँ बहानी होंगी ।' उके लिए 
'नदियाँ | मुझे तो तैरन द डी में में 
त सु 7 भी नहीं आता । यदि कहीं मँधार में ड्ब 
हे मद मोग्गलान ने देखा, सुरा के प्रभाव से शालिशुक को तन- 
मम न कर गई है। इस समय उनसे बात करना व्यर्थ है । उन्होंने 
के । क प अव विश्राम कीजिए हम स्वयं योजना तैयार कर 

सी चन्ता न कर,शीघ ही आप राजसिहासन पर आरूढ़ हो जाएंगे।' 
क Ld पाकर दो भिक्षु आगे बढ़े और कुमार शालिशुक 
FE चे गए। वहाँ शय्या तैयार थी । कुमा पु 
स EE । शीघ्र ही उन्हें नींद आ गई । a पी 
मेकुटविहार के गर्भगृह में जो अन्य 
[ह में जो अर थत थे, उन्हें 
सम्बोधन कर भौग्गलास ने कल अन्य स्थविर उपस्थित थे, उन्हे 
'शालिशुक में डे 
ia पल जा देखकर मुझे घोर निराशा हुई है । ब्राह्मण 
था। उसने ठीक लिखा है कि म त को वह भलीभाँति समझता 
हे । जो राजा इन्द्रो का ओं के लिए इन्द्रियजयी होना आवश्यक 
का ॥ जा ! दास हो, वह कभी राजधर्म का पालन नहीं कर 
: । लिखा अर्थशास्त्र मैंने पढ़ा है, अच्छी 
भे राजकुल में शालिशुक ही एक ऐः (क 
मं आस्था रखता है। सम्राट तो र FU AE 
देखकर मेरा मन आशंकाओं से परिपूर्ण हो ग का उनी रस 
'आप कोई चिन्ता न करें, स्थविर (द 
न्ताः [ज्यका < 0 
न कर, स्थविर ! राज्यकार्य का संचालन तो आप 

राजप्रासाद का षड्यन्त्र : ५६ 


ही करेंगे । शालिशुक तो नाम को ही सम्राट होगा ।' चण्डवर्मा ने कहा । 

“फिर तुम्हारी क्या योजना है, चण्डवर्मा ! ' 

प्रात: आन्तर्वशिक गुणसेत से परामश कर लिया जाए और कल ही 
शालिकुक को सम्राट घोषित कर दिया जाए \’ 

“देखो, चण्डवमा! देर करने का काम नहीं है । कल सूर्योदय से पूर्व ही 
शालिशुक को सम्राट्‌ घोषित कर देना होगा । आन्तर्वशिक को तुरन्त यहाँ 
बुलाना चाहिए । उसे आदेश देना है कि रात में ही शासनतन्त्र के सब 
अधिकरणों पर अधिकार कर लिया जाए। न कोई राजप्रासाद में जाने पाए, 
और न कोई वहाँ से बाहर जा सके । अन्तःपुर पर भी रात में ही कव्जा कर 
लेनः होगा । यह सव कार्य तभी सम्भव है, जबकि आन्तर्व शिक सेना हमारे 
साथ हो, और गुणसेन जागरूक होकर कार्य करे ।' 

“पर अब तो आधी रात बीत चुकी है, स्थविर ! ' 

'कोई चिन्ता नहीं, अभी बहुत समय है । जाओ, तुरन्त आत्तर्वशिक 
को बुला लाओ।' 

आन्तर्वशिक गुणसेन का निवास भी राजप्रासाद में ही था। पर चण्ड- 
वर्मा को वहाँ जाने में कोई कठिनाई नहीं हुई । वह्‌ एक गूढ्पुरुष था, जो 
राजप्रासाद के प्रधान ओदनिक निपुणक के अधीन कार्यं करता था । चण्डः 

वर्मा निपुणक के पास गया, और उसके द्वारा स्थविर मोग्गलन के सन्देश 
को गुणसेत के पास पहुँचा दिया गया । 

संघ-स्थविर का संदेश पाते ही आम्तर्वशिक गुणसेन कुक्क्रुटविहार आ 

गया । मोग्गलान उत्सुकतापूर्वेक उसकी प्रतीक्षा कर रहे थे। उनकी योजना 
सुनकर गुणसेन को प्रसन्तता हुई । वह अपने कार्य में अत्यन्त चतुर था । 
रात्रि का चौथा प्रहर व्यतीत होने से पूर्वं ही उसने अपनी सेना के गुल्म- 
पतियों और नायको को एकत्र किया, और उन्हें सब आवश्यक आदेश दे 
दिए। प्रातःकाल होते पर जब पाटलिपुत्र के नागरिक सोकर उठे, तो उन्होंने 
देखा, सब राजमार्गो, पथचत्वरों और पण्यवीथियों पर सँनिक तैनात हैं। 
राजप्रासाद के महाद्वार बन्द हैं और सैकड़ों शस्त्रधारी सैनिक वहाँ पहरा 
दे रहे हैं । मन्दिरों और उद्यानं के मार्ग भी अवरुद्ध हैं, और किसीको वहाँ 
जाने की अनुमति नहीं है । नागरिक लोग यह सब देखकर स्तब्ध रह गए। 
उन्हें यह समभ में नहीं आ रहा था कि सेना का यह प्रदशन किस कारण 
है। पर उन्हें देर तक प्रतीक्षा नहीं करनी पड़ी। सूर्योदय के साथ ही राज- 
प्रासाद के उच्छूत ध्वजों पर तूर्यधर प्रगट हुए, और तुरही के निनाद के 
साथ उन्होंने यह घोषित करना प्रारम्भ कर दिया कि कुमार शालिशुक ने 

सम्राट्‌ पद ग्रहण कर लिया है, और शीघ्र ही उनका राज्याभिषेक सम्पन्न 
होगा । 

पाटलिपुत्र के नागरिकों को इस घोषणा से बहुत आचर्य हुआ। 
सम्राट सम्प्रति अभी जीवित थे, और शासन का संचालन युवराज भववर्मा 
के हाथों में था । स्थविर मोग्गलान के षड्यन्त्र का उन्हें कुछ भी ज्ञान नहीं 
था। कुछ समय के अनन्तर नागरिकों को यहु समाचार भी सुनने को मिला 
'कि भववर्मा को अन्तःपुर में ही बन्दी बना लिया गया है। 


ES) 
यवनों का दुर्दान्त चक्र 


सुभगा की नृत्यशाला में आज असाधारण भीड़ थी । तिल रखने को 
भी कहीं स्थान नहीं था। यवन सैनिक वहाँ बहुत बड़ी संख्या में एकत्र थे। 
संगीत और नृत्य का समा बेधा हुआ था। पेशलरूपा दासियाँ सुरापात्र हाथ 
र लेकर घूम रही थीं, और यवन सँनिक उनके साथ हास्य-विनोद में मग्न 
थे। 

दो वर्ष पश्चात्‌ आज वाल्हीक नगरी में शान्ति स्थापित हुई थी। 
सीरिया के यवनराज अन्तियोक ने अपने साभ्राज्य का विस्तार करते हुए 
पहले पाथिव देश को जीता और फिर उत्तर-पूर्व दिशा में आगे बढ़कर 
वाल्हीक राज्य पर आक्रमण किया। राजा एवुथिदिम ने बड़ी वीरता से 
उसका सामना किया । दो वर्ष तक वाल्हीक नगरी सीरिया की सेनाओं से 
घिरी रही। विवश होकर एवुथिदिम ने यही उचित समझा कि ग्रन्तियोक 
के साथ सन्धि कर ली जाए। अपने युवक पुत्र दिमित्र को उसने सन्धि की 
वातचीत के लिए यवन सम्राट्‌ की सेवा में भेजा । अन्तियोक़ को सम्बोधत 
कर दिमित्र ने कहा-- 


नी यवन हैं, और हम भी यवन हैं। यवनों को आपस में लड़ने 
'पर यवनों को एकता तभी सम्भव है, ड उनके सब राज्य परस्पर 
ह मलकर एक शक्तिशाली साम्राज्य के रूप में संगठित हो जाएँ । तुम उत 

| को भूल गए, युवक, जब कि सिकन्दर ने मिस्र से व्यास नदी तक के 
विशाल भूखण्ड की बिजय कर यवनो का अनुपम उत्कर्षं किया था। मक 
दुनिया से भारत तक सर्वत्र तब यवनों का शासन था ॥ आपस की लड़ाई 

के कारण यवनों की शक्ति अब क्षीण हो गई है। मैं उसी का पुनरुद्धार 
करने के लिए प्रयत्तशील हूँ । 
'प्र वाल्हीक देश के यवन राज्य पर आक्रमण के कारण यवनं की 
कितनी शक्ति व्यर्थ ही नष्ट हो गई है, सञ्राट्‌ ! इस युद्ध में जो हज़ारों 
सैनिक काम आए हैं, वे सब यवन ही तो थे । क्या यह सम्भव नहीं है कि 
सीरिया और वाल्हीक के यवन परस्पर मैत्री-सम्बच्ध से रह सकें । यवनों 
की शक्ति के विस्तार का वास्तविक क्षेत्र भारत है, सम्राट्‌ ! वहाँ की 
शास्यइयामल भूमि, अपार घन-सम्पत्ति, नीला आकाश, कलकल करती हुई 
नदियाँ और दूर-दूर तक फैले हुए उपजाऊ मैदान --व्या हमे मिलकर इन 
पर यवनों का प्रभूत्व स्थापित करने का भ्रयत्न नहीं क चाहिए । 
विश्वविजेता सिकन्दर व्यास नदी से आगे नहीं बढ़ सके थे, क्योंकि मगध 
का शक्तिशाली साम्राज्य उनके मागे में चट्टान a खड़ा था। सँल्यु- 
कस की चन्द्रगुप्त से मुँह की खानी पड़ी थी, कि चाणक्य के नीतिबल 
से भारत की राजशक्ति एक सूत्र में संगठित हो गई थी । पर आज भारत 
की जो दशा है, उसे तो आप जानते ही होंगे, सम्राट्‌ ! मगध की शक्ति 
क्षीण हो गई है, और चन्द्रगुप्त मौर्य और बिन्दु्ार के वंशज सँन्यशक्तिकी 
उपेक्षा कर धर्म द्वारा विश्व की विजय करने की धुन में देश की घन-सम्पत्ति 
को स्वाहा कर रहे हैं। क्यों न हम मिलकर भारत पर आकमण कर । वह 
देश बहुत विशाल है, सम्राट्‌ | उसके सुविशाल भूखण्ड में कितने ही नए 
यवन राज्य स्थापित द सकते ह | 

कहते हो, युवक : 

Oe रस की यही योजना थी, सम्राट ! वहू अपनी 
सैन्यशक्ति को इसी उद्देश्य से संगठित कर रहे थे कि हिन्दूकुश पर्वतमाला 
को पार कर भारत पर आक्रमण करें और यवनों की शक्ति का पुनरुद्धार 
करें। त वह पार्थिव देश को जीतना चाहते थे और न सीरिया को । पर 
आपके आक्रमण से उनकी योजना निरथेक हो गई। है 

“निरर्थक नहीं हुई, युवक ! यवन फिर भारत पर आक्रमण करेंगे, 
अकेले वाल्हीकराज नहीं अपितु सीरिया और वाल्हीक दोनों के यवन 

मिलकर ।' 
i इस युद्ध का तो अन्त होना ही चाहिए, सञ्राट्‌ ! जब तक 
दो यबन राज्य परस्पर लड़ते रहेंगे यवतों की शक्ति कैसे संगठित हो 
गी?” 
गा “तुम ठीक कहते हो, युवक ! मैं इसी क्षण युद्ध को बन्द करते का 

आदेश दे रहा हूँ ।' 

'तो क्या वाल्हीक की स्वतन्त्र स्थिति आपको स्वीकार्य है, सम्राट ?' 

अन्तियोक को चुप देखकर दिमित्र ने फिर कहा--'हम भी वीर हैं, 
सम्राट्‌ ! अपनी मान-मर्यादा की रक्षा के लिए अपना सर्वस्व न्यौछावर 
करने को उद्यत हैं। क्या आप यह उचित समभते हैं कि वाल्हीक के यवन 
लड़ते-लड़ते नष्ट हो जाएँ या कायरों के समान हथियार डालकर अपनी 
पराजय स्वीकार कर लें । इससे तो यवनों के माथे पर कलंक का टीका लग 
जाएगा, सम्राट्‌ ! क्या यवनों की इस दुर्देशा से आपको सन्तोष होगा ?' 

'मु्े तुमसे मिलकर अपार प्रसऱ्तता हुई, युवक ! तुम्हारे जैसे वीर 
यवनों को सहायता से ही मेरा स्वप्न पूर्ण हो सकता है । मैं तुम्हें नीचा नहीं 
दिखाना चाहता, मैं तुम्हारे साहाय्य और सहयोग का इच्छुक हूँ । सिकन्दर 
और सैल्युकस जिस कार्थ को पुरा कर सकने में असमर्थ रहे, मैं उसे पूर्ण 
करना चाहता हूँ । मिस्र से कामरूप तक सर्वत्र यवनों का साम्राज्य स्थापित 
हो, मेरा यही संकल्प है । वाल्हीक देश के यवनों को मैं अपना शत्रु नहीं 
समकता, मैं उनसे मँत्री-सम्बन्ध स्थापित करना चाहता हूँ । उनके 
स्वाभिमान को आघात पहुँचाने से मुझे कोई लाभ नहीं है ।' $ 

'तो फिर आइए, हम परस्पर मिलकर एक ऐसी सन्धि कर ले जिससे 
सब यवन मिलकर एक हो जाएं । न कोई विजेता रहे, न कोई पराजित । 
यवनों की शक्ति के पुनरुद्धार का जो पुनीत लक्ष्य आपके सम्मुख है, 
वाल्हीकराज चिरकाल से उसी के लिए प्रयत्नशील हैं । सीरिया, पार्थिव, 
वाल्हीक-सब मिलकर संगठित हो जाएँ । संसार की कोई भी शक्ति तब 
हमारे सम्मुख नहीं टिक सकेगी । भारत का विशाल भूखण्ड हमारे सामने 
है। आइए, हम मिलकर उसकी विजय करें। इसी में यवनों का हित है।' 


सञ्राट्‌ अन्तियोक ध्यान से दिमित्र को देख रहे थे । उसका युवा शरीर . 


पुष्ट ग्रं, उन्नत भाल, तेजस्वी मुखमण्डल और उच्च-आदर्श उनके हृदय 

म एक नई आकांक्षा उत्पन्न कर रहे थे। कुछ देर तक चुप रहकर उन्होंने 

कहा--आज का भोजन तुम मेरे साथ करोगे, युवक [! थे 
“आपके निमन्त्रण से मैं गौरवान्वित हुआ, सम्राट्‌ ! मुझे विश्वास हैं, 


मेरे साथ किसी प्रकार का धोखा नहीं वि 
कया जाएगा। एक दसरे यवन 
'का विश्वास कर सकता है।' एगा। एक यवन दूसरे यव 


eS की कोई आशंका मत में न लाओ, युवक ! तुम मेरे 


सञ्राट्‌ अन्तियोक ने बड़ी धूमधाम के साथ भोज की तैयारी की। 

कौशेय वस्त्र से निमित विशाल पटमण्डप में भोज क! आयोजन किया गथा । 
'पड्रस भोजन तैयार कराया गया । विविध प्रकार की सुराएँ लाई गई । 
सीरिया के सब प्रमुख सेनानायक भी भोज में सम्मिलित हुए। जब दिमित्र 
'ने पटमण्डप में प्रवेश किया, तो अन्तियोक ने बड़ी आत्मीयता और वात्सल्य 
से उसका स्वागत किया । सम्राट के साथ एक युवती भी थी, जिसका नाम 
एथेना था । उससे दिमित्र का परिचय कराते हुए अन्तियोक ने कहा--'यह 
राजकुमारी एथेना है। रणक्षेत्र में इसे बड़ा आनन्द आता है। तभी तो 
राजप्रासाद के सुख-वैभव को छोड़कर मेरे साथ-साथ रहती है। स्वयं भी 
बड़ी वीर है। कहा करती है, मुझे भी सँन्यसंचालन का अवसर प्रदान 
कीजिए ।' 

दिमित्र ने अपना दायाँ हाथ ऊपर उठाकर कुमारी एथेना का अभिः 
नन्दन किया । उन दोनों को भोज में साथ-साथ बिठाया गया । बातचीत 
प्रारम्भ होने पर एथेना ने कहा-- 

'सुना है, वाल्हीक नगरी बहुत सुन्दर हैं| दो वर्ष से हम यहाँ आए हुए 
हैं, पर ्रापकी इस सुन्दर नगरी के अवलोकन का अवसर ही नहीं मिला ।' 

'आप मेरे साथ चलिए | वाल्हीक नगरी में नवराजगृह नाम की एक 
बस्ती है। उसके राजमार्गो और पण्यवीथियों को देखकर आप आइचर्य- 
चकित रह जाएँगी । ऐसे सुन्दर प्रासाद, ऐसी गगनचूम्बी अट्ठालिकाएँ और 
ऐसी सजी-धजी पण्यतालाएं आपको अन्यत्र कहीं भी देखने को नहीं मिलेंगी। 
चीन, कपिश, गान्धार, तुखार, वाहीक आदि सब देशों के सार्थ वहाँ व्यापार 
के लिए आते रहते हैं । हर समथ एक मेला-सा लगा रहता है, और वहाँ की 
'नृत्यशालाएँ और पानगृह--उत्तका तो कहना ही क्या ! ' 

क्या आप मुझे नवराजगृह ले चलेंगे ? पटमण्डपों में निवास करते 
हुए और आहत सँतिकों की चीत्कार सुनते हुए मेरा मत घब्रराने 
लगा है।' 

क्यों नहीं, राजकुमारी ! आपकी आज्ञा की देर है।' 

“यदि मुझे वहाँ किसी ने पकड़ लिया तो ! हूँ तो शत्र, देश की कन्या 
ही।' 

“मेरे साथ रहते हुए आपको किसका भय है ? कोई आपका बाल भी 
बाँक्रा तही कर सकता ।' 

भोज की समाप्ति पर अन्तियोक ने दिमित्र से कहा--'सीरिया और 
चाल्हीक की मंत्री सदा स्थिर रहेगी, युवक ! मैं इस मैत्री को एक ऐसे सूत्र 
में(बाँध देना चाहता हूँ, जिसे विशव की कोई भी शक्ति छित्त-भिन्‍न न कर 

सके ।' । 
“इससे उत्तम बात क्या हो सकती है, सम्राट्‌ ! 


“तो फिर सुनो, युवक ! क्या तुम्हें कुमारी एथेना का पाणिग्रहण करना 
? [0 
कक का प्रस्ताव सुनकर दिमित्र का मुखमण्डल लज्जा और | 
संकोच से रक्तवर्ण हो गया। कुछ देर नुप रहकर उसने कहा--'क्या | 
मैं इतना भाग्यशाली हूँ, सम्राट ! ' 

के कोन न करो, युवक ! तुमने ही तो कहा था कि सीरिया और । 
वाल्हीक दोनों के यवन परस्पर मिलकर एक हो जाएँ और एक साथ मिल- | 
कर यवनों की शक्ति का पुनरुद्धार करे । हमारा युद्ध समाप्त हो चुका है, | 
कमार दिमित्र ! अब हम एक हैं। न कोई विजेता है और न्‌ कोई विजित। | 
तुम्हारी स्वीकृति प्राप्त होते ही मैं यह शुभ समाचार वाल्हीकराज के पास | 
भेज दूंगा ।' 

“पहले राजकुमारी की स्वीकृति तो प्राप्त कर लीजिए, सम्राट्‌ ! 

“बह्‌ सहमत है, युवक ! जब से तुम्हें देखा है, तुम्हारा ही गुणगान कर | 
रही है। जब हम सन्धि की बातचीत कर रहे थे, वह साथ के कक्ष में बेठी 
हुई सब कुछ सुन रही थी । कि | 

कुमार दिमित्र ने सिर झुका दिया । अन्तिथोक का आदेश पाते ही | 
सीरिया के स्कन्धावार पर इवेत ध्वजाएँ फहराने लगीं । सैनिकों ने कवच | 
और शिरस्त्राण उतारकर रख दिए, और मंगल वाद्यों की ध्वनि से आकाशः | 
मण्डल गूंज उठा । जब यह समाचार वाल्हीक नगरी पहुँचा, दुर्ग के महाद्वार | 
खोल दिए गए और सर्वत्र प्रसऱ्नता छा गई । | 

कुमारी सुभगा की नृत्यशाला में आज जो अपूर्वं समारोह था, वह ड्सी | 
उपलक्ष्य में था। थके हुए सेनानायक आज वहाँ अपने शरीर की श्रार्त्ति | 
और मन की क्लान्ति को दूर करने के लिए एकत्र थे। पुष्पमालाओं में | 
सुसज्जित और गन्धमाल्य से सुवासित सुन्दरियाँ सब ओर घूम रही थीं, 
अपने अतिथियों का स्वागत करने के लिए और पक्वान्न तथा सुरा से उद 
तृप्त करने के लिए। सीरिया और वाल्हीक देशों के सेनाध्यक्ष आज एर 
साथ बैठकर हास्य-विनोद में मर्न थे। रात्रि के तीन प्रहर व्यतीत हो जाते 
पर जब ये सेनानायक सुरा के प्रभाव से अपनी सुध-बुध खो बैठे, तो 
विश्राम के लिए कक्ष्याविभागो में चले गए, अकेले नहीं अपितु पेशल 
रूपाजीवाओं को साथ लेकर । 


सीरिया की यवन सेना के जो सेनापति उस दिन सुभगा की नुत्यशा्ती 

में विद्यमान थे, उनमें से एक का नाम हारमोअस था । अत्यधिक मात्रा में 
सुरापान कर लेने के कारण जब वहं वाचाल हो गया, तो माधवी नाम 
को एक दासी उसे एक सुसज्जित कक्ष्याविभाग में ले गई । शय्या पर उसे 
लिटाकर माधवी ने कहा-- 'कहिए, आपकी क्या सेवा करूँ, सेनापति ! 
कौन-सी सुरा प्रस्तुत करूँ, मे रेय या मृद्वीका ? 

'जो भी चाहो ले आओ, पर मेरे पास से उठो।' हारमोअस ने 
माधवी को अंक में भरते हुए कहा । 

'मैं तो एक तुच्छ दासी हुँ, सेनापति ! आपके योग्य मैं कहाँ हूँ ।' 

'तुम अनुपम सुन्दरी हो । तुम्हारी यह सघन केशराशि, उज्ज्वल 
साँवला रंग, चमकती हुई आँखें और उभरी हुई गोल छातियाँ। किस देश 
की हो, कपिश की या गान्धार की? सुना है, इनकी स्त्रियाँ बहुत सुन्दर 
होती हैं ।' हे 

'पर मैं तो पाञ्चाल देश की रहने वाली हूँ, सेनापति ! ' 

'क्या कहा ? यह नाम तो पहले कभी नहीं सुना । कहाँ है यह देश ? ' 

“गंगा नदी का नाम तो आपने सुना ही होगा, सेनापति ! हम हिन्दू 
लोग उसे पवित्र मानते हैं । हिमालय से उतरकर वह भारत की रास्य- 
इयामल भूमि में प्रवेश करती है और सुदूर पूरवे में समुद्र में जा मिलती है। 
इसी गंगा की घाटी में मेरा पाञ्चाल देश है, बड़ा सुन्दर, बड़ा रमणीक !' 

'क्या वहाँ की सभी स्त्रियाँ तुम्हारे समान सुन्दर होती हैं? आओ, 
समीप आ जाओ । तुम्हें जी भरकर देख लूं । पता नहीं, कब वाल्हीक पुरी 
से चल देना पड़े ।' 

'कृयों सेनापति ! अब तो आप यहीं पर रहेंगे न ? युद्ध की तो अब 
समाप्ति हो गई है। फिर यहाँ से जाने की वया जल्दी है ? क्या वाल्हीक 
नगरी आपको पसन्द नहीं आई ? कुछ दिन यहीं रहकर विश्राम कीजिए 
न।' माधवी ने हारमोअस के गले में बाँह डालकर कहा । 

“हम सँनिकों को विश्राम कहाँ ? अब तुरन्त भारत पर आक्रमण 
करना है। पर तुमने यह क्या शुष्क चर्चा प्रारम्भ कर दी । लाओ, मैरेय 
का एक चषक ओर दे दो और तुम मेरे साथ सटकर बैठ जाओ ।' 

'पर भारत के साथ तो यवनों की कोई लड़ाई नहीं है, सेनापति ! 
भारत के राजा तो आहसा में विशवास रखते हैं, धर्म द्वारा सबकी सेवा सें 
तत्पर हैं। इस वाल्हीक देश को ही देखिए । भारत द्वारा नियुक्त धर्म- 
महामात्य ने यहाँ कितने चिकित्सालय खुलवा दिए हैं, धर्मशालाएँ बनवा दी 
हैं और कुएँ खुदवा दिए हैं । भारत के राजा द्वारा स्थापित मुक्तिशालाओं 

से हजारों यवत प्रतिदिन भोजन और वस्त्र प्राप्त करते हैं। क्या ऐसे 
शान्तिप्रिय देश को आप युद्ध द्वारा तहस-तहस कर देंगे, सेनापति !” 

“तुम राजनीति को कया समकोगी ? लाओ, एक चषक और दो। हां, 
तुमने अपने देश का क्या नाम बताया था ? याद आया, पाञ्चालं । मैं 
पाञ्चाल भी अवश्य जाऊंगा । देखूंगा, वहाँ की सब स्त्रियाँ क्या तुम्हारे 
समान ही सुन्दर होती हैं ।' 

भारत पर आक्रमण कब प्रारम्भ होगा, सेनापति ! ' 

“इसी साल, कातिक मास में ।' 

'यवन सेना में कितने सैनिक होंगे, सेनापति ! ' माधवी ने मृद्वीका का 
एक चषक हारमोअस के होंठों से लगाते हुए प्रश्‍न किया । 

'कम-से-कम दो लाख । तुमने यवनियाँ तो देखी ही हैं, वे भी युद्ध में 
भाग लिया करती हैं, धनुष-वाण से भी और नयनों के वाणों से भी।' 

“मैं समझी नहीं, सेनापति ! ” 

तुम समझी नहीं ? जो ये बहुत-सी यवन यूवतियाँ वाल्हीक नगरी के 
बिहारों में भिक्षुणियाँ बनकर रह रही हैं, सब भारत चली जाएँगी । क्या 
समभी ? किसलिए ? शत्रु का भेद लेने के लिए । राजनीति को तुम क्या 
समझोगी ? आओ, मेरे और समीप आ जाओ। रात-भर इसी प्रकार सुराः 
पान कराती जाओ, ओर साथ ही अपने होंठों का अमृत भी ।' 

माधवी ने पात्र को सुरा से भरकर उसे हारमोअम के मुँह से लगा 
दिया । एक ही घूंट में उसे पीकर उसने फिर कहना प्रारम्भ किया-- तुम 
कितनी ग्रच्छी हो। जब मैं भारत जाऊँगा, तो तुम्हें भी अपने साथ ले 
चलूगा । मेरे साथ चलोगी न ?” 

'पर मैं तो देवी सुभगा की दासी हूँ, सेनापति ! ' 

'तो सुभगा को भी साथ ले चलेंगे ।' 

मुझे तो युद्ध द लगता है, सेनापति ! बाणों और खड्ग-परशुओं 
से क्षत-विक्षत सैनिकों को जब रणक्षत्र से उठाकर लाया जाता है, तो मुभे 
कपकपी चढ़ जाती है।' 

माधवी ने सुरा का एक ओर चपक हारमोअस के मुंह से लगाकर 
हा अब बहुत रात बीत गई है, सेनापति ! अब सो जाओ | मैं भी 
कुछ Fe लु ह होते में केवल एक घड़ी शेष है।' ज 
“चुपचाप वहाँ से उठी और धीरे धीरे i 
ता जी र धीरे-धीरे बाहर चली गई । देवी सुभगा 

यवनों का दुर्दान्त चक्र : ६७ 


“मैं बड़ी देर से तुम्हारी प्रतीक्षा कर रही हूँ, माधवी ! इतनी देर केसे 

लग गई ?' सूभगा ने प्रश्‍न किया । 
` 'हारमोअस छोड़ता ही नहीं था, देवि! बड़ी कठिनता से पिण्ड 
छुड़ाकर आई हूं।' 

“कोई रहस्य की बात ज्ञात हुई ?' 

हाँ, देवि ! यवन पेनाए शीघ्र ही भारत पर आक्रमण कर रही हैं, 
इसी साल कातिक मास में।' 

“बस, इतना ही ? यह तो मैं पहले भी सुन चुकी हूं ।' 

'एक बात और ज्ञात हुई है। यवन राज्यों के बौद्ध विहारों में जो 
यवन भिक्षुणियाँ हैं उन्हें भी भारत भेजा जा रहा है, सत्री का कार्य करने के 
लिए, हमारी सेता और शासन-नीति के सम्बन्ध में सूचना प्राप्त करने के 
लिए । भिक्षुणी होने के कारण कोई उन पर सन्देह नहीं करेगा ।' 

'यह तो बड़े रहस्य की वात तुमने पता लगाई है, माधवी । ये सब सूच- 
नाएँ तुरन्त ही गोनदें आश्रम भेजनी होंगी । तुम्हारे कपोत तो तैयार हैं न ? 
शीघ्र ही सब बातें गुप्त लिपि में लिख डालो । अभी ग्रंधेरा है । सूर्योदय से 
पूर्वं ही कपोतों को उड़ा देना चाहिए ।' 

माधवी अपने कार्य में व्यग्र हो गई। पूर्वी क्षितिज में लालिमा के 
चिल्ल प्रगट होते ही लोगों ने देखा, दस कपोत दक्षिण-पूर्वी दिशा में उड़े 
जा रहे हैं। प्रातः के समय पक्षी आकाश में उड़ा ही करते हैं किसी को 
कोई सन्देह नहीं हुआ । 

सुभगा श्रेष्ठी पर्णदत्त से मिलने के लिए बहुत उत्सुक थी । वाल्हीक 
नगरी के युद्ध का अन्त हो जाने पर उसकी पण्यशाला में फिर से जीवन का 
संचार हो गया था । सुदूर देशों के सार्थ फिर से नवराजगृह आने लग गए 

थे। सूर्योदय होते ही सुभगा पर्णदत्त के पास गई और एकान्त कक्ष में 
जाकर उससे बोली-- 
“कहिए, श्रेष्ठि ! क्या कोई नया समाचार है?” 
“बहुत बुरा समाचार है, देवि! यवन सेनाएँ शीघ्र ही भारत पर 
आक्रमण करने वाली हैं ।' ? 

“वनों की गतिविधि के विषय में मैं सब कुछ सुन चुकी हूँ । कोई नई 
बात हो, तो कहो ।' 

'एक बात और सुनने में आई है, देवि ! भारत के स्थविर और श्रमण 
भी युद्ध में यवनों का साथ देंगे ।' है 

“यह किसलिए, श्रेष्ठि ? क्या उन्हें अपनी मातृभूमि से प्रेम नहीं है?" 

६८ : पतत श्रोर उत्थान 


'सम्राट सम्प्रति ने तथागत के धर्म का परित्याग कर जैन धर्म को 
अपना लिया है | बौद्ध इससे बहुत रुष्ट हैं। युवराज भववर्मा को भी वे 
सद्धं का शत्र, समझते हैं। इसीलिए बौद्ध विहारों में मौर्य शासनतन्त्र के 
बिरुद्ध षड्यन्त्र प्रारम्भ हो गए हैं। यवन सेना जब भारत पर आक्रमण 
करेगी, तो बौद्ध भिक्षु उसका स्वागत करेंगे ।' 

'पर यवन लोग भी तो बौद्ध नहीं हैं। धर्ममहामात्यों के प्रयत्न से कुछ 
यवनों ने भिक्षु ब्रत अवश्य ग्रहण कर लिया हैं | पर यवन देशों के न राजा 
बौद्ध धर्म के अनुयायी हैं, और न प्रजा । फिर यवनों के प्रति बौद्धों का पक्ष- 
पात क्यों है?” , 

'मैं इन बातों को क्या समभू, देवि ! पर कल मध्य रात्रि के समथ 
विद्यानिधि मेरे पास आया था। विद्यानिधि को तो आप जानती ही हैं न, 
पहले मेरी पण्यशाला में काम किया करता था। वह पतला-दुबला सुन्दर 
युवक, विदेशी सार्थो के आतिथ्य का कार्य जिसके सुपुर्द था ।' 

'हाँ, मुझे याद आ गया ।' 

'नवराजगृह के संधाराम का भेद लेने के लिए मैंने उसे नियुक्त कर 
दिया था। आजकल वह भिक्षु बनकर नवविहार में ही रह रहा हैं| वह 
कहता था, कि स्थविरों की कुछ गुह्य बातचीत उसके कानों में पड़ गई। 
सम्प्रति के विरुद्ध एक घोर षड्यन्त्र तैयार किया जा रहा है। स्थविर 
चाहते हैं कि पाटलिपुत्र के रार्जासहासन पर ऐसा व्यक्ति ही आरूढ़ रहे, 
सद्धमं में जिसकी अगाध श्रद्धा हो। सम्प्रति को वे सद्धर्म का शत्र मानने 
लगे हैं।' < 

पर सम्प्रति प्राचीन सनातन वैदिक धम का तो अनुयायी नहीं है ।' 

“पर वह बौद्ध भी नहीं है। उसका झुकाव निरन्तर जैनधर्म की ओर 
होता जा रहा है। कालकमुति के धर्ममहामात्य के पद पर नियुक्त किए 
जाने से वौद्ध स्थविर सम्प्रति के विरुद्ध हो गए हैं । वे समझते हैं कि राज्य- 
कोष का जो धन अब तक धर्ममहामात्यों द्वारा तथागत के अष्टाज़्िक धर्म 
के प्रचार के लिए अयक्त हुआ करता था, अब उसका प्रयोग वर्धमान 
इ शिक्षाओं के प्रसार में किया जाएगा । उनकी योजना यह है, कि | 

आत को पदच्युत कर पाटलिपुत्र के राजसिहासन पर किसी ऐसे कुमार | 

। को बिठाया जाए, सद्धमं के प्रति जो अटूट श्रद्धा रखता हो ।” | 
| पर सम्प्रति के ज्येष्ठ पुत्र कुमार भववर्मा हैं । राजसिहासन पर उन्हीं 
| का अधिकार है, और वे बौद्ध नहीं हैं ।' 


(तभी तो स्थविर यह चाहते हैं, कि कुमार शालिशुक को सम्नाट्‌ पद 

राजा सम्प्रति का मुनित्रत : ६६ 
पर अभिषिक्त किया जाए। वह तथागत के अष्टाङ्िक धमे के अनुयायी 


हैं।' 

'पर क्या मगध की जनता और सेना यह स्वीकार करेगी ? 

“इसीलिए तो स्थविर और भिक्षु यवन सेनाओं की सहायता के लिए 
कटिबद्ध हैं । उनका विचार है, कि यदि अन्तियोक और एवुर्थिदिम की यवन 
सेनाओं ने मौर्य साम्राज्य पर आक्रमण कर दिया, तो पाटलिपुत्र का राज- 
सिंहासन डाँवाडोल हो जाएगा और इस दशा से लाभ उठाकर वे शालिशुक 
को सम्राट्‌ बना सकेंगे । स्थविरों की जो गुप्त बातचीत विद्यानिधि के कानों 
में पड़ी है, उससे मैं इसी परिणाम पर पहुँचा हूँ ।' 

श्रेष्ठी पर्णंदत्त की बात सुनकर सुभगा अत्यन्त गम्भीर हो गई । कुछ 
क्षण चुप रहकर उसने कहा--“यह सूचना गोनदं आश्रम भेज दी जाएगी ।' 


( १० ) 
राजा सम्प्रति का मुनिव्रत 


सम्प्रति आचार्य सुहस्ति के चरणों में बैठकर उत्तराध्ययन सूत का 
प्रवचन सुन रहे थे । गुरु का एक-एक शब्द उनके कानों में अभृत वर्षा कर 
रहा था। इसी समय एक अश्वारोही पाटलिपुत्र से आया, और उसने हाथ 
जोड़कर कहा--'बड़ा बरुरा समाचार है, सम्राट्‌ ! कुमार शालिशुक ने मगध 
में अपने को सम्राट घोषित कर दिया है।' सम्प्रति को सांसारिक सुखवैभव 
के प्रति जरा भी आसक्ति नहीं रह गई थी । वह मुनिब्रत ग्रहण करने के 
लिए उद्यत थे। पर इस संवाद को सुनकर उनका मुखमण्डल आक्रोश से 
आरवत हो गया । उन्होंने चिल्लाकर कहा--'शालिशुक का यह साहस ! मैं 
अशी जीवित हूँ । सैनिक, तुरन्त घोड़ा तैयार करो। मैं अभी पाटलिपुत्र के 
लिए प्रस्थान करूँगा ।' 

सम्प्रति को क्रुद्ध देखकर आचार्ये सुहस्ति ने कहा-'तुम तो मुनिब्रत 
ग्रहण करना चाहते थे, श्रावक! अभी तुम्हारी तुष्णा का अन्त नही हुआ है। 
यदि सारी पृथ्वी भी किसी एक व्यक्ति को हो जाए, तो भी उसे सन्तोष 
नहीं होता मनुष्य की आवश्यकताओं की पूर्ति के लिए तो दो माषक ही 
पर्याप्त हैं। ममता का परित्याग कर देने में ही तुम्हारा कल्याण है। किप्ती 
के प्रति भी ममत्व बुद्धि न रखो--त पुत्र-कलत्र के प्रति, न धन-सम्पत्ति के 
प्रति और न राज्य के प्रति । अपरिग्रह ब्रत का बहुत महत्त्व है। उसी का 

७० ; पतन भ्रौर उत्थान 


पालन कर मनुष्य तृष्णा, मोह्‌, पाप और घृणा से मुकत हो सकता है। मुनि 
को चाहिए कि शरीर, मन और आत्मा के सब बन्धनों को काट दे। न 
किसी से स्नेह करे और न किसी से घृणा । यह कभी न भूलो कि मोह सब 
पापों का मूल हैं। राजसिंहासन के प्रति तुम्हारी ममता क्यों है ? उससे 
ममत्त्व-बुद्धि को हटा लो । केवलित्त्व के आदर्श को सदा अपने सम्मुख रखो । 
तुम 'केवलीरूप' बनने का प्रयत्त करो, सबसे पृथक्‌, सबसे विरकत। यह्‌ 
शरीर तक तो तुम्हारा है नहीं, फिर राज्य को तुम क्यों अपना समभते हो?” 

सुहस्ति के वचतों को सुनकर सम्प्रति का क्रोध शान्त हो गया । हाथ 
जोड़कर उन्होंने कहा--“मुझे क्षमा करें, आचार्य ! अब तक भी मैं तृष्णा 
और मोह पर विजय नहीं पा सका हूँ । बूढ़ा हो गया, श्रंग शिथिल हो गए, 
आंखों से दिखाई नहीं देता । पर ममता अब तक भी दूर नहीं हुई! 

अयत्न करते रहो, श्रावक ! सब विषयों से निर्लिप्त होकर ही मनुष्य 
'केवली' पद को प्राप्त कर सकता है। राज्य के प्रति भी उदासीन वत्ति ग्रहण 
कर लो। मुनि को राज्य से क्या काम ?? ° 

“मुझे मार्ग प्रदशित कीजिए, आचार्य ! मैं एक निर्वेल प्राणी हूँ ।' 

“इस अइवारोही को वापस लौट जाने के लिए ह दो। रार्जासहासन 
पर कोई भी आरूढ ब तुम्हें इससे क्या लेना-देना है ? ” 

'यहाँ उज्जन में रहते हुए मोह और तृष्णा पर विजय पा सकता मेरे 
लिए कठिन होगा, आचाय! कोई-न-कोई राजपुरुष यहाँ आता ही रहता है। 
इससे मेरी साधना में विघ्न पड़ता है। पाटलिपुत्र के राजसिंहासन के लिए 
भाई-भाई में जो युद्ध होगा, उसके समाचार सुनकर मेरे लिए शान्त रह 
भी है। लत अ बहुत योग्य है, उसे शासन का अनुभव 
जग र र ए है। शालिशुक को वह सम्राट्‌ पद पर 
की सेनाएँ उसके प्रति अनु न Sd शाम 
करेगा। भाई भाई से युद्ध करेगा। यह ६ सदा पाटलिपुत् पर आक्रमण 
प्रति माता-पिता को अगाध मो होता Si गा स 
पा सकता हूँ, सांसारिक सुखों न En CT 
लोष्ठवत मान सकता हैं। पर ग २ 2 समक सकता हुँ, धन-सम्पदा को 

है। पर मेरे पुत्र एक-दूसरे के बिरुद्ध शस्त्र उठाएं, 


और राजप्रासाद में खून की नदियाँ बहें, यह मुझसे नहीं देखा जाएगा।' 


गत की दुर्दशा के समाचार सुनते ही मेरा मत अशान्त हो 


तो फिर तुम क्या चाहते हो, श्रावक ! ' 

राजा सम्प्रति का मुनिब्रत : ७१ 


क्यों न हम कहीं बहुत दूर चले जाएँ, आचार्य ! किसी ऐसे सुदूर 
प्रदेश में निवास करने लगें, जहाँ पाटलिपुत्र का कोई भी समाचार न पहुँचने 


` पाए। मैं एक निर्बल मनुष्य हूँ, आचार्य ! मैं सब कुछ सह लूंगा, पर सन्तान 


:ख नहीं देखा जाएगा ।' 
कि: जज कहते हो, श्रावक ! मोह और ममत्व पर विजय पा सकता 
अत्यन्त कठिन है। इसके लिए निरन्तर अभ्यास की आवश्यकता हो \ 
अच्छा, चलो, सुदूर दक्षिण में चले चलते हूँ। मौर्यों का शासन तो अब गोदा- 
वरी तदी तक भी नहीं रहा है। प्रतिष्ठान में सिमुक नें अपना स्वतन्त्र राज्य 
स्थापित कर लिया है। सिमुक के राज्य के दक्षिण में एक शर्य अ 
प्रदेश है, जिसे कर्णाटक कहते हैं। कलकल करती स्रोतस्वित्तियों और हरी- 
भरी घाटियों से परिपूर्णं यह देश अत्यन्त मनोहर है। साधना और का 
के लिए वह उपयुक्त है। श्रुतकेवलीः आचाय भ्रद्रबाहु ने वहीं समाधि ग्रहण 
कर अपने शरीर का अन्त किया था। पाटलिपुत्र से वह बहुत हूर है। 

सम्प्रति ने आचार्य सुहस्ति के साथ उज्जैन से दक्षिणापथ की श 
प्रस्थान कर दिया । मुनियों का एक सन्दोह उनके साथ था । नमेंदा, br 
और गोदावरी को पार कर मुनियों और श्रावकों की यह्‌ मण्डली दक्षिण 
दिशा में निरन्तर आगे बढ़ती गई । अन्त में वह कटवभ्र नामक उस स्थान 
पर पहुँच गई, जहाँ भद्रबाहु ने समाधि लेकर प्राणों का त्याग र था a 

यहाँ सम्प्रति को असीम शान्ति की अनुभूति हुई । जिस मौयं स 
तन्त्र का उन्होंने चिरकाल तक संचालन किया था उसकी अब i ह 
जिन कुमारों को उन्होंने गोदी में खिलाया था वे किस प्रकार अब एक: 
के खून के प्यासे हो रहे हैं, और यवन सेनाएं किस प्रकार उनके साम्राज्य 
आक्रान्त कर रही हैं--इन बातों की ओर अब उनका ज़रा भी जा 
था । जिस प्रकार कछुआ सब अंगों को अपने अन्दर समेट लेता है, वेसे ही 
अपनी सब चित्तवत्तियों को समेटकर वह पूर्णतया अन्तमुख हो गए। 
दिशाब्रत लेकर वह एक स्थान पर बैठ गए । न उन्हे शरीर का क 
न वस्त्रों का और न भोजन का । उन्होंने यतत किया, क सबसे अप हि 
पूर्णतया पृथक्‌ कर 'केवली' हो जाएँ । पंच महाब्रतो का अ ख 
पालन करने के लिए अन्त में उन्होंने अनशन प्रारम्भ कर दिया | “त्रि क 
भरताधिप' महाराज सम्प्रति की अब किसी के प्रति ममता नहीं रह गे 
“योगेनान्ते तनुत्यजाम्‌’ का जो चरम आदश भारत के प्राचीन पे अ ps 
सम्मुख रखा करते थे, उसी का अनुसरण कर राजा सम्प्रति ते [ 
कर्‌ ली, और वह 'केवलीरूप' हो गए । 

( ११) 
म्रातुयुद्ध 


स्थविर मोग्गलान द्वारा कुमार शालिशुक को पाटलिपुत्र में सम्राट 
घोषित कर दिया गया था, और युवराज भववर्मा अन्तःपुर में ही बन्दी बना 
लिए गए थे न पर शालिशुक का मार्ग निष्कण्टक नहीं था । मौये शासनतन्त्र 
में ऐसे लोगों की कमी नहीं थी, जो स्थविरों के कुचक्र से उद्वेग अनुभव कर 
रहे थे। पाटलिपुत्र का सन्निधाता (राजकीय आय का अमात्य) देवगुप्त 
चतुर राजनीतिज्ञ था । विष्णुगुप्त चाणक्य और अमात्य राधागुप्त की 
शासन-परम्पराओं का उसे समुचित ज्ञान था, और धर्सविजय की नीति को 
वह्‌ र के लिए हानिकारक मानता था । वौद्ध धर्म में उसकी आस्था 
नहीं थी, ओर वह प्राचीन सनातन वैदिक धर्म का अनुयायी था । उसका 
308 था कि युवराज भववर्मा न केवल मौर्यों के राजसिहासन का न्याय्य 
क ह a उसी द्वारा मागध साम्राज्य का कल्याण व उत्करं 
अ द सने निश्चय किया कि जिस प्रकार भी सम्भव हो भववर्मा को 
न उक्त कराया जाए और स्थविरों के कुचक्र से मौर्य शासनतनत्र 
रक्षा की जाए शक्ति का प्रयोग कर वह अपने प्रयत्न में सफल नहीं 

हो सकता था, क्योंकि पाटलि पुत्र का सान्तर्वरि : रार 
सया पाटन जे ण । आन्तवाशिक गुणसेन शालिशुक के पक्ष 
दा में देवगुप्त मे ना थी, वह गुणसेन के अधीन थी । इस 
आ ने कूटनीति का आश्रय लिया । राजप्रासाद का दौवारिक 
सका मित्र था। अन्तःपुर की सब व्यवस्था उसी के अधीन थी। 


बची-खुची शक्ति 
स भी नष्ट हो जाएगी । साम्राज्य की रक्षा करना हम सबं 
दा त हूँ, अमात्य ! कहिए, मुझे क्या करना चाहिए ?? 
ड़ ह्यण और श्रमण तो अन्तःपुर में आ-जा सकते हैंन?' 
4 ह्मण "ए गेद्वितों भें 82 
Cs NS न अन्तःपुर में प्रवेश निषिद्ध कर दिया गया हैं। 
7 है कि वे भववर्मा के पक्षपाती हैं। पर श्रमण और मिषु 


७ 0-0. In Public Domain. Gurukul Kangri Collection, Haridwar 


या 


4 | 
A 


MARR AN YAH 


AA 


CR रच 3 MST! On I >> >-अकट —— 


Digitized by Arya Samaj Foundation Chennai and eGangotri 


आत्युद्ध : ७३ 


अभी वहाँ आ-जा सकते हैं। महारानी तारादेवी आजकल बहुत प्रसन्न हैं, 


क्योंकि उनके पुत्र शालिशुक को सम्राट्‌ घोषित कर दिया गया है। वे मुक्त- 
हस्त से दान-पुण्य कर रही हैं। अन्तःपुर में श्रमणों और भिक्षुओं की भीड़ 
लगी रहती है । वे पेट भर भोजन करते हैं और दान-दक्षिणा प्राप्त कर नए 
सम्राट्‌ की जय-जयकार करते हैं ।' 

'तब तो हमारा कार्यं भी कठिन नहीं होना चाहिए । हमारे कितने ही 
गूढ़पुरुष भिक्षुवेश में भी रहते हैँ । 

“वर कल से भिक्षुओं के विषय में भी कुछ नई आज्ञाएँ प्रचारित की 
गई हैं । अब केवल वे भिक्षु ही अन्तःपुर में प्रवेश पा सकते हैं, कुक्कुटविहार 
के संघ-स्थविर की मुद्रा से श्रंकित प्रवेशपत्र जिनके पास हों । आत्तर्वँशिक 
गुणसेन बड़ा कुशल और जागरूक व्यक्ति है। उसे भय है कि भववर्मा के 
पक्षपाती गूढ़पुरुष कहीं मिक्षूवेश में अन्तःपुर में प्रवेश न पा जाएँ।' 

“आपकी अधीनता में जो बहुत-से युक्त और आयुक्त राजप्रासाद में 
कार्य करते हैं, वे तो अन्तःपुर में आते-जाते ही होंगे। क्या उनमें कोई ऐसे 
नहीं हैं, जो हमें सहायता दे सकें ? 

“महानस में औदनिक के पद पर जो व्यक्ति कार्य कर रहा हैं, वह 
मोग्गलान के गृढ़पुरुषों का आचाय॑ है। राजप्रासाद में सरवंत्र उसके सत्री 
विद्यमान हैं। अन्तःपुर में आने-जाने वाला कोई भी व्यक्ति उप्तकी गुध्र 
इष्टि से बचा नहीं रह सकता । ठ 

'हाँ, मैं औदतिक निपुणक को भलीभाँति जानता हूँ र वह अपने काये 
'में अत्यन्त निपुण हैं। पर भिक्षुओं के लिए तो अन्तपुर में प्रवेश पा सकता 
अभी अधिक कठित नहीं हुआ है ? ' 

"हाँ, भिक्षुं के लिए प्रवेश-पत्र पा सकता अभी कठित नहीं है।' र 
-तब तो काम बन जाएगा। हमारे कुछ गूढपुरुष भिक्षुओं के वेश मे 
कुक्कुटविहार में रह रहे हैं। मोग्गलान का विशवास भी उन्हें प्राप्त i \ 
हमारे सत्रियों के आचार्य चन्द्रकीति हैं। उन्हें तो आप जानते ही होंगे । 
राजपथ पर उनकी पण्यज्ञाला है। बुद्ध, धमं और संघ के प्रति वह अगाध 
श्रद्धा प्रदर्शित करते हैं। श्रमण और भिक्षु उनके पास आते-जाते रहते हैं । 
-मैं आज ही उनसे मिलूंगा ।' 2 
चन्द्रकीति से मिलकर देवगुप्त ने अपनी योजना तयार कर ली। 
अन्तःपुर के जिस कक्ष में भववर्मा बन्दी थे, उसकी परिचारिका भानुमती 
“को एक सह्न सुवणे निष्क़् देकर अपने साथ मिला लिया गया। भिक्षुओंः 
के परिधानयोग्य काषाय चीवर को अपने अधोवस्त्र में छिपाकर वह 

अन्तःपुर में ले गई और उसे भववर्मा को दे दिया । चन्द्रकीति का एक पत्र 
भी वह अपने साथ ले गई, जिसमें सारी योजना गुप्तलिपि में लिखी हुई थी। 
राजमाता तारादेवी ने बुद्ध पूणमा के अवसर पर एक भोज का 
आयोजन किया था, जिसमें कुक्रकुटविहार के सब स्थविरों, श्रमणों और 
भिक्षुओं को आमन्त्रित किया गया था। अन्तःपुर के जिस भाग में भववर्मा 
बन्दी थे, उस दिन वह प्रायः निर्जन हो गया था, क्योंकि वहाँ के वहुत-से 
प्रहरी बुद्ध जयन्ती महोत्सव की धूमधाम से आकृष्ट होकर वहाँ से चले 
आए थे । साँझ का धुँघलका हो जाने पर भानुमती ने भववर्मा के कक्ष का 
द्वार खोल दिया । युवराज तैयार थे ही । उन्होंने अपने केशश्मश्रू मुंड लिए 
थे और भिक्षुओं के कापाय वस्त्र धारण कर लिए थे। वह चुपचाप बाहर 
आए और भिक्षुओं की भीड़ में मिल गए। चन्द्रकीति के भिक्षुवेशधारी 
गूढ़पुरुषों ने उन्हें चारों ओर से घेर लिया, और वह उनके साथ अन्तःपुर से 
बाहर निकल गए। किसी को उन पर सन्देह नहीं हुआ। राजप्रासाद की 
दक्षिण प्राचीर के समीप दो घोड़े तैयार खड़े थे । चन्द्रकीति के साथ उन्होंरे 
तुरन्त वहाँ से प्रस्थान कर दिया, और रात्रि का तीसरा प्रहर व्यतीत होने 
से पूवं ही वह एक शिवमन्दिर में पहुँच गए जो पाटलिपुत्र के दक्षिण में 
कोई पाँच योजन की दूरी पर स्थित था। वहाँ उन्होंने भिक्षुओं का 
चीवर उतारकर फेंक दिया, और एक मुण्ड तापस का वेश बना लिया। 
पर वह देर तक शिवमन्दिर में नहीं टिके । वह जानते थे कि मोग्गलान 
के गृढ़पुरुष शीघ्र ही उनका पता खोज निकालेंगे। यद्यपि पाटलिपुत्र की 
जनता उनके प्रति सहानुभूति रखती थी, पर आत्तर्वशिक सेना शालिशुक 
र र ह । इस दशा में यह्‌ आशा नहीं की जा सकती थी कि पार्टालेपुत्र 
के विद्रोह के लिए उठ खड़े होंगे। भववर्मा के 
त मार्ग था कि वह a पाटलिपुत्र से दूर चले 
र ज्य के दक्षिणी सीमान्त का शासन कुमार देवभूति के 
हा था । वह भववर्मा का अनुज था और उसके प्रति अनुरक्त भी । 
Ss की स ब हो चुकी थी, पर दक्षिणापथ 
हे रस से ह वद्यमान थीं जो गुणसेन की आन्तर्वीशिक 
चन्द्रकीति के साथ उन्होंने र द yo ane 
द उ अर की ओर प्रस्थान कर दिया | सोण 
के ता कन्ता पा गे वह दक्षिण दिशा में निरन्तर आगे बढ़ते गए 
मल [पार कर अमरकण्टक पहुँच गए। पाटलिपुत्र के 
ह समाचार दंवभूति को ज्ञात हो चुके थे, और वह अपनी सेता के 

साथ मगध की ओर प्रस्थान करने की तैयारी में व्यग्र थे। दोनों भाई गले 
लगकर मिले । देवभूति को यह सहन नहीं था कि शालिशुक जैसा अकर्मण्य 
और निर्वीर्यं व्यक्ति पाटलिपुत्र के राजसिहासन पर आरूढ़ हो। वह आर्यों 
की प्राचीन मर्यादा में विश्वास रखता था और भववर्मा को सञ्राटू पद का 
त्याथ्य अधिकारी मानता था । 
मौर्य साम्राज्य का सन्निधाता देवगुप्त भी इस समय झात्त नहीं बैठा 
था ।उसने भृत और आटविक सैनिकों की एक नई सेना का संगठन प्रारम्भ 
कर दिया था। मगध के दक्षिण में जो महाकान्तार अब तक भी विद्यमान है, 
प्राचीन काल में वहाँ अनेक आटविक जातियों का निवास था । इनके युवक 
दिकट योद्धा हुआ करते थे। आटविक सैनिकों की अनेक 'श्रेणियाँ' इस युग 
में संगठित थी, जिनके 'श्रेणिमुख्य' इस बात के लिए उत्सुक रहा करते थे 
कि कोई राजा धन देकर उनका साहाय्य प्राप्त करे । युद्ध करना ही इन 
आटविक श्रेणियों का पेशा था। मौर्य सञ्राटों ने धर्म-विजय की नीति कोः 
अपनाकर सैन्‍्यदाक्ति की जिस ढंग से उपेक्षा कर.दी थी, उसके कारण 
आटविक सैनिकों की इतन श्रेणियों को कहीं भी काम मिल सकता सम्भव 
नहीं रहा था। देवगुप्त के नए सैन्य-संगठन का उन्होंने उत्साहपूरवेक स्वागत 
किया और भववर्मा का पक्ष लेकर वे युद्ध के लिए उद्यत हो गई । बहुत-से 
मौल सैनिकों ने भी भववर्मा का साथ देना स्वीकार कर लिया। 
कुमार देवभूति ने दक्षिणापथ की सना के साथ जब मगध पर आक्रमण 
किया, तो देवगुप्त द्वारा संगठित नई सेना उसके साथ आ मिली । शालिशुक 
की स्थिति इस आक्रमण से डाँवाडोल हो गई। पर वह ली ज़रा भी 
चिन्तित नहीं हुआ । रात-भर वह सुरा और न्दरियों में मस्त रहता और 
दिन-भर पड़ा सोता रहूता। जब देवभूति और देवगुप्त की सेनाएँ पाटलिपुत्र 
के समीप पहुँच गई, तो आन्तर्वंशिक गुणसेन घबरा गया। उसको सेना के 
लिए इस विपत्ति का निवारण कर सकता सम्भव नहीं था | वह शालिशुक 
के पास गया और हाथ जोड़कर बोला-- सम्राद्‌ की जय हो ! बहुत बुरा 
समाचार है, सम्राट ! ' 
'कौन है? यह मेरे विश्राम का समय है। फिर किसी समय आवा \ 
शालिशुक ने कहा । है 
'देवभूति और भववर्मा की सेनाओं ने पाटलिपुत्र को घेर लिया है 
सम्राट्‌ ! नागरिक घबरा रहे हैं और हमारी सेना भी व्याकुल हो गई है। 


आप क्षण-भर के लिए प्राचीर के ऊपर आ जाइए । आपके दर्शन से हमारे 
सैनिकों का उत्साह बढ़ेगा ।' 

'तो तुम किसलिए हो ? सेनापति तुम हो या मैं ? मेरा काम युद्द | 
करना नहीं है। हम धर्म की शक्ति में विश्वास रखते हैं, सँन्यशक्ति में नहीं। | 
जाओ, मोग्गलान से मिलो, मेरे विश्राम में विघ्न न डालो ।' | 

“पर शत्रू -सेना दुर्ग के महाद्वार तक पहुँचने ही वाली है, सम्राट्‌ ! जब्र | 


भववर्मा के सैनिक राजप्रासाद में घुस आएंगे तब तो आपके विश्राम गें 


विध्न पड़ेगा ही ।' 
तब की तब देखी जाएगी । मुझे नींद आ रही है, अब तुम जाओ।' 


शालिशुक से निराश होकर गुणसेन स्थविर मो-गलान के पास गया। | 


उसकी बात सुनकर संघ-स्थविर ने कहा--'तुम चिन्ता न करो, गुणसेन ! 
देश का वास्तविक शासक तो चातुरन्त संघ ही है । उसकी शक्ति अजेय है। 
में जानता हूँ, शालिशुक अकर्मण्य और निर्वीर्यं है । पर वह सद्धर्म का 
अनुयायी है Ft इसीलिए उसे राजसिंहासन पर विठाया गया है। यदि वहू 
शस्त्र हाथ में लेकर युद्धक्षेत्र में नहीं आता, तो इससे क्या बनता-बिगडता 
है ? यह युद्ध भववर्मो और शालिशुक में नहीं है । यह तो एक धर्म-युद 
और मिथ्या पाषण्डों में । देख मेना, अन्त में सद्धर्म की ही विजय 
| 
` 'पर शत्रु सेना दुर्ग के समीप तक पहुँच गई है, स्थविर ! मेरे बहुत-से 
सँनिक आहत हो चुके हैं। शत्र के सैनिक संख्या में बहुत श्रधिक हैं । आट 
विक सैतिक बहुत वीर हैं । चिरकाल पश्चात उन्हें अपना शौर्य प्रदर्शित 
करने 'का अवसर मिला है। मेरी सेना के पैर उखड़ने प्रारम्भ हो गए हैं। 
क Ee युद्ध का अन्त पार्टलिपुत्र की इस लड़ाई से नहीं होगा, गुणसेन ! 
ड T प्रत्येक नगर और ग्राम में यह युद्ध लड़ा जाएगा । एक ओर सद्म॑ 
क होंगे, और दूसरी ओर मिथ्या सम्प्रदायों और पाषण्डों के 
ह प्रत्यन्त देशों में हमारी धर्म-विजय स्थापित हो चुकी है, वे भी 
देमारा साथ दगे। तुम नहीं समभते, गुणसेन ! कौन-सा ऐसा प्रदेश, तगर 
ठ ह हा विहार न हों, जहाँ सहल्नों भिक्षु न हों, जहाँ 
म a र अ ब उपासक न हों। हमारे धर्म-साम्रा यकौ 
हमारा आदेश पा कर ही कर 
x दो डम के अनुयायी शस्त्र लेकर स्त्रं उठ खड़े होंगे 
त में भी, सीमान्तों में भी और प्रत्यन्त देशों में भी । 
का क्या सामथ्य है, जो इस अपार जनशक्ति का सामना कर सके ।' 
तो फिर मेरे लिए क्या आदेश है, स्थविर ! ' 

तुम केवल एक पक्ष तक भववर्मा और देवभूति की सेनाओं को पाटलिं- 

पुत्र में प्रविष्ट होने से रोके रखो। क्या तुम नीतिकारों के इस कथन को भूल 
गए हो कि दुर्ग में बैठा हुआ एक सैनिक बाहर से आक्रमण करने वाले सौ 
सैनिकों का सुगमता से सामना कर सकता हैं। केवल दो सप्ताह तक शत्रु: 
सेना को दुर्ग में प्रविष्ट न होने दो। फिर सब ठीक हो जाएगा । तुमसे क्या 
छिपाना, गुणसेन ! श्रावस्ती के जेतवन विहार के संघ-स्थविर मज्झिम एक 
शक्तिशाली सेना संगठित कर चुके हैं। यह सेना वाराणसी पहुँच गई है। 
दस-बारह दिनों में वह पाटलिपुत्र भा जाएगी । वह्‌ पीछे की ओर से भव- 
वर्मा की सेना पर आक्रमण कर देगी । दो पाटों के बीच में पड़कर भववर्मा 
चर-चर हो जाएगा । शालिशुक कें विश्राम में विघ्न न डालो, गुणसेन ॥| उसे 
सुरा-सुन्दरी में मस्त रहने दो। यह मत भूलो कि राजा तो “ब्वजमात्र ही 
हुआ करते हैं । वास्तविक राजशक्ति चातुरन्त संघ के हाथों में है, शालिशुक 
Fe माया अपरम्पार है, स्थविर ! आपकी योजना सुतकर मैं 
आश्वस्त हो गया हू । pr रहिए, एक पक्ष तक दात्रुसेना पाटलि- 
पुत्र में प्रवेश नहीं कर सकेग \’ ग ङ 

कर [र और देवभूति की सेनाएँ पाटलिपुत्र के महाद्वारी तक पहुंच 
गई थीं। प्राचीर पर खड़े हुए धनुधेर उन पर निरन्तर वाण-वर्षा कर रहे 
थे। रंग और बंग के सधे हुए हाथियों की चोट से महाद्वारी के कपाट हिलने 
लग गए थे, पर उन्हें तोड़ सकना सुगम नहीं था। वेदो हाथ मोटे थे, भ 
उन पर दो ग्रंगुल मोटा लोहा मढ़ा हुआ था। पाटलिपुत्र में आग लगाने के 
प्रयोजन से अग्निबाण भी छोड़े जा रहे थे । पर भववर्मा की सेना दुगं में 
प्रवेश नहीं पा सकी । दस दिन बीतते-बीतते श्रावस्ती की सेना न 
के समीप पहुँच गई। उसकी गति को अवरुद्ध करने के लिए स पीछे 
की ओर मुड़ा । वह चाहता था, कि श्रावस्ती की सेना सोण नद पा 
करने पाए। सोण के पश्चिमी तट पर घमासान युद्ध प्रारम्भ हो गया। मं हे 
की जो शक्ति सीमान्त की रक्षा और विदेशी शत्रुओं को परास्त करने में 
प्रयुक्त होनी चाहिए थी, वह आतृथुद्ध में लग गई । जिस समय सीरिया का 
सम्राट अन्तियोक ओर वाल्हीकराज एवुथिदिम परस्पर मिलकर भारत को 
आक्रान्त करने की योजना बनाने में तत्परथे, मौर्ये राजकुल के कुमार आपस 
में लड़कर एक-दूसरे कां संहार करने में लगे थे। भारत के शासनतन्त्र की 


यह्‌ कसी दुर्देशा थी ! 

(१२) 
पुष्यमित्र का वाहीक देठा के लिए प्रस्थान | 


दिव्या और पुष्यमित्र का विवाह सम्पन्न हो चुका था। पर अभी दिव्या | 
अपने पितृगृह में ही थी। पुष्यमित्र आचार्य पतञ्जलि के आश्रम में निवास _ 
कर रहे थे, क्योंकि वहाँ रहते हुए वह वाल्हीक और पाटलिपुत्र के समाचार | 
सुगमता से प्राप्त कर सकते थे। यवनों की गतिविधि को वह अपनी आँखों | 
से देख आए थे। उन्हें यह चिन्ता सता रही थी कि वाल्हीकराज के आक्रमण | 
से देश की किस प्रकार रक्षा की जाए। देवी सुभगा द्वारा भेजे हुए कपोत | 
जब गोनर्दे आश्रम पहुँचे, तो पुष्यमित्र को यवनों के नए दुर्दान्त चक्रके 
समाचार ज्ञात हुए । वह तुरन्त आचार्य दण्डपाणि के पास गए और उन्हें नई 
'परिस्थिति से अवगत किया। 

यह तो अत्यन्त भयंकर समाचार है, वत्स ! क्या यवन सेनाएँ एक बार | 
फिर भारत की पवित्र भूमि को आक्रान्त करेंगी ? उनके मार्ग को अवरुद 
कर धके की शक्ति अब भारत में कहाँ रह गई है! धर्म-विजय की नीतिते'. 
मौयोँ के शासनतन्त्र को सर्वथा निर्वीर्य बना दिया है। वह सेना अब कहाँ है 
जो चन्द्रगुप्त के समय में थी और जिसने सैल्युकस को हिन्दूकुश पर्वतमाला 
के परे धकेल दिया थ।। मौर्य साम्राज्य अब छिन्न-भिन्न हो गया हैं। कालिग, 
आन्ध्र और सुदूर दक्षिण के सव प्रदेश उससे पृथक्‌ हो चुके हैं। सैन्‍्यशक्ति 
क्षीण हो गई है, सीमान्त के दुर्ग उजड़ गए हैं, सैनिकों को राजकीय सेवा से ' 
छुट्टी दे दी गई है, और शासनतन्त्र अपने कत्तव्यों के प्रति उपेक्षावृत्ति धारण | 
करने लगा है। ऐसी दशा में यबनों से आयेंभूमि की रक्षा के लिए तुम बया | 
उपाय सोचते हो, वत्स ?' | 

'उपाय तो आप ही बताएंगे, आचाय ! मेरा कार्य तो आपकी आज्ञाओं 
का पालन करना मात्र है ।' | 

अच्छा, यह बताओ कि भारत के उत्तर-पड्चिमी सीमान्त पर कर्पिश | 
और गान्धार के जो जनपद हैं उनकी कया दशा है? वहाँ का शासन तो | 
मार सुभागसेन के हाथों में है न? तुम तो अभी इन प्रदेशों का पर्य 
करके आए हो। क्या सुभागसेन यवनों का सामना कंर सकता है ? 

"मु सन्देह हैं, आचार्य ! पुष्कलावती में मैं कुछ दिन रहा था। वही 
का विशाल दुर्ग अब खण्डहर हो गया है।न वहाँ अस्त्र-शस्त्र हैं और न सेता। | 
यही दशा सीमान्त के अन्य दुर्गों की भी है | सुभागसेन का सन्यदि की | 

ओर जरा भी ध्यान नहीं हैँ।' 

'तो क्या हमें पहले पाटलिपुत्र के शासनतन्त्र को सुसंगठित करने का 
श्रयत्त करना चाहिए ? सूल को सींचना शाखाओं को सींचने से अच्छा होता 
है, वत्स ! यदि पाटलिपुत्र के राजसिंहासन पर कोई सशक्त और वीर्यवान्‌ 
कुमार आरूढ़ हो जाए, तो मौर्य साम्राज्य की सैन्यशक्ति का पुनरुद्धार कर 
सकना कठिन नहीं होगा। भारत में वीर सैनिकों की अब भी कोई कमी नहीं 
है। उन्हें केवल एक योग्य नेता की आवश्यकता है । शालिशुक पूर्णतया अशक्त 
और अकमपण्य है। उसे सम्राट्‌ पद से हटाए बिना मौर्य शासनतन्त्र में शक्ति 
का संचार कर सकना असम्भव है। भववर्मा को राजसिहासन पर बिठाकर 
उसके नेतृत्व में यव॑ंनों का सामना कर सकना सम्भव हो सकता हैं। क्यों न 
इम नई सेना संगठित कर भववर्मा की सहायता करें ? ' 

“पर यवन लोग तो भववर्मा के सम्राट्‌ बनते की प्रतीक्षा करेंगे नहीं, 
आचार्य ! वे भारत पर आक्रमण करने की सव तैयारी कर चुके हैं। जब 
तक भववर्मा और शालिशुक के गृहयुद्ध का अरन्त होगा, यबन सेनाएँ हिन्दू 
कुशा पर्वतमाला को पारकर भारत को आक्रान्त कर देंगी ।' 

“वाहीक देश के पुराने गणराज्यों की क्या दशा है? कठ, मालव, क्षुद्रक, 
आग्नेय आदि गणराज्यों ने सिकन्दर से डटकर युद्ध किया था। क्या इन गणों 
की शक्ति का पुनरुद्धार नहीं किया जा सकता !' 

'पर ये गण तो चिरकाल से अपनी स्वतन्त्रता खो चुके हैं, आचाय ! 
इनकी अपनी सेनाएँ अब रही ही कहाँ हैं?" 

“यहाँ तुम भूल कर रहे हो, वत्स ! इन राज्यों की सेनाएँ तो कभी भी 
नहीं थीं । इनका तो प्रत्येक नागरिक सैनिक भी होता है। युद्ध के अवसर 
पर वह अस्त्र-शस्त्र लेकर रणक्षेत्र में उतर पड़ता है । आचाय॑े चाणक्य ते 
इन गणों को मौर्य साम्राज्य में सम्मिलित अवश्य किया, पर इनकी आत्त- 
रिक स्वतन्त्रता को अक्षुण्ण रखा । ये गणराज्य अब भी स्वतन्त्र हैं, हे यद्यपि ये 
मौय साम्राज्य के ग्रंग हैं। वीरता की परम्परा इनके नागरि सें अभी 


नष्ट नहीं हुई है। क्यों त हम वाहीक देश जाएँ और वहाँ के गणराज्यरों को 


-देश की रक्षा के लिए प्रेरित करें।' क हे 
“पर क्या कपिश और गान्धार को यवनों के हाथ में चले जाने देना 


उचित होगा, आचायं ! वाहीक देश के गणराज्य तो तभी यवन सेना का 
सामना करने के लिए अग्रसर होंगे, जबकि वह कपिश-गाच्थार को जीतकर 


सिन्धु नदी को पार कर लेगी ।' ज 
यह सही है। पर जब्र सर्वनाश उपस्थित हो, तो आधे की रक्षा करके 

ही संतुष्ट होना पड़ता है, वत्स ! सुभागसेन में यह सामर्थ्य नहीं है कि वह्‌ 
यवनों सें कपिश-गान्धार की रक्षा कर सके ।' 
'पर क्या कपिश-गान्धार को यवनों द्वारा आक्रान्त होने देना उचित 
होगा, आचार्यं ! ' 
'देखो, वत्स ! भावना के वशीभुत न होओ। मौर्यों के शासनतन्त्र में 
शक्ति-संचार करते का कार्य सुगम नहीं है। उसमें बहुत समय लगेगा। 
हमारे सम्मुख प्रथम कार्य यह हैँ कि अन्तियोक और एवृथिदिम की सेनाएँ 
भारत में अधिक दूर तक न बढ़ने पाएँ। यदि उन्हें सिन्धु नदी पर रोक दिया 
जाए, तो भविष्य में यह आशा की जा सकती है कि मौर्यों की सैन्यशक्ति को 
सुसंगठित करने के अनन्तर कपिश-गान्धार से भी उन्हें बाहर निकाला जा 
सके। पर यदि एक बार यवनों ने सिन्धु नदी को पार कर वाहीक देश पर 
अपना प्रभुत्व स्थापित कर लिया, तो उनके आक्रमणों से आर्यावर्त की रक्षा 
कर सकना असम्भव हो जाएगा ।' 
'तो मेरे लिए क्या आदेश है, आचार्य ! ' 
(तुम तुरन्त वाहीक देश के लिए प्रस्थान कर दो। मैं तुम्हारे साथ 
रहुँगा । हम वाहीक के गणराज्यों के सभा-भवनों में जाएंगे और उनके नाग- 
रिकों को आर्यंभूमि की रक्षा के लिए सन्नद्ध हो जाने की प्रेरणा देंगे। हमारी 
शक्ति अभी अत्यन्त न्यून है । सुभागसेन से मुझे किचितमात्र भी आशा नहीं 
है। न उसमें आत्मबल है और न उसके पास सेना है।! 
आपकी आज्ञा शिरोधाय है, आचार्य ! हम दो दिन पश्चात वाहीक 
देश के लिए प्रस्थान कर देंगे।' 3 
'दो दिन पश्चात्‌ क्यों, कल ही क्यों नहीं, वत्स? अब देर करने का 
काम नहीं है।' 
'एक बार देवी दिव्या से मिल लेना चाहता हूँ, आचाय ! ' 
तुम्हारी यह इच्छा सरबंथा उचित है, वत्स ! आज ही विदिशा चले 
जाओ । मैं भी कल वहाँ पहुँच जाऊँगा ।” 

गोनदं आश्रम से प्रस्थान करने से पर्वं पुष्यमित्र आश्रमवासियों से मिलें 
और आचार्य पतञ्जलि के पास जाकर उनका आशीर्वाद प्राप्त किया । जब 
वह विदिशा पहुँचे, तो रात हो चुकी थी। श्रोत्रिय इन्द्रदत्त पूजा-पाठ से निवृत्त 
होकर शय्या पर लेट गए थे। एक अश्वारोही को घर के सम्मुख खड़ा देख- 
कर वह उठ खड़े हुए । 

(कौन ? पृष्यमित्र, तुम अकस्मात्‌ कैसे आ गए, वत्स ! ” 

“उक शीघ्र से शीघ्र वाहीक देश पहुंचना है, पितृपाद। यवन सेनाएँ 

शीघ्र ही हमारी पुण्यभूमि पर आक्रमण करने वाली हैं। मौर्यों का शासनतन्त्र 
अपने कत्तव्य से विमुख है। पर हम यह सहन नहीं कर सकते, कि भारत की 
यह्‌ पवित्र भूमि यवनों द्वारा आक्रान्त हो। वाहीक जाकर वहाँ के युवकों 
को मुझे स्वदेश की रक्षा के लिए संगठित करना है।' 

'तो क्या तुम अकेले ही जा रहे हो ?' 

“नहीं, आचार्य दण्डपाणि भी मेरे साथ जाएंगे ।' 

“अच्छा, अब तुम विश्राम करो। भोजन तैयार है। हाथ-मुंह धोकर 
सान्ध्य पूजा से निवृत्त हो लो। बड़ी दूर से चले आ रहे हो।' 

दिव्या भी अभी सोई नहीं थी । अपने पिता को किसी से बात करते 
सुनकर वह्‌ शय्या से उठ खड़ी हुई और पुष्यमित्र के स्वर को पहचानकर 
मागं में ही ठिठककर खड़ी रह गई। पतिदेव के इस प्रकार अकस्मात्‌ आ 
जाने पर उसे आइचय भी हुआ और प्रसन्नता भी। 'देखो, बेटी ! कौन 
आया है? तुरन्त स्तान के लिए जल रख दो, और पुजा के लिए सब सामग्री 
भी | भोजन तो तैयार ही है, पर कुछ व्यंजन और बना लो। कोई झंझट न 
करना, बहुत देर हो गई है।' इन्द्रदत्त ने उससे कहा । 

दिव्या तुरन्त काम में लग गई। नित्यकमों और भोजन से निबटकर 
जब पुष्यमित्र शय्या पर लेटने लगे, तो वह उनके पास आकर बोली-- 

'तो तुम शीघ्र वाहीक देश के लिए प्रस्थान कर रहे हो ?” 

“तुम्हें कैसे ज्ञात हुआ ?' 

“मैने सब सुन लिया है। दीवारों के भी कान होते हैं। मैं भी तो आचार्य 
पतञ्जलि के आश्रम में रहकर दण्डनीति की शिक्षा प्राप्त कर चुकी हुँ । 
औशनस नीति में भी मैं प्रवीण हूँ । मैं भी तो एक गूढ़पुरुष हूं, जानते हो ? 
लुम्हारी गतिविधि मुझसे छिपी नहीं रह सकती ।' 

“मुझे जाना ही होगा, प्रिये ! यह समय घर पर रहने का नहीं है ।' 

मैं तुम्हें जाने से कब रोकती हूँ । पर तुम अकेले नहीं जा सकोगे। मैं 
भी साथ चलूंगी । सुना है, वाहीक देश की युवतियाँ बहुत सुन्दर होती हैं। 
कहीं किसी के प्रेमपाश में न फंस जाओ | एक प्रहरी तुम्हारे साथ रहना ही 
चाहिए।' ; 

'यात्ा में तुम्हें बहुत कष्ट होगा, प्रिये ! बहुत दूर जाना है। जानती 
हो, मार्ग में चम्बल नदी की घाटी भी पड़ती है। बड़ी भयंकर है वह, 
दस्युओं से परिपूर्ण । चम्बल के दस्युओं से बचकर यात्रियों के लिए आगे 
बढ़ना बहुत कठिन होता हैं। आजकल दस्युओं का प्रकोप बढ़ गया हैं। 
सेना से अवकाशप्राप्त सैनिक भी लूटमार में तत्पर हैं।' 

“अरे, तुम तो दस्युओं से डरने लग गए। यवन सेना का सामना कंसे ' 
कर सकोगे ?' | 

'मेरी बात और है। पर तुम सरश कोमलांगी के लिए यह यात्रा निरा- 
पद नहीं होगी । मेरे साथ चलने का आग्रह न करो, प्रिये ! मैं शीघ्र ही 
वापस लौट आऊंगा ।' न्‍ k हे 

“मैं तुम्हें कमी अकेले नहीं जाने दूंगी, प्रियतम ! मुझे न दस्युओं का 
भय हैं और न यवनों का। गोनर्द आश्रम में रहकर मैंने भी धनुर्वेद को 
शिक्षा प्राप्त की है। मैं भी तुम्हारी सेना में भरती होऊंगी और यवतों कां 
संहार करूँगी । कठबालिका करभिका की कथा तुम मुझे कितनी बार सुता 
चुके हो। उसे सुनकर मुझे उससे ईर्ष्या होने लगती है। मैं सिद्ध कर दूंगी कि 
दशाण देश की बालिकाएँ कठ युवतियों से वीरता और साहस में किसी भी 
प्रकार कम नहीं होतीं । मैं तुम्हारे लिए भार नहीं बनूंगी । मुझसे तुम्हें शक्ति 
ही प्राप्त होगी, क्लैव्य नहीं ।' 

“पितृचरण से पूछ देखो, प्रिये ! वह क्या कहते हैं ?' 

“लुम उनकी चिन्ता न करो, प्रियतम ! पिताजी की अनुमति मैं अवश्य 
प्राप्त कर लूंगी । उन्हें तो इससे प्रसन्तता ही होगी ।' 

-पुष्यमित्र और दिव्या देर तक इसी प्रकार वार्तालाप करते रहे । सारी 
रात बीत गई, उन्हें नींद नहीं आई। दिन-भर घोड़े पर सवार रहने के 
कारण पुष्यमित्र बहुत थके गए थे। पर दिव्या से मिलकर उनकी सारी 
थकावट दूर हो गई । सुबह होने पर उन्होंने दिव्या से पूछा-- 

“अच्छा, तुम मेरे साथ चलोगी तो सही, पर किस वेश में ? स्त्रीवेश में 
यात्रा करना निरापद नहीं होगा! | 

(तुम इसकी चिन्ता न करो, प्रियतम ! नये-नये भेस भरकर गूढ़पुरुष 
बनता मुझे खूब आतर है। कहो तो अभी बुढ़िया बन जाऊं, लाठी टेककर 
चलने लगूं । लोग समक, कोई बुढ़िया तीर्थयात्रा को जा रही है। या कहो तो 
दासी बन जाऊं, काली-कलूटी, अधपके बाल ओर भूकी हुई कमर | लोग 
समझें, किसी गृहस्थ के घर रोटी पकाने का काम करने वाली है | कोई मेरी | 
ओर आँख उठाकर भी नहीं देखेगा ।' | 

“तुम तो परिहास करती हो, प्रिये ! ” 

“नहीं, मैं परिहास नहीं करती। अच्छा, सैनिक का वेश बना लूँगी। 
पीठ पर तूणीर, शरीर पर कवच, सिर पर शिरस्त्राण और हाथ में तलवारी! | 
घोड़ पर चढ़कर तुम्हारे आगे-आगे चलूंगी। लोग देखकर कहेंगे, कैसा बारकी | 
वीर है । दस्यु मुझे देखते ही डरकर भाग खड़े होंगे। कोई आगे बढ़ेगा, ती | 

उसके टुकड़े-टुकड़े कर दूंगी ।' 

प्रातःकाल जब श्रोत्रिय इन्द्रदत्त सन्ध्या वन्दन और पूजा से निवृत्त 
होकर अपनी पुष्पवाटिका में टहलने गए, तो दिव्या उनके पास आकर खड़ी 
हो गई। कुछ संकोच के साथ उसते कहा-- 

"पिताजी, आपसे कुछ वात करनी थी ।' 

'कहो, बेटी, क्या कहना है ?' 

“मैं भी इनके साथ वाहीक देश जाऊंगी । मैंने तो दुनिया देखी ही नहीं 
है। बस विदिशा से गोनद और गोनद से विदिशा। यही मेरा संसार है। 
कभी उज्जैन तक नहीं गई ।' 

पर पुष्यमित्र तो एक अत्यन्त महत्वपूर्ण कार्य से वाहीक जा रहा है। 
उसे वहाँ जाकर सेना संगठित करनी है, यवनों से युद्ध करना है। तुम वहाँ 
जाकर बया करोगी ?' 

“आप ही ने तो मुझे उपदेश दिया था कि स्त्री पुरुष की अर्धांगिनी होती 
है, उसके सुख और दुःख दोनों में हाथ बँटाती है। मैं उनके महान्‌ कार्य में 
सहायक ही होऊंगी, पिताजी, बाधक नहीं ।' 

तुम्हारा यदि यही निइचय है, तो मैं तुम्हें रोक्‌ंगा नहीं । सच्चे अर्थो में 
पति की सहर्धामणी बनो, बेटी ! आर्यं महिलाओं की यही परम्परा है। पर 
तुमने पुष्यमित्र से बात कर ली है ?' 

“वह तो अभी पड़े सो रहे हैं। यात्रा से थक गए थे। अभी उठे नहीं हैं।' 

सूर्योदय के एक घड़ी बाद पुष्यमित्र की नींद खुली । कुशल-मंगल पूछने 
के अनन्तर इन्द्रदत्त ने उनसे कहा-- 

'अलीभाँति विश्राम कर लिया है न? तुम गहरी नींद में थे, मैने जगाना 
उचित नहीं समझा। अब नित्यकर्मो से निवृत्त होकर सन्ध्या बन्दन कर लो। 
प्रात:कालीन आहार तैयार है। तुमसे बहुत-सी बातें करनी हैं। रात को तो 
वार्तालाप के लिए समय ही नहीं था।' 
` सन्ध्या पुजन आदि से निवृत्त होकर पुष्यमित्र इन्द्रदत्त के पास आए। 
वह उनकी प्रतीक्षा ही कर रहे थे। उन्होंने कहा--'कहो, वत्स ! गोनद 
आश्रम के कया समाचार हैं? पतञ्जलि सकुशल, स्वस्थ और प्रसन्न तो हैं?' 

“जी हाँ, उका आशीर्वाद प्राप्त करके ही में वाहीक देश के लिए 


- प्रस्थान कर्‌ रहा हूं ।' 


'कुछ दिन तो यहाँ विश्राम करोगे न ? बड़ी दूर की यात्रा है। न जाने 
कब तक वापस आओ । अभी तो तुम अपने माता-पिता से भी नहीं मिले 
हो। दिव्या भी कुछ दिन तुम्हारे साथ रहना चाहेगी । 

“बह्‌ तो मेरे साथ चलने का आग्रह कर रही है। बहुत समझाया, पर 
नहीं ।' 
En साथले जाओ। वह मेरी अनुमति प्राप्त कर चुकी है। 
हमारे शास्त्रों में सत्री को पुरुष की अर्धांगिनी और सहर्धामणी कहा गया है। 
उसका आग्रह अनुचित नहीं है, वत्स ! ' 

श्रोत्रिय इन्द्रदत्त की बात सुनकर पुष्यमित्र का मन पुलकित हो गया। 
संकोच के साथ उन्होंने कहा-- 

“मुझे भय है कि मार्ग के कष्ट को कहीं वह सहन न कर सके ।' 

'आर्य रमणियाँ कष्ट सहने की अभ्यस्त होती हैं, वत्स ! पति के साथ 
रहते हुए वे कष्ट को कष्ट नहीं मानती ।' 

सायंकाल तक आचार्य दण्डपाणि भी विदिशा आ गए। उनके साथ दस 
अश्वारोही भी थे । पुष्यमित्र ने उन्हें देखकर प्रश्‍न किया--'इन सैनिकों को 
कहाँ से साथ ले आए, आचार्य ! ' 

“इन्हें पहचाना नहीं, वत्स ! सब गोनर्द आश्रम के अन्तेवासी हैं, दण्ड- 
नीति और धर्नुवद्या में पारंगत । मेरे प्रिय शिष्य हैं। हमारे साथ रहेंगे, और 
नई सेना के संगठन में सहायता देंगे ।' 

विदिशा में एक दिन विश्राम कर इस मण्डली ने वाहीक देश के लिए 
प्रस्थान कर दिया । दिव्या भी पुष्यमित्र के साथ थी, सैनिक वेश में और 
घोड़े पर चढ़ी हुई। प्रस्थान से पूर्व पुष्यमित्र अपने माता-पिता से मिलकर 
उनका आशीर्वाद भी प्राप्त कर आए थे। 


( १३) 
कपिदा-गान्धार में यवनों का शासन 


गान्धार जनपद की राजधानी पुष्कलावती का वातावरण उस दित 
उत्तेजना से परिपूर्ण था। रात्रि के समय कुछ सार्थं वाल्हीक देश पे 
पुष्कलावती आए थे। वे यह समाचार लाए थे कि सीरिया के सम्राट्‌ 
अन्तियोक और वाल्हीकराज एवुथिदिम की यवन सेनाएँ वाल्हीक नगरी से 
दक्षिण-पूर्वे की ओर प्रस्थान कर चुकी हैं, और हिन्दुकुझ पर्वतमाला तक 
आ पहुँची हैं। यवन सेना में चार लाख से भी अधिक सैनिक हैं। यवनों 
अतिरिक्त शक और तुखार सैनिक भी बहुत बड़ी संख्या में एबुथिदिम की 
सेना में सम्मिलित हैं। ये सेनाएँ वायुवेग से आगे बढ़ रही हैं, और शीर 

ही कपिश-गान्धार में प्रविष्ट हो जाएँगी। पुष्कलावती के नागरिक इन 
समाचारों से बहुत उद्विग्न हुए, और राजमार्गो, पथचत्वरों और पण्य- 
वीथियों में सर्वत्र इन्हीं की चर्चा होने लगी। एक नागरिक कहता-- अब 
हमारी रक्षा का क्या उपाय है? कपिश-गान्धार में सेना है ही कहाँ, जो 
यवनों का सामना करे ।' दूसरा कहता--'चिन्ता की क्या वात है। हमें तुरन्त 
संघाराम जाकर वहाँ शरण लेनी चाहिए । यवन भी विहारों और संघारामों 
का सम्मान करते हैं । वे कभी उन पर आक्रमण नहीं करेगे।' तीसरा कहता 
यह वात नहीं है, भाई ! युद्ध की चपेट से संघाराम भी नहीं वच सकेंगे । 
यवनों की आँख हमारे देश की धन-सम्पत्ति पर है। जब वे पण्यशालाओं 
और भव्य प्रासादो को लूट लेंगे, तो संघारामों को भी नहीं छोड़ेंगे। उन्हें 
ज्ञात हैं कि वहाँ भी अपार धन-सम्पत्ति संचित है। उत्तम यह होगा कि 
हम तुरन्त पूर्व की और प्रस्थान कर दें और सिन्धु नदी को पार कर लें। 
कम-से-कम अपने स्त्री-बच्चों को तो वहाँ भेज ही दें। सम्पन्न लोगों ने 
अपने परिवारों को केकय और अभिसार भेजना प्रारम्भ भी कर दिया है । 
हम भी क्‍यों न उनका अनुसरण करें।' 

पुष्कलावती के उत्तरी भाग में एक विशाल विहार था जिसे सम्राट्‌ 
अशोक ने बनवाया था। उसके संघ-स्थविर सारिपुत्र थे जो अपने 
पाण्डित्य और सदाचारमय जीवन के लिए सम्पूर्ण उत्तरापथ में प्रसिद्ध थे । 
जब उन्हें यवनों के आक्रमण का समाचार मिला, वह तुरन्त कुमार सुभागसेन 
के पास गए। मौर्ये साम्राज्य के उत्तर-पश्चिमी चक्र के शासक सुभागसेन 
उस समय अपनी मन्त्रिपरिषद्‌ में यवनों के आक्रमण की समस्या पर ही 
विचार-विमर्श कर रहे ये | सारिपुत्र के आगमत पर सब उठकर खड़ हो गए। 
सिर झुक़ाकर सबने उनका अभिवादन किया और उन्हें उच्च आसन पर 
बिठाया। 

'यवनों के आक्रमण का समाचार तो आपने सुत ही लिया होगा, 
स्थविर ! कहिए क्या आदेश है ? इस समय आप ही हमें मार्ग प्रदशित 
कर सकते हैं।' सुभागसेन ने सारिपुत्र को सम्बोधन करके कहा। , 

'मैं इसीलिए तो आया हूँ । कहीं तुम कोई अनुचित निर्णय न कर लो। 

'यवनों के आक्रमण के समाचार से पुष्कलावती के नागरिक बहुत 
उद्विग्न हैं, स्थविर ! ' 

“इसमें उद्वेग की क्या बात है? क्या तुम तथागत की इस शिक्षा को 
भूल गए कि अहिंसा द्वारा हिंसा पर विजय प्राप्त करो, अक्रोध से क्रोध को 
जौतो और अपनी साधुताओं से असाधु को वश में लाओ। एुम्हं उड करने 

की आवश्यकता नहीं है। पुष्कलावती के महाद्वारों को खुले रखो, रात्रि के 
समय भी। जब यवन सेनाएं समीप आ जाएँ, तो प्रेमपूर्वक उनका स्वागत 
करने के लिए आगे बढ़ो । करुणा, अहिस। और मंत्रीभावना से तो सिह 
जैसे हिल् पशु भी सिर झुकाकर पैरों में लोटने लगते हैं, फिर मनुष्यों की 
तो बात ही क्या है ! यवन लोग भी मनुष्य हैं, वे पशु नहीं हैं, यवन सैनिक 
तभी तुम पर अस्त्र उठाएँगे, जब तुम उनके मार्ग को अवरुद्ध करने का 
प्रयत्न करोगे। ताली एक हाथ से कभी नहीं बजती । तुम्हारी अहिंसा के 


सम्मुख यवनों की हिस वृत्ति स्वयं विनष्ट हो जाएगी । जैसे ईधन न पाकर ' 


अग्नि स्वयं बुत जाती हैँ, वैसे ही यवनों की युद्ध की प्रवृत्त तुम्हें निःशस्त्र 
देखकर स्वयं शान्त हो जाएगी। तथागत का यही उपदेश है। यवनों को 
परास्त करने के लिए अहिसा के अमोघ अस्त्र का प्रयोग करो |” 

क्या आक्रान्ता के सम्मुख हथियार डाल देना उचित होगा, स्थविर ! 
क्या हमारे शासनतन्त्र में क्षत्रशकित के लिए कोई भी स्थान नहीं हैं ? क्या 
शत्र्‌, का सामना करना हमारा कत्तव्य नहीं है ? हम यहाँ प्रजाजन की रक्षा 
के लिए ही नियुक्त हैं।' सेनानायक चन्द्रकीति ने कहा । 

कौन किसका बात्र हैं, श्रावक ! हमारी हिंखवृत्ति ही हमारी सबसे 
बड़ी शत्र्‌ है। कया यवन राज्यों में तथागत के घर्मानुशासन क्रा पालन नहीं 
हो रहा हैँ ? कया वहाँ विहारों, चैत्यों और संघारामों की सत्ता नहीं है ? 
क्या वहाँ श्रमण और भिक्षु निवास नहीं करते ? तुम क्यों यवनों को अपना 
शत्र समभते हो ?' 

“तो वे क्यों हम पर आक्रमण कर रहे हैं ?' 

_ यह उनकी मूर्खता है, श्रावक ! पर उनके अनुकरण में तुम भी 
क्यों मुखता करने लगो ? यदि तुमने सैन्यशकित का प्रयोग कर यवनों के 
संहार का प्रयत्न किया, तो उनकी कोधारिन दुगुने वेग से भड़क उठेगी । क्रोध 
से पागल होकर वे इस देश के नगरों को भूमिसात्‌ कर देंगे, बस्तियों को 
उजाड़ देंगे और खून की नदियाँ बहा देगे। चैत्य और विहार भी उनकी 
क्रोधाग्नि से बचे नहीं रह सकेंगे। क्या तुम राजा अशोक की उस ग्लानि 
को भूल गए, जिसकी अनुभूति उन्हें कलिङ्ग के युद्ध में हुई थी ? युद्ध कंसा 
भयंकर और अशोभन होता है, श्रावक ! युद्ध का विचार तक भी मन में 
न लाओ |! 

'तो फिर कया हम कपिश-गान्धार पर यवनों का आ्राधिपत्य स्थापित 
हो लेने दें।' सुभागसेन ने प्रइन किया । 
'कपिश-गान्धार अब भी तो स्वतन्त्र नहीं है, श्रावक ! पहले कभी 

ये अवश्य स्वतन्त्र थे । पर मोर्यों ने इन्हें जीतकर अपने अधीन कर लिया। 
तुम उन्हीं की ओर से इनका शासन करने के लिए नियुक्त हो। तुम मगध 
के निवासी हो, मौर्य राजकुल के हो। कपिश-गान्धार के लिए तो तुम 
विदेशी ही हो । कोई सौ साल हुए, जब कपिश और गान्धार वस्तुतः स्वतन्त्र 
थे। इनके अपने राजा थे, अपनी सेनाएँ थीं, और अपनी पौर जनपद 
सभाएँ थीं। यदि अब इन्हें यवनों ने मौर्यो से जीत लिया, तो इनकी स्थिति 
में क्या अन्तर आएगा, श्रावक ! तुम भी तो मौर्य सम्राट्‌ के आदेशों के 
अनुसार ही इन का शासन कर रहे हो, तुम स्वतन्त्र कहाँ हो। यदि 
तुमने अन्तियोक की अघीनता स्वीकार कर ली, तो तुम्हारा क्या विगड़ेगा। 
तुम मौयां के अधीन रहे तो क्या, और अन्तियोक के अधीन हुए तो क्या ?' 

“पर हिमालय से समुद्र पर्यन्त सह्रयोजन विस्तीणे जो यह विशाल 
देश है, वह आर्यों की भूमि है, स्थविर ! चाणक्य ने इस आयेभूमि को इसी 
प्रयोजन से एक शासनसून्र में संगठित किया था, ताकि कोई विदेशी शत्र, 
इस पर आक्रमण करने का साहस न कर सके। इसकी स्वतन्त्रता अक्षुण्ण 
रहनी ही चाहिए, तभी आर्यो के धर्म और संस्कृति का उत्कं सम्भव है।' 
चन्द्रकीति ने कहा । , 

“तुम उस ब्राह्मण की बात कह रहे हो जो सद्धमं का विरोधी था। उसने 
आयोँ के शासन को हिमालय से समुद्र पर्येन्त स्तीर्ण इस भूखण्ड तक ही 
सीमित कर देने की बात सोची थी। पर हमारा धर्म-साम्राज्य त आज 
सम्पूर्ण सभ्य संसार में विस्तीर्ण है। कौन-सा देश हैं जहाँ हमारे चेत्य और 
विहारों की सत्ता न हो, जहाँ श्रमण और भिक्षु निञ्चिन्तता के साथ सद्धमे 
के पालन में तत्पर न हों, जहाँ प्रतिदिन उपोसथ न होता हो। को तुम 
क्यों पराया समझते हो, श्रावक ! यह सही है कि अभी उन्होंने तथागत की 
मध्यमा प्रतिपदा को अविकल रूप से नहीं अपनाया हैं पा पर भारत. क 
तो ऐसे लोगों की कमी नहीं है, जो मिथ्या सर और पा के 
अनुयायी हैं। यबनों को भारत में आने दो। इससे सद्धम को लाभही 
होगा। वे हमारे निकट सम्पर्क में आएंगे, तथागत के उपदेशों का श्रवण 
करेंगे, और धीरे-धीरे बुद्ध, धर्म और संघ में आस्था रखने लगेंगे । धर्म- 
विजय में इससे सहायता ही मिलेगी ।' क 

पर यवनों के र घुटने टेक देता क्या क्षत्रिय क्री मर्यादा के 
विरुद्ध नहीं होगा, स्थविर ! ' है 

“यह मत भूलो, श्रावक ! तथागत बुद्ध भी क्षत्रिय कुल में उत्पन्न हुए 


पु] 


थे। यदि तुम हिसा को ही क्षात्रध्म समभते हो तो यह तुम्हारी भूल है।” 

'तो फिर आपका कया आदेश है, स्थविर ?' सुभागसेन ने प्रश्‍न किया। 

तुम अभी से थवन सेना का स्वागत करने की तैयारी प्रारम्भ कर दो । 
अपने राजदूत आज ही पश्चिम की ओर भेज दो। वे शीघ्र-से-शी प्र यवनराज 
से भेंट करें और उनसे यह निवेदन कर दें कि तुम यवनराज की अधीनता 
स्वीकार करने को उद्यत हो । तुम्हारा हित इसी में है, श्रावक ! केवल 
तुम्हारा ही नहीं, अपितु कपिश-गान्धार का भी ।' 

आपकी आज्ञा शिरोधाय है, स्थविर ! ' 

“चिरायु हो, श्रावक ! तथागत तुम्हारा कल्याण करें ! बुद्ध, धर्म और 
संघ में तुम्हारी आस्था सदा अक्षुण्ण रहे। तुमने जिस मार्ग का अनुसरण करने 
का निर्णय किया है, वही सद्धर्म के अनुरूप है । हिसा अत्यन्त गह्य होती है, 
श्रावक ! धर्म द्वारा यवनों को जीतने का प्रयत्न करो, शस्त्रों द्वारा नहीं ।' 

कुमार सुभागसेन ने युद्ध के बिना ही यवनों की अधीनता स्वीकार कर 
ली । यवन सेनाओं ने बड़ी धूम-धाम के साथ पुष्कलावती में प्रवेश क्रिया । 
उनके स्वागत के लिए राजमार्गो पर तोरण बनाए गए, मंगलघट स्थापित 
किए गए और पुष्पमालाओं से सारी नगरी को सजाया गया । अन्तियोक 
और एवृथिदिम के स्वागत के लिए एक विशाल सभा का आयोजन किया 
गया । स्थविर सारिपुत्र भी उसमें उपस्थित हुए। यवनराजाओं का स्वागत 
करते हुए गम्भीर वाणी में उन्होंने कहा-- 

'यह्‌ तथागत वुद्ध का देश है, यवनराज ! इस देश के निवासी युद्ध से 
घृणा करते हैं, शान्ति और अहिंसा को जीवन का मुल मन्त्र मानते हैं, किसी 
के प्रति द्वेष नहीं रखते, सबसे प्रेम करते हैं और धर्म में विश्वास रखते हैं। 
हम आपका स्वागत करते हैं, यवनराज ! यहाँ रहकर आप तथागत के उस 
अष्टाङ््टिक आर्य धम का श्रवण कीजिए जो आदि में सत्य है, मध्य में सत्य 
है और अन्त में सत्य है। यहाँ आप उन स्थानों का दन कीजिए, -जहाँ 
भगवान्‌ को बोध हुआ था, जहाँ उन्होंने धर्मचक्र का प्रवर्तन किया था, और 
जहाँ उनका निर्वाण हुआ था। इस देश की सब धन-सम्पदा ग्रापके चरणों में 
है, यवनराज ! पर हमारी वास्तविक सम्पत्ति सोना-चाँदी या मणि-माणिक्य 
नहीं हैं । हमारी सम्पत्ति तो हमारा धर्म है। आप इस सम्पत्ति को भी ग्रहण 

कीजिए। इससे आपका कल्याण होगा, इहलोक में.भी और परलोक में भी । 
लौकिक सुख क्षणिक होते हैं, धर्म ही नित्य और शाइवत है।' 
यवनराज अन्तियोक स्थविर सारिपुत्र का स्वागत भाषण सुनते हुए 
अन्द-मन्द मुसका रहे थे। उत्तर देते हुए उन्होंने कहा-- हमारे यवन राज्यों 
में भी बहुत-से श्रमण और भिक्षु निवास करते हैं। अनेक विहार और चैत्य 

भी वहाँ विद्यमान हैं। स्थविरों से मिलने का अवसर मुझे पहले भी प्राप्त 
हुआ है । पर आज आपसे भेंट कर मुझे बहुत प्रसन्नता हुई। आप निरिचिन्त 


रहिए, आपकी मान-मर्यादा हमारे शासन में पुर्ववत्‌ अक्षुण्ण रहेगी ।' 
अन्तियोक के इन वचनों को सुनकर सारिपुत्र को निराशा हुई। उन्होंने 
बड़े उत्साह से यवनराज का अभिनन्दन किया था। वह अन्तियोक से अधिक 
आत्मीयता की आशा रखते थे। पर अव वह कर ही क्या सकते थे। कपिश- 
गान्धार यवनों के हाथों में आ चुके थे। सिकन्दर की नीति का अनुसरण . 
कर अन्तियोक ने भी इन प्रदेशों का शासन सुभागसेन को सौंप दिया। 
पुष्कलावती में एक यवन स्कर्‍्धावार स्थापित कर दिया गया, ताकि कपिश- 
गान्धार की जनता यवनों के विरुद्ध विद्रोह का साहस न कर सके। सुभाग- 
सेन से अन्तियोक ने बहुत-से हाथी, घोड़े और अस्त्र-शस्त्र प्राप्त किए। 
यवनराज दो सप्ताह पुष्कलावती में रहे | सैनिकों ने यह समय आमोद-प्रमोद 
और मनोरंजन में व्यतीत किया। अशोक की नीति के कारण पुराते युग के 
'समाजों' की परिपाटी अब नष्ट हो चुकी थी । न अब उनमें इन्द्-युद्ध होते 
थे, न सुरापान और न हिंख पशुओं की लड़ाई । पर अनेक प्रकार की प्रेक्षाएँ 
अब भी इन समाजों में प्रदर्शित की जाती थीं। यवन सैनिक दिन-भर प्रेक्षाएँ 
देखते, और साँझ होते ही नृत्यशालाओं में जा वेठते। रात-भर सुरापान 
करते, संगीत सुनते, नृत्य करते और गणिकाओं से आमोद-प्रमोद करते । 
'पुष्कलावती के निवासी उनके सम्पर्क में आने से बचने का प्रयतन करते, और 
उनसे भय अनुभव करते । कोई-कोई यवन संघाराम में जाकर तथागत बुद्ध 
और बोधिसत्वों की मूर्तियों का दर्शन भी करते स्थविर सारिपुद्र को इससे 
'परम संतुष्टि होती । 
पुष्कलावती में विश्राम करते हुए जब दस दिन बीत गए, तो सञ्राट 
भन्तियोक ने वाल्हीकराज एवुथिदिम और यवन सेना के प्रधान ps 
को अपने पटमण्डप में बुलाया । सबक्के उपस्थित हो जाने पर उच्होने कहा-- 
. 'सिकन्दर और सैल्युकस भारत की विजय के जिस कार्य को अधूरा 
'छोड़ गए थे, उसे अब हमे पूरा करना है । अब हमें शीघ्र सिन्धु नदी की ओर 
प्रस्थान कर देना चाहिए । क्या हमारी सेना तँयार है ?' 
“इस देश की विजय के लिए सेना की क्या.आवश्यकता है, यवनराज ! 
केक्स, अभिसार, वाहीक आदि सर्वत्र सारिपुत्र Fo विद्यमान हैं। 
हमारा स्वागत करने के लिए उद्यत हैं। धमं भी कैसी श्रङ्ूत मदिरा हैं 
जिसका पान कर मनुष्यों को अपने कत्तंव्य-अकत्तेव्य का बोध ही नहीं रह 
'जाता। पुष्कलावती में कुछ दिन और रहकर बौद्धधर्म के प्रति सम्मान 

प्रदशित कर दीजिए। संघाराम को कुछ दान-दक्षिणा दे दीजिए, और एक | 
नया चँत्य बनवा दीजिए। स्थविर, श्रमण और भिक्षु इससे कृतकृत्य हो 
जाएंगे । समझने लगेंगे कि धर्म द्वारा यवनों को जीत लिया गया है। केकय, 
अभिसार, वाहीक--सवंत्र हमारे दान-पुण्य की कीति फैल जाएगी । वहाँ के 
स्थविर भी अपने-अपने प्रदेशों के शासकों को हमारी अधीनता स्वीकार कर 
लेने के लिए उसी प्रकार प्रेरित करने लगेंगे जैसे यहाँ पुष्कलावती में स्थविर 
सारिपुत्र ने किया था।' एवुथिदिम ने मन्द हास्य के साथ कहा । 
“यदि अनुमति हो, तो मैं भी कुछ निवेदन करूँ, सम्राट्‌ ! ' सेनापति 
होरोअस ने कहा। 
“कहो, तुम्हें क्या कहना है ?' | ॒ 
“मुझे अपने गूढ़ पुरुषों से ज्ञात हुआ है कि पुष्यमित्र नाम का एक सैनिक 
वाहीक देश के गणरज्यों को यवन सेना का सामना करने के लिए उकसा 
रहा हैं। उसने एक अच्छी बड़ी सेना भी संगठित कर ली है। मालव, क्षुद्रक, 
कठ, आग्नेय, रोहितक आदि जित गणों ने सिकन्दर से डटकर युद्ध किया था, | 
वे सब भी अपनी-अपनी सेनाओं के पुनः संगठन में तत्पर हो गए हैं । युद्ध के 
बिना वाहीक देश को जीत सकना असम्भव है, सम्राट्‌ ! युद्ध की पुरी तैयारी 
करके ही हमें सिन्धु नदी को पार करना चाहिए ।' 
क्या वाहीक देश की जनता पर स्थविरों का प्रभाव नहीं है, सेनापति ?' 
एवुथिदिम ने प्ररन किया । 
है क्यों नहीं ! पर वाहीक के निवासी अब तक भी अपने प्राचीन 
सनातन धर्म के प्रति आस्था रखते हैं। शिव, चण्डी और दुर्गा की उपासना 
उनमें अब तक भी प्रचलित है। उनकी सैनिक परम्परा अभी नष्ट नहीं हुई 
है। श्रमणों और भिक्षुओं का आदर वे अवश्य करते हैं, उन्हें दान-दक्षिणा 
द्वारा सन्तुष्ट भी करते रहते हैं। पर अपनी पुरानी परम्पराओं का उन्होंने 
त्याग नहीं किया है। पुष्पमित्र ने उन्हें थुद्ध के लिए तैयार कर लिया है।' 
तो फिर युद्ध ही सही । तुरन्त यवन सेना को तैयार होने का आदेश दे 
दो। शीघ्र सिन्धु नदी की ओर प्रस्थान कर दिया जाए । देखें, पुष्यमित्र की | 
सेना में कितनी शक्ति है ! ' अन्तियोक ने आक्रोश से कहा । त 
विशाल यवन सेना निरन्तर पूर्वे की ओर बढ़ती गई । मार्ग के नगरों, 
रामों और पल्लियों को ध्वंस करती हुई जब वह सिन्धुतट पर पहुँची,ती | 
उसने देखा कि नदी के परले पार एक सेना उसका मार्ग रोकने के लिए | 
सन्नद्ध हैँ, और नदी के पार उतरने के सब मार्ग अवरुद्ध हैं। 

(१४) - 
सिन्धुतट का युद्ध 


विदिशा से चलकर पुष्यमित्र और उसके साथी उत्तर की ओर निरन्तर 
आगे बढ़ते गए । जो नगरी, पत्तन, पल्ली या ग्राम साँक होने पर मागे में 
दिखाई पड़ जाता, रात्रि के विश्राम के लिए वे वहीं पर ठहर जाते। दिव्या 
तब अपना सैनिक वेश उतारकर रखे देती, और पत्तन की वीथियों में एक 
गीत गाती हुई घूमना प्रारम्भ कर देती । इस गीत का भावार्थ इस प्रकार 
था-- ध पे 

हिमालय की उत्तुंग शिखाएं तुम्हारा आह्वान कर रही हैं, आ 
संकट में है । ` Ms 

कुभा और क्रमु नदियाँ तुम्हें बुला रही हैं, आर्यो के रकत से उनका जल 
लाल हो गया है। 

बे के उ से एक भयंकर आँधी उठी है जो बड़े वेग से दक्षिण-पूर्व की 
ओर बढ़ रही है, आर्य भूमि संकट में है। र 

म्लेच्छ हम रे देवमन्दिरों को अपवित्र कर्‌ रहे हैं। हमारा धर्म संकट में 
है । शिव, विष्णु, जयन्त और अपराजित तुम्हें बुला रह है | 

दीरो, नींद से उठो । अब सोते का समय नहीं है । धनुष-बाण लेकर 
हमारे साथ चल पड़ो। र 

यवनों ने हिन्दुक्ुश को पार कर लिया हैं, आयाम सकट कि 

चन्द्रगुप्त को स्मरण करो, यवन जिसके Ee प त र 

सिन्धु और वितस्ता तुम्हें बुला रही हैं, क म्लेच्छ उन्हें भी अप 
नकरदें। 

वीरो, नींद से उठो। बरछे, तलवार लेकर हमारे साथ चल पड़ो। he 

दिव्या के इस गीत को सुनकर युवकों का खून खौलने इ सँकड़ों 
वीर पुष्यमित्र की सेता में सम्मिलित हो जाते। माताए उती क, बहनें 
भाइयों के और पत्तियाँ पतियों के माथे पर अपने रक्त से तिलक लगाकर 
कहती -'पीठ दिखाकर न लौटता, घर तभी आता जब शत्रुओं का स 
हो जाए। हमारी मान-म्याद तुम्हारे हाथों में है। अपने कुल को त 
न करना ।' चम्बल की घाटी में दस्युओं के कितने ही समूह आ क 
को सुनकर पुष्यमित्र के साथ हो गए, और कितनी ही सैनिक श 
यवनों का सामना करने के लिए उसके साथ चलता स्वीकार कर लिया 

सेना के व्यय के लिए पुष्यमित्र को धन की भी कोई कमी नहीं रही। वह 
जहाँ भी जाते, जनता उत्साहपूर्वक उनका स्वागत करती और धन-धान्य के 
ढेर लगा देती। भारत के लोगों में न देशभक्ति की कमी थी और न वीरता 
की । उन्हें केवल एक सुयोग्य नेता की आवश्यकता थी । पुष्यमित्र के रूप में 

` अब उन्हें एक ऐसा नेता प्राप्त हो गया था जिस पर उनका अगाध विशवास 
था। 

मथुरा और इन्द्रप्रस्थ होती हुई पुष्यमित्र की सेना जब अग्रोदक नगरी 
पहुँची, तो उसके सैनिकों की संख्या पचास हजार तक पहुंच गई थी । आग्नेय 

जनपद को यह नगरी अपने धन-वैभव के लिए भारत भर में प्रसिद्ध थी। 
उसके वणिक्‌ देश-विदेश में दूर-दूर तक व्यापार के लिए आया-जाया करते 
थे। आचार्य दण्डपाणि ने पुष्यमित्र को परामर्श दिया कि कुछ दिन वहां 
विश्राम करके फिर आगे बढ़ा जाए। उन्होंने कहा-- 

'देखो, वत्स ! सँन्यवल के समान कोषबल का भी बहुत महत्त्व है। 
अग्रोदक रहकर हमें कोषबल के संचय के लिए प्रयत्न करना चाहिए ।' 

'पर हमें तो शीघ्र ही सिन्धुतट पहुँचना है, आचार्य ! यवत सेनाएं 
वाल्हीक नगरी से प्रस्थान कर चुकी हैं । शीघ्र ही वे हिन्दूकुश को पार कर 
लगी । सुभागसेत से मुझे कोई भी आशा नहीं है। देर करने से क्या लाभ 
होगा, आचार्य ! ? 

'नीतिकारों के ड इस मन्तव्य को स्मरण करो कि राजाओं की शक्ति 
कोषबल पर ही आश्रित होती है। वाहीक देश में वीरों की कोई कमी नहीं 
है। कठ, क्षुद्र, मालव, मद्रक आदि जनपदों की सँनिक-परम्परा अभी 
भलीभाँति सुरक्षित है । पर वहाँ धन प्राप्त कर सकना सम्भव नहीं होगा। 
यवन क परास्त करने के लिए हमारी सेना में भी कम-से-कम दो लाख 
सॅनिक होने चाहिएँ । इन सैनिकों के लिए अस्त्र-शस्त्र चाहिएँ, कवच 

चाहिएँ, शिरस्त्राण चाहिएँ, घोड़े और हाथी चाहिएँ और साथ ही भोज 
तथा वस्त्र भी । ये सब धन द्वारा ही प्राप्त हो सकेंगे । अग्रोदक के वणिक्‌ 
न केवल धनी हैं, अपितु आय॑ भूमि और आर्यधर्म के प्रति आस्था भी रखते 
हैं। । दत और धर्मे की रक्षा के लिए धनप्रदान करने में वे कभी संकोच 
नहीं करते। हमें कुछ दिन यहाँ ठहरना चाहिए, और अपने कोषबल में वृद्धि 
करनी चाहिए ।' 
आप ठीक कहते हैं, आचार्य ! पर अग्रोदक से धन प्राप्त कर सकता 
किस प्रकार सम्भव होगा ?? 

'देखो, वत्स ! आग्रेय जनपद की गणसभा अभी नष्ट नहीं हुई है। 

आग्ेयों के कुलमुख्य अब तक भी सभा में एकत्र होते-हैं और परस्पर मिल- 
कर सब बातों का निर्णय करते हैं। हम उनकी सभा में उपस्थित होकर 
उन्हें देश पर आए हुए संकट का बोध कराएँगे ।' 

अगले दिन प्रातः आचार्य दण्डपाणि और पुष्यमित्र आग्नेय जनपद की 
गणसभा में उपस्थित हुए। श्रेष्ठी धनदत्त ने आसन ग्रहण करने के लिए 
उनसे सादर अनुरोध किया, और हाथ जोड़कर कहा-- 

आपके दशेत से हम कृतार्थ हुए, आचार्य ! कहिए, क्या आज्ञा है? ' 

'देश पर जो घोर संकट उपस्थित हुआ है उसे तो आप जानते ही होंगे, 
श्रेष्ठि ! ' 

"हाँ, आचार्य ! हमारे कुछ सार्थे कपिश-गान्धार और वाहीक से वापस 
आए हैं। उनके सार्थवाहों से सब समाचार हमें ज्ञात हो चुके हैं। पर शत्रु से 
देश की रक्षा करना तो शासन-तन्त्र का कार्य है, आचार्य ! जब हमारा 
जनपद स्वतन्त्र था, तब हमारे नागरिकों ने भी सिकन्दर की सेना के विरुद्ध 
युद्ध किया था । अपनी स्वतन्त्रता के लिए उन्होंने प्राणों की बाज़ी लगा दी 
थी। पर अत्र तो स्थिति बदल चुकी है। हम मोर्यों के अधीन हैं। यह सही 
है कि हमारे धर्म, चरित्र और व्यवहार में मौर्य शासक कोई हस्तक्षेप नहीं 
करते। पर चिरकाल से हमारे युवकों को शस्त्र धारण करने का अवसर 
नहीं मिला है। उनकी सैनिक परम्परा अब नष्ट हो चुकी है।' 

'हमें आपसे सैनिक नहीं चाहिएँ, श्रेष्ठि ! सहस्रो युवक हमारी सेना 
में सम्मिलित हो चुके हैं। वाहीक वेश में हमें यथेष्ट सैतिक मिल जाएँगे । 
पर घन के बिना हमारा काम चल सकता असम्भव है। अग्रोदक के वणिक्‌ 
हमें घन अवश्य प्रदात कर सकते हैं। आर्यभूमि पर जो घोर संकट उपस्थित 
हुआ है, उसका निवारण करने के लिए हमें ध की भी उतनी ही आवश्यकता 
है जितनी कि सैनिकों की। यवनों के आक्रमण के कारण न हमारा धम 
सुरक्षित है, न धन और न जीवन | यदि यवनों की बाढ़ को मागे में ही न 
रोक दिया गया, तो इस आय॑ भूमि की कोई भी नगरी ध्वंस हुए बिना नहीं 
रहेगी । अग्रोदक की ये विशाल अट्टालिकाएँ, ये भव्य प्रासाद, ये समृद्ध पण्य- 
शालाएँ और ये देवमन्दिर सब भूमिसात्‌ हो जाएँगे। यवन लोग बड़े क्रूर 
है, श्रेष्ठि न वे स्त्रियों की मान-मर्यादा को महत्त्व देते हैं, और त बच्चों के 
जीवन को। वे जहाँ भी जाते हैं, लहलहाते खेतों को उ हैं, तगरों 
को आग लगा देते हैं, बच्चों और स्त्रियों का अपहरण कर उ" दास-दासियों 
के रूप में बेच देते हैं, और शब धत-सम्पदा लूट लेते हैं। यवन लोग लाखों 
आर्ये महिलाओं को वाल्हीक, पार्थिव और सीरिया ले जाएंगे और पथ- 

चत्वरं पर खड़ा करके उन्हें नीलाम करेंगे--मूक पशुओं के समान | क्या 
यह सब आप सहन कर सकेंगे, श्रेष्ठि ! इस घोर संकट में भारतभूमिकी | 
रक्षा कर सकना तभी सम्भव है जब हम अपने तन, मन और घन--सर्वस्व | 
को न्यौछावर करने के लिए उद्यत हो जाएँ। क्या धन द्वारा आप हमारी | 
सहायता नहीं करेंगे ?' | 
आपको कितना धन चाहिए, आचार्य ! ' । 
यह समय हिसाब करने का नहीं है, श्रेष्ठि! आपके जनपद मेंजो | 
अपार धनराशि संचित है, उस सबको भारत की पुण्यभूमि की रक्षा के लिए, | 
आये महिलाओं की सान-मर्यादा को सुरक्षित रखने के लिए और देवमन्दिरों 
को म्लेच्छों द्वारा अपवित्र होने से बचाने के लिए अपित कर दो |! 

धनदत्त ने कुलमुख्यों के साथ मिलकर विचार-विमर्श किया । कुछ समय 
पश्चात्‌ वह आचार्य दण्डपाणि के पास आए और हाथ जोड़कर बोले-- 

'एक कोटि सुवर्ण-निष्क और दस कोटि कार्षापण आपके चरणों में 
समित हैं, आचार्य ! स्वीकार करें। आवश्यकता पड़ने पर हम और भी 
अधिक सेवा करने को उद्यत हैं।' 

“साधु, साधु ! आग्नेय गण से मुझे यही आशा थी। देश और धर्मपर | 
संकट आने पर अग्रोदक के वणिक्‌ अपने कत्त॑व्य का पालन करने के लिए 
सदा उद्यत रहते हैं ।' 

दिव्या भी इस समय निष्क्रिय नहीं थी । श्रेष्ठियों के प्रासादों में जाकर 
वह आग्नेय महिलाओं को आसन्न संकट के सम्बन्ध में सचेत करने में तत्पर 
थी। उसकी प्रेरणा से स्त्रियों ने अपने आभूषण उतारकर सँनिकों की सहा- 
यता के लिए प्रदान किए, और बहुत-सी युवतियाँ सेना में परिचारिका के 
रूप में कार्य करने को उद्यत हो गईं । 

अग्रोदक में अपने कार्य को समाप्त कर दण्डपाणि, पुष्यमित्र और दिव्या 

ने अपनी सेना के साथ वाहीक देश की ओर प्रस्थान कर दिया । अब उनके 
सम्मुख प्रधान कार्य भारत की सँन्यजशञक्ति का पुनरुद्धार करना था । बाहीक | 
देश में बीरों की कोई कमी नहीं थी । पुष्यमित्र अग्रोदक से मालव जनपद 
गए । मालव लोग वीरता, साहस और शर्य में अद्वितीय थे । मौर्यों की 
अधीनता बे स्वीकार कर चुके थे, पर उनकी गणसभा अब भी विद्यमात 
थी। अपने जनपद के चरित्र और व्यवहार का वे स्वयं निर्धारण करते, | 
और सनातन परम्परा के अनुसार अपने देवी-टेवताओं का पूजन किया | 
करते | मालवों ने वोद्धधर्म को स्वीकार नहीं किया था। त वहाँ कोई 
संघाराम था, और न कोई चैत्य । 

आचार्य .दण्डपाणि मालव जनपद के गणमुख्य विश्वभूति से जाकर 


मिले । आचार्यं का अभिनन्दन करते हुए विश्वभूति ने कहा--हमारा 


अहोभाग्य हैं जो गोनदं आश्रम के प्रसिद्ध आचार्य हमारे जनपद में पधारे 


हैं। मालवगण की ओर से मैं आपका स्वागत करता हूँ । स्थविर, श्रमण 


और. भिक्षु तो बहुधा यहाँ आते रहते हैं। संसार से विरक्त होकर भिक्षु- 
बरत ग्रहण कर लेना और नियम-संयम का जीवन बिताते हुए अन्त में निर्वाण 
प्राप्त करना मानव-जीवन का वास्तविक ध्येय है, यह उपदेश हम बहुधा . 
सुनते रहते हैं। पर चिरकाल से कोई ऐसे आचार्य हमारे जनपद में नहीं 
आए जो आर्यो की प्राचीन परम्परा के अनुसार वर्णाश्रम धर्म का उपदेश 

दें और वर्ण तथा आश्रम के अनुसार स्वधमं का हमें बोध कराएं । आपके 
विचार सुनकर मालवों को परम प्रसन्नता होगी ।' 

आये भूमि के उत्तर-पर्चिमी क्षितिज पर जो काली घटाएँ घिर रही 
हैं, उनका तो आपको ज्ञान होगा ही। यवन सेनाएँ भारत पर आक्रमण 
करने के लिए वायूवेग से आगे बढ़ रही हैं।' दण्डपाणि ने कहा । 

“हाँ, मैने सुना है, आचार्य ! ' है! 

“इस संकट के समय आपका क्‍या कत्तव्य है, यह जताने के लिए ही मैं 
वाहीक देश का पर्यटन कर रहा हूँ ।' 

“हमारे लिए क्या आज्ञा है, आचाये ! ' - 

“मालवों की गणसभा का अधिवेशन तुरन्त बुलवाइए । जब सब कुल- 
मुख्य, ग्रामणी और प्रमुख नागरिक सभा में एकत्र हो जाएंगे, तब मैं अपना 
निवेदन उनके सम्मुख प्रस्तुत करूंगा ।' 

कोई समय था, जवकि मालवों की गणसभा का बहुत महत्व था। , 
उसके सब सदस्य 'राजा' कहलाते थे, और अपने-अपने राजसिहासनों पर 
आसीन होकर राज्यकार्ये के सम्बच्ध में विचार-त्रिमशे किया करते थे। पर 
अब मालव जनपद को मौर्य साम्राज्य में सम्मिलित हुए एक सदी से भी 
अधिक समय हो चुका था । अब वहाँ के कुलमुख्यों को यह आवश्यकता ही 
नहीं रही थी कि वे शत्रुओं के आक्रमण का प्रतिरोध करने और अपते जन- 
पद की रक्षा के लिए जागरूक रहें । पर अपने आन्तरिक शासन के सम्बन्ध 
में मालव लोग अब भी स्वतन्त्र थे, और यही कारण था कि उनकी गणसभा 
अब भी विद्यमान थी । विश्‍वभूति के आवाहन पर सब कुलमुष्य, ग्रामणी 
और प्रमुख नागरिक गणसभा में अपने-अपने आसना पर बैठ गए । गण- 
मुख्य विश्वभूति ने उन्हें सम्बोधन करते हुए कही _. 

“दशार्णं देश के गोनद नामक स्थान पर स्थित आचाय पतञ्जलि केः 

आश्रम का नाम आप सबने अवश्य सुना होगा। हमारे वाहीक देश से भी 
बहुत-से छात्र वहाँ विद्याध्ययन के लिए जाते हैं। पुरातन भारतीय शास्त्रों, | 
विद्याओं और शिल्पों के अध्ययन का इससे बड़ा केन्द्र इस समय भारतभूमि 
में अन्य कोई नहीं है। हमारा सौभाग्य है कि इस आश्रम के अन्यतम आचाय | 
श्री दण्डपाणि आज हमारे बीच में विद्यमान हैं। ये दण्डनीति के प्रकाण्ड | 
पण्डित हैं, और राजशास्त्र के प्रसिद्ध प्रवक्ता हैं। आप उनके प्रवचन को 
सुनने के लिए उत्सुक होंगे। मैं आचार्यपाद से प्रार्थना करता हूँ, कि 
मालवगण को मार्गे प्रदर्शित करें | 
आचार्य दण्डपाणि ने कहा--'मैं आज किसी व्याख्यान, उपदेश या 
प्रवचन के लिए आपके सम्मुख उपस्थित नहीं हुआ हूँ । आप यह सुन ही 
चुके होंगे कि यवन राज्यों की सम्मिलित सैन्यशक्ति भारतभूमि की ओर 
वायुवेग से अग्रसर हो रही है। शीघ्र ही हमारी यह आर्थभूमि यवनो द्वारा 
आक्रान्त हो जाएगी । हमें सोचना है कि इस संकट से किस प्रकार स्वदेश 
की रक्षा की जाए। यवनों का सामना हम अपनी सेना द्वारा ही कर सकते | 
हैं। पर मौर्य शासनतन्त्र ने सैन्यशक्ति की पूर्णरूप से उपेक्षा कर दी है। | 
हम उस पर भरोसा नहीं कर सकते। पर साथ ही हमारे लिए यह भी 
सम्भव नहीं है कि अपने देश को शत्रुओं द्वारा आक्रान्त हो लेने दें। यवनों 
से आयंभूमि की रक्षा करने के लिए मेरा शिष्य पुष्यमित्र जो महान्‌ आयो- 
जन कर रहा है, मेरा अनुरोध है कि आप सब उसमें संहायक हों । मुभे 
ज्ञात है कि प्रत्येक मालव स्वभाव से ही वीर और साहसी होता है। जब भी 
नलव जनपद पर कोई आपत्ति आई, किसी त्न, ने उसकी ओर क्रूर दृष्टि 
से देखा, मालव युवक अनस्त्र-शस्त्र ग्रहण कर आत्मरक्षा के लिए रणक्षेत्र में / 
उतर आते हैं। मालवों की यह पुरातन सैनिकः परम्परा अभी नष्ट नहीं | 
हुई है। मैं चाहता हूँ कि आज भी मालव लोग यवनों का सामना करने के | 
लिए सन्नद्ध हो जाएँ ।' 
दण्डपाणि का निवेदन समाप्त हो जाने पर गणमुख्य विश्वभूति ने कहा, 
मालवगण की सदा से यह परम्परा रही है कि कुलमुख्य ग्रामणी और अन्य 
सम्भ्रान्त नागरिक परस्पर मिलकर सब समस्याओं पर विचार-विमर्श 
करें और बहुसम्मति से जो निर्णय हो, सब उसे स्वीकार करें। आचार्य 
दण्डपाणि ने जो विचार आपके सम्मुख प्रस्तुत किया है, उस पर आप 
निस्संकोच भाव से अपनी सम्मति प्रगट करें ।' 


गणमुख्य की अनुमति प्राप्त कर ऊुलमुख्य इन्द्रवात्न अपने आसन से उठ- 


कर खड़ हुए और उन्होंने कहा, मालवगण मेरी बात का श्रवण करें, उस 

पर ध्यान दें, उस पर विचार करे। आचार्य दण्डपाणि के दशन कर हम अत्यन्त 
अनुगृहीत हुए हैं। पर प्रश्‍न यह है, कि यवन आक्रमण से देश की रक्षा करने 
का उत्तरदायित्व किसका है, मौर्य सम्राट्‌ का या मालवगण का? एक 
सदी से भी अधिक हो गया, जव से हमारा यह जनपद मौर्यों के अधीन है। 
हम मौर्य सम्राट्‌ को कर प्रदान करते हैं उसके राजशासन का पालन करते 
हैं । पर मौयोँ के शासनतन्त्र की आज क्या दशा हैँ? राज्यकोष को स्थविरों, 
भिक्षुओं और मुनियों पर पानी की तरह बहाया जा रहा है। सँन्यशक्ति की 


. उपेक्षा की जा रही है। में तो पहले भी अनेक बार आपके सम्मुख यह 


विचार घ्रगट कर चुका हूँ कि मालवगण को तुरन्त अपनी स्वतन्त्रता की 
घोषण कर देनी चाहिए। मौर्य साम्राज्य के अन्तर्गत रहने से हमें लाभ ही 
कया है? कलिङ्गा और आंध्र मौर्यों के जुए को अपने कन्धे से उतारकर 
परे फेंक चुके हैं। वाहीक देश के जनपद उनका अनुकरण क्यों न करे ? 
यत्रनों के आक्रमण से हमें लाभ ही होगा । मौयों की रही-सही शक्ति भी 
अब नष्ट हो जाएगी, और वाहीक देश के सब जनपद पहले के समान स्वतन्त्र 
हो जाएंगे । अपनी स्वतन्त्रता को पुनः स्थापित करना और उसकी रक्षा 
करना हमारा कर्त्तव्य है। यदि यवनों ने स्वतन्त्र मालवगण पर आक्रमण 
किया, तो हम अवश्य उनका सामना करेंगे। पर मौर्यो के विकृत और 
निर्वीर्य शासनतन्त्र की रक्षा के लिए अपना रक्त हम क्यों बहाएँ ?' 
इन्द्रवज्र यह कहकर अपने आसत पर बैठ गए । अब ग्रामणी सातु- 
विष्णु खड़े हुए । उन्होंने कहा, 'हमारा जनपद मौर्य साम्राज्य ताह अन्तर्गत 
अवश्य है। पर इसका क्या यह अभिप्राय है कि हम स्वतन्त्र नह है ? क्या 
हम पहले के समान ही अपने धर्म, चरित्र और व्यवहार. का स्वय निर्धारण 
नहीं करते ? क्‍या हम गण-सभा में एकत्र होकर अपने जनपद के साथ 
सम्बन्ध रखने वाले विषयों का पूर्ववत्‌ ही निर्णय तर्ह करते? क्या हम स्वयं 
अपने गणमुख्य का निर्वाचन नहीं करते ? मालव जनपद का शासन जब भी 
हमारे ही हाथों में है। आचार्य चाणक्य ने आय॑ भूमि के अन्तरगत सब जनपदों 
को एक सूत्र में केवल इस प्रयोजन से संगठित किया था, ताकि कोई विदेशी 
सत्रु, इस पवित्र भारतभूमि को पदाक्रान्त त कर सके | क्या आप बह दिनः 
भूल गए जब यवनराज सिकन्दर ने भारत पर आक्रमण किया था ? कपिश, 
गान्धार, केकय, अभिसार, कठ, मद्रक, आग्रेय--कोई भी जनपद उसके 
सम्मुख नहीं टिक सका था | तब हमने यह आवश्यकता अनुभव की थी कि 
अपने पड़ोसी क्षद्रकगण के साथ मिलकर यवतों का सामना करे । परिणाम 
क्या हुआ ? झुद्रकों और मालवों की सम्मिलित शक्ति के सम्मुख सिकन्दर 

की एक न चली । यदि दो जनपद संगठित होकर यवनों को परास्त करने 
में समर्थ हो सके, तो भारत के सव जनपदों के संगठन का यह परिणाम 
अवश्यम्भावी है कि उसकी शक्ति अजेय हो जाए । आचार्यं चाणक्य महान्‌ 
राजनीतिज्ञ थे। उन्होंने इस तथ्य को भलीभांति समक लिया था कि जब 
तंक भारत की राजशवित छोटे-छोटे जनपदों में विभक्त रहेगी, वि देशी 
शत्रुओं के आक्रमण का भय भी बना रहेगा । मौर्य साम्राज्य के अन्तर्गत 
होते हुए भी भारत के प्राचीन जनपदों की स्वतन्त्रता अक्षुण्ण है। एक 
विशाल शासनतन्त्र के श्रंग हो जाने से इन जनपदों के लिए आत्मरक्षा कर 
सकना अब बहुत सुगम हो गया है। यह सही है, कि मौर्य साम्राज्य में अब 
वह शक्ति नहीं रही है जो चन्द्रगुप्त और विन्दुसार के समथ में थी । उसके 
सञ्राटू अब अकर्मण्य और पथश्रष्ट हो गए हैं। पर कया हम इस कारण 
अपने कर्तव्यों की उपेक्षा करने लग जाएँ? यदि हम परस्पर मिलकर 
यवनों का प्रतिरोध करने के लिए तत्पर हो जाएँ, तभी हमारी स्वतन्त्रता 
सुरक्षित रह सकती है। आचार्य दण्डपाणि ने जो विचार प्रस्तुत किए हैं, मैं 
उनका समर्थन करता हूँ। मेरा प्रस्ताव है कि मालवगण सब सम्भव उपायों 
से पुष्यमित्र की सहायता करे |” देर तक इसी प्रकार विवार-विमश होता 
रहा । अन्त में गणमुख्य विश्वभूति ने प्रस्ताव पर मत लिए। गणसभा के 


` निर्णय की घोषणा करते हुए विश्‍वभूति ने कहा-- 


“मालव जनपद की गणसभा का यह निर्णय है कि यवनों से आर्थभ्रूमि 
की रक्षा करने के लिए आचार्य दण्डपाणि और पुष्यमित्र जो महान्‌ आयोजन 
कर रहे हैं, उसमें हम पूर्ण रूप से सहयोग प्रदान करें | क्योंकि बहुमत द्वारा 
यह प्रस्ताव स्वीकृत हो चुका है, अतः प्रत्येक मालव नागरिक का यह पुनीत 
कत्तव्य है कि वह तन-मन-धन से यवनों का प्रतिरोध करने में सहायक हो। 
मेरा आदेश है कि सब मालव युवक अस्त्र धारण कर पुष्यमित्र की सेना में 
सम्मिलित हो जाएँ । वृद्धों, बालकों और स्त्रियों को इस सम्बन्ध में जो 
कार्य करने हैं, उनका आदेश मैं समय-समय पर देता रहुँगा ।' र 

दण्डपाणि को सम्बोधन कर विइवभूति ने कहा, “आप निर्चिन्त रहें, 
आचार्ये ! मालव लोग अपनी गणसभा में जो भी निर्णय करते हैं, प्रत्येक 
नागरिक अविकल रूप से उसका पालन करता है। कोई भी उसका उल्लंध 
नहीं करता । कुलमुख्य सिंहविष्णू शीघ्र आपको यह सूचना दे देंगे कि 
कितने मालव युवक सेना में सम्मिलित होने की स्थिति में हैं । पर हमारे 
सेनिकों को तयार होने में कुछ समय तो लग ही जाएगा । अस्त्र-शस्त्र, 
शिरस्त्राण और कवच आदि की सब व्यवस्था हमें स्वयं करनी है। इसकी 

सिन्धुतट का युद्ध : ६६ 


उत्तरदायिता आप पर नहीं होगी । आप हमें यह बता दीजिए कि मालव 
सेना को कहाँ पहुँचना है। शीघ्-से-शीघ्र मालव सैनिक निर्दिष्ट स्थान पर 
आपकी प्रतीक्षा करेंगे ।' 

पुष्यमित्र से परामर्श कर दण्डपाणि ने कहा, “सिन्धु नदी के तट पर 
अम्बुलिम नामक जो पल्ली है, उसी के घाट से भारत के सार्थ सिन्धु नदी 
को पार किया करते हैं। उसके सम्मुख परले पार ऊण-सर है। वहीं हमें 
यवन सेना के मार्ग को अवरुद्ध करना है। मालव सेना को शीघ ही 
अम्बुलिम पहुँच जाना चाहिए ।' 

“आप निश्चिन्त रहें, आचार्य ! मालव सेना आप से पहले ही अम्बुलिम 
पहुँच जाएगी ।' 

“मैं कृतकृत्य हुआ, गणमुख्य ! मालवों से मुझे यही आशा थी । शत्रुओं 
से आर्यभूमि की रक्षा करने के पुनीत कार्य में मालव जनपद के वीर कभी 
किसी से पीछे नहीं रहे हैं ।' 

सिंहविष्ण्‌ ने ्राचार्य दण्डपाणि को सूचित किया कि कम-से-कम तीस 
सहस्न मालव सँनिक यवनों से युद्ध करने को उद्यत हैं। दण्डपाणि इससे 
सन्तुष्ट हुए । अब उन्होंने क्षुद्रक जनपद की ओर प्रस्थान किया । क्षुद्रकों से 
सहायता का आश्‍वासन प्राप्त कर वह्‌ कठ, मद्रक, शिवि, ग्लुचुकायन आदि 
अन्य जनपदों में गए । सर्वत्र उन्हें सफलता प्राप्त हुई । उनकी ओजस्वी वाणी 
से प्रेरणा प्राप्त का वाहीक देश के सब गणराज्य तन-मन-धन से उनको 
सहायता करने को उद्यत हो गए। अब पुष्यमित्र के पास न धत की कमी 
थी, और न से निकों की । वाहीक देश के जो वीर उनकी सेना में सम्मिलित 
हो गए थे, उनकी संख्या दो लाख से भी अधिक थी । अम्बुलिम घाट पहुँचने 
पर पुष्यमित्र को सूचना मिली कि मौर्ये साम्राज्य के उत्तर-पश्चिमी चक्र 
के शासक कुमार सुभागसेन ने यवनराज के सम्मुख आत्मसमर्पण कर दिया 
है। इससे उन्हें कोई आइचर्य नहीं हुआ। सुभागसेत के पास न सँन्यशक्ति 
थी और न नीति-बल । अब प्रश्‍न यह था कि सिन्धु नदी को पारकर 
कपिश-गान्धार में यवनों से युद्ध किया जाए, या अम्बुलिम में व्यूह रचना 
कर उनके ग्राक्रमण की प्रतीक्षा की जाए। 

विचार-विमशं के पश्चात्‌ यह निश्चय हुआ कि अम्बुलिम पल्ली के 
समीप स्कन्धावार डाल दिया जाए। 

अम्बुलिम के घाट पर पुष्यमित्र की सेना के एकत्र होने का समाचार 
यवनराज अन्तियोक से छिपा नहीं रहा। उसे सुनकर वह बहुत उद्विग्न 
इंए । उन्होंने तुरन्त संघ-स्थविर सारिपुत्त को अपने पट-मण्डप में बुलाया । 

अन्तियोक की मुख-मुद्रा देखकर सारिपुत्त ने कहा-- 

'कृहिए, केसे स्मरण किया, यवनराज ! सब कुशल तो है ? आपके 
स्वागत-सत्कार में कोई कमी तो नहीं है ?' 

“आप तो कहते थे, स्थविर, भारत के लोग ऑआहिसा में विश्‍वास रखते 
हैं, युद्ध को गह्य और पाप मानते हैँ। पर मैं यह क्या सुन रहा हूँ ? सिल्ु | 
नदी के तट पर भारतीय सेना युद्ध के लिए तैयार खड़ी है।' 

“सुना तो मैंने भी है, यवनराज ! वाहीक देश में तथागत के धर्म का 
अभी भलीभाँति प्रचार नहीं हुआ है। वहाँ बहुत-से छोटे-छोटे जनपद है 
जिनके निवासी अब तक भी मिथ्या देवी-देवताओं की पूजा करते हैं। वे 
अब भी ब्राह्मणों के प्रभाव में हैं। पर उनकी क्या शक्ति है जो आपका 
सामवा कर सकें ! ' 

“क्या आप इन लोगों को समझा नहीं सकते ?' 

'मैं दण्डपाणि को जानता हूँ । मेरे साथ वह तक्षशिला में रह चुका हैं। | 
बड़ा धूतं ब्राह्मण हैं। उसी ने यह सब झंझट खड़ा किया है | कहा करता 
है, कि लोहे को लोहा काटता है, शठ के प्रति शठता का ही बरताव करना 
चाहिए अब उसे ज्ञात हो जाएगा कि युद्ध से कोई लाभ नहीं । आप कोई 
चिन्ता न करें, यवनराज ! सद्ध के प्रभाव से भारत के लोगों में युद्ध की 

परम्परा अब रही ही कहाँ है ? आपके मार्ग को रोक सकने की क्षमता 
भारत में अब नहीं है।' 
यवनराज का आदेश पाकर यवन सेना ने सिन्धू नदी की ओर प्रस्थान 
कर दिया । सिन्धु के तटवतीं गान्धार देश के सब नाविकों को यह आज्ञा दै | 
दी गई कि जो भी संयात्य-नौकाएँ, प्रवहण, हिंस्रिका, काष्ठ-संघात, वेग | 
संघात, गण्डिका, प्लव आदि उपलब्ध हों, सबको अम्बुलिम घाट के साम 
एकत्र किया जाए । गान्धार देश में जो भी हाथी, अश्व, अस्त्र-शस्त्र थी 
मिल सके, उन सबको भी सिन्धु नदी के पश्चिमी तट पर ले जाया गया 
अमावस्या की रात में जब सर्वत्र अन्धकार छाया हुआ था, यवन सेवा 
सिन्धु नदी को पार करने का प्रयतन किया । पर उसे.सफलता प्राप्त नहीं 
सकी । पुष्यमित्र की सेना अम्बुलिम घाट पर व्यूह रचना कर सन्द्ध ख ' 
थी। यवनों की जो नौका आगे बढ़ती, शतध्तियों द्वारा बड़े-बड़े पर | 
फेंककर उसे डुबो दिया जाता । जो यवन सैनिक तैरकर तट पर पहुँचे | 
समर्थ हो जाते, उन्हें भालों और बरछों से छेद दिया जाता । जो. किसी 
प्रकार जीवित रहकर आगे बढ़ते, उन्हें तलवार द्वारा टुकड़ें-टुकई झो | 
दिया जाता | दस दिन तक यह लड़ाई जारी रही । अन्त में अन्तिय 


| 

श्राचार्य दण्डपाणि का चिन्तन : १०१ 


अह समक में आ गया कि पुष्यमित्र की सेना के सम्मुख सिन्धु नदी के पार 
| उतर सकता किसी भी प्रकार सम्भव नहीं है | अम्बुलिम घाट के इस युद्ध _ 
अ पुष्यमित्र को अनुपम सफलता प्राप्त हुई। यवन सेनाएँ वाहीक देश में 
| पदार्पण नहीं कर सकीं, और वापस लौट जाने को विवश हो गई । यद्यपि 
` | क्षपिश-गास्थार यवनों के आधिपत्य में आ चुके थे, पर वाहीक देश की स्व- 
स | तन्त्रता अक्षुण्ण रही । इसी युद्ध में विजयी होने के कारण पुष्यमित्र को 
| 
|| 
| 
| 
| 


३ | सेनानी’ का गौरवमय पद प्राप्त हुआ । 
रह ( १५) 
Cc [६ चन्त 

i त्राचायं दण्डपाणि का चिन्तन 
का 

जिस महान्‌ उद्देश्य को सम्मुख रखकर आचार्य दण्डपाणि और पुष्यमित्र 
> ने गोनद आश्रम से प्रस्थान किया था, वह श्रब पुण हो चुका था। स 
६] | ताए सिन्धु नदी के पार नहीं उतर सकी थीं, और आर्यभुमि यवनों 
ता | पदाक्रान्त होने से बच गई थी। अब दण्डपाणि को अपना भावी कार्यक्रम 
र । 'नर्धारित करना था। वह भलीभाँति समभते थे, कि यवन लोग शीघ्र ही 
गई | पुनः भारत पर आक्रमण करेगे और आर्यभूमि को तब तक निरापद नहीं 


शै | समझा जा सकता, जब तक कि मौयों की सैन्यशक्ति का पुनरुद्धार त हो जाए। 
| अब हमें क्या करना चाहिए, आचाय 2” पुष्यमित्र ने प्रश्‍न त 
| “हमारा कार्य अभी पूर्ण नहीं हुआ है, वत्स | शीघ्र ही हमें पाटलिपुत्र 


A 
> 


के लिए प्रस्थान करना होगा । मौर्य साम्राज्य की शक्ति क्षीण हो चुकी है, 
६. उसमे नव-जीवन के संचार का कार्य अभी शेष हैं। मौर्ये राजकुल के कुमार 
$ | परस्पर युद्ध में व्यापृत हैं। बौद्ध स्थविर शालिशुक जैसे अकर्मण्य और | 
निर्वीर्यं कुमार को पाटलिपुत्र के राजसिहासन पर आसीन रखने के लिए 


कटिबद्ध हैं । यदि वे सफल हो गए, तो भारत की शक्ति और भी अधिक 
4 | गीण हो जाएगी।' 


“तौ अब मेरे लिए क्या आदेश हैं, आचार्य ?' 
॥ “तुम तुरन्त वाहीक जनपदों के सेनानायकों को एकत्र करो। मैं उनके 


' सम्मुख यह विचार प्रस्तुत करूँगा कि वाहीक सेना पाटलिफुत की र 
गः प्रस्थान करे और मौर्य शासनतन्त्र में नवजीवन का सञ्चार कर्‌ः 
महत्त्वपूर्ण कार्य में हमारी सहायता करे ।' 


पुष्यमित्र का आदेश पाकर जब सब वाहीक सेनानायक एकत्र हो गए, 

तो दण्डपाणि ने अपना विचार उनके सम्मुख प्रस्तुत किया । उसे सुनकर | 
क्षुद्क जनपद के सेनानायक व्याघ्रपाद ने कहा-- | 
हम लोग यवनों के आक्रमण से भारतभूमि की रक्षा करने के प्रयोजन 
से ही सेनानी पुष्यमित्र की सेना में सम्मिलित हुए थे, आचार्य ! यह कार्य 
अब सम्पन्न हो चुका है । अब हम अपने घर वापस लौट जाना चाहते 
हैं। सैनिक सेवा हमारा स्वधर्म नहीं है। हम में से कोई कृषक है, कोई शिल्पी |! 
है, कोई वंदेहक है, और कोई कर्मकर है। क्षुद्रकगण में कोई भी व्यक्ति | 
स्थायीरूप से सैनिक का कार्य नहीं किया करता । जब आवश्यकता हो, | 
हम शस्त्र धारण कर रणक्षेत्र में उतर पड़ते हैं, और कार्य सम्पन्न हो जाने 
पर अपने खेतों, पण्यशालाओं और कर्मशालाओं में वापस लौट जाते हैं। 
मौयों के आपसी युद्ध से हमारा कोई सम्बन्ध नहीं है। यह राजकुल का 
घरेलू मामला है । हम उसमें क्यों हस्तक्षेप करें ?” ग 
मालव सेनानायक सिह॒विष्णु ने व्याघ्र पाद का समर्थन करते हुए कहा, 
=-'वाहीक देश के गणराज्यों की परम्परा से आप भलीभाँति परिचित हैं, 
आचारे ! गणसभा ही हमारी नीति का निर्धारण किया करती है। मालवः 
गण ने यह निर्णय किया था कि यवनों के मार्ग को अवरुद्ध करने में हम | 
आपको सहायता करें। आपने स्वयं देखा था, कि अनेक कुलमुख्य और | 
ग्रामणी इसके विरुद्ध भी थे पर बहुमत द्वारा जो बात स्वीकृत हो गई, 
उसे हम सबने मान लिया । अब आप जो प्रस्ताव यहाँ प्रस्तुत कर रहे हैं 
उसके सम्बन्ध में कोई भी निर्णय करने का अधिकार हमारी गणसभा को 
ही प्राप्त है। हम स्वयं इस विषय में कोई निर्णय नहीं कर सकते । अतः हम 
आपके प्रस्ताव को स्वीकृत कर सकने में असमथ हैं, आचार्य ! आर्यभूमि 
के प्रति अपने कत्तंव्यों का हमें भलीभाँति ज्ञान है। पर हम अपनी परम्प- 
राओं के विरुद्ध आचरण नहीं कर सकते । हमें क्षमा करें, आचार्य !' 

द अन्य जनपदों के सेनानायकों ने भी इसी प्रकार के विचार प्रगट किए | 
उन्ह सुनकर आचार्य दण्डपाणि की मुख-मुद्रा अत्यन्त गम्भीर हो गई। वह 
सोचने लगे-विविध जनपदों और गणों के धर्म, चरित्र और व्यवहार को 
अक्षण्ण रखने और उन्हीं के अनुसार अपनी विधि का निर्माण करने की जो | 
व्यवस्था आचार्य चाणक्य ने मौर्य सम्राटों के लिए की थी, क्या वह उचित | 
थी ? हिमालय से समुद्रप्यन्त सहक्न योजन विस्तीर्ण जो यह आर्यभूमि हैँ, | 
वह चाणक्य की नीति और चन्रगुप्त के शौर्य से एक साम्राज्य के रूप में | 
संगठित अवश्य हो गई है, पर इसके विविध जनपदों में अपने पृथक्त्व की | 
भावना अब भी पूर्ववत्‌ ही विद्यमान है । सम्पूर्णं भारत एक राष्ट्र है, सब 

एक ही राष्ट्र के अंग हैं, यह विचार इनमें अब तक भी विकसित नहीं हुआ 
है। कुछ देर तक वह चुपचाप विचार करते रहे । फिर उन्होंने कहा-- 
“आप ठीक कहते हैं, सेनानायक ! अब आप अपने-अपने जनपदों को 
वापस जा सकते हैं। यवनों से आर्यभूमि की रक्षा के लिए आपने जो वीरता 
प्रदर्शित की, जो त्याग किया, जो बलिदान दिए, उनके लिए मैं कृतज्ञ हूँ।। 
मुझे विशवास हैं कि भविष्य में भी जब कभी भारत की रक्षा के लिए 
आपकी आवश्यकता होगी, आपका साहाय्य हमें प्राप्त होगा ।' 
कुछ ही दिनों में सिन्धुतट का स्कन्धावार खाली हो गया । वाहीक 
की सेनाएं अपने-अपने जनपदों को वापस चली गई । केवल पचास हजार 
के लगभग वे सैनिक ही पुष्यमित्र के साथ रह गए,जो या तो मृत थेया 
आटविक व सैनिक श्रेणियों के सदस्य | वाहीक सेनाओं के चले जाने से 
दण्डपाणि और पुष्यमित्र बहुत उदास थे, उनका मन बहुत उद्विग्न था। 
प्रात: के समय आचार्य को अकेले सिन्धुतट पर टहलते हुए देखकर पुष्यमित्र 
उनके पास चले आए, और बोले -- 
, 'मैं णाम निवेदन करता हुँ, आचाय ! कहिए, क्या सोच रहे 
'क्या वाहीक के सब सैनिक अपने-अपने घर वापस चले गए हैं ?!' 
हाँ, आचाये ! वाहीक सेनानायकों के निर्णय से मुझे बहुत निराशा 
हुई है। द 
“इसमें निराशा की कोई बात नहीं है, वत्स ! राज्य की सेना में 
प्रधानतया तीन प्रकार के सैनिक हुआ करते हैं, मौल, भृत और आटविक | ८ 
छोटे राज्यों में मौल .सँनिकों की संख्या अधिक रहती है, क्योंकि जिस 
राजकुल का वहाँ शासन हो, वह अपनी सत्ता के लिए प्रायः सजातीय-और 
कुलीन सैनिकों के साहाय्य पर ही निर्भर करता है। पर ज्यों.ज्यों राज्यों 
का आकार अधिक विशाल होता जाता है, वे साम्राज्य का रूप धारण करने 
लगते हैं, तो वे केवल मौल सँनिकों पर ही तिर्भर नहीं रह सकते । अपने 
कोषबल द्वारा तब वे भूत सैनिकों की बड़ी सेना संगठित करते हैं और 
आटविक सैनिकों की श्रेणियों का साहाय्य भी घन द्वारा प्राप्त कर लेते 
हैं। साम्राज्यों की शक्ति का आधार ये भृत और आटविक सेनाएँ ही होती 
हैं । वाहीक देश के ये गणराज्य वार्ताशस्त्रोपजीवि हैं । कृषि, पशुपालन श्रौर 
वाणिज्य इनके निवासियों के स्त्रधम हैं। इन्हीं से ये अपता निर्वाह करते 
। शत्रु से अपने जनपद की रक्षा करने के लिए ये शस्त्रधारण अवश्य कर 
ते हैं, पर सैनिक सेवा इनका स्वधर्मे नहीं है। आर्यभूमि श्रब एक विशाल 

साम्राज्य के रूप में संगठित हो चुकी है उसकी रक्षा के लिए अब न मौल 
सँनिकों पर निर्भर रहा जा सकता है और न ऐसे व्यक्तियों पर जिनका 
स्वधमं सैनिक सेवा न होकर कृषक, वैदेहक आदि के कार्य हों । साम्राज्य 
की अपनी स्थायी सेना होनी चाहिए, जिसके सैनिकों का स्वधर्म ही 
शत्रुओं से देश की रक्षा करना हो। ऐसी सेना भूत और आटविक ही हो 
सकती है। चाणक्य और चन्द्रगुप्त ने कोटि-कोटि धन एकत्र कर जो भृत 
सेना संगठित की थी, उसी की सहायता से उन्होंने पहले नन्दराज को 
परास्त किया और फिर सेल्युकस को । अशोक और उसके उत्तराधिकारियों 
ने धर्मे-विजय की धुन में भृत सेना की उपेक्षा कर भारी भूल की है। हमें 
अब फिर से मोर्य साम्राज्य की सँन्यशक्ति को संगठित करना है, और 
किसी ऐसे कुमार को सम्राट्‌ पद पर अभिषिक्त करना है जो सँन्थबल में 
विश्वास रखता हो । आर्यभूमि की रक्षा का यही एकमात्र उपाय || 

“मौर्य राजकुल में ऐसा कुमार तो भववर्मा ही है, आचार्य ! ! 

हाँ, वत्स ! पर मगध से जो समाचार आ रहे हैं वे प्रत्यन्त चिन्ता- 
जनक हैं। पाटलिपुत्र के राजसिंहासन के लिए गृहयुद्ध प्रारम्भ हो चुका है। 
बौद्ध संघ शालिशुक के पक्ष में है । चातुरन्त संघ की शक्ति उपेक्षणीय नहीं 
है, तात ! उसके पास अनन्त धन है । जनता भी स्थविरों और श्रमणों का 
भादर करती है। शासनतन्त्र की तुलना में संत्र का संगठन बहुत सुडढ़ है। 
वह जिसके पक्ष में होगा, उसकी शक्ति अवश्य बढ़ जाएगी ।! 

'पर बौद्ध स्थविर और भिक्षु अहिसा में विश्वास रखते हैं, आचार्य ! 
क्या वे शालिशुक की सहायता के लिए हिंसा के प्रयोग में संकोच नहीं 
करेंगे ? 

मैं बौद्ध स्थविरों को भलीभाँति जानता हूँ, वत्स ! अनेक स्थविर मेरे 

हपाठी रहे हैं। कुछ वर्ष मैं तक्षशिला में भी अध्ययन कर चुका हूँ। 
पुष्कलावती का संघ-स्थविर सारिपुत्त मेरा सहपाठी है । ये बौद्ध स्थविर 
बुद्ध, धर्म और संघ के उत्कं के लिए हीन-से-हीन उपायों का प्रयोग कर 
सकते हैं। मुख से ये चाहे कुछ भी क्यों न कहें, पर क्रिया में ये उचित- 
अनुचित या कर्त्तव्य-अकर्ततव्य का विवेक नहीं करते। भोजन में विष 
मिलाना, रूपाजीवाओं द्वारा हृत्या, विषकत्याओं का प्रयोग आदि 
सब औशनस उपाय इन्हें स्वीकार्य हैं, यदि उन द्वारा तथागत के धर्म 
के उत्कर्ष में सहायता मिलने की सम्भावना हो। अहिंसा इनके लिए आव- 
रणमात्र है ।” 

तो क्या बौद्ध संघ शालिशुक की सहायता के लिए सैन्यशक्ति का भी 

प्रयोग करेगा ? 
| हाँ, वत्स ! अवश्य करेगा । मुझे समाचार मिला है कि श्रावस्ती के 
जेतवन बिहार के संघ-स्थविर मज्मिम एक सेना का संगठन प्रारम्भ भी कर 
| चुके हैं। संघ के पास कोपवल की कोई कमी नहीं है । गृहस्थों और श्रावकों 
ने धर्म के प्रति श्रद्धा के कारण जो अपार दान-दक्षिणा संघ को प्रदान की 
है, उसका उपयोग अब सैत्यशक्ति के लिए किया जाएगा और उसको 
सहायता से शालिशुक को सम्राट्‌ बनाया जाएगा। बौद्ध स्थविरो को 
| न देश की रक्षा की चिन्ता है, ओर न शत्रुओं को परास्त करने की | 
| आर्यभूमि चाहे विदेशियों से पदाक्रान्त हो जाए, साम्राज्य चाहे खण्ड-खण्ड 
हो जाए, स्थविरों को इससे कोई उद्वेग नहीं होगा । वे तो केवल यह चाहते 
हैं कि संघ का उत्कर्ष हो और सारे संसार में उनका धर्म-साम्राज्य स्थापित 
हो जाए। भववर्मा के वे केवल इसी कारण विरोधी हैं, क्योंकि वह धर्म- 
विजय की नीति में विश्‍वास नहीं रखता । उसका विरोध करने के लिए वे 
| यवनों तक की सहायता प्राप्त करते में संकोच नहीं करेंगे ।' 
“तो फिर इस दशा में हमारा क्या कत्तव्य है, आचार्य ? 
“हमें भी मृत सेना का संगठन करना चाहिए। दक्षिणापथ में मौर्यों की 
| जो सेना है, वह देवभूति के प्रति अनुरक्त है। देवभूति भवमा के पक्ष में 
है। पर यह सेना अधिक नहीं है। हमें कम-से-कम एक लाख नए सँतिक 
अपनी सेना में भरती करने चाहिएँ ।' 

“पर इसके लिए तो बहुत धन की आवश्यकता होगी, आचारं ! ' i 

'यही तो समस्या है, वत्स ! अग्रोदक के श्रेष्ठियों सेजो धनराशि हमें 
प्राप्त हुई थी, वह अब समाप्त हो चुकी हैं। यवनों के आक्रमण से आर्येभूमि 
की रक्षा के नाम पर इन श्रेष्ठियों से धन प्राप्त कर सकना कठिन नहीं था। 
पर मौर्य राजकुल के गृहकलह में ये भाग लेंगे, इसमें मुझे सन्देह है। 
शालिशुक के विरुद्ध भववर्मा की सहायता के लिए ये धन प्रदात नहीं 
करेंगे ।' अ 

“परः अग्रोदक के श्रेष्ठी तो बौद्ध धर्म के अनुयायी नहीं हैं, आचाये । 
आग्नेय जनपद में मैंने देखा था, सर्वत्र देवी-देवताओं के कोष्ठ और मन्दिर 
विद्यमान हैं । उनमें गृहस्थों की भीड़ लगी रहती हैं। आर्यों के सतातत घर्म 
में आग्नेय लोगों की अगाध श्रद्धा है। कया उन्हें यह नहीं समझाया जा 
स कि बौद्ध स्थविरों के कुचक्र के कारण आर्येभूमि को हाति पहुँच 
रही है?” 

"देखो, वत्स ! भारत के सर्वसाधारण गृहस्थ ब्राह्मणों और श्रमणों का 

समान रूप से आदर करते हैं; सब धर्मो, सम्भ्रदायों और पाषण्डों के उपदेशों 
का श्रद्धापुवंक श्रवण करते हैं, और सबके धामिक अनृष्ठानों तथा पूजा- 
पाठ के लिए उदारतापूर्वक दान-पुण्य करते हैं । इस देश की यही परम्परा 
है। अग्रोदक के श्रेष्ठियों को बौद्धों के विरुद्ध उकसा सकना सम्भव नहीं 
होगा |! 

'तो फिर क्या उपाय है, आचार्य ?? | 

'हमें तुरन्त पाटलिपुत्र के लिए प्रस्थान कर देना चाहिए । पचास | 
हजार सँनिक हमारे साथ हैं ही। ये सब विकट योद्धा हैं। मार्ग में और |: 
सैनिकों को भी अपनी सेना में भरती करने का प्रयत्न किया जा सकता है। 
इन्द्र्रस्थ, अहिच्छत्र, अयोध्या, काशी आदि नगरियों में बहुत-से मन्दिर हैं। 
इनमें भी बहुत धन-सम्पत्ति संचित है। पुराने समय के राजाओं ने समय- 
समय पर जो दान-दक्षिणा इन्हें प्रदान की थी, वह अभी वहाँ सुरक्षित है। | 
श्रेष्ठियों से भी इन्हें धन प्राप्त होता रहता है। हम इस धन का उपयोग 
करेंगे। शालिशुक और भववर्मा के युद्ध ने एक साम्प्रदायिक संघर्ष का रूप 
प्राप्त कर लिया है। शैव, वैष्णव और शाक्त मन्दिरों के पुरोहित और | 
पुजारी अवश्य हमारी सहायता करेंगे । हमें शीघ्र-से-शी त्र पाटलिपुत्र पहुँच ' 
जाना चाहिए, ताकि हमारी सेना भववर्मा के काम आ सके । कल प्रातः ही 
सेना को सिन्धुतट से प्रस्थान करने का आदेश देदो ।' 

आपकी आज्ञा शिरोधार्य है, आचार्य ! ' 


( १६) 
युवराज भववर्मा की हत्या 


कुक्कुटविहार के गर्भगृह में संघ-स्थविर मोग्गलान गूढ़ मन्त्रणा में 
मग्न थे। जेतवन विहार के स्थविर मज्फिम भी पाटलिपुत्र पहुँच चुके थे 
और मोग्गलान के साथ एक उच्च आसन पर विराजमान थे । अनेक सत्री 
और गूढ्पुरुष भी वहाँ उपस्थित थे । 

पाटलिपुत्र के सिंहासन के लिए शालिशुक और भववर्मा में जो गृह 
युद्ध चल रहा है, वह शीघ्र समाप्त होता दिखाई नहीं देता, स्थविर ! 
मज्झिम ने कहा। 

'शावस्ती में जो सेना आपने संगठित की थी, वह सोण नदी को पार 
कर चुकी है। पर देवभूति के सैनिक विकट योद्धा हैं। वे उसे आगे नः 

बढ़ने दे रहे हैं । पाटलिपुत्र की आन्तर्वेशिक सेना को चिरकाल से लड़ाई 
का अवसर ही नहीं मिला है। उसके सैनिकों को युद्ध का अभ्यास नहीं 
रहा है। श्रावस्ती से जो सेना आई है, उसमें भी युद्ध की परम्परा का 
अभाव है। देवभूति को परास्त कर सकना उनकी शक्ति में नहीं है।' 
मोग्गलान ने कहा। 

यदि आज्ञा हो, तो मैं भी कुछ निवेदन करूँ, स्थविर ! ' सत्रियों के 
आचार्य निपुणक ने कहा । 

'हाँ, हाँ, क्या कोई नया समाचार है ?' 

'मेरे एक सत्री ने सूचना दी है कि पुष्यमित्र एक बहुत बड़ी सेना के 
साथ वायुवेग से पाटलिपुत्र की ओर चला आ. रहा है। उसकी सेना में पचास 
हजार से भी अधिक सैनिक हैं।' 

यह पुष्यमित्र कौन है ? 

'वही जिसने सिन्धु के तट पर यवनों को परास्त किया था। सद्धर्म 
का वह कट्टर शत्रु है, स्थविर ! पुराने याज्ञिक धर्मे का अनुयायी है। उसके 
साथ दण्डपाणि नाम का एक ब्राह्मण भी है। सुना है, कूटनीति में वह, 
अत्यन्त कुशल है ।' 

'कूटनीति में मैं किससे कम हूँ ? यदि सैन्यशक्ति द्वारा भववर्मा को 
परास्त नहीं किया जा सकता, तो कूटनीति से ही सही ।' मोग्गलान ते 
आक्रोश के साथ कहा। 

'हाँ, स्थविर ! ऐसा उपाय कीजिए, जिससे भववर्मा रूपी कण्टक 
मार्ग से दूर हो जाए। न रहेगा बाँस और न बजेगी बाँसुरी।' निपुणक ने 
कहा । 

` "पर केवल भववर्मा की हत्या से ही हमारा उद्देश्य पूर्ण नहीं होगा। 
देवभूति भी तो राजकुमार है। सद्धं में वह भी श्रद्धा नहीं रखता। शालि- 
शुक के विरोधी उसी को सम्राट्‌ घोषित कर देंगे ।' 

“तो क्यों न इन दोनों की ही हत्या कर दी जाए !! __ 

“हाँ, यही उचित होगा । सेता के भरोसे हम कब तक बैठे रह सकते 
है? युद्ध में विजय पाते के लिए कूटनीति का भी उतना ही महत्त्व हैं 
जितना कि सँन्यबल का। अच्छा, निपुणक ! यह बताओ, भववर्मा के 
स्कन्धावार में तुम्हारे सत्री और गढ़पुरुष किन-किन रूपों में काये कर रहे 
हैं ?” मोग्गलान ने प्रकत किया। हः 

. सब रूपों में, स्थविर ! वैदेहक बने हुए मेरे सत्री वहाँ खादय सामग्री 
पहुँचाते हैं, औदनिक और पक्वमांसिक के रूप में मेरे अनेक गूढ़पुरुष सेता 

के महानस के कार्य कर रहे हैं, और कुछ सत्री सैनिक बनकर भी भववर्मा 
की सेना में भरती हो गए हैं।' 

क्या तुम्हारे पास कोई ऐसी विषकन्या नहीं है जिसके स्परमात्र से 
भववर्मा पञ्चत्व को प्राप्त हो जाए ?' 

“है बयों नहीं, स्थविर ! पर भववर्मा बहुत नीरस है। मनोरंजन और 
भोगविलास का उसके जीवन में कोई भी स्थान नहीं है। किसी रूपाजीवा 
को वह अपने पास फटकने तक नहीं देता ।' 

“वह मदिरा तो अवश्य ही पीता होगा। क्यों न किसी दासी द्वारा 
उसकी मदिरा में विष मिलवा दिया जाए ? यह उपाय कैसा रहेगा ?' 

“भववर्मा तो मदिरा का भी सेवन नहीं करता, स्थविर ! ' 

'पर वया वह भोजन भी नहीं खाता ? तुम्हारे जो गूढ़पुरुष औदनिक 
और पक्वमांसिक के रूप में भववर्मा के महानस में काम कर रहे हैं, उनके 
द्वारा भोजन में विष क्यों नहीं मिलवा देते ?? 

'यह्‌ भी सुगम नहीं है, स्थविर ! जो भोजन भववर्मा के लिए भेजा 
जाता है, पहले उसे कुत्ते-बिल्लियों और शुक-सारिकाओं को खिलाया जाता 
है, फिर परिचारकों को और फिर राजवैद्य को । सब प्रकार से परीक्षा कर 
चुकते के अनन्तर ही भोजन भववर्मा के पास भेजा जाता है ।' 

अच्छा, उस धूते ब्राह्मण चाणक्य द्वारा प्रतिपादित यह परिपाटी अब 
तक भी भववर्मा के महानस में प्रयुक्त की जा रही है ?' 

हाँ, स्थविर ! भोजन में विष मिला सकता कदापि सम्भव नहीं 
होगा ।” 

'तो फिर अन्य उपाय ही क्या है ? तुम्हारे जो सत्री सैनिक के रूप में 
भववर्मा के स्कऱ्धावार में नियुक्त हैं, क्या अवसर पाकर वे उसकी हत्या 
नहीं कर सकते ?? 
यह भी कठिन है, स्थविर ! भववर्मा के श्रंगरक्षक केवल ऐसे ही 
सनिक हैं जो राजकुल के साथ सम्बन्ध रखते हैं । ये सब भववर्मा के प्रति 
अनुरक्त हैं, और उसी को राजसिंहासन का अधिकारी मानते हैं ।' 

(पर शालिशुक भी तो राजकुल का है। वह सम्राट सम्प्रति का पुत्र है। 
वया यह सम्भव नहीं है कि धन आदि द्वारा भववर्मा को ग्रंगरक्षक सेना के 
सेनिकों को शालिशुक के पक्ष में किया जा सके ? वे केवल क्त्तव्यपालन 
में शिथिल हो जाएं, शेष सब कार्य तुम्हारे तीक्षण सत्री कर देंगे । मैं यह 
कब कहता हूँ कि ग्रंगरक्षकों में से कोई भववर्मा की हत्या करे। राजकुमारों 
के प्रति उनका अनुराग सराहनीय है। पर क्या धन और सुरा-सुन्दरी द्वारा 

उन्हें भववर्मा की रक्षा के प्रति शिथिल नहीं किया जा सकता ?’ 
| “रह भी सम्भव नहीं हैं, स्थविर ! सन्निधाता देवगुप्त अत्यन्त जागरूक 
| है। उसने चुन-चुनकर केवल ऐसे सैनिकों को भववर्मा को श्रंगरक्षक सेना में 

नियुक्त किया हैँ जो बहुत क्तं व्यनिष्ठ हैं। 

“तुम तो ऐसी बातें कर रहे हो, निपुणक, मानो भववर्मा अमर होकर 

| इस संसार में आया है। मेरी कूटनीति किसलिए है ?' 
| “आपका नीतिबल अजेय है, स्थविर ! आपर ही कोई उपाय सुझाइए ।' 
| स्थविर मोग्गलान कुछ क्षण चुप रहकर सोचते रहे। फिर चुटकी 
बजाकर बोले 

“अच्छा, यह बताओ, निपुणक ! भववर्मा कभी मन्दिर तो जाता ही 
होगा । पूजा-पाठ और याज्ञिक कर्मकाण्ड में उसका विद्वास है त? देव- 
पुजा तो वह प्रतिदिन करता ही होगा !' 

'हाँ, स्थविर ! स्कन्थावार में ही उसके लिए एक कोष्ठ बना लिया 
गया है जिसमें शिव की मूति प्रतिष्ठित कर दी गई है। प्रातःसायं दोनों 
समय वह वहाँ जाकर पूजा-पाठ करता है्‌ \ ड 

'पाटलिपुत्र से काशी जाने वाले मागे पर शिवका जो पुराना Be 
है, क्या भववर्मा वहाँ कभी नहीं जाता ? मिथ्या पाषण्डी के अनुयायी ते 
इस कल्पनाथ शिव को बहुत मानते हैं । , 

'देवगुप्त उसे कभी स्कन्धावार से बाहर नहीं जाने देता, स्थविर ! 

“शिवरात्रि का पर्व समीप है, तिपुणक ! उस दिन कल्पत्ाव शिव के 
| मन्दिर में बहुत बड़ा मेला लगा करता हैं। शिब का कोई भी उपासक के 
| दिन कल्पनाथ का दर्शन किए बिता नहीं रहता। इस अवसर पर भववस 
अवश्य ही शिव-मन्दिर में जाके i जाएगा । 

"मैं कह नहीं सकता, स्थावर : यों 

“तुम तो न कुछ जानते हो और त कुछ कह स र | ला 
आचार्य तुम्हें किसने बता दिया ? तुम तो महानस मे मे न क ह 
ही योग्य हो। चावल पकाते-पकाते तुम्हारे मस्तिष्क में भ ता a 
गए हैं। अच्छा, एक काम करो। अपने किसी विश्वस्त स॑ क्‌ र 
पुजारी का भेस बताने के लिए कहे दो | लुम स्वय ही यह काम के 
करो। अच्छा मोटा स्थल शरीर है तुम्हारा । पुजारी के भेस में जूब न 
संस्कृत का भी तुम्हें अच्छा ज्ञान है। शिव की स्तुति के कुछ इलोक क 
कर लो, और पूजा की विधि भी सीख लो \ oe 

“ह्‌ कार्यं तो मैं भली भाँति कर सक्‌ गा, स्थविर ! 

'पहुले मेरी पूरी बात सुन लो पुजारी का भेस वनाकर कल्पनाथ के 
मन्दिर में चले जाओ। कोई पुछे तो कह देना काशी से आ रहा हुँ । भगवान 
कल्पनाथ की बहुत महिमा सुनी थी । सारा जीवन विश्वनाथजी की पूजा मे 
बीत गया है। सोचा, कुछ दिन कल्पनाथजी की भी सेवा कर ल॑। स्थविरों 
और श्रमणों की खूब बुराई करना । कल्पनाथ की मूर्ति पर चढ़ाने के लिए 
सुवणे-निष्क साथ लेते जाना, और बिल्वपत्रों के बीच में रखकर उन्हें शिव- 
मन्दिर को अपित कर देना । इस प्रकार वहाँ के पुजारियों का विश्वास तुम्हें 
प्राप्त हो जाएगा । सब समझ गए न ?! 

हाँ, स्थविर ! ' 

“तुम्हीं को हमारा कार्य सिद्ध करना है निपुणक ! ! 

'कार्य-सिद्धि मेरे द्वारा कैसे हो सकेगी, स्थविर ?? 

'शिवरात्रि के अवसर पर भववर्मा कल्पनाथ शिव के मन्दिर में अवश्य 
जाएगा । उस पर संकट जो पड़ा है न ! मूर्ति के सम्मुख बैठकर मनौती 
मानेगा, शालिशुक की पराजय और अपनी बिजय के लिए प्राथेना करेगा। 
तुम अभी से वहाँ आसन जमाकर बैठ जाओ। तुम्हारे तीक्ष्ण सत्री मन्दिर 
के पिछवाड़े के उद्यान में छिपे रहें । अवसर पाते ही भववर्मा पर आक्रमण 
कर दो | उसकी हत्या के विना सद्धर्म का उत्कर्ष असम्भव है।' 

'पर प्रश्‍न यह है, स्थविर, देवगुप्त भववर्मा को कल्पनाथ के मन्दिर में 
जाने भी देगा या नहीं ? 

'लुस इसकी चिन्ता न करो, निपुणक ! यह मेरा काम है। शिवरात्रि के 
अवसर पर भववरमा अवश्य ही कल्पनाथ के मन्दिर में पूजा के लिए जाएगा। 
वहाँ का कार्य तुम्हारे हाथ में है ।' 

श भववर्मा मन्दिर चला आया, तो वह वहाँ से जीवित त लौट 


“साधु-साधु ! तथागत में तुम्हारी श्रद्धा सदा अटल रहे ! बहुत महत्त्व 


का काम तुम्हें सौंप रहा हूँ, निपुणक ! कहीं कोई चूक न हो जाए।' 


कुछ क्षण सोचकर निपुणक ने कहा, 'मैंने अपनी योजना तैयार कर ली 
है, स्थविर ! न सत्री शिव के भक्तों का भेस बनाकर कल प्रातः से ही 
मन्दिर के प्रांगण में डेरा जमा लेंगे, हाथों में बड़े-बड़े चिमटे लिए हुए भौर 
भभूत रमाए हुए। शिवरात्रि के अवसर पर हज़ारों साधु दूर-दूर से इस 
मन्दिर में शिव की पूजा के लिए आते हैं । किसी को उन पर सन्देह नहीं 


होगा ।' 


'पर भववर्मा अकेला तो जाएगा नहीं | यदि उसके साथ श्रंगरक्षक भी 

हुए, तो तुम क्या करोगे ?' 

“शिव-मन्दिर में राजा और रंक का भेद नहीं किया जाता, स्थविर ! 
हजारों नर-नारी वहाँ एकत्र होंगे, बड़ी भीड़ होगी । मैं और मेरे सत्री भी 
भीड में मिल जाएंगे, और भगवान्‌ कल्पनाथ शिव का जय-जयकार करते 
हुए भववर्मा के समीप पहुँच जाएंगे। अवसर पाते ही हम भववर्मा पर 
आक्रमण कर देंगे । हमारे चिमटे तीक्ष्ण विष से बुझे हुए होंगे, स्थविर ! 
उनका शरीर से छ जाना ही पर्याप्त होगा, क्षण-भर में भववर्मा भूमि पर 
लोटता हुआ दिखाई देगा ।' ४ 

“तुम्हारी योजना बहुत उत्तम है, निपुणक ! बस यहु कार्य सम्पत्न कर 
दो। फिर तुम्हें महानस में औदनिक का कार्य करने की आवश्यकता नहीं 
रहेगी । शालिशुक से कहकर तुम्हें आन्तर्वशिक का पद दिलवा दूंगा ।' 

'संघ-स्थविर की चरण सेवा करते हुए मुझे कोई कमी नहीं हैं। पर 
यदि आप मुझे सन्निधाता के पद पर नियुक्त करा दें, तो बड़ी कृपा होगी ।' 

यह बाद में देखा जाएगा, अब तुम जाओ और अपने कार्य को तैयारी 
प्रारम्भ कर दो । भगवान्‌ तथागत तुम्हारा कल्याण करें ! ' 

निपुणक के चले जाने पर मोग्गलान ते आत्तर्वशिक गुणसेन को 
बुलाया । प्रणाम निवेदन कर गुणसेन ने कहा, 'मेरे लिए क्या आज्ञा है, 
स्थविर ?' ड 

“सुना है, पुष्यमित्र के नेतृत्व में एक बड़ी सेना भववर्मा की सहायता के 
लिए आ रही है। सँन्यशक्ति द्वारा भववर्मा और देवभूति को परास्त कर 
सकना कठिन है। अतः मैने कूटनीति के प्रयोग का निश्चय किया हैं। जो 
कार्य तुम्हारी सेना नहीं कर सको, उसे अब मेरे गूढ़पुरुष अ करेगे \ 

“पर युद्ध में अभी तक तो हमारा पलड़ा भारी है, स्थविर ! 

“वैय के साथ मेरी बात सुनते जाओ, बीच में न बोलो । कल र हे 
यह प्रदर्शित करना है कि तुम्हारे सं निक युद्ध करते-करते थक गए है। बुद्ध 
तुम्हें जारी रखना है, पर धीरे-धीरे पीछे हटते हुए । यदि देवभूति के SE 
दुगं के महाद्वार में प्रविष्ट हो जाएँ, तो भी चिन्ता त करना । बस, उह 
राजप्रासाद में न घुसते देना। उसकी प्राचीर पर डटकर शत्रुसेना का 
सामना करना । श्रावस्पी से जो सेना आई हैं, उसे भी धीरे-धीरे पीछे हटे 
जाने का आदेश दे दो | एक सप्ताह में वह सेना सोण नदी के परले पार 
चली जाए ।' नहीं 

“पर यह किसलिए ? हमारी सैन्यशक्ति तो अभी क्षीण नहीं हुई है।' 

'नीति-युद्धको तुम नहीं समक सकोगे, गुणसेन! मेरे आदेश का अविकल 

रूप से पालन करो ।' | 
'कुक्कुटविहार के संघ-स्थविर की आज्ञा का अतिक्रमण कर सकना | 
मेरे लिए कदापि सम्भव नहीं है।' | 
गुणसेन के चले जाने पर मोग्गलान ने स्थविर मज्मिम से कहा, 
'औशनस नीति अत्यन्त गूढ़ है, स्थविर ! ब्राह्मण चाणक्य ने इसी का प्रयोग 
कर चन्द्रगुप्त को राजा बनाया था। मैं भी इसके प्रयोग में पारंगत हूँ। 
देखते रहिए, कुछ ही दिनों में भववर्मा और देवभूति दोनों पञ्चत्त्व को | 
प्राप्त हो जाएँगे ।' | 
शालिशुक और भववर्मा की सेनाओं में घनघोर युद्ध हो रहा था। पर 
दो दिन पश्चात्‌ पाटलिपुत्र के नागरिकों ने आइचर्य के साथ देखा कि नदी 
के समान चौड़ी दुर्गं की परिखा को पार कर देवभूति के सैनिक प॥टलिपुत्र 
के दक्षिणी महाद्वार तक पहुँच गए हैं, महाद्वार के कपाट टूटने प्रारम्भ हो 
गए हैं, और कुछ सैनिकों ने दुर्ग में प्रवेश भी कर लिया हैं। अब पाटलिपुत्र 
के राजमागों और पण्यवीथियों में लड़ाई प्रारम्भ हो गई हैं और आन्तर्व॑शिक 
सेना निरन्तर पीछे हटती जा रही है। कुछ ही दिनों के युद्ध के अनन्तर 
पाटलिपुत्र नगरी पर भववर्मा का अधिकार हो गया । युद्ध अब भी जारी 
था, पर राजप्रासाद की प्राचीर पर । श्रावस्ती से जो सेना शालिशुक की 
सहायता के लिए आई थी, वह भी निरन्तर मात खा रही थी । धीरे-धीरे 
i हृटती हुई वह सोण नदी के तट तक पहुँच गई और नदी को पार कर 
गई । 
भववर्मा के स्कन्धावार में इससे उल्लास छा गया, और सैनिक लोग 
उत्साह में भरकर युवराज का जय-जयकार करने लगे। बड़ी धूमधाम मे 
साथ भववर्मा ने पाटलिपुत्र में प्रवेश किया। राजप्रासाद अब तक भी 
शालिशुक के अधिकार में था, पर श्रेष्ठी चन्द्रकीति का प्रासाद राजमहल 
किसी भी प्रकार कम नहीं था । वहाँ भववर्मा के निवास की व्यवस्था कर 
दी गई। वह पूर्णरूप से आइवस्त था कि शीघ्र ही आन्तर्वशिक सेना परार 
हो जाएगी और राजप्रासाद भी उसके हाथों में आ जाएगा । 
शिवरात्रि का पर्व अब बहुत निकट आ गया था। भववर्मा ने अमा 
देवगुप्त को बुलाकर कहा-- 
‘ पुत्र > ट जथ | 
पाटलिपुत्र अब हमारे अधिकार में है, अमात्य ! हमारी यह विजय | 
भगवान्‌ शिव की कृपा का परिणाम है | शिवरात्रि का उत्सव हमें बई 
समारोह के साथ मनाना चाहिए |! हू है 
“इसमें क्या सन्देह है, युवराज! हम सब भगवान्‌ शिव के उपासक हैं| 


CC-0. In Public Domain. Gurukul Kangri Collection, Haridwar 


Digitized by Arya Samaj Foundation Chennai and eGangotri 


युवराज भववर्मा की हत्या : ११३ 


"पाटलिपुत्र के दक्षिण में भगवान्‌ कर्पनाथ शिव का जो प्राचीन मन्दिर 
है, उसकी बड़ी महिमा हैं। मेरी इच्छा है कि शिवरात्रि के अवसर पर मैं 
भी वहाँ जाकर शिव की पूजा करूं।' 

“भगवान्‌ की पूजा तो हमें करनी ही चाहिए, युवराज ! पर पाटलिपुत्र 
में भी तो शिव के अनेक मन्दिर हैं। आप कहीं बाहर क्‍यों जाएँ ? मैं अभी 
पूर्णतया निश्चिन्त नहीं हुआ हूँ। मोग्गलान बड़ा भूत कूटनीतिज्ञ है। उसके 
सत्री और गुढ़पुरुष सर्वत्र छाए हुए हैं । हमारे सत्रियों ने सूचना दी है कि 
कुछ दित हुए कुक्कुटविहार के गर्भगृह में मोग्गलान ने अपने गूढपुरुषों को 
बुलाकर विचार-विमर्श किया था । पता नहीं, वह कौन-सा नया जाल बिछा 
रहा हैं। कहीं ऐसा न हो कि कल्पनाथ शिव के मन्दिर की भीड़ में आप पर 
कोई बिपत्तिआ जाए।' 

“ऐसा क्यों होगा, अमात्य! श्रंगरक्षक तो मेरे साथ रहेंगे ही । और अब 
भय किसका है? गुणसेन की आन्तर्वशिक सेना राजप्रासाद में घिरी हुई हि 
और श्रावस्ती की सेना सोणनदी के परले पार चली गई है | अपने ही 
राज्य में भयभीत होकर रहने से कैसे काम चल सकता है, अमात्य i 

“भय की तो कोई बात नहीं है, युवराज ! पर अभी सतक रहना बहुत 
आवश्यक है। अनेक वार मेरे मन में आया है कि शालिशुक की सेनाएँ जो 
इस प्रकार अकस्मात्‌ पीछे हटने लग गई हैं, इसमें भी मोग्गलान की कोई 
चाल है । पर आप भगवान्‌ कल्पनाथ की पूजा में अवद्य सम्मिलित हों। 
भगवान्‌ की कृपा से ही हमारी विजय हो रही हैं। उततकी पूजा हमें करती 
ही चाहिए । मैं ऐसा प्रबन्ध कर दूँगा कि दस ग्रंगरक्षक सदा अ [पके साथ 
रहेंगे, एक क्षण भी आपको अकेला नहीं छोड़ेगे। हाँ, एक काम कर। 
मन्दिर में आप छट्म वेश में जाएं-श्रेष्ठी या वैदेहक के रूप में श्रंगरक्षक 
भी छड वेश में ही रहें यदि देवभूति भी आपके साथ जाएं, तो अच्छा 
होगा । वह विकट योद्धा हैँ, अकेले दस का सामना कर सकते है। 

शिवरात्रि के पर्व पर कल्पनाथ शिव के मन्दिर में बहुत धूमधाम थी। 
हजारों गृहस्थ और साधु वहाँ एकत्र थे | अंग, बंग, कांशी, कोशल कुछ 
आदि सुदूर प्रदेशों तक के शिवभक्त इस अवसर पर भगवान्‌ कल्पनाथ के 
दर्शेन के लिए आए थे। मन्दिर के विशाल प्रांगण में एक मेला-सा लगा 
हुआ था। स्थान-स्थान पर जटिल और तापस धूनि रमाए बैठे थे । निषुणक 
भी एक जटिल साधु के भेस में था और उसके सत्री तापसों का वेश बनाए 
हुए धूति के चारों ओर बैठे हुए थे। गृहस्थ लोग जटिल तापसों के चरण 
स्पशे कर उनसे आशीर्वाद प्राप्त कर रहे थे । युवराज भववर्मा और देवभूति 

व॑देहकों के वेश में साधु-महात्माओं के दर्शन करते हुए मन्दिर की और | 
अग्रसर हो रहे थे। यद्यपि वे छट्य वेश में थे, पर निपुणक उन्हें देखते ही | 
पहचान गया । वह तो उनकी प्रतीक्षा में ही था पूर्वनिश्‍्चित योजना के | 
अउुसार उसने उच्च स्वर से भगवान्‌ कल्पनाथ का जयजयकार किया । संकेत | 
पाते ही उसके गुढपुरुषों ने विष के बुझे हुए चिमटे भववर्मा की ओर फेंके। 
उनका निशाना अचूक था। वे सब सधे हुए सैनिक जो थे। एक चिमटा | 
युवराज को लग गया, और वह॒ तुरन्त धराशायी हो गए । हलाहल विप के 
अभाव से क्षण-भर में उनकी मृत्यु हो गई। भववर्मा को भूमि पर गिरता 
देखकर उनके ग्रंगरक्षकों ने चारों ओर अस्त्र चलाने प्रारम्भ कर दिए। 
सब ओर भगदड़ मच गई। अवसर पाकर निपुणक ने विषाक्त अस्त्र से 
देवभूति पर भी आक्रमण किया, भौर वह भी उससे नहीं बच सके। मोमा- 
लान की गूढ़ योजना अब अविकल रूप से सफल हो गई थी । शालिशुक का 
मार्ग अब निष्कण्टक हो गया था। अमात्य देवगुप्त ने जब यह समाचार | 
सुता, तो उन्होंने अपना सिर पीट लिया । पर अब वया हो सकता था ?' | 
सूर्योदय से पूर्व ही आन्तर्व॑शिक सेना के सैनिकों ने श्रेष्ठी चन्द्रकीति के 
प्रासाद को घेर लिया। अमात्य देवगुप्त और उसके साथी वहीं पर निवास 
र । उन सबको बन्दी बना लिया गया। श्रेष्ठी चन्द्रकीति भी 
उ तत A नहीं बचे । कुक्कुट विहार के जिस गर्भ -गृह में स्थविर 
डा पुढ मन्त्रणा किया करते थे, उसके भी नीचे एक विशाल गुप्त भवत | 
था, जिसमें बहुत-से छोटे-छोटे कक्ष बने हुए थे। देवगुप्त, चन्द्रकीति और 
उनके सब साथियों को वहाँ ले जाकर बन्द कर दिया गया । मोग्गलान अब 
त र । सद्धमं के सब शत्रु उनके बश में आ गए थे । पर उन्हें इतते 
म bo हुआ। उन्होंने मज्झिम, बुद्धघोष और अन्य प्रमुख स्थविरों 
र , और देवगुप्त, चन्द्रकीति आदि को एक पंक्ति में खड़ा 
होने का आदेश दिया। मोग्गलान का संकेत पाकर निपुणक ने उन सवके 
गलों की नसें काट दीं। रक्तधाराएँ बह निकलीं, और सबने तड़प-तड़पकर 
अपनी जीवन-लीला समाप्त कर दी । मोग्गलान और मज्भिम सद्धर्म के 
i तड़पते देखकर अट्टहास कर रहे थे। जब उनके शरीर ण्डे 
Ee o त शवों को कुक्कुटविहार के बाहर ले जाकर एक वट वृक्ष 
[ल ।दया गया। शीघ ही गिद्ध और श्रृगाल वहाँ एकत्र हो गए, 
और नोच-नोचकर उन्हें खा गए। विद्याल मौर्य साम्राज्य के सन्तिधाता 
और म हान्‌ राजनीतिज्ञ देवगुप्त, श्रेष्ठी चन्द्रकीति और उनके साथियों का 
यह्‌ अन्त कसा वीभत्स था! मोग्गलान अब परम प्रसच्न थे। भगवान्‌ तथाः 

गत द्वारा प्रतिपादित मध्यमा प्रतिपदा के उत्कर्षं का मागे अब निष्कण्टक 
हो गया था। 

| वायुवेग से पाटलिपुत्र की ओर बढ़ते हुए सेनानी पुष्यमित्र जब 
अहिच्छत्र पहुँचे, तो उन्हें ये समाचार ज्ञात हुए । इन्हें सुनकर वह्‌ किकत्त॑व्य- 
| बिमूढ़ हो गए । दण्डपाणि के पास जाकर उन्होंने कहा-- 

“पाटलिपुत्र के समाचारों से मैं अत्यन्त उद्विग्न हूँ, आचार्य ! अव हमें 
| बया करना चाहिए ?' . F 

“अब पाटलिपुत्र जाना व्यर्थ है, वत्स ! भववर्मा और देवभूति की हत्या 
हो चुकी है। अब हेम किसका पक्ष लेकर युद्ध करेगे !' 

“पर मौर्य-कुल अभी पूर्णतया तष्ट नहीं हुआ है, आचार्य! भववर्मा का 
पुत्र देववर्मा अभी जीवित है। राजसिहासन का वास्तबिक अधिकारी अब 
| बही है। हम उसे सम्राट्‌ बनाने का प्रयत्न कर सकते हैं।' iF 
| “ह सही है, पर देववर्मा अन्तःपुर के बन्दीगृह में कंद है। हमारे 
आक्रमण का समाचार सुनते ही मोग्गलात उसकी भी हत्या करा देगा। इस 
| समय वह धार्मिक उन्माद में अन्धा हो रहा है। कत्तव्य-अकत्तव्य और 
उचित-अनुचित का उसे जरा भी विवेक नहीं रह गया है। शालिशुक के 
| मार्ग को निष्कण्टक करते के लिए वह किसी की भी हत्या कर सकता है 
| अभी हमें उपयुक्त अवसर की प्रतीक्षा करनी होगी, वत्स i” 

“तो कया शालिशुक जैसे अकर्मण्य और निर्वीर्ये व्यक्ति का मौर्य 
साम्राज्य के सिंहासन पर आसीन रहना हमें सहत कर लेना चाहिए ? 

“भावनाओं के वशीभूत होकर कर्त्तव्य-अकत्तेव्य में विवेक त करने का 
यह समय नहीं है, वत्त ! हमारी यह सेना मोग्गलान को परास्त नहीं कर 
सकेगी। हमारे आक्रमण का केवल यह परिणाम होगा कि मौरये-कुल के जो 
कुमार इस समय अन्तःपुर में कैद हैं, उन सबको मौत के घाट उतार दिया 
जाएगा । फिर हम किसका पक्ष लेकर शालिशुक के विरुद्ध विद्रोह्‌ का झण्डा 
खड़ा कर सकेंगे ? तुम घैये से काम लो, वत्स ! शीघ्रता न करो। 

“मौर्य शासनतन्त्र का भविष्य मुझे बहुत अन्धकारमय प्रतीत होता ह 
आचाय ! शालिशुक के शासनकाल में मागध साम्राज्य की रही-सही सैन्य- 
शक्ति भी नष्ट हो जाएगी। राज्यकोष में जो धन अवशिष्ट हैं, उसे या तो 
भोग-विलास में उड़ा दिया जाएगा और या स्थविरों और श्रमणों की दान- 
। पूजा में । भारत की क्षात्र शक्ति के पुनरुढार के जिस महान्‌ उद्देश्य को 
सम्मुख रखकर हमने गोनर्द आश्रम से प्रस्थान किया था, वह कैसे पूण होगा, 
आचायें ? बाहीक देश के जनपदों से मुके बहुत आशा थी। उन्हीं की 

सहायता से हुम सिन्धुतट के युद्ध में यवनों को परास्त कर सके थे | पर॒ | | 
उन्होंने हमारा साथ छोड़ दिया ।' | 
'सब कार्य अपने समय पर ही हुआ करते हैं, वत्स! तुम चिन्ता न करो। | 
आर्यभूमि का भविष्य श्रत्यन्त उज्ज्वल है। वह समय दूर नहीं है जब इस 
देश के शासनतन्त्र में फिर शक्ति का संचार होगा। शीघ्रता करने से काम 
बिगड़ा ही करते हैं, वत्स! अभी प्रतीक्षा करना ही उचित है। हाँ, एक बात 
मेरे ध्यान में आई है। दिव्या में दोहद के लक्षण प्रगट होने प्रारम्भ होगए | 
हैं। उसे शीघ्र ही विदिशा ले जाओ।' | 
पर वह तो गोनर्द आश्रम में रहता चाहती है, आचार्य ! उसे वे दिन 
स्मरण आते हैँ जव वह आश्रम को पुष्पवाटिका को सींचा करती थी, 
आम्रवृक्षों की छाया में बैठकर गाया करती थी, और मृगशावकों के साथ | 
है खेला करती थी | आश्रम का रूखा-सुखा भोजन उसे बहुत याद आता है, | 
आचार्य !! ६ | 
थे सब शुभ लक्षण हूँ। तो फिर दिव्या को गोनर्द आश्रम में ही छोड़ 
आओ । तुम्हारी गुरु-पत्नी वहाँ पर हैं ही। मैं अहिच्छत्र में ही तुम्हारी 
प्रतीक्षा करूंगा । पाञ्चाल देश के लोग बड़े वीर होते हैं, वत्स ! उन्हें ह 
अपनी सेना में भरती करेंगे, और जब तक तुम वापस आओगे, हमारे 
सँनिकों की संख्या कम-से-कस दुगुनी अवश्य हो जाएगी ।' | 


( १७ ) । 
धर्मवादी एवं गअधामिक' शालिश्ुक 


शालिशुक को सम्राट्‌ तो पहले ही घोषित कर दिया गया था, पर 

अभी उसका राज्याभिषेक नहीं हुआ था। ज्योतिपियों और मौहूतिकों को 
बुलाकर इसके लिए एक शुभ तिथि निकलवाई गई । बैशाख पूणिमा का 

दिन राज्याभिषेक के लिए नियत किया गया। उस दिन पाटलिपुत्र में बड़ी 
धूमधाम थी। पुष्कलावती, श्रावस्ती, अहिच्छत्र, उज्जैन आदि सब नगरों 

के संघ-स्थविरों को इस समारोह में सम्मिलित होने के लिए निमन्त्रित किया 

गया था। बहुत-से श्रेष्ठी, सार्थवाह, वैदेहक और श्रेणिमुख्य 
राज्याभिषेक को देखने के लिए दूर-दूर से पाटलिपुत्र आए थे । विशाल मौर्य 
साम्राज्य की इस राजधानी की उस दिन अनुपम शोभा थी । राजमागों पर 
ऊंचे-ऊंचे तोरण बनाए गए थे, जो आम्रपत्रों, लताओं और पुष्पमालाओं | 
सुशोभित थे। स्थान-स्थान पर मंगलघट स्थापित किए गए थे। | 

कौशेय वस्त्र धारण किए हुए लोग इधर-उधर फिर रहे थे और पण्य- 
ज्ञालाओं की शोभा देख रहे थे। श्रमणों और भिक्षुओं के भुणड-के-फुण्ड 
सर्वत्र प्रसन्त हुए घूम रहे थे। स्त्रियाँ अट्टालिकाओं से उन्हें देखती और एक- 
दूसरे से कहती -' श्रमणों के बीच में वह्‌ जो स्थूलकाय वृद्ध स्थविर हैं, वह 
मज्िम हैं, श्रावस्ती के संघ-स्थविर ।' छोटे बच्चे आतंक और उत्सुकता से 
उन्हें देखते और माताओं के आँचल में मुंह छिपा लेते । 

यद्यपि शालिशुक बौद्ध धर्म का अनुयायी था और स्थविरों के कुचक्र 
द्वारा ही राजसिहासन प्राप्त करने में समर्थ हुआ था, पर राज्याभिषेक के 
लिए प्राचीन आर्य पद्धति का ही अनुसरण किया गया। उसका परित्याग 
करना न राजकुल को सह्य था और न जनता को । प्राचीन परम्परा के 
अनुसार राज्याभिषेक की विधि पूर्ण हो जाने पर शालिशुक को यह शपथ 
दिलाई गई--'जिस रात्रि में मेरा जन्म हुआ और जिस रात्रि में मेरी मृत्यु 
होगी, उसके मध्य में (अपने सम्पूर्ण जीवनकाल में) जो भी सुकृत मैंने किए 
हों वे सब नष्ट हो जाएँ, और मैं शुभ कर्मों से वंचित हो जाऊं, यदि मैं 
किसी भी प्रकार से प्रजाजन के प्रति विद्रोह करूं, किसी भी तरह उसका 
अपकार कहूँ ।' प्रजापालन की प्रतिज्ञा कर चुकते के अनन्तर एक दण्ड 
द्वारा शालिशुक की पीठ पर तीन बार आधात किया गया, ताकि वह यह त 
भूलने पाए कि वह भी दण्ड के अधीन है। प्रजापालन के कत्तव्य स विमुख 
होने पर उसे भी दण्ड दिया जा सकता है। राज्याभिषेक की विधि पूरी हो 
जाने पर स्थविर मोग्गलान अपने आसत से उठकर खड़े हुए और शालिशुक 


को सम्बोधित करते हुए उन्होंने कहा-- तुमने र प्रजापालन की शपथ 
ग्रहण की है। पर प्रजापालन के साधन कंधा हैं, यह भी भलीभाँति समर 
लो । सद्धर्म के अनुसरण द्वारा ही प्रजा का यथावत्‌ पालन सम्भव हैं । प्रजा 
को सद्ध में स्थित रखना तुम्हारा मुख्य कत्तव्य है। इसी से जतता का हित 
आर कल्याण सम्पादित हो सकता है। तुम्हारे पूर्वज देवताओं के प्रिय प्रिय- 
दर्शी राजा अशोक ने जिस मार्ग को अपनाया था, ठुम भी उसी का अनु- 
सरण करो | कर के रूप में जो बलि तुम प्रजा से ग्रहण करो, स्थविरों, 
श्रमणों और भिक्षओं की सेवा में उसे व्यय करो। यह क्रभी मत भूलो कि 
हिंसा गह्य और हेय है। राज्य को शत्रुओं का भी सामना करना होता हैं। 
पर तुम कदापि हिसा का प्रयोग न करो। अहिसा द्वारा ही शत्रुओं पर 
विजय प्राप्त करो । अहिसा एक ऐसा अमोघ शस्त्र हैं, जिसके सम्मुख बड 
से-बड़ा शत्र भी टिक नहीं पाता । तथागत तुम्हारा कल्याण कर ! तुम्हारे 
द्वारा बुद्ध, धर्म और संघ का उत्कषे हो !' मोग्गलान का प्रवचत समाप्त 

होने पर शालिशुक सिंहासन से उठकर खड़े हुए और स्थविरों के सम्मुख | 
सिर झुकाकर उन्होंने कहा--'में सद्ध का तुच्छ अनुयायी हूँ । आप मुझे | 
मार्ग प्रदर्शित करते रहिए, मैं सदा उसी का अनुसरण करूँगा ।” | 

शालिशुक के सम्राट्‌ पद पर अभिषिक्त हो जाने पर मौर्य शासनतनत्र 
का पुनः संगठन किया गया। गुणसेन को सन्तिधाता का पद दिया गया और 
निपुणक को आन्तर्वंशिक का । मन्त्री, प्रदेष्टा, धर्मस्थीय, समाहर्ता आदि 
अन्य महत्त्वपूर्ण पदों पर भी ऐसे व्यक्तियों को नियुक्त किया गया, जिन्होंने 
गृहयुद्ध में शालिशुक का साथ दिया था और जिन्हें स्थविर मोग्गलान 
का विश्वास प्राप्त था। 

राज्याभिषेक के समाप्त होते ही शालिशुक अपने अन्तःपुर में चला | 
गया। वहां राजमाता तारादेवी उसकी प्रतीक्षा कर रही थीं।वह | 

अर उसे कुछ कहना चाहती थीं, पर शालिशुक ने उन्हें परे हटाकर कहा--'माँ, | 

मैं बहुत थक गया हूँ । सुबह से जाने कितनी बार उठक-बैठक करनी पड़ी 
है। अब मैं विश्राम करना चाहता हूँ ।' राजमाता चाहती थीं कि अपने पुत्र 
को अ्रंक में भर लें, आशीर्वाद दें और कुछ उपदेश भी दें । पर शालिशुक को | 
इनके लिए अवकाश ही कहाँ था ? वह तुरन्त अपने शयनकक्ष में जाकर 
आमोद-प्रमोद में व्यस्त हो जानें के लिए उत्सुक था । उसने ताली बजाई, 
और ततक्षण एक दासी हाथ जोड़कर सम्मुख आ उपस्थित हुई। शालिशुक | 
ने आदेश दिया--'केलती क्या हो, चन्द्रलेखा को शयनकक्ष में भेज दो। | 
ठहरो, अभी जाती कहाँ हो ! सब प्रकर की सुराएँ भी साथ भिजवा दो। 
राज्याभिषेक भी एक भारी विपत्ति है। दिन-भर न जाने कैसे-कैसे कष्ट 
उठाने पड़े हैं ! बहुत थक गया हुँ, अब आराम करना है ।' 

चन्द्रलेखा शालिशुक की मुंह्‌-लगी गणिका थी, रूप-यौवन से सम्पन्त 
और बड़ी चुलबुली । वह हँसती हुई आई, और मैरेय का चपक भरती हुई 
ह गले से नीचे उतार लीजिए, सम्राट ! सारी थकावट क्षण- 
भर में दुर हो जाएगी। अभिषेक-मण्डप में आपकी छटा भी कैसी निराली 
यी ! व्याघ्रचर्मं का आसन, सिर पर सुवर्ण-उष्णीष, और हाथ में धनुषः 
बाण। साक्षात्‌ कामदेव प्रतीत हो रहे थे । मैं तो देखती ही रह गई ! अब 
तो आप मौर्य साम्राज्य के सम्राट बन गए हैं। कहिए, मुके क्या देंगे ?” 
„ _गहंसारा साम्राज्य ही तुम्हारा है, चन्द्रलेखा ! जब मैं ही तुम्हारा 
हूँ, तो तुम्हें और क्या चाहिए?” 
| सुरा के चषक को शालिशुक के मुह से लगाकर चन्द्रलेखा ने कह 
बात बनाना तो कोई हमारे महाराज से सीखे । बस, वातों ही बातों में 

खश कर देते हैं। राज्य तो उस स्थूलकाय स्थविर का है। कया नाम है 
उसका ? हाँ, याद आया, मोग्गलान । अभिषेक-मण्डप में कैसी शान से बेठा 
हुआ था, मानो उसी का राज्याभिषेक हो रहा हो । मुझे तो उसको शवल से 
डर लगता है। कुछ दिनों में हम सबको राजप्रासाद से बाहर निकाल 
देगा । कहेगा, शवेत-वस्त्र पहनकर भिक्षुणी-संघ में जाकर रहो । उसके डर 
के मारे मैंने अभी से जाप करना प्रारम्भ कर दिया है--बुद्धं शरणं गच्छामि, 
धर्म शरणं गच्छामि, संघं शरणं गच्छामि । डर लगता है, कहीं वह सिर 
मुँडा देने को भी न कहने लगे ! ' 

सुरा का चषक गले से नीचे उतारकर शालिशुक प्रसन्न हो गए। 

चन्द्रलेखा को अंक में भरकर बोले- 

“तुम उस बुड्ढे से डरती हो, चन्द्रलेखा ! वह तुम्हारा कुछ नहीं बिगाड़ 
सकता, सम्राट्‌ मैं हूँ या वह ? तुम राज करोगी, राज । लाओ, एक चषक 
और दो। इस बार माध्वीका देना। मैरेय कुछ कड़वी-सी लगती है।' 

चन्द्रलेखा ने माध्वीका का एक चषक भरकर शालिशुक के मुँह से लगा 
दिया। एक ही घूंट में शालिशुक उसे पी गए, । प्रसन्त होकर हंसते हुए 
उन्होंने कहा--“अच्छा, तुम चाहती कया हो, चन्द्रलेखा ? आज में बहुत 
प्रसन्न हुँ । मुँह माँगा इनाम पाओगी । अरे, तुम तो पी ही नहीं रही हो । 
तुम भी एक चषक भरो और तुरन्त उसे पी जाओ । अकेले पीते में आनन्द 
नहीं आता ।' 

ह मैरेय का चषक भरकर चन्द्रलेखा बोली--'मेरे भाईको तो आप 
जानते ही हैं, सम्राट ! वही जो मृदङ्ग, बजाया करता है.। कसा बका 
जवान है! उसे भी कोई अमात्य क्यों बना देते ? सदा आपकी सेवा 
में रहेगा । आपकी मुख-मुद्रा को देखकर ही वह आपके मन की बात समझ 


पर इसके 
वह त मानें तो ?' र न 

म्लान मुख से चन्द्रलेखा ने कहा, .तो फिर रहने दीजिए | मैं तो है. 
हो कहती थी, वास्तविक राजा तो मोगा ही है। आप तो नाम है 
सम्राट हैं! अच्छा यह होगा कि मैं भी भिक्षुणी बतकर उस स्थल 


स्थविर की चरणसेवा में लग जाऊं \” > 28 सीहि : 
'ऐसा न कहो, चन्द्रलेखा ! तुम्हारे बिना में कैसे जीवित रह री 

अच्छा, बताओ, तुम्हारे भाई के लिए कौन-सा अमात्य पद उपयुवते लिन * 

चन्द्रलेखा ने माध्वीका का एक और चषक भरा और उसे शे शुः 


जाता है। ` ५ 
लिए तो मुझे मोग्गलान से पूछता पड़ेगा, चन्द्रलेखा ! क 

के मुख से लगाते हुए कहा, 'अव आए न ठीक रास्ते पर। मेरे भाई मयूरः 

ध्वज को सेनापति बना दीजिए |! 

. _ रे, सेनापति बनकर वह क्या करेगा ? सिर पर लोहे का शिरस्त्राण | 

रखेगा और शरीर पर भारी कवच। इनके बोझ से वेचारा जीते-जी मर | 

जाएगा। नए शासनतन्त्र में सेनापति का पद अव रह भी कहाँ गया है? 

क्यों न उसे समाहर्ता का पद दे दूं ?' | 
« 5 ३० नः ह ce र ~ 

३8 यह नाम तो मैंने पहले कभी नहीं सुना । समाहर्ता के क्या कार्य होते | 


“राज्य के करों को एकत्र करना । सुनो, टकसाल भी उसी के हाथों में 
रहती है, जितनी चाहे मुद्राएँ ढलवा ले । सुराध्यक्ष और गणिकाध्यक्ष भी | 
उसीके अधीन काम करते हैं | तुम्हारा भाई सव गणिकाओं, रूपाजीवाओं, | 
नृत्यशालाओं और पानगृहों का सबसे बड़ा अधिकारी हो जाएगा ।' 

समाहर्ता के कार्यों को सुनकर चन्द्रलेखा खुशी से फल उठी । सुरा का 
एक और चषक भरकर उसने शालिशुक के मुख से लगा दिया, और मन्द- 
मन्द मुसकाते हुए कहा, 'तो फिर यही सही, सम्राट की आज्ञा शिरोधार्य 
है। मैं राजशासन लिख लाती- हुँ, आप अपनी दन्तमुद्रा उस पर लगा 
दीजिए ।! i * 

इसमें शी घता की क्या आवश्यकता है ? मैंने तुन्हें वचन दे ही दिया है। 
आओ, मेरे पास बैठो। तुम्हारा काम सूर्योदय होते ही कर दिया जाएगा | 
डर पर चन्द्रलेखा सूर्योदय की प्रतीक्षा करने को उद्यत नहीं थी। वह 
जागती थी कि ब्राह्ममुहतं तक तो शालिशुक का सुरापान ही चलता रहेगा। 
फिर जब पड़ कर सोएँगे तो दोपहर तक नहीं उठेंगे। वह तुरन्त उठी 
और समाहर्ता के पद पर मयूरध्वज की नियुक्ति का राजशासन लिखकर 
तयार करने में लग गई । दन्तमुद्रा भी उस पर लगा दी और शालिशुक के 


5 


डार की करा लिए। इस क से तिबटकर वह शालिशुक के ग्रंक से 
सूर्योदय होते ही मयूरध्वज को समाहर्ता के पद पर नियुक्ति का समा- 
चार सारे पाटलिपुत्र में फैल गया। राजमार्गो, पथचत्वरों और पण्यवीथियों 
स णी ल होने _लगी। लोग आपस में बात करते-_ 'अव तो 
का र ग णकाओं और रूपाजीवाओं का शासन स्थापित होगा। | 
बे ख में कठपुतली के समान हैं । वह जिसे चाहेगी मन्त्री 
ST ERR जिसे चाहेगी धूल में मिला देगी । अभी हुआ ही 
कया हैं ! देख लेना, शासन के सव महत्त्वपूर्ण पदों पर अब वादक, गायक 

और नरतंक ही नियुक्त किए जाएंगे ।' कोई कहता--'अब समय ही वदल 


गया है, भाई ! तुमने निपुणक को नहीं देखा ? कल तक अन्तःपुर के महानस 
में चावल पकाने का काम किया करता था । आज वह आन्तर्वंशिक बन गया 
है | सेनापति का वेश पहनकर सब पर शान जमाता फिरता है।' एक अन्य 
नागरिक कहता -'अव तो धर्म का शामन है, भाई ! स्थविर मोग्गलान 
मौर्य शासनतन्त्र के कर्ताधर्ता हैं। सर्वत्र अमन-चैन है, प्रजा सुखी है और 
भगवान्‌ तथागत के धर्मानुशासन का पालन करने में तत्पर है। अब 
योद्धाओं और वीरों की आवश्यकता ही क्या है? फिर क्यों न ऐसे व्यक्तियों 
को अमात्य नियत किया जाए जो जनता का मनोरंजन कर सकें । प्रजा का 


“रंजन करना ही तो राजा का काम है। तुम मयूरध्वज को नहीं जानते, 


मृदंग बजाने में अद्वितीय है। वह सबका मनोरंजन ही तो करेगा ।' कोई 
अन्य कहता--राजा को कर देते-देते हम तंग आ गए थे । कोई हमारी बात 
नहीं सुनता था । अब क्या है? किसी रूपाजीवा को दस-बीस कार्षापण 


“देकर अपनी सिफारिश करवा लेंगे। करों से छुट्टी मिल जाएगी । हमें तो लाभ 


ही लाभ है ।” सारे पाटलिपुत्र में इसी प्रकार को बातें हो रही थीं। समभ- 
दार लोग आइचर्यचकित ये, मौर्य शासनदन्त्र की यह कसी दुदेशा हो गई 
है | आचार्य चाणक्य और राधागुप्त जैसे मन्त्रियों का स्थात अब तिपुणक 


-और मयुरध्यज जैसे लोग ले रहे हैं। 


मयूरध्वज के समाहर्ता पद पर नियुक्त होने के समाचार से स्थविर 
मोग्गलान को भी उद्ठेग हुआ । वह तुरन्त शालिशुक से मिलने के लिए राज- 
प्रासाद में गए । दिन के दो प्रहर बीत चुके थे, पर सम्राट्‌ अभी अपने शयन 
कक्ष में ही बे । चिरकाल तक प्रतीक्षा करने के अनन्तर शालिशुक से उनकी 
भेंट हुई । मोग्गलात ने प्रइतत किया--'मैं यह क्या सुन रहा हँ! कया वस्तुतः 
मयु रघ्वज को समाहर्ता के पद पर नियुक्त कर दिया गया हैं ! 

हाँ, यह सही है ।' 

दिखो, ल | समाहर्ता का पद बड़े महत्त्व का है। राज्य की 
शक्ति कोषवल पर ही निर्भर होती है। समाहर्ता के पद पर ऐसे व्यक्ति को 
ही नियुक्त करता चाहिए, जो शासनकार्य में अत्यन्त प्रवीण हो और जो 
काम, क्रोध और लोभ के वशीभूत न हो सके । है मिलकर 

झालिशुक पर से सुरा का प्रभाव अभी दूर नहीं हुआ था । मोग्गलान 


`की स्थिति और शवित की उपेक्षा कर उसने आवेश में आकर कहा, साद्‌ 


हूँ या आप ? शासनकार्य मुझ पर छोड़ दीजिए और आप घर्म-विजय के 


महत्त्वपूर्ण कार्य में तत्पर रहिए । श्रमणों और भिक्षुओं के लिए जितने भी 

घन की आवश्यकता होगी, मयूरध्वज वह आपको प्रदान करता रहेगा ।' 

'पर मयूरध्वज को राज्यकार्यं का कोई भी अनुभव नहीं है ।' 

आप मयूरध्वअ को नहीं जानते, स्थविर ! वह न केवल मृदंग बजानेः 
में निपुण है, अपितु शासन में भी किसी से कम नहीं है। मैंने उसे सब बातें 
समका दी हैं। आप देख लेना, शीघ्र ही राज्य की आय दोगुनी हो जाएगी, 
और राज्यकोष धन-सम्पदा से परिपूर्ण हो जाएगा । हाँ, स्थविर ! मुझे एक 
बात और कहनी है। अब तक स्त्रियों को समुचित संख्या में धर्म-महामात्यों 
के पद पर नियुक्त नहीं किया गया । धर्म-विजय जो अब तक भी पूर्णरूप से 
सम्पन्न नहीं हो सकी है, उसका यही कारण है। अब आप स्त्री-महामात्यों 
की नियुक्ति पर विशेष ध्यान दें। पर इस कार्य को तो चन्द्रलेखा अधिक 
अच्छी तरह कर सकती है। में उसे अभी बुलाता हूँ ।' 

संकेत पाते ही चन्द्रलेखा उपस्थित हो गई। उसने दण्डवत्‌ होकर 

मोग्गलान को प्रणाम किया और हाथ जोड़कर मन्द-मन्द मुसकाते हुए 
बोली, मेरा अहोभाग्य है, जो आज प्रातः ही संघ-स्थविर के दशन प्राप्त हुए 
हैं। कई वार मन में आता है, मैं भी भिक्षुणीत्रत ग्रहण कर कुक्कुटविहार में 
रहने लगूं । सांसारिक सुखों से तंग आ गई हूँ । यदि मेरा जीवन बुद्ध, धर्म 
और संघ की सेवा में व्यतीत हो सके, तो मैं कृतकृत्य हो जाऊंगी । क्या आप 
मुझे भिक्षुणी-संघ में स्थान दे सकेंगे, स्थविर ?' 

चन्द्रलेखा के नाट्य को देखकर शालिशुक भी अपनी हँसी को नहीं रोक 
सके । हँसते हुए उन्होंने कहा, “आपने देख लिया, स्थविर ! चन्द्रलेखा की 
सद्धमं में कैसी आस्था है। रात-भर बुद्धं शरणं गच्छामि, धर्म शरण 
गच्छामि, संघं शरणं गच्छामि का जाप करती रही है। नाच-रंग में अब 
इसका मन नहीं लगता । यदि स्त्री-महामात्यों की नियुक्ति का कार्य इसे 
सौंप दिया जाए, तो कितना अच्छा हो। क्यों, चन्द्रलेखा ! तुम यह कार्य 
कर्‌ सकोगी न ?' 

'क्यों नहीं, सम्राट्‌ ! पाटलिपुत्र की बहुत-सी गणिकाएँ और ख्पा- 
जीवाएँ लौकिक सुख-वैभव को अब तुच्छ समझने लगी हैं । यह सब स्थविर 
के उपदेशों का प्रभाव है। मैं उनसे कहूँगी, नृत्य और गायन छोड़कर श्र 
बुद्ध, धर्म और संघ की सेवा में अपना तन, मन, धन र्‍्यौछावर क | 
भगवान्‌ तथागत का उपदेश सुनकर वेश्या अम्बपाली ने सांसारिक सुखी की 
परित्याग कर दिया था और भिक्षुणीव्रत ग्रहण कर लिया था। हुम सव 
स्थविर की चरण सेवा के लिए उद्यत हैं। अम्बपाली से हम किस प्रकार कग 
हैं । कहिए, स्थविर ! आपकी अनुमति है न ?' 

“धर्मवादी एवं ्रधामिक' शालिशुक : १२३ 


स्थविर मोग्गलान अब देर तक वहाँ नहीं टिके। वह एक अनुभवी 
व्यक्ति थे । उन्होंने समझ लिया कि मौर्य शासनतन्त्र का संचालन अब गणि- 
काओं, रूपाजीवाओं, ायकों, वादकों और नतंकों के हाथों में रहेगा । प्र 
जिस विषवृक्ष का बीजारोपण उन्होंने स्वयं अ से किया था, उसे 
उखाड़ कर फेंक सकता अव उनके बस की बात नही थी । चलते हुए उन्होंने 
मभीर मुद्रा में कहा--- 
र ‘न अब मैं चलता हूँ, शालिशुक ! इस बात का ध्यान रखना कि 
घर्म-विजय के कार्य में किसी भी प्रकार शिथिलता न आने पाए। 
मोग्गलान के चले जाने पर चन्द्रलेखा और शालिशुक खिलखिलाकर 
हँस पड़े । हँसते ह ्रलेखा ने कहा, बुदे से बातें करते हुए थक गए 
डोंगे, सम्राट ! मृद्वीका का चषक ल आऊ : सि 
उ पा कहूँ, ठि | यह स्थविर न दिन में चैत लेने देता है और न 
रात में । ह्र समय इसे प की ह है। राजाओं का काम 
ग करना है या दूसरों की विजय करन 325 
अं ठ फिर शय्या पर लेट गए और चन्द्रलेखा को अंक में भरकर 
सुरापान करने लगे । मौर्य सञ्राट्‌ की अब यही दिनचर्या थी । रात-भर पा 
नाच-रंग में मस्त रहते और दोपहर तक सोते रहते। शासन का स 
मयूरध्वज और निपुणक जैसे अशक्त और निवारा ब 
जिन्हे राज्यकार्यं का कोई भी अनुभव नहीं था। राज्यकोष में ज 
उसे श्रमणों और भिक्षओं पर पानी की तरह बहाया जा रहा था। रे ल 
मोग्गलान अब प्रसन्त और सन्तुष्ट थे, क्योंकि साम्राज्य मे Ms ब 
संघ का बोलवाला था। स्थविर और BE जा करते । उचकी उपेक्ष 
कर सकना किसी के लिए भी सम्भव नहीं था । रो 
मौर्य की अब यह दु्देशा हो गई थी कि या 
पातगृहों में राजकीय नीति का निर्धारण किया ना र 
खड़े होकर राजशासन प्रचारित किए जाते। श्रमणो ओः ० 
यह आवश्यकता नहीं रह गई थी कि वे भिक्षापात्र हाथ म र 
घरों के चक्कर लगाएँ । वे पण्यशालाओं में जाते और जिस म | र 
उठा ले जाते। किसी में यह साहस नहीं था कि उन्हें रोक “को और 
भिक्षुओं का आतंक-सा छाया हुआ था । कितने ही बेकार ह Ee 
दस्युओं ने भिक्षब्रत ग्रहण कर लिया था, क्योंकि काषाय वस्त्र स 
ने जनता को मनमाने ढंग से लूट सकते ये । जब श्रमणो औरमिश, अपे 
मण्डली किसी राजमार्ग या पण्यवीथि में से होकर गुजरती, तो स्त्रियों 

१२४ : पतन श्रौर उत्थान 


घरों के द्वार बन्द कर लेतीं और बच्चों को गोद में लेकर भीतर के कक्ष 
में जा छिपतीं। मन्दिर और देवी-देवताओं के प्रकोष्ठ श्रब खाली दिखाई 
देते । यदि कोई वहाँ पूजा के लिए जाता, तो भिक्षु उसे डराते-धमकाते और 
मारपीट पर भी उतर आते। गणिकाएँ और रूपाजीवाएंँ अब राजमार्गो पर 
स्वच्छन्द रूप से विचरण किया करतीं और निर्लज्ज होकर नागरिकों से 
छेड़छाड़ करतीं । गृहस्थ उनसे भी भय खाते। वे जानते थे कि मौर्य साम्राज्य 
का समाहर्ता गणिकाओं के कुल का ही तो है। शासन-सूत्र अव या तो गणि- 
काओं और गायक-वादकों के हाथों में था और या श्रमणों और स्थविरों के । 
शालिशुक का राज्यकार्य के प्रति ज़रा भी ध्यान नहीं था । 

वाहीक देश में बौद्धधर्म का प्रचार करने के प्रश्‍न पर मोग्गलानने 
बिशेष रूप से ध्यान दिया। पुष्यमित्र ने वहीं से वह सेना एकत्र की थी, 
जिसने सिन्धु नदी के तट पर यवनों को परास्त किया था। मोग्गलान चाहता 
था कि वाहीक देश से भी सैनिक परम्परा नष्ट हो जाए और वहाँ के निवासी 
भी अहिसा-ब्रत के पालन में तत्पर हो जाएँ। अतः उसने वाहीक में सर्वत्र 
धम-महामात्यों की नियुक्ति कराई, चेत्यों और विहारों का निर्माण कराया, 
चिकित्सालय स्थापित कराए, धर्मशालाएँ बनवाई, और धर्म द्वारा जनता 
के हृदयों पर विजय पाने.का प्रयत्न किया । प्रारम्भ में वाहीक जनपदों के 
कुलमुख्यों ने मोग्गलान के इन कार्यों को आशंका की दृष्टि से देखा | एर 
धीरे-धीरे उन्होने भी अनुभव कर लिया कि इनसे जनता का हित और 
कल्याण सम्पादित होता है। उनका झुकाव भी तथागत की मध्यमा प्रतिपदा 
की ओर होने लगा। के ' 


( १८ ) 
शाकल के गणमुख्य और संघ-स्थविर 


सिन्धुतट के युद्ध में परास्त होकर यवन सेनाएँ हिन्दूकुश पर्वतमाला 
को पार कर गई थीं । पर उन्होंने भारत की विजय के विचार का परित्याग 
नहीं कर दिया था। वाल्हीकराज का पुत्र दिमित्र बड़ा वीर और महत्वा- 
कांक्षी था । अन्तियोक और एवुथिदिम जो कार्य नहीं कर सके थे, उसे 
सम्पन्न करने के लिए वह कटिबद्ध था । मोग्गलान द्वारा प्रयुक्त धर्म- ग 
की नीति के कारण वाहीक देश के जनपदों में जो शिथिलता पिछले दिव 
में आ गई थी, उसका भी उसे परिज्ञान था। यवतों के गूढ़पुरुष भारत 

शाकल के गणमुख्य भ्रौर संघ-स्थविरः १२५ 


सम्बन्ध में सब सूचनाएँ दिमित्र के पास भेजते रहते थे। उसने एक बार 
फिरभारत परआक्रमण करने की तयारी प्रारम्भ करदी । नई सेना संगठित 
की गई । शक, तुखार और युइशि युवकों को बहुत बड़ी संख्या में मृत सैनिकों 
के रूप में यवन सेना में भरती किया गया। नये अस्त्र-शस्त्र बनवाए गए। 
दिमित्र की योजना थी कि शीत ऋतु के समाप्त होते ही भारत पर आक्रमण 
कर दिया जाए। न fr 
दिमित्र की सैनिक तैयारी का समाचार देवी सुभगा ने तुरन्त गोनर्द 
आश्रम भेज दिया । उसे प्राप्त कर आचार्य दण्डपाणि बहुत चिक्तित हुए। 
उन्होंने पुष्यमित्र को बुलाकर कहा- हा 
ध Sl देश के समाचार तो तुमने सुन ही लिए होंगे, वत्स ! हमारे 
भाग्य में चैत से बैठना नहीं लिखा हैं। एक बार फिर हमें वाहीक देश 
जाकर यवनों का सामना करना होगा । __ .._ क 

'मैं उद्यत हूँ, आचाय ! केवल आपके आदंश का दर है। 

“अब विलम्ब करने का समय नहीं हैं। तुम लुरन्त अहिच्छत्र के लिए 
प्रस्थान कर दो । वहाँ से अपनी सेना को साथ लेकर शाशत -से-शीघ्र वाहीक 
पहुँच जाओ । मार्ग में नये सैतिक भरती करते जाओ । पर स 
सैनिकों से काम नहीं चलेगा । क्षुद्रक, मालव, कठ आदि hp क 
हमें एक बार फिर यवतों के विरुद्ध युद के लिए तैयार pa होगा ह 
बहुत आवश्यक है । मैं भी वाहीक जा रहां हूँ । यवनों Rb { 
उत्यन्त संकट से वहाँ के गणराज्यों को सावधान करने का आ 

दिव्या भी पुष्यमित्र के साथ चलने के लिए पा गे क 
पुत्र अग्निमित्र अभी एक वर्ष का भी नहीं हुआ था। पुष्य गा हे 
नहीं समझा कि उसे अकेला छोड़कर दिव्या भी बाल ५ | र ह ह्‌ 
अहिच्छत्र पहुँच गए । वहाँ मुत सना उनकी प्रतीक्षा ह के Rn 

मथ्रा और इन्द्रप्रस्थ होते हुए दण्डपाणिते जब Fe रे न 
किया, तो उन्हें ज्ञात हुआ कि दिप्तित्र की ml सेना द 
को पार कर चकी है, और वायुवेग से सिन्छु तदी के En 
रही है। दण्डपाणि सीधे मद्रक गए। यह जनपद असिक ( i 

ट मे † (जेहलम) तदी तक विस्तीणं था । 
के पूर्व से लगाकर पश्चिम में वितस्ता (जह ल 
दण्डपाणि यह भलीभाँति समझ गए थ कि यवन सेना ए 
की ओर बढ़ रही है, उसके कारण सिन्धुतट bo Ra 
कर सकना कदापि सम्भव नहीं होगा । अब उच्छ यही क्रियात्‌ 
होता था कि वितस्ता नदी के पूर्वी तट पर व्यूंहरचता कर ल 

सामना किया जाए । उन्हें ज्ञात था कि राजा पुरु ने इसी नदी के तट पर 
सिकन्दर से युद्ध किया था । मद्रक जनपद की स्थिति वितस्ता के समीप 
-थी,अतः उसकी सेनाएँ शीघ्र ही वहाँ पहुँच सकती थीं। दण्डपाणि चाहते 
थे कि मद्रक जाकर वहाँ के गणमुख्य से भेट करें, और उन्हें यवनों के मार्ग 
'को अवरुद्ध करने. के लिए प्रेरित करें । वह शीघ्र ही मद्रक जनपद की राज- 
धानी शाकल नगरी पहुँच गए, और सीधे गणमुख्य के घर गए। मद्रक के 
गणमुख्य सोमदेव एक सम्पन्न श्रेष्ठी थे, और शाकल के प्रधान राजमार्ग पर 
उनकी विशाल पण्यशाला थी। जब दण्डपाणि उनके प्रासाद के द्वार पर 
पहुँचे, तो द्वारपाल ने इन्हें रोककर प्रश्‍्त किया-- | 

'कहिंए, आप किससे मिलना चाहते हैं ?' | 

'गणमुख्य सोमदेव से । उनसे कहिए, गोनर्दे आश्रम से दण्डपाणि आए 
हैं। बहुत आवश्यक कार्य है, तुरन्त भेंट करना चाहते हैं ।' 

'पर इस समय गणमुख्य किसी से भेंट नहीं कर सकते । स्थविर कश्यप 
आए हुए हैं, और गणमुख्य उनसे महापरिनिर्वाण सूत्र का प्रवचन सुन रहे 


हैं । | 


| 

आप केवल मेरे आने की सूचना उन्हें दे दीजिए ।' | 

“यह असम्भव है, आचार्य | इस समय किसी को भी गणमुख्य के पास | 
आने देने की अनुमति नहीं है।' | 

विवश होकर दण्डपाणि को एक प्रहर प्रतीक्षा करनी पड़ी। जब प्रवचन 
समाप्त हो गया, तो द्वारपाल ने आचार्य के आगमन से गणमुख्य को सूचित 
कर दिया। स्थविर कश्यप अभी सोमदेव के पास ही बैठे हुए थे । दण्डपाणि 
'का नाम सुनकर उन्होंने प्रश्न किया--- 

“क्या कहा ? कौन आया है ?? 

“गोनद आश्रम के आचार्य दण्डपाणि ।' द्वारपाल ने सिर झुक्राकर कहां। 

मैं इसे भलीभाँति जानता हूँ, श्रावक ! यह ब्राह्मण अत्यन्त धूत है 
सद्धर्मं का घोर शत्रु है। पुराने याज्ञिक कर्भकाण्ड का अनुष्ठान करने में 
तत्पर रहता है। इससे सावधान रहना, श्रावक ! अच्छा, अब मैं चलता हुँ! 
५ नहीं, स्थविर ! आप अभी बैठिए। आपके सामने ही में उनसे बात॑ 
करूंगा ।' 
| श्रेष्ठी सोमदेव से अनुमति प्राप्त कर द्वारपाल आचार्य दण्डपाणि की 
| प्रासाद में ले गया। उन्हें देखकर सोमदेव अपने आसन से उठकर खड़ा 
| गया और हाथ जोड़कर बोला -- 


| 'कहिंए, आचार्य ! गोनद से इतनी दूर यहाँ आने का कष्ट आपने करे 

स्वीकार किया ? आप बड़ी दूर से आ रहे हैं। थक गए होंगे। कुछ देर 
विश्राम कर लीजिए । हाँ, आप ठहरे कहाँ हैं ?' 
| आप मेरे निवास और विश्राम की चिन्ता न कीजिए, गणमुख्य ! मेरा 
कार्य बहुत आवश्यक है। मैं चाहता हूँ कि आप तुरन्त मद्रक जनपद की 
गणसभा की बैठक बुलवाइए। मैं उसके सम्मुख ' कुछ निवेदन करना चाहता 
| १४ 
5 'पर पहले आप अपना निवेदन मेरे सम्मुख प्रस्तुत कीजिए, आचार्य ! 
उसे सुनकर यदि मैं उचित समभूगा तो गणसभा की बैठक भी बुलवा लूँगा, 
| और आपके निवेदन को उसके सम्मुख प्रस्तुत भी कर दूंगा ।' 
| 'मेरा निवेदन उचित है या नहीं, इसका निर्णय अकेले आपको तो नहीं 
करना है, गणमुख्य ! गणराज्यों की सदा से यह परम्परा रही है कि जो 
भी निवेदन या प्रस्ताव उनके सम्मुख प्रस्तुत किए जाएँ, गणसभा उन पर 
“विचार करे, और बहुमत द्वारा जो निर्णय हो उसे सब स्वीकार कर ।' 
“आप गणराज्यों की परम्पराओं को कसे जानते हैं, आचार्य ? आपके 
दक्षां देश में तो गणों की सत्ता ही नहीं है।' 
| 'मैं वाहीक देश में रह चुका हूँ, गणमुख्य ! कितनी ही गणसभाओं में 
अप निवेदन भी प्रस्तुत कर चुका हूँ ।' 
स्थविर कश्यप से अब नहीं रहा गया । आवेश के साथ उन्होंने कहा-- 
“में जानता हूँ, तुम क्या कहना चाहते हो, ब्राह्मण ! यही न कि आर्य- 
भूमि पर भयंकर संकट उपस्थित हो रहा है। यवन सेनाएं शीघ्र ही इस 
पवित्र भूमि को आक्रान्त कर लेंगी । मद्रकों का कत्तव्य हैँ कि अस्त्र-स्त्र 
धारण कर रणक्षेत्र में उतर आएँ और यवनों का संहार करने के लिए 
तुम्हारे साथ चल पड़ें।” 
हाँ, स्थविर ! सन्निकट संकट का आपको भलीभाँति ज्ञान है।' 
_ पर, ब्राह्मण ! मुद्रक लोग अब तुम्हारे बहकावे में नहीं आएंगे। अब 
उन्हें ध्म-अधर्म का ज्ञान हो गया है। वे समझ गए हैं कि हिंसा घोर पाप 
। मनुष्य को कीट-पतंग तक की हुत्या तो नहीं करनी चाहिए, और तुम 
उन्हें नर-हुत्या के लिए कहते हो ।' . 
'पर युद्ध-क्षेत्र में शत्रु के संहार को आप नर-हत्या_कैसे कह सकते हैं, 
स्थविर ?? का त 
'कौन किसका शत्रु है, श्रौर कौन किसका मित्र है ! मनुष्य स्वयं ही 
अपना शान होता है। जब वह मन, इन्द्रिय, वासना और विषयों के वशीभूत 
हो जाता है, तो अपने प्रति ही शत्रुता करने लगता हैं। मन के क्षणिक उद्वेग 


) 
| 
| 
| 
| 
| 

ही मनुष्य के सबसे बड़े शत्र, हैं । उन पर विजय प्राप्त करने का प्रयत्न करो, 
ब्राह्मण ! यवन हमारे शत्र, नहीं हैँ। उनके देशों में भी श्रमण और भिक्ष 
निरापद होकर निवास करते हैं, और निश्चिन्त होकर तथागत द्वारा प्रति: 
पादित अष्टाङ््गिक आर्यधर्म का पालन करते हैं तुम यवनों को अपना शत्र 
क्यों समझते हो, ब्राह्मण ! वे भी हमारे ही समान मनुष्य हैं ।' k 

'यवनों के अपने देश हैं, अपने राज्य है, स्थविर ! वे उनसे सन्तुष्ट क्यों 
नहीं रहते? अन्य देशों पर आक्रमण कर उन्हें जीतने का प्रयत्न वे क्यों करते 
हूँ? भारत पर आक्रमण कर उसे अपने अधीन करने का उन्हें क्या अधिकार 
है? क्या उनके इस कार्य को आप उचित असभते ?' 

“राजाओं की सदा से यह परम्परा रही है कि अपने राज्यक्षेत्र के 
विस्तार के लिए प्रयत्नशील रहें । इस भारत-भूमि को ही लो। मगध के 
राजाओं ने वत्स, अवन्ति, कोशल और काशी आदि राज्यों को जीतकर 
अपने विशाल साम्राज्य का निर्माण किया । शाक्य, वज्जि आदि गणराज्यों 
की स्वतन्त्रता का भी उन्होंने अपहरण किया । मौग्यों का श।सन इस वाहीक 
देश पर स्थापित है। क्या यह उनकी साम्राज्य-विस्तार की प्रवृत्ति का ही 
परिणाम नहीं है ? तुम यवनों को ही क्यों दोव देते हो, ब्राह्मण ?' 

` देखिए, स्थविर! सम्पूर्ण आर्यभूमि की सभ्यता और संस्कृति एक है। 
यहाँ के निवासियों के धमं, चरित्र और व्यवहार भी एकसश हैं। मगध के 
राजाओं ने इसे जो एक शासन-सूत्र में संगठित किया है, उससे इसकी शक्ति 
बढ़ी ही है। यदि वाहीक देश मौर्य साम्राज्य के अन्तर्गत है, तो इससे आप 
यह नहीं कह सकते कि यह किसी विदेशी राजा के ग्रधीन है। पर यवन 
लोग आयो से बहुत भिन्न हैं। उनकी भाषा, संस्कृति, धर्म, रहन-सहन 
सब आय से पृथक्‌ हैं। यदि वे भारत पर अपना आधिपत्य स्थापित करने 
में समर्थं हो गए, तो उनका शासन परायों का शासन होगा, अपतों का 
नहीं ।' 

तुम इस तथ्य को भूल जाते हो, ब्राह्मण, कि उदार-चरित मनुष्यों के 
लिए सम्पूर्ण पृथ्वी ही एक कुटुम्ब के समान है। तुमं यवनों को क्यों पराया 

समभते ही? उनके शासन को क्यों विदेशी कहते हो ? कुछ वर्ष हुए, 
अन्तियोक और एवृथिदिम ने हिन्दुकुश पर्वतमाला को लाँघकर कपिशः 
गान्थार में प्रवेश किया था । इन जनपदों के शासक सुभागसेन ने उस समर्प 
बड़ी बुद्धिमत्ता प्रदाशित की । उसने चुपचाप यवनों की अधीनता स्वीकार 
कर ली । परिणाम क्या हुआ?यवनराज ने सुभागसेन को ही इन जनपदों का 
शासक नियुक्त कर दिया । तुम विचार करके देखो, ब्राह्मण! यदि सुभागसेत 

यवनो का सामना करता, उनके विरुद्ध शस्त्र उठाता, तो क्या परिणाभ 
होता ? फलती-फूलती नगरियाँ ध्वंस हो जातीं, लाखों सित्रयाँ विधवा हो 
जातीं, अनगिनत वच्चे अनाथ हो जाते! कपिश-गान्धार के ये समृद्ध जनपद 
एक विशाल इमशान का रूप प्राप्त कर लेते । क्या यह उचित होता ? युद्ध 
अत्यन्त भयंकर होता है, ब्राह्मण ! ' 

क्या आपकी इष्टि में देशभक्ति और राष्ट्रीय गौरव का कोई महत्त्व 
नहीं है, स्थविर ? 

'ये सब मानसिक भावनाएं हैं, ब्राह्मण ! इस नदी या इस पर्वत तक 
का देश मेरा है, इससे परे का देश पराया है, ये विचार संकुचित मनोवृत्ति के 
परिणाम हैं। सारी पृथ्वी को तुम अपना समझो, उसके सब निवासियों को 
तुम श्रपना मानो । यवन और आर्य सब एक हैं। यदि यवन सेना सिन्धु नदी 
को पार कर वाहीक देश में प्रविष्ट हो जाती है, तो इससे क्या हानि है ? 
हम क्यों उसके मार्गे को रोकने का प्रयत्न करें ? हमें चाहिए, हम स्नेहपूर्वंक 
यवनों का स्वागत करें; अन्न, जल और धन-सम्पदा द्वारा उन्हें सन्तुष्ट करें। 
हमारे प्रेम और विनय के सम्मुख उनका सिर भुक जाएगा, उनकी हिनवृत्ति 
नष्ट हो जाएगी, और वे हमें अपना मित्र मानने लगेंगे। शत्र, को परास्त 
करने का यही उपाय है, ब्राह्मण! भगवान्‌ तथागत ने यही प्रतिपादित किया 
था । सद्धम को स्वीकार करने में ही तुम्हारा कल्याण है | 

(तो क्या आप यह चाहेंगे कि सम्पूर्ण भारत भूमि पर यवनों का आधि- 
पत्य स्थापित हो जाए ?' 

“इसमें हानि ही क्या है ! राजा का कार्य देश में शान्ति और व्यवस्था 
स्थापित रखना ही तो है । तुम्हारा यह आग्रह क्यों है कि हमारे देश में यह 
कार्य केवल ऐसा ही व्यक्ति करे जो इसी देश में उत्पन्न हुआ हो, इसी देश 
की भाषा बोलता हो और इस देश के अन्य निवासियों के जैसे ही वस्त्र 
पहुनता हो? यदि यह कार्यं यवन राजा करने लगें, तो हमें क्यों विप्रत्तिपत्ति 
होती चाहिए ? जनता के हित और सुख को सम्पादित करना केवल राजा 
का ही कायं तो नहीं है। देखो, ब्राह्मण ! हमारा बौद्ध संघ प्राणिमात्र के 
कल्याण के लिए प्रयत्नशील है। मनुष्य के हित और सुख के लिए वह कँसे- 
केसे कार्य कर रहा है । यवनों का शासन स्थापित हो जाने पर ये कार्य बन्द 
तो नहीं हो जाएंगे । ये कार्य तो हम यवनों के देशों में भी कर रहे हैं। वे 
हमारे मागे में कोई बाधा उपस्थित नहीं करते ।' 

'पर बौद्ध संघ जनकल्याण के लिए जो कार्य कर रहा है, उसके लिए 
धेन तो वह राज्यकोष से ही'प्राप्त करता है । यवन राजा बोद्ध नहीं हैं। क्या 

आप समभते हैं कि भारत पर अपना शासन स्थापित कर लेने पर वे आपको 
राज्यकोष से यथेष्ट धन प्रदान करते रहेंगे ? ' 

'बौद्ध धर्म के अनुयायी तो तुम भी नहीं हो, ब्राह्मण ! यदि तुम धर्म या 
सम्प्रदाय का प्रश्‍न उठाते हो, तो भारत के बौद्ध तुम्हारी सहायता क्यों करे ?' 

'पर हम सव भारतीय और आर्य तो हैं, स्थविर ! सम्प्रदाय-भेद होते 
हुए भी हम सबकी भाषा एक है, संस्कृति एक है, सभ्यता एक है, परम्परा 
एक है, और चरित्र-व्यवहार' एक हैं । इस देश के गृहस्थ ब्राह्मणों और श्रमणों 
का समान रूप से आदर करते हैं, सबको दान-दक्षिणा द्वारा सन्तुष्ट रखते 
हैं, और सब धर्मो व सम्प्रदायों के मूल तत्त्वों को ग्रहण करने में तत्पर रहते 
हैं। मुझमें और आपमें उतना भेद नहीं है, जितना कि हममें और यबनों में 


है।' 

हमें इस भेद को भी दूर करना होगा, ब्राह्मण! हमारी धर्म-विजय की 
नीति का यही उद्देश्य है। हम सम्पूर्ण विशव में एक धर्म और एक संस्कृति 
का प्रसार करना चाहते हैं। हम मनुष्यमात्र की एकता के पक्षपाती हैं। 
चातुरन्त संघ का यही प्रयत्न है कि सब देशों के लोग वर्ण, भाषा, जाति 
आदि के भेदभाव भुलाकर अपने को एक समभने लगें । हमारे विहार और 
चँत्य सर्वत्र विद्यमान हैं। ग्रंग, वंग, कलिङ्ग, आच्भ्र, तमिल, पाण्डय, 
वाल्हीक, यवन, पाथिव--कौन-सा ऐसा देश है ज़हाँ हमारे संघाराम और 
चैत्य न हों, और जहाँ श्रमण और भिक्षु निवास न करते हों । क्या इन देशों 
की भाषा एक है ? क्या इनके निवासी जातीय इष्टि से एक हैं ? पर भाषा, 
जाति आदि के भेद होते हुए भी इन सबमें एक प्रकार की एकता विद्यमान 
है, जिसका आधार धर्म है । जरा विचार तो करो, ब्राह्मण! हमारा यह धर्म- 


साम्राज्य कितने महत्त्व का है | पाटलिपुत्र का कोई स्थविर या श्रमण यदि - 


आज वाल्हीक के नगरों में जाए, तो क्या उसे वहाँ परायापन अनुभव होगा ? 
इसी प्रकार यदि कोई यवन स्थविर श्रावस्ती या चम्पा में जाए, तो क्या वह 
अपने को वहाँ विदेशी समभेगा? नहीं, किस लिए? क्योंकि सर्वत्र एकसदश 
विहारों की सत्ता है, सर्वत्र भिक्षुओं का रहन-सहन एकसमान है, सर्वत्र एक 
ही धर्मानुशासन का पालन किया जा रहा है । यवन और आर्य के भेद को 
महत्त्वदेकर तुम इस एकता को नष्ट कर देना चाहते हो, ब्राह्मण! इस धर्म 
साम्राज्य की तुलना में तुम उस राजनीतिक साम्राज्य को क्यों महत्त्व 
हो, जिसका आधार पशुबल है ?? | 


आधी सदी के लगभग हो गया, जब से भारत के धर्म-महामात्य यव 


देशों में कार्य कर रहे हैं। स्थविर और भिक्षु.भी वहाँ जनकल्याण में तत्पर 

हैं। भारत का कोटि-कोटि धन इन देशों में व्यय किया जा चुका है। पर 
अव तक भी यवनों ने आपके इस उपदेश को नहीं माना कि शस्त्र-विजय 
| निरर्थक और गह्य है। आपकी नीति के कारण भारत की सँन्य-शक्ति क्षीण 
हो चुकी है, और मौरयों का शासनतन्त्र अस्त्र-शस्त्रों को जरा भी महत्त्व नहीं 
देता । पर दिमित्र कितनी बड़ी सेना को साथ लेकर भारतभूमि में प्रवेश कर 
रहा है ? यह सेना क्या भारतीयों की सेवा के लिए आ रही है ? यह आर्य- 
भूमि को पदाक्रान्त कर हमारी नगरियों को ध्वंस करेगी, खून की नदियाँ 
हाएगी और स्त्रियों और बच्चों को दास बनाकर यवन देशों में ले जाएगी। 

क्या आपकी सम्मति में यह सब उचित होगा, स्थविर ? ' 

“यह सब तब होगा, जव कि हम भी यवनों के विरुद्ध शस्त्र लेकर उठ 
खड़े होंगे पर यदि हम उनके सम्मुख सिर झुका दे, उनका प्रेमपूर्वक स्वागत. 
करें, और स्नेह के साथ उन्हें गले लगा लें, तो वे क्यों हमारी नगरियों को 
व्वंस्त करेंगे, और क्यों किसी को दास बनाएंगे ?' | 

“मैं आपसे एक प्रश्‍न पूछता हूँ, स्थविर ! यदि दस्युओं. का दल श्रेष्ठी 
सोमदेव की पण्यशाला पर आक्रमण करे और उसके पण्य को लूटने लगे, तो 
श्रेष्ठी को क्या करना चाहिए ?' 

'मानव जीवन की चरम साधना यह है कि अपने सर्वस्व को दूसरों के 
लिए उत्सर्ग कर दिया जाए । वही मनुष्य बोधिसत्त्व के पद को प्राप्त कर 
सकता है जो भूखे सिह की क्षुधा को शान्त करने के लिए अपने शरीर को 
उसे सौंप दे, अन्धे को इष्टि प्रदान करने के लिए अपनी आँखें निकालकर 
दे दे, और दूसरों के लिए अपने घर, धन-सम्पत्ति और देश तक का परित्याग 
कर दे । श्रेष्ठी सोमदेव अभी श्रावक-मात्र हैं, बोधिसत्त्व का आदशे इतके 

„ लिए अभी दूर की बात है।' 
'दस्युओं द्वारा अपनी पण्यशाला को लुटते हुए देखकर इहं क्या करना 
चाहिए, मेरे इस प्रश्‍न का उत्तर आपने नहीं दिया, स्थविर! जब यह बोधि- 
सत्त्व के आदर्श के समीप पहुँच जाएंगे, तब इनका क्या कर्तव्य होगा, यह 
मुझे ज्ञात हो गया । पर अभी तो यह श्रावक हैं। इस समय इनका क्या 
कत्तव्य है ? ४ 
’ कश्यप ने इसका कोई उत्तर नहीं दिया । वह उठकर खड़े हो गए। 
| चलते हुए उन्होंने सोमदेव से कहा-- 

“मद्रक जनपद में तथागत के धर्म का अनुशीलन अभी प्रारम्भ ही हुआ 
है । यह ब्राह्मण चाहता है कि मद्रक लोग अहिंसा के मागे का परित्याग कर 
'फिर हिसा को अपना लें । ध्यान रखना, यह उन्हें कहीं पथभ्रष्ट न कर दे। 

अच्छा, अब मैं चलता हुँ । भगवान्‌ तथागत तुम्हारा कल्याण करें ! ' 
कश्यप के चले जाने पर आचार्य दण्डपाणि ते मद्रक-पणमुख्य सोमदेव 
से कहा है 
'मेरे निवेदन को आपने सुन लिया है । कहिए, आपका क्या निर्णय है? ' 
'मेरा निर्णय वही है जो आपने अभी स्थविर के श्रीमुख से सुना है ।' 
सोमदेव की बात से आचार्य दण्डपाणि को घोर निराशा हुई । अब वहाँ 
और अधिक बैठे रहना व्यर्थ था । वह उठ खड़े हुए और सोमदेव के प्रासाद 

से बाहर निकल आए । शाकल नगरी के उत्तरी भाग में भगवान्‌ अपराजित 

शिव का एक पुराना मन्दिर था । उन्होंने सोचा, रात को वहीं जाकर 

विश्राम किया जाए । एक शिखा-सूत्रधारी तेजस्वी आचार्य को सम्मुख 
देखकर मन्दिर का पुजारी सोमश्रवा उनके अभिनन्दन के लिए उठकर खड़ा 

हो गया, और हाथ जोड़कर बोला-- 

'कहाँ से पधार रहे हैं, आचायं ?' 

गोनर्द आश्रम से आ रहा हूँ। दण्डपाणि मेरा नाम हैं। एक रात 
मन्दिर में विश्राम करना चाहता हूँ ।' 

'दण्डनीति के विश्वविख्यात आचार्ये मेरा प्रणाम स्वीकार करें । मेरा 
सौभाग्य है जो गोनदं के महान्‌ आचार्य मेरे मन्दिर में पधारे हैँ? | 

स्नान और संघ्या-पुजा से निवृत्त होकर दण्डपाणि भोजन के लिए बंठ 

गए । उनकी गम्भीर मुख-मुद्रा को देखकर सोमश्रवा ने प्रश्‍न किया-- 

“आप किस चिन्ता में हैं, आचार्यं १! 
गणमुख्य सोमदेव और स्थविर कश्यप से हुई बातचीत को सुनाकर 
दण्डपाणि ने कहा-- 

'यवन आर्येभूमि पर पुनः आक्रमण करने वाले हैं। वे हिन्दूकुश पार , 
कर चुके हैं, और शीघ्र ही सिन्धु नदी को पार कर वाहीक देश को आक्रान्त 
कर लेंगे। पिछली बार गण-जनपदों की सहायता से ही पुष्यमित्र ते उतके 
मार्ग को अवरुद्ध किय्रा था । पर अब तो ये जनपद भी स्थविरो के प्रभाव में 
आ गए हैं। मुझे ग्रार्य भूमि की रक्षा की चिन्ता ही सता रही है। । 

'शाकल में बौद्धों का प्रभाव अब बहुत बढ़ गया है, आचार्य ! मद्रकके | 
कुलमुख्य अब तथागत के धर्म का अनुसरण करने में तत्पर हैं। शिव की 
पूजा के लिए अब कोई यहाँ नहीं आता ।' रे 

“क्या इस जनपद से प्राचीन सनातन घर्म का सर्वथा लोप हो गया है! 

<यह तो मैं नहीं कह सकता, आचार्य ! शाकल में अब भी ऐसे लोगों की | 
कमी नहीं है, जो भगवान्‌ शिव के प्रति श्रद्धा रखते हैं और प्राचीन याशिक | 


| 

कर्मकाण्ड में जिनका विश्वास है। पर यहाँ के स्थविर, श्रमण और भिक्षु 
दुष्ट प्रकृति के हैं। यदि कोई शिव मन्दिर की ओर रुख करे, तो उसे डराते 
घमकाते हैं । उनके आतंक के कारण अब शाकल के गृहस्थो ने इधर आना- 
जाना बन्द कर दिया है।' 

'पर गृहस्थ उनका प्रतिरोध नहीं करते, श्रोत्रिय ?' 

“भिक्षु संख्या में बहुत अधिक हैँ । साथ ही, बहुत-से ऐसे व्यक्ति भी अब 
भिक्षु बन गए हैं जो पहले दस्यु या तस्कर थे। तीक्षण प्रक्कति के ये भिक्षु 
संघाराम में पेट भर भोजन करते हैं, और रात-दिन इधर-उधर फिरते रहते 
हैं । गृहस्थों पर उनका आतंक छाया हुआ है।' 

“यही दशा क्या वाहीक देश के अन्य जनपदों की भी है ?' 

“नहीं, आचार्य ! शिवि और मालव गणों में अब तक भी वौद्ध भिक्षुओं 
का प्रवेश नहीं हुआ है । कठ, क्षुद्रक, ग्लुचुकायन आदि जनपदों में बीद्ध 
स्थविर अपना कार्य प्रारम्भ तो कर चुके हैं, पर वहाँ के निवासियों में 
अपनी प्राचीन धामिक परम्पराओं के प्रति अभी बहुत आस्था है । वाहीक 
देश में बौद्धों का प्रधान केन्द्र यह शाकल नगरी ही है। यहाँ के श्रमण और 
भिक्षु अन्य जतपदों में भी प्रचार के लिए जाते रहते हैं ।' 

“मद्रक आकर मैंने भारी भूल की है, श्रोत्रिय ! मेरा विचार था कि यह 
जनपद सिन्धु नदी के समीप है। यहाँ की सेना की सहायता से तुरन्त यवनों 
का सामना किया जा सकेगा । अच्छा होता, यदि मैं मालव और क्षुद्रक 
जनपदों में जाता । वहाँ की सेनाएँ कुछ विलम्ब से सिन्धुतट पहुँच पातीं, 
पर मुझे इस प्रकार निराशा का सामना न करना पड़ता \ 

आचार्य दण्डपाणि अपने भावी कार्यक्रम के सम्बन्ध में चिन्तन कर ही 
रहे थे कि उन्हें यवनों के सिन्धु नदी के पार कर लेते का समाचार मिला। 
न्हे ज्ञात हुआ कि यवन सेना सिच्ु को पार कर चुकी हैं और वायुवेग से 
पूर्व दिशा में बढ़ती हुई वाहीक देश के जतपदों को आक्रान्त करने में तत्पर 
है। इस दशा में उनका शाकल नगरी में ठह्रना सर्वंथा निरर्थक था । वह 
पुष्यमित्र से मिलने के लिए पूर्वं की ओर चल पड़े। अहिच्छत्र से अपनी 
मृत सेना को साथ लेकर पुष्यमित्र श्रुघ्तदेश के मार्ग से यमुना को पार कर 
चुके थे, और तेजी से वाहीक देश की ओर अग्रसर हो रहेथे। 

सिन्धु नदी को पार कर दिमित्र की सेनाएँ पूर्वं की ओर आगे बढ़ती 
गई । सिन्धु से पूर्व का प्रदेश उन दिनों पूर्वी गान्धार कहाता था, और उसकी 
राजधानी तक्षशिला थी । उसके दक्षिण-पूर्व में केकय जनपद की स्थिति थी। 
ये दोनों मौर्य साम्राज्य के अन्तर्गत थे । चिरकाल तक वंशक्रमानुगत 
राजाओं के शासन में रहने के कारण न इनमें गणसभाएँ थीं और 

न जानपद सभाएँ । तक्षशिला और राजगृह (केकय की राजधानी) के 
पुराने दुर्गं अब भी विद्यमान थे, पर वहाँ सेना और अस्त्र-शस्त्रों का सर्वथा 
अभाव था । इनके शासन के लिए मौर्य सम्रांट्‌ की ओर से वृषसेन नाम का 
कुमार नियुक्त था । जब उसके पास सँत्य-शक्ति थी ही नहीं, तो वह 
दिमित्र का सामना कैसे करता ? विना युद्ध के ही उसने आत्मसमर्पण कर 
दिया | तक्षशिला और राजगृह में दिमित्र ने यवन क्षत्रपों की नियुक्ति 
को, और वृषसेन से शासन के सब अधिकार ले लिए। पुर्वी गान्धार और 

केकय को पदाक्रान्त करती हुई यवन सेनाएँ असिक्नी (चिनाब) नदी के 

समीप तक पहुँच गई, और मद्रक जनपद में प्रविष्ट होने लगीं। जब 
यह समाचार शाकल नगरी में पहुँचा, तो तुरन्त मद्रक जनपद की गणसभा 
की बैठक बुलाई गई | स्थविर कश्यप भी उसमें उपस्थित हुए । उन्होंने 
प्रस्ताव किया कि मद्रकों के सब कुलमुख्य गणमुख्य सोमदेव के साथ शाकल 
नगरी से चार योजन बाहर जाकर दिमित्र का स्वागत करें । सारी नगरी 
को तोरणों और बन्दनवारों से सजाया जाए, पथ-चत्वरों पर मंगल-घट 
स्थापित किए जाएँ और यवन सेना के स्वागत में एक महोत्सव का आयोजत 
किया जाए। मद्रक लोग इस समय स्थविरों के इतने प्रभाव में आ चुके थे, 
कि उन्होंने सर्वसम्मति से इस प्रस्ताव को स्वीकार कर लिया । 

र दिभिन्र का स्वागत करते हुए गणमुख्य सोमदेव ने कहा, 'शाकल नगरी 
में आपका स्वागत है, यवनराज ! हुम मद्रक लोग बुद्ध, धर्म और संघ की 
शरण में आ चुके हैं, युद्ध में हमारा विशवास नहीं है, हिसा को हम पाप 
मानते हैं । आपने हज़ारों योजन की यात्रा कर हमारी इस नगरी में पधारने 
का कष्ट किया है। आप यहाँ सुखपूर्वेक निवास कीजिए । हमारी केवल यह 
इच्छा है, कि हम तथागत द्वारा प्रतिपादित अष्टांगिक आर्यमार्ग का शात्तिः 
पूर्वक ग्रनुसरण करते रह सकें । हमारी सब धन-सम्पदा आपके चरणों में 

| समपित है। स्थविर कश्यप ने हमारी आँखें खोल दी हैं । उनके उपदेशों के 
| कारण लौकिक सुख-भोग का हमारी इष्टि में कुछ भी महत्त्व नहीं रहा है।' 
| सोमदेव का स्वागत भाषण सुनकर दिमित्र अत्यन्त प्रसन्त हुए । उसका 
| उत्तर देते हुए उन्होंने कहा, “धर्म के प्रति मद्रक लोगों की जो प्रगाढ श्रद्धा 
है, उसे जानकर मुझे बहुत प्रसन्नता हुई । मैंने सुन रखा था कि भारत 
| के निवासी धन-सम्पत्ति को तृणबत्‌ समभते हैं, और परलोक में सुख की 
प्राप्ति को ही जीवन का ध्येय मानते हैं। आज इसे स्वयं यथार्थ रूप में 
देखकर मेरा चित्त प्रसन्न हो गया है। आप निर्चिन्त होकर सद्धर्मं का 
अनुसरण करते रहिए। हम उसमें किसी भी प्रकार से कोई बाधा नहीं 
डालेंगे । आपके उद्देश्य अत्यन्त महान्‌ हैं । लौकिक सुखभोग को तुच्छ मान- 
कर आप निर्वाण की प्राप्ति के लिए प्रयत्नशील हैं। पर हमारे सम्मुख भी 
एक महान्‌ उद्देश्य विद्यमान है। सम्पूर्ण पृथ्वी को एक शासन में ले आना 
हमारा लक्ष्य हैं। बहुत-से राज्यों की सत्ता ही युद्ध का कारण है । यदि सब 
| देश एक ही राजा के शासन में आ जाएँ, तो कौन किससे युद्ध करेगा ? 
जब सारी पृथ्वी यवनों के एकच्छत्र शासन में आ जाएगी, तो युद्धों की 
आवश्यकता ही नहीं रहेगी । मुझे विश्वास है कि मद्रक जनपदं के नागरिक 
मेरी योजना का स्वागत करेगे, और हमारे इस पुनीत कार्यं में पूर्ण सहयोग 
| प्रदान करेंगे । आपको यह जानकर प्रसन्तता होगी कि हमने शाकल नगरी 
। में एक यवन स्कन्धावार को स्थापित करने का निश्चय किया है । इसमें 
| बीस सहस्र यवन सैनिक रहेंगे । आपके जनपद की रक्षा का भार इन 
सैनिकों पर होगा। बाह्य शत्रुओं और आभ्यन्तर उपद्रवों से सर्वथा 
निश्चिन्त होकर अब आप शान्तिपरवेक सद्धर्म का पालन करने में तत्पर 
रह सकेंगे । पर इस यवन स्कर्‍्थावारका सब व्यय आपको उठाना होगा। । 
यवन सेना को जिस अन्त, दूध, माँस आदि पदार्थो की आवश्यकता हो, ted 
वे सब आपको प्रदान करने होंगे, और साथ ही वस्त्र, अस्त्र-शस्त्र और | 
सुरा आदि भी । उनके आमोद-प्रमोद के लिए गणिकाओं और रूपाजीवाओं 
की व्यवस्था भी आप करेंगे। मुझे विश्वास है, यह आपको स्वीकाये होगा। 
आप लोग तो इन सांसारिक पदार्थों को तुच्छ मानते हैं | वस्तुतः, ये हैं 
` भी तुच्छ ही । आपको इनकी आवश्यकता ही क्या है ? इनका भोग यवन 
f सैनिकों को करने दीजिए। हाँ, एक बात और हैं। सैंते निइचय किया है 
कि शाकल नगरी का नाम बदलकर एवुथिदिमिया कर दिया जाए आयो 
के समान हम यवन भी अपने गुरुजनों का आदर करते हैं। मेरे पितुचरण 
। सम्राट्‌ एवथिदिम आपके धर्म को आदर की इण्ट से देखते हैं। उनके ताम 

पर आज से यह नगरी एवुथिदिमिया कहाएगी । यवन और आर्य यहाँ 
साथ-साथ निवास करेंगे, भाई-भाई के समान। यह नगरी आर्यो और यवनों 
की चिरमूत्री की प्रतीक होगी । यवनों और मद्रकों की मैत्री अमर रहे ! ' 

यवनराज दिमित्र के जय-जयकार और 'यवन-मद्रक मैत्री अमर रहे' 
के घोष के साथ स्वागत-समारोह समाप्त हुआ। स्थविर कश्यप के प्रभाव 
के कारण मद्रक कुलमुख्यों ने दिमित्र के सम्मुख सिर भुका देना स्वीकार 
कर लिया था, पर सर्वसाधारण मद्रक गृहस्थ इससे प्रसन्न नहीं थे। वे एक 
प्रकार का उद्वेग और आक्रोश अनुभव कर रहे थे। जब बीस हज़ार यवन 
सैन्तिक स्थायी रूप से शाकल नगरी में स्कन्धावार डालकर निवास करते 
लगे, तो उनका यह आक्रोश और भी अधिक बढ़ गया। यवन सैनिक 
नागरिकों से उददण्डता का व्यवहार करते, मार्ग चलती युवतियों से छेड़छाड़ 
करते, पण्यशालाओं से जिस वस्तु को चाहते उठा ले जाते, सुपुष्ट गौओं को 
कृषकों के घरों से पकड़ ले जाते और राजमार्गो पर उनका वध करते । यह 
सब देखकर मद्रक युवक आक्रोश से परिपूर्ण हो जाते, पर यवनों के सम्मुख 
चे असहाय थे । एक दिन कुछ कुलमुख्य स्थविर कश्यप के पास गए, और 
हाथ जोड़कर उनसे बोले-- 

'यवन सैनिकों की गतिविधि को आप देख ही रहे हैं, स्थविर ! उनका 
व्यवहार अब हमसे अधिक सहा नहीं जाता। वे हमारी भावनाओं को जरा 
भी महत्त्व नहीं देते । क्या इसका कोई उपाय नहीं है?” 

सहिष्णुता ही इसका एकमात्र उपाय है, श्रावक ! भावनाओं के वशी- 
भूत हो जाना मनुष्य की सबसे बड़ी निर्वलता होती है। क्षणिक मानसिक 
उद्ठेग पाप के मूल हैं।' 

'पर्‌ यवनों का व्यवहार तो असह्य है, स्थविर ! वे हमारी आँखों के 
सम्मुख गोवध करते हैं, हमारी युवतियों से छेड़छाड़ करते हैं, और हमारी 
पण्यशालाओं को लूटते हैं ।” 

'देखो, श्रावक ! इस देश में शाक्त लोग भी निवास करते हैं । पशुओं 
की बलि देना उनके धामिक अनुष्ठान का अंग है। तुम इसे सहन करते ही 


या नहीं ? पशुबलि द्वारा ये शाक्त अपना ही परलोऊ बिगाड़ते हैं, तुम्हारा , 


तो नहीं | यदि यवन गोवध करते हैं, तो उन्हें करने दो तुम्हारी इससे क्या 
हानि है ? परलोक में वही कष्ट उठाएँगे, तुम तो नहीं ।' 

'पर गौएँ तो हमारी हैं, स्थविर ! बल का प्रयोग कर उन्हें पकड़ ले 
जाने का यवतों को क्या अधिकार है ?' 

“इस बलप्रयोग का फल उन्हें स्वयं भुगतना होगा, श्रावक ! ' 

'क्या हम अपनी बालिकाओं के अपहरण को भी सहते रहें, स्थविर ?' 
| धयवनों को अभी सद्धर्म का ज्ञान नहीं हुआ है। हमारे सम्पर्क में आकर 
वे धीरे-धीरे कामवासना को वश में करना सीख जाएंगे। हमें उन्हें धर्म 
द्वारा जीतना है, हिंसा से नहीं ।' 
मद्रक कुलमुख्यों को कश्यप की थातों से सन्तोष नहीं हुआ । पर वे कर 
ही बया सकते थे ? उनके जनपद पर अब यवनों का आधिपत्य स्थापित हो 
| चुका था। वे अब पूर्णतया असहाय थे। 
मद्रक जनपद को विजय कर दिमित्र पूवे में और आगे बढ़ा । इरावती 
(रावी) नदी के पूर्व में कठ जनपद की स्थिति थी। कठ लोग वीरता के 
लिए भारत-भर में प्रसिद्ध थ । उन्होंने यवन सेना का वीरतापूर्वक सामना 
किया, पर वे अकेले उसे कैसे परास्त कर सकते थे ? दिमित्र की सेना ने 
कठों की राजधानी साँकल नगरी को घेर लिया । प्रत्येक पथ-चत्वर, मार्ग 
और वीथि पर घनघोर युद्ध हुआ। जब तक एक भी कठ युवक जीवित 
रहा, लड़ाई चलती रही । पर अन्त में कठों की पराजय हुई । कोई एक 
सदी पूर्व सिकन्दर ने साँकल नगरी का बुरी तरह विध्वंस किया था। कठों 
-की शक्ति उससे बहुत क्षीण हो गई थी । उनमें जो बल शेष था, दिमित्र 
से लड़ते-लड़ते उसका भी अन्त हो गया। इसके पश्चात्‌ कठ लोग इतिहास 
से प्रायः लुप्त हो गए । क 
| दिमित्र के आक्रमण का समाचार जब मालव गण के कुल|ुख्य को 
| ज्ञात हुआ, तो वे बहुत चिन्तित हुए । उन्होंने तुरन्त अपनी गणसभा की 
) बैठक बुलाई । गणमुख्य देवभूति ने अध्यक्ष का आसन ग्रहन किया । मालव | 
कुलमुख्यों को सम्बोधन करते हुए उन्होंने कहा 
“धवन आक्रमण के समाचार आपको ज्ञात ही हैँ । दिमित्र इरावती तदी 
को पार कर कठों के विरुद्ध युद्ध में व्यापत है। वहाँ से निवटकार वर्ह उत 
मालव गण पर आक्रमण करेगा । हमें अब परस्पर विचार-विमश कर 
अपने कर्त्तव्य और नीति का निर्धारण कर लेना चाहिए \ 
ग्रामणी मातृविष्ण सिन्धुतट के युद्ध में भाग ले चुके थे। उन्हे कह 
'मालवों में वीरता को जो परम्परा अनादि काल से चली आ र ही 
|, है, अभी उसका अन्त नहीं हुआ हैं। प्रत्येक मालव युतक युद्धविद्या में 
“निष्णात है, बचपन से ही वह शस्त्र-संचालन का अभ्यास करता है। सिन्धुः 
तट के युद्ध में हम यवनों को परास्त करने में समर्थ हुए थे । पुष्यमित्र ने 
चहाँ जिस सेना को साथ लेकर यवनों से लोहा लिया था, उसमें मालव 
चीर सर्वप्रधान थे । एक बार फिर हमें यवनों का सामना करना होगा । 

मेरा प्रस्ताव है कि तुरन्त मालव सेना का संगठन प्रारम्भ कर दिया जाए। 
यदि सम्भव हो, तो क्षुद्रक गण को भी सहयोग देने के लिए आमन्त्रित 
किया जाए । क्षुद्रक हमारे पड़ौसी हैं, और वीरता की परम्परा भी उनमें 
अक्षुण्ण है । सिकन्दर के विरुद्ध मालव और क्षुद्रक सेनाएँ एक साथ मिल- 
कर लड़ भी चुकी हैं ।' 
पर गणमुख्य देवभूति इससे सहमत नहीं थे । उन्होंने कहा-- 
'यबनराज दिमित्र की सैन्य शक्ति बहुत अधिक है। यवनों के अति- 
रिक्त शक, तुखार और युइशि सैनिक भी उनकी सेना में है। इस वार 
पश्चिम की ओर से जो यह आँधी उठी है, वह अत्यन्त भयंकर है। उसे रोक 
सकना न हमारी शक्ति में है और न क्षुद्रकों की । जैसे आँधी के वेग से बड़े- 
बड़े वृक्ष लड़खड़ाकर गिर पड़ते हैं, वैसे ही यवन सेना के सम्मुख वाहीक 
देश के सब जनपद एक-एक करके धराशायी होते जा रहे हैं । केकय, अभि- 
सार और मद्रक--सब दिमित्र की अधीनता में आ चुके हैं। कठ लोग जी- 
जान से लड़ाई में तत्पर हैं, पर वे देर तक यवनों के सम्मुख नहीं टिक 
सकेगे। आचार्य चाणक्य ने ठीक कहा था कि गणों की शक्ति उनके संहृत 
होने पर ही निर्भर रहती है। पर अब इतना समय नहीं रहा है कि हम क्षुद्रक, 
शिवि, आग्रेय आदि गणों को एक संघ में संहत होने के'लिए प्रेरित कर सकें। 
हम अकेले कदापि यवनों का सामना नहीं कर सकते ।' 
“तो क्या आप यह प्रस्ताव प्रस्तुत करना चाहते हैं कि हम भी मद्रकों 
के समान यवनों के सम्मुख आत्मसमर्पण कर दें ?' ग्रामणी मातृविष्णु ने 
गणमुख्य को बीच में ही टोककर कहा । 
“नहीं, ग्रामणी ! आप पहले मेरे वक्तव्य को ध्यानपूर्वक सुन लें, फिर 
अपनी सम्मति प्रगट करें । मेरा प्रस्ताव यह है कि हमारे जनपद के दक्षिण 
में जो विशाल मरुभूमि है, मालव गण वहाँ प्रवास कर ले। गणों के लिए 
यह कोई नई बात नहीं है, यह उनकी पुरानी परम्परा है। जरासन्ध के 
निरन्तर आक्रमणों के कारण जब अन्धक-वृष्णि संघ के लिए आत्मरक्षा कर 
सकता सम्भव नहीं रहा था, तो संघमुख्य केशव ने यही प्रस्ताव अन्धकः 
वृष्णियों की संघ-सभा के सम्मुख प्रस्तुत किया था । संघ-सभा ने केशव के 
प्रस्ताव को स्वीकार कर लिया, और अन्धक-वृष्णि संघ मथुरा-वृन्दावन कें ' , 
अपने पुराने अभिजन का चिरकाल के लिए परित्याग कर द्वारिका में जा | 
बसा । जो घोर संकट उस समय मगधराज जरासन्ध के आक्रमणों के कारण 
अन्धक-वृष्णियों के सम्मुख उपस्थित हुआ था, वही आज यवनों के आक्रमण | 
से हमारे सामने है। हमारे सम्मुख तीन मार्ग हैं, या तो मद्रकों के समारत | 


| 

आत्मसमर्पण कर दें, या कठों के समान अपना सर्वेस्व स्वाहा करने को उद्यत 
हो जाएँ, और या प्राचीन काल के अन्धक-वृष्णियों के समान किसी सुरक्षित 
प्रदेश में प्रवास कर लें। पहला मार्ग मालव गण कभी भी स्वीकार नहीं 
करेगा । वह हमारे आत्मसम्मान के विरुद्ध है। दूसरे मार्ग को मैं आत्महत्या 
समता हूँ । अपने वल-अबल को इष्टि में रखकर ही शत्रु के प्रति नीति का 
निर्धारण करना चाहिए, यह नीति-ग्रन्थों का वचन है। मैं प्रस्ताव करता हूँ, 
कि मालव गण तीसरे मार्ग का अनुसरण करे.। इसी में हमारा हित हैं।' 
कतिपय अन्य कुलमुख्यों और ग्रामणियों ने भी प्रस्तुत समस्या के 
सम्बन्ध में अपने-अपने विचार प्रगट किए। सम्मति लेने पर गणमुख्य का 
प्रस्ताव बहुमत से स्वीकृत हो गया। भारी मन से मालवों ने अपने उस अभि- 
जन का परित्याग करने का निश्‍चय किया, जहाँ वे सदियों से निवास कर 
रहे थे, जहाँ उनके कुल-देवताओं के मन्दिर थे और जिसे वे अपनी धर्मभूमि 
मानते थे । जो भी अन्न, धन-सम्पत्ति और साज-सामान साथ ले जाया जा 
सकता था, उस सबको वैलगाड़ियों, घोड़ों और खच्चरों पर लाद लिया 
गया । बच्चों और वृद्धों के लिए रथों की व्यवस्था की गई। देव-मन्दिरों में 
अन्तिम बार पूजा कर पुरुषों, स्त्रियों, बच्चों, पशुओं और रथों का एक बहुत 
बड़ा सार्थ दक्षिण की ओर चल पड़ा, एक ऐसे नये प्रदेश में बस जाने के लिए 
जो एक विस्तीणं मरुभूमि के रूप में था। पगडंडियों पर चलता हुआ यह सा 
निरन्तर आगे बढ़ता गया। मालव युवकों का एक स साथ के आगे-आगे 
चल रहा था, ताकि मार्ग को साफ करता जाए, झाड़ियं को उखाड़कर रथों 
और गाड़ियों के लिए रास्ता बनाता जाए, गड्ढों को भर दे और नालों को 
पाट दे । मालवों के सार्थ को मागे में बहुत कष्ट उठाते पड़े । मरुभूमि में 
विश्राम के लिए न कहीं पान्यशालाएँ थीं, और त जल के लिए कुएँ । छः 
मास की यात्रा के अनन्तर यह सार्थे मरुभूमि के एक ऐसे प्रदेश में पहुच 
गया, चम्बल नदी के जल से {सचरित होते के कारण जहाँ हरियाली थी, 
पशुओं के चरने की जहाँ सुविधा थी, और जहाँ की भूमि भी खेती के लिए 
उपयुक्त थी । कुलमुख्यों ने वहीं पर बस जाने का निश्चय किया, और वहां 
अपना पड़ाव डाल दिया । मालव लोग बड़े साहसी और कर्मण्य थ । देखते- 
देखते उनका छोटा-सा पड़ाव एक समृद्ध तगरी के खम में परिवर्तित हो गया। 
शिवि गण ने भी मालवों का अनुसरण किया। शिवि जनपद की स्थिति 
मालव जनपद के दक्षिण-प्रद्चिम में थी । मरुभूमि में भी शिबि गण मालवों 
के दक्षिण में जा बसा और वहाँ उसने माध्यमिका के ताम से अपनी तई 


नगरी की स्थापना की । 

कठ गण का विध्वंस कर दिमित्र ने जब दक्षिणी वाहीक में प्रवेश किया 

तो उसने देखा कि मालवःऔर शिवि जनपद उजड़े पड़े हैं। न वहाँ कोई 

मनुष्य है और न कोई पशु। उनके नगर" और ग्राम अब भी विद्यमान हैं 

उनके प्रासाद, भवन, पण्यशालाएं, पानगृह आदि सब अक्षुण्ण हैं, पर सवत्र 

₹मशान की-सी शान्ति छायी हुई है। पक्षियों का कलरव तक कहीं सुनाई 

नहीं देता । यवत सँनिकों ने सब प्रासादों और पण्यशालाओं को खोल डाला 

पर उन्हें न कहीं अन्न मिला और न कोई धन-सम्पत्ति। क्रोध में आकर 

उन्होंने सब नगरों और ग्रामों को आग लगा दी । मालव और शिवि गणों 

केजो भौतिक अवशेष इस प्रदेश में अब तक भी अवरिष्ट थे, वे सब श्र 

राख के ढेर में परिवर्तित हो गए। अब दिमित्र की सेना ने पूर्वं की ओर 

प्रस्थान किया । पुष्यमित्र की सेना भी अब तक यमुना नदी को पारकर कुरु 

जांगल के प्रदेश में पहुँच गई थी । वाहीक देश से कुरु-पाञचाल आने वाला 

माग तब कुरुक्षेत्र होकर ही आता था। पुष्पमित्र की सेना यहीं व्यूह- 

रचना कर यवनों की प्रतीक्षा में तत्पर थी। थकी-माँदी यवन सेना मध्य- 

देश की ओर बढ़ती हुई जब कुरुक्षेत्र के समीप पहुँची, तो उसने आश्चर्य के 

कै साथ देखा कि एक विशाल भारतीय सेना उसका मार्ग अवरुद्ध करने के लिए 

अ I इसी समय दिमित्र को यह समाचार मिला कि यवनराज एवु- 

थ्‌ मृत्यु हो गई है। अब उसके लिए भारत में टिक सकना सम्भव 

द ब । उसने तुरन्त पश्चिम की ओर प्रस्थान कर दिया । शाकल पहुँचने 

उसे ज्ञात हुआ कि वाल्हीक नगरी में एवक्रतिदने अपने को राजा घोषित 

कर दिया है। यद्यपि एवृक्रतिद भी राजकुल का था, पर वाल्हीक के राज- 
सिंहासन का वास्तविक और न्य सी 

सेनाएँ की र न्याय्य अधिकारी दिमित्र ही था। जो भी यवन 

स में थीं, सबको साथ लेकर दिमिन्र ने सिन्धु नदी पार कर ली 

र कषिश-गान्धार होता हुआ वह वाल्हीक चला गया । 


( २०) 
Cc 
श्राचाय दण्डपाणि की नई योजना 
_ यवन सेनाएँ पश्चिम की ओर प्रस्थान कर चकी थीं । पुष्यमित्र के 
स्कन्धावार में सवंत्र उल्लास छाया हुआ था। सैनिक HE के साथ 


ह के विक कुण्डो में स्नान करने और मन्दिरों में देवदर्शन करने में 
। समय बिता रहे थे । पर दण्डपाणि और पुष्यमित्र अब भी तिदिचत्त 

नहीं थे । वे जानते थे कि दिमित्र शीघ्र ही फिर भारत पर आक्रमण करेगा । 
वे अपने पठमण्डप में बैठे हुए विचार-विमर्श में निमग्न थे, कि एक दण्डधर 
उनकी सेवा में उपस्थित हुआ। प्रणाम निवेदन के अनन्तर उसने कहा, 'कुछ 
तीर्थयात्री आपसे भेंट करना चाहते हैं, आचार्य ! ' 

थे यात्री कौन हैं, और कहाँ से आए हैं ?” 

मैंने उनसे सब कुछ पुछ लिया है, आचार्य ! ये बहुधान्यक के निवासी 

हैं, और तीर्थयात्रा के लिए कुरुक्षेत्र आए हैं। कहते हैं, आचार्ये और सेनानी 
के दर्शन करना चाहते हैं ।' 

'क्या वे कुछ समय प्रतीक्षा नहीं कर सकते ? हम एक गम्भीर प्रश्‍न पर 

विचार-विमशं में तत्पर हैं ।' 

“ने उनसे कह दिया था, आचार्य ! उनका कहना है, वे भी एक 

महत्त्वपूर्ण कार्य से ही आचारं से मेंट करना चाहते हैं। केवल दशन करना 
हौ उनका उद्देश्य नहीं हैँ । न 
“अच्छा, उन्हें उपस्थित करो यह्‌ भलीभाँति देख लेना, उनके पास 
ई अस्त्र-शस्त्र तो नहीं है ।' 
ह दण्डपाणि से अनुमति प्राप्त कर दण्डपाल तीर्थयात्रियों को अपने साथ 
ले आग्रा। दण्डवत प्रणाम कर ये आचार्य के सम्मुख खड़े हो गए। उन्हे 
आसन ग्रहण करने का संकेत कर आचार्य ने प्रशत किथा-- 

“कहिए, आप लोगों ते कैसे कष्ट किया ? 

“हम बहुधान्यक के निवासी हैं। तीर्थयात्रा करते हुए कुरुक्षेत्र आए a 
थे। यहाँ ग्राने पर ज्ञात हुआ, गोनदे आश्रम के विश्वविख्यात आचाय br | 
| दिनों कुरुक्षेत्र में ही हैं। भारतभूमि में कौत ऐसा व्यक्ति है, जो आप hi 
¥ 
|] 


| विद्वत्ता और धर्माचरण से अपरिचित हो सेनानी के वीर कृत्यों के गत | 
तो वाहीक देश के घर-घर में गाए जाते हैं। यह हमारा सौभाग्य ह | 
आज आपके दशन प्राप्त हुए ।' हे | 
'बहुधान्यक तो यौधेय जनपद में हैँ त ? 
txt [7 
षयं के कुलमुख्यों से मिलना चाहता था। पर्चिम खण्ड में 
योधेय ही हैं, जिनमें वीरता और शौय की परम्परा अब तक भी अ 
| मद्रकों से मुझे बहुत निराशा हुई। स्थविरों के प्रभाव भे मा 
| यवनों के सम्मुख आत्मसमपंण कर देने में ही अपना हित समझा स 
| और शिवि गणों ने अपने अभिजनों का सदा के लिए परित्याग कर म र 
| से प्रवास करने का निर्णय किया। उत्तका यह कार्ये वीरों के अनुरूप नहीं 
| 

हुआ। कठों के लिए मेरे हृदय में अपार आदर है। साँकल नगरी ध्वंस हो 
गई, पर कठों ते यवनों की अधीनता स्वीकार नहीं की। मुझे यौधेयों से 
बहुत आशा है। यवनराज सिकन्दर उन्हीं की शक्ति से भयभीत होकर 
व्यास नदी को पार करने का साहस नहीं कर सका था ।' 

'यौधेयों के विषय में आपकी सम्मति सुनकर हम गौरवान्वित हुए, 
आचारय ! हमारी प्रार्थना है, आप वहुधान्यक पधारने का कष्ट स्वीकार 
करे । हम यौधेय लोग कातिकेय स्कन्द के उपासक हैं। कार्तिकेय ब्रह्मण्य- 
देव हमारे कुल-देवता हैं। बहुधान्यक में उनका एक विशाल मन्दिर है, जहाँ 
कातिकी पूणिमा के दिन एक महोत्सव हुआ करता है। सव यौधेय नर-तारी 
उसमें सम्मिलित होते हैं। इस उत्सव में अब केवल दस दिन रह गए हैं। 
यौधेय लोग आपके दशन प्राप्त कर अपार तृप्ति अनुभव करेगे, आचार्य !' 

क्या मैं आप लोगों का परिचय प्राप्त कर सकता हूँ ?' 

'मेरा नाम मयूरध्वज है, आचार्य ! मैंयौधेयों के लंगवीर कुल का 
कुलमुख्य हूँ | मेरे ये साथी भी विभिन्न कुलों के कुलमुख्य हैं ।' 

“यौधेय गण के गण-पुरस्कृत पद पर आजकल कौन विराजमान है ?' 

'महासेनापति स्कन्दवर्मा। वह मत्तमयूरक कुल के कुलमुख्य हैं, और 
गतवर्ष ही गणपुरस्कृत के पद पर निर्वाचित हुए हैं ।' 

क्या यौधेय जनपद में कोई स्थायी सेना भी विद्यमान हैं ?' 

“नहीं, आचार्य ! प्रत्येक यौधेय कुमार बाल्यावस्था में ही धनृविद्या 
की शिक्षा प्राप्त कर लेता है और युवा होने तक विकट योद्धा वन जाता 
है । गणपुरस्कृत ही यौधेयों का महासेनापति भी होता है।' 

भगवान्‌ ब्रह्मण्यदेव के मन्दिर में जो महोत्सव होने वाला हैं, क्या 
उसमें वाहीक देश के अन्य जनपदों के नर-नारी भी सम्मिलित होंगे ?” 

“हाँ, आचार्य !' ` 

'आपसे मिलकर मुझे बहुत प्रसन्नता हुई, मैं अवश्य बहुधान्यक्र आऊँगा 
भौर भगवान्‌ ब्रहमप्यदेव की पूजा में सम्मिलित होऊँगा ।' 

'यौधेयगण का यह परम सौभाग्य होगा, आचार्य ! ' 

मयूरध्वज और उनके साथियों ने आचार्य दण्डपाणि से विदा ली, और 
प्रणाम निवेदन कर जब वे चले गए, तो दण्डपाणि ने पुष्यमित्र से कहा 
“यमुना और शतुट्री के अन्तवेंद में स्थित इन गणराज्यों से मुझे बहुत 
आशा है, वत्स ! मद्रक, शिवि श्रौर मालव जैसे जनपद जो कार्य नहीं कर 
सके, सम्भवतः ये उसे सम्पन्न कर सकें । प्रयत्न तो हमें करना ही है।' 
तो भब आपकी क्या योजना है, आचार्य ! ' 

“हुम बहुधान्यक जाएँगे और भगवान्‌ ब्रह्मण्यदेव के महोत्सव में 
सम्मिलित होंगे । इस अवसर पर समीपवर्ती गणों और जनपदों के बहुत- 
से कुलमुझ्ण और ग्रामणी वहाँ ग्राएँगे । हम उनसे विचार-विमर्श करगे 
और उन्हें संगठित होकर यवनों का सामना करने के लिए प्रेरित करेगे ।' 

“आपका विचार सवंथा समुचित है, आचार्य ! ' 

“हम कल प्रातः ही बहुधान्यक के लिए प्रस्थान कर देंगे। तुम्हारी सेना - 
अभी कुरुक्षेत्र में ही रहेगी । हाँ, अपने कुछ सैनिकों को भी साथ लेते चलो। 
सुना है, कतिक पूर्णिमा के दिन ब्रह्मण्यदेव के मन्दिर के प्राद्धण में अनेक- 
बिध समाजों का भी आयोजन किया जाता है, जिनमें वीर युवक अपने 
शौर्य और बल का प्रदर्शन करते हैं। तुम्हारी सेना में दशार्ण, कुरु और 
पाञ्चाल जनपदों के जो सैनिक हैं, वीरता में वे किससे कम हैं । मल्लयुद्ध, 
दौड़ आदि में जो युवक अनुपम कौशल प्रदर्शित करते हैं, उन्हें पर्णमणियों 
द्वारा सम्मानित भी किया जाता है। हमारे सैनिकों को भी अपनी वीरता 
और शौर्य प्रदर्शित करने का जो यह अनुपम अवसर मिल रहा है, उसे 
हाथ से नहीं जाने देता चाहिए । 

आपकी आज्ञा शिरोधाय हैं, आचार्य ! ' 


(GR) 
बहुधान्यक में कातिकौी पूणिमा का 
महोत्सव 


यौधेय गण की बहुधान्यक नगरी में कातिकी पुणिमा के दित बड़ी 
धूमधाम थी । सब राजमार्गो और पष्यवीथियों को पुष्पमालाओं द्वारा 
भलीभाँति अलंकृत किया गया था। नर-नारी और बालक-बालिकाएं. र 
बिरंगे सुन्दर बस्त्र पहनकर सर्वत्र घूम-फिर रहे थे । दूर-दूर के जनपदों से 
हजारों यात्री इस दिन बहुधात्यक आए हुए थे, और पान्थशालाओं में 
कोई भी कक्ष खाली नहीं रहा था। या नयशालाओं में कोई भी कक्ष 
खाली नहीं रहा था। बहुत-से यात्री पठामण्डपा म निवास 
कर रहे थे, और जिन्हें कहीं भी स्थान नहीं मिला, वे आम्रवाटिकाओं में 
डेरा डाले पड़े थे । भगवान्‌ ब्रह्मप्यदेव के मन्दिर के विशाल भ्राजग कहीं 
तिल रखने की भी जगह नहीं थी । लोग पत्रपुष्प हाथ में लेकर मन्दिर में 
प्रवेश करते और देव-द्शन कर ब्रह्मण्यदेव स्कन्द का जय-जयका करते । 

आचार्य दण्डपाणि और सेनानी पुष्यमित्र भी अपने कुछ चुने हुए सैनिकों 
के साथ बहुधान्यक पहुँच गए थे। यौधेय गण के वे सम्मान्य अतिथि धेः 
और उनके निवास की व्यवस्था गण-सभा के अतिथिभवन में की गई थी। 

मन्दिर के समीप ही एक सुविशाल रंगशाला थी, जिसमें अनेकविध 
समाजों का आयोजन किया गया था। सबसे पूर्व रथों की दौड़ हुई, और 
फिर मनुष्यों की। चार योजन की दौड़ में राजन्यगण के युवक चन्द्रमौलि 
प्रथम आए । केतकी के पुष्पों और पत्रों से निमित पर्णमणि को धारणकर 
जब चन्द्रमौलि रंगशाल। की वेदी पर उपस्थित हुए, तो उनके जय-जयकार 
से सारी रंगशाला गूंज उठी । यौधेय-गणपुरस्कृत स्कन्दवर्मा चन्द्रमौलि को 
साथ लेकर श्राचार्य दण्डपाणि के पास आए, और उन्हें कहा--“यौधेयों की 
इष्टि में इस दौड़ का बड़ा महत्त्व है, आचार्यं! जो इसमें विजयी हो जाए, 
उसका हम बहुत सम्मान करते हैं। गत अनेक वर्षो से यौधेय युवक ही इस 
दौड़ में विजयी होते रहे थे। पर इस वर्ष यह गौरव राजन्य गण को प्राप्त 
हुआ हैँं। आचार्य दण्डपाणि ने चन्द्रमौलि को श्राशीर्वाद देते हुए कहा-- 
“तुम्हारा सदा कल्याण हो, युवक ! तुम्हारा यह शौर्य भारतभूमि की रक्षा 
के लिए काम आए ।' 

अब पशुओं और मनुष्यों के युद्ध प्रारम्भ हुए । तीन सिंह पिजरों से 
छोड़ दिए गए। उन्हें चार दिन भूखा रखा गया था। क्रोध से उन्मत्त हुए 
ये सिंह ज्यों ही रंगशाला में प्रविष्ट हुए, तीन युवक खड्ग हाथ में लेकर 
उनका सामना करने के लिए उतर आए | इनमें चम्बल नदी की घाटी का 
एक सैनिक भी था, जिसका नाम वीरसेन था । वह पुष्प्रमित्र की सेना में 
गुल्मपति था । देखते-देखते सिंहों और युवकों में लड़ाई प्रारम्भ हो गई। 
रंगशाला के चारों ओर जो अपार जनसमूह एकत्र था, वह लड़ाई के इस 
दृश्य को देखकर चमत्कृत रह गया। रंगशाला में पूर्ण शान्ति छा गई। 
कितने ही युवकों ने अपनी आंखें बन्द कर लीं, और बहुत-सी स्त्रियाँ भय 
के कारण मूच्छित हो गई । कुछ क्षणों के अनन्तर दर्शकों में नई लहर का 
प्रादुर्भाव हुआ, और उन्होंने युवकों की रणचातुरी और शौर्य को देखकर 
हुर्षताद करना प्रारम्भ कर दिया। वे जय-जयकार के साथ युवकों को 
बढ़ावा देने लगे। अपने नखों और दंष्ट्रा से एक सिंह ने वीरसेन को लहू 
लुहान कर दिया, पर उस वीर सैनिक ने हार नहीं मानी। बह निरन्तर 
लड़ता रहा, और अन्त में उसने अपने खड्ग से सिह का काम तमाम कर 
दिया । सिंह के भूमिसात्‌ होते ही सारी रंगशाला वीरसेन के जय-जयकार 
से गूंज उठी। अन्य दो युवकों में से एक को सिंह ने बुरी तरह क्षत-विक्षत 

कर दिया और उसे रंगशाला से उठाकर बाहर ले जाया गया । तीसरे युवक 
ने देर तक सिंह से युद्ध किया और अन्त में वह भी अपने प्रतिद्वन्द्दी को 
परास्त करने में समर्थे हुआ। वह युवक यौधेय जनपद का निवासी था, और 
उसका नाम चण्डवर्मा था। वीरसेन और चण्डवर्मा को पर्णमणियों से 
पुरस्कृत किया गया । मल्लयुद्ध में आर्जुनायन गण के रविगुप्त ने सर्वप्रथम 
स्थान प्राप्त किया और लक्ष्यभेद में यौवेयगण के शान्तिवर्मा ने । इन्हें भी 
पर्णमणियाँ प्रदात की गई। 

सात दिन तक इसी प्रकार समाज होते रहे मल्लयुद्ध, दौड़ और 
ह्न पशुओं से युद्ध आदि के पश्चात्‌ अनेक प्रकार की प्रेक्षाएँ प्रदर्शित की 
गई, नाटक खेले गए, अभिनय किए गए और संगीत और नृत्य के आयोजन 
हुए । अन्त में एक सहभोज हुआ, जिसमें उन सब यात्रियों को आमन्त्रित 
किया गया जो भगवान्‌ ब्रह्मण््रदेव के दशत के लिए अत्य जनपदों से बहु- 
धात्यक ग्राए थे। आवार्य दण्डपाणि इस महोत्सव में सम्मिलित होकर 
बहुत प्रशन्न हुए । विशेषतया, समाजों ने उन्हे बहुत प्रभावित किया । उन्हे 
देखकर वह अनुभव कर रहे थे कि भारत के मध्य देश से वीरता और शौर्य 
की जिस परम्परा का लोप हो गया है, यमुना पार के इन जनपदों में वह 
अव भी भलीभाँति सुरक्षित हैं। आवश्यकता केवल इस वात की हैं, कि 
उसका उपयोग देश की रक्षा के लिए किया जा सके। ह 

जब महोत्सव समाप्त हो गया, तो आचार्य दण्डपाणि ने यौधेय जनपद 
की गणसभा के सम्मुख अपना निवेदन प्रस्तुत करने की इच्छा प्रकट की। 
उन्होंने यह प्रस्ताव भी किया कि जो कुलमुख्य, ग्रामणी और सेनानायक 
अन्य जनपदों से बहुधान्यक आए हुए हैं, वे भी दशक रूप में इस सभा में 
सम्मिलित हो सकें । यौधेयगण पुरस्कृत स्कन्दवर्मा ने आचार्य के प्रस्ताव 
को स्वीकार कर लिया । शीघ्र ही गणसभा की बैठक बुलाई गई । दण्डः 
पाणि का स्वागत करते हुए स्कन्दवर्मा ने कह ह | 

“हमारा अहोभाग्य जो गोनर्दे र आश्रम के महान्‌ आचार्ये श्री दण्ड- 
पाणि आज हमारे बीच में उपस्थित हैं। दण्डनीति और धनुर्वेद के 
प्रकाण्ड पण्डित हैं और वेदशास्तरों में आपकी अबाध गति हैं । हे बल 
दण्डनीति के प्रवक्ता ही नहीं हैं, अपितु साथ ही उसके प्रयोक्ता भी हैं। र 
आपके नीतिबल का ही परिणाम था,जो यवतराज अन्तियोक और एवुथिदिम 
को सिन्धुतट के युद्ध में मुँह की खाती पड़ी थी । यह आपका ही कतू त 
था, जो एक बिशाल आर्य सेना कुरुक्षेत्र के रणक्षेत्र में दिमित्र का सामना 


2 


करने के लिए सन्तद्ध हो सकी थी | मैं आचार्यपाद का स्वागत करता हू, 

और उनसे अपना निवेदन प्रस्तुत करने की प्रार्थना करता हूँ ।' 
जयघोष के बीच में आचारे दण्डपाणि अपने आसन से उठकर खड़े 
हुए और धीर-गम्भीर वाणी में उन्होंने अपना प्रवचन प्रारम्भ किया-- 
“मुझे यह देखकर अत्यन्त हर्ष हुआ है कि आपके इस जनपद में भारत 
की प्राचीन परम्पराएँ अब तक भी भलीभाँति सुरक्षित हैं। आप लोग अब 
भी भगवान्‌ कार्तिकेय स्कन्द के उपासक हैं । स्कन्द देवताओं के सेनानी 
हैं । सेनानी स्कन्द के उपासक यदि स्वयं भी वीर हों, तो इसमें आश्चर्य 
की कोई बात नहीं है। पर आज मागध साम्राज्य की सँन्यशक्ति का ह्लास 
हो चुका है । उसके सम्राट्‌ क्षात्रधर्मं को भूल गए हैं। राजाओं का कार्य 
काषाय वस्त्र पहनकर और सिर मूँडाकर परलोक की चिन्ता करना या 
निर्वाण के लिए प्रयत्न करना नहीं है । उनका कार्य खड्ग हाथ में लेकर 
दस्युओं का संहार करना और शत्रुओं से स्वदेश की रक्षा करना है। आपको 
ज्ञात ही है कि गत वर्षों में दो बार यवन सेनाएँ हमारी पवित्र आर्येभूमि 
को आक्रान्त कर चुकी हैं । उनके आक्रमण का भय आज भी दूर नहीं 
हुआ है । आप में वीरता की परम्परा श्रब भी पूर्ववत्‌ विद्यमान है। पर 
प्रश्‍न यह है कि आप अपनी शक्ति का भारत भूमि की रक्षा के लिए फिस 
प्रकार उपयोग कर सकते हैं ? आत्मरक्षा के लिए अब आप मौर्ये साम्राज्य 
पर निर्भर नहीं रह सकते । आपको अपनी रक्षा स्वयं करनी होगी। पर 
कया आप अकेले-अकेले रहकर अपने जनपदों की, अपने धर्म-मन्दिरो की, 
अपने कुल-देवताओं की, अपनी सन्तान की और अपनी घन-सम्पदा की 
रक्षा कर सकेंगे? कठ लोग वीरता में किससे कम थे? पर वे अकेले 
दिमित्र को परास्त करने में असमर्थ रहे परस्पर मिलकर संहत हो जाते 
में ही आपका श्रेय है । पर किसके नेतृत्त्व में ? क्या मौय सम्राट्‌ शालिशुक 
को अपना अधिपति मानकर ? नहीं, कदापि नहीं । पर पुष्यमित्र के रूप में 
एक ऐसा वीर इस समय आपके सम्मुख उपस्थित है, जो आपका नेतुत्तव 
करने के लिए सब प्रकार से योग्य है । यह वह वीर सेनानी है, जिसने सि 
तट पर यवन सेना को परास्त किया था। आप सेनानी के नेतृत्त्व को 
स्वीकार कीजिए, और परस्पर संहत होकर शत्रु का सामना करने के लिए 
कटिबद्ध हो जाइए। मेरा यही निवेदन है। अब आप इस पर विचार 
विमर्श करें ।” 
दण्डपाणि के प्रवचन के अनन्तर कुलिन्दगण के कुलमुख्य श्रुतधर्मा 
खड़े हुए । उन्होंने कहा-- 
“मैं आचार्य के प्रस्ताव का समर्थेन करता हूँ । पर प्रइन यह हैं कि हमारे 

वरस्पर-सहयोग का स्वरूप क्या होगा ? हम सबने मौयों को अपना नेता 
स्वीकार किया था । अब तक भी हम मौर्य सम्राट्‌ की प्रजा हैं । क्या आचार्य 
यह्‌ चाहते हैं कि हम मौर्य साम्राज्य की अधीनता से मुकत होकर पूर्णरूप से 
स्वतन्त्र हो जाएँ ? भारत की राजशकिति मौर्य साम्राज्य के रूप में संगठित 
है, क्या उसे खण्ड-खण्ड कर देना उचित होगा ? कया यह सम्भव नहीं है कि 
पाटलिपुत्र के शासनतन्त्र में शक्ति और नवजीवन का संचार किया जा सके 
और हम सब मौर्य सम्राट के झण्डे के नीचे एकत्र होकर शत्र, का सामना 
क्रें? 

अनेक अन्य कुलमुख्षों ने भी इसी प्रकार के विचार प्रगट किए । अन्त 
में यौधेय गण के लंगवीर कुल के कुलमुख्य मयूरध्वज ने खड़े होकर कहा-- 
'यह्‌ सही है कि मौर्यकुल अब निर्वीर्य हो चुका है। उससे किसी भी प्रकार 
की आशा करना निरर्थक है। पर गणराज्यों की सबसे बड़ी निर्वलता यह 
होती है कि वे परस्पर सहयोग नहीं कर पाते। आचार्य चाणक्य का कथन 
है, कि गणों की स्थिति और सत्ता संघात पर निर्भर करती है। यदि वे 
संहत होकर रहें तो अजेय होते हैं, अन्यथा नष्ट हो जाते हैं। परस्पर संहत 
हो सकना तभी सम्भव है, जबकि सब कोई किसी एक को अपनी तुलना में 
ज्येष्ठ मान लें, सब उसका नेतृत्त्व स्वीकार कर लें और उसकी अधीनता में 
रहते हुए कार्यं करें। गणों में अपनी श्रेष्ठता का विचार इतना प्रबल होता 
है कि वे स्वयं स्वेच्छापूर्वक किसी को अपने से ज्येष्ठ स्वीकार नहीं कर 
पाते एक सदी से भी अधिक हो गया, जब से हम मौर्य सम्राठों को अपना 
नेता मानते हैं। उनके प्रति आदर की भावना हममें अब तक भी विद्यमान 
है। आज के मौयं सम्राट्‌ चाहे कितने ही निर्वीय क्यों न हों, हम अब तक 
भी उनका आदर करते हैं। किसी के प्रति सम्मान की भावना बिकसित भी 
धीरे-धीरे होती है, और उसके नष्ट होने में भी समय लगता है। कया यह 
सम्भव नहीं है कि मौर्य शासनतन्त्र में फिर से शक्ति का संचार किया जा 
सके या किसी ऐसे मौर्य कुमार को पाटलिपुत्र त पर बिठाया 
जा सके जो वस्तुत: योग्य और साहसी हो। यवनों का सामना तो हमें करना 
ही है। पर मैंने जो समस्या आपके सामने प्रस्तुत की है, आचार्ये दण्डपाणि 
उस पर विज्गर करें।' 3 

विविध कुलमुख्यों के विचारों को सुनकर दण्डपाणि एक बार फिर खडे 
हुए । उन्होंने कहा -- 

'मौये शासनतस्त्र में यदि शक्ति और क्षमता होती, तो समस्या ही क्या 
थी? चन्द्रगुप्त और बिन्दुसा र द्वारा स्थापित विशाल मागध साम्राज्य लब खण्डः 


helo In Public Domain. Gurukul Kangri Collection, Haridwar 


Digitized by Arya Samaj Foundation Chennai and eGangotri 


१४८६ पतन और उत्थान 


खण्ड हो चुका है। अभी दिमित्र की सेनाएँ वाहीक देश को पदाक्रान्त करती 
हुईं कुरुक्षेत्र तक चली आई थीं। मौर्यो ने का मार्ग को अवरुद्ध करने के 
लिए क्या प्रयत्न किया ? आपके जनपदों में जो शान्ति है, क्या वह मौय 
शासनतन्त्र के कारण है? नहीं, आप अपना शासन स्वयं करते हैं, इसी 
कारण आपके जनपदों में सुख और चैन हैँ। परम्परा के अनुसार जो धन 
आप बलिरूप से मौर्य सम्राट्‌ को प्रदान करते हैं, क्या आपको ज्ञात है कि 
उसे किंस काम में किया जाता है? उसे रूपाजीवाओं और नट- 
नतंकों पर व्यय किया जा रहा है, शत्रुओं से आपकी रक्षा के लिए नहीं। 
कुलमुख्य मयूरध्वज ने जो कुछ कहा है वह सर्वादा में सत्य है। गणों की 
शक्ति संघात पर ही निर्भर होती है। संघ बनाना गणराज्यों की परम्परा 
के अनुरूप है। यदि आपके लिए स्थायी रूप से संहत हो सकना सम्भव 
नहीं है, तो कम-से-कम इस संकट के समय में तो आपको अवश्य ही परस्पर 
मिलकर कार्य करना चाहिए। बहुत-से गणराज्यों के कुलमुख्य आज यहाँ 
उपस्थित हैं। संहत होकर कार्यं करने का निश्चय करने का यह अनुपम 
अवसर है । आप इस प्रश्‍न पर विचार कीजिए । यदि आप परस्पर मिलकर 
एक न हो गए, तो आपके सम्मुख तीन ही मार्ग रह जाएंगे, या तो आप 
यवनों के सम्मुख आत्मसमर्पण कर दें, या उनसे युद्ध करते-करते नष्ट हो 
जाएँ और या मालवों के समान अपनी मातृभूमि को सदा के लिए प्रणाम 
कर किसी सुदूरवर्ती अज्ञात प्रदेश में प्रवास कर जाएँ। क्या आपको इनमें से 
कोई भी मागं स्वीकार्य होगा? यदि नहीं, तो अन्य उपाय ही क्या है, सिवाय 
इसके कि आप परस्पर संहत होकर यवनों का सामना करें । मौर्य शासन- 
तन्त्र से आप कोई आशा न रखें। उसमें शक्ति का संचार कर सकता 
असम्भव है।' 
` आचार्य दंण्डपाणि के अपना वक्तव्य समाप्त कर चुकने पर यौ थे प्रगण- 
पुरस्कृत स्कन्दवर्मा ने कहा--'मैं आप सबकी ओर से आचार्य दण्डपाणि को 
धन्यवाद देता हूँ | उन्होंने जो मार्ग हमें प्रदर्शित किया है वह वस्तुतः प्रशस्त 
है। मैं आचार्य को विश्वास दिलाता हूँ कि हम उनके प्रस्ताव पर गम्भीरता” 
पूर्वक विचार करेंगे । हम अन्य गणों के साथ सहयोग करने को उद्यत हुँ | 
यदि दिमित्र की यवन सेना ते फिर भारत-भूमि पर आक्रमण किया.ती 
यौधेय उसका सामना करने में किसी से पीछे नहीं रहेंगे ।” ॥ 
गणसभा की बैठक के समाप्त हो जाने पर दण्डपाणि और पुष्यमित्र | 
अपने निवासस्थान को लौट आए। आचार्य की मुखमुद्रा अत्यन्त गम्भीर | 
थी'। उन्हें चिन्तित देखकर पुष्यमित्र ने कहा-- - 

'कहिए, आचार्य! आप क्या सोच रहे हैं ? अव ग्रापका क्या विचार है?' 

'मयूरध्वज ने ठीक कहा था; वत्स ! गणराज्यों के लिए संहत होकर 
कार्य कर सकना बहुत कठिन हैं। यदि ये सब गणराज्य संहत हो सकते, तो 
हमारा कार्य कितना सुगम हो जाता ।' 

“मैं आपसे पहले ही कहता था, आचार्य ! मौर्य साम्राज्य के रूप में 
भारत की राजशवित अव तक भी एक केन्द्र में संगठित है। क्या हम उसका 
उपयोग अपने लक्ष्य की प्राप्ति के लिए नहीं कर सकते? उसमें केवल शक्ति- 
संचार की आवश्यकता है। भारत में न मौल सैनिकों की कमी है, न मृत 
सैनिकों और न आटविकों की । धनसम्पदा का भी हमारे देश में अभी 
अभाव नहीं हुआ है । अभाव है तो केवल एक सुयोग्य नेतृत्त्व का हैँ। क्या 
मौर्य राजकुल में एक भी ऐसा कुमार नहीं है, जो चन्द्रगुप्त और बिन्दुसार 
की परम्परा में आस्था रखता हो ? यदि युवराज भववर्मा कुक्युटविहार के 
स्थविरों के पड्यन्त्र के शिकार न हो जाते, तो क्या उनके नेतृत्व में मौय 
शासनतन्त्र में शक्ति का संचार नहीं किया जा सकता था? वह 
अब नहीं रहे, पर मौर्य राजकुल में अन्य कुमार भी तो हैं । क्या शालिशुक 
को राज्यच्युत कर किसी अन्य कुमार को सम्राट्‌ पद पर अभिषिवत नहीं 
किया जा सकता ? 

“तुम ठीक कहते हो, वत्स ! पर मौर्ये कुल में कौन ऐसा राजकुमार है, 
जो इस विशाल साम्राज्य में शक्ति का संचार कर सके ?' 

“भववर्मा का पुत्र देववर्मा अब वयस्क हो गया है। उसकी माता देवयानी 
को आप जानते ही हैं। विदर्भ देश के प्राचीन राजकुल की कुमारी है। 
बाल्यावस्था में कुछ समय गोनर्दे आश्रम में भी रह चुकी है।' 

हाँ, देवयानी का मुझे स्मरण है।' 

'देववर्मा अपनी माता का सुयोग्य पुत्र है। उसे यह भी ज्ञात है कि 
मोग्गलान ने ही उसके पिता की हुत्या कराई थी । कुकक्ुटविहार के प्रति 
उसके मन में अपार घुणा है। सञ्राटू पद के लिए वह सव था उपयुकत है, 
आचार्य ! ' ३ 

“तुम्हारी क्या योजना है ?' 

'मेरी सम्मति में आपको तुरन्त पाटलिपुत्र के लिए प्रस्थान कर देता 
चाहिए । शालिशुक को राज्यच्युत किए बिना हमारी कार्यसिद्धि असम्भव 
है। इसके लिए आपको औदानस नीति का प्रयोग करता होगा । “विषस्य 
विषमौषधम्‌' और "शठे शाठ्यं समाचरेत्‌” की नीति शास्त्रःसस्मत है। 

'क्या तुम मेरे साथ नहीं चलोगे, वत्स ?' 

“मुझे अभी यहीं रहने दीजिए, आचार्य ! यहाँ मेरा कार्यं अभी पूर्ण | 
नहीं हुआ है। मुझे अपनी सेना के सँनिकों में वृद्धि करनी है। कुरु-पाञ्चाल 
में मृत सैनिकों की कोई कमी नहीं है। मैं उन्हें अपनी सेना में सम्मिलित 
करने का प्रयतन करना चाहता हूँ | दिमित्र के आक्रमण की भी मुझे आशंका 
है। वह देर तक वाल्हीक में नहीं रहेगा। उसका सामना करने के लिए मेरा 
यहाँ रहना आवश्यक है।' 

“सम्भवतः, तुम विदिशा भी जाना चाहोगे । तुम्हें दिव्या से मिले बहुत | 
दिन हो गए हैं। कुमार अग्निमित्र की शिक्षा की भी तुम्हें चिन्ता करनी 
चाहिए । अच्छा है, एक बार विदिशा हो आओ ।' 

'अर्निमित्र अब बड़ा हो गया है, आचार्य ! गोनर्द आश्रम में प्रविष्ट 
होकर शिक्षा प्राप्त कर रहा है। दिव्या मेरे पास यहीं आने के लिए उत्सुक 
है, मेरे कार्य में सहयोग देना चाहती है। गंगा, यमुना और शातुद्रि नदियों सें 
सिचित यह प्रदेश मेरे कार्यं के लिए उपयुक्त क्षेत्र है। मैं यहाँ सेना का 
संगठन करूंगा, और दिमित्र के आक्रमण को प्रतीक्षा में रहुँगा ।' 

तुम ठीक कहते हो, वत्स! मैं आज ही पाटलिपुत्र के लिए प्रस्थान कर 
रहा हूँ।' 

“पर क्या आप इसी वेश में यात्रा करेंगे, आचार्य! श्रावस्ती के जेतवन- 
बिहार का संघ-स्थविर मज्मिम आपको भलीभाति पहचानता हैँ। उसके 
सत्री और गूढ़पुरुष मध्य देश में सर्वत्र नियुक्त हैं। हमारी गतिविधि उनसे 
छिपी हुई नहीं है। वे सब सूचनाएं मज्मिम के पास भेजते रहते हैं । आपकी 
यात्रा भी उनसे छिपी नहीं रह सकेगी ।' 

'तो मुझे क्या करना चाहिए, वत्स ! ' | 

आपको छठ्य वेश में पाटलिपुत्र जाना होगा, आचार्य ! पाटलिपुत्र में 
भगवान्‌ जयन्त का जो मन्दिर है, उसे आप जानते ही हैं। बसन्त पंचमी के 
अवसर पर यहाँ रथयात्रा का उत्सव बड़ी धूमधाम से मनाया जाता है। 
हजारों यात्री दूर-दूर के जनपदों से इस उत्सव में सम्मिलित होते के लिए 
पार्टलिपुत्र जाते हैं। आप कुछ चुने हुए सँतिकों को अपने साथ ले जाइए। 
सब साधुओं और तीर्थयात्रियों के वेश में हों। इससे किसी को आपपर | 
सन्देह नहीं होगा । जटिल तापस के भेस में रहने पर कोई आपको पहचान । 
नहीं पाएगा । स्थविरों के कुचक्र से बचने का यही उपाय है ।' | 

'औशनस नीति में भी तुम पारंगत हो गए हो, बत्स ! ' 

यह सब आपकी ही शिक्षा का तो फल है, आचार्य ! ' 

( RR) 
शालिशुक काग्रन्त 


भगवान्‌ जयन्त की रथयात्रा का उत्सव अब समीप आ गया था । दूर- 
दूर के जनपदों से हजारों साधु, महात्मा और तीर्थयात्री प्रतिदिन पाटलिपुत्र 
पहुँच रहे थे। मन्दिर का प्रांगण साधुओं, तापसों और कार्तान्तिकों 
(ज्योतिषियों ) से परिपूर्ण हो गया था। सबने वहाँ अपने आसन जमा लिए. 
थे। श्रद्धालु तीर्थयात्री जब देवदशेन के लिए मन्दिर में जाते, तो इन साधु- 
महात्माओं को भी पत्रपुष्प भेंट करते। जयन्त के मन्दिर के प्रधान पुजारी 
श्रृतश्चवा इन दिनों बहुत व्यस्त थे। उन्हें क्षण-भर का भी अवकाश नहीं था। 
दिन-भर के कार्य से श्रान्त होकर वह अपने शयनकक्ष में गए ही थे, कि एक 
वटुक उनकी सेवा में उपस्थित हुआ। हाथ जोड़कर उसने कहा-- 

'कोई जटिल तापस आपसे मेंट करना चाहते हैं, श्रोत्रिय |’ 

“क्या उनके निवास और भोजन की व्यवस्था नहीं हुई है?” 

'जैने सव व्यवस्था कर दी है। पर वह तुरन्त आप से भेंट करना चाहते 
हैं।' 

“वह कौन हैं और कहाँ से पधारे हैं ?' Pe डिक 

'मैंने पूछा था, श्रोत्रिय! पर वे बताने को उद्यत नहीं हुए। उन्ही केवल 
यह कहा कि एक आत्यथिक कार्य से श्रोत्रिय से मिलना चाहता हूँ । 

'क्या वह कल प्रात; तक प्रतीक्षा नहीं कर सकते ? ज 

'मैंने उनसे कहा था, श्रोत्रिय ! पर वह इसी क्षण आपसे भेंट करने का 
आग्रह कर रहे हैं । कोई अत्यन्त तेजस्वी महात्मा हैं।' 

'ग्रच्छा, उन्हें यहीं बुला लाओ।' र 

जटिल तापस ने श्र॒तश्रवा के शयनकक्ष में प्रवेश कर बहुत घीमे से कहा, 
“गोनद आश्रम का दण्डपाणि श्रोत्रिय श्रुतश्रवा की सेवा में सस्नेह अभिनन्दन 
निवेदन करता है।? : * 

दण्डपाणि का नाम सुनते ही श्रुतश्रवा उठकर खड हो गए। सम्मान के. 
साथ आसन अपित कर श्रतश्रवा बोले, 'अरे, आचार्य: आप । तापस का ब्रत 
आपने कब से ग्रहण कर लिया ! इस वेश में मैं आपको पहचान ही नहीं 
सका ।' त 

(द्वार को भलीभाँति बन्द कर दो, भाई! मैं एकात्त में आपसे कुछ बात 
करना चाहता हूँ । एक अत्यन्त महत्त्वपूर्ण कार्य से पाटलिपुत्र आपा हूँ। 

“आप भी कैसी बातें कर रहे है, आचार्य! मेरा अहोभाग्य है जो विद्व- | 
विख्यात आचार्य ने अपनी चरणरज से मेरी कुटी को पवित्र किया । पू्व- 
जन्म में न जाने कौनसे सुकृत किए थे, जो आज अकस्मात्‌ ही आपके दशन 
हो गए। पर पहले यह तो बताइए, आप ठहरे कहाँ हैं, और कया आपने 
भोजन कर लिया है ?' 

“इस सब की चिन्ता न करो, भाई ! मैं अकेला नही हूँ । बहुत-से साधु 
और तापस मेरे साथ हैं। हम सबने मन्दिर के प्रांगण में ही आसन जमा 
लिए हैं, और श्रद्धालु भक्त भोजन भी दे गए हैं ।' 

“पर आपको तो मैं खुले प्रांगण में नहीं रहने दूंगा, आचार्य ! आप मेरी 
इस कुटी में आ जाइए । यहाँ आपको कोई कष्ट नहीं हागा । ब्राह्मणी आपकी 
सेवा कर परम सन्तोष प्राप्त करेगी ।' 

नहीं, भाई ! मुझे मन्दिर के प्रांगण में ही रहने दो । वहाँ मुझे कोई 

है कष्ट नहीं है। तुम जानते ही हो, मोग्गलान के सत्री और गूढ़पुरुष सर्वत्र 
छाए हुए हूँ । उनकी दृष्टि से वचने के लिए ही मैंने जटिल तापस का वेश 
बनाया है । तुम्हारे पास रहने से उन्हें सन्देह हो जाएगा । मैं नहीं चाहता, 
यहाँ मेरा आगमन किसी को भी ज्ञात हो | मोग्गलान मेरे खून का प्यासा है। 
मुभे सद्धर्म का कट्टर शत्रु समझता है।' 

जैसी आपकी इच्छा, आचार्य ! आपके सम्मुख मैं क्या कह सकता हूँ ।' 

अब मेरी बात ध्यान से सुनो, श्रुतश्रवा ! स्थविरों के कुचक्र के कारण 
मौर्ये शासनतन्त्र की जो दुर्दशा हो गई है वह तुमसे छिपी नहीं है | धर्मविजय 
के आवरण में शालिशुक जिस ढंग से राष्ट्र का मदेन कर रहा है, उसे तुम 
भलीभाँति जानते हो। देश की रक्षा का उसे जरा भी ध्यान नहीं है। उसी 
की निर्वीर्यं नीति का यह परिणाम है जो सिन्धु नदी के पश्चिम के सब प्रदेश 
यवनों के अधीन हो चुके हैं । मद्रक जनपद ने भी उनकी अधीनता स्वीकार 
कर ली है। कुछ समय पूर्व यवन सेनाएँ वाहीक देश को आक्रान्त करती हुई 
कुरुक्षेत्र तक पहुँच गई थीं। दिमित्र शीघ्र ही -फिर भारत पर आक्रमण | 

करेगा । शालिशुक जैसा अकर्मण्य और अशक्त सम्राट झत्रओं से भारतः 
भूमि की रक्षा नहीं कर सकता । हमें उसे राज्ययुच्त करना होगा । आर्ये 
भूमि का इसी में हित है। मैं इसी उद्देश्य से पाटलिपुत्र आया हूँ, और इस 
पुनीत कार्य में तुम्हारी सहायता चाहता हूँ ।' | 


| ३7 'में आएका अभिप्राय समक गया हुँ, आचार्य! पर आपकी योजता क्य़ा 


'शालिशुक को राजसिहासन से च्युत कर देववर्मा को सम्राट्‌ बनाने से 

ही आर्यभूमि की रक्षा कर सकना सम्भव है। देववर्मा अव वयस्क हो चुका 
है। वह वीर हैं, और आर्य मर्यादा में आस्था रखता है। | 

'पर यह कार्य किस प्रकार सम्पन्त हो सकेगा, आचार्य ! ' f 

'औशनस नीति के प्रयोग द्वारा | हमें शालिशुक की हत्या कराके देव- 
वर्मा को सम्राट्‌ बनाना होगा ।' 

“पर इसके लिए आपने क्या उपाय सोचा है ? 

यही तो हमें विचार-विमर्श द्वारा निर्धारित करना है । अच्छा, यह्‌ 
बताओ, कया शालिशुक जयन्त की रथयात्रा में सम्मिलित हुआ करता है ? 

“होता है, आचार्य ! यद्यपि मौर्य सञ्राट्‌ वौद्ध-धमं को म चुके हैं, 
पर चिरकाल से चली आई परम्पराओं का पूर्णं रूप से परित्याग उन्होंने 
श्रभी नहीं किया है।' 5 re 

“पर सुना है कि शालिशुक तो अपने राजप्रासाद से वाहर कहीं आता- 
जाता ही नहीं है। रात-दिन रूपाजीवाओं के साथ केलिक्रीड़ा करते और. 
सुरापान में मस्त रहता है।' , 
के 'गत वर्ष तो बह्‌ रथयात्रा के उत्सव में सम्मिलितं हुआ था, आचार्य र 
इस बार वह इस अवसर पर जयन्त के मन्दिर में आएंगा या ह इसकी 
सूचना हमें दो दिनों में प्राप्त हो जाएगी । पर सम्राट यहाँ अकेले नहीं शा 
एक पुरी सेना उनके साथ रहती है। मन्दिर का प्रांगण उस समय दल 
करा दिया जाता है । साधु और तापस भी वहां नहीं रहने पाते म 
आते हैं, भगवान्‌ के रथ के पहिए पर हाथ लगाकर कुछ दान-पुण्य करते हैं, 
और प्रजाजन को दर्शन देकर राजप्रासाद को लौट जाते हैं। त 

“सम्राट्‌ की सुरक्षा का उत्तरदायित्व किस पर रहता है 

'आन्तर्वंशिक पर ।' अं न 

“इस पद पर आजकल कौन काम के न ६ ह 

“निपुणक, जो पहले अन्तःपुर के महानस में औदनिक का काय र 
था और मोग्गलान के सत्रियों का आचाय था। तिपुणक बड़ा न ह 
चालाक् है, दूसरों के गुप्तभेदों का पता लगान में वह मा 
युवराज भववर्मा की हत्या की योजना उसी ने बताई थी। अ i 
से जयन्त के मन्दिर में आ गए हैं। प्रांगण में जो साध दर में 
आसन जमाए बैठे हैं, उनमें से कितने ही तिपुणक के गृढपुष्प हैं। मन्दि 
आते-जाने वाले सब स्त्री-पुरुषों पर वे इष्टि रखते हैं। FE 

'जब झालिशुक रथ पर हाथ लगाने के लिए मध्र आएगा, 
पुजारी तो वहाँ रहेंगे न ?' 

'हाँ, आचार्य | पर उनकी भलीभाँति परीक्षा कर ली जाएगी । यह देख 
लिया जाएगा कि किसी के पास कोई अस्त्र, शस्त्र और विष आदि तो नहीँ 
है । उनके नखों और केशों तक की जाँच कर ली जाएगी । केवल वे पुजारी 
ही मन्दिर में रह सकेंगे जिन पर निपुणक को कोई सन्देह न हो ।' 

यह सुनकर आचार्य दण्डपाणि गम्भीर हो गए। उनकी मुखमुद्रा कोः | 
देखकर श्रुतश्रवा ने कहा-- | 

“आप क्या सोच रहे हैं, आचार्य ?' | 

“तुम्हारे पुजारियों में क्या कोई एसा भी है जो पवित्र आर्यभूमि और | 
सत्य सनातन वदिक घर्म की रक्षा के लिए अपनी बलि देने को उद्यत हो ?' 

है क्यों नहीं ! सोमधर्मा देश और धर्म के लिए अपने तन की बलि दे. 
देने में जरा भी संकोच नहीं करेगा ।' 

'सोमधर्मा कौन है?” 

7 'वही वटूक जो आपके साथ यहाँ आया था। बड़ा साहसी युवक है, 

देश और घमं के प्रति अगाध अनुराग रखता है। पर नरहत्या के लिए जो 

उदण्ड साहस और तीक्ष्ण वृत्ति चाहिए, वह उसमें है या नहीं--यह संदिग्ध 

! 
'शालिशुक र घात को तुम नरहत्या क्यों कहते हो, श्रुतश्चवा ! सैनिक 

लोग युद्धक्षत्र में शत्रुओं का जो संहार करते हैं, क्था तुम उसे नरहत्या 

कहोगे / उच्च उद्देश्यों की प्राप्ति के लिए हीन साधनों का अवलम्वन शास्त्र- 

सम्मत है। हमारा घर्म हिसा का निषेध करता है, पर विशेष परिस्थितियों 

में हिसा धर्मानुकूल भी होती है। अन्यथा क्षात्र धर्म का कोई अर्थ ही नहीं 

रह जाता। यदि तुम सोमधर्मा को कार्यसिद्धि के लिए उपयुक्त समभते हो, 

तो मैं तुरन्त उससे बात करना चाहूँगा ।” 

| वह उपयुक्त तो है, पर इस कार्य को वह सम्पादित कैसे कर सकेगा ? 
मन्दिर में शस्त्र को साथ ले जा सकना सर्वथा असम्भव है, आचार्य ! ' | 

क्या मन्दिर में त्रिशूलधारी शिव की कोई मूर्ति नहीं है ? ' 

ँ दै आचार्य ! भगवान्‌ जयन्त की प्रतिमा के साथ-साथ अन्य देवी |] 

आ Sd भी मन्दिर में हैं ।' 

| फर तो खड्गवा गवती दुग हाँ लि- 

| शुक के मन्दिर-प्रवेश Fs  कअ जज 

| को हटा तो गो लिया जाएगा ?” >> 

| 'यह कदापि सम्भव नहीं है परे! : देवमूर्तियों 

या उन्तके अलंकरणों को ट ! किसकी शक्ति है जो देवमूर्तियों 

'तो फिर कार्यसिद्धि में क्या वाधा है? सोमधर्मा त्रिशुल या खडगः 
द्वारा शालिशुक पर सुगमता से आक्रमण कर सकता है! | जे 
सोमधर्मा को बुलाकर सारी योजना समका दी गई। इस युवक में 
उद्दण्ड साहस था, और साथ ही देश और धमं के प्रति अगाध प्रेम भी । वह 
जानता था कि शालिशुक पर शस्त्र चलाते ही ग्रंगरक्षक सेना के सैनिक 
उसके टुकड़े-टुकड़े कर देंगे। पर आचार्य दण्डपाणि से प्रेरणा प्राप्त कर वह 
आर्यभूमि के उत्कर्ष के लिए अपने जीवन की बलि देने को उद्यत हो गया। 
मन्दिर में जाकर उसले श्रद्धापूर्वक भगवान्‌ जयन्त की पूजा की और उत्सु- 
कतापूर्वक उस क्षण की प्रतीक्षा करने लगा, जवकि देश और धर्म की बलि- 
वेदी पर उसे अपने जीवन को उत्सर्ग कर देना होगा ।' 
` रथयात्रा का मुहुर्तं अब समीप आ गया था। मन्दिर के समीप की 
पण्यवीथियों में हजारों नर-नारी एकत्र थे। वे उस समय की प्रतीक्षा कर 
रहे थे जवकि सम्राट्‌ शालिशुक राजप्रासाद से बाहर निकलेंगे, और भगवान्‌ 
के रथ के पहिए को हाथ लगाकर रथयात्रा के महोत्सव का प्रारम्भ करेंगे। 
पर मूह टलता गया, न कहीं मंगलध्त्रनि सुनाई दी और न भेरीनिनाद । 
जनता की उत्सुकता बढ़ती गई, और अनेक प्रकार की चर्चाएँ होने लगीं। 
शीघ्र ही, कुछ तूर्यंधर पाटलिपुत्र के दुगे की प्राचीर पर प्रगट हुए । उन्होंने 
सूचना दी, कि रथयात्रा का उत्सव इस वर्ष नहीं मनाया जाएगा । सम्राट्‌ 
शालिशुक का स्वर्गवास हो गया हैँ। शोभायात्रा के स्थान पर अब उनकी 
शवयात्रा निकलेगी । 
शालिशुक किस प्रकार अकस्मात्‌ ही स्वर्ग को सिधार गए, इस सम्बन्ध 
में अनेक प्रकार की चर्चाएँ होने लगीं। किसी का कहना था--अत्यधिक 
सुरापान के कारण सम्राट्‌ का हृदय अत्यन्त निर्बल हो गया म । कष्ट से 
छुटकारा पाने के लिए कल रात उन्होंने बहुत अधिक मात्रा में मद्य पी ली । 
एक बार जो नींद आई, वह फिर नहीं खुली ।' एक अन्य नागरिक ने कहा-- 
“यह्‌ वात नहीं है | शालिशुक की हृत्या की गई है । राजप्रासाद में उसके 
रुद्ध अनेक षड्यन्त्र चल रहे थे। भववर्मा की माता चारुमती और पत्नी 
देवयानी उनके खून की प्यासी थीं। यह हत्या उन्होंने ही कराई है।” कुछ 
लोग एक सर्वथा भिन्त बात कह रहें थे। उत्तका मत था कि शालिशुक की 
हया में मोग्गलान का हाथ है। गत तीन मास सें सम्राट्‌ और स्थविर के 
सम्बन्ध निरन्तर कट्‌ होते जा रहे थे। अत्यधिक सुरापान के कारण शालि- 
शुक को उचित-अनुचित और कत्तव्य-अक्तब्य का विवेक रह ही नहीं गया 
था। वह स्थविरों और श्रमणों की न केवल उपेक्षा करने लगा था, अपितु 
उनके प्रति उसका व्यवहार भी उद्दण्डतापूर्ण हो गया था। इसीसे क्र 

होकर मोग्गलान ने शालिशुक की हत्या करवा दी है। कुक्कुट विहार के इस 
संघ-स्थविर की शक्ति असीम है। मौर्य शासनतन्त्र का वास्तविक कर्ताधर्ता 
वही है। उसकी इच्छा के बिरुद्ध मागध साम्राज्य में एक पत्ता तक नहीं 
हिल सकता । अब वह शतथनुष को सम्राट्‌ पद पर अभिषिक्त करेगा । 
लोग उत्सुकतापूर्वक प्रश्‍न करते--'यह शतधनुष कौन है ? यह नाम तो 
पहले कभी नहीं सुना।' वे उत्तर देते--'अरे, तुम शतधनुष को नहीं जानते? 
झालिशुक का पुत्र है, राजप्रासाद में न रहकर कुक्क्रुटविहार में निवास 
करता है। सद्धर्म के प्रति उसके हृदय में अनन्त उत्साह है, मोग्गलानके 
कथन को वह्‌ ब्रह्मवाक्य समझता हैं | देख लेना, अब वही सम्राट्‌ बनेगा ।' 
पाटिलपुत्र के राजमार्गों, पथ-चत्वरों और पण्यवीथियों में सर्वत्र इसी 
प्रकार की चर्चाएँ हो रही थीं। तथ्य का किसी को भी ज्ञान नहीं था । सब 
कोई उत्सुकतापूर्वक भावी घटनाओं की प्रतीक्षा कर रहे थे। 
शालिशुक के देहावसान के समाचार से आचार्य दण्डपाणि बहुत प्रसन्न 
हुए। सोमधर्मा को अपने पास बुलाकर उन्होंने कहा--'भगवान्‌ जयन्त तुमसे 
कोई और भी अधिक महत्त्वपूर्ण कार्य लेता चाहते हैं, वत्स ! आय॑भूमि 
और सत्य सनातन धर्म की रक्षा और उत्कर्ष के लिए अपने जीवन का उत्सर्ग 
कर दने का जो संकल्प तुमने किया था, उस पर दृढ़ रहो। हमारा कार्य अभी 
समाप्त नहीं हुआ है। मोग्गलान के कूचक्र का अन्त करने के लिए तुम्हारे 


= 


जसे कितने ही युवकों को अपने जीवन की बलि देनी होगी, वत्स ! ' 


( २३ ) 
देवी दिव्या का नप्रपहरण 


है विदभं देश से एक सार्थ विदिशा आया हुआ था। उसका सार्थवाह 
नदत्त नाम का एक श्रेष्ठी था, जो अमरावती नगरी का तिवासी था। | 
विदभे की कार्पास बहुत प्रसिद्ध थी,और उत्तरापथ में उसकी अत्यधिक माँग 
| थी । धनदत्त के साथ में सैकड़ों वाहून और ऊंट थे, जो सब कार्पास से लदे 
| र ह र पण्य क धेनदत्त कुरु, पाञ्चाल और कोशल जा 
|| = सार्थ के व्यापारियों, पशुओं और पण्य की रक्षा के लिए बहुत-से 
| सशस्त्र सेनिक भी उसके साथ थे । कं 
| Fe क को पुष्यमित्र से अलग रहते हुए बहुत समय हो चुका था। 
| अग्निमित्र अब _ 8 हो गया था, और शिक्षा के लिए गोनदे आश्रम में 

तिवास करने लगा था। विदिशा में अकेले रहते हुए दिव्या का मन नहीं 
लगता था। वह चाहती थी कि शीघ पुष्यमित्र के पास चली जाए और 
उनके कार्य में सहायता करे। उसे वे दिन रह-रहकर स्मरण आते थे, जबकि 
उसने भी अपने पतिदेव के साथ वाहीक देश की यात्रा की थी, और सिन्धुः 
तट के युद्ध में हाथ भी वंटाया था । यह जानकर कि विदर्भ देश का एक 
सार्थ उत्तरापथ जा रहा है, उसे बहुत प्रसन्नता हुई । वह तुरन्त धनदत्त से 
मिलने गई और अपना परिचय देकर कहा-- 

'मैं उत्तरापथ जाना चाहती हूँ, श्रेष्ठी ! मुझे अपने साथ ले चलिए। 
क की परम्परा के अनुमार जो भी शुल्क प्रदेय होगा, मैं सहर्ष प्रदात कर 
दूंगी ।' 
. “पर उत्तरापथ की यात्रा निरापद नहीं हैं, भद्रे | उका मार्ग अत्यन्त 
बिकट है। चम्बल की घाटी में दस्थुओं की बहुत-सी श्रेणियाँ विद्यमान हैं 
जो केवल लूटमार पे ही सन्तुष्ट नहीं हो जाशी, अपितु यात्रियों की हत्या में 
भी संकोच नहीं करतीं । इस घाटी से जाते हुए हमें न जाने कितने संकटों 
का सामना करना पड़ेगा । किसी स्त्री को साथ ले जाने की उत्तरदायिता 
स्वीकार कर सकना मेरे लिए सम्भव नहीं है।' 

'मैं दस्युओं से नहीं डरती, श्रेष्ठी ! एक बार पहले भी इस मार्ग से 
यात्रा कर चुकी हूँ ।' 
_ 'पर तब पुष्य्रमित्र आपके साथ थे | वह एक विकट योद्धा हैं, और उन 
जसा वीर इस समय भारतभूमि में अव्य कोई नहीं है।' 

'मैं उन्ही की सह्धमिणी हूँ, श्रेष्ठी | दस्यु मेरा कुछ नहीं बिगाड़ 
सकते । मैं पुरुष-वेश में आपके साथ रहूँगी ।' 

“परम प्रतापी सेनानी पुष्यमित्र की जीवन-संगिनी के सम्मुख मैं क्या 

ह्‌ सकता हूँ । आपकी आज्ञा मुझे शिरोधाय है। हम कल प्रातः ही विदिशा 
प्रस्थान कर रहे हैं । आप यात्रा की सब तैयारी कर लीजिए। 
_ थत्रा के लिए मुझे तैयारी ही क्या करती है, श्रेष्ठी आज रात ही 
में आपके सारथे में सम्मिलित हों जाऊँगी, एक सँतिक के वेश में, कवच पहने 
हुए और अस्त्र-शस्त्र धारण किए हुए। पर एक बात का ध्यान रखें, किसी 
को यह ज्ञात न होने पाए कि मैं स्त्री हूँ । सब कोई यही समरे कि विदिशा 


` सेआपने एक नया सैनिक सार्थं की रक्षा के लिए अपनी रक्षकसेता में 


_ 


झे क्या शुल्क देना होगा ?' 


i 


भरती कर लिया है। पर हाँ, यह तो बताइए, सार्थे के साथ चलने के लिए 

साथ रहेंगी, तो मैं आपको वही शुल्क प्रदान करूंगा जो अन्य सैनिक्ों को 
देता हूँ। मेरे इन सैनिकों की भृति एक सुवर्ण-निष्क प्रतिदिन है । सौ दिनों 
'की भृति मैं अग्रिम रूप में प्रदान किया करता हूँ । सार्थो की यही परम्परा 
'है। मैं जानता हूँ कि सेनानी पुष्यमित्र की सहधमिणी को अपना एक भृत 
सैनिक समझने और उन्हें भृति प्रदान करने का साहस यह तुच्छ श्रेष्ठी नहीं 
'कर सकता। पर हम सार्थवाहों के भी कतिपय चरित्र और व्यवहार हैं, 
'जिनका पालन करना मेरे लिए अनिवार्य है। जब आप सैनिक के रूप में मेरे 
सार्थ के साथ रहेंगी, तव उसकी भृति भी आपको स्वीकार करनी ही होगी! | 
'पर भृति स्वीकार करना सेनानी पुष्यमित्र की जीवनसंगिनी की मानः 
मर्यादा के अनुरूप नहीं होगा, श्रेष्ठी ! ' 
आप उसे भृति के रूप में न लें, भद्रे ! मेरी तुच्छ भेंट समभकर 
न स्वीकार कर लें । मुझे ज्ञात है कि सेनानी पुष्यमित्र आर्यभूमि की रक्षा के 
५ लिए एक शक्तिशाली सेना के संगठन में तत्पर हैं। मैंने यह भी सुना है कि 
क्र आग्रेय, रोहितक आदि जनपदों के श्रेष्ठियों ने इस पुनीत काय के लिए 
कोटि-कोटि धनराशि प्रदान की है। उन श्रेष्ठियों के सम्मुख मेरी स्थिति ही 
कया है? मैं तो एक तुच्छ वैदेहक हूँ। कार्पास का मेरा कारोबार है। इस 
पण्य को लेकर देश-विदेश भटकता फिरता हूँ । जो द्रव्य मिल जाए, उससे 
बाल-बच्चों का निर्वाह: करता हूँ । पर सेनानी पुष्यमित्र ने यवतों के 
आक्रमणा से भारत भूमि की रक्षा करने के लिए जिस महान्‌ यज्ञ का 
अनुष्ठान किया है, उसमें मैं भी अपनी ओर से आहुति देना चाहता हुँ। ये 
एक शत सुबर्ण मुद्राएँ स्वीकार कर मुझे अनुगहीत करें |! 
सूर्योदय से पर्व ही श्रेष्ठी घनदत्त के सार्थ ने विदिशा नगरी से प्रस्थान 
कर दिया। विदिशा से चार योजन दूर देवपत्तन नाम की एक छोटी-सी 
पल्ली थी। वहाँ पहुँचते-पहुँचते साँझ हो गई, और सार्थ ने वहीं पड़ाव | 
डाल दिया । देवपत्तत एक छोटी-सी पहाड़ी की उपत्यका में स्थित था, | 
Hs वहाँ केवल पाच-सात सौ घरों की बस्ती थी । विदिशा के समीप होते 
कारण घनदत्त को यहाँ किसी संकट की आशंका नहीं थी । अंधेरा होते 
से पूर्व ही सार्थ ने एक विशाल शिविर का रूप धारण कर लिया। 
|| प fd खड कर दिए गए, और सार्थ में सम्मिलित सब वैदेहक 
|| ड लए चले गए। शिविर की रक्षा के लिए सैनिक पहरे पर नियुक्त 
२ इए गए । किसी को सदेह न हो, इसलिए दिव्या को भी पहरे पर 
|| खड़ा कर दिया गया। जब आकाश में तारे निकल आए और शिविरमें 
| सर्वत्र शान्ति छा गई, तो सात भिक्षु उत्तर की ओर से आए और उन्होंने 

अहरियों से कहा-- 
“क्या हम आज रात यहाँ विश्राम कर सकते हैं, नायक ?' 
आप कौन हैं, कहाँ से आए हैं और कहाँ जा रहे हैं ?' गुल्मपति पद्म- 
| बर्मा ने प्रस्न :किया । 
| “हम भिक्षु हैं, मथुरा से आए हैं और साञ्ची जा रहे हैं । कोई छ: मास 
हुए तीर्थयात्रा के लिए चले थे । कपिलवस्तु, सारनाथ, लुम्बिनीवन, बोघ- 
गया; पाटलिपुत्र, राजगृह, काशी, श्रावस्ती आदि के सब तीर्थों की यात्रा 
'कर चुके हैं। अब मथुरा होते हुए साञ्ची जा रहे हैं। जहाँ-जहाँ भगवान्‌ 
'तथागत की अस्थियाँ विद्यमान हैं, उन सब चैत्यों का दर्शन और पुजन करने 
का संकल्प किया है। साञची भी इसी प्रयोजन से जा रहे हैं ।' 
'तो आप हमसे क्या चाहते हैं ?' 
“रात्रिभर के लिए विश्राम, और यदि असुविधा न हो तो भोजन भी।' 
'पर इसकी अनुमति तो केवल सार्थवाह ही प्रदान कर सकते हैं, भन्ते! ' 
हमारी ओर से उनकी सेवा में विनम्र निवेदन करने की दया करें, 
सेनापति ! भगवान्‌ तथागत आप सबका कल्याण करेंगे ! दिन-भर की 
यात्रा से हम बहुत थक गए हैं। आज कहीं भोजन भी प्राप्त नहीं हुआ।' 
'पर सार्थवाह अपने शयन-कक्ष में चले गए हैं। उनका आदेश है, कि 
"रात्रि के समय किसी भी व्यक्ति को शिविर में त प्रविष्ट होने दिया जाए।' 
“भगवान्‌ तथागत की जो इच्छा, आज रात भूखे ही सो जाएँगे । यात्रा 
भें कष्ट तो उठाने ही पड़ते हैं। यदि हम शिविर के बाहर उस वटवृक्ष के 
नीचे आसन जमा लें, तो कोई मना तो नहीं करेगा ? सैनिकों से हमें बहुत 
डर लगता है, खड्ग और धनुषवाण देखकर कंपकंपी-सी चढ़ने लगती है ।' 
| दिव्या इस वार्तालाप को सुन रही थी । उसके हृदय में भूखे-प्यासे, थके- 
| माँदे भिक्षुओं को देखकर दया उमड़ आई | उसने गुल्मपति से कहा-- 
| 'अभी बहुत रात नहीं हुई है, नायक ! ये मिक्षु बहुत थके हुए हैं। साथ 
| ही, भूखे भी हैं। इनकी सहायता हमें करनी ही चाहिए | यदि आपकी अनु- 
भति हो, तो मैं महानस जाकर कुछ खाद्य-सामग्री ले आऊँ। भोजन खाकर 
ये वटवृक्ष के नीचे सो रहेंगे । इसमें हमारी क्या हानि है ?' 
| दद्ध तथागत तुम्हारा कल्याण करेंगे, तरुण सैनिक ! तुम्हारे हृदय 
| में दया णे तुम दूसरों का दुःख समभते हो। तुम्हारी कृपा से हम अकिञ्चन 


भिक्षुओं को आज भिक्षा अवश्य मिलेगी ।' 9 
| त पद्मवर्मा ने।यह सुनकर दिव्या से कहा---सार्थे के तियमों का 
| उल्लंघन कर सकना बहुत कठिन है। मैं स्वयं सार्थवाह घतदत्त के पास 

जाता हुँ । यदि उनकी अनुमति हुई, तो मैं स्वयं ही महानस से खाद्य-सामग्री 
लेता आऊंगा। तीन सँनिक मेरे साथ चलें, शेष सब यहीं पहरा देते रहें |” 
गुल्मपति का जाना था कि सातों भिक्षु प्रहरियों पर टूट पड़े प्रहरी 
उनके आक्रमण के लिए तैयार नहीं थे। अकस्मात्‌ आक्रमण से वे किकत्तैव्य- 
विमूढ़ हो गए। बात की बात में दस सैनिक घायल होकर धराशायी हो 
गए । कोई दो घड़ी बाद जब गुल्मपति पद्मवर्मा भोजन लेकर वापस लौटा, 
तो उसने देखा, भिक्षुओं का कहीं पत! नहीं है और प्रहरी भूमि पर पड़े 
कराह रहे हैं । घ्यानपूर्वक देखने पर उसे ज्ञात हुआ कि दिव्या इन घायल 
सैनिकों में नहीं है। भिक्षु उसे बन्दी बनाकर अपने साथ ले गए थे। 


(ह) 
सम्राट्‌ देववर्मा 


शतुद्रि और यमुना की अन्तर्वेदी में अपने कार्य को समाप्त कर सेनानी 
पुष्यमित्र अब पाञचाल जनपद आ गए थे, और अहिच्छत्र को केन्द्र बनाकर 
संन्य-संगठत में तत्पर थे । शालिशुक की मृत्यु का समाचार जब पुष्यमित्र 
को ज्ञात हुआ, तो उनक्रे लिए अहिच्छत्र में रह सकना सम्भव नहीं रहा। 
जिस अवसर की वह चिरकाल से उत्युकतापूर्वक प्रतीक्षा कर रहे थे, वह 
अब उपस्थित हो गया था। उन्होंने एक सेना के साथ तुरन्त पाटलिपुत्र के 
लिए प्रस्थान.कर दिया | 
पार्टलपुत्र में इस समय अराजकता छाई हुई थी । राजप्रासाद, 
अन्तःपुर और कुक्कुटविहार- सब षड्यन्त्रं के केन्द्र बने हुए थे। मोग्गलान 
शतधनुष को सम्राट्‌ बनाना चाहता था, पर अन्तःपुर में उसके विरोधियों 
का पक्ष प्रबल था। आत्तर्वशिक्र सेना अभी विद्यमान थी, पर 
निपुणक जैसे अयोग्य और अशक्त सेनानायक के कारण उसमें भी अनुशासन 
नहीं रह गया था | शातधनुष के विरोधियों ने वीरवर्मा नाम के एक गुल्मपति 
को अपना नेता चुन लिया, और उमे आन्तर्वशिक घोषित कर दिया । 
परिणाम यह हुआ कि राजप्रासाद ने एक रणक्षेत्र' का रूप धारण कर 
लिया। प्रासाद की सब वीथियों और अड्रालिकाओं में सैनिकों ने मोरे 
बना लिए और लडाई प्रारम्भ हो गई। जो दशा राजप्रासाद की थी, वही 
पाटलिपुत्र की भी थी। सर्वत्र सैनिकों की टोलियाँ अपने विरोधियों की 
खोज में इधर-उधर फिर रही थीं। पण्यशालाओं, पानगृहों और नृत्यशालाओं 


aS SN" In Public Domain. Gurukul Kangri Collection, Haridwar 


Digitized by Arya Samaj Foundation Chennai and eGangotri 


सम्राट्‌ देववर्मा : १६१ 


Fd ह वन्द कर दिए थे, और गृहस्थ अपने घरों से बाहर नहीं 
ह दशा थी, जब पुष्यमित्र सोण नदी को पार कर पाटलि पुत्र के 
पश्चिमी महाद्वार पर आ पहुँचे। राज्यसंस्था का मूल “दण्ड” होता है। 
दण्डशक्ति जिसके हाथों में हो, बही शासन-सूत्र का संचालन कर सकता 
है। मौर्य शासनतन्त्र के पास न सैन्यशक्ति थी, और न देश में व्यवस्था 
क की क्षमता। मयूरध्वज और निपुणक जैसे विलासी और निर्वीर्य 
व्यक्ति जिस शासन के कर्णधार हों, पुष्यमित्र की सुसंगठित सेना के सम्मुख 
वह कब तक टिक सकता था ? बिना किसी युद्ध के पुष्यमित्र की सेना ने 
पाटलिपुत्र में प्रवेश कर लिया । जनता ने उत्साह के साथ उसका स्वागत 
किया । महीनों की अराजकता और अशान्ति के पश्चात अब पाटलिपुत्र में 
व्यवस्था स्थापित हुई। मयूरध्वज, निपुणक और उनके साथियों के सम्मुख 
अब केवल यह मारग रह गया कि कुक्क्रुटविहार जाकर आश्रय ग्रहण करे । 
शतधनुष तो बहाँ था ही। 
देववर्मा का मार्ग अब निष्कण्टक हो गया था । उसे सम्राट घोषित कर 
दिया गया। नई मन्त्रिपरिषद्‌ में वीरवर्मा को आत्तर्वशिक का पद दिया 
गया, और शिवगुप्त को सन्निधाता का। शिवगुप्त देवगुप्त का पुत्र था, 
अपने पिता के समान ही योग्य और सर्वोपधाशुद्ध । सेनानी पुष्यमित्र 
को प्रधान सेनापति का पद प्रदान किया गया और विशाल मौर्य साम्राज्य 
की रक्षा का भार उन्हीं को सौंप दिया गया। आचार्य दण्डपाणि अब बहुत 
मसन्न थे । जिस महान्‌ उद्देश्य को सम्मुख रखकर उन्होंने गोनदं आश्रम से 
एिथान किया था, वह अब पूर्ण हो चुका था। मौर्य साम्राज्य के राजः 
सिहासन पर अब एक ऐसा कुमार आरूढ़ था, जिसकी क्षात्रधर्म में आस्था 
Fa । दण्डपाणि चाहते थे, कि अब अपने आश्रम को लौट जाएँ और दण्डः 
ते का अध्यापन पुनः प्रारम्भ कर दें । पुष्यमित्र को बुलाकर उन्होंने 
र कार्यं अब पूर्ण हो गया है, वत्स! अब मैं अपने आश्रम को लौट 
चाहता हूँ। वटुकगण वहां मेरी प्रतीक्षा कर रहे होंगे ।! | 
के र अभी देववर्मा की स्थिति सुरक्षित नहीं है, आचाय ! मोग्गलान 
जप का अभी अन्त नहीं हुआ हैं। शतधनुष, तिपुणक और मयूरध्वज 
। ज विहार में Be देववर्मा के विरुद्ध षड्यन्त्रों में तत्पर 
नहीं होगा इन कुचक्रों का अन्त नहीं किया जाएगा, हमारा काये पूर्ण 
पर इसके लिए मेरी क्या आवश्यकता है, वत्स! तुम्हारी जिस सेना 

ने सित्धुतट के युद्ध में यवनों को परास्त किया था, क्या वह कुक्कुटविहार 
को भूमिसात्‌ नहीं कर सकती ? _ 
“कर क्यों नहीं सकती, आचार्य ! सँन्यशक्ति का प्रयोग कर एक क्षण 
में कुबकुटविहार के सब षड्यन्त्रों का अन्त किया जा सकता है। पर एक 
बिहार के विरुद्ध शस्त्र-शक्ति का प्रयोग क्या उचित होगा, आचार्यं ! 
भारत की जनता ब्राह्मणों और श्रमणों का समात रूप में आदर करती है, 
सबको दान-दक्षिणा द्वारा सन्तुष्ट रखती है, सबके उपदेशों का सम्मानपूर्वक 
श्रवण करती है, और सबके प्रति श्रद्धाभाव रखती है। काषाय वस्त्र धारी 
स्थविरो, श्रमणों और भिक्षुओं के विरुद्ध शास्त्रों के प्रयोग को वह कभी 
सहत नहीं करेगी । इससे जनता हमारे विरुद्ध हो जाएगी । कोई शासन तव 
तक स्थिर नहीं रह सकता, जब तक कि जनता की सद्भावना उमे प्राप्त 
नहो।' 
'तो तुम क्या चाहते हो, वत्स ! ' 
“मोग्गलान के कुचक्र का अन्त करने के लिए औशनस नीति का प्रयोग 
किया जाए। इस नीति के आप न केवल प्रवक्ता है, अपितु प्रथोक्ता भी हैं।' 
“पर औशनस नीति में भी हत्या के उपाय का आश्रय लेना पड़ता है, 
वत्स ! जिन निर्वीर्यं व्यक्तियों के हाथों में मौय शासन-सूत्र देकर मोग्गलान 
अपने जघन्य उद्देश्यों को पूर्ण करना चाहता है, उनका अन्त करने के लिए 
हमें हत्या का ही आश्रय लेना होगा। देववर्मा के जिन विरोधियों ने अब 
कुक्कुटविहार में आश्रय ग्रहण किया हुआ है, सब भिक्षुवेश में हैं। यदि 
ह नीति द्वारा उनकी हत्या की गई, तो क्या जनता उद्विग्न नहीं 
i वह ओशनस नीति ही क्या है, जिससे घटना का यथार्थ रूप प्रगट हो 
जाए ? पार्टलिपुत्र में जो भी व्यक्ति देववर्मा के विरोधी और दातधनुष के 
पक्षपाती हैं, वे सब ग्राज काषाय वस्त्र धारण कर कुक्कुटबिहार में निवास | 
कर रहे हैं। हम भी अपने कुछ सैनिकों को वहाँ भेज देगे। वे भिक्षुवेश 
धारण कर लेंगे, और तथागत के धर्म में अत्यधिक श्रद्धा प्रदर्शित करेंगे 
| शीघ्र ही, उन्हे मोग्गलान का विद्ववास प्राप्त हो जाएगा । मिक्षुवेशधारी 
| खा थे सैनिक रा पाते ही शतधनुष, निपुणक आदि का घात कर 
|| दगे। त समभगी, पारस्परिक कलह के कारण ही उनकी मृत्यु हुई है। 
| ओशनस नीति के प्रयोग में तुम मुझसे भी अधिक कुशल हो गए ही, 
| वत्स ! तुम्हारे जैसे शिष्य पर मुझे ग्व है।' 
| 'मैं आपका विनम्र शिष्य हूँ, आचार्य ! देववर्मा की स्थिति को घुर 

क्षित रखने के लिए अभी हमें आपके नेतृत्व की बहुत आवश्यकता है । मेरे 
इस अनुरोध को स्वीकार कीजिए, आचार्य ! ' 
दण्डपाणि पुष्यमित्र की सानुरोध प्रार्थना को अस्वीकार नहीं कर सके | 
वह पाटलिपुत्र रहने और मौर्य शासनतन्त्र का नेतृत्व करने को उद्यत हो 
गए। अब उनके सम्मुख दो कार्य मुख्य थे--कुक्‍्कुटविहार के पड्यनत्रों का 
अन्त करना और मोर्य साम्राज्य में शक्ति का संचार करना। शासन के 
| सब मन्त्रियों, अमात्यों और अन्य प्रधान पदाधिकारियों को उन्होंने एक सभा 
में एकत्र किया, और उसके सम्मुख अपने विचार इस प्रकार प्रकट किए 
भारत भूमि का सौभाग्य है, कि चिरकाल पश्चात्‌ आज एक ऐसा 
व्यक्ति पाटलिपुत्र के राजसिहासन पर आरूढ़ है, जो प्राचीन आर्य मर्यादा 
में आस्था रखता है। प्रियदर्शी राजा अशोक और उसके उत्तराधिकारियों 
ने क्षात्रधर्म की उपेक्षा करके भारी भूल की थी। आर्य संस्कृति का मूल 
तत्त्व वर्णाश्रम व्यवस्था है। समाज को ब्राह्मण और श्रमण भी चाहिएँ, 
सैनिक भी चाहिएँ, वैदेहक और कर्मकर भी चाहिएँ, कृषक और शिल्पी 
भी चाहिएँ । समाज एक शरीर के समान है, जिसके ये सब विविध ग्रंग हैं। 
जसे श्रंगों के पुष्ट हुए बिना शरीर पुष्ट नहीं हो सकता, वैसे ही विविध 
वर्णों या वर्गो के पुष्ट हुए बिना समाज पुष्ट नहीं हो सकता । धर्म के प्रचार 
और उत्कषं के लिए प्रयत्न किया ही जाना चाहिए, पर यह कार्य ब्राह्मणों, 
श्रमणों और परिब्राजकों का है, राजाओं और अमात्यों का नहीं । राजाओं 
का कार्ये है प्रजा की रक्षा करना और इास्त्र ग्रहण कर शत्रुओं और दस्युओं 
का संहार करना । राजसिंहासन पर आसीन रहते हुए अशोक ने क्षात्रधर्म 
की जो उपेक्षा की, उसे किसी भी प्रकार समुचित नहीं कहा जा संकता | 
मुझ सन्तोष है कि सम्राट्‌ देववर्मा क्षात्रधमं में विशवास रखते हैं, और अपने 
| कत्तव्य पालन के लिए प्रयत्नशील हैं । शासततन्त्र में सम्राट्‌ का बहुत मह्त्व 
| है, उसकी स्थिति शासन में 'कूटस्थानीय' होती है। पर अकेला राजा स्वयं 
कुछ नहीं कर सकता । मन्त्रियों और अमात्यों की सहायता से ही राजा 
अपने कर्तव्यों के पालन में समर्थ हो सकता है। प्रजा के योगक्षेम का 
साधन, आभ्यन्तर और बाह्य शत्रुओं से देश की रक्षा, सब प्रकार के संकटों 
का निवारण आदि सब राजकीय कार्य अमात्यों द्वारा ही सम्पन्त किए 
जाते हैं। अत: मौर्य शासनतस्त्र में शक्ति का संचार करने का जो महत्त्व- 
क सम्पन्न किया जाना है, उसकी मुख्य उत्तरदायिता आप सब पर 
ह्‌ । 


“मौर्य साम्राज्य को बाह्य और आभ्यन्तर दोनों प्रकार की विपत्तियों 

का सामना करना है। यह सर्वथा सुनिश्चित है कि यवन सेना शीघ्र ही 
पुनः भारतभूमि को ग्राक्रान्त करेगी । उसे परास्त करने के लिए हमें अपनी 
सन्‍्यशक्ति को बढ़ाना होगा | पर श्रधिक महत्त्ग का कड छाभ्यन्तर शत्रुओं 
से देश की रक्षा करना है। तथागत बुद्ध ने प्राणिमात्र के हिंत श्रौर सुख 
का सम्पादन करने के लिए ही भिक्षु-संघ का संगठन किया था। पर राज्य- 
संस्था का प्राश्रय॒ पाकर बौद्ध-संघ का स्वरूप आज कैसा विकृत हो गया 
है! धर्मप्रचार का मुख्य साधन जनता की सेवा और हित-सम्पादन है । पर 
स्थविर श्रौर श्रमण सद्धमं के उत्कर्ष का एकमात्र साधन अ्रब यह समभने |, 
लगे हैं क राजशकिति को श्रपने हाथों में रखें और उसके आ्राश्रय से धर्म का 
प्रचार करें । इसीलिए वे षड्यन्त्रों में तत्पर रहते हैं, और अपने उद्देश्य की 
पूर्ति के लिए हत्या तक में संकोच नहीं करते हमारे लिए सभी धामिक 
नेता भ्रादरणीय हैं, चाहे वे ब्राह्मण हों, श्रमण हों, या मुनि हों, पर यदि ये 
नेतः स्वधमं से विमुख हो राजनीतिक षड्यन्त्रों में व्यापृत हो जाएँ, तो 
उनका प्रतिरोध करना हमारा कत्तव्य है। यह कर्तब्य कटु अवश्य है, पर 
साथ ही प्रनिवारयं भी है। इसके पालन के लिए यदि हमें दण्डशक्ति का भी 
प्रयोग करना पड़े, तो उसमें हम संकोच नहीं करेगे ।' 

ग्राचार्यं दण्डपाणि का प्रवचन श्रभी समाप्त ही हुआ था, कि एक 
दण्डधर श्रान्तर्वंशिक वीरवर्मा के पास ग्राया । प्रणाम निवेदन कर उसने 
कहा 

'एक श्रेष्ठी सेनानी पुष्यमित्र से भेंट करना चाहते हैं, सेनापति ! ' 

सेनानी इस समय मन्त्रिपरिषद्‌ में हैं, और वह किसी से भेंट नहीं कर 
सकते | वीरवर्मा ने कुछ श्राक्रोश से कहा । 

_ मैंने उन्हें बहुत समझाया, श्रमात्य ! पर श्रेष्ठी का कहना है कि उनका 
काय अत्यन्त श्रात्ययिक श्रोर महत्वपूर्ण है। वह एक क्षण भी प्रतीक्षा 
करने के लिए उद्यत नहीं हैं ।' 

यह श्रेष्ठी कौन है, श्रौर किस कार्थ से सेनानी से मिलना चाहता है ' 

श्रपना नाम उन्होंने धनदत्त बताया है। विदर्भ देश के निवासी हैं श्रौर 
| व्यापार के लिए उत्तरापथ आए हैं । मैंने उनसे यह भी पूछा था कि सेनानी 
| He कार्य है। पर वह उन्होंने नहीं बताया । यही कहते रहे कि कार्ये 
|| य गोपनीय है। उसे वह केवल सेनानी को ही बता सकते हैं ।' 
| ॥ अच्छा, श्रेष्ठी को यहीं ले आओ ।' श्राचार्य दण्डपाणि ने आदेश दिया। 
| धनदत्त न॑ अन्दर भाकर साष्टांग प्रणाम किया, और हाथ जोड़कर 
खड़ा हो गया | वह्‌ बहुत घबराया हुआ था । आश्वस्त होने पर उसने कहा 


| 
|] 

में सेनानी पुष्यमित्र से एकान्त में मिलना चाहता हुँ 

'कहो, तुम क्या कहना चाहते हो ? मौर्य साम्राज्य के सब प्रमुख मन्त्री 
और अमात्य यहाँ उपस्थित हैं । तुम्हें जो कुछ कहना हो, निश्चिन्त होकर 
कहो । यहाँ तुम्हें किसी का भय नहीं है।' दण्डपाणि ने कहा । 

'पर मैं एक अत्यन्त गोपनीय समाचार सेनानी की सेवा में निवेदन 
करना चाहता हूँ । मैं आज अभी पाटलिपुत्र पहुँचा हूँ, मेरा सार्थ पीछे रह 
गया है। सबको पीछे छोड़कर भागा-भागा यहाँ आया हूँ । 

दण्डपाणि से अनुमति प्राप्त कर पुष्यमित्र एक एकान्त कक्ष में चले 
गए । श्रेष्ठी धनदत्त ने देवी दिव्या के अपहरण का वृत्तान्त सुनाकर रोते 
हुए कहा, 'मैं बहुत लज्जित हूँ, सेनानी ! मेरी शक्ति ही कितनी थी । सब 
यत्त कर लिए, पर कहीं देवी का पता नहीं चला। हारकर आपकी 
सेवा में उपस्थित हुआ हूँ । मुझे क्षमा करें, सेनानी ! मैं एक तुच्छ वैदेहक- 
मात्र हूँ ।' 

दिव्या के अपहरण का समाचार सुनकर सेनानी पुष्यमित्र स्तब्ध रह्‌ 
गए । देर तक वह चुप बैठे रहे। कुछ शान्त होने पर उन्होंने प्रश्‍न किया 
(तुम विदिशा से कब चले थे ?' 

'कोई तीन मास के लगभग हो गए, सेनानी ! ' 

“इससे पूर्व यह्‌ समाचार मुभे क्यों नहीं भेजा ?' 

“में वायुवेग से पाटलिपुत्र चला आ रहा हूँ, सेनानी !' इक्षे पूर्व यहाँ 
पहुँच सकना मेरे लिए सम्भव ही नहीं था ।' 

'क्या तुम्हारे पास सन्देश ले जाने वाले कपोत नहीं थे ?' 

“नहीं, सेनानी ! कपोत रखते की परम्परा हम सार्थवाहो में नहीं है ।' 

“क्या द्रुतगामी अश्वा रोहियों द्वारा तुम पत्र नहीं भेज सकते थे ?' 

“भेज सकता था, सेनानी! पर चम्बल घाटी की दस्यु-श्रेणियों से बचकर 
किसी अइवारोही के लिए अकेले यहाँ पहुँच सकना सम्भव नहीं था।' 

सेनानी जब मन्त्रिपरिषद्‌ की बैठक में वापस आए तो उनका मुख- 
मण्डल आक्रोश से आरक्त हो रहा था। उन्होंने दण्डपाणि को सम्बोधन 
करके कहा-- 3 

“मुझे इसी क्षण विदिशा के लिए प्रस्थान करना हैं, आचाये ! दिव्या 
विदिशा से अहिच्छत्र आ रही थी, एक सार्थ के साथ। मागे में भिक्षुओं ने 
उसका अपहरण कर लिया। मैं भलीभाँति जानता हूँ, यह चेत्यगिरि (साँची ) 
के स्थविरों और श्रमणों के कुचक्र की करतूत है। मुझे तुरन्त विदिशा जाकर 
दव्या को बन्धन से मुक्त करना है।' 


CC-0. In Public Domain. Gurukul Kangri Collection, Haridwar _ 


Digitized by Arya Samaj Foundation Chennai and eGangotri 


१६६ : पतन भ्रौर उत्थान 


पुष्यमित्र की ब्रात सुनकर दण्डपाणि गम्भीर हो गए । कुछ देर सोचकर 
उन्होंने कहा -- | 

'विज्ञाल मौर्य साम्राज्य के सेनानी को क्रोध शोभा नहीं देता, वत्स ! 
जिस प्रकार राजाओं के लिए इन्द्रियजयी होना आवश्यक है, वैसे ही 
मत्त्रियों, अमात्य और राजपुरुषों के लिए भी है। क्रोध के वशीभूत होकर 
कोई कार्य न करो । यवनों से आर्यभूमि की रक्षा का जो महत्त्वपूर्ण कार्य 
तुम्हें सम्पन्न करना है, उसे न भूलो। स्थविरों के कुचक्रों और षड़य॒न्त्रो 
का सामना करने का काम तुम अभी मुझे सौंप चुके हो । यह कार्य मुझे 
ही करने दो | केवल दिव्या ही नहीं, कितने ही अन्य नर-नारी भी आज 
बोद्ध-संघ के षड्यन्त्रों के कारण कष्ट उठा रहे हैं । उन सबको हमें कष्ट से 
मुक्त करना है। आवेश में आकर तुम अपने मुख्य कत्तंव्य की उपेक्षा त 
करो ।' 

दण्डपाणि के सम्मुख पुष्यमित्र क्या कह सकते थे ? वह चुप रह गए। 


( २५) 
दिव्या की बन्धन से मुक्ति 


_ विदिशा के दक्षिण में काकनद नाम का एक पत्तन था, जो दक्षिणापथ 
जाने वाले राजमार्ग पर स्थित था | इसके समीप ही एक हुरी-भरी सुन्दर 
पहाडी थी, जिसके शिखर पर मागध राजाओं ने एक विशाल चैत्य का 
निर्माण कराया था। इस चत्य के कारण ही इस पहाड़ी का नाम चैत्यगिरि 
पड़ गया था। यहाँ भगवान्‌ तथागत की कुछ अस्थिथाँ भी प्रतिष्ठापित थीं, 
जिनकी पूजा और दर्शन के लिए दशार्ण और विदर्भ जनपदों के श्रद्धालु 
गहस्थों का सदा जमघट लगा रहता था । चेत्यगिरि के संघाराम में हजारों 
भिक्षु तिवास करते थे, जिनके कारण यह स्थान बौद्ध धर्म का एक प्रसिद्ध 
केन्द्र बन गया था । 

ध समय था । चेंत्यगिरि के संघाराम के सब स्थविर, श्रमण और 
गह प [as ~ UN » 
रस सन हे में सो रहे थे, प्रहरी लोग भी थककर ऊँघने लग गए थे। 
हट कुछ भिक्षु वहां आए, और प्रहरियों को जगाकर बोले-- 
रन्त Ei ! 
'हम तुरन्त स्थाविर से भेंट करना चाहते हैं । बहुत आवश्यक कारये है। 
इस समय? अप्रम्भव है। संघ-स्थाव् । में हैं। रात के 
3 सघ-स्थावर अपने दयन-कक्ष में हैं। रात 
._ 2 वह किसी से भी नहीं मिलते | 


(०-0. In Public Domain. Gurukul Kangri Collection, Haridwar 


Digitized by Arya Samaj Foundation Chennai and eGangotri i 


दिव्या को बन्धन से मुक्ति : १६७ 


“हम श्रावस्ती से आ रहे हैं । जेतवन विहार के संघ-स्थविर मज्झिम ने 
हमें भेजा है। उनका एक अत्यन्त आवश्यक पत्र हमें तुरन्त स्थविर दिवाकर- 
मित्र की सेवा में पहुँचाना है ।' 

(तुम्हें एक बार कह तो दिया । रात्रि के समय स्थविर किसी से नहीं 
मिला करते। सूर्योदय में अब देर ही कितनी रही है। प्रतीक्षा कर लो |! 

जब भिक्षुओं ने देखा कि प्रहरी किसी भी प्रकार उनके अनुरोध को 
स्वीकार नहीं करते, तो एक स्थूलकाय प्रौढ़ भिक्षु आगे बढ़ा । अपने चीवर 
में छिपाए हुए एक पत्र को बाहर निकालकर आदेश-भरे स्वर में उसने प्रहरी 
से कहा, 'जाओ, तुरन्त इस पत्र को संघ-स्थविर की सेवा में पहुँचा दो । एक 
क्षण की भी देर न करो।' पत्र पर अंकित धर्म-चक्र की मुद्रा को देखकर 
प्रहरी ने अपना सिर फुका दिया, और हाथ जोड़कर कहा, 'मुझे क्षमा करें, 
भन्ते ! अज्ञान में ही मुझसे यह घोर अपराध हो गया।' 

आधी घड़ी पइ्चात्‌ वह प्रहरी वापस लौट आया । सिर झुकाकर उसने 
कहा--“भन्ते! संघ-स्थविर चेत्य के गमंगृह में आपकी प्रतीक्षा कर रहे हैं। 
मेरे साथ चलिए। अन्य भिक्षु अभी यहीं ठहरेंगे। स्थविर का यही आदेश 
है।' : 

चैत्य के गर्भ गुह्‌ में स्थविर दिवाकरमित्र आगन्तुक की प्रतीक्षा में 
आकुलता से भीतर-बाहर आ-जा रहे थे । पदचाप सुनकर वह बाहर आ गए, 
और आदरपूर्वक बोले र 

'जेतवन विहार के स्थविर ग्रंगुल का चैत्यगिरि में स्वागत है। आइए, 
इस आसन पर विराजिए । जेतवन में सब्र कुशल-मंगल तो हैं ! संघ-स्थविर 
मज्मिम का शरीर तो नीरोग है ?' है है 

'कुशल-मंगल की बात फिर होगी, स्थावर ! अपने बन्धनागार के एक 

| सुरक्षित और गुप्त कक्ष को खुलवा दीजिए । एक अत्यन्त महत्वपण बन्दी को 
वहाँ रखना है।' 

“यह बन्दी कौन है, स्थविर ? 

“पुष्यमित्र की पत्ती, दिव्या ।' है 

Fe का नाम सुनते ही दिवाकरमित्र स्तब्ध रह गए। कुछ दर चुर 
रहने के अनन्तर उन्होंने घबराहट के साथ कहा 

५ यह आप क्या कह रहे हैं, स्थविर ! क्या सेनानी की अर्धाज्िती दिव्या 
यहाँ बन्दी होकर रहेगी ? चैत्यगिरि के इस संघाराम के लिए इससे बढ़कर 
विपत्ति की बात और क्या हो सकती है ? सिन्धुतट के युद्ध कर स 
अन्तियोक तक जिस सेनानी का लोहा मात गया, हम भिक्षुओं के लिए 

उसके कोप को सहन कर सकता कँसे सम्भव होगा ? ' 

“चातुरन्त संघ के निर्णय के अनुसार ही दिव्या का अपहरण किया गया 
है, स्थविर! सद्धर्म की रक्षा और उत्कर्ष के महान्‌ उद्देश्य को दृष्टि में रखकर 
ही जेतवन विहार के संघ-स्थविर मज्मिम ने मुझे दिव्या का अपहरण करने 
और उसे चैत्यगिरि के बन्धनागार में बन्दी बनाकर रखने का आदेश दिया 
है।' 
` र एक सती-साध्वी गृहिणी को बन्धनागार में डाल देना क्या उचित 
होगा, स्थविर ? 

“उचित-अनुचित के विषय में हमें विचार नहीं करना है । चातुरन्त संघ 
इस पर गम्भीरतापूर्वक विचार-विमश कर चुका है। पुष्यमित्र बुद्ध, धर्म 
और संघ का कट्टर शत्र्‌ हैं । मौर्ये शासनतन्त्र पर प्रभुत्व स्थापित कर 
वह पुराने याज्ञिक धमं के पुनरुद्धार के लिए प्रयत्नशील है । इस पुष्यमित्र 
को हमें अपने वश में लाना ही होगा, स्थविर !' 

“पर यदि पुष्यमित्र ने अपनी सेना के साथ चँत्यगिरि पर आक्रमण कर 
दिया, तो क्या होगा, स्थविर ?' 

“इसीलिए तो दिव्या को बन्धनागार में रखा जा रहा है। हमारी ओर 
से यह घोषणा कर दी जाएगी कि यदि संघाराम के विरुद्ध सैन्यशक्ति का 
प्रयोग किया गया, तो दिव्या जीवित नहीं रह पाएगी । पुष्यमित्र को दिव्या 
से अगाध प्रेम है । उसे जीवित देखने के लिए वह हमारे सम्मुख घुटने टेक 
देगा। अब विलम्ब करने का समय नहीं है, स्थविर ! हमारी बातचीत फिर 
होती रहेगी। क्षितिज में उषा की लाली प्रगट होने लग गई है। रात्रि के 
अन्धकार में ही यह कार्य सम्पन्न हो जाना चाहिए । किसी को भी यह ज्ञात 
न होने पाए कि दिव्या इस संघाराम में बन्दी है।' 

चेत्यगिरि के विशाल चँत्य के कोई दस हाथ नीचे एक बन्धतागार 
बनाया गया था, जिसमें आठ कक्ष थे । चँत्य में प्रतिष्ठापित तथागत बुद्ध 
की मूर्ति के पीछे एक गुप्त द्वार था, जिससे होकर इस बन्धनागार में प्रवेश 
किया जाता था । गुप्तद्वार में प्रवेश करने का उपाय या तो स्थविर 
दिवाकरमित्र को ज्ञात था और या उनके कतिपय अन्तरंग श्रमणों को । 


जब एक बार किसी व्यक्ति को इस बन्धनागार में बन्द कर दिया जाए, तो 


उसके लिए बाहर निकल सकना सम्भव ही नहीं था। दिन में एक बार भोजन 


और जल बन्दियों के लिए भेज दिया जाता था । अपने कक्ष से बाहर निकल 
सकना उनके लिए असम्भव था । 


दिव्या को भी इस बन्धनागार में डाल दिया गया । स्थविर अंगुल अरब 

-सन्तुष्ट थे । जेतवन विहार के संघ-स्थविर मज्झिम ने सद्धमं के उत्कर्ष के 
लिए जो महत्त्वपूर्ण कार्य उन्हें सौंपा था, वह अब पूर्ण हो गया था। प्रात:- 
काल उपोसथ के समय वह संघाराम में गए। वहाँ उपस्थित अन्य स्थविरों, 
श्रमणों और भिक्षुओं से उनक्रा परिचय कराते हुए दिवाकरमित्र ने 
कहा 

'जेतवन विहार के महाविद्वान्‌ स्थविर ग्रंगुल को आज अपने बीच में 
चाकर मुझे अपार हर्ष है। प्राणिमात्र का हित और सुख सम्पादित करना 
ही इनके जीवन का एकमात्र उद्देश्य है । भगवान्‌ तथागत ने करुणा, अहिसा 
और भूतमात्र के प्रति दया के जिन उच्च आदर्शों का प्रतिपादन किया था, 
वे सब स्थविर ग्रंगुल के जीवन में अविकल रूप से चरितार्थं हो रहे हैं। 
लुम्बिनी, कपिलवस्तु, सारनाथ, बोधगया आदि सब तीर्थो की यात्रा करते 
हुए स्थविर चँत्यगिरि भी पधारे हैँ । त्रिपिटक के ये प्रकाण्ड पण्डित हैं। आज 
ये ही आपके सम्मुख प्रवचन करेगे । आप इनके उपदेश को घ्यानपूर्वक 
श्रवण करें ।' hg 

स्थविर ग्रंगुल ने प्रवचन करते हुए कहा--'तथागत ने जिस भष्ट 
आर्ये मार्ग का प्रतिपादन किया था, उसका मूल तरव अहिसा है । मत, 
वचन और कर्म से पूर्णतया अहिसक होकर ही हम सद्धम का पालन कर 
सकते हैं । कीट-पतंग तक को कष्ट देना हिसा है। प्राणिमात्र के प्रति महत्त्व 
की भावना रखो । सबको एक आत्मतत्त्व का श्रंश मातो । किसी को दुःख 
पहुँचाने का विचार भी मन में त लाओ। यही तथागत की शिक्षाओं का 
सार है।' 

जिस कक्ष में दिव्या को बन्द किया गया था, उसमें केवल एक द्वार था 
जो पाँच ग्रंगुल मोटे लौह से तिमित था । उसे तोड़ सकता किसी भी प्रकार 
सम्भव नहीं था । शीघ्र ही दिव्या ने यह जान लिया कि बन्धनागार में ड 
मिलाकर आठ कक्ष हैं, जिनमें से पांच में एक-एक व्यक्ति बन्द है। उन 
भोजन और जल प्रदान करने के लिए पाँच श्रमण प्रतिदिन एकसाथ बन्ध- 
नागार में आया करते हैं। बर्दियों में परस्पर सम्पक स्थापित हो सकता 
असम्भव है। कक्षं की दीवार इतनी मोटी हैं कि एक कक्ष के शब्द दुसरे 
कक्ष में या अन्यत्र कहीं भी सुनाई नहीं दे सकते। उसने यह भी देख लिया 
कि जो श्रमण भोजन लेकर बन्धनागार में आते हैं, उनके पास कोई अस्त 


` शस्त्र नहीं होते वे केवल एक घड़ी वहाँ ठहरते हैं, और उस अवधि में बन्दी 


अपना भोजन समाप्त कर लेते हैं। झूठे पात्र उठाकर पांचों श्रमण एकसाथ 
ही चुपचाप बन्धनागार से वापस लौट जाते हैं । 

दिव्या अब स्त्री वेश में थी । जो युवक श्रमण उसके लिए भोजन लेकर 
आया करता, वह उसके रूप और यौवन को देखता रह जाता और उससे 
वार्तालाप करने के लोभ का संवरण न कर सकता । जव दिव्या भोजन कर 
रही होती, तो वह उसके सम्मुख खड़ा रहता और उसे एकटक देखता 

रहता । एक दिन मन्द मुसकान से दिव्या ने उस श्रमण से कहा-- 

“इस किशोरावस्था में ही आपने भिक्षुव्रत क्यों ग्रहण कर लिया, भन्ते! 
आपकी आयु क्या काषाय वस्त्र धारण करने की है? यदि आप सैनिक वेश में 
होते, तो कितने सुन्दर लगते | सित्रयाँ आपको देखती ही रह जातीं। इस 
प्रदेश के तो आप प्रतीत नहीं होते । कहाँ के निवासी हैं ? ' 

'मैं वाहीक देश का निवासी हूँ, भद्रो! पहले सैनिक ही था । पर निग्रति 
के सम्मुख मनुष्य का क्या वश है ? भाग्यचक्र के कारण आज काषाय वस्त्र 
धारण करने पड़ रहे हैं ।' 


'ऐसी क्या वात हो गई, युवक ! क्या किसी प्रेयसी के प्रेम से निराश 


होकर भिक्षुव्रत स्वीकार किया ह?” 
र नहीं, भद्रे ! धर्म-विजय के उत्साह में जब सम्राट्‌ शालिशुक ने हमारे 
हम को भंग करने की आज्ञा दे दी, तो मैं बेकार हो गया । बचपन में सैनिक 


की शिक्षा पाई थी। कोई अन्य शिल्प सीखा ही नहीं था। विवश होकर 


दशाण रश चला आया। जब यहाँ भी कोई काम नहीं मिला, तो भिक्षु बन 
गया । करता भी क्या, इस तन का पोषण तो करना ही है ।” 
फसे „ाठुम्हारा विवाह नहीं हुआ, किसी सुन्दरी के प्रेमपाश में नहीं 


है “विवाह मेरा हो चुका है, भद्रो ! मेरी पत्नी अपने गाँव में ही रह रही 
हैं। जब कभी उसकी याद आ जाती है, तो चित्त उद्विग्न हो उठता है। पर 
करू कया ? अब तो यही प्रयत्न कर रहा हूँ कि अपनी चित्त-वृत्तियों का 
अवरोध कर मन को भगवान्‌ तथागत के चरणों में लगा सके ।! ˆ 

दिव्या और श्रमण में प्रतिदिन इसी प्रकार की बातें होती रहती । जब 


तक दिव्या भोजन से निबटती, श्रमण उनके पास ही खड़ा रहता। उस समय 


के द्वार को बन्द कर लिया करता; ताकि कोई अन्य श्रमण उसे दिव्या सें 
हुए देख न ले। अब दिव्या ने अपनी योजना तैयार कर ली 
„ग जवकि यह युवक श्रमण उसके पास खड़ा हुआ तिइ्चिन्तता 


> 


के साथ बातचीत में मग्न था, दिव्या ने अकस्मात्‌ उस पर आक्रमण कर . 


Sf. Deh Se 


> 

आक्रमण की कोई भी आशंका नहीं थी। चोट खाकर वह मूछित हो गया 
और भूमि पर गिर पड़ा | दिव्या ने अपने कपड़े उतारकर उस पर डाल 
दिए और श्रमण के काषाय वस्त्र स्वयं पहन लिए। अपने सिर को उसने 
च्रीवर से ढक लिया । आहट पाकर जब उसने जान लिया कि अन्य चारों 
श्रमण खाली भोजनपात्रों को लिए बन्धनागार से वापस लौट रहे हैं, तो वह 
भी द्वार खोलकर चुपचाप बाहर निकल आई और कक्ष को भलीभाँति 
बन्द कर अन्य श्रमणों के पीछे-पीछे बन्धनागार से बाहर निकल गई । किसी 
को उस पर सन्देह नहीं हुआ। 


( २६) 
मायायोग सिद्ध की भविष्यवाणी 


देववर्मा के सम्राट्‌ पद पर अभिषिक्त हो जाने पर शतघनुष की माता 
तारादेवी ने कुक्कुटविहार में आश्रय ग्रहण कर लिया था। बुद्ध, धर्म और 
संघ में माधवी की अगाध श्रद्धा थी । वह अपना सब समय स्थबिरों और 
श्रमणोंके संग में व्यतीत करती और पूजापाठ में लगी रहती। पर उसका 
मत शाम्त नहीं था। जब बह अपने पुत्र को काषाय वस्त्र. पहने हुए देखती, 
तो उसकी आँखों में आँसू भर आते। एक दिन उसने निपुणक को अपने 
पास बुलाया और एकान्त में ले जाकर उससे कहा-- 
'कयों, निपुणक ! यह क्या हो गया ? तुम्हारी कूटनीति सब व्यर्थ हो 
गई। कया शतधनुष का सारा जीवन इस संघाराम में हो व्यतीत होगा ? 
आप चिन्ता न करें, राजमाता ! स्थविर मोग्गलान पर विश्वास रखें, 
उनकी शक्ति असीम है । शीघ्र ही देववर्मा का पतन हो जाएगा, और कुमार 
शतधनुष राजसिहासन पर आसीन हो जाएँगे।' _ $ 
“तुम तो सदा यही कहते रहते हो। पर मुझे इसकी कोई भाशा नही 
रही है। पुष्यमित्र की सँन्यशक्ति के सम्मुख मोग्गलान की कूटनीति सफल 
नहीं हो सकेगी । फिर दण्डपाणि भी कूटनीति में किससे कम है?! 
“आप घैये रखें, राजमाता ! मोग्गलान की शक्ति को तुच्छ न सगकझे। 
_ "मुझे तो एक बात सूझती है, निपुणक ! इस समय ग्रह हमारे प्रतिकूल 
ह्‌। न ग्रह्‌ ही अनुकूल न हों, तो कोई भी यत्न सफल नहीं हो सकता । 


बयों न किसी मायायोगसिद्ध को बुलाकर ग्रहशान्ति का उपाय किया जाए?” 


'यह्‌ तो आप ठीक कहती हैं, राजमाता ! ' 

'एक बात और सुनो, निपुणक ! जो कार्य औशनस नीति नहीं कर 
सकी, कया उसे औपनिषिदिक व आथर्वण उपायों'से सम्पन्न नहीं किया जा 
सकता ?' 

'में आपका अभिप्राय नहीं समझ सका, राजमाता !' 

क्या तुम किसी ऐसे सिद्ध को नहीं जानते जो आथर्वण उपायों में 
निष्णात हो ? सुना है, ये सिद्ध कितने ही ऐसे प्रयोग जानते हैं जिनके 
अनुष्ठान से घर बैठे हुए ही किसी भी व्यक्ति को मौत के घाट उतारा जा 
सकता है ।' 

SE प्रयोग द्वारा आप किसकी मृत्यु की कामना करती हैं, राज- 
माता ?' 

“जिसने मेरे पुत्र से बलात्‌ रार्जासहासन छीन लिया है, उस देववर्मा 
की। 

'पर इससे कया लाभ होगा, राजमाता? पुष्यमित्र और दण्डपाणि किसी 
् राजकुमार को सम्राट्‌ घोषित कर देंगे। हमारे वास्तविक श्रु तो ये 
दोनों ही हैँ। देववर्मा तो उनके हाथों में कठपुतली के समान है।' : 

“इनके विरुद्ध तुम अपनी मन्त्रशक्ति और क्‌टनीति का प्रयोग करते 
रहो। मेरा बन्रृ तो देववर्मा ही है। मुझे तो उसी से प्रतिशोध लेना है। जब 
यह्‌ विचार ध्यान में आता है कि शतधनुष के स्थान पर देववर्मा पाटलिपुत्र 
के राजसिहासन पर आरूढ़ है. तो मेरा तन-मन जल उठता है ।' 

दे राजमाता ! पे मोग्गलान पर विश्वास रखिए ।' 
है मन शान्त नहीं है, निपुणक ! वह तभी आइवस्त होगा जब 
देववर्मा के शव को अपनी आँखों से नल लेगी । देवयानी का सुख मुभसे 
नहीं देखा जाता, निपुणक ! स्थविर मोग्गलान अपना प्रयत्न करते रहे, मै 
उन्हें कब रोकती हूँ। पर मुझे भी कुछ करने दो । आथर्वण प्रयोगों का 
अ स्थविर के मार्ग में कोई बाधा उपस्थित नहीं करेगा ।' 

ह Fn समक गया हूँ, राजमाता! शीघ्र कोई 

हो । उपस्थित कर दूंगा जो मायायोग में पारंगत 

तीन दिन पश्चात्‌ शतमाय नाम के सिद्ध को साथ लेकर निपुणक 

तारा देवी के पास आया। उसने लाल वस्त्र धारण किए हुए थे और उसकी 

र रक्तवर्णे थीं। उसकी जटाएँ ऐड़ी को छू रही थीं, और दाढ़ी नाभिं 

क स ही आसन से उठ खड़ी हुई, और साष्टांग प्रणाम 
’ हाराज, मेरा प्रणाम स्वीकार करें ।! 

“राजमाता की जय हो' कहकर शतमाय ने तारा देवी के भभिवादन का 
उत्तर दिया । 

“मैं राजमाता कहाँ हूँ, महाराज ! राजमाता तो देवयानी है । मेरे दोनों 
पुत्र काषाय वस्त्र पहनकर कुक्कुटविहार में निवास कर रहे हैं । राजमाता 
होना मेरे भाग्य में है ही कहाँ ? ' 

“अपना दायाँ हाथ तो दिखाइए, माँ ! ' 

तारा देवी ने अपना हाथ आगे बढ़ा दिग्रा । देर तक शतमाय उसे देखता 
रहा । धरती पर उँगली से कुछ गणनाएँ करके उसने कहा--- 

थे दो हस्त रेखाएँ देखती हो ? तुम्हारे कितने पुत्र हैं? दो ही तो हैं न? 
देख लेना, ये दोनों ही रार्जासहासन पर आरूढ़ होंगे । दोनों के भाग्य में 
राजसुख लिखा है। भाग्य को टाल सकना किसी की भी शक्ति में नहीं है। 
जब आपके भाग्य में राजमाता होना लिखा है, तो मैं क्या कर सकता हूँ। 
हाथ में जो कुछ देखा, बता दिया !' 

'पर देववर्मा ? सम्राट तो वह है।' 3 

“उसके भाग्य के विषय में मैं क्या कह सकता हूँ । उसकी हस्तरेखाएं तो 
मैने देखी नहीं ।' 

तारा देवी उठकर अपने शयन-कक्ष में चली गई। सुवर्ण-निष्कों से भरी 
हुई एक थैली शतमाय के चरणों में रखकर बोली, 'मेरी यह्‌ तुच्छ मेंट 
स्वीकार करें, महाराज !' ° ड 

बर्ण देखकर शतमाय प्रसन्न हो गया। थैली सम्भालते हुए उससे 

(= 

(तुम्हारी क्या कामना है, माँ ?' 

'देववर्मा की मृत्यु। आप त्रिकालज्ञ हैँ, महाराज ! भूत, भविष्य, 
वर्तमान--सब जानते हैं। मेरी मनोकामता भी आपसे छिपी हुई नहीं है। 
कोई ऐसा अनुष्ठान कीजिए, जिससे देववर्मा शीघ्र पञ्चत्व को प्राप्त हो 
जाएं ।! छू 

“इसके लिए बहुत बड़ा अनुष्ठान करना होगा, मा Hi 
| (जिस प्रकार भी सम्भव हो, देववर्मा को परलोक पहुँचाकर शतधनुष 

के मार्ग को निष्कण्टक कर दीजिए, महाराज ! यह दासी जीवन-भर आपके 
चरणों की सेवा में रहेगी ।।'. Fa 

अच्छा, मुझे कुछ क्षण सोच-विचार कर 

सिद्ध शतमाय दो घड़ी समाधिस्थ होकर बैठे रहें। जब उतकी समाधि 
टूटी, तो उन्होंने आँखें बन्द किए हुए ही धीरे-धीरे कहता प्रासस्भ किया, 

बसे पूर्व मुझे तुम्हारे दुष्ट ग्रहों को शान्त करना होगा । इस समय तुम पर 
रक्षों का प्रकोप है। रक्षों को सन्तुष्ट किए बिना कुछ भी कर सकना असम्भव 
है। आज क्या दिन है ?' 
“्ाद्रपद पूर्णमासी है, महाराज ! ' 
“तो ठीक है। यह अनुष्ठान पूर्णमासी की रात को ही किया जा सकता 
है। वया कोई चेत्य यहाँ में समीप है ?' « 
'कुवकुटविहार का विशाल चैत्य यहाँ से अधिक दूर नहीं है, महा- 
राज !' 
“उस चैत्य से काम.नहीं चलेगा । कोई पुराना जीर्ण-शीर्ण मन्दिर, जो 
+कहीं एकान्त सघन जंगल में हो ।' 
'ऐसा एक मन्दिर यहाँ से दो योजन दूर पुराने पीपल के वृक्ष के नीचे 
'है। घोर जंगल है बहाँ।' निपुणक ने उत्तर दिया | 
हाँ, वह ठीक रहेगा । अब तुम तुरन्त आवश्यक संभार का प्रबन्ध कर 
-लो।' 
'कौन-सा सम्भार चाहिए ? आज्ञा दीजिए, महाराज ! ' 
“एक छत्र, बाहु का एक चित्र, एक पताका और एक बकरा ।' 
जाओ, निपुणक ! तुरन्त इनकी व्यवस्था करो |” माघवी ने आदेश 
“दिया ।' 
हां, एक वस्तु रह गई। चरु भी चाहिए । नहीं समभीं, पके 
-चावल । 
“इसका प्रबन्ध तो मैं स्वयं ही कर देती हूँ, महाराज !' 
._ _जब सब वस्तुएँ एकत्र हो गई, तो निपुणक एक रथ ले आया । शतमाय 
ने का 'अब तुम्हारी कोई आवश्यकता नहीं है, तुम जाओ । राजमाता 
और i दो ही मन्दिर में जाएंगे।' आधी रात ब्रीतने से पूर्वं ही वे सघन 
जंगल में स्थित उस जीणे मन्दिर में पहुँच गए । शतमाय ने तीन बार मन्दिर 
की परिक्रमा करके बकरे को ठण्डे जल से स्नान कराया, और फिर ये 
अन्त्र उच्चारण करते हुए उसकी बलि प्रदान कर दी-- 
बलि वँरोचनं वन्दे शतमायं च शम्बरम्‌ । 
निकुम्भं नरकं कुम्भं तन्तुकच्छं महासुरम्‌ ॥ 
अमीलवं प्रमीलं च मण्डोलूक घटोद्वलम्‌ । 
अभिमन्त्रय्य गृह्हामि सिद्धार्थ शवसा रिकाम ॥ 
जयन्तु जयति च नमः शलकभूतेभ्यः स्वाहा । 
ओशेम्‌ फट्‌-फट्‌ स्वाहा ॥ 


हुए 

उपँमि शरणं चारिनिं दैवतानि दिशो दश। 
अपयान्तु च सर्वाणि वशतां यान्तु मे सदा॥ 
शलकभूतेभ्यः स्वाहा । ओ३म्‌ फट्‌-फट्‌ स्वाहा ॥ 
अजा के मांस को मूर्ति के सम्मुख अपित कर छत्र, पताका और बाहु के 
-चित्र को भी अपित किया गया । यह विधि सम्पन्न करने के अनन्तर शतमाय 
-ते माधवी से कहा-- 
अब आप चरु को हाथ में ले लीजिए। मैं मन्त्रोच्चारण करता हूँ । 
जब-जब मैं 'स्वाहा' कहूँ, आप चरु का एक-एक भाग मूर्ति पर चढ़ाती 
जाएँ ।' 
यह कहकर शतमाय ने मन्त्रों का उच्चारण प्रारम्भ किया, 'चरु 
'वश्चराम स्वाहा । चरु वश्चराम स्वाहा । चरुं वश्चराम स्वाहा। चरुके 
समाप्त हो जाने पर शतमाय ने कहा- | 
भेरा अनुष्ठान अब पूर्ण हो गया है, माँ ! अब तुम निर्भय हो । तुम्हारे 
'सब दुष्ट ग्रह शान्त हो गए हैं। सब रक्ष वश में आ गए हैं। तुम्हारा माग 
अब निष्कण्टक हो गया है ।' gS 
'प्र महाराज ! देववर्मा की मृत्यु कब होगी ?' तारा देवी ने प्रश्न 
-किया । Ri 
“उसका अन्तकाल अभी नहीं आया है, माँ ! सब कार्य अपने समथ पर 
ही सम्पन्न हुआ करते हैं। तुम चिन्ता न करो । तुम्हारे कार्य का मुझे 
"ध्यान है।' £ & 
'पर क्या आप इसके लिए कोई अनुष्ठान नहीं कर सकत, महाराज : 
“करूँगा, अवश्य करूँगा । कुछ समय प्रतीक्षा करो, माँ ! 
झतमाय और तारा देवी सूर्यास्त से पूवं ही कुक्कुटविहार | आए । 
कूछ दिन पश्चात्‌ शतमाय पुनः माधवी के पास आया। निपुणक भी तब 
हाँ उपस्थित था । शतमाय ते कहा -- 
'समय ठ Pe है, माँ ! तुरन्त सब सम्भार की व्प्रवस्था 
'करो।' 
“आज्ञा की देर है, महाराज ! ' ह् 
“अच्छा, जो मैं pes हैं, उसे ध्यान से सुत्त लो। कसी ऐसे र की 
खोपड़ी का प्रबन्ध करो शस्त्र द्वारा जिसकी मृत्यु हुई हो, या जिसे सूरन उ 
चढ़ाया गया हो । ऐसे मनुष्य की खोपड़ी में मिट्टी भरकर pero के 
रो। भरंकुर निकल आने पर उन्हें जल से सींचते रहो। थोड़े ही के 
पाँच-पाँच अंगुल के हो जाएँगे। समक गई न ? 

'हाँ, महाराज! सुनो, निपुणक! तुम भी महाराज के आदेशों को ध्यान- 
पर्वेक सुनते और समझते जाओ ।' माधवी नेकहा। 

“और सुनो, जिन वस्तुओं को मैं अब गिनाने लगा हूँ, उन सबको भी 
एकत्र कर लो-दाएँ हाथ की सबसे छोटी उंगली का नाखून, नीम की 
पत्तियाँ, मधु, बन्दर के बाल, पुरुष क्री एक हड्डी और किसी मृत पुरुष के 
वस्त्र । इन सबको कहीं लिख लो, तुम्हें याद नहीं रहेंगे ।' 

'जो आज्ञा, महाराज !' 

“सम्भार अभी पूरा नहीं हुआ है । अभी कुछ अन्य वस्तुएँ भी लिखवानी 
हैं। बकरी, बिल्ली, नेवले, ब्राह्मण, श्वपाक (चाण्डाल), काक और उलूक 
के बाल या रोम --इन सबको भी एकत्र कर लो ।' 

'जो आज्ञा, महाराज ! ' 

कुछ सम्भार अभी शेष हैं। बिच्छू, मधुमक्षिका और साँप की चमड़ी 
की भी आवश्यकता होगी । कहीं से ला सकोगी न ? अनुष्ठान तभी पूणं हो 
पाएगा, जब इनमें से एक भी वस्तु छूटने न पाए ।' 

'में आपके आदेश का अरक्षश: पालन करूँगी, महाराज ! पर इस 
अनुष्ठान का शुभ मुहूर्त कब आएगा ?' 

“कृष्णपक्ष की चतुर्दशी की रात को ।' 

(तब तो यह मृहूतं शीघ्र ही आ जाएगा । आज पूर्णमासी है, केवल दो 
सप्ताह को ही तो बात है।' 

र भ माँ ! उस दिन पुष्य नक्षत्र भी होना चाहिए । अभी पुष्य नक्षत्र 
नहीं है । यह्‌ अनुष्ठान ऐसी कृष्ण चतुर्दशी को ही किया जा सकता है जवकि 
पुष्य नक्षत्र भी हो।' 

यह नक्षत्र कब होगा, महाराज ?' 

उसका समय भी दुर नहीं है। मैं तुम्हें स्वयं सूचित कर दूंगा ।' 

तारा देवी ने दण्डवत्‌ होकर शतमाय को प्रणाम किया । अब उसका 
मन शन्त था । उसका उद्ठोग दुर हो गया था । 


( २७) 
मध्यदेश पर यवनो का तप्राक्रमण 


वाहंहीक देश का शासन अब दिमित्र के हा रं में i 
न हाथों में आ चुका था। एव. 
तिद ने उसके सम्मुख घुटने टेक दिए थे। अपने पिता एवुथिदिम की मृत्यु 

का समाचार सुनकर भारत-विजय के जिस कार्य को अधूरा छोड़कर दिमित्र 
अपने देश को वापस लौट गया था, अब उसे पुरा करने का उसने निश्चय 
किया । आक्रमण की योजना बनाने के लिए उसने अपने प्रमुख सेनानायकों 
और अमात्यों को एकत्र किया। उन्हें सम्बोधन करते हुए दिमित्र ने कहा-- 

“वर्षा ऋतु के समाप्त होते ही हमें तुरन्त भारत पर आक्रमण कर देना 
| है। पर पहले हमें यह जान लेना चाहिए कि इस समय भारत की राज- 
नीतिक और सैनिक दशा क्या है। सुना है, पुष्यमित्र मौर्य साम्राज्य का 
प्रधान सेनानी नियुक्त हो गया हैं और वह अपनी सैन्यशक्ति को बढ़ाने में 
तत्पर है। कहो, अन्तिअलिकिद ! तुम्हें अपने सत्रियों और गूढपुरुषों से क्या 
सूचनाएं मिली हैं ?' 

“पुष्यमित्र ने अपना कार्य अभी प्रारम्भ ही किया है, यवनराज ! अभी 
उसे अधिक सफलता प्राप्त नहीं हुई है ।' 

“वाहीक देश के गणराज्यों को अब क्या दशा है ? हमारे पिछले आक्र- 
मण के समय उन्होंने पुष्यमित्र की बहुत सहायता की थी।' 

'ये गण अब भी विद्यमान हैं और पहले की तुलना में अधिक शक्ति- 
शाली भी हो गए हैं। नाम को तो वे अब भी मौयों की अधीनता स्वीकार 
करते हैं, पर वस्तुतः उन्हें स्वतन्त्र ही समझना चाहिए। कितने ही नए h 
गणराज्य भी अब स्थापित हो गए हैं।' Ff 

'यह समझो कि अब वाहीक देश की वही दशा है जो सिकन्दर के 
आक्रमण के समय में थी ।' 

'हाँ, यवनराज ! सिकन्दर जो वाहीक देश पर अपना आधिपत्य . 
स्थापित कर सका था, उसका प्रधान कारण यही था कि वहाँ को राजशक्ति 
बहुत-से छोटे-छोटे जनपदों में विभक्त थी । चन्डगुप्त और बिन्दुसार के 
| प्रयत्त से जो राजनीतिक एकता भारत में स्थापित हुई थी, वह अब नहीं 
| रह गई है.। दण्डपाणि ते वाहीक देश के गणराज्यों को परस्पर मिलकर 

संहत हो जाने के लिए बहुत प्रेरणा दी । पर वे उसकी बात को मानने के 
| लिए उद्यत नहीं हुए ।' हे ; 

“तब तो वाहीक देश को जीत सकता कठित नहीं होता चाहिए । 

_ 'हाँ, यवनराज ! वाहीक देश के गणराज्य ्रब अधिक शक्तिशाली भी 
नहीं रहे हैं । मद्रक लोग बौद्ध धर्म के प्रभाव के कारण सैत्यशक्ति को जरा 
भी महत्त्व नहीं देते । कठ लोगों का सर्वनाश आप कर ही चुके हैं मालव 
और शिवि अपने जनपदों को छोड़कर मरुभूमि में प्रवास कर गए हैं । बात 

बात में हम झतुद्रि नदी तक पहुँच जाएंगे। पर शुदि के पार कुणिन्द, 

यौधेय, राजन्य आदि जो बहुत-से गणराज्य हैं, वे शबितशाली हैं। बौद्ध 
धर्म का भी उन पर अधिक प्रभाव नहीं है। मद्रकों के समान वे हमारे 
सम्मुख आत्मसमपंण नहीं कर देंगे। वे डटकर हमारा सामना करेगे, और 
उन्हें परास्त करने में बहुत समय लग जाएगा ।' 

'तो तुम्हारा बया सुझाव है, अन्तिअल्किद ? ' 

“हमें तुरन्त हिन्दूकुश पर्वतमाला को पार कर भारत पर आक्रमण कर 
देना चाहिए । शतुद्रि तक का हमारा मागे निष्कण्टक है। पर उसके पार 
जो बहुत-से गणराज्य हैं उनकी शक्ति उपेक्षणीय नहीं है। मेरा सुझाव यह 
है कि इन गणों से न उलभा जाए।' 

'पर यह कँसे सम्भव है ? भारत के मध्य देश तक पहुँचने के लिए हमें 
इन ग्रणराज्यों के प्रदेश से होकर ही तो जाना होगा ।' 

'दो मार्ग ऐसे हैं जिनका अनुसरण कर इन गणराज्यों से बचा जा 
सकता हैँ।' 

थे मार्ग कौन-से हैं ? 

'एक मार्ग हिमालय की तराई के साथ-साथ जाता है। यदि हमारी 
सेना तराई के इस मागं से होकर आगे बढ़े तो बिना किसी रुकावट के 
यमुना नदी तक पहुँच जाएगी। यमुना के पूवे में किसी गणराज्य की स्थिति 
नहीं हैँ । आगे के सब प्रदेश सीधे मोर्यों के शासन में हैं ।' 

अच्छा, दूसरा मार्ग कौन-सा है ?? 

'मरुभ्ुमि से होकर, यवनराज ! मद्रक जनपद की दक्षिणी सीमा से परे 

. एक सुविस्तृत मरुभूमि का प्रारम्भ हो जाता है। यह वही मरुभूमि है, जहाँ 

| हमारे आक्रमण क्री आशंका से भयभीत होकर मालव और शिवि गणों ने 

Yi आश्रय ग्रहण क्रिया था । इस समय मरुभूमि में केवल इन्हीं दो गणों की 

स्थिति है; पर इनकी शक्ति अभी सर्वथा नगण्य है । इन्हें परास्त कर मरु” 

भूमि के मार्ग से भारत के मध्यदेश तक पहुँच सकना अधिक कठिन नहीं है। 

मेरा यही सुझाव है कि हम किसी ऐसे मार्ग का अनुसरण करें, जिसमें 

यौधेय आदि शक्तिशाली गणराज्यों से युद्ध की संभावना न हो। यदि हॅम | 
का मध्यदेश पहुँच जाएँ, तो आगे का मागं हम पूर्णतया a 

है मी न के शस्य श्यामल समतल प्रदेश में कोई भी ऐसा दुर्ग नह | 

पुष्यमित्र हमारी गति को अवरुद्ध कर सके | मौर्यों नेअपने | 

|| साम्राज्य की रक्षा के लिए जो भी दुर्ग बनाए थे, सब सीमान्त प्रदेशों में यें। | 
| | परिचिमी सीमान्त i दुर्ग अब हमारे हाथों में हैं, यवनराज !' 
{| तुम्हारे सत्रियों का क्या मोग्गलान के साथ भी सम्पर्क है?” 

है क्यों नहीं, यवनराज ! भारत में एक भी ऐसा विहार या संघाराम 
नहीं है जहाँ हमारे गूढ्पुरुष न हों। वे सब भिक्षुओं और श्रमणों के वेश में 
रहते हैँ । बीड़ों में जाति, रंग, वर्ण, लिंग, भाषा आदि का कोई भी भेदभाव 
नहीं किया जाता। जो चाहे भिक्षुब्रत ग्रहण कर इत विहारों में प्रवेश पा 
सकता है। हमारे बहुत-से सत्री और गूढ्पुरुष भी भिक्षु बनकर भारत चले 
गए है। भिक्षु-वेश में होने के कारण कोई उन पर सन्देह नहीं करता । उन्हीं 
से हमें मौर्य शासनतन्त्र की सब गतिविधि का परिचय प्राप्त होता रहता है।' 

'मोग्गलान के विषय में तुम्हारे सत्रियों ने क्या सूचनाएँ भेजी हैं ?' 

“वह बड़ा धूर्त और चाणाक्ष है, यवनराज ! कूटनीति में वह पारंगत 
है। उसे तो संघ-स्थविर न होकर किसी राज्य का मन्त्री होना चाहिए था। 
देववर्मा का वह कट्टर शत्र, है, और दण्डपाणि तथा पुष्यमित्र के विनाश के 
लिए कटिबद्ध है ।' 

'क्या भारत में अब भी साम्प्रदायिक विद्वेष और भेदभाव की सत्ता है? 

'जहाँ तक सर्वसाधारण जनता का प्रइन है, वह सब धर्मों और सम्प्र- 
दायों का आदर करती है; पर धार्मिक नेताओं के सम्बन्ध में यह बात नहीं 
कही जा सकती । वे एक-दूसरे के प्रति विद्वेष रखते हैं। विशेषतया, बौद्ध 
स्थविर भारत के पुराने सनातन वैदिक धर्म के कट्टर शत्रु हैं। उनका यही 
प्रथत्त रहता है कि सब लोग बुद्ध, धर्म और संघ की शरण में आ जाए । 
अपने इस उद्देश्य की पूर्ति के लिए वे जघन्य उपायों का अवलम्बन करने में 
भी संकोच नहीं करते । ज्यों ही हमारी सेनाएँ मध्यदेश में प्रवेश पा लेंगी, 
श्रमण और भिक्षु देववर्मा के विरुद्ध विद्रोह कर देगे।' ह 

'क्या भारतीयों में देशप्रेम.का सवथा अभाव है ? क्या उन्हें यह सहन 
होगा कि एक विदेशी आक्रान्ता उनके देश को जीतकर अपने अधीन कर 
ले?! 


“भारतीयों में देशप्रेम का अभाव नहीं है, यवतराज ! दण्डपाणि और 
पुष्यमित्र जैसे लोग देशप्रेम की भावना से प्रेरित होकर ही मौर्य शासनतत्त्र 
में शक्ति का संचार करने और सैन्यवल की वृद्धि के लिए प्रयत्नशील हैं। पर 
भारत में ऐसे लोगों की भी कमी नहीं है जो देश की तुलना में अपने सम्प्रदाय 
व धर्म को अधिक महत्त्व देते हैं। बहुत-से सम्प्रदायों और पाषण्डों की सत्ता 
ही भारत की सबसे बड़ी निर्बलता है । इसी से लाभ उठाकर हम भारत की 
विजय में समर्थ हो सकंगे।' हे? 

“मौर्ये शासनतन्त्र को क्या हमारे गूढ़पूरुषों का परिज्ञात नहीं है! हे 

“है क्यों नहीं, यवनराज ! दण्डपाणि के गृढ़पुरुष भी भिक्षु-वेश में सब 

संघारामों में निवास कर रहे हैं। उसे ज्ञात है कि बौद्ध विहार देववर्मा 
के विरुद्ध षड्यन्त्र के केन्द्र हैं। पर वह विवश है। स्थविरों के षड्यन्त्रों का 
अन्त करने के लिए सँन्यशक्ति का प्रयोग तो भारत में किया ही नहीं जा 
सकता । दण्डपाणि करे तो क्या करे ?' 

'तो फिर तुम्हारा सुझाव ही ठीक है। अब हमें क्षण-भर की भी देर 
नहीं करनी चाहिए । कहो, माकिएनस, तुम्हारा कया विचार है ? इस युद्ध 
का संचालन तुम्हें ही करना है।' 

'अन्तिअल्किद के सुझाव से मैं सहमत हूँ, यवनराज ! पर प्रश्न यही है 
कि मध्यदेश में प्रवेश के लिए कौन-से मार्ग का अनुसरण किया जाए ?! 

'हाँ, इस विषय में तुम्हारी क्या सम्मति है ? 

'मेरी सम्मति में दक्षिणी मार्ग अधिक उपयुक्त होगा, यवनराज !' 

पर क्या दक्षिणी मागं निरापद है ?' 

(पूर्णतया निरापद तो नहीं है, यवनराज ! यह मार्ग मरुभूमि से होकर 
जाता है। यह मार्ग विकट अवश्य है, पर उसके समीप किसी ऐसे जनपद 
की स्थिति नहीं है जिसके निवासी विकट योद्धा हों । शिवि और मालव 
गणों को वहाँ प्रवास किए अधिक समय नहीं हुआ है। उन्हें परास्त कर 
सकना कठिन नहीं होगा ।' 

अन्य सेनानायकों ने भी इसी विचार का समर्थन किया। शरद्‌ ऋतु 
प्रारम्भ होने से पूर्व ही यवन सेना हिन्दूकुझ पर्वतमाला को पार कर कपिश- 
गान्धार पहुच गई । वहाँ उसका धूमधाम के साथ स्वागत हुआ । पुष्कल [वती 
में कुछ दिन ठहरकर यवन सेता ने सिन्धु नदी को पार कर लिया और फिर 
वितस्ता नदी को | श्रब वह मद्रक जनपद में पहुँच गई थी, जहाँ का गण 
पूर्णतया स्थविर कश्यप के प्रभाव में था। कद्यप की प्रेरणा से मद्रकों ने 
दिमित्र के स्वागत के लिए एक भोज का आयोजन किया, जिसमें सब मद्रक 
कुलमुख्य सम्मिलित हुए । 

शाकल नगरी में कुछ दिन विश्राम कर यवन सेना ने दक्षिण की ओरं 
अस्थान कर दिया। असिक्‌नी नदी के पूर्वी तट के साथ-साथ चलती हुई यह 
me क गई, जहाँ से भारतं की विशाल मरुभूमि 
re ि । प्रदर्शित करने के लिए कुछ मद्रक युवक इस सेता 

दिजः र अमिक्नौ और वितस्ता के संगम पर पहुँचकर यवन सेना ते 
क हः १ हसता उस प्रदेश में पहुँच गई, जहाँ जिवि गणने प्रवास 
7 हुआ था। विदेशी शत्र के आक्रमण के भय से निश्चिन्त होकर शिवि 

लोग यहाँ कृषि और पशुपालन में तत्पर थे। माध्यमिका नाम से उन्होंने 
अपनी नई नगरी यहाँ अवश्य बसा ली थी, पर उसकी रक्षा के लिए किसी 
दुर्ग का निर्माण नहीं किया था। वे आत्मरक्षा के सम्वन्ध में सर्वथा निदिचन्त 
थ, पर जब उन्होंने देखा कि मरुभूमि में भी यवनों ने उनका पीछा नहीं छोड़ा है, 
तो वे युद्ध के लिए कटिबद़ हो गए । जो भी अस्त्र-शस्त्र उपलब्ध हो सके, 
उन्हें संचित कर वे माध्यमिका से पश्चिम की ओर व्यूह-रचना कर यवन 
सेना का सामना करने के लिए रणक्षेत्र में उतर आए । दिमित्र की सेना एक 
मास तक इस व्यूह को भंग करने के लिए युद्ध करती रही । अन्त में वह 
सफल हुई। शिवि लोग परास्त हो गए, और माध्यमिका पर यवनों का 
अधिकार स्थापित हो गया । 
यवन सेना अव उत्तर-पूर्व की ओर अग्रसर हुई। माध्यमिका में ही 
दिमित्र को यह ज्ञात हो गया था कि शिवि जनपद के आगे मालव गण की 
स्थिति है, जिसके नागरिक शिवि लोगों के समान ही वीर हैं। यवन सेना 
ने अब एक ऐसे मार्ग का आश्रय लिया, जो मालव गण के प्रदेश से दक्षिण 
की ओर होकर जाता था। वायुवेग से इस मार्ग पर आगे बढ़ती हुई यवन 
: सेना शीघ्र ही मथुरा पहुँच गई। अब वह भारत के एक ऐसे प्रदेश में आ गई 
थी, जो मौर्य सम्राट्‌ देववर्मा के सीवे शासन में था। 


( २८) 
अ्रग्निमित्र और धारिणी i 


यमुना नदी के पश्चिमी तट पर इस्द्रप्रस्थ का प्राचीन दुर्गे था, जो 
बहुत समय से उजड़ा हुआ पड़ा था । अशोक और उसके उत्तराधिकारियों 
ने धर्म-विजय की नीति को अपनाकर जब सैत्यशक्ति की उपेक्षा प्रारम्भ कर 
दी, तो इस दुगे की ओर ध्यान देने की उन्होंने कोई आवश्यकता नहीं समझी । 
[म यह हुआ कि इस दुर्ग ते एक खण्डहर का रूप धारण कर लिया। 
सब ओर झाइ-भंखाड़ उग आए, और पड़ोस के आभीर लोगों ने वहाँ अपने 
पशु चराने प्रारम्भ कर दिए। इन्द्रप्रस्थ नगरी के निवासी दुर्ग के द्वार और 
गवाक्ष तक उखाड़कर ले गए, और उसकी परिखा में जल की एक बूंद तक 
नहीं रह गई। 
पर अब एक बार फिर इस दुग के भाग्य ते पलटा खाया । सेनानी पुष्य 
मित ने वीरसेन नाम के एक युवक सैनिक को इस्ट्रप्रस्थ का ढुगेपाल नियुक्त 

किया, और कुरु जनपद की सँन्यशक्ति को पुनःसंगठित करने का कार्य उस्ते ' 
सौंप दिया । वीरसेन एक सुयोग्य और उत्साह्‌-सम्पन्त सैनिक था। उसने 
अपने कार्य में बड़ी तत्परता प्रदर्शित की । देखते-देखते इन्द्रप्रस्थ के दृग में 
नवजीवन का सञ्चार हो गया। ट्टी-फूटी प्राचीर और महाद्वारों की 
मरम्मत करा ली गई। हजारों सैनिक दुर्ग में निवास करने लगे और उसके 
शस्त्रागार नए-नए अस्त्र-शस्त्रों से परिपूर्ण हो गए। पर वीरसेन इतने से 
ही सन्तुष्ट नहीं हुआ। अपनी सेना के सैनिकों की संप्रा में वृद्धि करने के 
लिए उसने विशेष उद्योग किया । प्रतिदिन सूर्योदय होते ही सैकड़ों युवक 
दुर्ग के सामने के सुविस्तृत मैदान में एकत्र होते, उनकी शारीरिक परीक्षा 
ली जाती, और जिन्हें सैनिक सेवा के लिए उपयुक्त पाया जाता, उन्हें सेना 
में भरती कर लिया जाता। 

एक दिन की बात है। सूर्य अस्त हो चुका था। दुर्ग के महाद्वार बद 
कर दिए गए थे। सैनिक लोग भोजन आदि से निवृत्त होकर विश्राम के लिए 
चले गए थे। ऐसे समय कुछ अश्वारोही दुर्ग के महाद्वार पर आए। महाद्वार 
को वन्द देखकर उन्होंने प्रहरियों से कहा-- 

हिम दुर्गपाल से भट करना चाहते हैं, नायक ! ' 

Sa दुर्गंपाल से क्या कार्य है ?' एक प्रहरी ने प्रस्त किया। _ 

छुना ह, दुगपाल अपनी सेना में नए सैनिकों को भरती कर रहे हैं। 
ह्म सुर दशाणं देश से आ रहे हैं। सेना में प्रविष्ट होना चाहते हैं ।' 
आ सनी ला करनी होगी । रात के समय ह 
लाह? हे । पौ फटते ही आप दुर्ग के पर्चिमी मदान में आ 


pi 'पर रात को हम कहाँ रहेंगे, नायक ? में खड़े-खड़े ही 
बितानी होगी ?! € `छण, नायक £ क्या यह रात हमें खड़-खंड़ द | 
'मं क्या कर सकता हूँ, भाई ! ढग स्ति द 
हैं, भाई ! दुर्गपाल का आदेश है कि सूर्यास्त के 
पश्चात्‌ किसी को भौ दुर्ग में प्रविष्ट न होने दिया जाए।' 
En ५ 3. के नाते कुछ तो कीजिए, नायक ! हम परदेसी हैं, इन्द्रप्रस्थ 
मे कोई भी हमारा परिचित नहीं है। सदियों के दिन हैं। इस शीत में खुले 
मैदान में रह सकना भी सम्भव नहीं है॥! 
| ह अशुशासन का उल्लंघन कर सकता मेरे लिए असम्भव हैं 
h ड र अनुशासन को बहुत महत्त्व देते हैं। फिर आजकल य मं 
। स जी का भी भय है। अभी कुछ दिन हुए, दो यवनों ते छद्मवेश में 
ढुग में प्रविष्ट he का प्रयत्त किया था।? 

“पर हम तो भारतीय हैं, नायक ! सेना में प्रविष्ट होने के लिए सुदूर 
दक्षिण से चले आ रहे हैं। दिन-भर के थके हुए हैं। हमारे विश्राम के लिए 
व्यवस्था कर दो । दु्गपाल से कल प्रातः भेंट कर लेंगे।' 

प्रहरियों के ग्ुल्मपति को अशवारोहियों पर दया आ गई। उनके रात्रि- 
विश्वाम की व्यवस्था करके उसने कहा 

'यह बात अनुशासन के तो विरुद्ध है। पर आपके लिए कुछ-न-कुछ तो 
हमें करना ही चाहिए। किसी को यह ज्ञात न होने पाए कि हमने आपको 
रात के लिए आश्रय दिया था। सूर्योदय से पूर्वे ही पश्चिम की ओर के मदान 
में चले जाना । वहाँ दुर्गपाल से भेंट हो जाएगी | 

प्रातः के समय इन्द्रप्रस्थ के दुर्ग के परिचिमी मेंदान में एक मेला-सा 
लगा हुआ था । बहुत-से नवयुवक वहाँ एकत्र थे। दशाण देश के अश्वारोही 
भी उनमें जाकर मिल गए। युवकों की शारीरिक परीक्षा प्रारम्भ हुई। 
अश्वारोहियों को देखकर वीरसेन ने प्रइन किंया-- 

“इस देश के तो तुम प्रतीत नहीं होते। यहाँ कब आए ? रात कहा 
लह 0 री 
फ “हम दशाणं देश के निवासी हैं, सेनापति ! रात ही इन्द्रप्रस्थ पहुँचे थे।' 

“तुमने मेरे प्रश्‍न का उत्तर नहीं दिया। मैंने पूछा था, रात तुम कहा 
? है 


डे नहें चुप देखकर 
अश्वारोही इसका क्या उत्तर देते। चुप खड़े रहे। उन्हें चुप 
वीरसेन ने कहा--'मुझ सब ज्ञात हो चुका हैं। गुल्मपति ने सैनिक अनुशासन 
को मंग किया है। उसे सैनिक नियमों के अनुसार दण्ड दिया | 
अच्छा, अब यह बताओ, तुम्हारा नाम क्या है और तुम्हारी आयु दा ले 
एक अदवारोही “ने सिर भुकाकर अ 'मेरा ताम पणंदत्त ह 
सेनापति ! और मेरी आयु चालीस वर्ष की है। के 
“पर बोली से तो तुम सुकुमार प्रतीत होते हो। सित gE 
है। चालीस वर्ष के कैसे हो सकते हो ? अच्छा, अस्त्र-शस्त्र चलाता 
हो?” ' 
“परीक्षा करके देख लीजिए, सेनापति ' न 
“इसकी कोई आवश्यकता नहीं है, युवक ! मैं देखते हा 
पहचान लेता हूँ । तुम्हें सेना में भरती किया जाता हैं है तुम ह 
में रहोगे। कहो, स्वीकार है?” मन्दस्मित से वीरसेन रन तालॉग 
'अच्छा, अब तुम बताओ। तुम्हारा क्या नाम है, और कया आउु 
दुसरे अश्वारोही से प्रहत किया गया । 

मेरा नाम वन्धुमित्र है, और आयु पच्चीस वर्ष है ।' 
अभी मसे तक तो भीगी नहीं और तुम पच्चीस वर्ष के हो गए । अस्तु, 
तुम्हें भौ सेना में भरती किया जाता है। तुम भी ग्रंगरक्षक सेना में र होगे ।' 
सब अशवारोहियों से इसी प्रकार के प्रश्‍न किए गए, और उन सबको 
सेना में भरती कर लिया गया । तीसरे पहर दुर्गपाल ने दशार्ण देश के 
अश्वारोहियों को अपने कक्ष में बुलाया, और उनसे कहा-- 
सेनानी पुष्यमित्र की सहर्धामणी वीरांगना देवी दिव्या का मैं अभि- 
नन्दन करता हूँ। आप मेरा प्रणाम निवेदन स्वीकार करें और आप, कुमार 
अग्निमित्र ! तुम्हें मेरा आशीर्वाद है, अपने पिता के समान ही वीर और 
तेजस्वी बनो ।' 
वीरसेन की बात सुनकर अर्वारोही स्तब्ध रह गए। उन्हें चूप देखकर 
चीरसेन ने कहा-- : 
आपको आरचर्य हो रहा है, मैंने आपको कसे पहचान लिया । यही 
बात है ? साम्राज्य के पश्चिमी सीमान्त की रक्षा का भार सेनानी पुष्य 
मित्र ने कुछ सोच-समभझकर ही मुझे सौंपा है। यदि मनुष्य को पहचानने की 
इतनी भी शक्ति मुक में न हो, तो इस उत्तरदायिता का निर्वाह मैं कंसे कर 
सकूंगा ? मैं भी दक्षिणापथ का निवासी हैं, और कभी गोनर्द आश्रम में भी 
रहा ह । रात को ही मुझे ज्ञात हो गया था कि वीरांगना दिव्या अपने पुत्र 
के साथ इन्द्रप्रस्थ पधारी हैं। जबसे आप चैत्यगिरि के स्थविरों के कुचक्र से 
मुक्त हुई हैं, आपकी गतिविधि की सूचना मुझे प्राप्त होती रही है । मेरे 
पडपुरुष आपकी रक्षा के लिए सदा आपके साथ-साथ रहे हैं। ये जो दो 
अश्वारोही इच्द्रप्रस्थ तक आपके साथ आए हैं, मेरी सेना के ही सैनिक हैं। 
सेनानी पुष्यमित्र मौर्य साम्राज्य की रक्षा के कार्य में चाहे कितने ही व्यग्र 
क्यों न रहते हों, पर आपकी चिन्ता को वह एक क्षण के लिए भी दूर नहीं 
कर सके । उत्तके आदेश पर ही आपकी रक्षा का भार मैंने अपने ऊपर लिया 
था। यह मेरा सौभाग्य है, जो आप इतनी दूर की यात्रा कर सकुशल 
०0 bend मुझे कभी क्षमा न करते | पर अब तो 
करेंगी या स्त्री के रूप में ? ! आई हैं। कहिए, सेतिक के झप मे छू 
है निर्णय करना आपका कार्य ता ! इस समय मैं एक सैतिक 
हू, आर आपकी आज्ञा के अधीन | म॑ साम्राज्य भाग्यशाली है जो उसे 
भाप सदश चाणाक्ष और कुशल सेनाध्यक्ष प्राप्त हैं \’ 
आ आपके निवास और वि व्यव {। धारिणी, 
श्राम की व्यवस्था तो कर दूं । धारिणी, 

आओ धारिणी ! ' 

हाँ, भ्राता जी !' 

“सुनो, इधर आओ, इन्हें प्रणाम करो ।' 

प्रणाम कर धारिणी एक ओर खड़ी हो गई। उसे आश्चर्यचकित देख- 
कर वीरसेन ने कहा-'इन्हें पहचाना नहीं ? यह देवी दिव्या हैं, सेनानी 
पुष्यमित्र की सहर्धामिणी । उन्हीं के समान वीर और साहसी । सैनिक वेश 
में तुम इन्हें पहचान भी कैसे सकती हो ? और यह, इन्हें भी नहीं जानतीं। 
यह हैं, कुमार अग्निमित्र। सुयोग्य पिता के अनुरूप पुत्र \’ 

धारिणी ने चरण स्पर्श कर एक बार फिर देवी दिव्या को प्रणाम किया, 
और अग्निमित्र की ओर एकटक देखती रह गई। कुछ क्षण वाद संकोच 
के साथ उसने अग्निमित्र को भी प्रणाम किया । 

“ग्रह मेरी बहुन यहाँ अकेली है। हमारी माँ तभी परलोक सिधार गई 
थीं, जब यह दो वर्ष की थी । हमारे पितृचरण ने सिन्धुतट के युद्ध में 
वीरगति प्राप्त की थी । सेनानी को उन पर अगाध विश्‍वास था । उन्ह 
सदा अपने साथ रखा करते थे। अब धारिणी मेरे साथ ही रहती है, बेचारी 
जाए भी तो कहाँ । यहाँ अकेले इसका मन नहीं लगता । अब आप आ 
गई हैं, आपके साथ रहकर इसका मन लग जाएगा, और यह कुछ सीख 
भी जाएगी । देखो, धारिणी ! देवी के आतिथ्य-सत्कार का सब भार लुम 
पर है । इन्हें किसी प्रकार का कोई कष्ट ग होने पाए। _ f 

दिव्या ने धारिणी को अपनी छाती से लगा लिया । उसे प्यार करते 
हुए उन्होंने कहा--“अब तुम अकेली नहीं रहोगी, बेटी । मैं तुम्हारे साथ 
रहँगी । मुझे अपनी माँ समको । मैं तुम्हारी माँ हुँन! _ 

धारिणी की आँखों से टप-टप आँसू गिरने लगे। रोते-रोते ड कहा, 
“माँ, मेरी माँ ! ' ति 

कुछ समय पञ्चात्‌ जब चारिणी स्वस्थ हुई, तो उसने आँसू पोते हुए 
कहा, चलो माँ, मेरे साथ चलो। मैं तुम्हारे निवास और EE 
व्यवस्था कर दूं । अब मुझे छोड़कर कहीं चली तो नहीं जाओगी, माँ : 
सदा मुझे अपने साथ ही रखोगी त ?' 


हा, बेटी! सदा तुम्हें अपने साथ रखूंगी। तुम वीर कन्या हो, इस 


प्रकार घबराओ नहीं । अपने भाई की ओर देखो, यह कँसे बीर हैं । मौय 
साम्राज्य को इन पर गर्व है। अपने दिल को छोठा न क्रो। 

जब घारिणी देवी दिव्या को अपने साथ ले जाने लगी, तो वीरसेत ते 
उसे टोककर कहा, 'क्या कुमार अग्तिमित्र को यहाँ अकेले ही छोड़ 

जाओगी ? ग्रह भी तुम्हारे अतिथि हैं । इनकी सेवा-सत्कार का भार भी 
तुम पर ही है।' ५ 

'आइए, कुमार ! धारिणी ने संकोच के साथ कहा। यह कहते हुए 
उसका मुखमुण्डल आरक्त हो गया । है 

दुगंपाल वीरसेन यवनों के मध्यदेश में प्रवेश से बहुत चिन्तित थे । 
पर्चिमी सीमान्त की रक्षा की उत्तरदायिता उन्हीं पर थी । पर वह जानते: 
थे कि यवन सेना इन्द्रप्रस्थ पर आक्रमण नहीं करेगी । वह सीधी पाटलिपुत्र 
की ओर अग्रसर होगी, ताकि मौर्य साम्राज्य की जड़ पर कुठाराघात किया 
जा सके। दिमित्र मरुभूमि से होकर मध्यदेश में प्रवेश कर रहा था, और 
उसकी योजना यह थी कि इन्द्रप्रस्थ और अहिच्छत्र को बचाकर हीधे 
साकेत और काशी पहुंचा जाए और वहाँ से पाटलिपुत्र । इस दशा में वीर- 
सेन ने यह विचार किया कि जब यवन सेना साकेत पहुँच जाए, तो पीछे की 
ओर से उस पर आक्रमण कर दिया जाए। 

वीरसेन इसी योजना के निर्माण में तत्पर थे कि दिव्या उसके पास 
आकर बोली, 'कहिए, किस चिन्ता में निमग्न हैं, दुर्गपाल ?' 

“मुझे केवल यही चिन्ता है, कि किस प्रकार यवनों के आक्रमण का 
प्रतिरोध किया जाए ।' 

'पर मुझे तो एक अन्य समस्या का सामना करना पड़ रहा है, 
दुर्गपाल ! ? 

“वह समस्या क्या है, देवि ?' 


कथा आप देखते नहीं, दुगंपाल ! अग्निमित्र और धारिणी एक-दूसरे 


के प्रेम र डूबते जा रहे हैं। दिन-भर साथ बैठे-बैठे न जाने क्या बातें करते 

रहते हैं । कभी खिलखिलाकर हँसते हैं, और कभी प्रहरों तक चुपचाप एक- 

दूसरे के साथ बैठे रहते हैं। मैं अग्निमित्र को इसलिए अपने साथ लाई थी, 

ताकि वह्‌ एक सुयोग्य योद्धा बन सके । पर यहाँ आकर वह अपने 

पा को भूल गया है, और धारिणी के प्रेमपाश में फँसता जा 
॥है॥। 


. _ णय कत्त॑व्य-पालत में कभी बाधक नहीं हुआ करता, देवि! धारिणी' 
वीर कन्या है, अपने कत्तव्य को भलीभांति समझती है । वह कभी अग्नि- 


मित्र के कर्तव्य-पालन में अपने को बाधक नहीं होने देगी ।' 


'पर अस्निमित्र न कभी शिविर में जाता है, और न कभी धनुविद्या का 


E ` करता है । रात-दिन घारिणी के साथ-साथ फिरता रहता है । 
वथा यह उचित है, दुर्गपाल ?” 

“प्रणय का अनादर न कीजिए, देवि ! हाँ, यदि आप धारिणी को 
कुमार के योग्य न समभती हों, तो दूसरी बात है ।' 

"ऐसा न कहो, दुर्गपाल ! धारिणी रूपवती है, कुलीन है, वीर कन्या हैं, 
वीर भगिनी है, अग्निमित्र के वह सर्वेथा योग्य है। पर देश पर जब्र 
संकट आया हुआ हो, तो प्रणय-व्यापार क्या समुचित है? 

“प्रणय अन्था होता है, देवि! वह न समय देखता है और न स्थान । 
किसी से किसी को कब और क्यों प्रेम हो जाता है, इसका उत्तर दे 
सकता असम्भव है । प्रेम एक अनिवर्चनीय तत्त्व है। विवेक का उसमें 
कोई स्थान नहीं हैँ। पर सच्चे प्रेम से मनुष्य न क््तव्यविमुख होता हैं, 
और न शक्तिहीन । उससे मनुष्य को शक्ति और स्फूति की ही प्राप्ति 
है। पर क्या यह सत्य है कि कुमार और धारिणी प्रेमसूत्र में बंधते जा 
रहे हैं ? " 

"मुझे इसमें जरा भी सन्देह नहीं है, वीरसेन! मैं स्त्री हैँ, और स्त्रियों 
की मनो भावनाओं को भलीभाँति समभती हूँ। अग्तिमित्र को देखते ही 
घारिणी कुमुदिनी के समान खिल उठती है, और उसके मुखमण्डल पर एक 
अप्रतिम आभा छा जाती हैँ। उसके जाते ही वह मुरभा जाती है । यह 
प्रेम नहीं है, तो क्या है ?' 

धतो क्या धारिणी आपको स्वीकार्य है, देवि i है 

क्षेरी स्वीकृति और अस्वीकृति का अब भ्रश्त ही क्या हैं! पर हां, 
इस विषय में सेनानी की स्वीकृति तो प्राप्त कर ही लेनी चाहिए ।' 

“पर सेनानी को इत दिनों अवकाश ही कहाँ है ?' 

“मुझे तो ऐसा प्रतीत शीता है कि अग्तिमित्र और चारिणी अब एक दित 
भी एक-दूसरे के ब्रिना नहीं रह सकते । र 

'तो फिर आप ही इस समस्या का समाति कीजिए, देवि ! 

दिव्या ने धारिणी को अपने पास बुला और एकान्त में ले जाकर 
उससे कहा, 'यह मैं क्या देख रही हूँ, बेटी ? क्या यह सच हैं? 

चारिणी इसका कया उत्तर देती ? वहू चुप खड़ी रही। दिव्या के पुनः 
पूछने पर उसने अपना मुख दोतों हाथों से छिपा र लिया और सुबक-सुबककर 
“रोने लगी । रोते हुए ही उसने कहा, आप के पूछ लीजिए तू 

- “मैं सब समती हूँ, बेटी ! तुम्हारे प्रणय में मैं बाधा नहीं डालूँगी \ 
माँ हूँ, तुम्हारे जैसी बेटी पाकर मैं धन्य हो गई हूँ। आज से ठुम मे 
भी हो और पुत्रवधू भी ।' 
[व्या की स्वीकृति प्राप्त कर धारिणी का सुखी खिल गया। 

मन्दस्मित के साथ उसने कहा-- 

तो मैं जाकर यह शुभ समाचार उन्हें सुना दूँ 

'पर एक बात ध्यान में रखना, बेटी ! अग्निमित्र एक सैनिक हैं। जब 
देश पर शत्रुओं का आक्रमण हो रहा हो, तो सैनिक का प्रथम कर्त्तव्य रण- 
क्षेत्र में जाकर शत्रु का सामना करना होता है। तुम्हारे प्रणयपाश में 
फॅसकर वह कहीं कत्तव्यविमुख न हो जाए।' 

मैं भी सैनिक हूँ, माँ ! मैंने भी शस्त्र संचालन का अभ्यास किया है। 
युद्क्षत्र में मैं उनके साथ-साथ रहुँगी। मेरे साथ रहने पर उनका शौर्य 
सहस्रगुण हो जाएगा ।' 
है तुप्हारे जैसी वधू पाकर मैं अपने को धन्य समझती हूँ । मेरा आशीर्वाद 
ह, याबच्चन्द्रदिवाकरौ तुम्हारा सुहाग बना र ह 

वारिणी ने दिव्या के चरणों में सिर भुका दिया । 


( २९) 
दिमित्र का “महाक्रोध” 


मथुरा नगरी भागवत वैष्णव धर्म की प्रधान केन्द्र थी। अभी यह 
बौद्ध धमं का जे हुआ। था। वासुदेव कृष्ण ब्रजभूमि के निवासी थे, 
और वहीँ पर उन्हात अपने 'सुदर्शन' धर्मचक्र का प्रवतन किया था । भाग: 
वत लोग वर्णाश्रम धर्म में विश्वास रखते थे, सनातन आयं परम्पराओं का 
पालन करते थे, और वेदों के प्रामाण्य को स्वीकार करते थे । उनके ए 
स न केवल अ थी, अपितु साथ ही धर्मभूमि भी थी | इसीलिए 
गाज दिमित्र ने मथुरा को आक्रान्त किया, तो ब्रजभूमि के निवासी 
उसका प्रतिरोध करने के लिए अपना तन-मन-धन न्यौछावर करने को 
माकि हो गए । उन्होंने डटकर यवन सेना का सामना किया । प्राचीन आर्य 
FR कर धोति य, परिव्राजक, ब्रह्मचारी और पुरोहित तक 
में उतर आए । ङ द यवनो का प्रतिरोध करने के लिए रणक्षेत्र 
धर्मभूमि की रक्षा के लि 7. गहे एक धर्मयुद्ध था। वे युद्ध कर रहे थे, अपनी 
अपवित्र किए जाने ए, अपने मन्दिरों और देवस्थानों को :लेच्छों द्वारा 
मान-मर्या को से बचाने के लिए, और अपने अन्धकवृष्णि पुरवंजों की 
द को अक्षुण्ण रखने के लिए। 


मथुरा के युद्ध में यवनों को भारी क्षति उठानी पड़ी उनकी एक- 

तिहाई सेना क्षत-विक्षत हो गई, और बहुत-सी युद्ध-सामग्री नष्ट हो गई। 
वहाँ दिमित्र को ऐसे सैनिकों से युद्ध करना पड़ा, जो न भृत थे और न मोल, 
पर जो धर्म और देशभक्ति के आवेश में आकर अपना सर्वस्व न्यौछावर 
कर देने को उद्यत थे यह दो सेनाओं का युद्धनहीं था। यह युद्ध था दो 
धर्मों का, दो संस्कृतियों का और दो सभ्यताओं का। यद्यपि अन्त में यवर्नों 
की विजय हुई, पर उन्हें यह ज्ञात हो गया कि शौर्य की परम्परा और देश- 
भक्ति की भावना अभी भारत से नष्ट नहीं हुई है। 

मथुरा के युद्ध में यवन सेना जिस भयंकर रूप से क्षत-विक्षत हो गई 
थी, उसे देखकर दिमित्र क्रोध से पागल हो गया। आवेश में आकर उसने 
अपने सँनिकों को सर्वसंहार का आदेश दिया। दो दिन और दो रात यवन 
सैनिक हिंख पशुओं के समान मथुरा की पण्यवीथियों, मार्गों और सारिणियों 
में उन्मत्त हुए फिरते रहे । जो कोई भी उनकी इष्टि में आया, उसे उन्होंने 
मौत के घाट उतार दिया । न उन्होंने स्त्रियों को छोड़ा, और न बच्चों को । 
साधु, मुनि, संन्यासी या पुरोहित कोई भी उनकी दृष्टि में अवध्य नहीं 
था। सर्वत्र खून की नदियाँ बहा दी गई । राजमार्ग और पथ-चत्वर सब 
शवों से पट गए । जब उन्हें कोई मनुष्य दिखाई न दिया, तो वे देव-मन्दिरों 
पर टूट पड़े । भागवत लोग मन्दिरों में देवमूतियाँ स्थापित कर उनकी पूजा 
किया करते थे। यवन सैनिकों ते इन मूर्तियों को खण्ड-खण्ड कर दिया। 
जब सर्वत्र इमशान की सी शान्ति छा गई, तो दिमित्र ने आदेश दिया कि 
मथुरा नगरी को आग लगा दी जाए। देखते-देखते ब्रजभूमि की यह पवित्र 
तगरी राख के एक विशाल ढेर के रूप में परिवर्तित हो गई । वहाँ त कोई 
मन्दिर शेष रहा और न कोई भवन । मनुष्यों के रहने का तो प्रसत ही कया 
था! 

यवनराज दिमित्र के इस 'महाक्रोध' को भारत की जनता चिरकाल 
तक विस्मृत नहीं कर सकी । दो सदी पश्चात्‌ एक 5 | सूत ने इस 
महाक्रोध के विषय में एक गीत की रचना की थी। गीत का भावार्थ यह था, 
“वनों के क्रोध का कया ठिकाना ! जरा-सी बात पर वें क्रोध से पागल हो 
जाते हैं। तब उनमें उचित-अनुचित का विवेक करने की शक्ति ही नहीं रह 
जाती । स्त्रियों और बच्चों तक का वघ करने में उन्हें कोई अनौचित्य प्रतीत 
नहीं होता धर्म का उन्हें ज्ञान है ही नहीं, वे अनृतभाषी और अधामिक हैं। 
एसा हो भी क्‍यों नहीं? हैं तो वे राजा, पर ज्ञासत्रविधि से न उनका अभिषेक 
हुआ है और न उन्होंने प्रजापालन की प्रतिज्ञा र है। पशुबल के प्रयोग 
से ही वे राजशक्त प्राप्त करते हैं। कोई नहीं जानता, कॅन वे प्रसन्त ही 

जाएँ और कब क्रोध के वशीभूत होकर सब विवेक खो बैठ । इन्द्रियों पर 
उनका जरा भी वश नहीं है ।' BF पा 

मथुरा का पूर्ण रूप से विघ्वंस कर यवन सेनाएँ पांचाल जनपद की 
ओर अग्रसर हुईं दिमित्र का क्रोध अभी शान्त नहीं हुआ था। वह जहाँभी 
गया, शस्य-वयामल खेतों को उजाडता गया, ग्रामों और पत्तनों को नष्ट | 
करता गया, मन्दिरों को ध्वंस करता गया, देवमूतियों को खण्ड-खण्ड करता 
गया, और जो कोई भी मार्ग में मिला उसे मौत के घाट उतारतः गया। 
स्त्रियों और बच्चों के प्रति भी उसने दथा प्रदर्शित नहीं की । उसके.नुशंप 
आक्रमण के कारण यमुना और गंगा की दक्षिणी अन्तर्वेदी का देश एक 
विशाल शमशान के रूप में परिवर्तित हो गया । 

दिमित्र को ज्ञात था कि अहिच्छत्र मे पुष्पमित्र द्वारा संगठित एक बड़ी 
सेना विद्यमान है । इस कारण उसने उत्त री पांचाल की ओर आगे बढ़ने का 
साहस नहीं किया | वह गंग। के दक्षिणी तठ: के साथ-साथ अग्रसर होता 
हुआ काम्पिल्य पहुँच गया, जो दक्षिण-पांचाल का प्रमुख नगर था । मथुरा 
के समान काम्पिल्य में भी सर्वसंहार किया गया, और देखते-देखते यह नगर 
भी दिमित्र के महाक्रोध का शिकार हो गया। 

पांचाल देश के विविध नगरों को नष्ट कर यवन सेनाएँ मध्यदेश में 
निरन्तर आगे बढ़ती गई । दिमित्र को यह समाचार मिल गया था कि पुष्य- 
मित्र के नेतृत्व में एक विशाल भारतीय सेना यवनों का प्रतिरोध करने के 
लिए साकेत आ चुकी है | दिमित्र एक कुशल सेनानायक था । युद्धनीति की 
इष्टि से उसने यही निश्‍चय किया कि पहले साकेत पर आक्रमण किया जाए 
और उसे हस्तगत करने के पश्चात्‌ पाटलिपुत्र की ओर आगे बढ़ा जाए। 


| . Ee | 
| | 
| 


सम्राट्‌ देववर्मा की हल्या 


। मथुरा और काम्पिल्य से जो समाचार आ रहे थे, उन्हें सुनकर पाटलि- 
|| "पुत्र की जनता अत्यन्त क्षुब्ध हो गई। भारत में युद्ध पहले भी हुआ करते | 
|| ज इस देश के सैनिक स्त्रियों और बच्चों पर हाथ उठाना पाप सम 

|| थे सेनाएँ आपस में युद्धकरती रहती थीं, और किसान शान्तिपूर्वक अपे 
|| खेतों में हल चलाते रहते थे । रणक्षेत्र में युद्ध करना इस देश के क्षत्रिय 
_ राक गौरव की बात मानते थे, पर निहत्थे गृहस्थों पर शस्त्र चलाना उनकी दृष्टि 

जे घोर पाप था । शस्त्र का प्रयोग वे केवल ऐसे शत्रु के विरुद्ध करते थे, जो 
स्वयं अस्त्र-शस्त्र से सुसज्जित हो युद्धभूमि में उतर आया हो। देव-मन्दिर 
सबके लिए आदरणीय थे। देवस्थान चाहे भागवतों के हों, चाहे बौद्धं के, 
चाहे जैतों के और चाहे आजीवकों के--सब कोई उनका आदर करते थे, 
और कोई उन पर आक्रमण नहीं करता था। पर ये यवन लोग ? इनके 
लिए न कोई अवध्य था और न कोई पुज्य । क 
दिमित्र द्वारा किए गए सर्वसंहार के समाचार से पाटलिपुत्र के नवासी 
बहुत उत्तेजित हो गए थे। उन्होंने राजप्रासाद को घेर लिया, और उसके 
अर्यद्वार पर जाकर दौवारिक से कहा--हम सञ्रादू से मठ करता 
चाहते हैं।' + रे 
शसम्राद्‌ इस समग्र मन्त्रिपरिषद्‌ में हैं। इस समय वह किंसी से नहीं 
मिल सकते ।' दौवारिक ने उत्तर दिया। हा कक 
"हुम उनसे कुछ प्रा्थेना करना चाहते हैं, सेनापति! पाटलिपुत्र के कितने 
ही श्रेष्ठी, वैदेहक और ज्येष्ठकर उनसे भेट करने के लिए यहाँ उपस्थित हैं। 
आप उन तक हमारी प्रार्थना पहुँचा तो दीजिए। : 
“आप शान्ति रखें । मन्त्रिपरिषद्‌ में अत्यन्त महत्त्वपुण समस्या भा Bs 
“विचार-विमर्श हो रहा है। ऐसे समय सम्राट्‌ आपपे कसे मेट कर्‌ सकते है ! 
पर दौवारिक की बात से जनता को सन्तोष नहीं हुआ। शोर निरन्तर 
बढ़ता ही गया । देखते-देखते राजप्रासाद के दक्षिणी द्वार के स के ह 
भें हजारों नागरिक एकत्र हो गए । एक जोशीले युवक ते लोगों क र i 
कर इस प्रकार कहना प्रारम्भ किया-- मौर्य शासनतन्त्र स ब i 
अशक्त हो गया है कि अपने देवस्थानों तक की रक्षा म ड il 
असमर्थ है। मथुरा में यवनों ने अतगिनत स्त्रियों और ब्लो न हे 
मूली की तरह काटकर फेंक दिया। जब वन सेनाए बज क र जि 
सर्वेसंहार कर रही थीं, तो हमारे सम्राट्‌ कहाँ थे ! बह अत्त FO 
जीड़ा में व्यस्त थे। और पुष्यमित्र ? वह साकेत के 8 हर 
सो रहे थे। ऐसे शासत को घिवकार है, जो प्रजा की रक्षा हे 
ऐसे नपुंसक सम्राट और उसके अयोग्य सन्त्रियों को हम कब र 
करते रहेंगे ? भाइयो, आगे बढ़ो, इस शासत को सलक 2 
भीड़ के एक कोने से जावाज आई--ऐसे शासन के ककार ह 
उसे कभी सहन नहीं करेंगे ।' ४ 
उस युवक ने अपने भाषण को जारी रखते हुए कहा-- वो फिर चलो, 


नागरिको ! हम सब राजप्रासाद में प्रविष्ट हो जाएँ और व 

राजसिंहासन का परित्याग कर देने के लिए विवश करें।' 
युवक के जोशभरे वचनों को सुनकर भीड़ में उत्तेजना फैल गई । उदण्ड 
प्रकृति के कुछ लोग आगे बढ़ते हुए राजप्रासाद के महाद्वार के समीप तक 
पहुँच गएं । इसी सयय आचार्ये दण्डपाणि महाद्वार पर प्रगट हुए और 
उत्तेजित जनता को शान्त करते हुए उन्होंने कहा--'आपके उत्साह और 
आक्रोश को देखकर मैं अत्यन्त प्रसन्न हूँ | पाटलिपुत्र के नागरिकों से मुभे 
यही आशा थी। मैं भलीभाँति जानता था, कि यवनों के आक्रमण को वे 
कदापि सहन नहीं करेंगे और उसका प्रतिरोध करने के लिए अपना सर्वस्व 
न्यौछावर करने को उद्यत हो जाएंगे। पर शत्रु का सामना क्रोध द्वारा 
कदापि नहीं किया जा सकता | उसके लिए आवश्यकता है अनुशासित शीर्य 
की, जीवन के बलिदान की, और कठोर नियन्त्रण की । आप सब वीर हैं, 
देशभक्त हैं, और आर्यभूमि की रक्षा के लिए अपने तन-मन-धन की बलि 
देते को उत्सुक हैं। तो फिर आइए, सेना में नाम लिखवाइए, अस्त्र-शस्त्र 
की शिक्षा प्राप्त कीजिए, और मौय साम्राज्य के सँनिक बनकर साकेत कीः 
ओर प्रस्थान कर दीजिए, जहाँ सेनानी पुष्पमित्र यवनों का प्रतिरोध करने 
के लिए सन्नद्ध हैं। अपने उत्साह और आक्रोश का उपयोग यवनों के संहार 
के लिए कीजिए, राजप्रासाद पर आक्रमण करने में न हीं।' 
वही युवक फिर आगे बढ़ा और उसने चिल्लाकर कहा -'देववर्मा 
नपुंसक है, अपने कर्तव्य का उसे जरा भी ध्यान नहीं है। हमें देववर्मा जैसे 
अशक्त और प्रमादी राजा को राज्यच्युत करना होगा, तभी जनता में 
उत्साह का संचार हो सकना सम्भव है। नागरिको, किस बात की प्रतीक्षा 
कर रहे हो ? आगे क्यों नहीं बढ़ते ? इस धत ब्राह्मण की बातों में त 
आओ | आगे बढ़ो, और द्वार को तोड़कर राजध्रासाद में प्रविष्ट हो जाओ।' 
वह युवक आगे बढ़ता हुआ दण्डपाणि के समीप तक पहुँच गया था। 
देखते ही तुम्हें पहचान लिया था। यदि नागरिकों के सम्मुख मैंने 
आ खोल दिया, तो वे अभी तुम्हारे टुकड़े-टुकड़े कर डालेंगे। 
पि न्ह 
र तुरन्त यहाँ से चले जाओ । इसी में तुम्हारी भलाई 
दण्डपाणि की बात ब्ध 
पीछे हट गया, और कुछ दिका विहार कल EE 
EE... को सम्बोधन करते ह ए दण आ नास चु 
हुए दण्डपाणि ने फिर कहा-- 

'भाइयो, आप विइवास मानें, न सम्राट्‌ देववर्मा अपने कत्तव्य से 
विमुख हैं और न उनके अभात्य। आप लोग धैर्य से काम लें । क्रोध और 
उत्तेजना के वशीभूत होकर कोई ऐसा कार्य न कर डालें, जिससे हमारी 
पवित्र आर्यभूमि की हानि हो | आप विशवास रखें कि सम्राट्‌ देववर्मा सच्चे 
बीर हैं, उत्कट योद्धा हैं, और आर्य क्षत्रियों की वीर मर्यादा में आस्था रखते 
हैं। उन्हें आपके सहयोग की आवश्यकता है, विरोध की नहीं। आइए, आगे 
ब्रढ़िए, राजप्रासाद पर आक्रमण करने के लिए नहीं, अपितु सेनानी पुष्य- 
मित्र की सेना में सम्मिलित होने के लिए। हमें धन भी चाहिए, अस्त्र-शस्त्र 
भी चाहिएं और सेना के लिए अन्न-वस्त्र भी चाहिएँ । आपमें जो युवक हैं, 
वे सेना में नाम लिखवाएँ, और जो धन प्रदान कर सकते हैं, वे मुक्तहृदय 
से अर्थ दान करें । यदि मातृभूमि की स्वतन्त्रता अक्षुण्ण रहेगी, तो धन आप 
फिर भी कमा लेंगे। पर यदि यवनों को परास्त न किया गया, तो पाटलि- 
पुत्र की भी वही गति होगी जो मथुरा की हुई है।' 

आचार्य दण्डपाणि के समझाने पर जनता का उद्वेग शान्त हो गया। 
युवकों ने सेना में नाम लिखवाना प्रारम्भ कर दिया, और बहुत-से नर-नारी 
घन संचय के लिए तत्पर हो गए। सवंत्र तया उत्साह दिखाई पड़ने लगा। 
'सञ्राट्‌ देववर्मा की जय', 'आचाये दण्डपाणि की जय” और 'सेनानी पुष्य- 
मित्र की जय' के नारों से सम्पूर्ण पाटलिपुत्र गूंज उठा । आत्तर्वशिक सेना के 
दवारस्थित गुल्मपति को सब आवश्यक आदेश देकर दण्डपाणि राजभ्रासाद 
को वापस लौट गए, जहाँ मन्त्रिपरिषद्‌ की वैठक अभी जारी थी। आचार्य 
के आ जाने पर देववर्मा ने उनसे कहा-- 

“मुझे साकेत के लिए प्रस्थात करने की अनुमति प्रदात कीजिए, 
आचार्ये! जनता की यही इच्छा है, और मैं स्वयं भी यही चाहता हूँ। क्षत्रिय 
माता जिस अवसर के लिए सन्तान को जन्म देती है, वह भब कु हो 
गया है। राजप्रासाद के सुखों का उपभोग करते हुए निष्क्रिय जीवन बिता 
सकना अब मेरे लिए सम्भव नहीं है ।' र ह 

“साकेत जाकर तुम क्या करोगे, वतस? वहाँ का सब कार्य सेनानी 
पुष्यमित्र ने सम्भाला हुआ है | वह कुशल सेतानायक है और युद्धतीति में 
पारंगत है। राजसिहासन पर तुम्हारी स्थिति अभी पूर्णतया सुरक्षित नहीं 
हुई है। पाटलिपुत्र से तुम्हारे प्रस्थान करते ही अन्तःपुर के षड्यन्त्र फिर से 
प्रारम्भ हो जाएँगे। मेरी सम्मति में तुम्हारा पार्टलिपुत्र में रहता बहुत 
आवश्यक है। तुम्हें साकेत जाने का आग्रह तहीं करना चाहिए। 

पर यह भी सोचिए, आचार्य ! यवतराज दिमित्र अपनी राजधान 


CC-0. In Public Domain. Gurukul Kangri Collection, Haridwar 


. - -छएझ &<>&>#>छऋऋऋछऋ र We |. 


Digitized by Arya Samaj Foundation Chennai and eGangotri 


१६४ : पतन प्रौर उत्थान 


छोड़कर इतनी दूर भारत में आया हुआ है। वह अपनी सेना के साथ-साथ 
रहता है। उसके साथ रहने से सेना को प्रेरणा प्राप्त होती हैं। यवनों के 
पास सेनानायकों की कोई कमी नहीं है | सैन्य संचालन उनके सेनापतियों 
द्वारा ही किया जाता है, पर दिमित्र के साथ रहने के कारण यवन सैनिकों 
में अपूवे उत्साह का संचार होता है। क्या मेरी उपस्थिति से साकेत की 
सेना को कोई लाभ नहीं होगा ?' 

"होगा क्यों नहीं, वत्स! पर पार्टलिपुत्र में शान्ति और व्यवस्था स्थापित 
रहने का मेरी इष्टि में अधिक महत्त्व है, और उसके लिए तुम्हारा यहाँ रहना 
बहुत उपयोगी हैँ। मुझे यवनों की सेना से उतना भय नहीं है जितना कि 
अन्तःपुर के षड्यन्त्रों और कुत्रकुटविहार के कुचक्रों से है।' 

'पर आप तो पाटलिपुत्र में रहेंगे ही, आचार्य ! हमारे सत्री और गुढ़- 
पुरुष भी अब जागरूक हो गए हैं | मुझे साकेत जाने की अनुमति प्रदान करें, 
आचार्य ! मेरी यही इच्छा है।' 

कुछ देर सोचकर दण्डपाणि ने कहा, 'यदि तुम्हारा संकल्प इतना दृढ़ 
है, तो मैं तुम्हारे मागं में बाधा नहीं डालूंगा । पर आत्मरक्षा के लिए तुम्हें 
बहुत जागरूक रहता होगा ।' 

आन्तर्वशिक वीरवर्मा को बुलाकर दण्डपाणि ने कहा, 'देखो, वी रवर्मा! 
सम्राट्‌ शीघ्र ही साकेत के लिए प्रस्थान कर रहे हैं । पर यह बात किसी को 
ज्ञात नहीं होनी चाहिए। वह छद्मवेश में जाएंगे। तुम्हें छाया के समान 
उनके साथ रहना होगा। कुछ चुने हुए सैनिकों को भी साथले लो। 

सञ्राट्‌ की सुरक्षा का सब उत्तरदायित्व तुम्हीं पर है। तुम सब छद्मवेश में 
रहोगे ।' 

आपकी आज्ञा शिरोधाय है, आचार्य ! आप कोई चिन्ता न करें । जब 

तक मेरे शरीर में रक्त की एक बूँद भी शेष रहेगी, सम्राट का बाल तक 
बाका नहीं होने पाएगा ।' वीरवर्मा ने उत्तर दिया । 

मन्त्रिपरिषद्‌ का अधिवेशन समाप्त हो गया, और सम्राट्‌ देववर्मा 

साकेत-यात्रा की तैयारी में व्यापृत हो गए। उन्हें तैयारी करते देख वी रवर्मा 
ने कहा, 'आपको छद्मवेश में चलना है, सम्राट ! इस तैयारी की क्या 
आवश्यकता है ? पार्टलपुत्र से एक सार्थ शीघ्र ही पश्चिम की ओर प्रस्थान 
कर रहा है। श्रेष्ठी कमलपणं उसके सार्थवाह हैं। मौर्यकुल के प्रति °| 
आस्था निस्संदिग्ध है। आप वैदेहक के वेश में उनके साथ जाएंगे ।' 

'क्या मागध साम्राज्य का शासनतन्त्र इतना शिथिल हो गया है कि 

उसका सम्राट्‌ अपने साम्राज्य में भी स्वतन्त्रता के साथ कहीं आ-जा नहीं 

सम्राट देववर्मा को हत्या : १६५ 


सकता ? छट्मवेश में यात्रा करने की बात मेरी समझ में नहीं आती ।' 

“आचार्य दण्डपाणि का यही आदेश है, सम्राट ! ' 

'पर तुमने मेरे प्रश्‍न का उत्तर नहीं दिया।' 

'कुक्कुटविहार के कुचक्रों से आप भलीभाँति परिचित हैं, सम्राट्‌ । छद 
वेश को अपनाए विना आपकी साकेत-यात्रा निरापद नहीं हो सकेगी । 
आपके समान मैं भी वैदेहक के वेश में रहुँगा। हमारे सैनिक भी ज्येष्ठक, 
कर्मकर, सेवक आदि के वेश में रहेंगे। आचार्य का यही आदेश है, सम्राट्‌! ' 

वीरवर्मा ने सम्राट्‌ की साकेत यात्रा को गुप्त रखने का पूरा-पूरा प्रयत्न 
किया । पर मोग्गलान के सत्री अत्यन्त चतुर थे। उतसे यह छिपा नहीं रह 
सका, कि देववर्मा छदवेश में पश्चिम की ओर प्रस्थान कर रहे हैं। कुककट- 
बिहार के स्थविर चिरकाल से जिस अवप्तर की प्रतीक्षा में थे, वह अब 
उपस्थित हो गया था । मोग्गलान ते अपने विश्‍वस्त सत्रियों को संघाराम के 
गर्भगृह में बुलाकर मन्त्रणा प्रारम्भ कर दी। तब #पहड ही 

“कहो, निपुणक ! अब तुम्हारा क्या विचार है? देववर्मा को अपने मार्ग 
से सदा के लिए हटा देने का यह सुवर्णीय अवसर है। इस हाथ स नहीं जाने 
देना चाहिए ।' मोग्गलान ने कहा । I हद - 

'हाँ, स्थविर ! सत्रियों द्वारा सव सूचनाएं मुझ प्राप्त हो चुकी हैं। देव- 
वर्मा कल प्रातः पाटलिपुत्र से प्रस्थान कर रहा हैं। निपुणकने उत्तर दिया । 

“उसके साथ कितने सैनिक रहेंगे ? वश में है! 

'एक सह्न से भी अधिक | वे सब वैदेहक आदि के छद्वेश में हैं । 

“सार्थवाह कौत है ? * 

हज सर । राजमार्ग पर जिसकी विशाल पण्यशाला है।' 

तुम्हारी क्या योजना है? क्या यह सम्भव तहीं है कि उ ३ कुछ ड 
पुरुष भौ इस सार्थ में सम्मिलित हो जाएँ ? क्यों न तुम भी वदेह र 
बनाकर और कुछ पण्य साथ में लेकर इस सार्थ मे सम्मिलित I 
अवसर पाकर मार्ग में कहीं द Eo कर देता तो तुम्हारे बाए हू 
का खेल होगा । यह योजता कैसी रहेंगी : 

ह नहीं होगी, स्थविर ! दण्डपाणि के सनी 
भें भी विद्यमान हैं। हमारी कोई भी चाल उततसे छिपी नहीं स न 
के सैनिक सावधान हो जाएंगे और अवसर पाकर हम पर आप 

` हमारे दस-बीस गृढ़पुरुष उनका सामता नहीं कर सा \ क 

“पर कोई उपाय तो करता ही होगा, निपुणक ! ऐसे र SE 

हाथ नहीं आया करते | क्यों न तुम अपने विश्वस्त गूढ्पुरुषों के साथ तु 

१६६ : पतन और उत्थान 


काशी के लिए प्रस्थान कर दो और कमलपर्ण के सार्थ से पहले ही वहाँ पहुँच 
जाओ | तुम सब मुण्ड या जटिल तापसों के वेश में यात्रा करो, किसी को 
तुम पर सन्देह नहीं हो पाएगा । काशी में विश्वनाथ शिव का प्रसिद्ध मन्दिर 
है। उसके प्रांगण में आसन जमाकर बैठ जाओ। देववर्मा शिव फा परम 
भवत हैँ। काशी पहुँचने पर वह विश्वताथ शिव के दर्शन के लिए अवश्य 
जाएगा । मन्दिर की भीड़ में अकस्मात्‌ उस पर आक्रमण कर देना ।' 
यह योजना भी सफल नहीं हो सकेगी, स्थविर ! भववर्मा की हत्या! 
मैंने इसी ढंग से की थी। वीरवर्मा कूटनीति में पारंगत है। पिछले अनुभव 
से वह्‌ अवश्य लाभ उठाएगा ।' 
“फिर तुम्हीं कोई उपाय बताओ, निपुणक ! ' 
En -कुछ देर सोचकर निपुणक ने कहा, 'हमें लूले, लॅगड़े और अन्धे बनकर 
विश्वनाथ के मन्दिर के बाहर भीख माँगने के लिए खड़े हो जाना चाहिए । 
शिव की पूजा के अनन्तर देववर्मा कुछ दान-पुण्य अवश्य करेगा । विकलांग 
होने के कारण कोई हम पर सन्देह नहीं करेगा । भीख देता हुआ जब बह 
हमारे समीप पहुंचेगा, हम तुरन्त उस पर टूट पड़ेंगे ।' 
हाँ, तुम्हारी यह योजना क्रियात्मक है । आज रात ही पाटलिपुत्र से 
प्रस्थान कर दो। यहाँ से तीर्थयात्रियों के वेश में जाओ और काशी पहुंचते 
ही लूले-लंगड़े बनकर भीख माँगना प्रारम्भ कर दो ।' म 
| निपुणक और उसके साथी शीघ्र ही काशी पहुँच गए । कमलप का सार्थ 
एक दिन में चार योजन से अधिक का मार्ग तय नहीं कर सकता था। उससे 
एक महीने पहले पहुँचकर निपुणक ने भिखमंगे का वेश बनाया और विश्वनाथ 
के मन्दिर के प्रांगण में भीख मांगने लगा । वह लंगड़ाकर चलता था, और 
सहारे के लिए एक लाठी उसने हाथ में ली हुई थी। उसका कोई गुढुरुष 
अन्धा बना हुआ था और कोई लूला । सब सतर्क होकर उस दिन की 
प्रतीक्षा में थे, जबकि कमलपर्ण का सार्थ काशी पहुँचेगा और उसके वेदेहक 
देवदर्शन के लिए विश्वनाथ के मन्दिर में आएँगे । 
उधर कुमार शतधनुष की माता तारा देवी भी शान्त नहीं बैठी थी। 
योगमायासिद्ध शतमाय ने देववर्मा की मृत्यु के लिए जिस अनुष्ठात कॉ 
। आयोजन किया था, उसका सब आवश्यक संभार उसने जुटा लिया था। 
|| सहिन द्वारा हत पुरुष का कपाल लेकर उसमें गुञ्जा के बीज बो दिए गए थे। 
ही उनके छोटे-छोटे पौधे भी निकल आए थे। बकरी, बिल्ली, नेवला, ब्राह्मण, 
| इवपाक, काक और उलूक के बाल भी एकत्र कर लिए गए थे, और बिच्छू, 
मधुमव्खी और साँप के चमं भी। जब सब वस्तुएँ एकत्र हो गई, शतमाय को 

सम्राट देववर्मा की हत्या : १६७ 


बुलाकर तारा देवी ने कहा-- 
ˆ 'अभिचार-क्रिया की सब सामग्री प्रस्तुत है, महाराज ! अब मुझे कब 
तक प्रतीक्षा करनी होगी ?' 

शतमाय आँखें बन्द कर कुछ समय चुपचाप बैठा रहा । फिर पृथ्वी पर 
डँगली से रेखाएँ खींचकर उसने कुछ गणनाएंँ कीं, और प्रसन्‍त होकर कहा-- 
'अब अधिक देर नहीं हैं, राजमाता ! पुष्य नक्षत्र प्रारम्भ हो चुका है। 
केवल दस दिन और प्रतीक्षा करनी होगी । आज कृष्ण-चतुर्थी है । कृष्ण- 
चतुर्दशी की रात्रि को तुम तैयार रहना । मैं अभिचार-क्रिया का अनुष्ठान 
प्रारम्भ कर दूंगा और उसके पूर्ण होते ही देववर्मा की मृत्यु हो जाएगी ।' 

“मैं तो तैयार बैठी हूँ, महाराज ! आज्ञा दीजिए, कहाँ आ जाऊं ?' 

“पर अभी तुम्हें एक कायं और करना है। दाएं हाथ की छोटी उंगली 
के नाखून तुम्हारे पास हैं ? ' ° 

हैं, महाराज ! यह आपने पहले ही बता दिया था । क्या कोई अन्य 
वस्तु भी चाहिए ?' 

“नीम की नीमलियाँ, काकवृक्ष के पुष्प, बन्दर के बाल और मनुष्य की 
हड्डी ईन सबका भी संग्रह कर लो। किसी मृत मनुष्य के वस्त्र भी चाहिएं। 
नीमली आदि को उस वस्त्र में बांधकर एक पोटली बना लो। देखना, सब 
वस्तुएँ ठीक तरह से बँध जाएँ । इस पोटली को देववर्मा के निवास-स्थान 
के समीप कहीं गाड़ देना। पर यह करने से पूर्व तुम्हें चार दिन oe 
रात का अनशन करना होगा। पानी की एक बूंद भी तुम ग्रहण नहीं कर 
सकोगी । क्या तुम इसके लिए उद्यत हो ?' 

'यदि इससे देववर्मा की मृत्यु हो जाए, तो मैं जीवत-भर अनशन कर 
सकती हूँ, महाराज ! पर कठितता यह है कि देववर्मा के तिवास-स्थात 
तक मैं पहुंच कैसे सकंगी ? कुक्कुटविहार में आश्रय ग्रहण कर जीवन के 
शेष दिन काट रही हूँ । राजप्रासाद में मुझे कौन जाते देगा * 

अच्छा, इसका भी उपाय बता देता हूँ । देववर्मा शीघ्र ही पाटलिपुत्र 
से प्रस्थान कर रहा है। वह राजप्रासाद के पश्चिमी महाद्वार से ना 
जाएगा । तुम रात के समय वहाँ जाना और महाद्वार के समीप राजमार्ग 
ठीक बीच में उस पोटली को गाड़ देता ।' क 

हाँ, यह तो मैं कर सकूंगी, महाराज ! , 

तो फिर आज से ही अनशत प्रारम्भ कर दो। पर इस का के लिए 
तुम्हें अकेले ही जाना होगा, और वह भी रात्रि के समय। डरोगी तो नहीं ¦ 

नहीं, महाराज ! - 

१६८: पतन और उत्थान 


चार दिन और चार रात निरन्त और निर्जल रहकर माधवी ने उत्त | 
पोटली को राजप्रासाद के पश्चिमी महाद्वार के निकट राजमार्ग के मध्य में 
गाड़ दिया । यह कर चुकने पर उसने शतमाय से कहा--- 

'अभिचार क्रिया का अनुष्ठान कब प्रारम्भ करेंगे, महाराज ?' 

'अब केवल पाँच दिन शेष रह गए हैं, राजमाता ! पर इसक्रियाके | 
लिए किसी ऐसे मन्दिर में जाना होगा जहाँ पूर्णतया एकान्त हो हम दोके | 
अतिरिक्त वहाँ कोई भी न हो, पशु-पक्षी तक भी नहीं ।' | 

“मैं कहीं भी चलने को उद्यत हूँ, महाराज ! ' | 

तो सुनो, राजमाता ! यहाँ से पचास योजन दूर दक्षिण-पूर्व दिशा में 
एक सघन कान्तार है। उसके मध्य में एक बहुत पुराना मन्दिर हैँ । आजकल 
वहाँ न कोई रहता है, और न कोई वहाँ आता-जाता ही है । अभिचार-क्रिया 
के लिए हमें वहाँ जाना होगा। शीघ्र ही यात्रा का प्रबन्ध कर लो ।' 

'मुझे स्वीकार है, महाराज ! ' 

कृष्ण-चतुर्दशी के दिन मध्याह्न तक माधवी शतमाय के साथ महा- 
कान्तार के एकान्त मन्दिर में पहुँच गई । सूर्यास्त होते ही शतमाय ने अभि- 
चार-क्रिया का प्रारम्भ कर दिया । यज्ञकुण्ड में अरिनि प्रज्वलित कर पहले 
मद्य की आहुति दी गई, फिर क्रमशः उस सब संभार की जिसे माधवी ने 
यत्नपूवक जुटा रखा था। आहुति देते समथ शतमाय इन मन्त्रों का उच्चा- 
रण करता जाता था-- 

उपैमि शरणं चारिनं देवतानि दिशो दश 
अपयान्तु च सर्वाणि वहतां यान्तु मे सदा ॥ स्वाहा ॥ | 
वशं मे ब्राह्मणा यान्तु भूमिपालाइच क्षत्रियाः 
वर वरश्याइच शूद्रारच वशतां यान्लु मे सदा ॥ स्वाहा ।। 
अमिले किमिले वयुजारे प्रयोगे फके कवयुझ्वे 
विहाले दन्तकटके स्वाहा ॥ 
अनुष्ठान करते समय शतमाय कुछ श्रान्ति अनुभव करने लगा । मद्यपान 
i Fel ब की, और तारादेवी से कहा,'अब पूर्णाहुति का समय था 
, 7: तयार हो जाओ | पूर्णाहुति के साथ ही देववर्मा पच 
M ह । शस्त्रहत पुरुष के कपाल में जो गुञ्जा बीज आरो- 
उ ह अपने दाएं हाथ में ले लो, और दाएँ हाथ की सबसे 
ली का नाखून उसके बीच में रख दो। मन्त्रोच्चार के बाद ज्यों ही | 


स्वाहा कहू, कपाल को सावधानी से यज्ञकुण्ड में डाल देना । अच्छा, अब 
मन्त्र पढ़ता हूँ 

अमिले किमिले वयुजारे प्रयोगे फके कवयुर्वे विहाले 
दन्तकटके अलिते पलिते मवेन स्वाहा। 

स्वाहा के साथ ही माधवी ने कपाल को अग्निकुण्ड में डाल दिया। 
अग्नि वेग से प्रज्वलित हो उठी, लाल और काली ज्वालाओं से सम्पूर्ण गगन 
प्रदीप्त हो गया, और एक प्रचण्ड ध्वनि से वायुमण्डल कम्पित हो उठा। 
अभिचार-क्रिया श्रव पूर्ण हो गई थी । प्रसन्न होकर शतमाय ने कहा, “राज- 
माता, देववर्मा अब इस संसार में नहीं है। तुम्हारा मनोरथ पूर्ण हो गया 
है, जाओ, अन्तःपुर पर निष्कण्टक राज करो ।' 

तारा देवी ने शतमाय से चरणों कें अपना सिर रख दिया। 

जिस समय मायायोग-सिद्ध शतमाय महाकान्तार के एकान्त मन्दिर में 
अभिचार-क्रिया के अनुष्ठान में तत्पर था, निपुणक और उसके साथी विश्व- 
नाथ शिव के मन्दिर के बाहर खड़े हुए देववर्मा की उत्सुकतापूर्वक प्रतीक्षा 
कर रहे थे। सूर्यास्त होने से पूर्व ही कमलपर्ण का साथ काशी पहुँच गया 
था, और देववर्मा अपने सैनिकों के साथ छद्मयवेद् में भगवान्‌ की पूजा के 
लिए शिवमन्दिर में आ गए थे। वह देर तक भगवान्‌ की पूजा करते रहे । 
आधी रात बीत जाने पर जब वह बाहर निकले, तो एक भिखमंगा लंगड़ाता 
हुआ उनके सम्मुख उपस्थित हुआ। हाथ फैलाकर उसने देववर्मा से कहा, 
“श्रेष्ठी की जय हो, भगवान्‌ विश्वताथ आपका कल्याण कर ! कुछ भिक्षा 
मुझ विकलाज् को भी मिल जाए / भीख देने के लिए देववर्मा ने ज्यों ही 
अपना हाथ ऊपर उठाया, उस भिखमंगे ने अकस्मात्‌ उनपर आक्रमण कर 
दिया । जिस लाठी के सहारे वह लंगड़ाकर चल रहा था, वह एक गप्ती थी 
जिसमें तीक्षण धार की खड्ग छिपी हुई थी। आन्तर्वशिक दीरवर्मा देखता 
ही रह गया, और मौर्य स-्राट्‌ की जीवनलीला समाप्त हो गई। 


( ३१) 
प्रणय-क्री ड़ा 
धारिणी और अग्तिमित्र का विवाह हुए सात दिन हो का 
दोनों इन्द्रप्रस्थ की सेना के सैनिक थे, अतः दिन-भार अस्त की 
व्यूह-रचना के अभ्यास में व्यस्त रहते । पर सायकाल होते ही वे यमुता के 


तट पर चले जाते और आधी रात तक प्रणय-केलि में रत रहते । एक प्र 
धारिणी ने अग्निमित्र से कहा 

है 'मेरी इच्छा है कि कुछ दिन कहीं अन्यत्र घूम आएँ, किसी ऐसे प्रदेश 
में जहाँ हम दोनों के अतिरिक्त अन्य कोई न हो । यमुना का यह तट तो 
बड़ा ही उजाड़ और नीरस है। न यहाँ कोई निकुञ्ज है, और न कोई सघन 
वृक्ष । 

'तुम कहाँ जाना चाहती हो ?' 

'क्यों न कुछ दिनों के लिए कपिश-गान्धार की यात्रा कर आएँ । सुना 
है, वहाँ द्राक्षा और दाडिम इस प्रकार पाए जाते हैं जैसे यहाँ करीर और 


ट; 


बेर । वह देश कितना सुन्दर होगा ! द्राक्षा के गुच्छों से लदी हुई लताएँ, 
और हरे-भरे वृक्षों से लटकते हुए लाल-लाल दाड़िम। सुना है, हिन्दूकुश 
पवतमाला को चोटियाँ सदा हिम से ढकी रहती हैं । हिमपात देखने की 
म बहुत इच्छा होती है। मार्ग में वाहीक देश भी घूम लेंगे। माताजी तो 
लभी आई हैं । जब वह वाहीक जनपदों के सौन्दर्य की चर्चा करने 
लगर्त ` तो मेरा न काबू में नहीं रह पाता । इच्छा होती है, उड़कर 
| रे जाऊ और वाहीक सुन्दरियों के स्वर में स्वर मिलाकर गाने 
७: 4 CN 3 
ड हा के कैसे सम्भव है, धारिणी ! यवन सेनाएँ मथरा पहुँच चुकी 
कु तानी ने आदेश दिया है कि दुर्गपाल वीरसेन तुरन्त मथुरा के लिए 
न दें। ह रणक्षेत्र में जाना होगा ।' ह | 
| सुनकर धारिणी की आँखों में आँसू आ ग सिक उद्दे 
| ~ T ए स ग 
पर काबू पाकर उसने कहा-- ag 
नि 
| उ भी कितना नीरस और भयंकर है। प्रणय के लिए उसमें 
र नहीं है। क्या हमारा सारा जीवन इसी प्रकार बीत जाएगा।' 
SM न नलब्य न लाओ, धारिणी ! शत्रुओं से देश की रक्षा करना हम 
" शा जम कतव्य हैँ। प्रणय को कत्तैव्य-पालन में बाधक न होने दो।' 
अर्निमित्र की बात सुनकर धारिणी गम्भीर हो गई। कुछ देर चप 
रहकर न के साथ उसने कहा-- Side. ° 
“मेरे मन में एक s 
cami बात आ रही है। यदि बुरा न मानो तो कहूँ ।' 
ue केसी वात से मैंने क्या कभी बुरा माना है ?” 
| त्र वाल्हीक देश का ही तो राजा है न? सना है, जब पिछली बार 
ल्हीकराज ने भारः i शिशट न 
हे त पर आक्रमण किया था, तो एक अन्य कुमार ने 
वाल्हीक नगरी में अपने को राजा घोरि ms 
em घोषित कर दिया था। बया यह सत्र है? 
ह। उमः का नाम एवृक्रतिद था । वह अभी जीवितं 
_ आओ और दिमितर के प्रति घोर विद्वेष रखता है। कह 

“इसका अभिप्राय यह है कि यवन राजकुल में भी एकता का अभाव है। 
जिस प्रकार के षड्यन्त्र हमारे पाटलिपुत्र के राजप्रासाद में चलते रहते हैं, 
वाल्हीक नगरी भी उनसे मुक्त नहीं है।' 

'हाँ, यह भी सच है ।' 

'तो फिर सुनो । यवनराज दिमित्र भारत पर आक्रमण करता हुआ 
अपने देश से बहुत दूर चला आया है। क्या आप समभते हैं कि वाल्हीक 
नगरी में उसका राजसिंहासन सर्वथा सुरक्षित है ! ' 

“तुम कहना क्या चाहती हो, धारिणी ?' 

अभी बताती हुँ । कपिश, गान्धार और मद्रक जनपद दिमित्र की 
अधीनता स्वीकृत करते. हैं न ?' 

“हाँ, करते हैं । वे वाल्हीक के यवन साम्राज्य के अन्तर्गत हैं ।' 

'क्या उनका शासन करते के लिए दिमित्र ने वहाँ अपने कोई क्षत्रप या 
सेनापति नियुक्त किए हुए हैं?” 

“मद्रक जनपद में दिमित्र की ओर से एक यबन सेना विद्यमान है, 
जिसका सेनापति मिनेन्द्र नाम का युवक है। कपिश-गान्धार में भी यवन 
सेनाएं स्थापित हैं और साथ ही यवन क्षत्रप भी ।' 

'एवुक्तिद आजकल कहाँ है ?' 

“हिन्दूकुश की उपत्यकाओं में। वह इस प्रतीक्षा में हैं कि उपयुक्त 
अवसर मिले और वह वाल्हीक के राजसिहासत पर फिर अपना अधिकार 
स्थापित कर ले पर ग्रह सब तुम क्यों पूछ रही हो ! 

“जरा धैर्य रखो, अभी बताती हूँ। क्या आप समझते हैं कि कपिश- 
गान्धार के क्षत्रप और सेनापति दिमित्र के प्रति पूर्ण रूप से ड हैं? 

“इस समय वाल्हीक देश पर एवुथिदिम के कुल का प्रभुत्व है।पर कुछ 
समय पूर्व यह देश सीरिया के यवन सम्राट्‌ के अधीन था। दिमित्र के एक 
पूर्वज ने सीरिया के सम्राट के विरुद्ध विद्रोह कर वहाँ अपना स्वतन्त शासन 
स्थापित कर लिया था। पर यवनों की शक्ति का वास्तविक केन्द्र अब तक 


भी सीरिया ही है। एवुक्रतिद वहीं के राजकुल का है। एवुथिदिम के कुल से 


उसका वैर है। कपिश-गान्धार के अनेक सेनापति भी उसी के कुल के हैं। 
“अब मेरी योजना सुनो । जब यवतों में इतना विद्वेष भाव है, तो हम 
क्यों न उसका उपयोग करें! क्यों त हम यह प्रयत्न करें कि कपिदश-गात्थार 
आदि में दिमित्र के विरुद्ध विद्रोह हो जाए ? यदि एवबुकतिद के राजकुल हर 
कोई सेनापति वहाँ अपने को स्वतन्त्र घोषित कर दे, तो दिमित्र के लिए 
भारत में टिक सकना सम्भव नहीं रहेगा । जब उसका अपना राजसिहासन 

ही डाँवाडोल हो जाएगा, तो भारत पर आक्रमण करके वह क्या करेगा ?? 

“तुम्हारी यह योजना विचारणीय है, पर तुम इसे क्रियान्वित कैसे 
करोगी ?' 

'तुम' न कहकर 'हम' कहो | हम दोनों मिलकर इस योजना को क्रिया- 
न्वित करेंगे। मैं चाहती हूँ, हम तुरन्त पश्चिम की ओर प्रस्थान कर दें, और 
शाकल जाकर मिनेन्द्र से भेंट करें। यदि वहाँ काम न बने, तो कपिश- 
गान्धार जाएँ और वहाँ यवन सेनापतियों से मिलें। यदि आवश्यकता हो, । 
तो हिन्दुकुश भी जाएँ और एवृक्रतिद से सम्पर्क स्थापित करें। हम इन 
यवनों को यह समकाएँगे कि भारत में दिमित्र की स्थिति डाँवाडोल है। 
उसकी पराजय सुनिश्चित है। एवृक्रतिद और उसके समर्थकों को और 
चाहिए ही क्या ? वे तुरन्त दिभित्र के विरुद्ध विद्रोह कर देंगे, और यवनो 
में गृहकलह प्रारम्भ हो जाएगा । दिमित्र के प्रतिरोध का यही उपाय है।' 

तुम्हारी बात तो ठीक है, पर यह कार्य तुम करोगी कैसे ?' 

'मैं केवल शस्त्र संचालन में ही प्रवीण नहीं हुँ। औशनस नीति की 
शिक्षा भी मैंने प्राप्त की है। तुम मेरे साथ-साथ रहना। देखना, मैं किस 
प्रकार यवन देश में विप्लव का सूत्रपात करती हूँ ।' 

'पर हम दोनों कुरुदेश के सैनिक हैं । दुर्गंपाल की अनुमति के बिना 
हमारे लिए कहीं भी जा सकना असम्भव है। अनुशासन में रहना हमारा 
} कतव्य है।' 

“मौर्य साम्राज्य के पश्चिमी सीमान्त की रक्षा का भार भ्राता वीरसेन 
पर है। मैं उनकी अनुमति अवश्य प्राप्त कर लूंगी। तुम इसकी चिन्ता न | 
करो। मेरी इच्छा की वह कभी उपेक्षा नहीं करेंगे । देखो, देशाटन की मेरी 


रा, श्रवल इच्छा है। पर्चिम के इन जनपदों के प्रति मेरे हृदय में अपार 
आकर्षण है । पर एक वात का ध्यान रखना । सुना है, वाहीक और कपिश- 
गार्धार को स्त्रियाँ अत्यन्त रूपवती होती हैँ । किसी के नयन-बाण से घायल 
होकर मेरा परित्याग न कर देना ।' 

यह्‌ समय हँसी का नहीं है, धारिणी ! यवन सेना मध्यदेश में प्रवेश 

ठ है। ना a संकट में है । यदि दुर्गपाल ने तुम्हारी योजना 

| कार कर लिया, तो तुम्हारे में मुझे क्य र 
| उ तुम्हारे साथ चलने में मुझे क्या आपत्ति ह 
"आज आप इतने गम्भीर क्यों हैं ? कया आपकी यह इच्छा नहीं होती 
os ? च्छा नहीं हो नं 
E.. स कुछ दिनों के लिए ऐसे सुदूर प्रदेश में चले जाएँ जहाँ व हैं 
| कोई पह हो, न हमें किसी प्रकार की चिन्ता हो, और जहाँ हम एक 

दूसरे में मग्त होकर स्वच्छन्दतापूरवक प्रणय ऋ्रीड़ा में रत रह सकें । आकाश 
में उड़ते हुए पक्षियों के उस युगल को देखते हो, कैसे एक-दूसरे में मग्न हैं। 
हमारा विवाह हुए केवल एक सप्ताह ही हुआ है, पर संसार-भर की 
चिन्ताएँ हमारे सिर पर सवार हो गई हैं ।' 

यह्‌ कहते-कहते धारिणी की आँखों में आँसू आ गए । अर्निमित्र ने 
उसे अंक में. भरते हुए कहा -- 

“मुझे कर्तव्य-पालन से च्युत न करो, घारिणी ! ' 

“हैं ्लीभाँति जानती हूँ, कि प्रणय को कर्तव्य के मागे में बाधक नहीं 
होना चाहिए । पर मैं तुम्हें कर्तव्य-पालन से विमुख तो नहीं कर रही हूँ। 
हम देश की रक्षा के महान्‌ उद्देश्य को सम्मुख रखकर ही पश्चिम की यात्रा 
करेंगे । यवनों द्वारा शासित आर्य जनपदों में हम ऐसी परिस्थिति उत्पच्त 
कर देंगे जिसके कारण दिमित्र के लिए मध्यदेश में टिक सकता असम्भव हो 
जाएगा । क्या यह कार्य महत्त्व का नहीं है ? हम पश्चिम की ओर जाएँगे, 
अकेले, बिना किसी साथी-संगी के, उन्मुक्त गगन में उड़ते हुए दो पक्षियों 
के समान । हमारी प्रणय-क्रीड़ा भी चलती रहेगी, और हम अपनी योजता 
को क्रियान्वित भी करते रहेंगे ।' 

एक बार फिर अग्निमित्र ने धारिणी को अंक में भर लिया । कुछ क्षण 
चुप रहकर उसने कहा--'जाओ, दुर्गपाल से अनुमति ले लो ।' 

धारिणी की योजना सुनकर वीरसेन ते कहा-- एम वीर कत्या हो, 
घारिणी ! तुम पर मुझे गर्वे हैं। जब सिन्धुतट पर पहुंचना, तो उस स्थान 
पर कुछ फूल चढ़ा देना जहाँ हमारे पितृपाद ने अमरत्व प्राप्त किया था। 
पर, हाँ, क्या तुम दोनों अकेले ही जाओगे !_ 

"हाँ, ञआताजी, हम अकेले ही जाना चाहत हैं ६ 

“पूर्‌ यह निरापद नहीं होगा, धारिणी ! क्यों न कुछ सैनिक साथ ले 
जाओ। अस्तिमित्र मौय साम्राज्य के सेतानी म एकमात्र पुत्र हैं। उतका 
जीवन मूल्यवान्‌ है, केवल तुम्हारे लिए ही नहीं अपितु सम्पूर्ण आरयेभूमि 
के लिए। यदि वह किसी विपत्ति में फॅस गए, तो मैं सेनानी को केसे मुंह 
दिखाऊंगा ! ' है 

'कुमार की आप कोई चिन्ता न करें । मेरे साथ रहते हुए उन पर कोई 
विपत्ति आ ही नहीं सकती | मेरा सुहाग उनके लिए रक्षा-कवच का काम 
देगा ।' 

भेरा आशीर्वाद है, तुम्हारी यात्रा तिरापद ही और तुम्हें अपनी योजना 
में सफलता प्राप्त हो ! ' 


: 

दुर्गपाल वीरसेन से अनुमति प्राप्त कर धारिणी अग्निमित्र के पास गई 
और हँसती हुई बोली-- 

“मैं कहती थी न, आताजी मेरी बात को कभी नहीं टाल सकते | कहा 
करते हैं, सबकी सिर चढ़ी है। अब बताओ, कव चलोगे ? अभी या कल 
प्रात: ? एक बात और, हमें किस वेश में चलना चाहिए ? मेरा मन करता 
है कि किसान का भेस बना लें । कपड़े-लत्ते एक छोटी-सी गठरी में बाँध लें 
और दो-चार बरतन-भाण्डे भी। गठरी को लाठी से लटकाकर जब उसे 
कन्म पर रखकर चलोगे, तो कितने अच्छे लगोगे। चलते-चलते जहाँ साँझ 
हो जाएगी, किसी वृक्ष के तले ठहर जाया करेंगे । तुम पानी भर लाया 
करना और मैं लकड़ी एकत्र कर चूल्हा जला दिया करूंगी । कैसा आनन्द 
आएगा ! ' 

(पर यदि किसीने पूछ लिया कि कहाँ जा रहे हो, तो क्या उत्तर देंगे?' 


'यह भी कोई कठिन समस्या है ? कह देंगे, तीर्थ-यात्रा के लिए जा रहें 


हैं। अभिसार और त्रिगतं जनपदों में अनेक प्राचीन देव-मन्दिर विद्यमान हैं । 
मध्यदश के बहुत-से किसान और कर्मकर भी वहाँ देव-दर्शन के लिए जाया 
करते हैं । हमें किसान वेश में देखकर किसी को सन्देह नहीं होगा। पर हाँ, 
इस प्रकार यात्रा करते हुए तुम्हें कोई कष्ट तो नहीं होगा ?' 
जब तुम साथ रहोगी, तो कष्ट का प्रइन ही क्या है। यही सही, कल 
पूर्व ही हम इन्द्रप्रस्थ से प्रस्थान कर देंगे ।! 
न HE को सोई नहीं, यात्रा की तैयारी में व्यस्त रही । उसके 
उठाने केलिए स र । वह्‌ स्वच्छन्द होकर प्रणय-क्रीड़ा का आतब्द 
बन ० वली हो रही थी, और साथ ही औशनस नीति द्वारा 
आ में विप्लव उत्पन्न कर देने के लिए भी । 
पे SH के चरणों में सिर झुकाकर और उनसे आशीर्वाद 
Fr र अग्निमित्र ने इन्द्रप्रस्थ से प्रस्थान कर दिया ।वे 
cE त्तर की ओर अग्रसर होते गए । दिन-भर वे पैदल चलते, 
Oe i हो जाती विश्राम के लिए ठहर जाते । दोनों एक-दूसरे 
सलोन भा र ्ामवधूटियाँ धारिणी से पूछती -'इस किशोर आयु 
नी क क्यों निकल पड़ी हो, बहिन ?” धारिणी हँसकर 
पर ये प्रसन्न ही न हड ह [ रात-दिन इनकी सेवा में तत्पर रहती हूँ, 
पूछा था। उसने कहा का हे हमारे गाँव में एक बूढ़ा सिद्ध रहता है, उससे 
मन्दिर है। उसकी ठ सार जनपद में भगवान्‌ विष्णु का एक प्राचीन 
महमा अपरम्पार है। वहाँ जाकर जो भी मनौती माती 

जाए, अवश्य पुरी होती है। इसीलिए इन्हें साथ लेकर वहाँ जा रही हूँ । 
शायद मेरी मनोकामना भी पूर्ण हो जाए।' अग्निमित्र जब एकान्त पाते, 
तो धारिणी से कहते--'दूसरों के सामने मेरी निन्दा करने में तुम्हें अपूर्व 
आनन्द मिलता हैं। यदि सचमुच तुमसे अप्रसन्न हो जाऊं, तो क्या 
करोगी ?' इस पर धारिणी कहती-- भगवान्‌ विष्णु की मूर्ति के सम्मुख 
आसन जमाकर बैठ जाऊंगी । उनसे प्रार्थता करूंगी, तुम सदा मेरे वझ में 
रहो। प्रसत्त होकर जब भगवान्‌ 'तथास्तु' कहेंगे, तो तुम्हारा क्या बस 
जो मुझसे अप्रसन्न हो सको ।' 

इसी प्रकार हँसते-खेलते और विनोद करते हुए अर्निमित्र और 
धारिणी सिन्धु नदी के पार पहुँच गए। पुष्कलावती पहुँचने पर एक यवन 
सैनिक ने उन्हें टोका और प्रश्‍न किया-- 

“तुम कौन हो और कहाँ से आ रहें हो ?' 

“हम बहुत दूर से आ रहे हैं, नायक ! भारत के मध्यदेश में कोशल 
नाम का एक जनपद है, यहाँ से सँकड़ों योजन दूर । हम वहाँ के रहने वाले 
हैं, और खेती द्वारा अपना निर्वाह करते हैं।' 

'यहाँ किसलिए आए हो ?' 

“अपना कष्ट कैसे कहूँ, नायक ! विवाह हुए चार वर्ष हो गए, पर अब 
तक कोई बाल-वच्चा नहीं हुआ। हमारे. जनपद की राजधानी श्रावस्ती 
नगरी है। वहाँ जेतवन नाम का एक बहुत बड़ा विहार है।. उसके स्थविर 
बड़े पहुँचे हुए महात्मा हैं। भूत, भविष्य, वर्तमान--सब उन्हें प्रत्यक्ष है। 
मेरा कष्ट सुनकर उन्होंने कहा--संब तीर्थो की यात्रा करके आओ, तब 
तुम्हारा मनोरथ पूर्ण होगा। सो तीर्थयात्रा के लिए निकले हैं । कुरु, 
पाञ्चाल, वाहीक, मद्रक, त्रिगर्त, अभिसार--सवकी यात्रा कर 4 हैं । 
अब गान्धार होते हुए कपिश जाएँगे। राजा अशोक के बनवाए हुए बहुत-से 
चैत्य और स्तूप इन देशों में हैं। उन सबकी पुजा करेंगे। स्थविर का वचन 
कभी असत्य नहीं हो सकता, नायक ! हमारी कामता अवश्य दुणे होगी। 
धारिणी ने उत्तर दिया । 

“तुम्हारे पास कोई अस्त्र-शस्त्र तो नहीं है! ; 
ह 'अस्त्र-ञस्त्रों से हमारा क्या काम; हम ती बस हल चलाता जानते 

| 2 

'यहाँ कहाँ ठहरोगे ?' 

_ हम निर्धन किसान हैं, नायक ! कहीं किसी वृक्ष के नीचे रात बिता 
देंगे पर यह नगरी तो बहुत सुन्दर है। जी चाहता है, दो-तीन दिन यहाँ 


है 

विश्राम कर लें । बहुत दूर से चले आ रहे हैं, थक गए हैं । हमें कोई रोकेगा 
तो नहीं ? यवनों की हमने बहुत प्रशंसा सुनी हैं। दीनों के प्रति वे बहुत 
दयालु होते हैं। हाँ, नायक ! एक बात मन में आई है। आज्ञा हो, तो कहुँ?” 

'क्या कहना चाहती हो ?' ४ न 

'सुना है, यहाँ यवनराज भी निवास करते हैं। हम लोग तो राजा को 
ईइ्वर मानते हैं, साक्षात्‌ भगवान्‌ | वह हमारे लिए संव तीर्थो से बढ़कर 
हैं। यदि यवनराज के दर्शन हो जाएँ, तो हमारा जीवन धन्य हो जाए। 
सब तीर्थो और देव-स्थानों के दर्शन का पुण्यफल सहज में ही प्राप्त हो 
जाए | होने को तो राजा हमारे देश में भी है। पर वह तो सद्धम 
विश्वास नहीं रखता, मिथ्या देवी-देवताओं की पूजा करता है । पर सुना 
है, यवनराज तथागत के धर्म में आस्था रखते हैं। हमारे लिए तो वही 
राजा हैं । क्या हमें उनके दर्शन प्राप्त हो सकेंगे ?' 

'तुम हो तो किसान, और चाहते हो यवनराज के दर्शन करना ।' 

'हमारे लिए तो वह भगवान्‌ से भी बढ़कर हैं, सेनापति! बस, दूर से 
ही उनके दर्शन करा दीजिए। भगवान्‌ तथागत आपका कल्याण करेंगे !' 

यवन सैनिक को उनपर दया आ गई। कुछ सोचकर उसने कहा-- 
अच्छा, कल प्रातः यहीं पर आ जाना । कल वँशाख पूर्णिमा है न? इस 
दिन यवनराज नगरवासियों को दर्शन देने के लिए शोभा-यात्रा किया 
करते हैं | तुम चुपचाप एक तरफ खड़े हो जाना, दर्शन हो जाएंगे ।' 

साँझ हो चुकी थी । आकाश में तारे निकल आए थे। चतुर्देशी का 
चाँद दिरिदिगन्त को आलोकित कर रहा था । अग्तिमित्र और धारिणी 
एक वृक्ष के नीचे जाकर बैठ गए । धारिणी भोजन बनते में लग गई, 
और अग्निमित्र ने घास-फूंस एकत्र कर शय्या तैयार कर ली । पर रात 
भर उन्हें नींद नहीं आई । वे भावी योजना बनाने में लगे रहे । जिस 
उद्देश्य को सम्मुख रखकर उन्होंने उत्तरापथ की यात्रा प्रारम्भ की थी, उसे 
पूर्ण करने का अवसर अब उपस्थित हो गया था । 


( ३३ ) 
मोग्गलान की भिक्ष सेना 


सम्राट्‌ देववर्मा की हत्या के समाचार से पाटलिपुत्र में सनसनी फल 
गई। नर-तारी बड़ी संख्या में राजमार्गो, पथचत्वरों और पण्यवीथियों में 

एकत्र होते लगे । सबके मुख पर एक ही प्रश्‍न था, अब कया होगा ? यवनों 
क्रे आक्रमण से मगध की रक्षा अब कौन करेगा ? क्या पाटलिपुत्र में भी 
उसी प्रकार सर्वसंहार होगा, जैसा कि मथुरा में हुआ है ? सब किकतेंव्य- 
बिमूढ़ हो एक-दूसरे का मुंह देख रहे थे। आचार्य दण्डपाणि भी उद्विग्न थे । 
देववर्मा की रक्षा के उनके सव प्रयत्न निष्फल हो गए थे। तारा देवी की 
अभिचार-क्रिया सफल हो गई थी, और मोग्गलान की औशनस नीति ने 
बीरवर्मा की सैन्यशक्ति को मात दे दी थी । पाटलिपुत्र में न कोई सेना थी, 
और न कोई सम्राट्‌ । उसकी रक्षा अब कौन करेगा ! 
लोग इन्हीं समस्याओं पर लार कर रहे थे कि पाटलिपुत्र के 
दर्ग की प्राचीर पर कुछ तूर्यकर प्रगट हुए। भेरीनाद ल उन्होंने घोषणा 
की, “कुमार शतधनुष ने सम्राद्‌-पद ग्रहण कर लिया है। शीघ्र ही उनका 
राज्याभिषेक होगा । दण्डपाणि को बन्दीगृह में डाल दिया गया हैं, और 
पुष्यमित्र को सेनानी पद से च्युत कर दिया गया हैं। निपुणक मौर्य साम्राज्य 
के सेनानी नियुक्त हुए हैं, और बुधगुप्त आस्तर्वशिक। आप सब तुरन्त 
अपने-अपने कार्य में व्यापृत हो जाएँ। राजमार्गो और पर्थेचत्वरीं पर भीड़ 
स्थविर मोग्गलान शतधनुष के राज्याभिषेक की तैयारी में व्यस्त थ। 
कार्तान्तिकों और ज्योतिपियों के परामश से उन्होंने मार्गशीष मास की 
शुक्ला त्रयोदशी का दिन र!ज्याभिषेक के लिए नियत किया। अभिषेक की 
विधि पूर्ण हो जाने पर शतधनुध को सम्वोबत कर उन्होंने कहा = 
'मुझे सन्तोष है कि बुद्ध, धर्म और संघ में तुम्हारी अगाध श्रढ | 
यवनों के आक्रमण के रूप में जो संकट आज हमारे प उपस्थित हैं, 
उसका एकमात्र कारण यहु है कि देववर्मा ने देवान्य प्रयदर्शी राजा 
अशोक द्वारा प्रदर्शित मार्ग का परित्याग कर एक ऐसी तीति को अपना 
'लिया था जो सद्धर्म के विपरीत थी। हिँसा से हिंसा का प्रादुभाव होता है, 
और द्वेष से द्वेष का । यदि हम अविकल रूप से अहिंसा ब्रत का FI 
तो कोई क्यों हमसे युद्ध करेगा । अहिसक के सम्मुख तो सिंह द रव्या 
तक भी अपने सिर झुका देते हैं । फिर मनुष्यों की तो बात ही क्या है : 
सब धर्मो और सम्प्रदायों के मूल तत्त्व एक हैं। सत्य, हा न 
ब्रह्मचर्य, करुणा, परोपकार, सेवा आदि का सब समान पर प्र तिप 
करते हैं । फिर कोई क्यों किसी से शत्रुता रखे ? रे भी भगवान्‌ भूमि में 
गत द्वारा प्रतिपादित मध्यमा प्रतिपदा का आदर करते ह। वे हर 
पधा रे हैं, बड़ी उत्तम बात है। वे हमारे अतिथि हैं। हम उत 

सत्कार करेंगे। अतिथिसेवा हमारा कर्तव्य'है। हम उनका प्रेमपूर्वक स्वागत 
करेंगे। वास्तविक विजय धर्म द्वारा ही प्राप्त की जा सकती है। हम अहिसा 
प्रेम और धर्म द्वारा यवनों के हूदयों को जीत लेंगे। तथागत की यही शिक्षा 
है। तुम आज मगध के राजसिहासन पर आरूढ़ हुए हो। भगवान्‌ तथागत 
तुम्हें सद्धं में स्थिर रहने की शक्ति प्रदान करें ! तुम अक्रोध से क्रोध पर. 
विजय पाओ, प्रेम से शत्रुओं को वश में करो, सबको अपना मित्र समझो, 
किसी से द्वेष करो! हमें आर्यं भूमि की रक्षा के लिएन सेना की 
आवश्यकता है, और न अनस्त्र-दास्त्रों की । जो धन इन पर नष्ट किया जाता 
रहा है, उसे श्रमणों और भिक्षुग्रों की सेवा में व्यय करो । इसी में सबका 
ul; कल्याण है। निपुणक मागध साम्राज्य के नए सेनानी नियुक्त हुए हैं, पर 
° कै ` वह किसी ऐसी सेना का सेनापतित्त्व नहीं करेंगे जो अस्त्र-शस्त्रों से सुसज्जित 
हो। वह अहिसक सेना के सेनानी होंगे। वह यवनराज दिमित्र के सम्मुख 
उपस्थित होकर उनसे कहेंगे--इस पवित्र आर्यभूमि में आपका स्वागत है 
यवनराज ! हमारे पास जो भी धन-सम्पत्ति है सब आपके चरणों में समित | 
है। हमारे सब कोषागारों और धान्यागारों के द्वार आपके लिए खले हैं । 
पर एक अन्य भी बहुमूल्य निधि हमारे पास है, जिसे हम विशेष रूप से 
झापकी सेवा में अपित करना चाहते हैं। यह निधि है हमारे धर्म की। 
आप इसे भी स्वीकार करें। आक्रान्ता को परास्त करने का यह एक ऐसा 
| साधन है, जिसका प्रयोग आज तक किसी भी राजा ने नहीं किया | तुम 
इसी का आश्रय लो। तुम संसार के सम्मुख एक नया आदर्श उपस्थित 
करोगे । इतिहास में तुम्हारा नाम अमर हो जाएगा ।? 
सम्राट शतधनुष ने स्थविर मोग्गलान के सम्मुख सिर भुका दिया। 
साश्रुनयन होकर उसने कहा-- हु 
. आप मेरे गुरु हैं, स्थविर ! मैं आपका अनुरक्त शिष्य और अनुचर 
हैं। आप मुझे जो आदेश देंगे, मैं उसका पालन कहूँगा।” अ 
शतधनुष और मोग्गलान के जय-जयकार से अभिषेक-मण्डप गंज उठा। 
| प्रसन्त होकर मोग्गलान से कहा---बुद्ध, धर्म और संघ में तुम्हारी आस्था 
| सदा बनी रहे तुम अभी यह घोषणा कर दो कि मगध कौ सेना को मंग | 
| जाता दे । भविष्य में किसी सैनिक को राज्यकोष से वेतन नहीं दिया 
। आ हो गा पुष्यमित्र का साथ देगा, उसे राजद्रोही मानकर दण्ड 
| 4. 
| ट Ms स्थविर ! ' शतधनुष ने सिर भुकाकर कहा । 
सम्मुख एक महान्‌ सिद्धान्त को क्रियान्वित करके दिखाता 

है। हमें यह सिद्ध करना है कि अहिंसा संसार की सबसे बड़ी शक्ति है । 
प्रबल-से-प्रबल सेना को उसके द्वारा सुगमता से परास्त किया जा सकता है। 
आज यवनराज दिमित्र की शक्तिशाली सेनाएँ भारत को आक्रान्त कर रही 
हैं। हमें उन्हें अहिंसा द्वारा परास्त करना है। तुम मागध साम्राज्य के नए 
सेनानी नियुक्त हुए हो, निपुणक ! क्‍या तुम यह कार्य कर सकोगे ?' 

आप मुझे मार्ग प्रदर्शित कीजिए, स्थविर ! ' 

“तुम एक सहर सैनिकों को लेकर तुरन्त काशी-कोशल की ओर प्रस्थान 
कर दो । किसी के पास कोई अस्त्र-शस्त्र न हो । सबके हाथों में भिक्षापात्र 
हों, सबने कापाय वस्त्र धारण किए हुए हों ।' 

'ऐसे सैनिक मुझे कहाँ से प्राप्त होंगे, स्थविर ?' 

'कुक्कुटाराम में भिक्षुओं की कया कमी है? उन्हें अपने साथ ले जाओ। 
स्वयं भी भिक्षु वेश धारण कर लो ।' 

'जो आज्ञा, स्थविर ! ' 

'अच्छा, यह्‌ बताओ, यवन सेनाएँ कहाँ तक पहुँच चुकी हैं ? ' 

“मुझे सूचना मिली है, कि वे शीघ्र ही संकिशा नगरी पहुँच रही हैं ।' 

'तो फिर तुम भी तुरन्त संकिशा के लिए प्रस्थान कर दो। सब भिक्षु 
सैनिक नियन्त्रण में रहें । ऐसा प्रतीत हो कि कोई सेता सैनिक अभियान के 
लिए जा रही है। यदि संकिशा में यवनराज से मेंट होजाए, तो बहुत उत्तम 
है। अन्यथा ब्रह्मावर्ततीर्थ या अन्यत्र जहाँ-कहीं सम्भव हो, शीघ्र-से-शीघ्र 
यवन सेना का सामना करो। पर यह न भूलता कि तुम्हें अहिंसा वारा ही 
यवनों को परास्त करना है, अस्त्र-शस्तरों द्वारा नहीं ।' 

'पर यह कार्ये मैं के से सम्पत्त कर सकूँगा, स्थविर ? ] 

“तुम यवत सेना के मार्ग को रोककर खड़ें हों जाना। ठीक उसी ढंग से 
व्यूह-रचना करना, जैसे कि अस्त्र-शस्त्रों से सुसज्जित सेनाएँ किया करती 
हैं। जब यवन सेना तुम्हारे व्यूह के समीप पहुँच जाए, तो अपने दस सैनिकों 
को उनके स्वागत के लिए आगे भेज देना। ये भिक्षुसैतिक यबतराज 
दिमिन्र के सम्मुख जाकर दण्डवत्‌ हो उन्हें प्रणाम कर और हाथ जोड़कर 
कहें-आर्यभूमि में आपका स्वागत करने के लिए हम यहाँ उपस्थित हैं, 
यवनराज ! सम्राट शतधनुष ने हमें इस प्रयोजन से आपकी सेवा में भेजा 
है, ताकि मार्ग में आपको किसी प्रकार का कोई कष्ट त हीने पाए । ह 
हमारे अतिथि हैं । भारत के लोग अतिथि-सेवा को परम धर्म मानते हैं! र 

“पर यदि यवन हम पर अस्त्र-शस्त्र चलाएँ, तो हम क्या कर स्थविर ! 

'वे तुम पर शस्त्र नहीं चलाएंगे। यवन मनुष्य हैं, हिन पृशु नहीं हैं । 

काषाय वस्त्रधारी भिक्षुओं पर वे कभी सस्त्र-प्रहार-नहीं करेंगे । पर यदि 
अमवश उन्होंने तुम पर आक्रमण कर भी दिया, तो कोई विशेष हानि नहीं 
होगी । तुम्हारे दस सैनिक धराशायी हो जाएँगे, यही तो होगा। उनका 
स्थान लेने के लिए अन्य दस सैनिकों को भेज देना । यह क्रम तव तक जारी 
रखना, जब तक कि यवनों का भ्रम दूर न हो जाए। जब यवन सँनिक जान 
लेंगे कि तुम्हारे भिक्षु-सँनिक युद्ध के लिए नहीं आए हैं, तब वे स्वयमेव 
झस्त्र-प्रहार रोक दंगे । युद्ध में हजारों-लाखों व्यक्तियों का संहार होता है। 
यदि तुम्हारे अहिसात्मक युद्ध में दस-त्रीस-पचास ` भिक्षुओं की मृत्यु भी हो | 
जाए, तो इससे क्या हानि होगी ? अन्ततोगत्वा तुम्हारी जीत ही होगी, ‘| 
ह निपुणक ! तुम्हारी अहिसा वृत्ति को देखकर यवन स्वथमेव तुम्हारे सम्मुख 
के घुटने टेक देंगे वे गले लगकर तुमसे मिलेंगे और अपनी भूल के लिए 
तुमसे क्षमायाचना करेंगे। तुम्हारे लिए यह बात कितने गौरव की 
होगी, निपुणक ! अहिंसा की शक्ति द्वारा यवन आक्रान्ताग्रों को परास्त 
कर तुम सचमुच एक ऐसा कार्य कर दिखाग्रोगे, जिसके कारण तुम अमरत्व 
प्राप्त कर लोगे | तुम यह कर सकोगे न ?' 
'शस्त्र द्वारा युद्ध करते हुए सैनिकों में एक प्रकार का उन्माद उत्पन्न 
हो जाता है, स्थविर ! उसके कारण न उन्हें पीड़ा की अनुभूति होती है, 
और न मृत्यु का भय । दूसरों को मारते हुए स्वयं मर जाना अधिक कठिन 
नहीं है । पर निहत्ये होकर बलि के बकरे के समान आक्रान्ता के सम्मुख 
खड़े हो जाना तो बहुत कठिन है, स्थविर ! ' 
“मैं तुमसे इसी कठिन कार्य की अपेक्षा रखता हूँ, निपुणक ! अहिंसा 
की शक्ति को प्रदर्शित करने का यह अनुपम अवसर आज हमारे सम्मुख । 
उपस्थित हुआ है। इसके, लिए अत्यन्त उत्कृष्ट प्रकार की वीरता की 
:.। आवश्यकता है । तुम भगवान्‌ तथागत के सच्चे अनुयायी हो। कुक्कुटविहार 
में चिरकाल तक निवास कर तुमने अहिंसा की जो शिक्षा प्राप्त की है, उपे 
क्रियान्वित कर दिखाने के इस अवसर को हाथ से न जाने दो ।” 
निपुणक ने स्थविर मोगालान के सम्मुख सिर झुक्रा दिया । पर उसका 
मन अशान्त और उद्विग्त था। वह भलीभाँति जानता था कि कुक्क्रुटाराम 
के भिक्षुक न सैनिक अनुशासन में रह सकेंगे और न अपने प्राणों की आहुति 
देने के लिए ही उद्यत होंगे। पर मोग्गलान के आदेश का पालन तो उसे 
करना ही था। वह तुरन्त कुककुटाराम गया और भिक्षुओं की सेना के 
संगठन में लग गया । का उसका कार्य सुगम नहीं था। पाटलिपुत्र के इस 
प्राचीन संघाराम में सह भिक्षुओं का निवास था। धन-धान्य की वहाँ कोई 

कमी नहीं थी । मगध के राजाओं, श्रेष्ठियों और सार्थवाहो द्वारा प्रदत्त 
कोटि-कोटि सुवर्ण-निष्क वहाँ सञ्चित थे। भिक्षु लोग भव्य भवनों में 
निवास करते, पट्रस भोजन करते, काषाय वर्ण के कौशेय वस्त्र धारण 
कंरते और निश्चिन्त, सुखी जीवन व्यतीत करते । यवनों का सामना करने 
केलिए सुदूर देश की यात्रा पर जाने को वात को उन्होंने जरा भी पसन्द 
नहीं किया। उन्होंने कहा--हमारा काम वुद्ध, धर्म और संघ की सेवा 
करना और श्रावकों को धर्म का श्रवण कराना है, सेना में भरती होना 
हमारा कार्य नहीं है । पर महाप्रतापी स्थविर मोग्गलान के आदेश की 
उपेक्षा कर सकता भी उनके लिए सम्भव नहीं था। एक सह्न भिक्षु निपु- 
णक द्वारा चुन लिए गए, और कापाय वस्त्रधारी सैनिकों की इस चमू ने 
पद्चिम दिशा की ओर प्रस्थान कर दिया । 

पाटलिपुत्र ने बड़ी-वड़ी सेनाएँ देखी थीं। महापद्म नन्द की जिस सेना 
ने कलिङ्ग देश की स्वतन्त्रता को नष्ट किया था, वह भी कभी पाटलिपुत्र 
की वीथियों से होकर गई थी । चन्द्रगुप्त मौर्य की जिन सेनाओं ते यवनराज 
सैल्युकस को परास्त किया था, उन्होंने भी इसी तगरी से सिन्धुतट की ओर 
प्रस्थान किया था । पाटलिपुत्र के निवासी इत सेताओं की चर्चा करते हुए 
कभी अधाते नहीं थे । पर अब उन्हें एक नए ढंग की सेता को देखते का 
अवसर मिला । सब सँतिकों के सिर मुंडे हुए, न किसी के शरीर पर कवच 
और न सिर पर शिरस्त्राण । न हाथ में तलवार ओर न कर्ध पर धनुष- 
बाण । पर सब सैनिक एक पंक्ति में सिर भुकाए चल रहे थे, मानो भिक्षा 
के लिए जा रहे हों। तर-तारी इन्हें देखते और छिप-छिपकर हँसते । पर 
मुख से जयघोष करते हुए कहुते-सेनाची निपुणक की जय हो। 

जहाँ भी यह सेना पहुँचती, स हस्तो नर-नारी उसे देखते के लिए र 
हो जाते । पुष्पमालाओं और बहुमूल्य उपहारो स्‌ उसका 2: a 
जाता। भिक्ष इससे सन्तुष्ट थे। वें सम रहे थे, यह भी विनोद का ए 
नया ढंग है। धीरे-धीरे यात्रा करती 5 हुई वह भिक्षु-सेना ह क्षेत्र 

हँच गई। यवन सेना अभी वहाँ नहीं आई थी। विपुणक ने वहाँ अपता 

स्कन्धावार डाल दिया । दस स्थूलकाय भिक्षुओं को चुनकर उस उन्‍हें 
आदेश दिया-_'यबन सेना ज्यों ही ब्रह्मावर्त पहुंचे, तुम आगे बढ़कर उसका 
स्वागत करो ।' उ््हों 

यबनों के सत्री अपने कार्य में बहुत कुशल थे । दिमित्र को उन्होंने 
सूचना दी---'मगध के नए सम्राट्‌ शतधनुष ते भी अपनी सेना प 

है। बह ब्रह्मावर्तं पहुँच गई है, और हमारी सेता के मागे को अ 

करने के लिए व्यूह-रचना कर रही है। उसे परास्त किए बिना साकेत की 
दिशा में आगे बढ़ सकना सम्भव नहीं होगा ।' 

'पर हमने तो यह सुना था कि शतधनुष मोग्गलान का शिष्य है, और 
युद्ध को पाप समझता हैँ। क्या यह सेना बहुत शक्तिशाली है? दिमित्र ने 
प्ररत किया । 

“नहीं, यवनराज ! न यह सेना अस्त्र-शस्त्रों से सुसज्जित है, और न 
इसके सैनिकों की संख्या ही अधिक है। पर मगध के लोग जादू-टोना जानते 
हैं, और मन्त्र-शक्ति तथा अभिचार-क्रिया में अत्यन्त निपुण हैं। यह सेना 
मन्त्र-शक्ति द्वारा ही हमें परास्त करना चाहती है। इसके सैनिकों के पास 


छ ऐसे पात्र हैं, जिनमें मन्त्र से अभिमन्त्रित जल भरा हुआ है । सुना है कि 
इस जल की एक भी बूंद जिस पर पड़ जाएगी, वह तुरन्त भस्म हो जाएगा।' 
\/ “ये सब निरर्थक बाते हैं । जादू-टोने और तन्त्र-मन्त्र में मुझे विइवास 


नहीं है । डण्डे के क्षामने तो भूत भी भाग जाते हैं। जाओ, तुरन्त माकि- 
एनस को मेरे सम्मुख उपस्थित करो ।! 
सेनापति माकिएनस ने आकर यवनराज की सेवा में प्रणाम निवेदन 
किया । उसे सम्बोधन कर दिमित्र ने कहा--'पाटलिपुत्र से एक सेना आई 
है, जो व्यूह्‌-रचना कर हमारा सामना करने को उद्यत है। तुरन्त जाओ 
और अकस्मात्‌ उस पर आक्रमण कर दो ।' 
यबनराज से आदेश पाकर माकिएनस ने तुरन्त ब्रह्मावतं के लिए 
प्रस्थान कर दिया । निपुणक की भिक्षु-सेना के आगे जो दस स्थूलकाय भिक्षु 
खड़े हुए थे, यवनों को देखकर वे आगे बढ़े और पुष्पमालाओं को ऊँचा 
उठाकर उन्होंने उच्च स्वर से कहा--आयेभूमि में आप सबका स्वागत हैं, 
})| आइए और पुष्पमाल्य ग्रहण कीजिए ।' पर माकिएनस और उसके सँतिकों 
I ने उत्तकी बात नहीं समझी । उन्होंने सोचा, ये हमारे विनाश के लिए कोई 
मन्त्र पढ़ रहे हैं । उन्होंने तुरन्त बाण-वर्षा प्रारम्भ कर दी । भिक्षु इसके 
लिए तैयार नहीं थे । दसों भिक्षु धराशायी हो गए। उन्हें गिरते देखकर 
भिक्षु-सेना में भगदड़ मच गई | जिसे जिधर मार्ग दिखाई दिया, भाग खड़ा 
हुआ । न वहाँ सेनानी निपुणक रहा, और न उसका कोई सैनिक | क्षण-भर |] 
में ही यवन सेना का मार्ग निष्कंटक हो गया । 

“अरुणत्‌ यवनः साकेतम्‌' 


साकेत नगरी एक बिशाल दुर्ग के समात थी, जिसके चारों ओर की 
प्राचीर्‌ पचास हाथ ऊँची और दस हाथ चौड़ी थी। यह प्राचीर दोसौ 
हाथ चौड़ी और बीस हाथ गहरी परिखा से परिवेष्टित थी । परिखा सदा 
जल से भरी रहती थी । साकेत में प्रवेश के लिए बारह महाद्वार थे, 
जिनके सामने परिखा के ऊपर बारह पुल बने हुए थे i कोई भी बाह्य 
व्यक्ति साकेत के पौर की अनुमति के बिना महाद्वार में प्रविष्ट नहीं हो 
सकता था। यवनों के आसन्त आक्रमण को दृष्टि में रखकर पुष्यमित्र ते 
आदेश दिया कि महाद्वारों के कपाट बन्द कर दिए जाए, और परिखा पर 
बने हुए पुलों को उठाकर खड़ा कर दिया जाए। अब त कोई 
साकेत में प्रविष्ट हो सकता था, और न कोई उसके बाहर ही जा सकता 
था । भोजन-सामग्री और अन्य आवश्यक वस्तुओं को इतनी मात्रा में 
संचित कर लिया गया था, कि वे साकेत के निवासियों के लिए तीन छ 
'तक पर्याप्त थीं । अब पुष्यमित्र र प्रतीक्षा में थे कि यवन सेना सार्कत 
ए, और वहाँ उसका प्रतिरोध किया जाए । 
ह में निपुणक की भिक्षु सेना सि परास्त र प 
जब उत्तर-पूर्व की ओर अग्रसर होने लगी, तो दिमित ने क 
| सेनानायकों को भावी अभियान के सम्बन्ध में परामश i 5 
'किया। सेनानी पुष्यमित्र की गतिविधि ह मचा | 
रहती थीं। अपने गूढ़पुरुषों हे सत्रियों के नायक अल्तिअलि | 
सम्वोधन कर दिभित्र ने प्रशत किया है नक हैं ?” ५ 
'क्यों अल्तिअल्किद, पुष्यमित्र की सेता में कितने सैनिक हैं ? । 
“दो लाख के लगभग, यवततराज ! 


) 


“और पाटलिपुत्र में ? हीं ग्ोग्गलात 

हँ तो अब एक भी सैनिक नहीं! स्थम ने 
“विरोधी हैं, और हिंसा को पाप समभते हैं। उनके आदेश से शतधनु 
सेना को भंग कर दिया है।' ? | 

“तो क्यों न सीधे पाटलिपुत्र पर आक्रमण क आ र 
से पार्टालपुत्र जाने का कया कोई ऐसा माग नही ह Me हा 
'पर पुष्यमित्र की सेना से युद्ध करने की आवश्यकता हैं त रह 

'गंगा के साथ-साथ चलने पर सुगमता से पाटलिपुत्र पहुँचा जा सकता 


\ ) 
३ “पर्‌ वह सम्भव नहीं होगा, यवनराज ! ' माकिएनस ने कहा । | 
'यह क्यों, माकिएनस ?' 
हमारे काशी पहुँचने से पूर्व ही पुष्यमित्र की सेना पीछे की ओर सते | 
हम पर आक्रमण कर देगी । पुष्यमित्र युद्धनीति में प्रवीण है | वह कभी हमें 
पार्टलिपुत्र तक निरापद नहीं जाने देगा । मैं यही उचित समझता हुँ, कि 
पहले साकेत की ओर प्रस्थान किया जाए और वहाँ पुष्यमित्र को परास्त 
करने के अनन्तर ही पूर्वं की ओर अग्रसर हुआ जाए।' 
'पर सुना है कि साकेत का दुर्ग अत्यन्त सुरढ़ है ।' 
आप ठीक कहते हैं, यवनराज !' अल्तिअल्क्िद ने कहा, 'साकेत में 
इतने अस्त्र-शस्त्र और भोजन-सामग्री संचित है, जो तीन साल में भी 
समाप्त नहीं हो पाएगी । फिर पुष्यमित्र की सेना भी तो कम नहीं है।' 
क्या कोई ऐसा उपाय नहीं है जिससे साकेत में प्रवेश किया जा सके ?” | 
है क्यों नहीं, यवनराज ! मेरे सत्रियों ने सूचना दी है कि साकेत की 
परिखा और प्राचीर के नीचे एक पुरानी सुरंग है जो एक जीण मन्दिर के 
प्राज्जण में निकलती है। यह मन्दिर साकेत नगरी के पूर्व में आधा योजत 
की दूरी पर स्थित है।' अस्तिअल्किद ने कहा । 
“तो फिर क्यों न इस सुरंग मार्ग से साकेत के दुर्ग में प्रविष्ट होने का 
॥ प्रयत्त किया जाए ? यवन सेना साकेत का घेरा डालकर पड़ जाए, और 
आसपास के सब ग्रामों को उजाड़ दिया जाए। उस मन्दिर पर भी अपना | 
अधिकार स्थापित कर लिया जाए। निश्चित दिन हमारी सेना दुर्ग पर 
jh धावा बोल दे, और जब पुष्यमित्र के सैनिक हमारा सामना करने के लिए 
प्राचीर पर आ जाएं, तो कोई दस सहस्र यवन सैनिक सुरंग मार्ग से साकेत 
में प्रविष्ट हो जाएँ। वे पीछे की ओर से पुष्यमित्र की सेना पर आक्रमण 
प्रारम्भ कर दें। दो पाठों के बीच में पिसकर साकेत की सेता नष्ट हो 
जाएंगा। मैं यह स्वीकार करता हूँ कि पुष्यमित्र को परास्त किए बिता 
मगध की ओर प्रस्थान करना निरापद नहीं होगा ।' यवनराज दिमित्र 
bh ने कहा । i 
यवनों के आक्रमण की योजना अब तैयार हो गई थी। उत्तर-पूर्व | 
ओर प्रस्थान करती हुई यवन सेना शीघ्र ही साकेत पहुँच गई। मागे में जी 
El भी नगर, पत्तन या ग्राम पड़े, यवनों ने उन सबको भूमिसात्‌ कर दिया, 
| स्त्रियों और बच्चों को काट-काटकर फेंक दिया, और जो पुरुष श्रम करे 

के योग्य थे उन्हें दास बना लिया। साकेत की विजय के लिए यवनों को 
केवल सैनिकों की ही आवश्यकता नहीं थी ; उन्हें श्रमिक भी चाहिएं थे। 
| दुगे के महाद्वारों तक तभी पहुँचा जा सकता था, जबकि परिखा को मिट्टी, 
पत्थर आदि से पाट दिया जाए । यह कार्ये श्रमिकों द्वारा ही किया जा 
सकता था। ब्रह्मावतं क्षेत्र से साकेत तक यात्रा करते हुए जोभी पुरुप यवनों 
को मिले, सबको दास बना लिया गया, और उने साकेत के दुगं 
की परिखा को पाट देते का काम लिया गया। पर इसमें भी यवनों को अनेक 
संकटों का सामना करना पड़ा। प्राचीर के उच्छूत-ध्वजों पर खड़े हुए 
धनुर्धर यवन सैनिकों और दासों पर निरन्तर बाण-वर्षा कर रहे थे 
श्रमिक्गों के लिए काम कर सकना कठिन ही गया था, क्योंकि यवन सैनिक 
उनकी रक्षा करने में असमर्थ थे। एक साल से भी अधिक समथ बीत गया, 
पर परिखा नहीं पाटी जा सकी । पुष्यमित्र की सेता की बाण-वर्षा से सहस्रों 
यवन सैनिक क्षत-विक्षत हो गए । यवन सेना के लिए खाद्य-सामग्नी जुटा 
सकना भी सम्भव नहीं रहा । दिमित्र के सैनिकों ते साकेत के चारों ओर के 
प्रदेश को पूर्णतया उजाड दिया था । जब वहाँ किसान ही नहीं रहे, तो खेती 
कौन करता ओर अन्न कैसे उत्पन्त होता । यवन सेता को अब घोर संकट 
का सामना करना पड़ा । उसके लिए भोजन दुलंभ हो गया। पाञ्चाल से 
साकेत तक के सम्पूर्ण प्रदेश के नगरों और ग्रामों का ध्वंस कर और जनता 
का सर्वसंहार कर दिमित्र ने जो भयंकर भूल की थी, उसके दुष्परिणाम 
अब उसके सम्मुख आ रहे थे । र 
इसी बीच में दिमित्र को यह समाचार मिला कि कपिश-गान्धार में 
विद्रोह हो गया है, और वहाँ के यवत क्षिप हिप्पोसत्रात ते अपने को स्वतन्त्र 
राजा घोषित कर दिया हैं| एबुक्रतिद ने भी हिन्दूकुश की पवत श खलाओं | 
में एक शक्तिशाली सेना संगठित कर ली हैं, और वह वाल्हीक नगरी की । 
ओर प्रस्थान कर चुका है। केकय, अभिसार मद्रके आदि पश्चिमी जनपदों | 


f 


में यवनों के जो अन्य क्षत्रप व सेनापति हैं, वे संब भी स्वतन्त्र हो जाने के | 
लिए प्रयत्तशील हैं । कोई भी दिमित्र का आधिपत्य स्वीकार करने के स भ 
उद्यत नहीं.है, और स्त्र बिद्रोहों का सूत्रपात हो गया है। इस दशा | 
दिमित्र ने यही उचित समझा कि साकेत कां चरा उठा लिया जाए। वह jl 
और कर भी कया सकता था ? वह समझ गथा था कि साकेत को जीत | 
सकना असम्भव है । उसने अपनी सेता को वापस लौट चलने का आदेश दे hi 
दिया। || 

पर सुरक्षित रूप से भारत से लौट सकता भी दिमित्र के लिए सम्भव } 

नहीं हुआ। मार्ग में उसे अनेक संकटों का सामना करना पड़ा। साकेत का 
घेरा उठते ही पुष्यमित्र की सेना दुर्ग के बाहर निकल आई। लौटती हुई 
यवन सेना पर उसने पीछे की ओर से आक्रमण प्रारम्भ कर दिए । दिमित्र 
की इच्छा थी कि शीघ्र-से-शीघ्र शाकल पहुँच जाए। वहाँ का मद्रक गण 
अब तक भी आर्यों और यवनों की चिरमँत्री का समर्थक था । मद्रक जनपद 
में स्थित यवन सेनापति मिनेन्द्र दिमित्र का स्वजन व सखा था । यवनराज 
को आशा धी, कि मद्रक गण और मिनेन्द्र की सहायता से वह अब भी अपनी 
डाँवाडोल स्थिति को सम्भाल सकता है। पर वाहीक देश के अन्य जनपद 
उसके शत्रू थे । उन्हें वे दिन भूले न थे जवकि यवन सेनाओं ने न केवल 
ih उनकी स्वतन्त्रता का अपहरण ही किया था, अपितु उनकी फञती-फुलती 
नगरियों का ध्वंस भी किया था। उनकी सेनाओं ने यवनों का डटकर 
सामना किया । 


( ३४ ) 
यवनों के “म्रात्मचक्रोल्थित' घोर युद्ध | 


निवा मी पूणिमा के दिन जब क्षत्रप हिप्पोस्त्रात पुष्कलावती नगरी के 
उ को दर्शन प्रदान करने के लिए शोभायात्रा को निकले, तो 
चारिणी और अग्निभित्र- मागे के एक ओर खड़े हुए उनके आने की 
म प्रतीक्षा कर रहे थे। कुछ अजीव से वेश में एक स्त्री और 
लोग कोत fr हिष्योस्त्रात ने अपने ग्रंगरक्षक से प्रहन किया --'ये 
? थे गार हीं . 
आए हैं ?” नै गान्धार देश के तो प्रतीत नहीं होते यहाँ क्रिसलिए 
कं शक से त धारिणी और अग्निमित्र की भेंट हुई 
i हा और प्रणाम निवेदन के अनन्त ॐ राला दि अनना 
शे बहुत दूर से तीर्थ-यात्रा के के रा ४ क्षत्रप से कहा- 
स्थानों का दर्षन लिए आए हैं, कषप! चैत्यों, स्तूपों और देव: 
न करते हुए परिश्रमण कर रहे हैं। गान्धार से कपिश 


जाएंगे । पाटलिपुत्र के मार्ग में 
है कोशल कै 
निवासी हैं ।' ल नाम का एक जनपद पड़ता है, उसके 


थे लोग करते कया है?! ; 

4. धं 
bs न अतय राजा को साक्षात्‌ भगवान्‌ मानते हैं। 
लए उत्सुक थे। कहते थे, यवनराज के दर्शन कर तीर्थ- 

यात्रा और देवपूजन के सब सुफल सहज में ही प्राप्त हो जाएंगे ।' 
यह सुनकर हिप्पोस्त्रात बहुत प्रसन्न हुआ। उसने आदेश दिया-- 
इन्हें हमारे सम्मुख उपस्थित करो।' 
सैनिक का संकेत पाकर धारिणी और अर्निमित्र आगे बढ़े । दण्डवत्‌ 
होकर उन्होंने हिप्पोस्त्रात को प्रणाम किया, और धारिणी ने उच्च स्वर से 
कहा--'यवतराज की जय हो ! यावच्चन्द्र दिवाकरौ कपिश-गान्धार पर 
आपका शासन स्थिर रहे, सम्पूर्ण भारतभूमि आपके आधिपत्य में आ जाए | 
यवनराज का दर्शन पाकर हमारा जीवन धन्य हो गया ।' 
समीप खड़े हुए एक सेनानायक से हिपोस्त्रात ते पूछा-'यह्‌ स्त्री क्या 
-कह रही है ?' नायक भारत की भाषा जानता था। धारिणी के कथन को 
यवन भाषा में सुनकर हिप्पोस्त्रात गद्गद हो गया। प्रसन्त होकर उसने 
-कहा--'कल प्रातः इन्हें हमारे सम्मुख प्रस्तुत करो | हम इनसे वात करंगे। 
क्षत्रप के प्रासाद में प्रवेश करते समय धारिणी और अग्लिमित्र ने फिर 
हिप्पोस्त्रात का जयजयकार किया । जब क्षत्रप ने उन्हें आसन ग्रहण ग 
के लिए कहा, तो घारिणी सिर झुकाकर बोली-- हम तो आपके दास दु 
यवनराज ! दास क्या कभी स्वामी के सम्मुख आसन ग्रहण कर सकते ह : 
हमारे लिए तो आप we हैं। भक्त पर भगवान्‌ की कृपा हो 
गई, हमारे लिए यही बहुत है! § को 
रे आ को मध्यदेश के जनपदों के विषय में जानकारी प्राप्त र 
'की बहुत इच्छा थी। वह देर तक भारतीयों के रहत-सहुत, आ , 
आचार-विचार आदि के सम्बन्ध में प्रश्‍न करता रहा । अग्निमित्र bs 
'घारिणी ने प्राकृत जनों के ढंग से जो उत्तर दिए, उनसे उसे Bs 
हुआ और साथ ही मनोरंजन भी । अन्त में उसने कहा छा ह 
'के लोग ज्योतिष में बहुत प्रवीण 5 त आओ 
कर [मान--सब सही-सही बत ठे 
io न हमारे देश में ऐसे त्रिकालदर्शी योगी ब 
“भूत और भविष्य को ऐसे पढ़ लेते हैं मातो कोई पोथी बाँच रहे ह 
धारिणी ने उत्तर दिया। 
'तुम भी कुछ ज्योतिष जानती हो? SR 
“हम गरीव किसान हैं, यवनराज ! चौके-चूह्ह मे ही 
बीत जाता है। किर इनके लिए साग-रोटी सकर प होडी बातें 
है। ज्योतिष की बात मैं क्या जानूं ? हाँ, बड़े-बूढों से कुछ म " 
'सीखी हुई हैं। हाथ देखना कुछ-कुछ जानती हैं । 

“तो मेरा हाथ देखो।' हिप्पोस्त्रात ने अपना बाँया हाथ आगे बढ़ाकर 
कहा। ` 
'दांया हाथ दिखाइए, यवनराज ! पुरुषों का दाँया हाथ देखा 
जाता है ।' 
धारिणी देर तक हिप्पोस्त्रात की हस्तरेख।एँ देखती रही। उप्का 
मुखमण्डल गम्भीर हो गया । अत्यन्त गम्भीरता से उसने धीरे-धीरे कहा 
ड 
हाथ पर जो यह बड़ा-सा तिल है, यह परम सौभाग्य का सूचक 
है । आपको तो सम्राट्‌ होना चाहिए। यह रेखा चन्द्र से प्रारम्भ होकर 
बृहस्पति के साथ मिली हुई है, पर जरा कट गई हैं। आपकी आयु क्या है, 
यवनराज ?' 
'प॒चास वर्ष ।' 
« है चर गण 
तो ठीक है। अब छः मास के अन्दर-अन्दर आपको सम्राट पद प्राप्त 
कर लेना चाहिए ।' 
'पर सम्राट तो दिमित्र है। मैं तो उनका क्षत्रप मात्र हैँ 
“यह सब मैं क्या जानें ! हाथ की रेखाएँ हैं, 
हे Mr जा महाराज ! र ह की रेखाएँ जो कह्‌ रही हैं, 
जि दया। वह दिन दूर नहीं है, जब बड़ी धूमधाम से आपका 
Se i होगा । हजारों सेनापति, क्षत्रप और श्रेष्ठी आपके राजदरबार 
उ ह इकर खड़े होंगे । आपके नाम के सिक्के चलेंगे। अ।पकी जय- 
गर से सब दिगन्त गूँज उठेगे । आपका भाग्य बड़ा प्रबल है, सम्राट्‌!” 
ता यह पुष्कलावती नगरी मुझे छोड़ देनी होगी ?' 
5 हे णी कुछ समय तक हिप्पोस्त्रात की हस्तरेखाओं को ध्यातपूर्वक 
र रही। Do करके उसने कहा--'नहीं, महाराज ! आप 
छुन्दर नगरी में रहेंगे। वाल्हीक जाना अव आपके भाग्य में नहीं है। 


(कपिश, गान्धार, सिन्ध, सौवीर, सौराष्ट्र--सर्वत्र आपका एकच्छत्र शासत 


गा 5 में हेंगे कक 
इ र प स्वय पुष्कलावती में रहेंगे, अन्यत्र आपके क्षत्रप राज करेगे । 
र 253 चक्र आपके साम्राज्य के अन्तर्गत होगा।' 
T ल्हैक में किसका शासन ? गो वाल 
हैं। वहाँ जिस किसी का शासन र इ doin र 
मानते हैं |” ssn Ss 
वाल में मै 
LT के विषय में मैं कुछ नहीं जानती, सम्राट ! पर | 
उ जना अव आपके भाग्य में नहीं है। अब आप यहीं रहेंगे, और 
से इस देश का शासन करेंगे | 
कपिश, गान्धार, सिन्धु, सौवीर, सौराष्ट्र का स्वतन्त्र सम्राट्‌ बन जाते 


‘ 

र्‌ की कल्पना से हिप्पोस्त्रात का. मन प्रफुल्लित हो गया। भाण्डागारिक को 

उसने आदेश दिया--'कोष से एक सहल्न सुवर्ण मुद्राएँ लेकर इन्हें दे दो। 

i इतके निवास की भी व्यवस्था कर दो। ये जव तक चाहे, सुखपूर्वक यहा 
निवास करे ।' A 

ग सुवर्ण मुद्राओं की वात सुनकर धारिणी ने कहा--हिम इनका कया 


= करेंगे, महाराज ! हम गरीब किसान हैं, सन्तान की अभिलापा मत में लिए 
के देश-विदेश में भटक रहे हैं। धन देखकर मागं में किसी ने हमें लूट लिया तो 
र्‌ क्या करेंगे ? इस मायाजाल में हमें न फंसाइए | पुष्कलावती में भी और 
अधिक ठहरकर क्या करेंगे ? यहाँ के सब चैत्यों, स्तृपा और देवस्थानों के 
दर्शन कर ही लिए हैं । आपके दर्शन से हमारा जीवन सफल हो गया हैं। 
यहाँ से कपिश जाएँगे । वहाँ भी बहुत-से देवस्थान हैं। के करनी 
मारे देश में सन्तान को पुण्य कर्मों का ही फल मान 
; हे वारिणी और अग्तिमित्र ने सिर झुक्राकर हिप्पोसत्रात को प्रणाम 
किया, और उससे विदा लेकर पुष्कलावती से प्रस्थान कर दिया । गान्धार 
में उनका कार्य अब पूर्ण हो गया था । दिभित्र के विरुद्ध विद्रोह कर स 
' हो जाते की आकांक्षा उच ने हिप्पोस्त्रात के मन में उत्पन्न र ड ड 
' शीघ्र-से-शी त्र हिन्दूकु की उस उपत्यका में वे पहुँच जाना चाह कल 
| दिमित्र का प्रमुख प्रतिद्वन्द्दी एवुक्रतिद वाल्हीक के रार्जासहासन ह अ 
कर लेने के उपयुक्त अवसर की उत्सुकतापूर्वक प्रतीक्षा कर रहा bl द 
एव॒क्रतिद ने हिन्दूकुश की उपत्यका के एक गुहागृह में 5 |] ws 
थी | अग्निमित्र और धारिणी उसे ढूँढ़ते हुए जब वहां पहुँचे त॑ चल 
विश्वस्त साथियों के साथ गूढ़ मन्त्रणा में ततार था। सेनापति fs 
को सम्वीधन कर उसने कह--कहो, हिप्पाकस । भारत के ps र 
हैं? सुना है, दिमित्र मध्यदेश पहुँच गया है, और शीघ्र र 5 र 
ओर प्रस्थान कर रहा है। यदि मागध Ms को जीतने में वह 
गया, तो उसकी शक्ति अजेय हो जाएगी ।_ है है 
| “भारत से दो तीर्थयात्री हिनदूकुंश के क्षेत्र में आए है 
और एक स्त्री है। अपने को किसात बताते हैं, और र किन 
यात्रा के लिए भ्रमण कर रहेंहैँ। पर मेरे FE a द तो 
किसान प्रतीत नहीं होते। किसी उच्च घराने के हैं हर नाप कम 
उन्हें सेवा में उपस्थित कहूँ । सम्भवतः, भारित की परिरि 
वे कोई नई जानकारी दे सके ।' 
“इस समय वे कहाँ हैं ! 

“यहाँ से तीन योजन दूर एक पुराना चैत्य है। वहीं ठहरे हुए हैं।' 
'कृहीं वे दिमित्र के गृढ़पुरुष न हों ?' न 
“उन्हें बुलाने में हानि ही क्या है, यवनराज ! यदि वे सचमुच दिमित्र 
के सत्री हुए, तो यहाँ से जीवित वापम नहीं जाने पाएँगे ।' | 
एवृक्रतिद से अनुमति प्राप्त कर हिप्पाऊंस ने अपने सैनिकों को अग्ति- 
मित्र और धारिणी को बुलाने के लिए भेज दिया । दो दिन पश्चात्‌ उन्हें 
एवुक्रतिद की सेवा में उपस्थित किया गया । हिप्पार्कस ने उनसे पूछा-- 
'सच-सच बताओ, तुम कौन हो और यहाँ किसलिए आए हो ?' 
आपसे क्या छिपाना, यवनराज ! मैं अग्निमित्र हूँ, सेनानी पुष्यमित्र 
का पुत्र | यह मेरी पत्नी घारिणी है। आपसे भेंट करने के लिए ही किसान 
वेश में इतनी दूर चलकर आए हैं ।' 
पुष्यमित्र का नाम सुनकर एवुक्रतिद एकदम अपने आसन से उठकर 
खड़ा हो गया | अपना दाँया हाथ आगे बढ़ाकर उसने कहा -'दिमित्र के 
घोर वात्रु सेनानी पुष्यमित्र के पुत्र हो तुम ! आओ हाथ मिलाओ और इस 
a पर बँठो। आपका शरीर तो स्वस्थ है, आपका चित्त तो प्रसन्न 
“सव आपको कृपा है, यवनराज ! ' 
हे अच्छा अब यह बताओ, भारत के क्या समाचार हैं ? सुना है, दिमित्र 
साकत पहुँच गया है। मगध की राजशक्ति अब स्थविर मोग्गलान के हाथों 
में है और दिमित्र की सेता साकेत पहुँच चुकी है।' 
यह सब सत्य है, यवनराज ![” 
“यदि साकेत नगरी पर दिमित्र का आधिपत्य हो गया, तो काशी और 
पी जीत सकना उसके लिए जरा भी कठिन नहीं होगा ।' 
सेनानी पुष्यमित्र युद्धनीति में अत्यन्त प्रवीण हैं, यवनराज ! उन्होने 
हमार दिमित्र को साकेत तक आने दिया है। उनकी सेता में दो 
उ be अ हैं, सव उत्कट योद्धा और अस्त्र-शस्त्रों से 
i दमिन्न को साकेत तक आने दिया, क्योंक्रि इस नगरी 
दुर्गं अत्यन ल और अभेद्य है। दिमित्र की सव शक्ति इस दुर्ग के 


` अवरोध में नष्ट हो जाएगी। आप विश्वास मानिए, यवनराज ! दिमित्र 


उ से सकुशल वापस नहीं लोट सकेगा । न केबल उसकी “| 
जाएगा। न आ अपितु उसका अपना जीवन भी संकट में पड़ 
व्हॉक दश को हस्तगत करने का यह सवर्ण | 
न सुवर्णावसर है, यवत्तराज! 

इसे हाथ से जाने दीजिए।' ह्‌ सुवर्णावसर है, 


| + ++->- 

'पर ज्यों ही दिमित्र को यह ज्ञात होगा कि मैंने वाल्हीक की ओर 
प्रस्थान कर दिया है, वह तुरन्त साकेत का घेरा उठाकर पश्चिम की ओर 
चल पड़ेगा । वह्‌ कदापि यह सहन नहीं करेगा कि वाल्हीक पर किसी अन्य 
व्यक्ति का अधिकार हो जाए । पाटलिपुत्र के रार्जासहासन की तुलना में 
उसे वाल्हीक का राज्य कहीं अधिक प्रिय हैँ।' 

“आपका कथन सत्य है, यवनराज ! पर भारत से सकुशल लौट सकता 
दिमित्र के लिए कदापि सम्भव नहीं है। साकेत का घेरा उठते ही सेनानी 
की सेना दुगे के बाहर निकल आएगी और पीछे की ओर से दिमित्र पर 
आक्रमण कर देगी । साकेत भारत के मध्यदेश में है। दिमित्र को वाल्हीक 
वापस लौटने के लिए पाञ्चाल, स्रूघ्न, कुरु, मत्स्य, यौधेय आदि जनपदों 
से होकर जाना होगा। इनके निवासी अत्यन्त वीर हैं। स्वतन्त्रता उन्हें 
अपने प्राणों से भी प्रिय है । दिमित्र जहाँ भी जाएगा, उसे इन वीरों का 
सामना करना पड़ेगा । इनसे बचकर वह सकुशल अपने देश को नहीं लौट 
सकेगा? दिमित्र अब एक ऐसे मॅझधार में फंस गया है जिससे निकल सकना 
उसकेलिए असम्भव है । उसके एक ओर गहरी खाई है, और दूसरी ओर 
ऊँची चट्टान । वाल्हीक के राजसिहासन को प्राप्त करने का यही अवसर है, 
यवनराज !' 

'पर कपिश, गान्धार और मद्रक आदि के यवन क्षत्रप और सेनापति 
दिमित्र के प्रति अनुरक्त हैं। ये सव अवश्य उसकी सहायता करेगे । 

'हम कपिश-गान्धार से होकर आ रहे हैं, यवतराज ! पुष्कलावती 
के क्षत्रप हिप्पोस्त्रात का आपके राजकुल से घनिष्ठ सम्बन्ध हैं। हमारी 

- उसे बातचीत हुई थी । वह दिमित्र के विरुद्ध विद्रोह के लिए उद्यत हैं। 
केवल आपके संकेत की देर है, कपिश, गान्धार आदि सर्वत्र विद्रोह हो 
जाएगा ।' 

'पर मद्रक का सेनापति मिनेन्द्र दिमित्र के कुल का है। वहतो उसी का 
साथ देगा । सुना है, मद्रक लोग बड़े विकट योद्धा हैं। कश्यप के प्रभाव के 
कारण वे भी मिनेन्द्र का साथ देंगे ।' आदि में जो 

“गह सही है, यवनराज ! मरुभूमि, मथुरा, काम्पिल्य आ हे 
यवन सेनाएं हैं, उनके सेनापति भी दिमित्र का ही साथ देंगे । पर भारत 
पर्चिमी सीमान्त के सब क्षत्रपों और सेतापतियों के सहयोग पर आ 
पूरा-पूरा भरोसा कर सकते हैं। फिर आपकी अपनी शक्ति भी स 
हैं? आप साहस से काम लें । दिमित्र की सब शक्ति भारत की सेना र 
युद्ध में ही नष्ट हो जाएगी। वहाँ से बचकर वाल्हीक लौट सकता उ 

लिए कदापि सम्भव नएीं होगा । आप तुरन्त हिन्दूकुश पार कर वाल्हीक 
के लिए प्रस्थान कर दीजिए ।' 

अस्निमित्र की बात सुनकर एवुक्रतिद में उत्साह का संचार हो गया। ॒ 
अपने आसन से उठकर उसने कहा--- 

“हाथ मिलाओ, युवक ! तुम तो मेरा साथ दोगेन ? आयु में तुम 
मुझसे बहुत छोटे हो, पर मैं तुमसे मित्र का-सा व्यवहार करूँगा । आज से 
तुम मेरे सखा और बन्धु हो। अब मैं तुम्हें उस जीर्ण चेत्य में नहीं रहने 
दूंगा। तुम मेरे अतिथि बनकर रहोगे। किसान के वेश में वृक्षों के नीचे 
सोते-सोते इस वीरांगना की कैसी दुर्दशा हो गई है। यह अब इस वेश में 


\ नहीं रहेगी ।' 
धारिणी और अरिनिमित्र के उत्तर की प्रतीक्षा किए बिना ही एवृक्रतिद 
द) ने हिप्पार्कस से कहा--'सुनो हिप्पार्कस, अब प्रतीक्षा का समय नहीं है। 


सिन्श्ु-सौवीर का क्षत्रप अप्पोलोदोर हमारा मित्र है। कपोतो द्वारा तुरन्त 
उसे यह सन्देश भेज दो कि वह अपनी सेना को साथ लेकर उत्तर-पूर्व की 
्रोर प्रस्थान कर दे और हाँ, मिनेन्द्र की सेना में हेलियोदोर नाम का जो 
नायक हैं, वह भी अवश्य हमारा साथ देगा। उसे भी सन्देश भेज दो। 


~ 


तुरन्त यह घोषणा कर दो कि हमने वाल्हीक सम्राट्‌ का पद ग्रहण कर 
लिया हैं। मिनेन्द्र को पदच्युत किया जाता है, और हेलियोदोर को उसके 
[ स्थान पर मद्रक को यवन सेना का सेनापति नियुक्त कर दिया गया है। 
| भारत में जो भी यवन क्षत्रप और सेनापति हैं, उन सबको हमारे सञ्राद्‌ 
बन जाने को सूचना दे दो | हाँ, यह बताओ कि वाल्हीक में सैनिकों की कुल 
संख्या कितनी है ?' 
'दस हजार से अधिक नहीं है, सम्राट्‌ ! वाल्हीक देश की सारी सेता 
bri इस समय दिमित्र के साथ भारत गई हुई है ।' 
fe शए चिन्ता की कया बात हैं ? वाल्हीक के निवासी हमारे राजक्रुल 
के प्रति अनुरक्त हैँं। किसका साहस है, जो हमारा विरोध कर सके ?' 
... आपको आज्ञा शिरोधार्य है, सम्राट्‌ ! पर हमारे साथ तो केवल दो सौ 
सैनिक ही हैं ।' है 
न बीच में बोलने के लिए मुझे क्षमा करें, सम्राट्‌ ! सँतिकों की समस्या 
ख धिक जटिल नहीं है। हिल्दूकुश की घाटियों में जो पक्थ लोग निवास करते 
। हैं, वे स्वभाव से ही बिकट योद्धा हैं। आप भृत सैनिकों के रूप में उतका 
साहाय्य प्राप्त कर सकते हैं।' अस्निमित्र ने कहा । 


| 
| | 'पर वे यवन तो नहीं हैं, कुमार !” हिप्पार्कस ने कहा । 
} 
} 
| 
| 

“हमारे देश के राजा केवल मौल सैनिकों पर ही निर्मर नहीं रहते । वे 
अत और ग्राटविक सैनिकों को मौल सैनिकों की तुलना में अधिक महत्त्व 
देते हैं। दिमित्र की सेना में जो सह्रों शक और कुशाण सैनिक हैं, वे मृत 
नहीं तो क्या हैं। आप भी पक्थों की मृत सेना संगठित कीजिए।' 

पर भृत सैनिकों को भृति देने के लिए धन कहाँ से आएगा ?' 

'बाल्हीक नगरी में धत-सम्पत्ति की कोई कमी नहीं है, उसके कोषा- 
गार धन-धान्य, सुवर्ण और मणि-माणिक्य से परिपूर्ण हैँ । पक्थ लोग यवनों ' 
के धन-वैभव से भलीभाँति परिचित हैं। आप प्रयत्न तो कीजिए, सहस्रों 
पक्थ आपकी सेना में भरती हो जाएंगे। युद्ध में उन्हें अपार आनन्द आता 
ड 
, 'तुम तो चाणाक्ष राजनीतिज्ञ भी हो, युवक ! सुन लिया, हिप्पारकस, 
कोई अन्य झंक्रा तो शेष नहीं है ? अब तुरन्त कार्ये प्रारम्भ कर दो।' एवुः 
क्रतिद ने कहा । 

हिप्पाकंस की सब शंकाएँ अब निवृत्त हो चुकी थीं । उपने उच्च स्वर 
से कहा--'सम्राट्‌ एवुक्रतिद की जय हो। सवने उसका साथ दिया । 
एवृक्रतिद के जयजयकार से गुहागृह गूंज उठा। नमह 

यवनों के 'आत्मचक्रोत्थित' घोर युद्ध का अब श्रीगणेश हो गया था। 
पक्थों की भत सेना को संगठित करने में हिप्पार्कस ने अनुपम तत्परता 
प्रदशित की । एवुक्रतिद के साथी ज्यों-ज्यों उत्तर की ओर अग्रसर होते गए, 
हजारों पक्थ युवक उनकी सेना में सम्मिलित होते गए। शीघ्र ही, यह सेना 
वाल्हीक नगरी पहुँच गई । दिमित्र की जो छोटी-सी सेता वहां विद्यमान 
थी, बह एवृक्रतिद का मार्ग अवरुद्ध कर सकने में असमर्थ रही। वाल्हीक 
देश से दिभित्र के शासन का अन्त हो गया, और वहाँ के रार्जामहासन पर 
एवुक्रतिद का आधिपत्य स्थापित हो गया। कपिश-गाग्धार में हिप्मोसत्रात 
ने अपने को स्वतन्त्र घोषित कर दिया | ये जनपद भी दिमित्र की अधीनता 
से निकल गए। सिस्धु-सौवीर के क्षत्रप अप्पोलोदोर ने एवुक्रतिद का साथ 
दिया, और उसके आदेश को स्वीकार कर वह दिमित्र का प्रतिरोध करने ह 
लिए उत्तर-पूर्व की ओर चल पड़ा। तक्षशिला के क्षत्रप | ते 
उसका अनुसरण किया और वह भी दिमित्र का समता करने के लिए कॉट: 
बढ हो गया। मद्रक में मिनेन्द्र की स्थिति भी डाँवाडोल हो गई । हेलियोदीर 

उसके विरुद्ध विद्रोह कर दिया। विविध क्षत्रप और सेनापति परस्पर 
युद्धकरने और एक-दूसरे का संहार करने में व्यापृत हीगए। यद्यपि वाल्हीक 
नगरी के रार्जासहासन पर एवुक्रतिद आरूढ़ था, पर भारत के विविध यव 

क्षत्रपों को अपना वशवर्ती बना सकना उसके लिए भी सम्भव नहीं हुआ। वे 
सब स्वतन्त्र राजाओं के समान अपने-अपने प्रदेशों में शासन करने लग गए। 
कितने ही छोटे-छोटे यबन-राज्य भारत में स्थापित हो गए, जो सब एक- 
दूसरे के प्रतिद्वन्द्वी व प्रतिस्पर्धी थे । 
यवनों के इस पारस्परिक युद्ध के कारण दिमित्र की स्थिति अत्यन्त 
संकटपूर्ण हो गई। पश्चिम की ओर अग्रसर हो सकना उसके लिए निरापद 
नहीं रहा। पुष्यमित्र की सेना पीछे की ओर से उस पर आक्रमण कर रही 
थी, और वह जहाँ-कही जाता वहाँ की स्थानीय सेनाएँ सामने की ओर से 
उसके मार्ग को अवरुद्ध करतीं । 
धारिणी और अग्निमित्र जिस महान्‌ उद्देश्य को सम्मुख रखकर 'तीर्थ- 
ब यात्रा' के लिए चले थे, वह अव्र पूर्णं हो गया था। तीर्थ-यात्रा का फल उन्होंने 
प्राप्त कर लिया था । 


( ३५ ) 
त्राचायं दण्डपाणि का दारुण ग्रन्त | 


भारत के मध्यदेश से जो समाचार आ रहे थे, शाकल के स्थविर कश्यप 

उनसे बहुत चिन्तित थे। वह भलीभाँति जानते थे, कि दिमित्र को भारतसे | 
निकालकर पुष्यमित्र की सेना शीघ्र ही पाटलिपुत्र की ओर प्रस्थान कर | 
देगी, और मगध में दतधनुष की स्थिति सुरक्षित नहीं रह पाएगी । उन्होंने 
निश्‍चय किया कि पाटलिपुत्र जाकर शीघ्र मोग्गलान से भेंट कर । पुष्यमित्र 
के रूप में बौद्ध धर्म के लिए जो घोर संकट उपस्थित हो रहा था, मोग्गलान 
\ से मिलकर वह उसका निवारण करने के लिए उत्सुक थे । शाकल में कश्यप 
का न शिष्य नागसेन नाम का आचार्य था, जो अपने पाण्डित्य और 

धमज्ञान में सम्पूर्ण पश्चिम चक्र में अद्वितीय माना जाता था। कश्यप ने उ 

बुलाकर कहा-- 

'मैं आज ही पाटलिपुत्र के लिए प्रस्थान कर रहा हुँ । मुझे वहाँ अत्यन्त 
आवश्यक कार्य है। मेरे पीछे मद्रक जनपद में सद्धमं की रक्षा और उत्कर्ष 
| की सब उत्तरदायिता तुम पर ही रहेगी ।” | 

। “विहार के सब धामिक कृत्य यथाविधि सम्पन्न होते रहेंगे, स्थविर ! 
i तुम मेरी बात को समभने का प्रयत्न करो । मेरा अभिध्राय पूजा-पा० 
| और धार्मिक ङृत्यों के अनुष्ठान से नहीं है। सद्धर्म पर आज जो घोर संकट 

र उपस्थित है, उसके निवारण के लिए ही मैं पाटलिपुत्र जा रहा हूँ । उसमें 
| तुम्हारे सहयोग की भी आवश्यकता है, नागसेन ! ' 

“मुझे क्या कुछ करना होगा, स्थविर ?' 7 
'पहले मेरी बात को ध्यान से सुन लो । यवनराज दिमित्र बौद्ध घर्म को 
त आदर की इष्टि से देखते थे | मुझे उनसे बहुत आशा थी। यदि भारत पर 
द उनका आधिपत्य स्थापित हो जाता, तो सद्धमं के उत्कर्ष में बहुत सहायता 
ी मिलती ।' 

से “सम्राट शतधनुष भी तो सद्धम के अनुयायी हैं, स्थविर !' 

'पर वह अयोग्य और अशक्त है। रात-दिन अन्तःपुर में पड़ा हुआ 
| रूपाजीवाओं के साथ केलिक्रीड़ा में मस्त रहता हैं। पुष्यमित्र का सामना 
ने कर सकना उसकी शक्ति में नहीं है। मिनेन्द्र तुम्हारा शिष्य है। बुद्ध, धर्म 
और संघ के प्रति वह श्रद्धा रखता है, और तुमसे धर्म ग्रन्थों का श्रवण करता 
रहता है। वह वीर और साहसी भी है। पुष्यमित्र का दमन करने के लिए 
| हमें मिनेन्द्र का ही सहारा लेना होगा । यदि भारत के सब स्थविर, भिक्षु, 
| श्रमण और श्रावक मिनेन्द्र के झण्डे के नीचे एकत्र हो जाएं, तो पुष्यमित्र 
| को परास्त कर सकता ज़रा भी कठिन नहीं होगा। पर यह तभी सम्भव 
| होगा, जब मिनेन्द्र बौद्ध धर्म में दीक्षित हो जाए। तुम्ह इसी के लिए, 
। प्रयत्न करना है ।' क टिर 0 

। लए मुझे क्या कुछ करता ? 

क को बौद्ध धर्म न दीक्षित करने का प्रयतन करो, और साथ ही 
उसे यह भी समझाओ कि या का कट्टर शत्र, है। हमारी आशा 
अब मिनेन्द्र पर ही केरिद्रत है, नागसेन : भ्म 

न i प्रयत्न करूँगा, स्थविर ! मिनेन्द्र की धर्म में रुचि है। मैं ~ 
प्रतिदिन स्वयं उसके पास जाऊँगा और उसे धर्मसूत्रों का उपदेश F \ | 

«अपने धर्मसूत्रों को कुछ दिन के लिए उठाकर रख दी, गा ! का 
नीति की ओर भी कुछ ध्यान दो । तुम्हें मिनेन्द्र में शा ठ 
उत्पन्न करना है, जिससे आविष्ट होकर वह सद्धम के विरोधियं 
नाश करने के लिए खड्गहस्त हो जाए। 


छः || है 
“आपकी आज्ञा शिरोधाय है, स्थविर * 
नागसेन को शाकल नगरी में अपने स्थान मड | नियुक्त कर स्थविर 


कश्यप ने पूर्वं की ओर प्रस्थान कर दिया। शाकल से ही ह 
गया और वहाँ जाकर जेतवन विहार के संघ-स्थविर म र 
सज्मिम को भी उसने अपने साथ ले लिया। दिमित्र को मध्यदेश 

खदेड़ कर सेनानी पुष्यमित्र अभी विश्राम ही कर रहे थे कि ये दोनों स्थविर 
पाटलिपुत्र पहुँच गए। वहाँ उन्होंने तुरन्त मोग्गलान से भेंट की । कुक्कट- 
बिहार के गुप्त गर्मगृह में इत तीनों संघ-स्थविरों में मन्त्रणा प्रारम्भ हुई। 
कशल समाचार पूछने के अनन्तर कश्यप ने मोग्गलान से कहा 
ˆ नं एक अत्यन्त महत्त्वपूर्ण समस्या पर विचार करने के लिए शाकल- 
नगरी से इतनी दूर पाटलिपुत्र आया हूँ । सद्धर्मं पर जो घोर संकट आज 
उपस्थित है, उसे आप भलीभाँति जानते हैं। दिमित्र परास्त होकर मध्यदेश 
से चले गए हैं, और यवतों में गृह-युद्ध प्रारम्भ हो चुका है। पुष्यमित्र की 
शक्ति अब बहुत बढ़ गई है । अब वह बहुत शीघ्र पाटलिपुत्र पर अधिकार 
कर लेगा, और दण्डपाणि को बन्धन से मुक्त करा देगा । सद्धर्म के ये 
प दोनों कट्टर शत्र, आपस में न मिलने पाएँ, हमें शीघ्र इसका उपाय करना 
हे चाहिए ।' हे 

“मुख्य समस्या तो पुष्यमित्र की सेना का सामना करने की है, स्थविर! ' 
मोग्गलान ने कहा । 

'तीतिबल सैन्यबल से भी अ्रधिक शक्तिशाली होता है, स्थविर ! 
दण्डपाणि कूटनीति में पारंगत है । पुष्यमित्र की सेना और दण्डपाणि की 
कूटनीति यदि एक साथ मिल जाएँ, तो सद्धर्म के शत्रुओं की शक्ति अजेय 
हो जाएगी । दण्डपाणि इस समय हमारे हाथों में हैं। हमें पहले उसका अन्त 
कर देना चाहिए । पुष्यमित्र से हम बाद में निबट लेंगे ।' 
| “पर यह कार्य केसे सम्पन्न किया जाएगा ?' मज्मिम ने प्रश्‍न किया । 

क्या स्थविर मोग्गलान के सत्री और गूढपुरुष आज सर्वथा अशक्त 
हो गए हैं ? भिक्षुं की निःशस्त्र सेना को संगठित कर अहिंसा धर्मका | 
उन्होंने व्यर्थ उपहास कराया । यदि भिक्षुसेना के स्थान पर वह्‌ कूटतीतिं 
का आश्रय लेते, तो उत्तम होता |! 
(पर अब हमें क्या करना चाहिए, स्थविर ?' मोग्गलान ने प्रश्‍त किया। 
क्या कोई गूढ्पुरुष दण्डपाणि की हत्या नहीं कर सकता ? वह राज- 
प्रासाद के बन्धनागार में बन्द है। न वह कहीं बाहर जा सकता है, और गं 
कोई उससे मिल ही सकता है। राजप्रासाद में सर्वत्र बुधगुप्त के सत्री विद्य 
मान हैं। पुष्यमित्र की सेना अभी पाटलिपुत्र से बहुत दूर है। क्यों न 
। गूढ़पुरुष को भेजकर दण्डपाणि की हत्या करा दी जाए? 
“मगध की जनता श्रमणों और ब्राह्मणों का बहुत आदर करतीहैँ | 
f स्थविर ! दण्डपाणि की हत्या के समाचार से पाटलिपुत्र के लोग | 
जाएँगे और हमारे विरुद्ध उठ खड़े होंगे।' 

“आपकी औशनझ नीति फिर कब काम आएगी, स्थविर ? कया कोई 
ऐसा उपाय नहीं है जिससे साँप भी मर जाए और लाठी भी न टूटे ? हत्या 
के भी अनेक साधन हैं। किसी ऐसे उपाय को अपनाओ जिससे जनता यह 
समझे कि दण्डपाणि ने स्वयं अपने जीवन का अन्त कर दिया है।' 

“आप ही कोई ऐसा उपाय सुझाइए, स्थविर! ' 

“दण्डपाणि को भोजन और जल देना बन्द कर दिया जाए। यहु प्रसिद्ध 
कर दिया जाए कि उसने अनशन किया हुआ है। आन्तर्वशिक प्रतिदिन 
भोजन भेजते हैं, पर वह उसे वापस लौटा देता है।' 

'पर क्या जनता इस पर विशवास करेगी ? ' 


स्थविर कश्यप कुछ देर चुप रहकर सोच-विचार में मग्न रहे | फिर | 


उत्तेजित होकर उन्होंने कहा-- दण्डपाणि को हमें अपने मार्ग से हटाना ही 
होगा। सद्धमं की रक्षा के लिए यह अनिवायं है | जिस कक्ष में दण्डपाणि 
बन्द है, उसके द्वार और गवाक्ष को प्रस्तर-खण्डो द्वारा बन्द करवा दिया 
जाए। वायु तक का प्रवेश वहाँ सम्भव न रहे। इससे उसे देर तक यातना 
भी नहीं सहनी पड़ेगी । उसका पापी शरीर शीघ्र ही पञ्चत्त्व को प्राप्त हो 
जाएगा । यह उपाय कैसा रहेगा, स्थविर ?' ९ 

“पर क्या यह बात राजप्रासाद और अन्तःपुर के नर-तारियों से छिपी 
रह सकेगी ? यदि कहीं पाटलिपुत्र के नागरिकों को इसका पता लग गया, 
तो विद्रोह हुए बिना नहीं रहेगा । मगध में ऐसे लोगों की कमी नहीं है, जो 
दण्डपाणि को अत्यन्त श्रद्धा की इष्टिसे देखतेहै। 

“यह समय साहस से काम लेने का है, संघ-स्थविर i जिस औशनस 
नीति के न केवल आप प्रवक्ता अपितु प्रयोकता भी हैं, उसमें मन्त्रगुष्ति को 

हुत महत्त्व दिया जाता है। व्या हम अपनी इस मन्त्रणा त pe 
सकते ? यहाँ हम केवल तीन कि य हैं। हम तीन ै 
कोई भी इस योजना को न जानने पाए 
a र के द्वार को कौन बन्द करेगा, ड ? उसके 

लिए तो हमें अचय व्यक्तियों का सहयोग लेनाहीपईगा क्ाल्पी का 

“यह कार्य मैं स्वयं करूँगा, संघ-स्थविर ! इ १ pn 
कार्य कर चुका हूँ । स्थपति के शिल्प को मैं भलीभाति जातता है ps 
का भेस बनाकर 'राजप्रासाद में जाऊंगा, और स्वयं अपने हाथों ह 
के कक्ष के द्वार को बन्द कर दूंगा । र कार्य शो हमें करना ह होगा, 
दण्डपाणि सद्धं से भयंकर शत्रु हैं। र 

क इ कमाने देख लिया तो ? बन्धनागार के आसपास लोगों 

का आना-जाना लगा ही रहता है ।' 
'आन्तर्वशिक के पद पर आजकल कोन नियुक्त है ? हाँ, याद आया, 
बुघगृप्त । आपको उस पर विश्वास (प श 
“हाँ, बुधगृप्त पूर्णतया विश्वास योग्य हैं । सद्धमे में उनकी ग्रगाध श्रद्धा 
\ १४ 
डे “तो उसे भी हमें अपनी योजना में सम्मिलित करना होगा। उस्ते 
बलाकर सब बातें समझा दीजिए । वह प्रसिद्ध कर दे कि दण्डपाणि किसी 
अभिचार-क्रिया के अनुष्ठान में तत्पर हैं। देश और धर्म की रक्षा के लिए 
वह कोई गोपनीय प्रयोग कर रहे हैं। उनका आदेश है कि कोई भी व्यक्ति 
बन्धनागार के उस भाग में न जाने पाए, जहाँ उनका कक्ष स्थित है। भ्रन्न- 
जल और वायु के अभाव में दण्डपाणि कब तक जीवित रह सकेगा ? दो- 
चार दिन में उसकी मृत्यु हो जाएगी । तब हम प्रसिद्ध कर देंगे कि अभिचार- 
क्रिया करते हुए आचार्य का स्वर्गवास हो गया है । ये क्रियाएँ बहुत भयंकर 
होती हैं, उनका अनुष्ठान करते हुए मृत्यु की आशंका सदा बनी रहती है। 
कोई हम पर सन्देह नहीं करेगा, और हमारी योजना सफल हो जाएगी।' 
आपकी योजना तो अत्यन्त उत्तम है, स्थविर ! पर क्या यह समुचित 
भी है ?' मोग्गलान ने प्रसत किया । 
“उचित-अनुचित का विचार आप कबसे करने लगे हैं, संघ-स्थविर ? 


` आप आयु में मुझसे बड़े हैं, और संघ में आपका स्थान भी मुझसे ऊंचा है। 


धर्म के ज्ञान में भी आप मुझसे बढ़कर हैं। इस दशा में मुझे यह उचित प्रतीत 
नहीं होता कि धर्म-अधर्म, उचित-अनुचित और कर्तव्य-अकत्तंव्य का आपके 
सम्मुख विवेचन करूं । पर कुक्कुटविहार के इसी गर्भ-गृह में बैठकर जिन 
षड्यन्त्रों का आप सूत्रपात करते रहे हैं, क्या मुझे उनका स्मरण कराने की 
कोई आवश्यकता है ? आप ही तो हमें यह कहा करते थे कि उच्च उद्देश 
की पूति के लिए हीन-से-हीन साधनों का प्रयोग भी सर्वथा समुचित होता 
है। सद्धर्म की रक्षा के लिए हमें दण्डपाणि की हत्या करनी ही होगी, चाहे 
उसके लिए किसी भी उपाय को क्यों न प्रयुक्त करना पड़े । इसी विचार 
को लेकर मैं शाकल से इतनी दूर आया हूँ । आपकी क्या सम्मति है, स्थविर 
सज्मिम ?' 

'मैं आपके विचार से पूर्णतया सहमत हूँ, स्थविर ! जबसे दण्डपाणि 
रौर पुष्यमित्र ने पाटलिपुत्र के रंगमंच पर पदार्पण किया है, सद्धर्म का 
निरन्तर ह्लास हो रहा है। दण्डपाणि की बुद्धि और पुष्यमित्र की सैन्य 
हमारे सवसे प्रबल शत्र, हूँ । उनके विनाश के लिए कोई भी साधन अनुचित 

व अग्राह्य नहीं है ।' 

(तो अब विलम्ब करना कदापि उचित नहीं है। इससे पूर्व कि पुष्यमित्र 
पाटलिपुत्र पहुँच सके, हमें दण्डपाणि को ठिकाने लगा देना चाहिए । ज़रा 
बुधगृप्त को तो वृलाइए, संघ-स्थविर ! ' 

दो घड़ी बाद आत्तर्वशिक वुधगृप्त कुक्कुटाराम के गुप्त गर्भ-गृह में आ 
उपस्थित हुआ । स्थविरों को प्रणाम निवेदन कर उसने कहा--'मेरे लिए 
वया आज्ञा है, स्थविर ?' 

“राजप्रासाद में सब कुशल तो है ? दण्डपाणि का कया हाल-चाल है ?' 
क्यप ने प्ररत किया । 

“भगवान्‌ तथागत की कृपा से सर्वत्र कुशल-मंगल है, स्थविर । दण्डपाणि 
आनन्द में हैं और रात-दिन पूजापाठ में व्यापृत रहता है।' 

“उसके पास कौन ग्राते-जाते हैं ?” 

'कोई भी नहीं, स्थविर ! प्रातः-सायं केवल एक परिचारक अन्न-जल 
देने के लिए उसके कक्ष में जाया करता है ।' 

'क्या यह परिचारक पूर्णतया विश्वसनीय है ? वह बाहर के कोई 
समाचार तो उसे नहीं देता ? रा 

“समाचार वह कैसे देगा, स्थविर ! वह गूँगा और बहरा जोह 

'साधु ! बन्धनागार के समीप कहीं प्रस्तर तो उपलब्ध हो सकेंगे ? 
क्यों नहीं, स्थविर ! अन्तःपुर के बन्धनागार में कुछ नर कक्ष भ्रभी 
वनकर तैयार हुए हैं । वहाँ बहुत-से शिलाखण्ड शेष बचे पड़े हैं। 

बुधगप्त को सारी योजना समभा दी गई। 

रात्रि का समय था । आकाश में बादल छाए हुए थे र घोर अन्धकार 
था। ऐसे समग्र एक शिल्पी ने पाटलिपुत्र के महाद्वार में प्रवेश किया। 
द्वारपाल के प्रश्‍न के उत्तर में उसने चुपचाप एक अनुज्ञा-पत्र उसे दिखा 
दिया । मार्ग में किसी ने उसे नहीं टोका । राजश्रासाद के द्वार पर आन्तर्व- 
शिक सेना के सैनिकों ने उसे फिर रोका । पर बुधगुप्त के संकेत पर सैनिक 
एक ओर हट गए। शिल्पी सीधा बन्धनागार गया और देखते-देखते a 
कार्य उसने पूर्ण कर दिया । जिस कक्ष में आचार्य दण्डपाणि कैद थे, उस 
गवाक्ष और द्वार प्रस्तर-खण्डों से बन्द कर दिए गए | केवल एक छीटा-सा 
छिद्र खुला छोड़ दिया गया, ताकि आचार्य की गतिविधि पर इष्टि रखी 
जा सके । न वहाँ कोई परिचारक जा सकता था, और न कोई प \ 
चुधगुप्त स्वयं वहाँ प्रहरी का कार्य कर रहा था | कश्यप का आदेश था कि 
कोई भी अन्य व्यक्ति दण्डपाणि के कक्ष के पास न जाने पाए। 

आचार्यं दण्डपाणि को स्थविरों के षड्यन्त्र को समभने में देर नहीं 

लगी | पर वह असहाय थे। अब न उन्हें भोजन दिया जाता था, और न 

जल । अन्न-जल के बिना वह कब तक जीवित रह सकते थे ? शुद्ध वायु का 

संचरण भी वहाँ सम्भव नहीं था । इस दशा में मृत्यु को आसन्न देख दण्ड 

पाणि समाधि लगाकर बैठ गए। चिरकाल से उन्हें पुष्यमित्र का कोई भी 

समाचार नहीं मिला था। पर उन्हें अपने इस सुयोग्य शिष्य पर पूर्ण 

विश्वास था । जीवन के अन्तिम क्षणों में भी आर्यभूमि के उज्ज्वल भविष्य 

के सम्बन्ध में उन्हें कोई भी आशंका नहीं थी । सर्वशवितमय भगवान्‌ से 

वह यही प्राथंता कर रहे थे कि यवनों को परास्त कर पुष्यमित्र शीघ्र 

न पाटलिपुत्र आए और भिक्षुओं के कुचक्र का अन्त कर भारत की शस्त्रशक्ति 

, का पुनरुद्धार करे । अपने प्राणों की उन्हें ज़रा भी चिन्ता नहीं थी। वह 

जानते थे कि यह शरीर नश्वर है । एक-न-एक दिन इसका अन्त होना ही 

है। प्राचीन ऋषियों का 'योगेनान्ते तनुत्यजाम्‌' का आदर्श उनके सम्मुख 

था। दो सप्ताह तक वह समाधि लगाकर बैठे रहे। अन्न-जल के बिना 

उनका शरीर क्षीण हो गया, पर उनके मुखमण्डल के तेज में कोई कमी नहीं 

अ अन्त में समाधि में बैठे-बँठे ही उन्होंने अपनी जीवन-लीला समाप्त | 
कर दी । 


i (SS) | 
पुर्ष्यामत्र का प्रतिशोध 


दिमित्र को मध्यदेश से बाहर निकालकर पुष्यमित्र ने मगध की ओर 

प्रस्थान किया। वह शीघ्र-से-शीघ्र पाटलिपुत्र पहुँच जाने को उत्सुक थे, 

ताकि अपने गुरु को बन्धनागार से छुटकारा दिला सके, और उनके पथ- 
प्रदशन में मगध के राजतन्त्र में नवजीवन के सञ्चार का प्रयत्न करें । 

चारिणी और अस्निमित्र भी हिन्दूकुश और कपिश-गान्धार की 'तीर्थ- 

[ यात्रा' से वापस लौट आए थे। वे सेनानी से मिलने के लिए उत्सुक थे और 

| काम्पिल्य में उनके आगमन की प्रतीक्षा कर रहे थे। चिरकाल पश्चात्‌ अपने 

वीर पुत्र को देखकर पुष्यमित्र की आँखों में प्रास्‌ आ गए, और उन्हे 

| आगे बढ़कर उसे अपने श्रंक में भर लिया। धारिणी एक ओर चुपचाप | 

| थी और साश्रुनयन हो पिता-पुत्र के मिलन को देख रही थी । उसकी परि 

. चारिका एक यवनी थी जो अत्यन्त प्रगल्भ और मुखर थी । अपनी स्वामिती 


| 
| 
] 

को इस प्रकार उपेक्षिता-सी चुपचाप खड़ी देखकर उससे रहा नहीं गया। 
आगे बढ़कर उसने कहा--“आपकी पुत्रवधू भी यहाँ खड़ी है, स्वामी ! उसे 
भी आपका स्नेह और आशीर्वाद प्राप्त करने का अधिकार हैँ। यवनी की 
बात सुनकर पुष्यमित्र का ध्यान धारिणी की और गया। उसकी ओर देख- 
कर उन्होंने कहा--तुम्हें तो पहले कभी देखा ही नहीं था, बेटी ! जितनी 
प्रशंसा सुनी थी, उससे बहुत अधिक हो तुम। अर्तिमित्र सचमुच सौभाग्य- 
शाली है, जो तुम्हारे जैसी सहर्थामिणी उसे प्राप्त हुई है। यवनों की पराजय 
का वास्तविक श्रेय तुम्हीं को दिया जाना चाहिए । मैं आशीर्वाद देता हूँ, 
यावच्चन्द्र दिवाकरौ तुम्हारा सुहाग स्थिर रहे ! तुम्हारे जैसी पुत्रवधू को 
। पाकर मुझे गर्वे है ।' धारिणी ने चरण-स्पश कर अपने इवसुर को प्रणाम 
| किया । 

यवनी फिर आगे बढ़ी । हँसते हुए उसने कहा--यह छोटा-सा शिशु 
भी आपके आशीर्वाद की प्रतीक्षा कर रहा है, स्वामी | देखने में तो पथो 
. जैसा लगता है, पर है आपका वंशधर ही । देखिए, कॅसे फूले-फूले गाल हैं 
और नीली आँखें । कौत कहेंगा, दशार्ण देश का वासी है। हिन्दूकुश के एक 
गुहा-गृह में उत्पन्त हुआ था। बिलकुल पक्थों जैसा रंग-रूप पाया है। 
ग्रवनी की गोद से बच्चे को लेकर धारिणीने उसे पुष्यमित्र के चरणों के 
पास खड़ा कर दिया, और संकोच के साथ बोली-- इसे आशीर्वाद दीजिए, 
सेनानी ! यह आपके समान ही वीर और साहसी बने ।' a 

पुष्यमित्र ने बच्चे को गोद में उठा वा अपने पौत्र के स्पश से उ 
तन पुलकित हो गया। उसके सिर पर हाथ फरते हुए उन्होंने कहा--अ ' 
माता-पिता का नाम उज्ज्वल करो, बेटा ! उन्हीं के समान बीर और साहसी | 
बनो, आर्येभूमि का गौरव बढ़ाओ । आयुष्मात्‌ होओ। स | 

यवती एक बार फिर आगे बढ़ी, और मुढु मुसकान के साथ स i 
“किसे इतने ढेर सारे आशीर्वाद दे रहे हैं, स्वामी ? इसका कोई TE है 
ही नहीं । दो साल का हो गया, पर अब तक इसका | a र न न 
गया । माँ इसे पुकारती है मुन्ना और पिता बिट्टू.। भला ये भी के 


sa 


हैं। जब नाम की बात चलती है तो इसकी माँ टाल देती है ह ह 

“इसके पितामह बहुत बड़े आदमी हैं। सम्पूर्ण मौय साञ्राज्य र 

| कर्णधार हैं । वही इसका नामकरण-संस्कार करेग | अब इसका 

रख दीजिए न ! कब तक इसे मुस्ता या बिट्टू कहते रहेंगे " है 
पुष्यमित्र कुछ देर तक बच्चे को एकटक देखते रहें । फिर ह 

कर कहा--'इसे पाकर विश्व की सब सुखसम्पदा मुझे प्राप्त 

यही मेरा रत्न है, यही मेरा वसु है। इसका नाम वसुमित्र होगा ।' 

यवनी वसुमित्र को लेकर चली गई, तो पुष्यमित्र ने कहा-_'अब 
तुम्हारा क्या विचार है, वत्स ? कुछ दिन विश्राम क्यों नहीं करते ? कपिश- 
गान्धार की यात्रा से बहुत थक गए होगे ।' 

सैनिक के लिए विश्राम कहाँ, सेनानी ! मैं भी पाटलिपुत्र चलूँगा ।' 

'पाटलिपुत्र की दशा अत्यन्त अव्यवस्थित है, वत्स ! धारिणी और 
वघुमित्र को वहाँ ले जाना निरापद नहीं होगा। कुक्कुटाराम के स्थविर 
हमारे शत्रु हैं, उनके कुचक्रों से इन्हें बचा सकना कठिन होगा । कुछ दिनों 

के लिए तुम गोनद आश्रम में जाकर रह लो । वसुमित्र की शिक्षा प्रारम्भ 
करने का समय भी समीप आ रहा है। इसे महाप पतंजलि को सौंपकर 
फिर पाटलिपुत्र आ जाना। हाँ, तुम्हारी यह परिचारिका कौन है ?' 

पुष्यमित्र की बात अभी पूरी नहीं हुई थी कि एक दण्डधर ने प्रवेश 
किया, और हाथ जोड़कर कहा---'क्षमा कीजिए, सेनानी ! पाटलिपुत्र से 
एक सत्री आया है, तुरन्त आपमे भेंट करना चाहता है । मैंने बहुत समझाया, 
सेनानी इस समय किसी से नहीं मिल सकते। पर वह॑ मानता ही नहीं | 
कहता है मुझे एक अत्यन्त आवश्यक कार्य से तुरन्त सेनानी से मिलना है।' 

सेनानी की अनुमति प्राप्त कर सत्री को उनकी सेवा में उपस्थित किया 
गया । प्रणाम निवेदन कर सत्री ने कहा-- 

बहुत बुरा समाचार है, सेनानी ! शाकल से कश्यप और श्रावस्ती से 
मज्किम पाटलिपुत्र पहुँच गए हैं । कुक्कुटाराम के गर्भगृह में उन्होंने 
मोग्गलान से कोई गूढमन्त्रणा भी की है। ठीक-ठीक बात तो हमें ज्ञात नहीं 
हो सकी, पर ऐसा सुना है कि आचार्य की हत्या की योजना बनाई गई है।' 

सत्री की बात सुनकर पुष्यमित्र एकदम स्तब्ध रह गए। कुछ क्षण 
पश्चात्‌ उत्तेजित होकर उन्होंने कहा-- है 

क्या कहा ? आचार्य की हत्या की योजना ?? 

मुझे क्षमा करें, सेनानी! जैसा मैंने सुना, आपसे निवेदन कर दिया ।' 

'पूरी बात बताओ, तुमने क्या सुना है ?” 

"मुझे अधिक तो ज्ञात नहीं, सेनानी ! राजप्रासाद में नियुवत हमारे 
उ ह दी है कि अधेरात्रि के समय कोई शिल्पी उस बन्थतागार 
लाती आचाय का कक्ष है। ऐसी चर्चा है कि आचार्य के कक्ष 

; र द्वार को प्रस्तर-खण्डों से बन्द कर दिया गया है ।' 

बया तुम सच कह रहे हो ?” 

'मैं झूठ क्यों बोलूँगा, सेनानी ! जैसा सुना, वैसा सेवा में निवेदन कर 

(दया । कोई भी व्यक्ति अब राजप्रासाद के बन्धनागार के समीप नहीं जा 
सकता ।' 
'स्थविरों का यह साहस ! अच्छा, तुम पाटलिपुत्र से कब चले थे ९ 
“कोई आठ दित पूर्व, रात-दिन घोड़े की पीठ पर बैठा-बैठा अभी यहाँ 
पहुँचा हूँ । केवल एक रात मार्ग में विश्राम किया था । बहुत थक गया हूँ ।' 
` तो आचार्य को अन्न-जल और स्वच्छ वायु के बिना रहते हुए आठ 
दिन बीत गए । अच्छा, अव तुम विश्राम करो । मैं इसी क्षण पाटलिपुत्र के 
लिए प्रस्थान कर रहा हूँ ।' 
'क्या आप अकेले ही पाटलिपुत्र जाएंगे ?' अग्निमित्र ने प्रश्‍न किया । 
सेना को तैयार होने में देर लग जाएगी। एक क्षण की भी देर करने 
का अव अवसर नहीं हैं। मुझे एक सप्ताह में पाटलिपुत्र पहुँच जाना है। 
सेना पीछे आती रहेगो।' 
'पर आपका अकेले जाना वया निरापद होगा ? मैं भी क्यों न साथ 
| चलूँ ?' ड 
“यह आचार्य के जीवन का प्ररत है, वत्स ! यदि तुम चाही, मेरे साथ 
चल सकते हो । पर धारिणी और वसुमित्र को गोनदं आश्रम में भेजने की 
व्यवस्था भी तो तुम्हें करनी होगी। र 
| “इसकी व्यवस्था मैं स्वयं कर लूंगी, सेनानी ! आप इन्हें साथ चलने 
से न रोकिए ।' धारिणी ने कहा। 
पुष्यमित्र और अर्निमित्र ने तुरन्त पाटलिपुत्र के लिए प्रस्थान कर 
| -दिया। वायुःवेग से वे निरन्तर पूर्व की ओर आगे बढ़ते गए । केवल छ; दित 
में वे पाटलिपुत्र पहुँच गए । जिस समय वह मागध साम्राज्य की इस 


विशाल राजधानी में पहुँचे, महाद्वारों के कपाट बन्द हो चुके थे। पश्चिमी 

महाद्वार के समीप पहुँचकर पुष्यमित्र ने प्रहरी सेकहा , 
“तुरन्त कपाट खोल दो, एक क्षण की भी देरी न करो। i 
,दैबारिक का अतुज्ञापत दिखाइए, प्रहरी ने कह । | 
मैं तुम्हें आज्ञा देता हूँ, तुरन्त कपाट खोलदो। | 
“आप कौन हैं, जो मुझे इस प्रकार आदेश दे रहे हैं ! हो 
“क्या तुम मुझे नहीं पहचानते ? मागध साम्राज्य के सेना 


है ~ नहीं ? | 
आज्ञा है, तुरन्त कपाट खोल दो | सुनते हो या नहीं * की | 
“आप, सेनानी पुष्यमित्र! पर मगे के सेनानी पद पर 


'निपुणक नियुक्त क्त हैँ \? 
“यह खड्ग देखते हो, सेनानी पुष्यमित्र की आज्ञा है! तुरन्त कपाट 

| खोल दो ।' 
| प्रहरी को पुष्यमित्र की आज्ञा का उल्लंघन करने का साहस नहीं हआ। 
कपाट खोलते हुए उसने हाथ जोड़कर कहा--'मेरे प्राणों की रक्षा आपके 
हाथों में है, सेनानी ! निपुणक मुझे कभी क्ष मा नहीं करेगा ।' 
पर पुष्यमित्र ने प्रहरी की प्रार्थना पर कोई ध्यान नहीं दिया । विद्य त्‌- 
गति से आगे बढ़ते हुए वह क्षणभर में राजप्रासाद के महाद्वार पर पहुँच 
गए। आत्तर्वशिक सेना के सैनिकों को उन्हें रोकने का साहस नहीं हुआ \ 
वह सीधे बन्धनागार गए, और उस कक्ष पर जा पहुँचे जहाँ आचार्य दण्डः 
पाणि बन्द थे । एक प्रहरी को वहाँ खड़े देखकर उन्होंने पूछा-- 
क्या आचार्य दण्डपाणि इसी कक्ष में हैं ?' | 
“तुम कोन हो, और यहाँ आने का साहस तुमने कमे किया ?' 
रात्रि के घोर अन्धकार में न प्रहरी ने पुष्यमित्र को पहचाना, और न 
पुष्यमित्र ने प्रहरी को । सेनानी ने प्रहरी को एक धक्का दिया जिसे वह नहीं 
सम्भाल सका, और दूर जा गिरा | पुष्यमित्र ने तलवार की मठ से प्रस्तर- 
खण्ड पर प्रहार करना प्रारम्भ किया, और देखते-देखते वहाँ इतना मार्ग 
बन गया जिससे एक व्यक्ति कक्ष के भीतर प्रवेश कर सकता था । भीतर 
जाकर जो इश्य पुष्यमित्र ने देखा, उसे वह सहन नहीं कर सके । कुछ क्षण 
वह स्तब्ध खड़े रहे और फिर चीत्कार कर व् ग करने Ci 
दण्डपाणि का प्राणान्त हो चका और उनका ज 
| ना हा चुका था और उनका शरीर विकृत होना प्रारम्भ 
था था। वन्धनागार से चीत्कार का शब्द सुनकर आन्तर्वशिक भागा- | 
सागा आया और जोर से बोला--'यहाँ कौन 89 
न इ 
ल आओ, अन्दर आओ ।' बुधगुप्त की वाणी पहचानकर 
A को हर दुधगुप्त अपनी सुध-बुध भूल गया । वह॒ लौटक 
र » पर पुष्यमित्र ने उसे पकड़ लिया और लात मारकर कहा-- 
on यह किसकी करतूत है ?” ५ 
'में कुछ नहीं जानता, ! मैं सर्वंथा निर्दोष हैँ ।” ! 
कुत वि हा or * में सर्वथा निर्दोष हूँ ।” बुधगुप्त ने 
तुम आन्तर्वशिक हो, और कुछ नहीं जानते? 
मी i RIE ते? बताओ, वह प्रहरी कौन 
[भा यहा खड़ा था ?' खड्ग उठाकर पष्यमित्र ने वि 
| भुके क्षमा करें, सेनानी ! कुक्कुटाराम : विते के दिश सेह 
| र करें, * कुक्कुटाराम के स्थविरों के आदेश से ही 
i हैं सब हुआ है । मेरा कोई अपराध नहीं है । मैं आपका तुच्छ सेवक हूँ ।' 
| बताओ, वहु प्रहरी कौन था ?? £ ne 

“बहू शाकल के संघ-स्थविर कश्यप थे, सेनानी ! रात-दिन स्वयं इस 
कक्ष पर पहरा दिया करते थे ।' र 
“च्छा, यह द्वार किसने बन्द किया था ? 
“इन्हीं स्थविर ने, सेनानी ! ' Peo 
'शतधनुष कहाँ है ? मैं तुरन्त उससे मिलना चाहता हूं। मौर्य वंश के 
शासन में एक विश्वविख्यात आचार्ये की इस प्रकार निर्मम हृत्या की जाए, 
इसका दण्ड उसे भोगना ही पड़ेगा ।_ ik 
सम्राट इस समय अन्तःपुर में हैं, और विश्राम कर रहें हैँ र 
'तुरन्त जाओ, और उसे यहाँ बुला लाओ। कहो, पुष्यमित्र ने ठुरन 
< ~ (० र 3 
यहाँ आने का आदेश दिया हैं । अ 
अधैरात्रि के समय अन्तःपृर में मैं कैसे प्रबेश wd ? 
मेरे टकड़े-टकड़े कर देंगे । ये अत्यन्त कर हैं, सेताती * 
प्रहरी मेरे टुकड़े-टुकड़ ps देंगे । ये प्रहरी फ र 
“सुनते हो या नहीं, तुरन्त जाओ और शतधनुष को बुला लाओ। 
पुष्यमित्र ने चिल्लाकर कहा । 
ˆ बुधगुप्त डरता-डरता गया और अन्तःपुर के द्वार पर ल ह 
से बोला, मैं बड़े संकट में हूँ, भाई ! न जाने, पुष्यमित्र कैसे अ ड ड 
गया है और राजप्रासाद में प्रवेश कर बन्धनागार तक हच i 
तुरन्त सम्राट्‌ से मिलना चाहता है। उन्हें सूचना दे दो, बड़ न आर 
सम्राट इस समय केलिगुह में हैं, मञ्जुमती pa ह द 
है कि वि अन्तः न्दरन आ 
आदेश है कि किसी को भी अन्तःपुर के अ a 
'कोई उपाय तो करना ही होगा, भाई ! अन्यथा, Pe ह 
पहुँचेगा । वह इस समय क्रोध से पागल हो रहा है। न सा 
नहीं, सीधा तलवार दिखाता है। यंदि ज भी देर हुई, तो यह 
T। 
और हम सबको तलवार के घाट उतारब्या। उ 
डरते-डरते एक प्रहरी अन्तःपुर के द्वार में प्रविष्ट हुआ, और 
l 
स्वर से बोला, 'सम्राट्‌ की जय हो! र मसत यें । र सं भंग 
शतधनुष मञ्जुमती को ग्रंक में भर कुता मल 
देखकर उन्होंने रोप के साथ विललाकर कहा, कन है, पा चुस आया 
तोर संकट उपस्थित है, सञ्राद्‌ ! पुष्यमित्र राजन ER 
है और इसी क्षण आपसे मिलना चाहता है । म हब i 
'कौन, पुष्यमित्र, वह तो साकेत में था, यहा के ल न 
सम्राट एक क्षण बाहर श्राने की loys । बुधणु 
हुए हैं, और बाहर प्रतीक्षा कर रहे हैं। 

शतधनुष ने अपने परिधान को ठीक किया और अन्तःपुर से बाहर 
आकर बुधगुप्त से बोले, 'कहो बुधगुप्त, क्या बात है, इतने घबराए हुए 
क्यों हो ?” 

'रक्षा कीजिए, सम्राट्‌ ! पुष्यमित्र न जाने कैसे यहाँ आ पहुँचा है 
और क्रोध से पागल हो रहा है । दण्डपाणि के शव के पास बैठा हुआ है, 
और आपसे मिलना चाहता है।' 

(तुम्हारी आन्तर्वशिक सेना कहाँ है ? उसे पकड़कर उसी कक्ष में बन्द 
क्यों नहीं कर देते ? 

'किसका साहस है, सम्राट्‌ ! जो मत्त मयंग के पास जा सके ? एक 

क्षण की भी देर होने पर वह यहीं आ! धमकेगा । मुझे भय है, कहीं सम्राट्‌ 
पर भी हाथ न उठा दे।' 

अच्छा, फिर उसी के पास चलो । कहाँ है, मेरी तलवार ?' 

ओह, वह तो इधर ही चला आ रहा है। मुझे तो डर लग रहा है, 
सम्राट! भाग चलिए, आइए मेरे साथ । सुरंग के गुप्त मार्ग से निकलकर 
किसी सुरक्षित स्थान पर चले चलें । भूखे शेर के सामने पड़ना बुद्धिमत्ता 
नहीं है, सम्राट !' 

_ पुष्यमित्र को आता देखकर शतधनुष घबरा गया । बुधगुप्त के साथ 
उसने सुरंग मारग में प्रवेश किया और कपाट को अन्दर से बन्द कर तेजी से 
आगे बढ़ने लगा। एक गुप्तगृह में पहुंचकर उसने चैन की साँस ली और 
बुधगुप्त से कहा-- | 

'यह विपत्ति कहाँ से आ गई, बुधगुप्त ? रंग में भंग हो गया | मञ्जु- 
मती की वह सघन केशराझि, वे मांसल भुजाएँ, वह नृत्य भंगिमा और वे * 
| मधुर चुम्बन ! सब मिट्टी हो गया |! ˆ + 
| > अब प्राणों की रक्षा का उपाय कीजिए, सम्राट्‌ ! पौ फटने से पहले 
ही किसी सुरक्षित स्थान पर पहुँच जाइए ।' 

खया तुम्हारी सेना पुष्यमित्र को पकड़कर बन्धनागार में नहीं डाल 

ज £ जाओ, सैनिकों को एकत्र कर लो । पुष्यमित्र बचकर जाने न 
|| हमारे पास सेना है ही कहाँ, सम्राट्‌ ! अब तो पाटलिपुत्र पर भिक्षुओं 
| का राज है।? 

तो फिर हमें क्या करना चाहिए?” | 

चलिए, सञ्जाट्‌! देर न कीजिए। इस सुरंगमागे का एक द्वार कुक्कुटा” 

राम के गुप्त गर्भगृह में खुलता है। हमें वहीं जाकर आश्रय ग्रहण करता 

चाहिए । राजप्रासाद अव हमारे लिए निरापद नहीं रहा है। कुक्कुटाराम 
ही एकमात्र ऐसा स्थान है, जिसे हम सुरक्षित समभते हैं ।' 

“अरे, जरा ठहरो, बुधगुप्त ! मञ्जुमती को भी साथ लेते चलें। 
कुक्कुटाराम के रुण्ड-मुण्ड भिक्षुओं के बीच मेरे दिन कँसे कटेंगे ! मञ्जुमती 
साथ रहेगी, तो मन लगा रहेगा । ओह, कैसा बढ़िया नाचती है वह, बोलती 
है, तो ऐसा लगता है मानो कोयल कुहू-कुहू कर रही हो।' 

'यह न भूलिए सम्राट्‌ ! पुष्यमित्र अन्तःपुर के द्वार पर खड़ा आपकी 
प्रतीक्षा कर रहा है। अब देर न कीजिए ।' 

शतधनुष को सहारा देता हुआ बुधगुप्त सुरंगमार्ग में आगे बढ़ता गया। 
शीघ्र ही वे सुरंग के दक्षिणी द्वार पर पहुँच गए । यह द्वार कुककुटाराम के 
गुप्त गर्भगृह में खुलता था। कश्यप, मञ्झिम और मोग्गलान अभी वहीं 
उपस्थित थे। सम्राट्‌ को अकस्मात्‌ अपने वीच में पाकर मोग्गलान ते 
कहा-- 

'ओह, सम्राट्‌ ! आप यहाँ कँसे ! सब कुशल तो है?” 

"मैं क्या जानूं, स्थविर ! यह बुधगुप्त मुझे यहाँ घसीट लाया है।' 

'जानकर भी क्यों अनजान बनते हैं, स्थविर ! क्या आपको ज्ञात 
नहीं है कि पुष्यमित्र राजप्रासाद में पहुँच चुका हैं, और तलवार हाथ में 
लिए अन्तःपुर के आसपास घूम रहा है । बड़ी कठिनता से सम्राद्‌ को 
यहाँ ला सका हूँ ।' बुधगुप्त ने कहा । 

“तुमने बहुत अच्छा किया, बुधगुप्त | हिसा का सामता अहिंसा द्वारा 
करना ही तथागत को अभिप्रेत है। आप विश्राम कीजिए, अ 

'सुरा और सुन्दरी के बिना मुझे नींद नहीं आती, स्थविर ! मैंने 
बुधगुप्त से कितना ही कहा, मञ्जुमती को भी सा लेते चलो । पर इसने 
भेरी एक नहीं सुनी । अब मुझे नींद कैसे आएगी : र 

“सुरा और सुन्दरी का भी प्रवन्ध हो जायगा। आप hares 
जाकर निर्चिन्त हो विश्राम कीजिए । कुक्कुटविहार में किसी भी चीज़ 
की कमी नहीं है। तुम भी जाओ, बुधरुतत ! तुम भी विश्राम स \ 

शतधनुष और बुधगुप्त के चले जाने पर मोग्गलान चे कश्यप 
कहा, 'अब क्या विचार है, स्थविर i म 

'मगध में रहना अब हमारे लि नहीं है । 

4 वर्‌ f 

तो आपकी का प है, ₹ विर चल देता चाहिए। श्रेष्ठी 

सूर्योदय से पूर्व ही हमें कुबंछुट । अभी वह 
पृष्पनयन के सार्थ ने कल ही पाटलिपुत्र से प्रस्था किया था 

अधिक दूर नहीं गया होगा । हम शीघ्र ही उससे जा मिलेंगे ।' 

'पर भिक्षुवेश में जाना तो उचित नहीं होगा, स्थविर ! ' 

'हम वँदेहक, ज्येष्ठक, शिल्पी -किसी भी भेस में जा सकते हैं । पृष्प- 
'नयन को मैं भली-भाँति जानता हूँ। शाकल में भी उसकी पण्यशाला है। 
-सद्धर्म के प्रति उसकी अगाध श्रद्धा है ।' 

कश्यप, मज्मिम, मोग्गलान और बुधगुप्त ने श्रेणि-ज्येष्ठकों का भेस 
बना लिया। रात समाप्त होने में अभी एक प्रहर शेष था कि ये चारों 
द्रुतगामी घोड़ों पर सवार होकर उस पल्ली में पहुँच गए, जहाँ श्रेष्ठी पुष्प- 
नयन पड़ाव डाले पड़ा था । कश्यप ने एकान्त में उसे सब योजना समभा 

दी। चारों ज्येष्ठक सार्थ के साथ हो गए । किसी को यह ज्ञात नहीं हुआ 
कि वे कौन हैं। 

पुष्यमित्र अकस्मात्‌ पाटलिपुत्र पहुँच गए हैं और क्रद्ध ह के समान 
अन्तःपुर के समीप चक्कर लगा रहे हैं, बात की बात में यह समाचार सारे 
राजप्रासाद में फेल गया। देखते-देखते सैकड़ों राजपुरुष एकत्र हो गए 
और सेनानी पुष्यमित्र की जय-जयकार करने लगे। राजप्रासाद में ऐसे 
लोगों की कमी नहीं थी, जो क्षात्रधर्म में विशवास रखते थे, मोग्गलान की 
नीति से असन्तुष्ट थे और सेनानी के वीर कृत्यों का गर्व के साथ स्मरण 
करते थे। जयघोष को सुनकर पुष्यमित्र को सुध आई, और समीप आती 
'हुई भीड़ को देखकर उन्होंने प्रन किया-- 

'शतधनुष कहाँ है ? वह अब तक क्यों नहीं आया ? मैं कितनी देर से 
उसकी प्रतीक्षा कर रहा हूँ ।' 

'शतधनुष और बुधगुप्त अन्तःपुर के सुरंगमागं से कुक्कुटाराम चलें 
गंए हैं, सेनानी ! मगध का राजसिहासन अब रिक्त हो गया है। आवार्य 
की दशा आप अपनी आँखों से देख ही चुके हैं। मागध साम्राज्य का शासन 
सूत्र अब आपको ही सम्भालना होगा।' एक राजपुरुप ने हाथ जोड़कर 
कहा। 

पुष्यमित्र को अब वस्तुस्थिति को बोध हुआ। कुछ देर सोचकर उत्होंने 
कहा-- शतधनुष ने कायरों के समान राजप्रासाद को छोड़ दिया। उसे 
अपने उत्तरदायित्व का जरा भी ज्ञान नहीं है। चलिए, साम्राज्य के सभी: 
अवन में चलकर विचार-विमर्श करें। सब मन्त्री और अमात्य तो यहाँ 
उपस्थित हैं न ?' - 


राजप्रासाद के उत्तर-पूर्व में मागध साम्राज्य का सभाभवन था, | 


मन्त्रिपरिषद्‌ के अधिवेशन हुआ करते थे। किसी महत्त्वपूर्ण समस्या कै 

अस्तुत होने पर पाटलिपुत्र के पौरों और मगध के जानपदों व ग्रामणियों को 


भी इस सभाभवन में आमन्त्रित कर लिया जाता था । राजप्रासाद और 


“पाटलिपुत्र में जो भी मन्त्री, सचिव, अमात्य, पौर, जानपद और ग्रामणी 


विद्यमान थे, सब पुष्यमित्र के आदेश से सभाभवन में एकत्र हो गए। उन्हें 
सम्वोधन कर पुष्यमित्र ने कहा-- 

“आय॑ भूमि की क्षात्र-शक्ति का पुनरुद्वार करने के लिए यह आवश्यक 
है कि शतधनुष को सञ्राट्‌ पद से च्युत कर दिया जाए। क्या आप शतधनुष 
को पदच्युत करने के मेरे प्रस्ताव का समर्थन करते हैं ?' 

सबने एक स्वर से सेनानी के प्रस्ताव का अनुमोदन किया । 

अब प्रश्‍न यह है कि सम्राट-पद पर किस कुमार को अभिषिक्त किया 
जाए । शतधनुष का अनुज वुह्द्रथ अब वयस्क हो चुका हैं। मौर्यकुल में 
वही ऐसा कुमार है, जो सम्राट-पद का अधिकारी हैँ। पुष्यमित्र ने कहा। 

“पर वह भी अपने अग्रज के समान ही निर्वीर्य और कापुरुष है।' एक 
राजपुरुष ने विप्रतिपत्तिकी। __ क 

“यह सही है, पर आप यह्‌ क्यों भूल जाते हूँ कि शासन-तन्त्र में राजा 
की स्थिति “ध्वजमात्र' होती हैँ। पाटलिपुत्र के राजसिहासन पर मौर्थकुल 
के कुमार ही आरूढ हो सकते हैं। बृहद्रथ के अतिरिक्त कोई ऐसा कुमार 
नहीं हैं, जो वयस्क हो। यादि मन्त्री और अमात्य सुयोग्य ओर कत्तव्य निष्ठ 
हुए, तो बृहद्रथ को उनका अनुगामी बनकर ही रहना होगा । 

सवने पुष्यमित्र के विचार का समर्थन किया । अपने कथन को आगे 
बढ़ाते हुए पुष्यमित्र ने कहा- करे Fs 

“हमारे सम्मुख मुख्य समस्या स्थविरों के पड्यऱ्त्रों का अन करने क 
है। भारत के निवासी सब घर्मो और सम्प्रदाय को आदर की इष्टि से 
देखते हैं। इस देश की यही उ परम्परा है. । अर धर्म-गुरु अपने 
कत्तव्य से विमुख हो दस्युओं, लम्पटों और आततायियों के समान | 
'करने लगें, तो शासनतन्त्र को उतका दमन करता ही होगा । बौद्ध स्थवि 
और भिक्षओं का आज किस सीमा तक पतन हो चुका है, इसे आप भली- 
भांति जानते हैं। आचार्य दण्डपाणि की हत्या आपके सम्सुल है। ps 
कश्यप ते स्वयं अपने हाथों से आचाय के कक्ष के द्वार हरा 
'प्रस्तर-खण्डों द्वारा बन्द किया, और वह स्वय रात-दिन वहां र 
रहा। क्या यह कार्य धर्मगुरुओं के अनुरूप हैं.“ हमें अ ्ं न 
साथियों के प्रति वही व्यवहार करता होगा, जो दस्युओं, डाकुअ 
हत्यारों के प्रति किया जाता है। स्थविरे के वेश में ये आततायी दस्यु हैं 

“तो फिर चलें, सबसे पहले कुवकुटाराम को ही घेर लिया जाए। 
कद्यप और उसके साथी इस समय वहीं हैं। एक राजपुरुष ने उत्तेजित 
कहा | 
3320 कार्य हमें शीघ्र ही करना होगा। कश्यप और उसके साथी 
कहीं वहाँ से बचकर न बले जाएं।' पुष्यमित्र ने सहमति प्रगट की | 
कुमार अग्निमित्र भी सभाभवन में उपस्थित थे। उन्होंने खड़े होकर 
कहा--'यह काम मुझे सौंप दीजिए, सेनानी ! कुक्कुटाराम के स्थविरों से 
मैं भलीभाँति निबट सकूँगा ।' 
“ठीक है, तुम अभी कुक्कुटाराम चले जाओ, एक क्षण की भी देर त 
करो । जरा सम्भलकर रहना। कुक्कुटाराम नृशंस आततायियों का गढ़ है। 
“आप निश्चिन्त रहें, सेनानी ! ' ४ 
पुष्यमित्र का आदेश पाकर अग्तिमित्र और उसके सैनिकों ने कुक्कुटा- 
राम को घेर लिया। पाटलिपुत्र का यह प्राचीन संघाराम एक सुदृढ़ दुर्ग के 
समान था, जिसके महाद्वारों पर सशस्त्र भिक्षु रात-दिन पहरा देते रहते थे। 
अम्निमित्र प्रहरियों को एक ओर धकेलकर संघाराम में प्रविष्ट हो गया, 
और वहाँ उसने सब भवनों, कक्षों, चैत्यों और पूजास्थानों को छान डाला। 
पर कश्यप, मज्किम और मोमालान का कहीं पता नहीं चला । अस्तिमित्र 
निराश होकर लौट ही रहे थे कि एक भिक्षु ने आकर उन्हें प्रणाम 
किया । अभिवादन के अनन्तर उसने मृदुस्मित के साथ कहा-- 
“मुझे पहचाना नहीं, कुमार ?' ६ 
कुछ क्षण अग्निमित्र उस भिक्षु की ओर ध्यान से देखते रहें । उन्हें 
पहचानता न देख भिक्षु ने फिर हँसते हुए कहा--“इतने शीघ्र भूल गए, 
कुमार ! याद तो कीजिए, गोनर्द आश्रम की अपनी उस सहपाठिती को 
जो आपको सदा छेड़ती रहती थी ।' 
“ओह, मधुरिका, तुम इस वेश में ? भिक्षु कब से बन गई ? 
हाँ, कुमार ! वीरवर्मा द्वारा चिरकाल से कुककुटाराम में नियुक्त 
हँ । भिक्षु-जीवन व्यतीत करते हुए तंग आ गई हूँ । यहाँ यह कोई नहीं 
जानता कि मैं स्त्री हूँ । यहाँ मुझे सब भिक्षु जीवपुत्त कहते हैं। क्या 
करती, सेनानायक का आदेश जो था ।' इ 
तुम्हें यह अवश्य ज्ञात होगा कि कश्यप आदि कहाँ छिपे हुए हैं । ः 
षि “सब जानती हूँ, कुमार ! एक प्रहर रात शेष थी, जबकि वे तीन 
श्रेणि-ज्येष्ठकों का भेस बनाकर कुक्कुटाराम से चले गए । श्रष्ठी पुऽः 
नयन के साथ ने कल ही पार्टलिपुत्र से प्रस्थान किया था। उतकी योजना 

यह है कि उस सार्थ में सम्मिलित होकर शाकल नगरी पहुँच जाएँ और 
बहाँ मिनेन्द्र की सहायता से पाटलिपुत्र पर आक्रमण करें । मद्रक जन- 
पद पर उन्हें बहुत भरोसा है, कुमार ! ' 

'और शतधनूप ! वह कहाँ है ?' 

“वह संघाराम के गुप्त गृह के समीप स्थित शयनकक्ष में विश्राम कर 
रहा है, कुमार ! ' 

“यह सूचना तुमने पहले क्यों नहीं दी ?' 

'कुक्कुटाराम के सब द्वार बन्द थे। स्त्र सशस्त्र भिक्षुओं का पहरा 
था। बाहर निकलती, तो कँसे ? मैं कोई कुमार अग्निमित्र तो थी नहीं, 
जो प्रहरियों को धक्के देकर बाहर निकल आती। इसी प्रतीक्षा में रही, 
कि सूर्योदय हो और भिक्षुओं को भिक्षापात्र लेकर नगर जाने का अवसर 
मिले ।' 

कुक्कुटाराम में और अधिक ठहरना अब व्यर्थं था। अस्निमित्र राज- 
प्रासाद को वापस लौट आए। सेनानी पुष्यमित्र अभी सभा-भवन में ही थे, 
और शासततन्त्र के सम्बन्ध में मन्त्रियों से विचार-विमश में व्यापृत थे। 
मधुरिका द्वारा दी गई सूचनाओं को सुनकर एक राजपुरुष ने कहा 
'स्थविरों के कुचक्र का अन्त करना ही होगा, सेनानी ! क्यों न कुक्कुटाराम 
को भूमिसात्‌ कर दिया जाए, और उसके सब स्थविरों, श्रमणों ओर भिक्षुओं 
हे मौत के घाट उतार दिया जाए ? सब अनर्थ की जड़ यह कुक्कुटाराम ही 

\’ 

“पर यह उचित नहीं होगा । कितने ही स्थविर, श्रमण और भिक्षु ऐसे 
भी हैं, जो वस्तुतः घाभिक जीवन व्यतीत करते में तत्पर हैं । राजनीतिक 
पड्थनत्रों के साथ उनका कोई भी सम्बन्ध नहीं है। सर्व-संहार की नीति 
आये मर्यादा के प्रतिकूल है। वौद्ध धमं से हमें कोई द्वेष नहीं हैं। हमें केवल 
उन स्थबिरों और भिक्षुओं के विरुद्ध शक्ति का प्रयोग करना चाहिए, जो 
धमे से विमुख हो दस्युओं और आततायियों का जीवन विता रहे हैं। वस्तुतः, 
वे स्थविर या भिक्षु हैं ही नहीं, वे तो दस्यु हैं।' पुष्यमित्र ने कहा। 

“पुष्पनयन का सार्थ अभी अधिक दूर नहीं गया हैं, सेनानी ! क्यों न 
हमारे सैनिक वागुवेग से जाकर अगले पड़ाव पर पहुँच जाएँ, और कश्यप 
आदि को बन्दी बना लें ।' क 

'मैं इसे भी समुचित नहीं समझता । अच्छा यह होगा कि कश्यप और 
उसके साथियों को शाकल पहुँच जाने दिया जाए। उनके जो अत्य साथी 
यहाँ पाठलिपुत्र में या मागध साम्राज्य में अन्यत्र विद्यमात हैं, वें सब भी 

शीघ्र ही शाकल चले जाएंगे । उन सबको शाकल में एकत्र हो लेने दो।तब 
वहाँ एक साथ उन सबका संहार कर सकता कठिन नहीं होगा ।' क्‍या आप 
मेरे विचार से सहमत हैं ?' 

सबने एक स्वर से पुष्यमित्र का समर्थन किया । है 

पुष्यमित्र ने जो सोचा था, वही हुआ। कुक्कुटाराम, जैतवन विहार 
आदि के संघारामों में जो भी स्थविर श्रमण और भिक्षु सद्धर्म की रक्षा और 
उत्कर्ष के जोश में मौर्य शासततन्त्र के विरुद्ध पड्यन्त्र करने और यवतों के 
साथ मिलकर पाटलिपुत्र पर अपना आधिपत्य स्थापित करने में तत्पर थे, 
धीरे-धीरे. वे सब मगध और मध्यदेश को छोड़कर शाकल नगरी में एकत्र हो 
गए। मिनेन्द्र से उन्हें वहुत आशा थी। नागसेन उसे बौद्ध धमं में दीक्षित 
कर चुका था| स्थविर कश्यप को विशवास था कि जो कार्य दिमित्र नहीं 
कर सका, मिनेन्द्र उसे अवश्य सम्पन्न करेगा। शीघ्र ही, यवन सेताएँ एक 
बार फिर भारत पर आक्रमण करेंगी और मध्यदेश को पददलित करती हुई 
पाटलिपुत्र तक पहुँच जाएँगी । मगध के राजसिहासन पर एक ऐसे सम्राट्‌ 
का अधिकार हो जाएगा जो सद्धमं में विश्वास रखता हो, और सँन्य शक्ति 


` में भी जो किसी से कम न हो। इस बार जो युद्ध होगा, वह दो देशों, दो 


जातियों, दो राजाओं या दो सेनाओं का युद्ध नहीं होगा ; वह एक धर्मयुद्ध 
होगा, जिसमें सद्धर्म के अनुयायी एक ओर होंगे, और मिथ्या सम्प्रदायों के 
पक्षपाती दूसरी ओर | निश्‍चय ही इसमें सद्धर्म की विजय होगी । पुष्यमित्र 
क हो जाएगा और उसकी भी वही गति होगी जो दण्डपाणि की हुई 
। 

, कद्यप और उसके साथी #ञाकल नगरी को केन्द्र बनाकर धमं -युद्ध की 
तयारी में लग गए । कपिश-गान्धार, अभिसार, केकय, सिन्धु, सौवीर और 
सौराष्ट्र आदि पश्चिमी सीमान्त के प्रदेशों में जो भी यवन राजा, क्षत्रप 
और सेनापति थे, उन सबको मिनेन्द्र की ओर से इस घर्मयुद्ध में भाग लेवे 
के लिए ग्रामन्त्रण भेजे गए । मध्यदेश के सब विहारों में सत्री और गूढ़पुरुष 
इस प्रयोजन से नियत कर दिए गए, कि यवन आक्रमण के प्रारम्भ होते ही 
सर्वत्र मौयं शासनतन्त्र के विरुद्ध विद्रोह का झण्डा खड़ा कर दिया जाए। 
जब ये समाचार पुष्यमित्र ने सुने, तो उन्होंने एक राज्यशासन प्रचारितं 
किया, जिसका आशय इस प्रकार था-- 

“मद्रक जनपद में एकत्र सब स्थविर, श्रमण और भिक्षु आर्येशूमि के 
चत्र, हैं। सा यवत्तों से मिलकर भारत को आक्रान्त करने के लिए प्रयत्नशील 
हैं। मोयों के शासन का अन्त कर विदेशी यवनों के शासन को इस देश में 

स्थापित करने के लिए वे कटिबद्ध हैं | धमे -गुरुओं के वेश में वें दस्यु, आत- 
तायी और तस्कर हैं । अपनी मातृभूमि की स्वतन्त्रता को वे ज़रा भी महत्त्व 
नहीं देते । उनके विनाश में ही भारत-भूमि का कल्याण है । जिन्हें अपनी 
मातृभूमि से प्रेम हैँ, जो अपने देश की स्वतन्त्रता को अक्षुण्ण रखना चाहते 
हैं, और आर्यो की प्राचीन परम्पराओं तथा मर्यादाओं के प्रति जिनकी 
आस्था है, उन सबका यह पुनीत कत्तव्य है कि आर्यभूमि के इन शत्रुओं के 
विनाश में हमारी सहायता करें । अतः यह घोषणा की जाती है कि जो कोई 
इन धर्मध्वजी शत्रुओं के सिर काटकर लाएगा, उसे एक सिर के बदले में 
एक सौ सुवर्ण मुद्राएँ प्रदान की जाएँगी । मागध साम्राज्य के परिचिम चक्र 
के सब युक्तों और आयुक्तों को यह आदेश दे दिया गया हैँ कि वे राजकोष 
से यह धन प्रदान कर सकें । यह आदेश तब तक मान्य रहेगा, जब तक कि 
यवन सेनाएँ सिन्धु के पार नहीं चली जाएँगी ।' 

| आचार्य दण्डपाणि की नृशंस हत्या का यही प्रतिशोध था। 


( ३७) 
कुककुठाराम विहार का विध्वंस 


पुष्यमित्र बहुत थक गए थे। उनका शरीर श्रान्त था और मन क्लान्त। 
आचार्य दण्डपाणि की नृशंस हत्या की स्मृति उनके मन में शूल की तरह 
चूभ रही थी, और उन्हें क्षण-भर के लिए भी चैन नहीं लेने देती थी । 
शाकल नगरी में एकत्र देशद्रोही स्थविरों और भिक्षुओं के संहार का आदेश 
प्रचारित कर देने पर उनका उद्वेग कुछ शान्त होने लगा था। बृहद्रथ को वह्‌ 
पाटलिपुत्र के राजसिहासन पर आरूढ़ करा चुके थे, पर दातधनुष की ओर. 
से वह निःशंक नहीं थे । उन्हें यह ज्ञात नहीं था, कि वह अभी कुक्कुटाराम 
में है या स्थिर उसे भी अपने साथ शाकल ले गए हैँ । शतधनुष के सम्बन्ध 
में पता लगाने के लिए उन्होंने कुककुटाराम के लिए प्रस्थान किया। रात्रि 
का समय था, विहार के सब द्वार बन्द हो चुके थ्‌। पहरे पर जो सशस्त्र 
भिक्षु नियुक्त थे, पुष्यमित्र को पहचानकर वे मार्ग से एक ओर हटकर खड़े 
हो गए । पुष्यमित्र ने उन्हें आदेश दिया---द्वार खोल दो।' भिक्षुओं को 
यह साहस नहीं हुआ कि सेनानी के आदेश की उपेक्षा कर सकें। उन्होंने 
डार खोल दिया । समीप के एक कक्ष में बैठकर पुष्यमित्र ने प्रशत किया-- 

“मोग्गलान कहाँ है ? 

'संघ-स्थविर इन दिनों कुक्कुटाराम में नहीं हैं, सेनानी ! ' 
“उसके स्थान पर अब कौन संघ-स्थविर का कार्य कर रहा है ?' 
“स्थविर वीरभद्र ।' f 
'ब्वीरभद्र कहाँ है ? उसे तुरन्त यहाँ उपस्थित करो ।' f 
प्रहरी को यह कहने का साहस नहीं हुआ कि स्थविर वीरभद्र इस समय 
अपने शयन-कक्ष में है और उसके लिए वहाँ जा सकना सम्भव नहीं है । वह्‌ 
चप खड़ा रहा। उसे चुप देखकर पुष्यमित्र ने क्रोध से कहा 
` सुनते हो या नहीं ? वीरभद्र को तुरन्त यहाँ उपस्थित करो । { 
पुष्यमित्र की मुखमुद्रा देखकर प्रहरी भिक्षु, तुरन्त वहाँ से चला गया, 
और एक घड़ी पश्चात्‌ एक स्थूलकाय स्थविर को साथ लेकर वापस लौट | 
आया । उसे देखकर पुष्यमित्र ने प्रश्‍न किया-- | 
| “तुम्हारा ही नाम वीरभद्र हैँ ? | 
| "हौ, श्रावक ! कहिए, मुझसे क्या कार्य है ?' | 
'शतधनुष कहाँ है?" | 
“मुझे उनके सम्बन्ध में कुछ भी ज्ञात नहीं है, श्रावक ! ' | 
। “क्या तुम्हें ज्ञात है कि शतधनुष ने कुक्कुटाराम में आश्रय ग्रहण किया 
th था?! 
| नहीं, श्रावक ! मैं यह भी नहीं जानता ।' 
j “अच्छा, तुम जाओ और भिक्षु जीवपुत्त को मेरे पास भेज दो।' 
जीवपुत्त ने आकर सेनानी पुष्यमित्र को प्रणाम किया । उसे आशीर्वाद 
देकर पुष्यमित्र ने कहा--'तुम अव तक भी भिक्षुवेश में रह रही ही, | 
मधुरिका ! अग्निमित्र मुझे तुम्हारे विषय में सब कुछ बता चुका है। 
अच्छा, यह्‌ बताओ, शतधनुष अब कहाँ है ?' 
'जब्रसे मोग्गलान यहाँ से गया है, शतधनुष का कोई भी समाचार ज्ञात 
नहीं हो सका है ।' . 
'कहीं वह भी तो मोग्गलान के साथ शाकल नहीं चला गया ?' 
नहीं, सेनानी ! मोग्गलान के साथ केवल कश्यप और मज्मिम ही 
यहाँ से गए थे।' 
“उन्हें गए हुए तो बहुत दिन हो गए। तुम तो कुककुटाराम में सर्व 
आती-जाती हो । कया कभी कहीं शतघनुष को नहीं देखा ?' 


| “नहीं, सेनानी ! कुक्कृटाराम का गर्भगृह अत्यन्त विस्ती णे हैं वहाँ न 
i जाने कितने गुप्त मार्ग हैं और कितने ही गुप्त कक्ष । वहाँ क्या होता रहती 
है, इसे जान सकता बहुत कठिन है।' 

ग्या तुम कभी गर्भगृह में नहीं गई 0 
“नहीं, सेनानी ! सर्वसाधारण भिक्षुओं के लिए वहाँ जा सकता असम्भव 
है। उसके गुप्त मार्ग को केवल संघ-स्थविर और उसके अत्यन्त विश्वस्त 
ही जानते हैं।' 
का 'ातधनुष का पता हमें लगाता ही होगा, मधुरिका bes जज 
पुष्यमित्र कुछ समय तक चुपचाप सोच-विचार करते रहे। फिर उच 
आवेश के साथ कहा--'कुक्कुटाराम के सव कक्षों की दीवार ताडकन इस 


गुप्त मार्ग का पता लगाया जाएगा । हमें केवल शतधनुष को ी नहीं दूँढना 
है, अपितु हमें उस गर्भगृह का भी सदा के लिए अन्त कर देना हैं जहाँ आर्य- 
गह जाते हो 
भूमि के विरुद्ध षड्यन्त्र तयार किए जाते हैं । - है दस 
श्र सूर्योदय से पूर्व ही सैकड़ों कर्मकर और स्थपिति कुक्कुटाराम पे 
गए। पुष्यमित्र ने वीरभद्र को आदेश दिया-- कुक्कुटाराम के सब स 
और भवनों को खाली कर दिया जाए, कोई भी स्थविर, श्रमण र कु 
वहाँ न रहने पाए।' स्थपितियों और कमकरो ने अपना कार्य ह म 
दिया। देखते-देखते बिशाल कुक्कुटाराम की सब दीवारों . उ 
भूमिसात्‌ कर दिया गया और सारे फश खोद डाले गए। पर कह र 
ऐसा प्रस्तर-खण्ड नहीं मिला, जहाँ से किसी गुप्त मार्ग का प्रारम्भ है म 
पुष्यमित्र स्वयं स्थपितियों के कार्य का निरीक्षण करते रहे । जब सकि है 
गई, तो उन्होंने जीवपुत्त को बुलाकर कही-- ह सदी 
`यो, मधुरिका ! सम्पूर्ण कुबकुटाराम भूमिसात्‌ हो गया, पर कहीं 
गुप्तमार्गं का पता नहीं चला ।' कक 
न्‍ “अभी वह चैत्य तो शेष है, सेनानी ! 'मोग्गलान बहु i क ह 
वहाँ जाया करता था। कहीं इस चैत्य से ही गुप्तमागे का प्रारण हो 
हो।' र 
'क्या इस चैत्य को भी भूमिसात्‌ करना होगा, मधुरिका \ के 
पूजा-स्थान है। भारत की जनता सब देव-मन्दिरों और FS म 
समान रूप से श्रद्धा की इष्टि से देखती है। क्या इसे तुड़वाता उ a ह 
'यह्‌ मैं क्या जानू, सेनानी ! यह निर्णय करना तो I Fe 
पर यह असन्दिगध है, कि इस विशाल विहार a नीचे जो सुविस्तं 
ho साराला 
है, वही सब षड्यन्त्रों और कुचक्रों का केन्द्र कक 
पुष्यमित्र कुछ देर तक चुपचाप बैठे रहै। र आ 
कहा---'कौन कहता है, यह चैत्य एक पूजा-स्थान हैं ' हे गम 
उपास्य देव की पूजा के लिए किया जाता है, शासनतन्त्र के | ड 

की रचना के लिए नहीं । इस चेत्य को भी हमें भूमिसात्‌ करना ही होगा ।? 
सेनानी का आदेश पाकर स्थपिति और कर्मकर अपने कार्य में लग गए। 

आधी रात बीतने तक कुक्कूटाराम विहार का विशाल चेत्य भी खण्ड-खण्डः 
हो गया, उसकी दीवारे भी तोड़कर नीचे गिरा दी गई। पर गुप्त द्वार का 
कहीं पता नहीं चला । पुष्यमित्र उद्टिग्न थे, उनका सारा प्रयत्न व्यर्थ हो 
गया था। उन्हें चिन्तित देखकर मधुरिका ने कहा--“निराश न हों, सेनानी! 

यह मूर्ति अभी शेष है। जिस आधार पर यह विशाल मूर्ति स्थापित है, वह्‌ 
एक बड़े कक्ष के समान है। उसके प्रस्तर खण्डों को हटाने का आदेश प्रदान 
कीजिए ।' 

'पर यह निरापद नहीं होगा, मधुरिका ! यदि प्रस्तर-खण्डों को हटाते 
हुए भगवान्‌ तथागत की मूर्ति को भी क्षतिं पहुँच गई, तो घोर अनर्थ हो 
जाएगा । हम बौद्ध धर्म के अनुयायी नहीं हैं, पर गौतम बुद्ध तो हमारे लिए 
भी पूज्य हैं। उनकी मूर्ति को खण्डित करना पाप है, मधुरिका ! ' 

. आप पाप-पुण्य का विचार कर रहे हैं, सेनानी, पर यह न भूलिए कि 
हमें उस गर्भगृह के गुप्त मार्ग का पता करना है जहाँ आचार्य दण्डपाणि की 
नृशंस हत्या की योजना बनाई गई थी। कौन जाने, आज भी वहाँ कितने 
स्थविर छिपे हुए हों और मौय शासन-तन्त्र के विरुद्ध षड्यन्त्र रचने में 
तत्पर हों ।' द 

पर भगवान्‌ तथागत की मूर्ति को सुरक्षित रखने की व्यवस्था तो हमें 
करनी ही चाहिए, मधुरिका ! ' 

“इस मूति पर आघात करना तो हमारा लक्ष्य नहीं है, सेनानी ! पर 
यदि गुप्त मार्गे का पता लगाते हुए इसे कोई क्षति पहुँच गई, तो हमारा 
कया दोष है ? यदि आवश्यकता हो, तो इसे खण्डित करने में भी मेरी इष्टि 
में कोई पाप नहीं है, सेनानी ! उच्च उद्देश्य की पूति के लिए हीन साधनों _ 
का उपयोग भी करना ही पड़ता है। भगवान्‌ उशना ने इस तथ्य का प्रति- 
पादन किया था, और आचार्य चाणक्पर भी इसे शास्त्र-सम्मत मानते थे ।' 

र “तुम ठीक कहती हो, मधुरिका ! यह्‌ समय पाप-पुण्य के विचार का 
नहीं है।' 

पुष्यमित्र का संकेत पाते ही स्थपितियों और कर्मकरों ने अपना कार्य 
प्रारम्भ कर दिथा। जिप्त आधार पर तथागत की मूति स्थापित थी, उस 

पर आघात किए जाने लगे। अभी आठ-दस प्रस्तर-खण्ड ही अपने स्थात से 
हटे थे कि एक गुप्त मागे दिखाई दे गया। उसे देखते ही पुष्यमित्र प्रसत्तता 
से उछल पड़े । _ आवेद्य में आकर उन्होंने कहा--'वह रहा गुप्त मार्ग, भव 

और अधिक आघातों की कोई आवश्यकता नहीं । सब कोई पीछे हट जाएँ । 
आओ, मधुरिका ! तुम मेरे साथ चलो ।' 

मधुरिका को साथ लेकर पुष्यमित्र ने गुप्त मागे में प्रवेश किया । कोई 
अस्सी सीढ़ियाँ उतरकर वे एक बड़े भवन में पहुँच गए । इस भवन में प्रवेश 
का द्वार तो था, पर वहाँ से अन्यत्र जाने का कोई द्वार दिखाई नहीं देता था। ` 
उसे देखकर पुष्यमित्र ने कहा--'क्यों, मधुरिका, वया यही गर्भगृह है? 

“नहीं, सेनानी ! गर्भगृह में तो बहुत-से कक्ष हैं। वह तो एक विशाल 
प्रासाद के समान है। इस भवन से होकर कोई अन्य मार्ग भी गया है । प्रन 
यह है कि उस मार्ग का द्वार कहाँ है ?' मधुरिका ने उत्तर दिया । 
| पुष्यमित्र मधुरिका को वहीं छोड़कर फिर बाहर आ गए। चार स्थ- 
पितियों को अपने साथ लेकर वह वापस आए और उनसे कहा--'इस भवन 
में कोई गुप्त द्वार है, जरा उसका पता तो लगाइए ।' 

स्थपितियों ने भवन के प्रस्तर-खण्डों पर आघात करने प्रारम्भ किए | 
प्रत्येक आघात की ध्वनि को वे ध्यानपूर्वक सुनते जाते थे । एक स्थान पर 
आकर वे रुक गए और प्रसन्ततापूर्वक बोले--'द्वोर यहीं पर होता चाहिए, 
सेनानी ! पर इस विशाल शिला को अपने स्थान से हटाया कैसे जाए 0 

स्थपिति अपने कार्य में अत्यन्त कुशल थे । शीघ्र ही वे शिला को हुटा- 
कर गुप्त द्वार का पता करने में सफल हो गए । एक छोटी-सी कील को 
चुमाते ही द्वार स्वयमेव खुल गया । उससे होकर एक तंग-सी गली आगे 
कौ ओर गई थी, जो पाँच सौ हाथ लम्बी थी । उसे पार करने पर वह 
विशाल गर्भगृह आ गया, जिसकी पुष्यमित्र को खोज थी । उन्हें यह देखेकर 
| आश्चयं हुआ कि वहाँ श्मशान की-सी शान्ति थी । न वहाँ कोई स्थविर था, 
न कोई भिक्षु और न कोई परिचारक । सब कक्ष खाली पड़े थे। वह एक- 
एक कर सब कक्षों में गए, पर कहीं भी जीवन के चिह्न दिखाई नहीं दिए । 
एक बड़े-से कक्ष के समीप उन्हें हलकी-हलकी दुर्गन्‍्ध-सी अनुभव हुई । अन्दर 
प्रवेश करने पर उन्होंने देखा, कक्ष अत्यन्त सुसज्जित है, सुख-भोग के सब . 
साधन वहाँ विद्यमान हैं, और एक बड़ी-सी शय्या पर कोई व्यक्ति लेटा 
पड़ा है। उसका सारा शरीर वस्त्र से ढका हुआ है। वस्त्र को हटाते ही 
पुष्यमित्र चौंक पड़े और पाँच पग पीछे हटकर अपना माधा पकड़कर बठ 
गए | 

मधुरिका अभी कक्ष के बाहर ही खड़ी थी। उसने आइचयं से पूछा -- 
“यह कोन है, सेनानी ?' । 

“सम्राट्‌ शतधनुष !' पुष्यमित्र ते उद्वेग के साथ उत्तर दिया। 

'स्राट्‌ और यहाँ ?' 

'हाँ, मधुरिका ! पर उनका अब प्राणान्त हो चुक्रा है। शव को देखने 
से प्रतीत होता है कि उनकी मृत्यु हुए पर्याप्त समय हो गया है।' 

शतधनुष के शरीर को वहीं छोड़कर पुष्यमित्र गर्भगृह से बाहर आ 
गए | स्थविर वीरभद्र को बुलाकर उन्होंने आदेश दिया--'कुक्कूटाराम के 
सब स्थविरों, श्रमणों और भिक्षुओं को एक स्थान पर एकत्र करो ।' 

कृक्कृटाराम के चैत्य के समीप पीपल का एक त्रिशाल वृक्ष था । उसकी 
छाया में सब स्थविरों और भिक्षुओं के एकत्र हो जाने पर पुष्यमित्र ने उन्हें 
सम्बोधन करके कहा-- कुक्कूटाराम के नीचे जो एक विशाल गभं गृह है, 
उसका पता मुझे लग गया है। अब मुझे यह मालूम करना है कि आप में से 
कौन-कौन इस गर्भगृह में आते-जाते रहे हैं। जो कोई कभी इस गृह में गए 
हों, वे उठकर खड़े हो जाएं ।' 

सब अपने-अपने स्थानों पर बैठे रहे। कोई भी उठकर खड़ा नहीं हुआ। 
इस पर पुष्यमित्र ने कहा--'आप सब मौर्य सम्राट्‌ की प्रजा हैं। शासनतन्त्र 
के आदेशों का पालन करना आपका कर्तव्य है। मैं आपसे एक बार फिर 
कहता हूँ, जो कोई कभी गमंगृह में गया हो, वह उठकर खड़ा हो जाए।' 

इस बार भी कोई व्यक्ति उठकर खड़ा नहीं हुआ। पुष्यमित्र ने फिर 
कहा--'में तीसरी वार अपने श्रादेश को दोहराता हूँ । जो कोई कभी इस 
गर्भगृह में गया हो, उठकर खड़ा हो जाए । यह राजशासन है, यह मागध 
साम्राज्य के सेनानी का आदेश है।' 

सेनानी की कठोर मुखमुद्रा को देखकर पाँच भिक्ष उठकर खड़े हो गए। 
पुष्यमित्र ने उन्हें अपने पास बुलाकर कहा--'जब तुम गर्भगृह को जानते थे 
और अनेक बार वहाँ आ-जा भी चुके थे, तो तुमने गुप्त मार्ग का पता क्यों 
नहीं बताया ? कुक्‍्कूटाराम के विध्वंस के लिए तुम्हीं उत्त रदायी हो । तुम्हे 
इसका दण्ड भोगना होगा ।? 


हम पर दया कीजिए, सेनानी ! हम अकिचन दास हैं, और स्थविरों 


की सेवा में नियुक्त हैं। गर्भगृह में हम आते-जाते अवश्य रहे हैं, पर उसके 


त्र 
गुप्त मार्ग का हमें परिज्ञान नहीं है। आँखों पर पट्टी वाँधकर हमे वहाँ ले 
जाया जाता था।' एक भिक्षु ने हाथ जोड़कर कहा । 
'अच्छा, यह बात है। पर गमं गृह में तुम्हें कौन ले जाता था ?' 
“स्थविर वीरभद्र ।' एक भिक्षु ने हकलाते हुए उत्तर दिया । 
अपना नाम सुनते ही वीरभद्र भाग खड़ा हुआ। पर भिक्षु जीवपुत्त ने 
ठुरन्त उसका पीछा किया, और पकड़कर उसे सेनानी के सम्मुख उपस्थित 

कर दिया । वीरभद्र का दायाँ हाथ पकड़कर पुष्यमित्र ने कहा-- 

'कहिए, स्थविर ! भगवान्‌ तथागत द्वारा प्रतिपादित अष्टांगिक आर्यः 
मार्ग का अनुसरण क्या इसी ढंग से किया जाता है ? अच्छा, अब यह 
बताइए, सम्राट्‌ शतधनुष की मृत्यु किस प्रकार हुई ? ' 

वीरभद्र ने इसका कोई उत्तर नहीं दिया। वह चुपचाप खड़ा हुआ 
पुष्यमित्र की बातें सुन रहा था। ज्योंही उसने देखा कि सेनानी का ध्यान 
“दूसरी ओर है, उसने अकस्मात्‌ उन पर आक्रमण कर दिया । अपने चीवर 
के नीचे उसने एक बड़ा-सा छुरा छिपा रखा था । वाएँ हाथ से उसने 
छुरा पुष्यमित्र की ओर फेंका । पर भिक्षु जीवपुत्त चौकन्ता रहकर स्थविर 
की गतिविधि को देख रहा था । बह वीच में आ गया, और छुरे को उसने 
अपने ऊपर ले लिया । देखते-देखते औवपृत्त की देह निष्प्राण हो गई। 
इसी बीच पुष्यमित्र ने वीरभद्र पर खड्ग से आक्रमण किया, और उसकी 
एक ही चोट से स्थविर का सिर धड़ से अलग जा पड़ा । जीवपृत्त के 
-बलिदान को देखकर पुष्यमित्र अपने ऊपर काबू नहीं रख सके। उनकी आँखों 


_ 


से टप-टप आँसू गिरने लगे और उन्होंने जीवपृत्त के शरीर को हाथों से उठा- 
कर रोते-रोते कहा, 'ओह, मधुरिका, मेरे लिए तुमने अपने प्राणों की आहुति 
-दे दी । तुम्हारा यह बलिदान व्यर्थ नहीं जाएगा, मधुरिका ! तुम्हारे इस 
पवित्र शरीर को साक्षी करके मैं प्रतिज्ञा करता हूँ, कि स्थविरों और 
“भिक्षुओं के वेश में जो ये दस्यु और आततायी आयेभूमि को कलंकित कर 
रहे हैं, उनका सर्वनाद करके ही मैं दम लूँगा। तुम अग्तिमित्र की सह- 
'पाठिनी थी, उसकी सखा थी। तुम मेरी पुत्री के समान थीं। मेरी कोई 
“पुत्री नहीं है, मैं तुम्हें ही अपनी पुत्री मानता था। मेरी आँखों के सामने ही 
मैरी प्यारी पुत्री ने तड़प-तड़पकर प्राण दे दिए, और वह भी मेरी जान 
बचाने के लिए | तुम आर्यभूमि के लिए जीं, और उसी के लिए तुमने अपने 
"प्राणों का उत्सर्गं किया।' 

कुछ देर चुप रहकर पुष्यमित्र ने फिर कहा, 'कृक्कुटाराम का यह बिहार 
मगध के लिए कलंक है। इसके विध्वंस में ही ग्रायेभूमि का कल्याण 
है। इसका नाम और निशान तक मुझे मिटा देना होगा । मेरा आदेश है, 
“कि इसके खण्डहरों को अग्निदेव के अर्पण कर दिया जाए । मधुरिका की 
हत्या का यही प्रतिशोध है। और यह चैत्य ! चैत्यों का उपयोग तो देव- 
“पूजा और धार्मिक अनुष्ठातों के लिए किया जाता है, पर कुक्कुटाराम का 
यह चैत्य ? यहाँ तो आर्यभूमि के विरुद्ध षड्यन्त्र रचे जाते हैं, विश्व- 
-निख्यात आचार्यों की हत्या के लिए योजनाएँ वनाई जाती हैं। यह चैत्य 

नहीं है। यह तो देशद्रोहियों और आतताथियों का अड्डा है। यही उचित- 
होगा कि इसे भी अग्निदेव के अर्पण कर दिया जाए ।' 

पुष्यमित्र के आदेश से कृक्कूटाराम को आग लगा दी गई। सात दिन 
और सात रात अग्नि की प्रचण्ड ज्वालाएँ उसे भस्म करती रहीं। बह 
विशाल संघाराम जहाँ सहस्रों स्थविरों, श्रमणों और भिक्षुओं का निवास' 
था, देखते-देखते राख के एक बड़े-से ढेर के रूप में परिवर्तित हो गया। 


( ३८) 
निपुणक का कुचक्र 


आधी रात बीत चुकी थी, पर तारा देवी अभी सोई नहीं थीं । वह 
बारम्बार अन्तःपुर के प्रवेश द्वार तक आतीं, और बाहर झाँककर अपने 
शयनकक्ष को लौट जातीं । जब रात्रि के तीन प्रहर बीत गए, तो उन्हें: 
हुलकी-सी कपोत-ध्वनि सुनाई दी। वह-उठकर तुरन्त बाहर आईं, और 
एक छाया को देखकर घीरे-से बोलीं --'कौन है ?' छाया ने उत्तर दिया, 
'वरुणा । तारा देवी ने कहा; 'अन्दर आ जाओ |! छायामूति तारा देवी के 
शयनकक्ष में प्रविष्ट होकर चुपचाप एक ओर खड़ी हो गई। उसे ध्यान से 
देखकर तारा देवी ने कहा, 'तुमने इतनी देर क्यों लगा दी, निपणक ? मैं 
कब से तुम्हारी प्रतीक्षा कर रही हूँ ।' र 
सब बताता हूँ, राजमाता ! पर मुझे कूछ क्षण विश्राम कर लेने 
क i गया हूँ, प्यास भी बहुत लगी है। क्या पीने को कुछ 
£ निपुणक ने उत्तर दिया। 
क्या पियोगे ?' शीतल जल या कुछ और ? ! 
जल से काम नहीं चलेगा, राजमाता ! सुबह से भूखा-प्यासा हूँ । गला, 
सूख रहा है, ss चषक मदिरा नहीं मिल सकेगी ।' 
कयो नहीं, निपुणक ! यहाँ है? मे G 
CE Tw rs of 
निपुणक ने मैरेय के चार चषक पीकर शान्ति की साँस ली। उसे 
स्वस्थ देखकर तारादेवी ने कहा --- 
fl पूछ रही थी, तुमने इतनी देर क्यों लगा दी, निपुणक ?' 
5 क्या वताऊ, इ ! राजप्रासाद के सब महाद्वार बन्द हैं । मनुष्य 
लए तो क्या, पशु-पक्षियों तक के लिए भी राजप्रासाद में प्रवेश पा 

सकता सम्भव नहीं हैं । बड़ी कठिनाई से राजप्रासाद में प्रवेश पा सका हूँ, 
राजमाता !' 

“तुम आजकल रहते कहाँ हो ? कव से तुम्हें याद कर रही थी।? 

क्या बताऊ, राजमाता ! पुष्यमित्र के मारे नाक में दम है। हिस्र पशु 
के समान मेरी टोह में लगा है। मोग्गलान के सब साथियों को ढूँढ-ढूँढकर 
बन्धन गार में डाल रहा है | अच्छा होता, मैं भी शाकल नगरी चला जाता। 
संघ-स्थविर से कितना कहा, पर वह्‌ नहीं माने । कहने लगे, तुम्हें पाटलि- 
| पुत्र में ही रहता होगा। तुम्हारे बिना यहाँ का काम कौन देखेगा ? क्या 
। करता, मन मारकर रह गया। गंगा के दक्षिणी घाट पर एक मल्लाह के 
वेश में अपने दिन काट रहा हूँ । एक छोटी-सी नौका खरीद ली है, उसी से 
अपना निर्वाह कर रहा हूँ । कल प्रात: आपकी दासी गंगास्तान के लिए घाट 
पर आई थी। मुझे देखते ही पहचान गई। मुझे यहाँ कौत नहीं जानता ! 
देखते ही बोली, राजमाता आपको स्मरण कर रही हैं, सेनापति ! ' 

“फिर कल प्रातः ही तुम यहाँ क्यों नहीं आ गए ?' 

“कैसे आता, राजमाता ! सब ओर पहरा जो था। गंगा के तट पर 
राजप्रासाद से लगा हुआ जो एक पुराना वट वृक्ष है, दिम भर उसकी 
शाखाओं में छिपकर बैठा रहा । अन्न का एक दाना तक मुँह में हीं गया । 

प्रहरी वट वृक्ष के आसपास चक्कर लगाते रहे। पर मुझे नहीं देख पाए। 
उस वृक्ष को एक शाखा राजप्रासाद की प्राचीर के समीप तक चली गई हैं। 
जब रात हो गई और सर्वत्र अंधेरा छा गया, तो उस शाखा से होकर मैं 
धीरे-से प्राचीर पर सरक गया । अवसर पाते ही एक रस्सी के सहारे नीचे 
उतर आया, और छिपते-छिपते किसी प्रकार यहाँ आने में समर्थ हुआ ।' 
साधु, निपुणक ! साधु। अच्छा, अब यह बताओ, बाहर का क्या हाल- 
| चाल है! कहने को तो मैं राजमाता हूँ, और मेरा पुत्र सम्राट हैँ, पर 
| अन्तःपुर के इस खण्ड में एक राजबन्दी का-सा जीवन बिता रही हूँ। न मैं 
कहां बाहर जा सकती हूँ, और न कोई मेरे पास आ सकता है।' 
| 
| 
| 


सर्वत्र यही दशा है, राजमाता ! पुराने सब मन्त्री, सचिव और 
अमात्य राजसेवा से मुक्त कर दिए गए हैं। मुझे ही देखिए न ! कभी मैं 
इस राजप्रासाद क्रा आन्तर्वशिक था, सब सैनिक मुझे देखते ही हाथ उठा- 
और प्रणाम किया करते थे । माताएं मुझे देखकर बच्चों को अपने आँचल में 
छपा लेती थीं। कैसा आतंक था मेरा! फिर मौर्य साम्राज्य के सेनानी पद 
पर भी रहा । साम्राज्य भर के दुर्गाध्यक्ष, अन्तपाल और सेनानायक मेरे 
थरथर काँपा करते थे । पर आज मेरी क्या दशा हैँ ? फटे-पुराने 


| 
| 
| 
व 

चिथड़े पहनकर रहता हूँ, और लोगों को गंगा पार उतारकर जो दो-चार 
कार्षापण प्राप्त हो जाते हैं उनसे अपना निर्वाह करता हूँ । पर आप चिन्ता 
न करें, राजमाता ! ये दिन सदा नहीं रहेंगे, मोग्गलान की शक्ति अपार 
है। मुझे आपने किसलिए बुलाया है ?' 

क्या यह भी तुम्हें बताना होगा, निपुणक ! शतधनुष का कहीं पता 
नहीं है। सबसे पूछते-पूछते थक गई। सोचा, योगमाया-सिद्ध शतमाय से 
मिलूँ । सम्भवतः, उन्हें कुछ पता हो। वह तो त्रिकालदशी हैं न? भूत, 
भविष्य, वर्तेमान-सब उन्हे प्रत्यक्ष हैं। पर उन्हें मैं कहाँ पाती ? लुम तो 
उनका पता जानते ही होगे ? पहले भी तुम्हीं उन्हें मेरे पास लाए थे। एक 
बार फिर उनसे मेरी भेंट करा दो | तुम्हें इसीलिए स्मरण किया था ।' 

'शतमाय को बुलाकर क्या करेंगी, राजमाता? मुझे सब कुछ 
ज्ञात है।' F 

तुम शतधनुष के विषय में सव-कुछ जानते हो ? पहले ही क्यों नहीं 
कह्‌ दिया ?' 

'सञ्राटू कुककुटाराम के गर्भगृह में निवास कर रहे थे । वहाँ उन्हे 
किसी प्रकार का कोई कष्ट नहीं था । सब सुख-सुविधाएँ वहाँ उन्हें प्राप्त 
थीं। शाकल जाते हुए मोगलान मुझे कह गए थे--सञ्राट्‌ का ध्यान 
रखना, उन्हें कोई कष्ट न होने पाए । पर उन्हें गर्भगृह से बाहर कहीं भी न 
जाने देना । पुष्यमित्र के सत्री सर्वत्र नियुक्त हैं । कट्टी कोई उन्हें देख न ले। 
गभ॑गह में उनके निवास की वात पूर्णतया गुप्त रहे ।” ४ 

जा SETH में है ? वह कुशल से तो है ? 
हे -भर धय रखें, राजमाता! सब बताता हूँ। न जाने पुष्यमित्र को 
न कुक्कुटाराम को घेर लिया । रात-भर वे गर्म गृह 

है लगाते रहे । स्थविरों को बुलाया, भिक्षुओं को बुलाया, 
nr के अत्याचार किए, उन्हें कठोर यातनाएँ दीं । | 
* र री नही बताया । 
URE गीर भिक्षुं से मुझे यही आशा थी।' 
जब पुष्यमित्र ने देखा कि स्थविरों और भिक्षुओं से गुप्त मार्ग का 
A स है, तो उसने स्थवितियों और कर्मकरों को बुला- 
ॐ दया, कि कुक्कुटाराम के सब भवनों और कक्षों की दीवारों 


दिया जाए, और भगवान्‌ तथागत की मूति तक को खण्डित कर दिया 
ए। 


« 

ओह, कितना नृशंस है यह पुष्यमित्र ! विहारों और चैत्यों तक का 
इसकी दृष्टि में कोई महत्त्व नहीं है। उसने कुक्कुटाराम का विध्वंस करने 
में भी संकोच नहीं किया । अच्छा, फिर क्या हुआ ?' 

धुष्यमित्र के आदेश से कुक्कुटाराम भूमिसात्‌ कर दिया गया, पर गर्भ- 
गृह के गुप्त मार्ग का तव भी पता नहीं लगा। यह देखकर पुष्यमित्र क्रोध 
से पागल हो गया, और उसने कुक्क्ुटाराम को आग से भस्म कर देने की 
आज्ञा दे दी । विहार और चैत्य राख के ढेर के खूप में परिवर्तित हो गए, 
और त जाने कितने स्थविर और भिक्षु इस अग्नि में जलकर भस्म हो गए ।' 

'क्या कहा, निपुणक़ ? कुक्कुटाराम को भस्म कर दिया गया ?' 

'हाँ, राजमाता ! न अब कुक्कुटाराम है और न उसका विशाल चैत्य । 
सब जलकर भस्म हो गए हैं।' 

“तो शतथनुष का क्या हुआ ?' 

“बड़ा बुरा समाचार है, राजमाता ! भगवान्‌ तथागत आपको उसे सुन 
सकने की शक्ति प्रदात करें! हाय, यह भी मेरे भाग्य में बदा था, कि 
माता को पूत्र की नृशंस हत्या का समाचार दूं। सम्राट्‌ को भी इन आत- 
तायियों ने अग्नि में भस्म कर दिया । जब आग की भ्रचण्ड लपटों ने गर्भगृह 
को व्याप्त कर लिया, तव मैं भी वहीं उपस्थित था, राजमाता ! मैंने बहुत 
यत्न किया, किसी प्रकार सम्राट्‌ की प्राणरक्षा कर सकूं । आप जानती हीं 
हैं, गर्भगृह में एक सुरंग राजप्रासाद तक आती है। मैं सम्राट को इसी सुरंग- 
मार्ग से बचाकर लाने का प्रयत्न कर रहा था । पर पुष्यमित्र स्वयं वहाँ 
आ गया, और खड्ग उठाकर उसने कहा-- तुम कौन हो ? यहाँ क्या करने 
आए हो ?' मैं क्या करता, राजमाता ! मेरी आँखों के सामने सम्राट्‌ आग 
में भस्म हो गए । हाय, मैं उन्हें तहीं बचा सका । 

शतधनुष की दारण मृत्यु के समाचार को सुनकर राजमाता तारादेवी 


चीत्कार कर उठीं। निगुणक ते उन्हें धयं बॅधाते हुए कहा-- भव शोक 


से क्या लाभ है, राजमाता ! शतधनुष अब इस असार संसार में नहीं रहे, 


- पर बृहद्रथ तो अभी जीवित हैं। आप उनकी चिन्ता करें। यह्‌ पुष्यमित्र 


उनको भी जीवित नहीं छोड़ेगा। मौर्य वंश के सब कुमार इसको आंखों में 
शूल के समान चुभते हैं । पुष्यमित्र से बृहद्रथ की रक्षा करने के लिए 
आपको घैये धारण करना होगा, राजमाता ! ' 
तारादेवी देर तक सिसक-सिसककर रोती रही । कुछ शान्त होने पर 
उसने कहा--'तुम ठीक कहते हो, निपुणक | शतथनुष चला गया, भब 
हो ही क्या सकता है? अब तो हमें बृहद्रथ की चिन्ता करनी चाहिए। 

“कुछ दिन धैर्यं रखें, राजमाता ! संघ-स्थविर मोग्गलान की शक्ति 
'पर विशवास रखिए । शाकल में वह चुप नहीं बेठ हैं, यवनराज मिनेन्द्र की 
सहायता से पुष्यमित्र का विनाश करने की तैयारी में लगे हैं। शीघ्र ही 
यवन सेनाएँ मध्यदेश को आक्रान्त करती हुई पाटलिपुत्र पहुँच जाएँगी । 
पुष्यमित्र उनके सम्मुख नहीं टिक सकेगा । मगध का शासन फिर हमारे । 
हाथों में आ जाएगा ।' 

“तुम्हें मगध के शासन की पड़ी है, निपुणक ! तुम्हें बृहद्रथ के प्राणों की 
रक्षा की ज़रा भी चिन्ता नहीं / यह कहकर तारादेवी एक बार फिर 
करुण स्वर में विलाप करने लगीं । निपुणक कुछ कहने को ही था, कि 
उन्होंने उसे रोककर कहा--'अब अधिक न बोलो । मेरा मन बहुत विक्षुब्ध 
है, मूर्च्छा-सी आ रही है। अब तुम जाओ, मुझे अकेला छोड़ दो।' ठ 

पर निपुणक वहाँ से गया नहीं । घड़ी-भर विलाप कर लेने के अनन्तर | 
तारादेवी जब कुछ शान्त हुई, तो उन्होंने धीरे-धीरे कहा--“तुम अभी यहीं | 
हो, निपुणक ! हाँ, जाओगे भी कहाँ ? अन्त पुर के चारों ओर पहरा है। 
पुष्यमित्र के गूढ्पुरुष तुम्हें देख लेंगे, तो जीता नहीं छोड़ेंगे । तुम्हीं तो इस 

समय मेरे एकमात्र सहारा हो जाओ, अब कुछ घड़ी विश्राम कर लो।' 
निपुणक चुपचाप बैठा रहा ।.उसे बैठा देखकर तारादेवी ने बोलीं-- 
'यह मेरा शयन-वक्ष है, यहाँ तुम कैसे सोओगे ? साथ लगा हुआ मेरा 
प्रसाधन-कक्ष है, वहाँ जाकर कुछ देर सो लो। थके हुए हो। मैंभी 
कुछ देर लेट लेती हूँ। नींद आ गई, तो शरीर हलका हो जाएगा ।' p 
निपुणक प्रसाधन-कक्ष गें जाकर भूमि पर लेट गया | बहुत थका हुआ 
था। लेटते ही उसे नींद आ गई | जब वह सोकर उठा, दिन के तीन प्रहर 
बीत चुके थे। तारादेवी उसके पास आकर बैठ गई, और धीरे-धीरे बोली-- | 
ऐसा प्रतीत होता है, प्रहरियों को कुछ सन्देह हो गया है। दो दासियाँ बार- 
वार यहाँ चक्कर लगा रही हैं | अवश्य दाल में कुछ काला है।' 
आप चिन्ता न करें, राजमाता ! कभी मैं भी सत्रियं और गूटपुरुषों 
का आचाय रहा हूं । छझ वेश बनाना मुझे खूब आता है। स्नानागार में 
जाता हू, जब वापस आऊंगा तो आप भी मुझे नहीं पहचान सकेंगी।' 
ऊछ समय पञ्चात्‌ एक वृद्धा दासी तारादेवी के गयन-कक्ष में प्रविष्ट 
ह ST हुई कमर और टूटे हुए दाँत। तारादेवी के | 
a कहा--“राजमाता की जय हो ! कहिए, मेरे लिए क्या 
oa £ तारादेवी उसे आचर्य से देखती रह गई i दासी ने तारादेवी के 
पास मुख ले जाकर कहा--'पहचाना नहीं, राजमाता ! मैं है 

-निपुणक ! ' 
निपुणक़् को इस वेश में देखकर तारादेवी प्रसन्त हो गई। उसने 
कहा--'अब ठीक है। अव तुम्हें कोई नहीं पहचान सकता । पर अन्तःपुर 
-की स्त्रियाँ जब तुम्हारे बारे में पूछेगी, तो मैं क्या उत्तर दूंगी ! 
“आप निश्चिन्त रहें, राजमाता ! मैं स्वयं सबसे परिचय कर आता हूँ ।' 
अन्तःपुर में सैकड़ों दासियाँ थीं । एक नई दासी को अपने बीच में देख- 
कर उन्हें विशेष कौतूहल नहीं हुआ | पूछने पर निपुणक ने कह दिया--मैं 
-राजमाता के पितु-गुह से आई हूँ । शतधनुष की अकाल मुत्यु के समाचार 
से उनके मातुल और अन्य बन्धु शोक से व्याकुल हो गए। उनकी मातामही 
तो रोते-रोते मूच्छित हो गई। बड़ी कठिनता से मैंने उन्हें सम्भाला । स्वस्थ 
होने पर उन्होंने मुझसे कहा--'सुनो, गौतमी, तुरन्त पाटलिपुत्र चली जाओ। 
तारादेवी की न जाने क्या दशा होगी। तुम बचपन से उसके साथ रही 
हो, तुम्हारी सेवा से ही वह पलकर बड़ी हुई है। जाओ, इस समय भी 
उसकी सम्भाल करो। तारादेवी मेरी अपनी बेटी के समान हैं । रात-दिन 
यात्रा करते हुए कल रात ही पाटलिपुत्र पहुँची थी। महाद्वार पर मुझे 
प्रहरियों ने रोका, तो मैं सीधी सेनानी के पास चली गई । सेनानी बड़े 
| दयालु हैं। मेरा परिचय पाते ही उन्होंने मुझे राजप्रासाद में जाने की 
अनुमति प्रदांन कर दी | पुत्र की मृत्यु से तारा देवी अत्यन्त उद्विग्न है । 
कुछ दिन उनके पास रहूँगी, तो उन्हें शान्ति प्राप्त होगी ।' _ 
अन्तःपुर की स्त्रियों और दासियों को अपना परिचय देकर निषुणक 
तारादेवी के पोस लौट आया । उसे पास बिठाकर तारादेवी ते कहा-- 
'हाँ, अब बताओ, कल तुम क्या कह रहें थे ?' 
| 'ग्रबनराज मिनेन्द्र की शक्ति असीम हैं, राजमाता ! पुष्यमित्र उनके 
सम्मुख नहीं टिक सकेगा | यवन सेनाएँ पाटलिपुत्र पर अपना आधिपत्य 
स्थापित कर लेंगी । स्थविर मोग्गलान फिर वापस लौट आएँगे, श्रौर मगध 
का शासन फिर हमारे हाथों में आ जाएगा | 
'पर मगध पर तब यवनों का शासन हो जाएगा। क्या यह उचित ` 
'होगा ? Me 
धवन जित प्रदेशों को जीत लेते हैं, उनका शासन स्वय नहा करत । 
'यदि वहाँ का राजा उनका आधिपत्य स्वीकार कर ले, ज तो वे राज- 
ke पर उसी को आरूढ़ रहते देते हैं। कपिश-गन्धार में उन्होंने यही 
किया । यदि सम्राट बृहद्रथ ते भी यवतराज के आधिपत्य र को स्वीकृत 
कर लिया, तो पाटलिपुत्र के रार्जासहासत पर वही आसीन रहेंगे। अन्तर 

केवल यह आएगा कि वह पुष्यमित्र के चंगुल से मुक्त हो जाएँगे । पुष्यमित्र 
बड़ा ऋर है। यवन ही उसे नीचा दिखा सकते हैं, राजमाता !' 

'यवनों का आक्रमण कब तक होगा ?' 

“अभी इसमें समय लगेगा, राजमाता ! मिनेन्द्र तँयारी में लगे हैं। अन्य 
यवन राजाओं, क्षत्रपों और सेतापतियों को अपने साथ मिलाने का प्रयतन 
कर रहे हैं। पर इस बीच में हमें भी चुप नहीं बैठना चाहिए। हमें यह 
प्रयत्न करना चाहिए कि ज्योंही यवन सेनाएँ मध्यदेश में प्रविष्ट हों, सर्वत्र 
पुष्यमित्र के विरुद्ध विद्रोह हो जाए। इस सब तैयारी में समय तो लगेगा 

ही 

रे 'पर इस बीच में यदि पुष्यमित्र ने बृहद्रथ के विरुद्ध कोई पड्थन्त्र किया, 

तो क्या होगा ? मुझे अपने पुत्र की प्राणरक्षा की चिन्ता है, निपुणक ! ' 
हाँ, यह बात विचारणीय है। हमें ऐसा प्रयत्त करना चाहिए कि पुष्य- 

मित्र सम्राट्‌ का बाल भी बाँका न कर सके। अपने स्वार्थ की पूर्ति के लिए 

ह वह्‌ कुछ भी कर सकता है ।' 
ह “इसका कुछ उपाय करो, निपुणक ! मुझे केवल तुम्हारा ही भरोसा 
। 

निपुणक कुछ देर चुपचाप विचार करता रहा। फिर उसने चुटकी 
बजाकर कहा--ुष्यमित्र से सम्राट की रक्षा करनी ही होगी, राजमाता! 
मगध के सम्राट बृहद्रथ हैं, न कि पुष्यमित्र । सम्राट्‌ स्वामी हैं, और मन्त्री 
अमात्य, सेनापति--सब उके अनुचर हैं । स्वामी जिसे चाहे सेवा में रखें, 
जिसे चाहे सेवा से मुक्त कर दें। पुष्यमित्र एक सेनापति ही तो है। क्या 
सम्राट्‌ उसे पदच्युत नहीं कर सकते ? आप उन्हें समझाइए, राजमाता !' 

'वृहद्रथ अव युवा हो गया है। जब सन्तान बड़ी हो जाती है, तो माता- 
पिता के कथन का उसकी दृष्टि में कोई महत्त्व नहीं रहता । संसार का 
यही नियम है। मैं उसे समझाकर क्या करूंगी ! मेरी बात तो वह सुनेगा 
भी नहीं । इस आयु में तो युवक अपनी पत्नी की ही बात सुना करते हैँ।' 

'तो आप उनका विवाह क्यों नहीं कर देतीं, राजमाता ! जो कुमारी 
मगध की बनकर आएगी, पुष्यमित्र की प्रभूता को वह कदापि 
सहन नहीं करेगी । युवा पुरुष अपनी पत्नियों के दास होकर रहा करते हैं। 

सम्राट को पुष्यमित्र से विमुख करने का यही उपाय है, राजमाता !' 
बृहद्रथ के विवाह की चर्चा से तारादेवी का मन पुलकित हो गया। 
उसने पूछा -'कोई कुलीन कुमारी तुम्हारी इष्टि में है, निपुणक ? 
| “मद्रक जनपद का गणमुख्य सोमदेव बहुत सम्पन्न और प्रतापी | | 


अर 

उसकी पुत्री विदुला अत्यन्त रूपवती है। बुद्ध, धर्म और संघ में उसकी 

प्रगाढ़ श्रद्धा है। सम्राट्‌ के लिए वह सब प्रकार से उपयुक्त है, राजमाता ! 

विदुला यदि साम्राज्ञी बनकर पाटलिपुत्र आ गई, तो पुष्यमित्र को एक न 

चलते देगी । मोग्गलान इस विषय में सोमदेव से बात भी कर चुके हैं।' 
धर मद्रक में तो गण-शासन है, विदुला राजकुमारी तो नहीं है।' 

“मौर्या के अतिरिक्त अन्य कोई राजकुल अब भारत में रह ही कहाँ 
गया है, राजमाता ! मद्रक जनपद अत्यन्त विशाल और समृद्ध है। वहाँ का 
गणमुख्य किसी राजा से क्या कम है? गणमुख्यों की कन्याओं से विवाह 
मौर्य कुल की परम्परा के अनुकूल है, राजमाता ! परमप्रतापी राजा चनद्र- 
गुप्त मौर्य मोरिय गण की कुमारी के पुत्र थे, और प्रियदर्शी राजा अशोक ने 
एक श्रेष्ठी की कन्या से विवाह किया था। विदुला कुलीन है, रूपवती है, 
राजनीति में निपुण है और सद्धम में श्रद्धा रखती है।' 

“पर बृहद्रथ को इसके लिए सहमत किस प्रकार किया जाए ?' 

'्यह समस्या कठिन नहीं है, राजमाता ! मुझे केवल आपकी अनुमति 
चाहिए । मेरा सन्देश प्राप्त होते ही संघ-स्थविर मोग्गलान विदुला को 
पाटलिपुत्र भिजवाने की व्यवस्था कर देंगे। बिदुला को देखते ही सम्राट्‌ 
उस पर मुग्ध हो जाएंगे । वह मद्रक कुमारी है, राजमाता । कच्चे दूध का- 
सा रंग, काली घटा जैसी केशराणि, लता जैसी शरीर यष्टि और हँसती 
हुई आँखें । सम्राट्‌ को और क्या चाहिए ? विदुला जैसी रूपवती दिया 
लेकर ढूंढने से भी नहीं मिलेगी, राजमाता ! वह सच्चे अर्थो में सम्राट्‌ की 
सहधामिणी बनकर रहेगी । उसके रहते हुए पुष्यमित्रकी एक न चलेगी ।' 

“पर क्या विदुला मिरापद रूप से पाटलिपुत्र पहुंच सकेगी ?' 

'क्यों नहीं, राजमाता ! यह काम मुझ पर छोड़ दीजिए। मोग्गलान 
इसकी सब व्यवस्था कर चुके हैं। तीर्थ-यात्रियों की मण्डलियाँ मध्यदेश के 
मन्दिरों, चँत्यों और तीर्थस्थानों के दर्शन के लिए भारत के जनपदों से आती 
रहती हैं, विदुला भी तीर्थयात्रा के निमित्त ही इधर आएगी और काशी, 
प्रयाग होती हुई पार्टलिपुत्र पहुँच जाएंगी। आप इस विषय में निश्चिन्त 
रहें ।” 

'क्या विदुला को यह सब समझा दिया गया है ?' र्‌ र 

'हाँ, राजमाता ! स्थविर मोग्गलान अत्यन्त दुरदर्शी हैं। उन्हीं के 
आदेश से यह प्रस्ताव मैंने आपके सम्मुख प्रस्तुत किया है। 

“तो मुझे इस प्रस्ताव को स्वीकृत करने में क्या आपत्ति हो सकती हैँ !' . 

प्रणाम कर निपुणक ने राजमाता से विदा ली । जिस मागे से उसने 

राजप्रासाद में प्रवेश किया था, उसी से होकर वह बाहर निकल गया। 
इसके पश्चात्‌ किसी ने उस वृद्ध दासी को नहीं देखा । 


( ३६ ) 
महषि पतञ्जलि का पौरोहित्य | 


पुष्यमित्र मागध साम्राज्य के सेनानी-पद को सम्भाल चुके थे और 
वह शासनतन्त्र में शक्ति का सञ्चार करने में लगे थे । सम्राट्‌ बृहद्रथ ने | 
उन्हें अपना पथ-प्रदशँक स्वीकार कर लिया था। पुष्यमित्र अब कुछ 
निश्चिन्त होने लगे थे, कि एक दण्डधर ने आकर उन्हें प्रणाम किया। 
पूछने पर उसते कहा--'अन्तःपुर से एक दासी आई है और वह तुरन्त 
आपसे मिलना चाहती है ।' 

“मुझसे उसे क्या कार्य है?” 

“मैने पूछा था, सेनानी ! पर वह कहती है, कार्य अत्यन्त गोपनीय है, 
केवल सेनानी को ही बताया जा सकता है। मैंने उसे कहा--'सेनानी दास- 
दासियों से नहीं मिला करते। तुम्हें जो कुछ कहना हो, आन्तर्वशिक वीरवर्मा 
से कहो। पर वह आपसे ही भंट करते का आग्रह कर रही है, सेनानी ! ' 
| “अच्छा, उसे यहीं ले आओ।' 

i दासी ने दण्डवत्‌ होकर सेनानी को प्रणाम किया | हाथ जोड़कर उसने 

कहा--“रात एक वृद्धा दासी अन्तःपुर में आई थी । पूछने पर उसने बताया 
| र वह राजमाता के मातृकुल से आई है। पर आज उसका कहीं पता नहीं 
| 

'वह्‌ अन्तःपुर में प्रविष्ट केसे हुई?” 

“कहती थी, सेनानी की अनुमति से राजप्रासाद में प्रविष्ट हुई हैं | जब 
मैंने उन्हें अपना परिचय दिया, उन्होंने तुरन्त राजप्रासाद में प्रवेश की 
अनुमति प्रदान कर दी । अपना नाम गौतमी बताती थी! 

_. दासी की बात सुनकर पुष्यमित्र अन्यन्त गम्भीर हो गए । कुछ देर तक 
चिन्तामरन रहने के अनन्तर उन्होंने कहा--'आचार्य दण्डपाणि की तृशंस 
हृत्या के कारण मैं सर्वथा पंगु हो गया हूँ । मैं सेना का संगठन तो कर ` 
क है, रणक्षेत्र में शत्रु को नीचा भी दिखा सकता हूँ, पर स्थविरो के 
ऊुचक्रो का सामना कर सकता मेरी शक्ति में नहीं है। क्‍यों न महर्षि 
पतञ्जलि से मौर्य शासनतन्त्र का पौरोहित्य स्वीकार करने के लिए प्रार्थना 

की जाए? मर्हाष न केवल व्याकरण और शब्दानुशासन के प्रकाण्ड पण्डित 
| है, अपितु त्रयी, आन्वीक्षकी और दण्डनीति-तीनों विद्याओं में भी 
हं । मैं उनका शिष्य हूँ, मेरी प्रार्थना को वह अस्वीकार नहीं करेंगे। यदि 
| थारंगत वह पाटलिपुत्र आकर आचार्य दण्डपाणि का स्थान ग्रहण कर लें, तो 
बहुत उत्तम हो। अच्छा यह होगा कि-- है 

कुमार अग्तिमित्र को गोनर्द भेज दिया जाए। वह भी महष का 
शिष्य है । वसुमित्र भी इन दिनों गोनर्द आश्रम में है। अग्निमित्र को उसे 
देखे कई वर्ष हो चुके हैं। वह गोनद जाएगा, तो वसुमित्र से भी मिल लेगा।' 

पुष्यमित्र ने अग्निमित्र को बुलाकर कहा--'मैं तुम्हें एक आवश्यक 
कार्य से गोनर्द भेजना चाहता हूँ, वत्स ! ' 

'कहिए, मेरे लिए क्या आज्ञा है?' 

'महषि पतञ्जलि को पाटलिपुत्र आने के लिए प्रेरित करना है । तुम 
तुरन्त गोनर्द चले जाओ, और महष से बात करो । आर्यभूमि पर जो 
चोर संकट उपस्थित है उसकी चर्चा कर उन्हें मौर्थ शासनतन्त्र का पौरो- 
हित्य स्वीकार कर लेने के लिए प्रेरित करो । तुमने गोनर्द आश्रम में रहकर 
शिक्षा प्राप्त की है । पतञ्जलि तुम्हारे गुरु हैं । तुम पर उनका अगाध स्नेह 
है। तुम्हारी प्रार्थना को वह कभी नहीं टालेगे। 52 बा 

'वर यह कार्यं तो आप अधिक अच्छे ढंग से कर सकगे। मे आयु में 
बहुत छोटा हुँ। सम्भवतः, मेरी बात को वह्‌ अघिक महत्त्व न दे।' . 

'यह कार्यं इतना महत्त्वपूर्ण है कि मैं स्वयं इसके लिए गोनदे जाना 
चाहता था । पर मगध की दशा को तुम जानते ही हो। मिनेन्द्र मध्यदेश 
पर आक्रमण करने की तैयारी में व्यापृत है, और शाकल में एकत्र सहखरों 
स्थविर और भिक्षु मौय शासनतन्त्र के विरुद्ध षड्यन्त्र करने में लगे हैं। 
ऐसी स्थिति में मेरा पाटलिपुत्र छोड़ना समुचित नहीं होगा, वत्स !' लुम 
संकोच न करो, पतञ्जलि तुम्हें बहुत मानते हैं।' 

'आपकी आज्ञा शिरोधाये है, सेनानी ! ' 

'हाँ, एक बात और है। सीमात्तों की रक्षा के लिए ह विशेष रूप से 
सचेष्ट रहना है । मागध साम्राज्य का दक्षिण सीमान्त भी अब सुरक्षित 
| नहीं रहा है । उसकी रक्षा का भार भी तुम्हें सम्भालना हैं। 

“पर दक्षिण-चक्र के शासक तो इस समय माधवसेन हैं। वह विदर्भ के 
Oi के लिए नियुक्त हैं, और दक्षिणापथ की सेता भी उन्हीं के अधीन 


विदर्भं में माधवसेन की स्थिति अब सुरक्षित नहीं रह गई है, वत्स ! 

बुधगुप्त को तो तुम जानते ही हो, शतधनुष के समय में वह आत्तर्वशिक के 
पद पर नियुक्त था । अब वह बन्धनागार में है। रस्सी जल जाती है, पर | 
उसकी ऐंठन दूर नहीं होती। बन्धनागार में रहता हुआ भी वह पड्यन्त्रं | 
से बाज़ नहीं आ रहा है। उसका भागिनेय यज्ञसेन विदर्भ पहुँच गया है, 
और माधवसेन के विरुद्ध विद्रोह के लिए प्रयत्नशील है। दक्षिणापथ में 
बौद्ध धर्म का बहुत प्रचार है। यज्ञसेन विदभे के बौद्धों के साथ मिलकर 
विद्रोह की तैयारी में संलग्न हैँ। वह वहाँ अपना स्वतन्त्र शासन स्थापित 
करना चाहता है। बुधगुप्त और स्थविरों की यह योजना है कि जब मिनेन्द्र | 
की सेनाएँ मध्यदेश पर आक्रमण करें, तो यज्ञसेन दक्षिणापथ की सेना को 
साथ लेकर उनकी सहायता के लिए उत्तर की ओर प्रस्थान कर दे। हमें | 
इस संकट का निवारण करना है, वत्स ! ' 
“इसके लिए मुझे क्या करना होगा ? 
मैं तुम्हें विदिशा का शासक नियुक्‍त करता हूँ। गोनर्द आश्रम में 
महषि पतञ्जलि से मेरी प्रार्थना निबेदन कर तुम विदिशा चले जाना 
और वहाँ के दुर्ग को सम्भालकर नई सेना का संगठन करना । दक्षिणा- 
् पथ को सुरक्षा का भार अब तुम पर ही रहेगा, वत्स ! विदर्भ विदिशा 
से अधिक दूर नहीं है। विदिशा रहते हुए तुम यज्ञसेन की गतिविधि पर 
इष्टि रख सकोगे । आवश्यकता पड़ने पर तुम माधवसेन की सहायता 
करना और यज्ञसेन के षड्यन्त्र को सफल न होने देना ।' 
आपकी आज्ञा शिरोधार्य है, सेनानी ! ' 
हाँ, एक बात और सुन लो। अपनी माताजी को भी साथ ले जाओ। 
दिव्या को अपने पितृकुल गए बहुत दिन हो गए हैं । श्रोत्रिय इन्द्रदत्त भी 
उनसे मिलने के लिए बहुत उत्सुक हैं । अनेक बार मुझे लिख चुके हैं।' 
अग्निमित्र ने इसका कोई उत्तर नहीं दिया । वह चुपचाप खड़े रहे। 
उन्हें चुप देखकर पुष्यमित्र ने कहा-- 
'हाँ, धारिणी को भी साथ ले जाओ | अब तुम्हें विदिशा में ही रहता 
र । यहाँ बह किसके पास रहेगी । उसका तुम्हारे साथ रहना ही उचित 
होगा ` 
अग्निमित्र ते सिर झुका दिया । शीघ्र ही दिव्या और धारिणी के 
साथ उन्होंने दक्षिण-पश्चिम की ओर प्रस्थान कर दिया । एक | भी 
उनके साथ थी । काशी, काम्पिल्य और मथुरा होते हुए कुछ ही सप्ताहं 
में वे विदिशा पहुँच गए । कुछ दिन अपने मातामह के घर विश्राम कर 
वह गोनद आश्रम गए, और महषि पतञ्जलि की सेवा में उपस्थित हुए । 

। जरणछकर उन्होंने महषि को प्रणाम किया । चिरकाल के श्रनन्तर अपने 
मेधावी शिष्य को देखकर पतञ्जलि बहुत प्रसन्न हुए और आशीेचन 
कहकर उन्होंने प्रश्‍न किया--“कहो, वत्स ! कुशल से तो हो? तुम्हारा 
शरीर तो स्वस्थ है? तुम्हारा मन तो प्रसन्न है ? तुम्हें देखकर मुझे बहुत 
प्रसन्नता हुई है।' 

सब आपकी कृपा है, आचार्य ! ' 

“अब तो तुम बहुत बड़े हो गए हो, वत्स ! पहले मैं तुम्हें पहचान ही 
नहीं पाया । सुना है, दशार्ण देश के शासक नियुक्त होकर विदिशा आए 
हो?' 

'सेनानी की यही आज्ञा थी, आचार्य ! ' 

“अच्छा, पुष्यमित्र तो स्वस्थ हैं न ?' : 

“सेनानी ने आपके चरणों में प्रणाम निवेदन किया है, आचार्य ! ' 

'मेरा आशीर्वाद है, पुष्यमित्र द्वारा आर्यभूमि का हित सम्पादित हो।' 

“सेनानी का शरीर तो स्वस्थ है, आचार्य ! पर उनका मन प्रसन्त 
नहीं हैं, वह सदा उद्विग्न रहते हैं।' 

यह किसलिए, वत्स ?' 

“आचार्य दण्डपाणि की हत्या के पश्चात्‌ वह अपने को पंगु अनुभव 
करने लगे हैं, आचाये ! ' E 

“दण्डपाणि की नृशंस हत्या का समाचार मैं सुन चुका हूँ। उनकी 
हत्या कर कश्यप ने अच्छा नहीं किया । मैं कश्यप को भलीभाँति जानता. 
हूँ। वह मनीषी है, विद्वान्‌ है, और धर्मशास्त्रों में उसकी अगप्रतिहत गति 
है। मुझे उससे यह आशा नहीं थी। वह ऐसा घोर पाप कर सकता है, 
स्वप्त में भी मैं यह कल्पना नहीं कर सकता था । 

'कश्यप सत्य सनातन आर्येधमे का कट्टर शतु हैं, आचायँ ! बौद्ध धर्म 
के उत्कर्ष की धन में उसे उचित-अनुचित, कत्तंव्य-अकत्तब्य और पाप-पुण्य 
का ज़रा भी विवेक नहीं रह गया हैं। अब वह यवतों को भर्यभूमि पर 
आक्रमण करने के लिए प्रेरित करने में लगा हुआ हैँ। 

“मुझे यह भी ज्ञात है, वत्स ! ' - ४ 

'आरयभूमि पर इस समय घोर संकट उपस्थित ह म ! कब्यप, 
मज्फिम, मोग्गलान आदि सब स्थविर शाकल नगरी में एकत्र हैं, और मौर्ये 
शासनतन्त्र के बिरुद्ध षड्यन्त्र करने में तत्पर हैं। उनकी योजना हैं कि 
मिनेन्द्र के भारत पर आक्रमण करते ही मध्यदेश में स्त्र मौये सटू के 
विरुद्ध विद्रोह का झण्डा खड़ा कर दिया जाए । 

“मैं यह भी सुन चुका हूँ, वत्स ! ' f | 

'सेनानी इससे बहुत चिन्तित हैं, आचार्य ! वह चाहते हैं कि संकट के 
इस काल में आप पाटलिपुत्र आकर मौर्य शासनतन्त्र का पौरोहित्य स्वीकार । 
कर.लें। आर्यभूमि को इस समय आपके नेतृत्व की आवश्यकता है ।' | 

'मैं अब वृद्ध हो चला हूँ, वत्स ! फिर दण्डनीति का मुझे विशेष ज्ञान 
भी तो नहीं है। सारा जीवन व्याकरण की गुत्थियों को सुलझाने में व्यतीत 
किया है। मेरा विषय शब्दानुशासन है, वत्स ! ' 

'मुझे स्मरण है, आचार्य ! कौटलीय अर्थशास्त्र पर प्रवचन करते हुए 
एक दित आपने कहा था, कि ऐसे दिन भी भा जाते हैं, जब श्रोत्रियों और | 
परिब्राजकों को भी रणक्षेत्र में उतर पड़ने की आवश्यकता हो जाती है। 
आज ऐसा ही अवसर उपस्थित है, आचार्यं ! यवनराज मिनेन्द्र भारत को 
आक्रान्त करने के लिए सेना के संगठन में तत्पर है। वौद्ध स्थविर और | 
भिक्षु देश में विद्रोह की अग्नि प्रज्वलित करने के लिए प्रयत्नशील हैं। 
आयभूमि संकट में है। ऐसे ही एक अवसर पर आचार्य दण्डपाणि ने वटुकों 

न्यू को दण्डतीति की शिक्षा देते रहने के स्थान पर सेनानी को मार्ग प्रदर्शित 
हि ५ करने का कार्य स्वीकार किया था । वह आज हमारे बीच में नहीं हैं । उनका 
- स्थान आपके अतिरिक्त और कौन ग्रहण कर सकता है ?' 

“वासुदेव को तुम भलीभाँति जानते हो, वत्स ! वह तुम्हारे गुरु हैं। 
दण्डनीति के वह प्रकाण्ड पण्डित हैं। दण्डपाणि के स्थान पर उन्हें ही मैंने 
अपने आश्रम में दण्डनीति के अध्यापन के लिए नियुक्त किया था । मैं उनसे 
कह्‌ दगा, वह कुछ समय के लिए पाटलिपुत्र चले जाएँगे ।' 

'पर सेनानी इस समय श्रत्यन्त उद्विग्न हैं, आचार्य ! उनका अनुरोध है 
कि आप स्वयं पाटलिपुत्र आकर मौर्य शासनतन्त्र का पौरोहित्य स्वीकार 
कर। आचार्य वासुदेव मेरे गुर हैं। मैं उनका आदर करता हूँ । यदि वह भी 
पाटलिपुत्र जा सकें, तो बहुत उत्तम होगा। पर अकेले उनसे काम नहीं 
चलेगा।' 

'पर मेरे चले जाने पर इस आश्रम का क्या होगा, वत्स ! पाणिनि 
मुनि की अष्टाध्यायी पर जो महाभाष्य मैं लिख रहा हूँ, वह भी अभी पूर्ण 
नहीं हुआ है। मैं उसे शीघ्र पुरा कर लेना चाहता हूँ।' र | 


& ५3) 
| 'महाभाष्य को पूर्ण करने की अपेक्षा आर्यभूमि की रक्षा का कार्य | 


< 


अधिक महत्त्वपूर्ण है, आचार्यं ! आपकी अनुपस्थिति में आश्रम का कार्यं | 
श्राचाय वासुदेव सम्भाल सकते हैं।' 


पतञ्जलि कुछ देर तक आँखें बन्द कर अग्निमित्र की बात पर "4 

करते रहे। फिर उन्होंने धीरे-धीरे कहा-- 

“तुम्हारा कथन सही है, वत्स ! आर्यभूमि पर जो संकट उपस्थित 
है उसे दृष्टि में रखते हुए मुझे शब्दानुशासन पर विचार-विमश के कार्ये 
Bi कर ही देना चाहिए । पुष्यमित्र का अनुरोध मुझे स्वीकार है, 

त्स: 

'सेनानी की प्रार्थना हैं कि आप शीघ्र-से-शीघ्र पाटलिपुत्र पहुँचने की 
कृपा करे ।' 

"हाँ, यही उचित है। मैं शीघ्र पाटलिपुत्र के लिए प्रस्थान कर दूंगा ।” 

पतञ्जलि ने वासुदेव को आश्रम का सव कार्य समभा दिया, श्र वह 
मगध की यात्रा के लिए उद्यत हो गए। उन्हें अकेले यात्रा के लिए तैयार 
देखकर अग्निमित्र ने कहा-- 

“आप अकेले नहीं जाने पाएंगे, आचाये ! सैनिकों का एक गुल्म आपके 
साथ रहेगा । सेनानी का यही आदेश है। पाटलिपुत्र की यात्रा निरापद नहीं 
है। मध्यदेश में सवत्र मोग्गलान के गूढपुरुष विद्यमान हैँ । आपकी यात्रा 
उनसे छिपी नहीं रह सकेगी, आचार्य ! ' 

“तुम मेरी चिन्ता न करो, वत्स ! आर्यभूमि में कौन है जो मेरे ऊपर 
शस्त्र चलाने का साहस कर सके। मुझे सैनिकों की कोई आवश्यकता 
नहीं है।' 

“र यदि मार्ग में आपको किसी संकट का सामना करना पड़ा, तो 
सेनानी मुझे कभी क्षमा नहीं करेंगे, आचार्य !' 

“अच्छा, पाँच छात्रों को मैं अपने साथ ले जाऊंगा । मेरे ये शिष्य केवल 
बटुक ही नहीं हैं, अपितु युद्धविद्या में भी पारंगत हैं। गोतदं आश्रम के 
छात्रों की वीरता और साहस को तो तुम जानते ही हो ।' 

“आपके सम्मुख मैं क्या कह सकता हूँ, आचार्य ! ' 

महा पेतञ्जलि ने अपने पाँच शिष्यों के साथ गोनदे आश्रम से 
प्रस्थान कर दिया । शीघ्र ही वह पाटलिपुत्र पहुँच गए । पुष्यमित्रको उचकी 
यात्रा का समाचार प्राप्त हो चुका था। पाटलिपुत्र से चार योजन बाहूर 
जाकर उन्होंने महष का स्वागत किया । मगध के सब मन्त्री और पाटलिपुत्र 
के सब पौर उनके साथ थे। सवने चरण छूकर महषि को प्रणाम 
किया। 

मर्हाष पतञ्जलि ते मौर्य शांसनतस्त्र का पौरोहित्य स्वीकार कर 
लिया था। 


एक दिन उन्होंने पुष्यमित्र से कहा-- 

“सम्राट्‌ बृहद्रथ से अब तक मेरी भेंट नहीं हुई, वत्स ! ' \ 

“शासने में उन्हें कोई रुचि नहीं है, आचार्य ! ' 

“पर यह तो उचित नहीं है, वत्स ! चाणक्य के इस कथन को कभी न 
भूलो कि यदि राजा उत्थानशील हो, तो मन्त्री, सचिव और अमात्य भी 
उत्थानशील रहते हैं। यदि राजा शासन कार्य से विमुख हो प्रमाद करने 
लगे, तो राज्य के कर्मचारी भी प्रमादी हो जाते हैं ।' 

“मैंने बहुत यत्न किया कि बृहद्रथ शासन कार्य में रुचि लेने लगें, पर 
मुझे सफलता नहीं हुई ।' 

“इसका क्या कारण है, वत्स ? कया वह सुरा-सुन्दरी के जाल में 
फंसकर भोग-विलास में अपना समय व्यतीत किया करते हैं ? ' 

“नहीं आचार्य ! बृहद्रथ युवा अवश्य हैं, पर इर्ट्रियाँ उनके वश में हैं।' 

'तो क्या धर्मरूपी मदिरा ने उन्हें कत्तंव््रपालन से विमुख किया 
हुआ है ? 

'यह बात भी नहीं है, आचार्य ! बृहद्रथ बौद्ध धर्म के अनुयायी हैं। 
धर्म-कर्म में वह कुछ समय अवश्य लगाते हैं, पर धर्भरूपी मदिरा का वह 
इतना अधिक सेवन नहीं करते कि उन्हें अपने कत्तंव्यों का ध्यान ही 
ना रहे ।' 

'कहीं वह किसी तन्त्र-मन्त्र के फेर में तो नहीं हैं ? ' 

“राजमाता तारा देवी को तन्त्र-मन्त्र में अगाध विश्वास है। सम्राट्‌ 
देववर्मा की हत्या के लिए उन्होंने अभिचार-क्रियाओं का भी अनुष्ठान 
किया था । पर किसी योगमायासिद्ध को सम्राट के पास जाता हुआ नहीं 
देखा गया ।' . 

क्या उन्हें कोई व्यसन है ? मृगया का या द्यत का ?' 

नहीं, आचार्य ! उन्हें कोई ऐसा व्यसन नहीं है । पर उन्हें किसी भी 
बात में रुचि नहीं है। वह सदा गुम-सुम-से रहते हैं।' 

यह तो उचित नहीं है, वत्स ! सम्राट को तो उत्थानशील होता 
चाहिए । अच्छा, मैं बृहद्रथ से मिलना चाहुँगा । कया इसकी व्यवस्था की 
जा सकेगी ?' 

क्यों नहीं, आचार्यं ! ” 

_ पुष्यमित्र ने आत्तर्वशिक वीरवर्मा को बुलाकर कहा---आचार्य =| 

से मिलना चाहते हैं। सम्राट्‌ से पूछकर समय निश्चित कर दो ।' 
वीरवर्मा ने सञ्जाटू से मिलकर दिन और समय का निर्धारण कर 

दिया । निश्चित दिन प्रातः वह स्वयं आकर मह॒षि को अपने साथ राज 

ज्रासाद में ले गया । पर अभी बृहद्रथ अपने शयनकक्ष में ही थे । वीरवर्मा 
ने एक दास द्वारा उन्हें महषि के पधारने की सूचना भेज दी । दास ने हाथ 
जोड़कर बृहद्रथ से कहा--'कोई वृद्ध द्वार पर खड़े हं, सम्राट्‌ ! आन्त- 
वँडिक उनके साथ हैं।' 

“कौन है, जो इस समय मुझसे मिलने के लिए आया है 

'नाम मुझे बताया तो था, सम्राट्‌ ! पर स्मरण नहीं रहा । केशश्मश्रु 
सब पके हुए हैं । तन पर केवल एक अधोवस्त्र और एक उत्तरीय है। 

“जाकर पूछो, वह कौन है और मुझसे उसे क्या कार्य है? 

“उनसे प्रन करने का मुझे साहस नहीं होता, सम्राट्‌ ! उनके मुख- 


मण्डल पर एक अद्भुत प्रकार का तेज है। उनके सम्मुख आँखें तो ऊपर 


उठती ही नहीं, मैं उनसे प्रश्‍्त कसे करूँगा, सम्राट्‌ ! ' द 

"हाँ, याद आया । कहीं यह पतञ्जनि तो नहीं हैं ? सुना हैं किसी 
आश्रम का आचार्य है। यदि कुछ दान-दक्षिणा चाहता हो, तो देकर टाल 
दो \ ~ DS ० || | 

“पर वह तो आपसे भेंट करना .चाहते हं, सम्राट : 

“ठीक है, याद श्रा गया । वीरवर्मा कह गया था कि पतञ्जलि मुझसे 
'कुछ बातचीत करना चाहता है। उससे कह दो, कुछ समय प्रतीक्षा करे । हे 

दो घड़ी पश्चात्‌ जब वृहुद्रथ अपने शयनकक्ष से बाहर आए, वी, 


'पतञ्जलि और वीरवर्मा उनके द्वार के समीप ही खड़े थे । बृहद्रथ को देखकर 


पतञ्जलि ने कहा--'सम्राद्‌ की जय हो। गोनद आश्रम का निवासी 


'पतऊजलि सम्राट्‌ क्री सेवा में प्रणाम निवेदन करता है ।' 


श महि के प्रणाम के प्रत्युत्तर में बृहद्रथ ने अपना सिर हिला दिया । 


“फिर उसने कहा--'कहिए, आपको मुझसे क्या कार्य है? अच्छा, चलिए, 


सभा-भवन में बैठकर बातचीत करें।' है 
महष का संकेत पाकर वीरवर्मा सभाभवन से चले गए । एकान्त पाकर 
'पृतञ्जलि ने बृहद्रथ से कहा--- रे न 
“मागध साम्राज्य पर जो घोर संकट उपस्थित है, मैं उसके सम्बन्ध में 
£५ 5) 
आपसे बातचीत करने के लिए आया हूँ । 
'सुंकट ! कैसा संकट ! मगघ में सर्वत्र शान्ति है। मुझे तो कोई संकट 


"दिखाई नहीं पड़ता ।' 


'यवनराज मिनेन्द्र आर्यभूमि पर आक्रमण के लिए तैयारी में व्यग्र है, 
“सम्राट्‌ ! क्या आप वह दिन भूल गए जब मध्यदंश को आक्रान्त करता 
'दिमित्र साकेत तक पहुँच गया था ? मिनेन्द्र का आक्रमण उससे भी अधिक 

भयंकर होगा । मिनेन्द्र की शक्ति बहुत अधिक है, सम्राट ! ' 
तो पुष्यमित्र किसलिए है ? आप उससे जाकर क्यों नहीं मिलते ? 


सेनानी मैं हूँ या पुष्यमित्र है ? उससे कहिए, मिनेन्द्र का सामना करने के 


लिए सेना को साथ लेकर वह पश्चिमी सीमान्त पर चला जाए |! 
“पुष्यमित्र को अपने कर्ततव्प्र का पूरा-पूरा ध्यान है, सम्राट्‌ ! 
तो फिर आप मुझे कष्ट देने के लिए क्यों ग्राए हैं? आप तो कोई 


श्रोत्रिय प्रतीत होते हैँ। सेना और युद्ध से आपका क्या प्रयोजन है? पुष्य-. 


मित्र अपने कार्य में जागरूक है ही। फिर आपको किस वात की चिन्ता है?’ 
“राज्य में राजा की स्थिति कूट-स्थानीय होती है, सम्राट ! यदि राजा 

उत्थानशील हो, तो मन्त्री और सचिव भी उत्थानशील होते हैं। अन्यथा, 

वे प्रमादी हो जाते हूँ। इस संकट के समय आपका भी कुछ कर्त्तव्य है।' 
'मेरा क्या कत्तव्य है? सब मन्त्रियों, सेनापतियों और अमात्यों को 


ठीक समय पर वेतन प्रदान कर दिया जाता है। उन्हें ग्रौर क्या चाहिए ? वे: 


वेतन किसलिए पाते हैं ? पुष्प्रमित्र को वेतत किसलिए दिया जाता है? यदि 
वह कत्त॑व्यप।लन में शिथिलता करेगा,-तो उसे पदच्युत कर दिया जाएगा ।' 
_ में आपको उस प्रतिज्ञा का स्मरण कराने के लिए आया हूँ, जो राज्या- 
भिषेक के अवसर पर आपने पौर-जानपदों के सम्मुख अर्ति, जल और पृथ्वी 
को साक्षी करके ग्रहण की थी। क्या आपको उस प्रतिज्ञा का स्मरण है?' 
“राज्याभिषेक के समय न जाने कौन-कौन-सी विधियाँ सम्पन्न की 


गई थीं। उन्हें कौन स्मरण रख सकता है ? मुभे तो कुछ भी याद नहीं हैँ।' 


SI के समय की गई प्रतिज्ञा विस्मरण के लिए नहीं होती, 
सश्राद्‌ ' यदिआप उसे भूल गए हैं, तो ग्राज पुनः स्मरण कर लीजिए । 
Er i और जननेताओं को साक्षी मानकर आपने यह प्रतिज्ञा की 

“जिस रात्रि में मेरा जन्म हुआ और जिस रात्रि मेरी मृत्यु होगी, 


उनके मध्य में (अपने सम्पूर्ण जीवन-काल में) जो भी सुक्त मैंने किए हों वे 


न नष्ट हो जाएँ और मैं शुभ कमों से वञ्चित हो जाऊ, यदि मैं किसी भी 
A प्रजाजन के प्रति विद्रोह करूँ, किसी भी प्रकार उसका अपकार 
'पर मैंने प्रजाजन के विरुद्ध कोई दि हीं 
गई हु विद्रोह नहीं किया और न उनका 
कोई अपकार ही किया है ।' a 
'्रजा का पालन आपका प्रमुख कर्तव्य है | लत 
व्य हैं, सम्राट्‌ ! और प्रजापा 
र ही है जबकि जनता को बाह्य और आभ्यन्तर शत्रुओं का कोई भी 
भय न ही । यदि आप इन दोनों प्रकार के भयों से प्रजा की रक्षा नहीं | 

तो उसका अपकार ही तो करते हैं । 

“यदि मैं कर्त्तव्य-पालन में शिथिलता करता हूँ, तो उससे मेरे ही तो 
सुकृत नष्ट होते हैं । किसी अन्य का इससे क्या बिगड़ता है ?' 

“रह आपकी भूल है, सम्राट ! आपको स्मरण होगा कि प्रतिज्ञा कर 
चुकने पर ग्रापकी पीठ पर दण्ड द्वारा धीरे-धीरे आघात भी किए गए थे। 
किसलिए ? आपको यह्‌ स्मरण कराने के लिए कि राजा भी दण्ड से ऊपर 


. नहीं होता। कर्तेव्य-पालन न करने पर आपको दण्ड भी दिया जा सकता है।' 


“मुझे दण्ड देते की साम्ये किसमें है ? ' 

“जन्होंते आपको सम्राट्‌-पद पर अभिषिक्त किया, वही आपको दण्ड 
भी दे सकते हैं, सम्राट्‌ ! आयें राजाओं की प्राचीन परम्परा के अनुसार 
प्रजा राजा का वरण करती है । राज्याभिषेक के समय राज्य के सब मन्त्री, 
अमात्य, पौरं, जानपद, ग्रामणी आदि सभा-मण्डप में एकत्र होते हैं, और 
राजा का वरण करते हैं। उनकी अनुमति से ही कोई व्यक्ति राजा का पद 
प्राप्त करता है। कितने ही राजा इस कारण राजपद से च्युत कर दिए गए, 
क्योंकि काम, क्रोध, लोभ, मोह्‌, मद आदि शत्रुओं के वशीभूत होकर वे 
कर्त्तव्य-पालन से विमुख हो गए थे।' 

'पर मैं तो इनके वशीभूत नहीं हूँ ।' 

ध्यह सही है। इन्द्रियों पर आपका वश है। पर यही तो पर्याप्त नहीं 
है। आर्यभूमि पर जो घोर संकट इस समय उपस्थित है, उसका सामना 
करने के लिए आपको सक्रिय रूप से प्रयत्त करना चाहिए । राज्य में राजा 
की स्थिति बहत महत्त्वपूर्ण होती है। जैसे चन्द्र, नक्षत्र और ग्रह सूर्य से 
प्रकाद प्राप्त कर प्रकाशित होते हैं, बैसे ही मन्त्री, अमात्य आदि राजा से 
प्रेरणा और शक्ति प्राप्त कर अपने-अपने कर्तव्य के पालन में तत्पर हीते 
है गे 

'पर आप किस स्थिति में मुझसे ये सब बातें कर रहे हैं ? आपन मन्त्री 
हैं, और न अमात्य ।' ज 

“यह ठीक है | मैं राजकीय सेवा में नहीं हूँ। पर इस आर्यश्रूमि में 
आचार्या और श्रोत्रियों का स्थान मन्त्रियों और ग्रमात्यों से भी उपर होता 
है। आर्यो की यही परम्परा है | जब राजा या राजपुरुष कत्तव्य-विमुख 
होने लगें, तो ग्राचार्य, परिव्राजक व स्यविर उन्हें उनके कत्तैव्यों का बोध 
कराते हैं । अपने आश्रम को छोड़कर क्रिसी स्वार्थं के साधत के लिए सैं 
पाटलिपुत्र नहीं आया हूँ । यवनों के सम्भावित आक्रमण के कारण जो 
संकट मगध पर उपस्थित हो रहा है, उसके निवारण के लिए. ही मैं यहाँ 

आया हूँ ।' 

'आप मुझसे चाहते क्या हैं ?' 

“आपके मन्त्री और अमात्य सब योग्य और कार्यकुशल हैं । ग्रापकी 
सेना के सेनानी युद्ध नीति में निष्णात हैं । आपको उन्हें सक्रिय रूप से 
सहयोग प्रदान करना चाहिए ।' 

“आपसे मुझे कुछ और कहना है?' 

'हाँ, एक बात और कहना चाहता हूँ। भारत में अनेक धर्मो, सम्प्रदायो 
और पाषण्डों की सत्ता है। यहाँ की जनता सवके प्रति आदर का भाव 
रखती है। राजाओं की भी यही परम्परा रही है। आपको भी किसी एक 
धर्म के प्रति पक्षपात नहीं करना चाहिए । बौद्ध धर्म के उत्कर्ष के लिए 
स्थविर और भिक्षु जिस ढंग से षड्यन्त्र करते रहे हैं, आप उन्हें जानते ही 
हैं। अब भी इन षड्यन्त्रों का अन्त नहीं हुआ है। मेरी इच्छा है, कि आप 
इनसे पृथक्‌ रहते हुए अपनी सम्पूर्ण प्रजा का पालन करने में तत्पर रहें, 
किसी के प्रति पक्षपात न करें और सबको समान दृष्टि से देखें ।' 

“में आपकी बात पर विचार करूंगा । अब आप जाइए ।' 

'मेरी बात पर आप विचार करेगे, यह सुनकर मैं कृतकृत्य हो गया । 
मागध सञ्राट्‌ से मुझे यही आशा थी।' महषि पतञ्जलि यह कहकर सभा- 
भवन से अपने निवास-स्थान पर लौट आए। पुष्यमित्र वहाँ उनकी प्रतीक्षा 
कर रहे थे। उनके प्रश्‍न करने पर पतञ्जलि ने कहा--'मैं बृहद्रथ से सर्वथा 
निराश नहीं हूँ, वत्स ! वह अभी किशोरवय युवक है। उसे सन्मार्गं पर 

लाया जा सकता है। सम्भवतः, वह हमारे कारय में सहायक तो नहीं हो 
सकेगा, ह वह्‌ स्थविरों के कुचक्र से वचा रहे, तब भी सन्तोष की 
बात है। हमें इसी के लिए प्रयत्न करना चाहिए | उससे मिलकर मैंने यह 
भलीभांति समझ लिया है कि न वह्‌ कर्मठ है और न प्रतिभा-सम्पन्त । 

उससे यह राशा तो की ही नहीं जा सकती कि वह चन्द्रगुप्त और बिन्दुसार 
के समान प्रतापी तथा उत्थानशील होगा । मुझे भय है कि कहीं वह शालि- 
शुक और शतधनुष के पदचिक्नों पर चलकर 'धर्मवादी' और 'अधामिक' त 
हो जाए। निर्बल व्यवित प्रायः धर्म की आड़ में अपनी अशक्तता को छिपाने 
का भ्रयत्न किया करते हैं। हमें बृहद्रथ को स्थविरों के प्रभाव से बचाने का 
प्रयत्न करना चाहिए। क्यों, वत्स ! तुम्हारे सत्री और गूढ्पुरुष तो राज- 
प्रासाद और अन्तःपुर में सर्वत्र नियुक्त हैँ न?” 

“हा, आचाय ! › 

क्या स्थविर और भिक्षु बृहद्रथ के पास आते-जाते हैं ?” 

'सम्राट बौद्ध धर्म के अनुयायी हैं। उनकी माता तारामती भी बौद्ध 
हैं। इस दशा में राजप्रासाद और अन्तःपुर में स्थविरों के प्रवेश को सवथा 
रोक सकना असम्भव है। पर जो भी स्थविर, श्रमण और भिक्षु मोग्गलान 
के सहयोगी थे, वे सब अव शाकल चले गए हैं। सब स्थविर देशद्रोही भी 
नहीं हैं।' ˆ 

“यह मैं स्वीकार करता हूँ। पर घामिक उन्माद के वशीभूत होकर 
मनुष्यों की मनोवृत्ति अत्यन्त संकीर्ण हो जाती है । धमं के आवेशं मे वे अपने 
साम्प्रदाथिक हितों को देश और राष्ट्र की तुलना में अधिक महत्त्व देने लगते 
हैं। आर्यभूमि पर जो संकट इस समय उपस्थित हैं, उसे इष्टि में रखते हुए 
किसी भी स्थबिर और भिक्षु पर विश्‍वास करना उचित नहीं है। इस समय 
हमें गत्यधिक सतर्कता की आवश्यकता है। जो कोई भी राजप्रासाद में 
आएँ-जाएँ, बृहद्रथ और तारामती से मिले-जुलें, चाहे वे श्रोत्रिय हों या 
स्थविर, भिक्षु हों या परिव्राजक, दास हों या सेवक--सब पर इष्टि रखो। 

'मैं इसकी समुचित व्यवस्था कर दूंगा, आचार्ये ! 


| ( ४० ) 
विदुला का बलिदान 


` चन्द्रभागा नदी के तट पर आज बड़ी भीड़ थी। वैशाखी का पर्वं था। 

सहस्नों नर-नारी स्नान के लिए वहाँ एकत्र थे। कुछ युवतियाँ एक मण्डली 
बनाकर बातचीत में मग्न थीं। वे बारबार पूर्वं दिशा की ओर देखने 
लगती । जब बहुत देर हो गई, तो एक युवती ने कहा--'विढुला अब तक 
नहीं आई, क्या बात है ?' a 

“ब वह क्यों आने लगी ! ' एक अन्य युवती ने हँसते हुए कहा। 

'क्यों क्या बात है ?” वह तो कहती थी, सूर्योदय से पूवं ही चन्द्रभागा 
के इस घाट पर आ जाएगी ।' र 

“अरे, तुम्हें यह भी नहीं पता ! जानती नहीं, उसका विवाह होने वाला 
। है। सम्भव है, उसके मंगेतर शाकल पधार गए हों श्रौर वह उनके साथ 
प्रेमालाप में मग्त हो ।' ह हर 

हाँ, यही बात है। वैशाखी के पर्व पर दूर-ह२ के जतपदों से लोग 
चन्द्रभागा में स्तात के लिए आया करते हैं। भवदेव को तो बहाना चाहिए। 
वह आज रात्रि को ही शाकल पहुँच गया होगा। एक युवती ने कहा । 

“यह भवदेव कौन है?” र्‌ 

“अरे, तुम भवदेव को नहीं जानतीं ? पुष्कलावती के एक श्रेष्ठी का 
सुपुत्र है। सौन्दर्य में कामदेव को मात करता है, और धन में कुवेर को। 
शाकल में भी तो उसकी पण्यशाला है।' 

“चुप रहो, देखो, विदुला चली आ रही है। कैसी मस्ती है उसकी चाल 
में ! पृथ्वी पर पैर तो पड़ते ही नहीं। आकाश में उड़ी जा रही है।' 

“आइए, श्रीमती भवदेव जी, पधारिए। इतनी देर क्यों कर दी ? कहीं 
पुष्कलावती से कोई सार्थ तो नहीं आ गया ? साथ में श्रीभान्‌ भवदेत्र जी 
-तो होगे ही । उनके अतिथि सत्कार में देर हो गई होगी ।' 

'क्या बकती हो ? कौन है यह भवदेव ? मैं किसी भवदेव को नहीं 
-जानती।' विदुला ने मन्दस्मित से कहा । 

'दाई से क्यों पेट छिपाती हो, देवी जी ? मैं सब कुछ सुन चुकी हूँ। 
वही भवदेव जिसका नाम सुनते ही तुम्हारा मुखमण्डल आरक्त हो जाता है। 
बया मैं जानती नहीं, अभी दो मास ही तो हुए हैं, जब श्रीमान्‌ भवदेव जी 
शाकल पधारे थे। चैत्य की वाटिका में खड़ी होकर तुम किससे वाते किया 
करती थीं ! एक दिन उसके साथ तुम चन्द्रभागा के िनारे-किनारे न जाते 
कितनी दूर चली गई थीं । जब श्रंधेरा हो गया और तुम घर वापस नहीं 
लौटीं, तो गणमुख्य कितने चिन्तित हो गए थे। तुम्हें ढूँढने के लिए उन्होंने 
चारों दिशाओं में अपने अनुचर भेज दिए थे। बेचारे सोमदेव तुम्हारी चिन्ता 
में मरे जा रहे थे और तुम वटवृक्ष के नीचे बैठी हुई भवदेव के साय प्रेमा- 
लाप में मग्न थीं । अनुचर को अपनी ओर आते हुए देखा, तो सिर भुक्राकर 

खड़ी हो गई । बोल, मैं सच कह रही हूँ या झूठ ? ' 

सब झूठ हैँ।' विदुला ने हँसते हुए कहा। 

क्या यह भी झूठ है कि एक दिन तुम और भवदेव दोनों भगवान्‌ 
'तथागत की भूति के सम्मुख हाथ जोड़कर बैठे हुए थे ? तुम क्या प्रार्थना 
कर रही थीं, यह भी मुझ ज्ञात है।' 

'सब झूठ हैं।' विदुला ने आँचल से मुंह छिपाकर कहा । 

'ग्ररी, छिपाती क्यों है ? अभी सब सामने आ जाएगा। दो-तीन सप्ताह 
'की ही तो बात हैँ। गणमुख्य तो तेरे विवाह की तैयारी भी प्रारम्भ कर 
'चुके हैं। आभूषण बन रहे हैं, वस्त्र सिलाए जा रहे हैं। बस, शुभ मुहूतं की 
देर है। अच्छा बता, मिठाई कब खिलाएगी ?' 

"जब तुझ इतनी बातें ज्ञात हैं, तो मुझसे क्या पूछती है ? 

देर तक सखियाँ विदुला से इसी प्रकार की बातें करती रहीं । "हे 

के अनन्तर जब वह घर वापस आई, तो उसने देखा कि श्रेष्ठी सोमदेव 
उत्सुकतापूर्वक उसकी प्रतीक्षा कर रहे हैं। विदुला को देखकर उन्होंने कहा-- 

(तुमने बहुत देर कर दी, बेटी ! ' 

'सखियाँ मुझे छोड़ती ही नहीं थीं, पिताजी ! कहिए, क्या कोई काम 

? ! 

'हाँ, बेटी ! स्थविर कश्यप बहुत देर से तुम्हारी प्रतीक्षा कर रहे हैं। 
किसी आवश्यक कार्य से तुमसे मिलना चाहते हैं ।' 

“मुझसे स्थविर को क्या काम है, पिताजी ?' 

“मैने उनसे पूछा था पर वह कहने लगे, विदुला को ही बताएंगे ।' 

स्थविर कदयप श्रेष्ठी सोमदेव के प्रासाद में एक उच्च आसन पर 
“विराजमान थे । परिचारक उनकी सेवा-सुश्रूषा में व्यस्त थे | विदुला ने 
दण्डवत्‌ होकर कश्यप को प्रणाम किया । 

बुद्ध, धर्म और संघ में तुम्हारी श्रद्धा सदा बनी रहे। तुम्हारे द्वारा 
सद्धर्म का उत्कं हो।' यह कहकर कश्यप ने विदुला को आशीर्वाद दिया । 

'कहिए, स्थविर ! मेरे लिए कया आज्ञा है ?' 

सोमदेव भी विदुला के साथ थे। कद्यप ने उन्हें कहा--'मैं विदुला से 
एकान्त में कुछ बातें करना चाहता हूँ। स्थविर का संकेत पाकर सोमदेव 
वहाँ से चले गए । विदुला को अकेला पाकर कश्यप ने कहा--'सद्धमे पर 
जो घोर संकट उपस्थित है, उसे तुम जानती ही हो। मगध का शासन आज 
ऐसे लोगों के हाथ में है जो बुद्ध, धमं और संघ के घोर शत्र, हैं। पुष्यमित्र 
ने स्थविरों ग्रौर भिक्षुओं के स्ंसंहार का आदेश दिया हुआ है । शाकल में 
जो सह्नों स्थविर और भिक्षु निवास करते हैं उनका जीबन आज सुरक्षित 
नहीं है। मैं तुम्हारा गुरु हूँ, पर मेरा जीवन भी संकट में हैं। कोई भी 
“व्यक्ति मुझे मारकर एक सौ सुवर्ण निष्क प्राप्त कर सकता हैँ।' 

“मुझे यह सब ज्ञात है, स्थविर ! ' 

'हमें इस संकट का निवारण करना ही होगा। बृहेद्रथ बौद्ध धर्म का 
'अनुयायी है, उसकी माता तारा देवी भी बोद्ध है। पर पाटलिपुत्र के बौद्ध 
भाज इतने निर्वीर्य हो गए हैं कि पुष्यमित्र के सम्मुख वे उंगली तक नहीं उठा 
'सकते। बृहद्रथ नाम को तो सञ्राट्‌ है, पर वस्तुतः पुष्यमित्र के हाथों में 
'कठपुतली के समान है । कितने खेद की बात है कि सम्राट्‌ तो सद्धम में 
आस्था रखता हो और उसका एक सेवक सद्धमं के अनुयायियों के संहार में 
तत्पर हो; और यह संहार भी उसे सम्राट के नाम पर प्रचारित किए गए 
राजशासन द्वारा किया जाए जो स्वयं बौद्ध है।' 

'यह स्थिति अत्यन्त शोचतीय हैं, स्थविर ! ' 

“हमे पुष्यमित्र को नीचा दिखाना है, जब तक बृहद्रथ को पुष्यमित्र के 
चंगुल से मुक्त नहीं किया जाएगा, सद्धर्म की रक्षा असम्भव है।' 

“सुना है, यवनराज मिनेन्द्र शीघ्र ही मध्यदेश पर आक्रमण करने वाले 
हैं। यवन सेना के सम्मुख पुष्यमित्र कभी नहीं टिक सकेगा रे न हि 

“तुम पुष्यमित्र की शक्ति को नहीं जानतीं । युद्ध-नीति में वह पारंगत 
है। अनेक बार वह यवनों को युद्ध में परास्त कर चुका है ।' | 

“मुझे ज्ञात हैं, स्थविर ! पर अब पुष्यमित्र को केवल यवनों का ही 
सामना नहीं करना होगा । मद्रक जनपद की सेना भी यव॒नों के साथ रहेगी। 

मद्रक युवक वीरता और साहस में किप्ती से कम नहीं हैं स्थविर ! ' 

“मुझे मद्रकों की वीरता और धर्म-प्रेम पर गर्व है। पर पुष्यमित्र को 
नीचा दिखाने के लिए बलिदान की आवश्यकता होगी। न जाने कितने 
युवकों और युवतियों की हमें सद्धं की रक्षा के लिए बलि देनी पड़े ।' 

“मद्रके लोग बलिदान में कभी पीछे नहीं रहते, स्थविर ! ' 

'तो तुम भी बलिदान के लिए उद्यत हो न, बेटी ! ' 

“मेरा तन-मन-धन--स आपकी सेवा में अपित है। यदि मेरा यह 
तत सद्धर्म के काम में आ सके, तो मेरा परम सौभाग्य हौगा।' 

“मुझे तुमसे यही आशा थी, बेटी ! मुझे तुम पर गर्व है।' 

“मेरे लिए क्या आज्ञा है, स्थविर ?' 

“मैं तुमसे भी बलिदान की आशा करता हूँ, बेटी ! तुम्हारे शरीर या 
जीवन के बलिदान की नहीं ।' 

'मेरे पास और है ही क्या, स्थविर ?' 

'में तुमसे प्रणय के बलिदान की अपेक्षा करता हूँ, बेटी ! ' 

यह सुनकर विदुला स्तब्ध रह गई। उसे मूर्छा-सी आ गई। कुछ क्षण 
बाद शान्त होने पर उसने कहा--“प्रणय का बलिदान ! मैं इसका अभिप्राय 
नहीं समझ पाई, स्थविर !' 

“मै जानता हूँ, भवदेव से तुम प्रेम करती हो । वह सब प्रकार से तुम्हारे 
योग्य भी है। पर भवदेव के प्रति तुम्हारा जो प्यार है, सद्धमे की रक्षा के 
लिए तुम्हें उसकी बलि देनी होगी ।' - 

“यह किस लिए, स्थविर ! ' विदुला ने रोते हुए कहा । 

“भवदेव के साथ तुम्हारे विवाह की सब तैयारी हो चुकी है । का 
सोमदेव सद्धम के परम भक्त हैं। उसके उत्कर्ष के लिए वह सदा प्रयत्नशील 
रहे हैं। जब उन्हें ज्ञात होगा कि तुम भवदेव से विवाह नहीं कर रही हो, तो 

उन्हें बहुत दुःख होगा, विशेषतया उस दशा में जवकि तुम उन्हें यह नहीं 
बताओगी कि किस कारण तुम भवदेव से विवाह करने को उद्यत नहीं हो । 
मुझे अपनी योजना को गुप्त रखना है, बेटी ! सोमदेव भी उसे नहीं जान 
पाएंगे । तुम्हें भवदेव के सम्मुख भी बुरा बनना होगा, और सोमदेव के 
सम्मुख भी । तुम्हें भवदेव के प्रणय-निवेदन को ठुकराना होगा, और अपने 
पिता के क्रोध का वीरतापूर्वक सामना करना होगा । मुझे विश्वास है, तुम 
यह सब कर सकोगी, क्योंकि सद्धं के प्रति तुम्हारी श्रद्धा अगाध है और 
उसकी रक्षा व उत्कर्ष के लिए तुम बड़े-से-बड़ा बलिदान करने को उद्यत 
हो।' 

विदूला देर तक विलख-विलखकर रोती रही । शान्त होने पर उसने 
कहा--'पिताजी को मैं क्या कहुँगी, स्थविर !' 

'जो मन में आए, कह देना । कह देना, भवदेव से मुझे प्रेम नहीं है।' 

'यह मैं कैसे कह सकूगी, स्थविर ! ' विदुला फिर फूटकर रो पड़ी। 

“तुम वीर और साहसी हो, विदुला ! सद्धर्म के लिए क्या लुम इतना 
भी त्याग नहीं कर सकतीं ? शाकल के उस संघाराम को ही देखो। वहाँ 
कितनी भिक्षुणियाँ निवास करती हैं। उनमें से बहुत-सी युवती व किशोर- 
बय भौ हैं । सांसारिक सुखों का त्याग कर उन्होंने जो भिक्षुणी-ब्रत ग्रहण 
किया है, वह किस लिए ? भगवान्‌ तथागत की सेवा के लिए ही तो न ! 
क्या उनका त्याग कम महत्त्व का है ? तुम किस प्रकार उनसे कम हो ? 

“हाँ, भिक्षुणी होना मुझे स्वीकार्य हैँ । भवदेव के बिना मैं एक क्षण भी 
जीवित नहीं रह सकती । पर भगवान्‌ की शरण में जाकर, सम्भवतः, मुझे 
शान्ति मिल सके । मैं आपको अपने सर्वस्व की बलि दे देने का वचन दे 
चुकी हूँ यदि आप सद्धर्मं के लिए मेरे प्रणय की वलि चाहते हैं, तो मैं 
उसके लिए उद्यत हूँ | मैं आज ही संघाराम जाकर भिक्षुणी संघ में सम्मि- 
लित हो जाती हुँ । आप इसकी व्यवस्था कर दीजिए, स्थाविर ! ' 

“तुम्हें भिक्षुणी-ब्रत ग्रहण नहीं करना है, बेटी ! तुम्हें मगध की 
साम्राज्ञी बनना है। 

“क्या कहा, स्थविर ! मुझे साम्राज्ञी बनना है ?” विदुला ने इस ढंग 
से कहा, मानो उस पर वप्त्रपात हो गया हो । 

“हाँ, बेटी ! तुम्हें बृहद्रथ के साथ विवाह करता है। सद्धमं की रक्षा 
के लिए हमारा यही तिणय है।' 

“भवदेव के अतिरिक्त मैं किसी से प्रणय नहीं कर सकती, स्थविर ! 
आर्श कन्या जब किसी को अपना पति स्वीकार कर लेती है, तो उसके 

अतिरिक्त किसी अत्य से वह प्रेम कर ही नहीं सकती । मैं भगवान्‌ की 
चरण सेवा में जीवन बिता सकती हूँ, पर किसी अन्य से प्रेम कर सकना 
मेरे लिए असम्भव है।' 

“प्रणय के तत्त्व को मैं नहीं जानता, विदुला ! पर प्रणय और विवाह 
एक तो नहीं हैं । चाहे तुम बृहद्रथ से प्रेम न कर सको, पर उससे विवाह तो 
कर सकती हो। विवाह एक कर्तव्य है, वह एक सामाजिक बन्धन है। इस 
बन्धन के लिए प्रेम अनिवार्य नहीं है ।' ठ 

प्रेम के अभाव में विवाह की कल्पना मेरे लिए सम्भव ही नहीं है। 

प्रेम धीरे-धीरे विकसित हो जाया करता है, बिदुला ! पर मैं तुमसे 
बृहद्रथ के साथ विवाह के लिए जो अनुरोध कर रहा हूँ, उसका एकमात्र | 
प्रयोजन सद्धर्म की रक्षा है। बृहद्रथ को हमें पुष्यमित्र के प्रभाव से मुक्त 
करना है। हमें उसे उस मागं का अनुसरण करने के लिए प्रेरित करना है, 
जिसे प्रियदर्शी राजा ग्रशोक ने अपनाया था और शालिशुक तथा शतधनुष 
ने जिसका अवलम्बन किया था। बृहद्रथ बौद्ध अवश्य है, पर साथ ही वह 
अशक्त भी है। हमें उसमें शक्ति का संचार करना है। पत्नी पति की 
अर्घांगिनी होती है। तुमसे बल और साहस पाकर वह सद्धं के शत्रुओं के 
चगल से छुटकारा पा सकेगा ।' a 

“पर्‌ क्या मद्रक जनपद में कोई भी अन्य कुमारी नहीं है जो यह कार्य 
कर सके ? मैं भवदेव की हो चुकी हूँ, स्थविर ! मेरी कितनी ही सखिया 
हैं, अभी जिनका वाग्दान भी नहीं हुआ है। रूप और गुण में भी वे किसी से 
कम नहीं हैं। क्या उनमें से किसी से यह कार्य नहीं लिया जा सकता ?' 

“सद्धर्म के काम आ सकने से बढ़कर गौरव की कया बात है, विदुला ! न 
जीवन से किसे मोह नहीं होता ? कौन सुखपूर्वक जीवन बिताना नहीं | 
चाहता ? ये जो लाखों सैनिक हँसते-हँसते रणक्षेत्र में अपने जीवन की 
आहुति दे देते हैं, क्या उनके परिवार नहीं होते? क्या उन्हें प्रेम करने 
वाली प्रेयसियाँ नहीं होतीं ? क्या उनकी सन्तान नहीं होतीं ? कया उनके 
माता-पिता, बहित-भाई नहीं होते ? पर वे हँसते-खेलते अपने जीवन की 
बलि चढ़ा देते हैं। किस लिए ? क्योंकि एक उच्च उद्देश्य उनके सम्मुख 
होता है। अपने देश के लिए, अपने राजा के लिए, अपनी जाति के लिए वे 
अपने प्राण तक दे देते हैं। मैं तुमसे जीवन की बलि देने को नहीं कहत! | 
विदुला ! मैं केवल तुम्हारे प्रणय की बलि चाहता हूँ, श्रौर वह भी धर्म के | 
लिए, जिसका स्थान देश, राजा और जाति सबसे ऊपर है।' 

“प्रणय की बलि मैं दे सकती हूँ, स्थविर! भिक्षुणी होकर जीवन वितां 

देना मुके स्वीकार है । पर किसी अन्य पुरुष से प्रेम करना ? यह मेरे लिए 
अकल्पनीय है । बृहद्रथ मेरे लिए पर-पुरुष हैं, स्थविर ! संसार में मेरे लिए 
केवल एक पुरुष है, और वह है भवदेव । किसी अन्य का स्पर्श तक कर 
सकना मेरे लिए सम्भव नहीं होगा ।' 

'पर तुम प्रणय का नाटक तो कर सकती हो, विदुला ! हमारी ओर सें 
कितनी ही सच्चरित्र कुमारियाँ आज रूपाजीवाओं और गणिकाओं के रूप 
में शत्रु का भेद लेने के लिए नियुक्त हैं। वे पर-पुरुषों के पास हँसती हुई 
जाती हैं. उनके अंक में बैठती हैं, उनके साथ सुरापान करती हैं, उन्हें सब 
प्रकार से प्रसन्‍त और तृप्त करने का प्रयत्न करती हैं । क्या तुम उन्हें 
चरित्रहीन कहोगी ? नहीं, कदापि नहीं। वे एक उच्च आदर्श को सम्मुख 
रखकर प्रणय का नाटक करती हैं, और पर-पुरुषों के सम्पर्क में आती हैं । 
चे भी भपने जीवन की बलि देती हैं, विदुला ! ' 

“पर वे किसी के साथ विवाह-बन्धन में तो नहीं बंध जातीं, स्थविर ! 
विवाह एक पवित्र सम्बन्ध है, उसमें नाट्य और कृत्रिमता के लिए अवकाश 
ही नहीं होता । मैं आपकी सत्री `के खूप में रूपाजीवा का नाट्य प्रसन्तता- 
पूर्वक कर सकती हूँ । पर एक पर-पुरुष के साथ विवाह करना और उसके 
साथ पत्नी के रूप में रहना--यह मेरे लिए सम्भव नहीं है, स्थविर ! ' 

“में जानता हूँ, विदुला ! यह कार्य अत्यन्त कठिन है। इसीलिए तो 
मैंने तुम्हें इसके लिए चुना है | तुम गणमुख्य सोमदेव की सुयोग्य पुत्री हो । 
-तुम्हारे पिताजी की सद्धमं में अगाध श्रद्धा है! अपना तन-मन-धन सब- 
कुछ वह वुद्ध, धर्म और संघ के लिए अर्पण करने को उद्यत रहते हैं । तुम 
भी उनका अनुसरण करो, विदुला ! जो कारये मैं तुमसे लेना चाहता हूँ, वह 
अत्यन्त कठिन है । पर कठिन कार्य सब कोई तो नहीं कर सकते। जिस 
बलिदान के लिए मैं तुमसे कह रहा हूँ, वह वस्तुतः बहुत उच्चकोटि का है। 
रणक्षत्र में प्राण दे देना सुगम है, भिक्षुणी बनकर सारा जीवन बिता देना 

« भी कठिन नहीं है। पर एक ऐसे पुरुष के साथ जीवन बिताना जिसके प्रति 
मन में ज़रा भी प्रेम न हो, बहुत ही कठिन है । मैं जानता हूँ, बृहद्रथ के साथ 
रहते हुए ठुम्हें जो ग्लानि होगी, उसकी तुलना में तिल-तिलकर अग्नि में 
भस्म हो जाना बहुत सुगम होगा । बृहद्रथ के साथ तुम्हें केवल रहना ही 
नहीं होगा, अपितु उसके तन, मन और प्राण पर तुम्हें अपना आधिपत्य 
स्थापित करना होगा । तुम्हें उसके प्रति ऐसा बरताव करना होगा, जिससे 
वह तुम्हारा दास हो जाए, तुम्हारे संकेत पर नाचने लगे) सद्धमं की रक्षा 
के लिए यह परमावश्यक है, विदुला ! भगवान्‌ तथागत तुमसे आज इसी 

बलिदान की अपेक्षा रखते हैं। तुम भलीभांति सोच-विचार कया | 
भगवान्‌ तथागत तुम्हें इस उत्कृष्ट बलिदान के लिए शित प्रदान कर ! 

विदुला ने इसका कोई उत्तर नहीं दिया । वह सिसक-सिसककर रोती 
रही । उसे चुप देखकर कश्यप ने कहा- _ हर न 

'अच्छा अब मैं जा रहा हूँ, विदुला ! मेरी इस योजना को सवंथा गुप्त 
रखना । सोमदेव से भी इसको चर्चा न करना। समय आने पर मैं स्वयं | 
उनसे बात कर लूँगा । यदि तुम्हें मेरा प्रस्ताव स्वीकार्यं हो तो कल-परसों | 
जब भी चाहो, संघाराम में आकर मुझसे मिल लेना। मैं उत्सुकतापूरवक 
तुम्हारी प्रतीक्षा करूंगा । एक अधखिली कली को असमय में ही कुचल 
डालने में मुझे बहुत दुःख हो रहा हैं, विदुला ! पर देवपूजा के लिए प्रति- 
दिन कितनी ही कलियाँ इसी प्रकार से तोड़ ली जाती हैं। यदि पुष्यमित्र 
की शक्ति को नष्ट न किया गया, तो तुम्हारी यह शाकल नगरी ध्वंस हो 
जाएगी । तुम्हारे गुरुजन मौत के घाट उतार दिए जाएँगे । यह संघाराम, 
यह चैत्य, भगवान्‌ की प्रतिमा-संव भूमिसात्‌ हो जाएंगे । पाटलिपुत्र का 
बह प्राचीन कुक्कुटाराम विहार ? पुष्यमित्र ने उसे भूमिसात्‌ कर दिया। 
कया यही वह शाकल में भी नहीं करेगा ? क्या तुम अपनी इस सुन्दर नगरी 
का घ्वंस देख सकोगी ? तुम्हारा यह सुन्दर प्रासाद, यह पण्यशाला, तुम्हारे 
माता-पिता--इस नृशंस आततायी के रहते हुए कोई भी तो सुरक्षित नहीं 
है। कया तुम भवदेव के साथ निश्चिन्त रूप से गृहस्थ जीवन बिता सकोगी? 
नहीं, विदुला, कदापि नहीं । तुम्हें जो-कुछ भी प्रिय हैं, उसकी रक्षा के 
लिए यदि मैं तुम्हें इस बलिदान के लिए कह रहा हूँ, तो वया यह अनुचित 
है? भलीभाँति विचार कर लो, विदुला ! अच्छा, मैं अब जा रहा है \ 
मुझसे मिलना अवश्य ।' 

स्थविर कश्यप सोमदेव के प्रासाद से चले गए, तो विदुला रोती हुई 
अपनी माता के पास गई । उसे रोती देखकर माता ने कहा--क्यों विडुला, 
क्या बात है ? रोती क्‍यों हो ? 

'माँ, मैं यह विवाह नहीं करूंगी, माँ ।' 

“विवाह नहीं करेगी ? पागल तो नहीं हो गई है? विवाह की सब 
तैयारी हो चुकी है । भवदेव कल यहाँ था, तो कसे हँस-हँसकर उससे बार 
कर रही थी । एक दिन में क्या हो गया ?' 

विदुला ने इसका कोई उत्तर नहीं दिया। वह रो-रोकर केवल यह 
कहती रही---मैं यह विवाह नहीं करूँगी, माँ ! मुझसे और कुछ त पूछी। 
आज ही कोई दूत पुष्कलावती भेज दो। वह विवाह को मना कर आए । 

“यह कँसे हो सकता है, पगली ! ' 

'माँ और बेटी में बातें हो ही रही थीं कि सोमदेव वहाँ आ गए । अपनी 
पत्ती को एकान्त में बुलाकर उन्होंने कहा--- 

'स्थविर कश्यप आए हुए थे। देर तक विदुला से बातें करते रहे। न 
जाने उन्होंने क्या कह दिया है, जो यह रोने लग गई। में उनके पास जाऊंगा 
और बात करूंगा । तुम अभी इससे कूछ न कहो ।' 

सोभदेव कश्यप से जाकर मिले। पूछने पर उन्होंने कहा--'विदुला अब 
बड़ी हो गई है, गणमुख्य! उचित-अनुचित को समकने लगी है। मैंने उससे 
कोई विशेष बात नहीं की | कुछ धर्म की चर्चा की, और उसे यह बताया 
कि सद्धर्मं पर जो घोर संकट इस समय उपस्थित है उसके निवारण के लिए 
स्त्रियों के भी कुछ कत्तव्य हैं। स्त्रियाँ बहुत भावुक होती हैं। सम्भवतः, 
धर्म पर संकट जानकर उसने विवाह के विचार का परित्याग कर 
दिया हो ।' 

'पर अब यह कैसे सम्भव है ? विवाह की सब तथारी हो चुकी है।'_ 

“तुम चिन्ता न करो, श्रावक ! विदुला को मेरे पास भेज देना। में 
उसे समा दूंगा ।' 

सोमदेव ने घर लौटकर विदुला की माता से कहा--“स्थविर ने विदुला 
को बुलाया है, और उसे समका देने का वचन दिया है । विदुला स्थविर को 
बहुत मानती है । उनकी बात को वह टालेगी नहीं ।' 

विदुला स्थविर कश्यप के पास जाने को उद्यत नहीं थी i वह बार-बार 
यही कह रही थी--'मैं कहीं नहीं जाऊंगी, मैं किसी से नहीं मिलूँगी । मै 
विवाह भी नहीं करूँगी। मेरा यही निश्चय है, मेरा निश्चय अडिग है। 

“श्रेष्ठी सोमदेव किकतेव्यविमूढ़ थे | उन्हें समक नहीं आ रहा था कि 
विदुला को क्या हो गया है। उसे प्यार से पुचकारते हुए उन्होने कहा-- 
“स्थविर कव्यप तुम्हारे. गुर हैं, बेटी ! उन्होंने तुम्हें बुलाया है । वह तुमसे 
बात करना चाहते हैं । क्या तुम उतकी भी आज्ञा नहीं मानोगी 9872 हर 

'आज्ञा ! स्थविर की आज्ञा ! मैं अवश्य मानूंगी। उनकी आँखों में 
एक अद्भूत आकर्षण है। वह तन्त्र-मन्त्र जानते हैं। वह मुझे अपनी ओर 
खींच रहे हैं । मैं अभी जाती हूँ ।' 

विदुला कश्यप के पास चली गई। सोमदेव भी उसके साथ जाना 
चाहते थे । पर विदुला ते उन्हें रोककर कहा -- अक 

'स्थविर आपको तो नहीं बुला रहे, पिताजी ! मैं अकेली ही जाऊंगी। 

विदुला को अपने समीप खड़ी देखकर कद्यप ने कहा--मैं जानता 


७ 0-0. In Public Domain. Gurukul Kangri Collection, Haridwar 


RR 0७५५५». | अत जियक । 


Digitized by Arya Samaj Foundation Chennai and eGangotri 


२७८: पतन धरर उत्यान 


था, तुम अवश्य आओगी । सद्धर्म तुम्हारा आह्वान करे और तुम न आओ, 
यह कैसे सम्भव है ! अच्छा, अपने माता-पिता से विदा ले आई हो न? हे 

“मुके किसी से विदा नहीं लेनी हैं, स्थविर ! संसार में मेरा कोई गण 
है। जब भवदेव ही मेरे नहीं रहे, तो अन्य कोई क्या मेरा होगा ?मे 
बलिदान के लिए प्रस्तुत हूँ । ब्राह्मण लोग मेध्य पशु को i यूप से वाँधकर 
उसकी बलि दिया करते हैं त ! ओह, मेध्य पशु की आँखों में कंसा करुण 
भाव होता है। मुझसे तो देखा नहीं जाता । कया जानती थी, एक दिन मुझे 
भी मेध्य पशु बनना होगा । मैं स्वयं यूप के पास चली आई हूँ, स्थविर ! 

बिढुला के करुण विलाप को सुनकर क्षण-भर के लिए कश्यप का हृदय 
भी द्रवीभूत हो गया। फिर सम्भलकर उन्होंने कहा--'प्रणय एक भावना 
है, विदुला ! वह मानसिक आवेश के अतिरिकत अन्य कुछ न है। क्षणिक 
आवेश के वशीभूत होकर तुम कर्तव्य-पालन में प्रमाद न करो। यह संसार 
क्षणिक है, पानी के बुलबुले के समान है। यहाँ यथार्थता की सत्ता ही नहीं 
है । शीघ्र तुम भवदेव को भूल जाओगी। तुम साम्राज्ञी बनोगी, विदुला ] 
संसार की सब ऋद्धियाँ और सिद्धियाँ तुम्हारे सम्मुख हाथ जोड़कर खड़ी 
होंगी । विशाल मागध साम्राज्य की तुम स्वामिनी बनोगी ।' 


“जले पर नमक न छिड़किए, स्थविर! मैं बलिदान के लिए प्रस्तुत हूँ। 


आपको और क्या चाहिए ? कहिए, मेरे लिए क्या आदेश है ?' _ 
“तुम अब यहाँ संघाराम में ही रहोगी । निपुणक पाटलिपुत्र से शाकल 
आ चुका है। वह राजमाता तारा देवी से बात कर आया है। तुम उसके 
साथ पाटलिपुत्र जाओगी । वहाँ क्या करना है, यह मैं उसे समका दूगा । 
'आपकी आज्ञा शिरोधार्य है, स्थविर ! ' 

. 'बस, अब तुम बुद्ध, धर्म और संघ में ध्यान लगाओ । अपने को इस 
त्रिरत्न को समपित कर दो | तुम बृहद्रथ से प्रेम करोगी, यह समभर्कर कि 
तुम भगवान्‌ तथागत से प्रेम कर रही हो। तुम उसे अपने वश में लाओगी, 
यह समझकर कि सद्धमे के प्रति अपने कर्तव्य का पालन कर रही हो । ठुम 
अपने वचन, कर्म या चेष्टा से कभी यह प्रगट नहीं होने दोगी कि वृर 
से तुम्हें प्रेम नहीं है । तुम यह कर सकोगी न, विदुला !' 

हाँ कर सक्‌ंगी, स्थविर !' तर 

“मनुष्य परिस्थितियों का दास होता है, विदुला ! वह परिस्थिति के 
अनुसार अपने को ढाल लेता है। जब तुम बृहद्रथ के साथ रहोगी, ते 
धीरे-धीरे उससे प्रेम भी करने लगोगी ।! 


'बस, मुझसे यही न कहिए, स्थविर ! हाँ, मैं बलिदान के लिए उर्ध॑र्त 

हुँ । अपने जीवन, प्राण, प्रणय-सब की बलि दे देने को प्रस्तुत हूँ ।' 

“अच्छा, यही सही ।' कश्यप ने कुछ आक्रोश के साथ कहा । 

स्थविर और विदुला कुछ देर चुप बैठे रहे? विदुला ने इस शान्ति को 
भंग किया । वह हाथ जोड़कर बोली-- 

एक बार अपने घर हो आऊँ, स्थविर ! माता-पिता से विदा ले 
आऊ ?' 

“नहीं. अब तुम कहीं नहीं जाओगी । निपुणक अभी यहाँ आ रहा है। 
मुझे उसे कुछ निदेश देने हैं।' 

निपुणक ने आकर स्थविर को प्रणाम किया । उसे देखकर स्थविर ने 
कहा--'देखो, निपुणक ! यह है विदुला । इसे भलीमाँति देख लो । रूप-रंग 
में साक्षात्‌ रति है। बृहद्रथ के लिए यह उपयुक्त रहेगी न ?' 

'हाँ, स्थविर ! सञ्राट्‌ इसे देखते ही अपनी सुधबुध भूल जाएंगे ।' 

शीघ्र इसे पाटलिपुत्र ले जाओ। किसी को सन्देह न होने पाए। 
हमारी योजना पूर्णतया गुप्त रहनी चाहिए ।' 

“मैं इसका ध्यान रखूंगा, स्थविर ! ' 

“और पाटलिपुत्र पहुँचकर तुम्हें कया करना है, यह भी भलीभांति 
समक लो । बृहद्रथ को विदुला के साथ विवाह के लिए तैयार करना है.। 

“मुझे आपकी योजना ज्ञात हैं, स्थविर ! 

“जो मैं कहता हूँ, उसे ध्यानपूर्वक सुन लो । बृहद्रथ तो विवाह के लिए 
तैयार हो जाएगा, पर विदुला नहीं होगी । भवदेव नाम का कोई श्रेष्ठी-पुत्र 
है। उसके प्रणय में फंसी हुई है। किसी अन्य की ओर इसका मन उठता 
ही नहीं है। समझाते-समझाते थक गया हुँ। पर यह समझती ही नहीं । 
कहती है, बलिदान के लिए प्रस्तुत हूँ, पर बृहद्रथ से प्रेम कर सकना मेरे 
लिए सम्भव नहीं होगा। जब प्रेम नहीं करेगी, तो वह इसके वश में कँसे 
आएगा । तुम्हें इसे समाना होगा, निपुणक ! ऐसा यत्न करो जिससे यह. 
सचमुच बृहद्रथ से प्रेम करने लगे। हमारी योजना तभी सफल. हो 
सकेगी ।' 

“आप तिर्चिन्त रहें, स्थविर ! 

'अच्छा, अब तुम जाओ । दो दिन यहाँ विश्राम कर लो । विदुला भी 
तब तक संघाराम में ही रहेगी ।' 

जब साँझ हो गई और विदुला घर वापस नहीं आई, तो सोमदेव बहुत 
चिन्तित हुए । वह संघाराम गए और उन्होंने कश्यप से बिडुला के विषय 
में पूछा । स्थविर ने उन्हें कहा--'आप कया कह रहे हैं, श्रेष्ठी ! विदुला 

यहाँ कब आई? मैं उससे मिलने के लिए बहुत उत्सुक था । उसे समझाना 
चाहता था । पर वह मेरे पास आई ही नहीं । तुम्हारे प्रासाद में मैं जब 
उससे मिला था, तो वह कुछ विक्षिप्त-सी प्रतीत ही रही थी. । न जाने, वया 
सोचकर बार-बार शून्य दृष्टि से क्षितिज की ओर देखने लगती थी । 
आप चिन्ता न करें, श्रेष्ठी | कुछ दिनों में वह स्वयं ही घर लौट आएगी। 
स्त्रयाँ स्वभाव से ही भावुक होती हैं, क्षणिक आवेश में कहीं चली गई 
होगी ।' 

निराश होकर सोमदेव अपने घर लौट गए । उन्हें क्या पता था कि 
उनकी पुत्री को मेध्य पञ के समान बलि के लिए ले जाया जा रहा है। 


( ४१) 
बुहद्रथ का विवाह 


पाटलिपुत्र में भगवान्‌ अपराजित शिव की रथ-यात्रा का उत्सव बड़ी 
धूमधाम के साथ मनाया जाता था। सहुस्रों गृहस्थ, साधु, संन्यासी और 
तापस इस उत्सव में सम्मिलित होने के लिए दूर-दूर से आया करते थे। 
बहुत-से नट, नतँक, वादक और मदारी आदि भी इस अवसर पर पाटलि- 
पुत्र आ जाया करते थे, और भगवान्‌ के कोष्ठ के प्राङ्गण में एक मेला-सा 
लग जाता था। इस अवसर पर दुर्ग के महाद्वार खोल दिए जाते थे, और 
सब कोई बिना किसी रोक-टोक के मागध साभ्राज्य की इस राजधानी में 
आ-जा सकते थे। 

रथ-यात्रा का उत्सव प्रारम्भ हो चुका था, मेला भर गया था । कहाँ 
मदारी अपने करतब दिखा रहे थे, कहीं नट रस्से पर नाच रहे थे, कहीं 
अहितुण्डक (संपेरे) साँपों का प्रदशन कर रहे थे, और कहीं गान और नृत्य 
का समां वेधा हुआ था | भगवान्‌ के कोष्ठ के समीप बहुत-से लोग एकत्र थे, 
और उनके बीच में एक युवती नृत्य में मग्न थी । एक वृद्ध वहाँ बैठा हुआ 
मृदंग वजा रहा था, और युवती उसकी थाप के साथ ताल मिलाकर नाच 
रही थी । बीच-बीच में वह ज़ोर से कह उठती--भगवान्‌ अपराजित की 
जय हो, भगवान्‌ सबका कल्याण करें, जो दे उसका भी और जो न दे उसका 
भी। कुछ भीख मिल जाए, दाता ! बहुत दूर से आ रही हूँ ।” वह ताचती 
हुई झोली फैलाकर चारों ओर चक्कर लगाती और दशक निष्कों, पणों 
भौर कार्षापणों से उसकी झोली को भर देते। राजप्रासाद की एक दासी 

इस नर्तकी और उसके साथ के वादक को ध्यान से देख रही थी। जब रात 
हो गई और भीड़ छंट गई, तो वह उनके पास गई और वादक के कान के 
पास मुख ले जाकर घीमे-से बोली--'राजमाता ने तुम्हें स्मरण किया है, 
“निपुणक ! ' अपना नाम सुनकर वादक एकदम चौंक उठा। उसने धीमे-से 
कहा-- 
“मेरा नाम वक्त्रतुण्ड है, माँ ? मुझे इसी नाम से पुकारो ।' 
“अच्छा, सुनो, वकत्रतुण्ड ! राजमाता इस युवती के नृत्य से बहुत 
प्रसन्न हैं । वह अन्तःपुर में तुम्हारी प्रेक्षा कराना चाहती है 
'अहोभाग्य हमारा ! अरी सुनती हैं, राजमाता तुम्हारा तुल्य देखना 
चाहती हैं। अब हमें क्या चाहिए ! हमारा पाटलिपुत्र आना सफल हो 
गया । राजमाता को प्रसन्त कर देना मुँह माँगा पुरस्कार पा जाओगी \ 
“र हम राजप्रासाद में प्रवेश कंसे पा सकेंगे? युवती ने प्रश्‍न 
-किया। 
'अरी, तुझे इसकी क्या चिन्ता है। जब राजमाता ने हमें बुलाया है, तो 
किसकी शित है जो हमें राजप्रासाद में जाने से रोक सके ?' 
निपुणक ने फिर अपने स्वर`को बहुत धीमे करके कहा--*राजमाता 
से मेरा प्रणाम निवेदन करके कहना कि विदुला आ गई है। आन्तर्वशिक 
से अनुमति लेकर हमें अन्तःपुर में बुला लें । बाहर से आए हुए नट-नतेकों 
-और गायक-वादकों को प्रेक्षा के लिए अन्तःपुर में बुलाया ही जाता है।' 
दासी ने निपुणक का सन्देश राजमाता तक पहुँचा दिया । तारादेवी ने 
आन्तर्वशिक वीरवर्मा को बुलाकर कहा 24 
“सुना है, रथ-यात्रा के उत्सव में बहुत-से नट-ततँक और गायक-वादक 
-आए हुए हैं, वीरवर्मा ! ' 
(हाँ, राजमाता ! ' 
मैं अन्तःपुर में उनकी प्रेक्षा कराना चाहती हूँ। इन दिनों मेरा मन 
-बहुत अशान्त रहता है। प्रेक्षा देखकर मन कुछ बहल जाएगा ।' 
“जो आज्ञा, राजमाता ! ' द 
वीरवर्मा ने प्रेक्षा की सब व्यवस्था करा दी। अन्तःपूर के प्राङ्गण में 
एक पट-मण्डप लगवा दिया गया । सुगर्धित तैल से परिपूर्णे दीपकों से 
-स्वत्र उजाला हो गया । आन्तर्वशिक के सैनिकों ने सब नटों, नतेकों, गायको 
और वादों की सूक्ष्मता कें साथ परीक्षा की । जब वे उस युवती के पास 
"पहुंचे, तो उन्होंने प्रश्‍न किया--तुम्हारा नाम क्या है, भद्रे ! 
“शशिलेखा, सेनापति ! ' 

“तुम कहाँ से आई हो ? कहाँ की रहने वाली हो? ड 
'न्‌ मेरा कोई घर है, सेनापति ! और न कोई अभिजन। बचपन में 
माता-पिता की मृत्यु हो गई थी। अनाथ हूँ । गा-बजाकर किसी प्रकारः 
अपना पेट पाल रही हूँ । इसी तरह सर्वत्र घूमती-फिरती हूँ । 
है ॥। 
“तुम्हारे साथ यह बुड्ढा कौन है? 


“इनका नाम वकत्रतुण्ड है, सेनापति ! ढोलक, मृदंग, वीणा--सबः 


वाद्यों के वादन में पारंगत हैं।' ही ह? 
'तुम्हारे पास कोई अस्त्र-शस्त्र तो नहीं हैँ? 
'अस्त्र-शास्त्र से हमें क्या काम, सेनापति ! ' 


गुल्मपति से आदेश पाकर एक स्त्री शशिलेखा को एकान्त कक्ष में ले 
गई । वहाँ उसके वस्त्रों की परीक्षा ली गई। वेणी को खोलकर देखा गया,. 
नखों को परखा गया, दाँत देखे गए । जब स्त्री को विश्वास हो गया, कि 


शशिलेखा ने कोई अस्त्र-शस्त्र छिपाकर नहीं रखे हुए हैं, और उसके नख 
भी विषाक्त नहीं हैं, तो उसे राजप्रासाद में जाने की अनुमति दे दी गई। 
वक्त्रतुण्ड को देखकर गुल्मपति को कुछ सन्देह हुआ । उन्हाने कहा-- 


“तुम्हारा मुख कुछ परिचित-सा प्रतीत होता है। क्या कभी पहले भी 


पाटलिपुत्र आ चुके हो ?' 


आया कयां नहीं, सेनापति ! इसी प्रकार भटकते हुए सारी आयु बीत 
गई है। भ्रव बूढ़ा हो गया हूँ। साठ वर्ष की आयु है। तीन-चार बार 


पाटलिपुत्र आ चुका हूँ । गाना-बजाना ही मेरा धन्धा है । जब कभी यहाँ 


कोई उत्सव होता है, भीख की आशा से चला आता हूँ । मुझे आपने पहले 
भी अवश्य देखा होगा ।' 

“पर तुम्हारे साथ की यह युवती तो अत्यन्त किशोरवय है। क्या यह 
भी पहले कभी तुम्हारे साथ पाटलिपुत्र आई है ?' 


“नहीं, सेनापति! यह पहले कभी नहीं आई । इधर-उधर भीख माँगती' 


फिरा करती थी । मैंने देखा, तो इसे साथ ले लिया। देखने में सुन्दर है, 
और नृत्य-संगीत में प्रवीण । यह शिल्प मैंने ही इसे सिखाया है, सेनापति ! 
इसके साथ रहने से भिक्षा सुगमता से मिल जाती है ।' 


वकत्रतुण्ड की भी सतर्कता के साथ परीक्षा ली गई और उसे भी. 


राजप्रासाद में प्रवेश की अनुमति प्रदान कर दी गई । 
सब नटों, नतंकों, गायकों और वादकों के आ जाने पर प्रेक्षा प्रारम्भ 


हुई। पर राजमाता तारादेवी को न नटों के नाट्य देखने थे और न नर्तकी 
के नृत्य। उनका ध्यान तो शहिलेखा में केन्द्रित था । वह सोच रही | 

यही वह विदुला है जिसे स्थविरों ने शाकल से बृहद्रथ के लिए भेजा है। 
वास्तव में ही यह अनिन्द्य सुन्दरी है। चम्पा का-सा रंग, नील कमल-सी 
आँखें और कम्बु की-सी ग्रीवा । गाती है तो वीणा-सी बज उठती है। 
नाचती हैं तो एक-एक ग्रंग थिरकने लगता है। सब प्रकार से यह वृहुद्रथ 
के योग्य हैं । 

प्रेक्षा जब समाप्त हो गई, तो तारादेवी ने शशिलेखा को पास बुला- 
कर कहा--तुम्हारे नृत्य से मैं बहुत प्रसन्न हूँ । कहो, क्या चाहती हो ? 

“मुझे कुछ नहीं चाहिए, माँ ! आपने मेरा नृत्य पसन्द किया, मेरे लिए 
यही पर्याप्त पुरस्कार है। बचपन से अनाथ हूँ, भीख माँगकर अपना निर्वाह 
करती हूँ। बस, भीख मिल जाए, मेरे लिए यही बहुत है.।' 

“नहीं, अब तुम भीख नहीं माँगोगी । बोलो, क्या चाहती हो ? 

निपुणक ने विदुला को पहले से ही सब-कुछ सिखाया हुआ था । संकोच 
के साथ उसने कहा--'अपने चरणों में मुझे स्थान भ्रदांन कीजिए, माँ ! ' 

यह सुनकर तारादेवी का मन प्रसन्न हो गया। मुदु स्मित के साथ 
उन्होंने कहा-- अब तुम यहाँ मेरे पास ही रहोगी । बोलो, तुम्हें स्वीकार 
हैन?” 

“नें आपकी चरण सेवा में अपना जीवन बिता दूंगी, माँ ! ' 

तारादेवी ने एक दासी को बुलाकर कहा “शशिलेखा को अपने साथ 
ले जाओ। इसे स्नान कराओ, नए वस्त्र पहुताओ। सोलहों श्य गार करके 
इसे मेरी सेवा में उपस्थित करो।' 

शजिलेखा को लेकर जब दासी चली गई, तो तारादेवी ने बृहद्रथ के 
पास जाकर कहा-- क्यों बृहद्रथ, उस नर्तकी को देखा था, जो थिरक- 
थिरककर नाच रही थी । कितनी सुन्दर है! देखकर आँखें तृप्त ही नहीं 
होतीं ।' 
नर्तकी की चर्चा से बुहुद्रथ का मुखमण्डल संकोच से आरक्त हो गया। 
प्रेक्षा में बह एकटक उसी की ओर देखते रहे थे। उसके सौन्दर्य से वह 

मन्त्र-मुग्ध से रह गए थे। . 

“अरे, वही जो मृदंग की थाप के साथ ताल मलाकर नाच रही थी ।' 

हाँ, माँ, मुझे उसका ध्यान है। कोई भिखारिणी थी। आप उससे 
बात भी कर रही थीं । उसे भिक्षा प्रदान कर दीहैन?' 

स “उसे भिक्षा क्या की आवश्यकता है। अब वह यहाँ मेरे पास ही 

रहेगी । 
'भिखारिणी ! और वह आपके पास रहेगी ! क्या कहं रही हो, माँ? 

'वह भिखारिणी नहीं है, वत्स ! मद्रक जनपद के गणमुख्य सोमदेव 
की पुत्री विदुला हैँ । भारत-भर में ऐसी सुन्दरी दीपक लेकर ढूंढने से भी 
नहीं मिलेगी । स्थविरों ने उसे तुम्हारे लिए भेजा है।' RE 

“उसे स्थविरों ने मेरे लिए भेजा है ? आप क्या कह रही हैं, गा 

'मैं सच कह रही हूँ, वत्स ! सच कहो, तुम्हें वह पसन्द है न ? - 

बृहद्रथ ने इसका कोई उत्तर नहीं दिया । वह्‌ सिर झुकाकर वेठा रहा। 
उसे चुप देखकर तारादेवी ने कहा -- 

“अब तुम युवा हो गए हो, वत्त! कब तक अविवाहित रहोगे ? 
विदुला सब प्रकार से तुम्हारे योग्य है। वह उच्च कुल की है। शाकल के 
संघाराम में उसने सोलहों कलाओं और अठारहों विद्याओं की शिक्षा प्राप्त 
की है। भगवान्‌ तथागत द्वारा, प्रतिपादित मध्यमा प्रतिपदा में उसकी 
अगाघ श्रद्धा है। तुम्हें और क्या चाहिए ?' | 

तारादेवी यह कह ही रही थी कि दासी ने हाथ जोड़कर उनसे 
कहा-- 

'शशिलेखा स्नान से निवृत्त हो चुकी हैं, राजमाता ! ' 

'उसे यहीं ले आओ |! 

शशिलेखा को देखकर बृहद्रथ स्तब्ध हो गए, और वह उसे देखते ही 
रह गए । स्नान और श्यू गार से उसका रूप ऐसा निखर आया था कि उसे 
पहचानना सम्भव नहीं रहा था । 

शशिलेखा को अपने समीप बुलाकर तारादेवी ने कहा--'यह मागथ 
साम्राज्य के सम्राट्‌ बृहद्रथ हैं । इन्हें प्रणाम करो, बेटी ! ' 

शशिलेखा ने सम्राट्‌ के सम्मुख सिर कुक्रा दिया । 

५ “तुमने शशिलेखा के प्रणाम का प्रत्युत्तर नहीं दिया, वस्स ! ' तारादेवी 
ने हँसते हुए कहा । इस पर बृहृद्रथ ने अपना दाँया हाथ ऊपर उठा दिया। 
तारादेवी ने फिर कहा-- बस, अब ठीक है । अच्छा, बेटी ! अब तुम जा- 
कर विश्राम करो। सैकड़ों योजन की यात्रा करके आई हो। थक गई 
होगी ।' 

शशिलेखा दासी के साथ चली गई | तारादेवी ने मृदु स्मित के साथ 
बृहद्रथ से कहा--तुमने मेरे प्ररत का उत्तर नहीं दिया, वत्स ! शशिलेखा 
तुम्हें पसन्द है न ?” 

'जब आप पहले ही निर्णय कर चुकी हैं, तो मुझे क्या कहना है, माँ! 

“तो ठीक है ! मैं अभी कार्तान्तिक को बुलाकर मुहुर्त निकलवाती हूँ। 

'पर विवाह के लिए सेनानी से अनुमति प्राप्त करनी होगी, माँ ! 

मौर्य कुल में विवाह के लिए भी मन्त्रिपरिषद्‌ के निर्णय की आवश्यकता 
हुआ करती है।' 

“विवाह तुम्हें करना हैँ या सेनानी को ? मन्त्रिपरिषद्‌ का तुम्हारे 
विवाह से क्या सम्बन्ध ?' 

“आप उस बूढ़े आचार्य को जानती हैं न ? क्या नाम है उसका ? हाँ, 
स्मरण ग्राया, पतञ्जलि। वह कहा करता है, सम्राट्‌ को मन्त्रिपरिषद्‌ के 
अधीन रहकर सव काम करने हैं। उसका व्यक्तित्व, उसका पारिवारिक 
जीवन, उसका प्रणय--सब मन्त्रियों के नियन्त्रण में रहना चाहिए ।॥' 

मैं भी कभी पाटलिपुत्र में वधू बनकर श्रायी थी, वतस ! मेरा भी 
एक सञ्राट्‌ के साथ विवाह हुआ था। तब तो मन्त्रिपरिषद्‌ की अनुमति 
का प्रश्‍न उपस्थित नहीं हुआ था ।' 

ववे दिन अब बीत गए हैं, माँ ! मैं केवल नाम को ही सम्राट्‌ हूँ। 
वास्तविक शक्ति तो पुष्यमित्र के हाथों में है।' 

थे दिन भी ग्ब शीघ्र ही बीत जाएंगे, वत्स ! अब तुम सच्चे अर्थो में 
सम्राट्‌ बनोगे । शशिलेखा दण्डनीति में प्रवीण है। उसके सम्मुख पुष्यमित्र 
की एक न चलेगी ! स्थविर कश्यप ने इसीलिए तो उसे तुम्हारे लिए चुना 
है। हाँ, उसका वास्तविक नाम विदुला है। अब में उसे विदुला ही कहूँगी। 
विदुला के साम्राज्ञी बन जाने पर तुम्हारी शक्ति दुगनी हो जाएगी । तुम 
अब पुष्यमित्र और पतञ्जलि को अपने मत से निकाल दो।' 

“यदि कहीं उन्हें यह ज्ञात हो गया कि विदुला मद्रक जनपद के गण- 
मुख्य की पुत्री है, तो वे उसे पकड़कर बन्धनागार में डाल देगे। तुमने देखा 
नहीं, माँ ! जब विदुला को तुमने अपने पास बुलाया था, तो वीरवर्मा वहीं 
उपस्थित था । वह घ्र-घूरकर विदुला को देख रहा था। कहीं उसे सन्देह 
हो गया, तो क्या होगा ? मुझे इस पतञ्जलि से बहुत डर लगता है।न 
जाने, पुष्यमित्र इसे कहाँ से ले आया है। उसके सम्मुख मेरी तो आँखें ही 
नहीं उठतीं। ऐसे देखता है, मानो उसकी आँखें पारदर्शी हों। र , 

“तुम इसकी चिस्ता न करो, वत्स ! निपुणक को ठ नहीं जानते। 
देववर्मा की हत्या उसी ने की थी। ऐसे वेश बना लेता है कि कोई उसे पह्‌- 
चान ही नहीं सकता । पतञ्जलि की उसके सम्मुख एक न चलेगी।' । 

अच्छा, अब मैं चलूँ, माँ ! बहुत रात हो गई हैं। विश्राम करूंगा। 

बृहद्रथ अपने शयत कक्ष में चले गए । तारादेवी भी अपने कक्ष में जाने 
को तैयार थी कि एक दण्डधर ने आकर उन्हें प्रणाम किंया। सिर भुकाकर 
उसने कहा--'आन्तर्वशिक आपसे मिलना चाहते हैं, राजमाता ! उन्होंने 

आपकी सेवा में प्रणाम निवेदन किया ह | 
'द्वीरवर्मा से कह दो, यह मेरे विश्राम का समय है। ही 
“पर यदि उन्होंने इसी समय मिलने का आग्रह किया, तो मैं उन्हें क्था 
हूँ, राजमाता ! ' Me 
कक न कुछ देर सोचती रहीं । [न उन्होंने आक्रोश के साथ 
कहा--अच्छा, उसे कह. दो, बाहर के कक्ष में मेरी प्रतीक्षा करे । 

“जो आज्ञा, राजमाता ! ' है 

बाह्य कक्ष में वीरवर्मा राजमाता की उत्सुकतापुर्वक प्रतीक्षा कर रहे 
थ। तारादेवी के प्रवेश करने पर उन्होंने झुककर अभिवादन किया । राज- 
माता के आसत ग्रहण कर लेने पर वीरवर्मा ने कहा-- 

“इस असमय कष्ट देने के लिए मुझे क्षमा करें, राजमाता | प्रेक्षा के 
लिए जो नट, नर्तक, गायक, वादक आदि राजप्रासाद में आए थे, वे सब 
भगवान अपराजित के कोष्ठ के प्राङ्गण में वापस लौट गए हैं। पर एक 
नर्तकी का पता नहीं चल रहा है, और उसके साथ के वादक का भी । सुना 
है, उन्हें आपने रोक लिया है।' 

हाँ, तुमने ठीक सुना है।' 

“पर यह तो राजशासन के विरुद्ध है, राजमाता ! ' 

“राजशासन प्रचारित करने का अधिकार किसे है ?' 

“सम्राट्‌ को, राजमाता ! ' र 

“मैने सम्राट्‌ बृहश्रथ से इसके लिए अनुमति प्राप्त कर ली है। उन 
ज्ञात है कि शशिलेखा और वक्त्रतुण्ड यहाँ मेरे पास रह रहे हैं ।' 

'पर सम्राट स्वयं अपनी इच्छा से कोई आदेश नहीं दे सकते 
राजशासन सम्राट के नाम पर अवश्य प्रचारित किए जाते हैं, पर 
उनका विनिश्चय और स्वरूप-निर्धारण मन्त्रिपरिषद्‌ द्वारा किया जाता 
है। राजशासन के अनुसार कोई भी व्यक्ति तब तक राजप्रासाद में प्रवेश 
नहीं कर सकता, जब तक कि वह आत्तर्वशिक से अनुज्ञा-पत्र प्राप्त त कर 
'ले। नट, नतँक आदि को जो अनुज्ञा-पत्र दिए गए थे, वे केवल अद्ध रात्रि 
तक के लिए थे। अब इन अनुज्ञा-पत्रों की अवधि समाप्त हो चुकी हैं 
राजमाता ! 


'भेरा आदेश है कि तुम शशिलेखा और वकत्रतुण्ड के अनुज्ञा-पत्रों की 
अवधि बढ़ा दो।' 


“मु्े क्षमा करें, राजमाता ! इसके लिए सेनानी की अनुमति की 
आवश्यकता होगी ।' 

यह किस लिए ?' 

“क्योंकि राजशासन के अनुसार यह अधिकार केवल सेनानी को प्राप्त 
इह । 

पदि वे राजप्रासाद से बाहर त जाएँ, तो तुम क्या करोगे, वीरवर्मा ?' 

“मुझे यह कहने के लिए क्षमा करें, राजमाता ! मुझे उनके विरुद्ध 
शक्ति का प्रयोग करना होगा ।' 

«या राजमाता तारादेवी को इतना भी अधिकार नहीं है कि वह 
किसी अनाथ भिखारिणी को आश्रय दे सके ? कृषक और कर्मकर तक 
किसी को भी अपने घर पर ठहरा सकते हैं।' 

“बह उनका अपना घर होता है, राजमाता ! पर यहु राजभ्रासाद 
किसी की व्यक्तिगत सम्पत्ति नहीं हैँ। यह राज्य का है और इसकी सब 
उयवस्था मन्त्रिपरिषद्‌ के अधीन है। 

“तुम कहते हो कि पुष्यमित्र अनुज्ञा-पत्र की अवधि को बढ़ा सकता है। 
जो अधिकार एक सेनानी को प्राप्त है, वह सम्राद्‌ को क्यों प्राप्त नहीं है?” 

“राजशासन के अनुसार यह अधिकार केवल सेनानी को ही दिया गया 
है, राजमाता ! सम्राट्‌ भी राजशासन के अधीन हैं ।' 

तारादेवी कुछ देर तक सोचती रही। फिर उन्होंने कहा--अच्छा, 
वीरवर्मा ! मेरा एक अनुरोध स्वीकार कर लो। रात्रि के तीत प्रहर बीत 
चुके हैं । केवल एक प्रहर शेष है । सूर्योदय तक इन दोनों को यहाँ रहने दो। 


i 


रात के समय ये बेचारे कहाँ जाएंगे ? बहुत दूर से आएं हैं। पाटलिपुत्र के 
मार्गो और वीथियों में ही भटकते रहेंगे। चोर समझकर कोई इन पर आक्र- 
मण ही न कर बैठे। ये बहुत ही दीन और बेबस हैं, वीरवर्मा ! आराम से 
सोये पड़े हैं। दो घड़ी विश्राम कर लेंगे। ब्राह्ममुहुतं से ही पूवं इन्हें 
जगा दूंगी ।' 

“राजशासन के विरुद्ध आचरण करना घोर अपराध है, राजमाता ! 
पर आपकी आज्ञा को भी मैं कँसे टाल सकता हुँ । सेनानी पूछेंगे, तो कह 
दूंगा कि शशिलेखा और वक्त्रतुण्ड का कहीं पता नहीं चला। कल प्रातः तक 
चे अवश्य मन्दिर के प्राङ्गण में पहुँच जाएँ ।' 

“भगवान्‌ तुम्हारा कल्याण करें । पूरे सौ वष जिओ और फलो-फूलो ।' 

वीरवर्मा के चले जाने पर तारादेवी तुरन्त निपुणक के पास गई। वह 
अभी सोया नहीं था । राजमाता को देखकर निपुणक शय्या से उठकर खड़ा 
हो गया। तारादेवी उसे कुछ कहने को ही थीं, कि निपुणक ने कहा-- मैं 


सब-कुछ सुत चुका हूँ, राजमाता ' 

अब हमें क्या करना चाहिए, निपुणक I 

“अब देर करने का समय नहीं है, राजमाता ! सूर्योदय से पूर्वे ही बृह- 
द्रथ और विदुला के विवाह की विधि सम्पन्न हो जानी चाहिए । विदुला के 
साम्राज्ञी बन जाते पर कौन उसे राजप्रासाद से बाहर निकाल सकेगा ?' 

“पर यह कैसे सम्भव है, निपुणक ! विवाह क्या कोई हँसी-खेल है? 
उसके लिए कार्तान्तिक को बुलाकर शुभ-मुहूतँ निकलवाना होगा। बन्धुः 
बान्धवों को तिमन्त्रण देना होगा। मैं न जाने कब से बृहद्रथ के विवाह का 
स्वप्न देख रही हूँ । उसका विवाह मैं धूमधाम के साथ करना चाहती हूँ, 
निपुणक ! ' न 

'ग्रह असम्भव है, राजमाता ! यदि सूर्योदय से पूर्व ही विदुला का 
विवाह न हो गया, तो पुष्यमित्र उसे अवश्य ही बन्धनागार में डाल देगा । 
उसे हम पर सन्देह हो गया है। यदि विदुला का वास्तविक परिचय उसे 
प्राप्त हो गया, तो वह कभी उसे जीवित नहीं छोड़ेगा ।' 

'पर अब रात्रि का केवल एक प्रहर शेप रह गया है। विवाह की विधि 
को सम्पन्न कर सकना अब केसे सम्भव हो सकेगा ?' 

'यह कठिन नहीं है, राजमाता ! गान्धर्वे विवाह शास्त्र द्वारा अनुमत 
है। सम्राट्‌ और विदुला का गान्धर्वं विवाह ही होगा । उसके लिए न किसी 
समारोह की आवश्यकता है, और न तैयारी की ।' 

“पर उसकी भी तो कोई विधि होगी । उसे कौन सम्पन्न कराएगा ?' 

“गान्धर्वं विवाह के लिए न कोई विशेष विधि है और न किसी पुरोहित 
की ही आवश्यकता होती है। बृहद्रथ और विदुला दोनों एक-दूसरे के गले 
में पुष्पमालाएँ डाल देंगे, और फिर देवदर्शन के लिए चैत्य में चले जाएंगे। 
अन्तःपुर में मन्दिर भी है और चैत्य भी | मौर्यों की पुरानी परम्परा के 
अनुसार वे दोनों में देवदर्शन कर लेंगे। यदि आप पुरोहित को आवश्यकता 
समभें, तो मैं प्रस्तुत हैं। अपना आधा जीवन कुक्ङुटाराम में बिठा चुका है। 

सब शास्त्रीय विधियाँ और कर्मकाण्ड मैं भलीभाँति जानता हूँ ।' 
(पर क्या विदुला इस विवाह के लिए सहमत है ?' § 

'फिर वह शाकल नगरी से इतनी दूर यहाँ क्यों आयी है, राजमाता /_ 

“तो फिर यही सही। तुम विदुला को जगा लो, और उसे सब बाते 
समभा दो । मैं बृहद्रथ को बुलवा लेती हूँ । अब वह गहरी नींद में सो रहा 
होगा। जब एक बार पड़कर सो जाता है, तो दो प्रहर दिन बीत जाने पर 
ही उसकी नींद खुलती है। पर दासी को भेजकर उसको जगवा लेती हूँ! 

बृहद्रथ गहरी नींद में सो रहा था। दासी ने उसे जगाकर कही 


| 
| 

| 

|| 

| 

| 

| 

|| 

| 

| 

| 

| 

| 

CC-0. In Public Domain. Gurukul Kangri Collection, Haridwar 2 


Digitized by Arya Samaj Foundation Chennai and eGangotri 


बृहद्रथ का विवाहः २८९ 


“राजमाता ने आपको स्मरण किया है, सम्राट्‌ ! कहा हैं, बहुत आवश्यक 
कार्य है, तुरन्त चले आएँ, एक क्षण की भी देर न करे।' 

तारादेवी उत्सुकतापूर्वेक बृहद्रथ की प्रतीक्षा कर रही थी। उसे देखकर 
उन्होंने कहा--रात्रि के वस्त्रां में ही चले आए हो । जाओ, तुरन्त वस्त्र 
बदल आओ। उत्तम वस्त्र पहनकर आना।' 

'क्या बात है, माँ ।' 

“तुम्हारे विवाह की विधि को सम्पन्न करना है, वत्स ! देर करने का 
काम नहीं है। इससे पूर्व कि पुष्यमित्र की विदुला का वास्तविक परिचय 
प्राप्त हो सके, तुम्हारे साथ उसका विवाह कर देना है। विदुला से तुम्हारा 
गान्धर्वं विवाह होगा। तुम उससे प्रेम करते हो और वह तुमसे, गान्धर्वे 
विवाह के लिए यही पर्याप्त हैँ ।' 

इस बीच निपुणक ने विदुला को भी तैयार कर लिया था। विवाह का 
समय समीप आ जाने पर विदुला का मत एक बार फिर विचलित हो गया। ` 
आँखों में आँसू भरकर उसने निपुणक से कहा 

'ेरा मनत बहुत उद्विग्न हैं। न जाने, कैसा अनुभव हो रहा है । हाथ 
काँप रहे हैं, और सिर में चक्‍क्रर आ रहे हैं।' 

“तुम फिर वही बातें करने लगीं। स्थविर के आदेश को भूल गई । अब 
तुम्हारे सम्मुख दो मार्ग हैं, या तो बृहद्रथ से विवाह करके विशाल मागध 
साम्राज्य की साम्राज्ञी बत जाओ, और या पुष्यमित्र के हाथ में पड़कर 
जीवत से हाथ धोओ | सूर्योदय से पूर्व ही पुष्यमित्र के गृढ़पुरुष तुम्हें पकड़- 
कर ले जाएँगे। पुष्यमित्र कैसा क्रूर भौर नुशंस है, यह तुम जानती ही हो । 
क्षण-भर सोचकर एक मार्ग को चुत लो । 

“मुकले सोचना क्या है। मैं बलिदान के लिए प्रस्तुत हूँ । मुझे प्राण तो 
देने ही हैं। जब मरना ही हैं, तो यह शरीर धमं के लिए ही काम आ जाए। 
मेरा मन पहले ही मर चुका है, मेरी दशा एक जीवन्मृत के समान हैं। मेरे _ 
इस मृत शरीर से सम्राट्‌ जँसा चाहें व्यवहार करें ।' 

बिदुला को शान्त करते हुए निपुणक ते कहा--वे मनुष्य धन्य हैं जो 
घर्म के लिए हंसते-हेँसते अपने प्राणों का उत्सगं कर देते हैं । पर जीवन्मुत 
दशा में रहते हुए धर्म के काम में आता प्राणों के उत्सगे से भी बहुत अधिक 
कठिन है। मैं तुम्हारे मन की व्यथा को भलीभाँति समक रहा हूँ, विदुला ! 
तुम्हारा यह बलिदान इतिहास में सुवणं अक्षरों से लिखा जाएगा । पर 
विवाह के अनन्तर अपने कर्तव्यों को न भूल जाना । बृहद्र को स्वप्त में 
भी यह सन्देह न होने पाए कि तुम उससे प्रेम नहीं करती हो। तुम्हें उसकी 


CC-0. In Public Domain. Gurukul Kangri Collection, Haridwar 


3 


.आआआआनननुूुएइ रु एएएएए"नशनशशशशश््स्‍शस्‍क्‍ओ 


Digitized by Arya Samaj Foundation Chennai and eGangotri 


२६० : पतत और उत्थान 


सहधामिणी बनकर रहना है, उससे प्रेम भी करना है। यदि तुम्हें उससे प्रेम 
न भी हो, तो भी प्रेम प्रदशित तो करना ही है। तभी तुम सद्धर्म की वह 
सेवा कर सकोगी, जिसके लिए स्थविर ने तुम्हें चुना है। ह 
जब विदुला देर तक अपने शयन-कक्ष से बाहर नहीं आई, तो तारादेवी 
द्वार पर श्राकर कहा-- 
“ “या बात है, तिपुणक ? देर क्यों कर रहे हो ? बृहद्रथ कब से प्रतीक्षा 
कर रहा है।' 
मैं द आई, राजमाता ! ' विदुला ने धीरे-से कहा । Fs 
बुहद्रथ और विदुला के विवाह की विधि सम्पन्न हो गई। दोनों ते एक- 
दूसरे के गले में पुष्पमालाएँ डाल दीं। अन्तःपुर के चैत्य में जाकर उन्होंने 
भगवान्‌ तथागत की मूर्ति के सम्मुख एक साथ सिर झुकाया । उन्हें आशी- 
वांद देते हुए तारादेवी ने कहा--'यावच्चन्द्रदिवाकरौ, तुम्हारा सुहाग 
स्थिर रहे, बेटी ! ' जब वे चैत्य से बाहर जाने लगे, तो निपुणक से भी नहीं 
रहा गया । उसने कहा--'मैं स्थविर नहीं हूँ, सम्राट्‌ ! पर चिरकाल तक 
स्थविरों की संगति में रहा हुँ। यद्यपि आशीर्वाद देने का मुझे कोई 
अधिकार नहीं है, पर भगवान्‌ तथागत से यही प्रार्थना करता हूँ, कि 


आपका यह विवाह शुभ हो और आप दोतों द्वारा बुद्ध, धर्म और संघ का 
उत्कर्ष हो ! ' 


 ) 
विदुला कीं सुहागरात 


सूर्योदय होने से पूवे ही बृहद्रथ और विदुला के विवाह की बात राज- 
प्रासाद में फैल गई। अन्तःपुर की स्त्रियां कौतूहल से एक-दूसरे से पूछने 
लगीं--'यह कैसा विवाह हुआ ? न मंगल वाद्य बजे, न वर की शोभा-यात्रा 
निकली, न कोई समारोह हुआ और न कोई उत्सव । न जाने यह विदुला 
कौन हैं, न इसके कुल व अभिजन का कोई पता है ओर न माता-पिता का। 
आचये हैकि यह राजप्रासाद में कब और कैसे आ गई । एक प्रगलभा दासी 
हंस-हसकर अपनी सहेलियों से कह रही थी---'मैं बहुत दिनों से सम्राट की 
गतिविधि को देख रही थी । वह किसी के प्रेम में मस्त थे, न हँसते थे और 
न खुलकर वात ही करते थे। बस, प्रेम-वियोगी बने हुए थे। मैं समझ गई 
थी, किसी से प्रेम हो गया है, और उसी के विरह में व्याकुल रहते हैं। बड़ 

आदमियों की बड़ीं बातें होती हैं। किसी सत्री द्वारा अपनी प्रेयसी को बुलवा 
लिया और चुपचाप उससे विवाह कर लिया । चलो, साम्राज्ञी के दर्शन तो 
कर लें। अब तो उन्हीं की आज्ञा में रहना हैं। एक अन्य दासी ने मुसकाते 
हुए कहा-- मैंने महारानी जी के दर्शत कर लिए हैं । यह तो कोई भिक्षुणी- 
सी मालूम होती है। न हँसती हैं, न बोलती हैं। मुँह नीचा किए बैठी है।' 
प्रगरभा दासी यह सुनकर वोली--'ठीक कहती हो, भाई ! सम्राट्‌ भीतो 
कुक्कुटाराम में रह्‌ चुके हैं। वहीं की कोई भिक्षुणी होगी । वहीं दोनों की 
आँखें चार हो गई होंगी । पर हमें इससे क्या । चलो, एक कक्ष को सुहाग- 
रात के लिए सजाकर तैयार कर दें ।' 

रात्रि का एक प्रहर वीतने पर एक दासी विदुला को शयनागार में ले 
गई। वह बस्त्रालंकारों से सुसज्जित थी, पर उसका मन अशान्त था । वहू 
सोच रही थी, बृहद्रथ के पास आने पर उससे क्या बात करेगी, उसके प्रति 
कैसा बरताव करेंगी। उसे रह-रहकर भवदेव का स्मरण आ रहा था, और 
उसकी आँखों से टप-टप आँसू गिर रहे थे । वह शय्या पर बैठ गई और 
अपने मन को शान्त करने का प्रयत्न करने लगी। उसे स्थविर कश्यप के वे 
बचत स्मरण आने लगे, जो उसने शाकल नगरी में उसे कहे थे--'में जानता 
हँ, बृहद्रथ के साथ रहते हुए तुम्हें जो ग्लानि होगी उसकी तुलना में तिल- 
तिलकर अग्नि में भस्म हो जाना बहुत सुगम होगा । तुम्हें केवल बृहद्रथ के 
साथ रहना ही नहीं होगा, अपितु उसके तन, मन तथा प्राण पर तुम्हें अपना 
आधिपत्य भी स्थापित करता होगा। सद्धं की रक्षा के लिए तुम्हें यह 
बलिदान करना ही होगा, विदुला ! ४ 

विदुला ते अपने मन को इढ़ किया और बलिदान के लिए उद्यत हो 
गई । उसी समय बृहद्रथ ने शयनकक्ष भे प्रवेश किया। विदुला उठकर खड़ी 
हो गई । बृहद्रथ ने सहारा देकर उसे अपते साथ शय्या पर बिठा लिया । 


` चर विदुला अपने मानसिक उद्वेग पर काबू नहीं पा सकी । उसकी आँखों से 


आँसू गिरने लगे। उसे रोते देख बृहद्रथ ते कहा-- तुम्हें वया कष्ट है, 
विदुला ? क्या तुम्हारा शरीर स्वस्थ नहीं है ? सुदूर यात्रा से तुम शायद 
बहुत थक गई हो ।' 

“नहीं, नहीं । ऐसी कोई बात नहीं है । मेरा शरीर स्वस्थ है और मतत 
शान्त है।' विदुला ने मातसिक उद्वेग पर काबू पाते हुए कहा । 

“तो फिर इस प्रकार क्यों बैठी हो ? बृहद्रथ ने विदुला की ओर बढ़ते 
हुए कहा। 

क्षेरे शरीर को स्पशे न कीजिए, स्वामी ! ' 

यों क्या बात है ? तुम्हें क्या कष्ट है, विदुला ! ' र 

भरा शरीर अपवित्र है, मेरा मन अपवित्र है, मुझसे आप दूर ही रहें। 
नहीं, नहीं, आइए, आगे बढ़िए । मैं बलिदान के लिए तयार हूँ स्थविर ने 
मुभे यही आदेश दिया था। स्थविर मुझ घूर-घूरकर देख रहे हे ओह ! 
उनकी यह क्र इष्टि ! मेरे लिए इसे सहन कर सकना असम्भव है। आइए, 
स्वामी, यह शरीर आपके अर्पण है। ओह ! स्थविर कश्यप की वह कठोर 
मुखमुद्रा ! मुझसे सही नहीं जाती | रुक क्यों गए, स्वामी ! आगे बढ़िए 
न ! ' विदुला ने विक्षिप्त होकर कहा । 

“तुम क्या कह रही हो, विदुला ? यह स्थविर कौन है, जिससे तुम 
इतना डर रही हो ।' र 

'वही बूढ़ा कश्यप । मुँडा हुआ सिर, काषाय वस्त्र पहने हुए। मुझे घूर- 
घूरकर देख रहा है। ओह ! उसकी इष्टि कितनी भयंकर है ! मैं उसके 
कोप से भस्म हो जाऊंगी । मुझे बचा लो, मेरे स्वामी !' 

'मैं तुम्हारे समीप ही हूँ, बिदुला ! तुम डरती क्यों हो ? ' 

नहीं, नहीं ! मुझे हाथ न लगाओ। तुम मेरे स्वामी नहीं हो। मेरे 
स्वामी भवदेव हैं । बह तो मुझे लेने के लिए पुष्कलावती से आने वाले थे। 
शायद आ भी गए होंगे। मैं पुष्कलावती जाऊंगी ।' | 

(तुम कह क्या रही हो, विदुला ! ' ब | 

'मैं कहाँ हूँ ? यह पुष्कलावती तो नहीं है। भवदेव मेरी प्रतीक्षा में | 
होंगे । मैं उन्हें वचन दे चुकी हूँ । मैं उनकी हूँ । तुम तो भवदेव नहीं हो । | 
तुम कौन हो ? यहाँ क्यों आए हो ? जाओ, जाओ, जाओ, जाओ ।' र | 

बृहूद्रथ स्तब्ध होकर विदुला की ओर देख रहा था। उसे समझ नह | 
पड़ रहा था कि विदुला को क्या हो गया है। भवदेव कौन है, और वह | 
पुष्कलावती जाने को क्यों कह रही है । विदुला छत की ओर एकटक देखती 
हुई फिर प्रलाप करने लगी- “अच्छा, तुम आ गए, मेरे स्वामी ? मैं अभी | 
तुम्हारे साथ चलती हूँ । उस बूढ़े ने मुके यहाँ भेज दिया था--बहुत दूर, तुम । 
से बहुत दूर | पर उस बूढ़े को क्या पता, कि प्रेम क्या होता है। क्या प्रेमियों | 
को कोई एक-दूसरे से जुदा कर सकता है। मेरी प्रतीक्षा करो, भवदेव ! क | 
चलती हूँ। हम सदा एकसाथ रहेंगे, कभी एक-दूसरे से अलग नही 

|] 


गे 

विदुला उठकर बैठ गई । बृहद्रथ उसके सामने खड़ा था, और उसका 
मुखमण्डल क्रोध से आरक्त हो गया था। उसकी मुखमुद्रा देखकर विदुला 
काप गई। वह धीरे-धीरे वोली--'मुझे होश नहीं रहा था। उन्माद में न 

जाने क्या-क्या बक गई । मुझे क्षमा करना, मेरे स्वामी ! दूर क्यों खड़े हो, 
पास आ जाओ न । आज मेरी सुहागरात जो है।' 

“में सब-कुछ जान गया हूँ। जब तुम भवदेव से प्रेम करती थीं, तो 
मुभसे विवाह क्यों किया ?' बृहद्रथ ने निष्ठूरता के साथ प्रश्‍न किया । 

'कौन भवदेव ! मैं किसी भवदेव को नहीं जानती ।' 

“कूठ क्यों बोलती हो ? बोलो, यह भवदेव कौन है ? 

ओह ! उन्माद में मैं न जाने कया कह गई। कभी-कभी मुझे इसी 
प्रकार से दौरा पड़ जाया करता है । में आपकी विवाहिता पत्नी हूँ । मुके 
मेरे अधिकार से वञ्चित न कीजिए, स्वामी ! 

“नहीं, तुम अब भी भवदेव को प्यार करती हो। प्रेम की गली बहुत 
संकरी होती है। उसमें दो व्यक्ति एकसाथ नहीं समा सकते | तुम्हारा तन, 
मन और सर्वस्व सब भवदेव के अर्पण है । सच कहो, यही बात है न ?' 

विदुला इसका क्या उत्त र देती | वह फफक-फफक कर रोने लगी । रोते 
हुए उसने कहा --'ओह ! प्रेम भी मनुष्य को कितना त्तिःशक्त बना देता 
है। प्रेम के आवेश में मैं स्थावर कश्यप के आदेश को भूल ही गई थी । 
उनसे क्या प्रतिज्ञा करके आई थी । मैं भी कितनी निर्बल हूँ ! " 

“तुमने स्थविर से क्या प्रतिज्ञा की थी ?' 

“भवदेव को सदा के लिए भूल जाने की और आपकी भर्धाङ्गिनी बन- 
कर रहने को।' . 

“पर्‌ तुम तो अब भी भवदेव को प्यार करती हो ।' 

“वर स्थविर का आदेश ! आर्यभूमि के सब स्थविर और श्रमण इस 
समय शाकल नगरी में एकत्र हैं। मागध साम्राज्य के शासनतन्त्र को ध्म- 
रोही पुष्यमित्र के हाथों से मुक्त करने के लिए वे प्रयत्नशील हैं। मुझे इसी 
प्रयत्न में अपने जीवत, प्रेम और सवेस्व को स्वाहा कर देने का आदेश हुआ 
है, सम्राट्‌ ! मेरा यह बलिदान सचमुच अद्भुत होगा, मेरे स्वामी ! रण- 
झैत्र में शत्रु का संहार करते हुए स्वयं मर-मिटना बहुत सुगम होता है । 
तिलःतिलकर अग्नि में भस्म हो जाना भी कठिन नहीं है। पर प्रेम के 
अभाव में किसी की अर्धाङ्भिती बनकर रहता और प्रियतम की स्मृति को 
अपने मन में संजोए हुए सदा के लिए उससे पृथक्‌ हो जाना बहुत ही कष्ट- 
कर है। पर मुझे तो यही सब-कुछ करना होगा, सम्राट्‌ । स्थविर कश्यप 
का मुझे यही आदेश है । 

“इसके लिए विवाह की क्या आवश्यकता थी i 

“आप नहीं समझते, सम्राट्‌ ! यदि मैं आपसे विवाह न कर लेती, तो 

क्या एक क्षण भी राजप्रासाद में रह सकती थी | आपसे एकान्त में मिल 
सकना क्या सम्भव हो सकता ? अब मैं आ गई हूँ, आपकी विवाहिता पत्नी 
के रूप में । अन्तःपुर पर मेरा आधिपत्य है, और राजप्रासाद ड में भी मेरी 
उपेक्षा नहीं की जा सकती । साम्राज्य के शासचतन्त्र को भी हे मैं धीरे-धीरे | 
अपने प्रभाव में ले आऊंगी। आप और मैं पृथक्‌ नहीं हैं। मैं आपकी | 
अर्धाज्िनी जो हूँ। वह समय दूर नहीं है, जब आप सच्चे अर्थो र मगध के 

सम्राट बनकर रहेंगे और सब मन्त्री एवं अमात्य आपके आदेशों का पालन 

करेंगे। मुझे अबला न समभिए, सम्राट्‌ !। राजनीति का मैंने भलीभाँति । 
अध्ययन किया है। भगवान्‌ तथागत और स्थविर कश्यप का आशीर्वाद मुझे. 
प्राप्त है ।' 

'पर प्रेम के बिना विवाह का क्या अर्थ है, विदुला ?! 

“हमारा यह विवाह एक उच्च उद्देश्य की पूर्ति के लिए है, प्रेम के लिए 
नहीं । आपको पत्तियों की क्या कमी है? बहुविवाह मगध के राजाओं की 
प्राचीन परम्परा के प्रतिकूल नहीं है। आप जब चाहें किसी ऐसी कुमारी 
के साथ विवाह कर सकते हैं जो सचमुच आपसे प्रेम करती हो । मैं प्रसन्नता- 
पूर्वक उसे अपनी सपत्नी स्वीकार कर लूंगी । मे 

“पुष्यमित्र की शक्ति का अन्त करने के लिए तुम्हारी क्या योजना है ? 

“सद्धर्मं के अनुयायियों के लिए मेरे सहारे राजप्रासाद में प्रवेश कर | 
सकना सुगम हो जाएगा। मैं आपकी सहधर्मिणी हूँ, मौर्य साम्राज्य की 
साम्राज्ञी हुँ। मेरे सब कुटुम्बी और आत्मीय जन सद्धमं के अनुयायी हैं । 
उन्हें मेरे पास आने से कोन रोक सकता है? धीरे-धीरे राजप्रासाद और । 

अन्तःपुर पर ऐसे लोग छा जाएँगे, जो हमारे सहयोगी हों। आग्तर्वशिक | 
सेना को भी हम अपने प्रभाव में ले आएंगे। बस, केवल आप मेरे साथ | 
रहिए, शेष सब काम मुझ पर छोड़ दीजिए ।' | 

“पुष्यमित्र को तुम नहीं जानतीं, विदुला ! वह अत्यन्त क्रूर और नुशस 
है और उसका वह गुरु ! क्या नाम है उसका? हाँ, याद आ गया, पतञ्जलि । 
पक्का घाघ है। उसकी स्मृतिमात्र से मेरे शरीर में कंपकंपी होते लगती है। 
एक दिन मुझसे मिलने आया था। कहता था, राजा भी दण्ड के अधीन 
होता है। पुष्यमित्र और पतञ्जलि का सामना तुम नहीं कर सकोगी।' 

“ध्म में अनन्त शक्ति होती है, सम्राट्‌ ! घामिक आवेश में मनुष्यों 
न अपने प्राणों की चिन्ता रहती है और न अपने सुख-बैभव की । जो लोग 
एक तुच्छ कृमि तक को मारना पाप समते हैं, घामिक उन्माद में आकर 
वे नरसंहार में भी संकोच नहीं करते। सद्धर्म के शत्रुओं के विरुद्ध हमे 

इसी उन्माद को प्रादुर्भू त करना है।' 

“पर हम अकेले क्या कर सकते हैं । पुष्यमित्र के सँन्यवल का सामना 
कर सकता हमारी शक्तित में नहीं है।' 

“हम अकेले नहीं हैं, सम्राट्‌ ! यवनराज मिनेन्द्र हमारे साथ हैं । 
वाहीक देश के अनेक जनपद भी उसकी सहायता के लिए तत्पर हैं। 
ज्योंही यवन सेनाएँ मध्यदेश में प्रवेश करेंगी, सर्वत्र विद्रोह की अन्ति प्रदीप्त 
हो उठेगी । पुष्यमित्र की शक्ति का अन्त होने में अब देर नहीं है। दिमित्र 
की सेना जब पाटलिपुत्र को घेर लेगी, तो हमारे साथी यहाँ भी विद्रोह कर 
देंगे । पुष्यमित्र और पतञ्जलि को राजप्रासाद में ही बन्दी बना लिया 
जाएगा । तब आप वास्तविक अर्थों में मगध के सम्राट बनेंगे और मैं उसकी 
साम्राज्ञी ।' 

\ 
( ४३) \ 


दुरभिसन्धि का सूत्रपात 


बृहद्रथ और विदुला के विवाह की बात सुनकर आचार्ये पतञ्जलि के 
माथे पर चार बल पड़ गए । पुष्यमित्र को बुलाकर उन्होंने कहा--'यह मैं 
क्या सुन रहा हूँ, वत्स ! एक अपरिचित युवती राजप्रासाद में प्रविष्ट हो 
गई और बृहद्रथ ने उसके साथ बिवाह कर लिया। दौवारिक के दण्डधर 
और प्रहरी कया सोए पड़े थे? तुम्हारे सत्री और गूढपुरुष कया सर्वथा 
ग्रकर्मण्य हो गए हैं ? यह विढुला कोन है, और कहाँ से आई है ? 

पतञ्जलि की बात अभी समाप्त नहीं हुई थी कि एक वटुक ते आकर 
उन्हें प्रणाम किया और सिर भुकाकर कहा, एक युवती आपके दर्शन करना 
चाहती है, आचाय ! उसने आपको सेवा में प्रणाम निवेदन किया है।' 

“कौन है वह ? क्या नाम हैं उसका ?' 

“अपना नाम विदुला बताती है।' हू 

विदुला का नाम सुनते ही पतञ्जलि आसन से उठकर खड़े हो गए। 
द्वार पर आकर और हाथ जोड़कर उन्होंने कहा, 'मगध की साम्राज्ञी के 
चरणों में पतञ्जलि ससम्मान प्रणाम-निवेदन करता है । आइए, साम्राज्ञी ! 
इस समय आपने कँसे कष्ट किया ?' 

विदुला ने दण्डवत्‌ होकर आचार्ये के चरणों का स्पर्शे किया और सिर 
ऋकाकर कहा, “इस तुच्छ दासी को लज्जित न कीजिए, आचार्ये ! 

. चिरकाल से आपके दर्शन की अभिलाषा थी । पितृपाद से आपके पाण्डित्य, 
उदात्त चरित्र और त्यागमय जीवन की चर्चा सुनती रही थी । जब मैं 
शाकल से प्रस्थान करने लगी, तो मेरे सिर पर हाथ फेरते हुए उन्होंने कहा 
था-पाटलिपुत्र जा रही हो, बेटी ! आचार्य के चरणों में मेरा नमस्कार 
कहना, उन्हें अपना पथप्रदरंक मानना और अब उन्हीं को अपना पिता 
समभझना। परसों रात ही यहाँ आई थी । कल दिन-भर राजमाता के साथ 
रही । मेरा अहोभाग्य है जो आज आपके दर्शन का अवसर प्राप्त हो गया । 
आपका वरद हस्त सदा मेरे सिर पर रहे, यही प्रार्थना है।' 

'तो तुम शाकल नगरी की रहने वाली हो। तुम्हारे पिताजी का क्या 
नाम है?” 

'गणमुख्य सोमदेव ! आप उन्हें अवश्य जानते होंगे । कुछ समय गोनर्द 
आश्रम में भी रह चुके हैं। शिष्यों के प्रति आपका जो वात्सल्य है, उसकी 
चर्चा करते हुए वह कभी नहीं थकते ।' 

'बहद्रथ से आपका परिचय कंसे हुआ ?' 

'मरे पितृकुल के लोग अष्टांगिक ब्रार्य मार्ग के अनुयायी हैं, आचायं ! 
दो वर्ष हुए, मेरे माता-पिता तीर्थयात्रा के लिए निकले थे। श्रावस्ती, 
वाराणसी, कपिलवस्तु आदि सब तीर्थस्थानों की यात्रा करते हुए वे पाटलि- 
पुत्र भी ग्राए थे। मैं भी उनके साथ थी । हम कुक्कुट विहार में ठहरे थे। 
सम्राट्‌ भी तब वहीं रह रहे थे। तभी उनसे परिचय हो गया था ।' 

_ 'वृह्रथ के साथ आपका विवाह गान्ध विधि से हुआ है न? दो वर्ष 
पुवं आपका उनसे जो परिचय हुआ था, वह प्रणय में केसे परिणत हो गया ? 
कया उसके वाद भी आप कभी बृहद्रथ से मिली थीं ?' 

आप मुझे 'आप' क्यों कह रहे हैं, आचार्य ! मैं तो आपकी पौत्री के 

समान हूँ ।' पतञ्जलि के प्रश्‍न को टालने के लिए विदुला ने कहा । 
आप मागध साम्राज्य की साम्राज्ञी हैं, और मैं आपकी प्रजा हूँ । 
शके पद के गौरव को मुझे दृष्टि में रखना ही चाहिए ।' 

पर मे साद्राज्ञी की स्थिति में आपके चरणों में उपस्थित नहीं हुई हूँ, 

आचार्य ! मैं आपका आशीर्वाद प्राप्त करने के लिए यहाँ आई हूँ ।' 

अच्छा अब से 'तुम' कहकर ही तुम्हें सम्बोधन करूँगा। तुमने मेरे 
भरन का उत्तर नहीं दिया, विदुला ! ' 

_ अणय एक अनिवंचनीय तत्त्व है, आचार्य ! किसीसे किध्ीको क्यों 

अम हो जाता है, इसकी विवेचना कर सकता असम्भव है। सम्राट को 

देखते ही मैं उनके प्रति आक्ृष्ट हो गई थी। जब भी कहीं देवदर्शन को जाती, 

उन्हीं की मूर्ति मेरे सम्मुख उपस्थित हो जाती । मन-ही-मन मैंने उन्हें अपना 
भर्ता स्वीकार कर लिया था, आचार्य ! ' 

पर तुम तो शाकल वापस चली गई थीं ?' 

हाँ, आचार्य ! पर मेरा मनोभाव सम्राट्‌ से छिपा नहीं रह सका 
था। सच तो यह है कि वे भी मेरे प्रति आकृष्ट हो गए थे । शाकल में रहते 
हुए ये दो वर्ष मेरे लिए युगों के समान हो गए। उनकी स्मृति मुझे निरन्तर 
सताती रही । मैंने यत्न किया कि मेरा मनोभाव किसी के सम्मुख प्रगट न 
होने पाए। पर प्रणय को छिपा सकना बहुत कठिन होता है, आचार्य ! माँ 
मेरे मनोभाव को जान गई और मैंने उन्हें सब-कुछ बता दिया ।' 

पर बृहद्रथ से तुम्हारा सम्पर्क फिर कँसे हुआ ?' 

“यह सब आपसे कैसे कहूँ, आचार्य ! ' विदुला ने संकोच से कहा । 

सुना है, कि जब तुम पाटलिपुत्र आई, तो एक नतंकी के वेश में थीं । 
क्या यह सत्य है ?' 

इस प्रश्‍न को सुनकर विदुला घबरा गई। पर शीघ्र ही वह सम्भल 
गई, और हँसते हुए उसने कहा -- 

“आप तो सर्वज्ञ हैं, श्राचार्यं ! वात यह हुई कि जब मैं सोण नद के 
'पास पहुँची, तो वादकों और नतंकों की एक मण्डली भी वहाँ नदी के पार 
उतरने के लिए नौका की प्रतीक्षा कर रही थी। बातचीत में उनमे ज्ञात 
हुआ कि पाटलिपुत्र में रथयात्रा का उत्सव है। नृत्य और गान में मेरी'बहुत 
रुचि है, आचार्य ! वाहीक देश के जनपदों में संगीत और उन्मुक्त नृत्य का 


'बहुत चलन हैँ । जब मैंने नतँकों की उस मण्डली को देखा, तो अपने नृत्य- 


कौशल को प्रदर्शित करने के प्रलोभन पर काबू पा सकना मेरे लिए सम्भव 
नहीं रहा । मेरे मन में यह भी आया कि बुहुद्रथ जब मुझे नर्तकी के वेश में 
देखेंगे, तो कितने चमत्कृत होंगे। युवावस्था की चंचलता में भी एक अद्भुत 
आकर्षण होता है, आचार्य ! ' , 

“यह तो तुम जानती ही हो कि गान्धर्व विवाह शास्त्रसम्मत है। फिर 


"तुम्हें छद्म वेश में पाटलिपुत्र आने और छिपकर विवाह करने की क्या 


श्रावश्यकता थी ? यदि बृहद्रथ तुम्हें अपनी सहर्धामणी और मागध साम्राज्य 
की साम्राज्ञी बनाने के विचार को मन्त्रिपरिषद्‌ के सम्मुख प्रस्तुत करते, तो 


क्या वह उसे स्वीकार न करती ? तुम मगध की साञ्राज्ञी बनने के सर्वंथा 
उपयुक्त हो। तूम्हारा विवाह मगध की प्राचीन परम्परा के अनुसार 


सम्पन्न होता, और प्रजा उसेसे बहुत प्रसन्न होती ।' 
'पर तब वह गान्धर्वं विवाह तो न होता, आचार्य ! प्रणय मनुष्य को 

अस्था कर देता है । चिर-विरह और मूक-प्रेम से जो यन्त्रणा प्राप्त होती है,. 

उसे शब्दों द्वारा कैसे प्रगट करूँ, आचार्य ! दो वर्ष पश्चात्‌ जब हमारा है 

पुतमिलन हुआ, तो हम में उचित-अनुचित का विवेक कर सकने की क्षमता- 

ही कहाँ थी । हमने एक-दूसरे के गले में पुष्पमालाएँ डाल दीं, और हम 

विवाह-बन्धन में बँध गए । गान्धर्व विवाह की यही विधि है, आचार्य ! ' 
सेनानी पुष्यमित्र पतञ्जलि और विदुला के वार्तालाप को बड़े ध्यान से 

सुन रहे थे । अब उनसे नहीं रहा गया। उन्होंने आचार्य से कहा--'यदि 

अनुमति हो, तो मैं भी साम्राज्ञी से एक-दो बातें पूछ लूँ ?” 

'कहो, वत्स ! क्या पूछना चाहते हो ?' 

आपका परिचय ?' विदुला ने प्रश्‍न किया । 

“तुम इन्हें नहीं पहचानतीं ? यह सेनानी पुष्यमित्र हैं ।' 

पुष्यमित्र का नाम सुनकर विदुला घबरा गई। वह एकदम आसन से 
उठकर खड़ी हो गई और अटक-अटकर बोली --'मागध साम्राज्य के महा- 
प्रतापी सेनानी ! ' 

तुमने साम्राज्ञी को प्रणाम नहीं किया, वत्स ! ' पतञ्जलि ने कहा । 

पुष्यमित्र साञ्चाज्ञी के चरणों में अभिनन्दन प्रस्तुत करता है ।' 

“मुझे क्षमा करें, सेनानी ! मैंने आपको पहचाना नहीं था। आज पहली 
बार आपके दर्शन का सौभाग्य प्राप्त हुआ है । इस आर्यभूमि में कोन ऐसा 
आपकी अ और कीततिगाथा से परिचित न हो । पूर्व समुद्र से 
त FS से कृष्णा-गोदावरी तक सर्वत्र आपका | 
स के हैं। मगध का सौभाग्य है, जो उसे आप सदुश सेनानी" | 
Ms मद्रक से आ रही हूँ, सेनानी ! यवन लोग आपके नाम से 
र-थर काँपते हैं । कहिए, मेरे लिए क्या ग्राज्ञा है?” 

है आपके साथ जो दासी शाकल नगरी से आई थी, वह फिर दिखाई. | 
नहीं दी । वह अब कहाँ है ?' 
भे अ डा द ! साठ साल Fi अधिक उसकी आयु थी। 
न क स । उसी की गोद में खेलते हुए मैं बड़ी हुई थी। | 
ब ह क वह स्वगधाम सिधार गई । मुझे उसकी मृत्यु, 
- कर ल के सम्मुख किसी का क्या वश है ! सूर्योदय से 
El ही उसकी ET क्रिया करा दी गई थी ।' 

क्या आशुमृतक प ई गई थी ?? 

i रीक्षा कराई गई थी ? 

सर "| 

च्छा, एक वात और पूछना चाहता हूँ। कया शाकल नगरी में. 


SN 

स्थविर मोग्गलान से आपकी भेंट हुई थी ? कुक्कुटविहार के इन संघ- 
स्थविर को तो आप जानती ही होंगी । दो वर्ष पूर्व जब आप पाटलिपुत्र 
आई थीं, तो उनके दर्शन आपने अवद्य किए होंगे ।' 

'संघ-स्थविर का मुझे भलीभाँति स्मरण है। पर वह शाकल तो नहीं 
आए । मेरे पितृचरण स्थविरों और श्रमणों के प्रति अगाध श्रद्धा रखते हैं। 
मैं भी उनके साथ स्थविरों के दर्शन के लिए जाया करती थी । यदि स्थविर 
मोग्गलान शाकल जाते, तो मैं उनकी चरण-पुजा किए विना कदापि न 
रहती ।' 

“क्या आप स्थविर कश्यप को जानती हैं ?' 

'जानती हूँ, सेनानी ! उन्हीं के चरणों में बैठकर मैंने त्रिपिटक की 
शिक्षा ग्रहण को थी ।' 

“क्या कभी यवनराज मिनेन्द्र से भी आपको मेंट हुई है?” 

“हुई है, सेनानी ! वे अब श्रावक हो गए हैं। आचार्य तागसेत के साथ 
घर्मचर्चा में ही उनका सारा समय व्यतीत होता है। हिसा से वह घृणा 
करने लगे हैं, और उन्होंने अहिसा का ब्रत ग्रहण कर लिया है ।' हि 

“पर मैंने तो सुना है कि मिनेन्द्र मध्यदेश पर आक्रमण करने की तैयारी 
कर रहे हैं ।' 

“यह सत्य नहीं है, सेनानी ! युद्ध को वह अब गह्य समझने लगे हैं।' 

“मध्यदेश के जो बहुत-से स्थविर और श्रमण आजकल शाकल नगरी 
में एकत्र हैं, वे अपना समय किस प्रकार व्यतीत करते हँ!” 

“सब धर्म चर्चा और पुजा-पाठ में व्यापृत रहते हैं, सेनानी ! ' 

विदुला की बातें सुनकर पुष्यमित्र अत्यन्त गम्भीर हो गए। उनकी 
मुख-मुद्रा को देखकर विदुला कॉप गई। हाथ जोड़कर उसने कहा, में एक 
अबोध बालिका हूँ, सेनानी ! आपकी पौत्री के समान । बड़ों की बातें मे 
क्या जानूं । जो कुछ मैंने देखा, सुना और समका, आपकी सेवा में निवेदव 
कर दिया । यदि मुझसे कोई भूल हो गई हो, तो क्षमा करे।' 

पुष्यमित्र आसन से उठकर खड़े हो गए थे। विदुला की दुरभिसन्धि 
का उन्हें आभास मिल गया था। वह चाहते थे कि तुरन्त आत्तर्वंशिक को 
बुलाएं और स्थविरों के कुचक्र से बृहद्रथ की रक्षा की व्यवस्था करे। उन्होंने 
पतञ्जलि से कहा, 'में अब चलता हूँ, ग्राचार्यं ! अतेक आत्ययिक कार्य 
मुझे सम्पन्त करने हैं ।' म 

पुष्यमित्र के चले जाने पर विदुला ने चैन की साँस ली, और सकुचाते 
इए कहा, “मैं आपसे एक प्रार्थता करना चाहती थी, आचाय ! ' 

'निःसंकोच होकर कहो ।' 

“प्रणय का पाश मुझे अपने घर से बहुत दूर खींच ल'या है । पर स्वजनों 
को भुला सकता सुगम नहीं होता, आचार्य ! अपने कुटुम्बियों, सहपाठियों 
आर सहेलियों की याद मुझे अभी से सताने लग गई है। सम्राट्‌ हर समय 
तो मेरे साथ रह नहीं सकते । उनके विना मुझे बड़ा सूना-सूना-सा लगता 
हैं। अन्तःपुर में कोई ऐसा नहीं है, जिससे मैं अपने मन की वात कह सकूं 
और दो घड़ी हँस-बोल सर्कूं।' 

‘अन्तःपुर में स्त्रियों की क्या कमी है, और राजमाता भी तो वहाँ हैं ।' 

“राजमाता और मेरा क्या साथ, आचार्य ! न जाने क्यों, हर समय 
उनकी आँखों से आँसू टपकते रहते हैं। मैं पूछती हूँ, तो चुप रह जाती हैं। 
अन्तःपुर दास-दासियों से परिपूर्ण है, वे सदा मेरी सेवा के लिए उद्यत रहती 
हैं। मुझे सव सुख प्राप्त हैं, पर सखियों के बिना मेरा समय कैसे कटेगा ।' 

तो तुम क्या चाहती हो ?' 

'यदि अनुमति हो, तो अपनी कुछ सहेलियों को पाटलिपुत्र बुला लूँ । 
मेरे साथ रहेंगी, तो मेरा मन बहल जाएगा । अभी मेरी आयु ही क्या है, 
आचार्य ! हेसने-बोलने को जी चाहता है।' 

- अच्छा, मैं आन्तर्वशिक से कह दूँगा तम जानती ही हो, उनकी अनु- 
मति के बिना कोई नया व्यक्त राजप्रासाद में प्रवेश नहीं पा सकता । तुम 
जिन सखियों को पाटलिपुत्र से बुलाना चाहती हो, उनके नाम तथा पते मुभे 
दे देना। उनके शील तथा चरित्र की जाँच के अनन्तर ही उन्हें यहाँ आने 
की अनुमति दी जा सकेगी । कोई और बात ?? : 

'एक प्रार्थना और है, आचार्ये ! मद्रक जनपद में भगवान्‌ तथागत का 
निर्वाण-दिवस बड़े समारोह के साथ मनाया जाता है। सुना है, पहले यहाँ 
पाटलिपुत्र में भी इस पर्व का बड़ा महत्त्व था । सहस्रों नर-नारी उस दिन 
कुक्कुट बिहार में एकत्र हुआ करते थे, और चैत्यों की पूजा कर पुण्य लाभ 
आप्त करते थे। एक दासी मुझे बता रही थी, कि कुककुट विहार अब भूमि- 
सात्‌ हो गया है, और उसके सब स्थविर और श्रमण अन्यत्र चले गए हैं । 
मगध में सबको धामिक स्वतन्त्रता प्राप्त है, और सब कोई अपने विश्‍वास 
के अनुसार पुजा-पाठ कर सकते हैं। क्या यह सम्भव नहीं होगा, कि एक 
बार [ड के निर्वाण-दिवस को धूमधाम के साथ मनाया जाए ? ह 
कप RT म होने की क्या बात है? मैं जानता हूँ, कि पाटलिपुत्र 

बहुत से निवासि को तथागत के प्रति अगाघ श्रद्धा है। मैं स्वयं सत्य 

सनातन वदिक धर्म का अनुयायी हूँ, पर शाक्यमुनि बुद्ध को भी मैं सम्मार्न 

की इष्टि से देखता हूँ । तथागत के निर्वाण-पर्वं को मनाने का यहाँ कोई 
निषेध नहीं है ।' 

पर पुरोधा के अभाव में यज्ञ को कैसे सम्पन्न किया जा सकता है, 
आचार्य ! सुना है, यहाँ पाटलिपुत्र में अब कोई भी स्थविर तथा श्रमण नहीं 
रह्‌ गए हूँ। भगवान्‌ के निर्वाण-पर्व के अवसर पर त्रिपिटक का श्रवण किया 
जाता है। सत्यास्त्रों के प्रवचन का अधिकार केवल स्थविरों को ही है, 
आचार्य ! चँत्यों की विधिवत्‌ पूजा भी वही करा सकते हैं। उनके बिना 
निर्वाण-दिवस को कैसे मनाया जा सकेगा ? क्या यह सम्भव नहीं होगा, कि 
मैं कतिपय स्थविरों को इस अवसर पर पाटलिपुत्र निमन्त्रित कर सकूँ ?” 

'स्थविरों और श्रमणों के यहाँ आने-जाने में कोई रुकावट नहीं है । 
इसके लिए मेरी अनुमति की कया आवशयकता है ? 

यह जानकर मैं आइवस्त हुई, आचार्य ! ' 

पतञ्जलि के चरणों को स्पर्श कर विदुला अन्तःपुर को वापस लौट 
गई । उसका मन प्रसन्न था। उसे सन्तोष था कि जिस महान्‌ उद्देश्य को 
सम्मुख रखकर स्थविर कश्यप ते उसके प्रणय की बलि दी थी, उसकी पूति 
का मार्गे अब निष्कंटक होना प्रारम्भ हो गया है। कितनी ही सत्री-स्त्रियाँ 
अब शीघ्र ही उसकी सखियों के रूप में अन्तःपुर में आ जाएँगी, और कितने 
ही स्थविर तथा श्रमण उसकी सहायता के लिए पाटलिपुत्र पहुँच जाएंगे । 
मगध की जनता के हृदय में भगवान्‌ तथागत की मध्यमा प्रतिपदा के प्रति 
अगाध श्रद्धा है। कुक्कुट विहार का विध्वंस कर पुष्यमित्र ने जो घोर अनर्थ 
किया है, उससे वह असन्तुष्ट है। में असन्तोष की इस अर्ति को 
भड्काऊंगी। जब मिनेन्द्र की यवन सेना मध्यदेश पर आक्रमण करेंगी, 
पाटलिपुत्र के बहुत-से सैनिक भी पुष्यमित्र के विरुद्ध विद्रोह कर देंगे । सद्ध 
के उत्कर्ष का अब यही एकमात्र उपाय है। इसी के लिए तो मुझे स्थविर 
कश्यप ने पाटलिपुत्र भेजा है। बृहद्रथ से अब मेरा विवाह हो ही गया है। 


' मैं सच्चे अर्थो में मगध की साम्राज्ञी बनूँगी । बृहद्रथ मगध पर शासन करेंगे 


और मैं उन पर । 

( ४४ ) 
बुद्ध जयन्ती का समारोह 


बौद्ध धर्म के अनुयाय्रियों की इष्टि में वैशाख पूर्णिमा का बहुत महत्त्व 
है। इसी दिन गौतम बुद्ध का जन्म हुआ था, और इसी दिन उनका निर्वाण 
भी हुआ था । मगध के निवासी भगवान्‌ तथागत के प्रति अगाध श्रद्धा 
रखते थे और वैशाख पूणिमा के दिन पाटलिपुत्र के कुक्कुट विहार में सुदूर 
ग्रामों ओर नगरों से आए हुए लोगों की भीड़ लग जाती थी । इस दिन 
लोग चैत्यों की पूजा करते, स्थविरों के प्रवचन सुनते और स्तूपों की 
प्रदक्षिणा करते। पर कई वर्षो से यह उत्सव नहीं मनाया गया था । 

पर राजमहिषी विदुला ने अब बुद्ध जयन्ती को मनाने की अनुमति 
आचार्य पतञ्जलि से प्राप्त कर ली थी । 

बुद्ध पूणिमा का पर्व पाटलिपुत्र में एक बार फिर बड़ी धूमधाम के साथ 
सनाया गया । कुक्कुट विहार इस समय नहीं रहा था, पर अशोक द्वारा 
बनवाया हुआ विशाल स्तूप अब भी विद्यमान था । उसके समीप बहुत-से 
पट-मण्डप लगा दिए गए, और सुदूर जनपदों से आए हुए सहस्रों श्रद्धालु 
लोग उनमें रहने लगे । स्थविरो, श्रमणों और भिक्षुओं की बहुत-सी मण्ड- 
लियाँ फिर पाटलिपुत्र के राजमार्गो, पथ-चत्वरों तथा पण्यवीथियों में घूमती 
हुई दिखाई देने लगीं । इनमें बहुत-से विदेशी भी थे। उन्होंने भी काषाय 
बस्त्र धारण किए हुंए थे। यवन, शक, पाथिव और वाल्हीक आदि जातियों 
के स्थविरं और श्रमणं को पाटलिपुत्र के नर-नारी घेर लेते, और उन्हें 
देखकर जोर-जोर से कहते--'बुद्धं शरणं गच्छामि, धर्म शरणं गच्छामि ।* 
लोग अपनी आँखों से राजा अशोक द्वारा स्थापित धर्मविजय के परिणाम 
को प्रत्यक्ष रूप से देखकर गर्व अनुभव कर रहे थे । वे बातचीत करते हुए 
कहते---कौत कहता है कि यवन बिदेशी हैं । हममें और उनमें भेद ही क्या 
हैं। देश, जाति और रंग के भेद मिथ्या हैं । भगवान्‌ बुद्ध के अष्टांगिक 
आर्ये मार्ग को अपनाकर ये भी आर्य ही बन गए हैं ।' इन बातों को सुनकर 
एक नागरिक ने कहा--“इन विदेशी श्रमणों से हमें सावधान रहना चाहिए, 
भाई ! कहीं यवत्तराज मिनेन्द्र के गृढ़पुरुष न हों ।! इस बात से कुछ लोग 
कर्व हो गए । एक नागरिक ने आवेश में आकर कहा--- तुम्हें तो सब जगह 
शत्रुओं की दुरभिसन्धि ही नजर आती हैं। मेरी एक यवन स्थविर से बात 
हुई थी। वह बताते थे, कि यवन राज्यों में सर्वत्र संघाराम विद्यमान हैं। 

उनमें सहस्रों भिक्षु निवास करते हैं और यवन नर-नारी श्रद्धापूर्वक त्रिपिटक 
का श्रवण करते हैं। उन्हें यह सब देखकर श्राश्‍चयं होता है, कि यहाँ मगध 
में भगवान्‌ तथागत के प्रति वैसी श्रद्धा नहीं रही है, जैसी कि यवन राज्यों 
में है। तुम व्यर्थ में छाया से डर रहे हो । यवनों के आक्रमण की आशंका 
सर्वथा निर्मूल है। इस पर एक अन्य नागरिक ने कहा--'भाई, चुप भी 
रहौ। दीवारों के भी कान होते हैं। पथ-चत्वर पर खड़े होकर ऐसी बातें 
न करो । कहीं सेनानी के गुढ़पुरुषों ने सुन लिया, तो जन्म-भर के लिए 
कारागार में बन्द कर दिए जाओगे ।' 

बुद्ध पूणिमा का पर्व जिस ढंग से पाटलिपुत्र में मनाया जा रहा था, 
उसके समाचार सुनकर पुष्यमित्र तुरन्त आचार्यं पतञ्जलि की सेवा में 
उपस्थित हुए और प्रणाम निवेदन के अनन्तर उन्होंने कहा--'यह मैं क्या 
सुन रहा हूँ, आचार्य ! ' निपुणक के कुचक्र के कारण कितने ही विदेशी गूढ़- 
पुरुष इस समय स्थविरों, श्रमणों और भिक्षुं के वेश में पाटलिपुत्र आ गए 
हैँ। विदुला का सहार! पाकर राजध्रासाद भी शत्र्‌ओं के गूढ़पुरुषों से परि- 
पूर्ण हो गया है। मोग्गलान ने शाकल नगरी में रहते हुए जिस षड्यन्त्र का 
सूत्रपात किया था, वह सफल होता हुआ प्रतीत होता है। हम कब तक इसे 
सहते रहेंगे, आचार्य ! 

हमें अभी प्रतीक्षा करनी होगी, वत्स ! बुद्ध जयन्ती के उत्सव को 
सकुशल समाप्त हो लेने दो । जनता की भावनाओं को ठेस न पहुंचाओ ।' 

“पर पाटलिपुत्र की जनता एक बार फिर स्थविरों के प्रभाव में आ गई 
है, उन स्थविरों के जो आर्यभूमि के शत्र हैं, जो मिनेन्द्र के साथ मिलकर 
मध्यदेश पर आक्रमण करने के लिए तैयारी में संलग्न हैं। बुद्ध जयन्ती का 
यह्‌ समारोह उन्हीं के षड्यन्त्र का परिणाम है ।' 

“यह सही है, पर हमें धेयं से काम लेना होगा। मागध साम्राज्य की 
सम्पूर्ण सेना को पाटलिपुत्र बुला लो और अपनी सँत्यशक्ति का प्रदशेत करो ।' 

इस पर पुष्यमित्र कुछ कहने को ही थे कि एक दण्डधर आया और दाएँ 
हाथ को मस्तक से लगाकर बोला--“इस प्रकार अकस्मात्‌ ही यहाँ आ जाने 
के लिए मुझे क्षमा करें, सेनानी ! एक आत्ययिक कार्यं से आन्तर्वशिक ने 
मुेश्रापको सेवा में भेजा है। पाटलिपुत्र की दक्षिणी पण्यवीथियों में उपद्रव 
प्रारम्भ हो गया है।' 

“सब समाचार विस्तार से कहो ।' 

'कुक्कुट विहार के भग्नावशेषों पर जो पट-मण्डप बने हुए थे, अचानक 
उनमें आग लग गई | इस कारण वहाँ एकत्र नर-नारियों में भगदड़ मच 

गई, और बहुत-से लोग पण्यवीथियों में आ घुसे। उन्होंने वहाँ लूटमार शुरू 
कर दी । बहुत-से यात्री और भिक्षु इस लूटमार में सम्मिलित थे । पाटलिपुत्र 
की जनता इससे बहुत उद्विग्न है, सेनानी ! ' 
'आन्तर्वेशिक सेना के सँनिक क्या वहाँ नियुक्त नहीं थे ?' 
थे, सेनानी ! उन्होंने डटकर लुटेरों का सामना किया । पर वे इस 
अकस्मात्‌ आक्रमण के लिए तैयार नहीं थे। बात की बात में बहुत-सी पण्य- 
शालाएँ लूट ली गई, और जनता में हाहाकार मच गया ।' 
'यह आग किस प्रकार लगी थी ? ' 
'यह ज्ञात नहीं हो सका है, सेनानी ! कई प्रकार की अफवाहें सुनने में 
आ रही हैं। कुछ लोगों का कहना है, कि एक पाकशाला से अग्निकाण्ड का 
प्रारम्भ हुआ था । पर ऐसा भी कहा जा रहा है कि यह आग किसी ने जान- 
बूफकर लगाई है।' 
'आन्तर्वशिक वीरवर्मा को तुरन्त मुझसे मिलने के लिए कहो ।' 
“इस समय वह उपद्रव को शान्त करने के लिए गए हुए हैं।' 
सेनानी पुष्यमित्र का आदेश पाकर दण्डधर जाने को ही था, कि वीरवर्मा 
वहाँ आ गए । प्रणाम निवेदन के अनन्तर उन्होंने कहा--'उपद्रब अब शान्त 
हो चुका है, सेनानी ! आप कोई चिन्ता न करें ।! 
“कुक्कुट विहार के पट-मण्डपों में आग किस प्रकार लगी थी ?' सेनानी 
ने प्रशन किया । 
दो यात्री सन्देह में बन्दी बनाए गए हैं। वे संदिग्ध अवस्था में काशी 
को दिशा में चले जा रहे थे | 
वे कहाँ हैं ?' 
द a के ब बजाने ही एक गुल्मपति उन दोनों को अपने साथ 
आया । उन्हें देखकर पुष्यमित्र ने के कहाँ 
के निवासी हो ?' पु उनसे पूछा द (तुम कौन हो और कह 
न हम सर्वथा निरपराध हैं, सेनानी ! बुद्ध जयन्ती के समारोह में 
सम्मिलित होने के लिए पाटलिपुत्र आए थे | हम कुछ नहीं जानते।' एक 
व्यक्ति ने हाथ जोड़कर कहा। 
ल.पा ह कहाई नाम क्या हैं और तुम कहाँ के रहने वाले हो / , 
क है, सेनानी ! वाराणसी का म निवासी हूँ, और वहाँ 
हकार का कार्य करता हूँ । मेरा यह साथी भी वहीं का रहने वाला है। 


इसका नाम वञामुल है। वहाँ यह पक्वमांसिक का व्यवसाय करता है!” _ 
लुम कब पाटलिपुत्र आए थे ?? 

'कोई दो दिन हुए, सेनानी !' 

“यहाँ कहाँ ठहरे थे ?' 

“यात्रियों के लिए जो अनेक पट-मण्डप पाटलिपुत्र के नागरिकों द्वारा 
बनवाए गए थे, उन्हीं में से एक में हमने भी डेरा जमा लिया था, सेनानी ! 
दो दिन यहाँ बड़े सुख से बिताए। स्थविरों और श्रमणों के प्रवचनों का 
श्रवण करते रहे और देवदशन कर पुण्यलाभ प्राप्त किया । पर हम निर्धन 
कर्मकर हैं, सेनानी ! यहाँ कब तक ठहर सकते थे ? श्रम ही हमारी आजी- 
विका का आधार है। जो थोड़े-से कार्षापण साथ लेकर आए थे, वे समाप्त 
हो गए थे। अब यही चिन्ता थी कि शीघ्र से शीघ्र वाराणसी वापस लौट 
जाएँ और फिर से अपने व्यवसाय प्रारम्भ कर दें ।' 

'तो तुम्हें बन्दी क्यों बना लिया गया ?' 

'थह हुम क्या जानें, सेनानी ! हमने आग नहीं लगाई, हम सर्वथा 
निरपराध हैँ ।' 

उनकी बात सुनकर गुल्मपति चण्डसेन ने कहा--क्षमा करें, सेनानी ! 
लातों के भूत बातों से नहीं माना करते। मुझे आदेश दीजिए, मैं इनसे सच्ची 
बात उगलवा देता हूँ ।' 

पुष्यमित्र की अनुमति प्राप्त कर चण्डसेन उन्हें बाहर ले गया । दण्ड 
का आघात प्रारम्भ होते ही वज्रमुख ने हाथ जोड़कर कहा--'मैं कोई बात 
नहीं छिपाऊंगा, नायक ! सब सच-सच बता दूंगा । मुझे मारिए नहीं ।' 

गुल्मपति वज्मुख को साथ लेकर पुष्यमित्र के सम्मुख उपस्थित हुआ, 
और जोर से वोला--“बोल, तुझे क्या कहना है ? यह काम तुझसे किसने 
करवाया ?' | 

“मैं शाकल का निवासी हूँ । स्थविर कश्यप के आदेशं से पाटलिपुत्र 
आया था। उन्होंने ही मुझे श्राग लगाने के लिए कहा था। मेरा यह साथी 
भी शाकल का ही रहने वाला है। वहाँ हम गुढ़पुरुष का कार्यं करते हैं ।' 

'सुत्रियों के किस वर्ग से तुम्हारा सम्बन्ध है ? 

'तीक्षण वर्ग के साथ, नायक ! ' 

“कश्यप ने तुम्हें क्या कहकर यहाँ भेजा था ?' 

“उन्होंने हमसे कहा था, मगध का शासनतन्त्र सद्धर्म से विमुख हो गया 
है। सेनानी के आदेश से कुक्कुठविहार का घ्वंस किया जा चुका है। वह 
सद्धमं के शत्रु हैं। मगध में फिर से भगवान्‌ तथागत के अष्टाज्िक आयं- 
मार्ग को स्थापित करना है । अब भी वहाँ बहुत-से ऐसे लोग हैं, जो सद्धमं 
के प्रति आस्था रखते हैं । पट-मण्डपों में आग लगते ही पाटलिपुत्र में उपद्रव 

प्रारम्भ हो जाएगा। तीर्थयान्रियों के भेस में जो बहुत-से तीक्षण सत्री बुद्ध | 
जयन्ती के उत्सव में सम्मिलित होने के लिए यहाँ आए हुए हैं, वे लूटमार | 
शुरू कर देंगे और सर्वत्र अव्यवस्था मच जाएगी ।- हमें क्षमा करें, नायक ! 

मैंने सब सच-सच बता दिया है।' 

सारसक और वज्रमुख को कारागार भेज दिया गया। आन्तवंशिक 

वीरवर्मा को पुष्यमित्र ने आदेश दिया--'जो भी स्थविर श्रमण और भिक्षु | 
इस समय अन्य जनपदों से पाटलिपुत्र आए हुए हैं, सबको बन्दी बना लो। | 
कोई भी यहाँ से जाने न पाए।' | 


( ४५) 
“इह फु्ष्यामत्र याजयामः 


वीरवर्मा के चले जाने पर पतञ्जलि ने पुष्यमित्र से कहा--“सीमान्तों 
की सेनाओं को पाटलिपुत्र आने का आदेश भेजा जा चुका है न ?' 

“हाँ, आचार्य ! नर्मदा के तट पर हमारा जो अन्तपाल दुर्ग है, उसके 
दुगपति वीरसेन पाटलिपुत्र के लिए प्रस्थान कर चुके हैं । विदर्भ की सेना 
भी माधवसेन के नेतृत्व में चम्बल नदी को पार कर गई है। पर अहि- 
च्छत्र, इन्द्रप्रस्थ और कुरु देश में हमारी जो सेनाएँ हैं, उन्हें यहाँ आने 
का आदेश नहीं दिया गया है। मिनेन्द्र के आक्रमण की आशंका अभी दूर । 
नहीं हुई है । यवन सेना का प्रतिरोध करने के लिए उत्त र-पश्चिमी सीमान्त 
पर हमारी सेनाओं का रहना आवश्यक है ।' | 

“विदिशा और विद की सेनाओं में कितने सैनिक हैं?” 

'साठ सहस्र के लगभग, आचायं ! ' 

'यहाँ जो आन्तर्वशिक सेना है, उसमें सैनिकों की कितनी संख्या है?” 

“दस सहस्र ।' 

'विदर्भ ओर दशाणं की सेनाएँ कब तक पाटलिपुत्र पहुँच जाएँगी ?” 

“ज्येष्ठ मास का अन्त होने से पूवं ही, आचार्य ! ' 

“ठीक है, आषाढ़ कृष्णा पञ्चमी के दिन पाटलिपुत्र में सैन्यशक्ति का 
विशाल प्रदशन किया जाएगा। राजप्रासाद के दक्षिण में जो विशाल उद्यान 
है, उसमें नया स्कन्धावार स्थापित करने की व्यवस्था कर दो। पदाति, 
अक्वारोही, रथी और गजारोही-चारों प्रकार के सैनिकों के निवास के | 
लिए पृथक्‌-पृथक्‌ प्रवन्ध किया जाए। एक नया आयुधागार भी वहाँ बनवा 


| 


| 

दो, जिसमें सब प्रकार के अस्त्र, शस्त्र और अन्य युद्ध सामग्री प्रभूत परिमाण 
में संचित रहे। हाँ, हमारी सँन्यशक्ति में नौसेना का भी स्थान है। हिख्रिका 
नौकाओं को भी गंगा के तट पर एकत्र कर दिया जाए ।' 

'जो आज्ञा, आचार्य ! पर यह सव किस लिए ? पाटलिपुत्र पर किसी 
बाह्य आक्रमण की अभी कोई आशंका नहीं है। यवन सेना का सामना करने 
के लिए कुरुक्षेत्र, इन्द्रप्रस्थ और अहिच्छत्र में हमारी सेनाएँ तैयार हैं ही ।' 

“हमें आम्यन्तर शत्रु का भय है। बाह्य शत्र, की हमें कोई परवाह नहीं 
है । कश्यप और मोग्गलान के नेतृत्व में आर्यभूमि के विरुद्ध जिस कुचक्र का 
सूत्रपात किया जा रहा है, उसका कुछ आभास तुम्हें मिल ही चुका है। 
यह एक अत्यन्त व्यापक तथा गम्भीर षड्यन्त्र है, वत्स ! स्थविरों की यह 
योजना है कि मिनेन्द्र की यवन सेनाएँ जब मध्यदेश पर आक्रमण करें, तो 
मगध में विद्रोह हो जाए और बौद्ध धमे के अनुयायी पाटलिपुत्र के शासन- 
तन्त्र के विरुद्ध उठ खड़े हों । वे घर्म के नाम पर जनता में विद्वेष की अग्नि 
को प्रदीप्त करने का प्रयत्न कर रहे हैं। बृहद्रथ उनके इस षड्यन्त्र में 
सम्मिलित है। विदुला को इसी प्रयोजन से शाकल से पाटलिपुत्र भेजा गया 
था, ताकि वह बृहद्रथ को अपने प्रभाव में ले आए और उसे हमारे वि रुद्ध 
कर दे। स्थविरों की यह योजना सफल भी हो गई है। बुद्ध पूणिमा के 
अवसर पर पाटलिपुत्र में जो उपद्रव हुए, वे इसी योजना के परिणाम थे । 
हमें बृहद्रथ को राजसिहासन से च्युत करना होगा ।' 

“पर इसके लिए सँन्यशक्ति की क्या आवश्यकता है, आचाय ! गत 
वर्षो में कितने ही मौर्य कुमार राजसिंहासन पर ग्रारूढ़ हुए और पदच्युत 
भी कर दिए गए । मौर्य राजकुल के लिए तो यह साधारण बात है।' 

“हमें अब मौर्य कुल का ही अन्त करना है, वत्स ! मौयों में कोई भी 
ऐसा कुमार नहीं है, जिसे कूटस्थानीय बनाकर मगध के शासनतत्त्र में शक्ति 
का संचार किया जा सके । चिरकाल तक राजशक्ति और घन-सम्पदा का 
भोग कर मौर्य कूल सवथा अकमंण्य तथा निर्वीर्ये हो गया हैं। मैं इस प्रशत 
पर गम्भीरतापूर्वक विचार कर चुक्रा हुँ। मैंने यही निर्णय किया हैं कि 
पाटलिपुत्र के राजसिहासन पर किसी ऐसे व्यक्ति को आसीन कराया जाए, 
जो वस्तुतः सशक्त हो और जिसके नेतृत्व में आर्येभरूमि की शत्रुओं से रक्षा 
की जा सके । मेरी इष्टि में ऐसे व्यक्ति केवल तुम हो । पार्टलिपुत्र का राज- 
“सिंहासन तुम्हें ही सम्भालना होगा, वत्स ! इसी में आर्यभूमि का कल्याण 
है । राजकुल में परिवर्तत मगध की परम्परा के सर्वथा अनुकूल है। 

“मैं अब युवक नहीं रहा हूँ, ग्राचाय ! मेरा पोत्र वसुमित्र तक किशोर 

हो गया है। इस आयु में राज्य का भार सम्भाल सकना मेरे लिए सुगम नहीं 
होगा। एक बात और भी है। मैं राजकुल का नहीं हूँ । ब्राह्मण वंश में 
उत्पन्न व्यक्ति को मगध की जनता राजा के रूप में स्वीकार नहीं करेगी |” 
“य्ह सब सोचना तुम्हारा काम नहीं है, वत्स ! यवनों के आक्रमण से 
आर्यंभूमि की रक्षा तभी सम्भव है, जब पाटलिपुत्र के राजसिंहासन पर 
कोई ऐसा व्यक्ति श्रारूढ़ हो, जो चन्द्रगुप्त और बिन्दुसार के समान प्रतापी, 
झुर और साहसी हो। तुम में ये सब गुण विद्यमान हैं। प्राचीन आये परम्परा 
का अनुसरण कर मैं परिषद्‌ का अधिवेशन बुलाऊंगा। मगध के सब मन्त्री, 
अमात्य, पुरोहित, पौर, जानपद और ग्रामणी उसमें आमन्त्रित किए जाएँगे। 
यदि उन्हें राजा के पद के लिए तुम्हें वरण करना स्वीकार हो, तब तो तुम्हे 
कोई विप्रतिपत्ति नहीं होनी चाहिए । मगघ के रार्जांसहासन पर तो कितने 
ही जघन्यज तथा शुद्रप्राय व्यक्ति भी आसीन हो चुके हैं। तुम तो ब्राह्मण 
कुल में उत्पन्न हुए हो। राजसूय यज्ञ द्वारा ही कोई व्यक्ति राजा का पद 
प्राप्त करने का अविकारी होता है। तुम्हारे राजसिहासन पर आसीन होने 
के समय जो राजसूय यज्ञ होगा, उसका पौरोहित्य मैं स्वयं करूँगा ।' 
आपके सम्मुख मैं क्या कह सकता हूँ, आचायं ! ' 
'पर बृहद्रथ को पदच्युत कर सकना सुगम नहीं होगा, वत्स ! मगध में 
fn ne मौर्ये कुल के प्रति अनुरक्त हैं। पाटलिपुत्र के कितने ही 
श्रेष्ठियों, वैदेहकों और शिल्पियों ने मौर्य राजाओं का अनुग्रह प्राप्त कर 
अपार धन-सम्पदा एकत्र की है। मौर्य वंश के अन्त से ये उद्वेग अनुभव 
करेगे। फिर साम्प्रदायिक समस्या का भी हमें सामना करना होगा। 
मोग्गलान और कश्यप के सत्री और गूढ्पुरुष मगध में सर्वत्र छाए हुए हैं। 
वे जनता को हमारे विरुद्ध उकसा रहे हैं। उनका कहना हैं कि हम बोद्ध धर्म 
के शत्र हैं। कुक्कृटविहार के विध्वंस की दुहाई देकर वे लोगों को भड़ काने 
में तत्पर हैं। सत्र साम्प्रदायिक विद्वेष की अग्ति सुलगनी प्रारम्भ हो 
गई है। बृहद्रथ भगवान्‌ तथागत का अनुयायी है, अतः बौद्ध लोग समभते 
हैं कि उनका राजसिहासन पर आसीन रहना सद्धर्म के उत्कर्ष के लिए 
आवश्यक है। आर्यभूमि की रक्षा का उन्हें ज़रा भी ध्यान नहीं है। यवन- 
राज मिनेन्द्र को भी वे अपने धर्म का संरक्षक मानते हैं। मुझे भय है कि 
बृहद्रथ को राज्यच्युत करते समय पाटलिपुत्र में कोई नया उपद्रव न खड़ा 
ही जाए। मिनेन्द्र इसी अवसर की प्रतीक्षा कर रहा है। मगध में विद्रोह 
होते ही वह मध्यदेश पर आक्रमण कर्‌ देगा। सँन्यशकिति के प्रदर्शन का जो 
निइचय मैंने किया है, उका यही कारण है। वाहीक, कुरु तथा पाञ्चाल में 

तुम्हारी जो सेनाएँ हैं, वे तो पर्याप्त हैं न ? 
“वहाँ हमारे एक लाख से भी अधिक सँनिक विद्यमान हैं ।' 

५ ज्येष्ठ कृष्णा पञ्चमी से पूर्वं ही दक्षिणापथ की सेनाएँ पाटलिपुत्र पहुँच 
गई । राजप्रासाद के दक्षिण में मागध साम्राज्य की सेन्यशक्ति का प्रदशन 
किया गया। बृहद्रथ इस समारोह में सम्मिलित होने के लिए निमन्त्रित 
था। जब वह सेना का निरीक्षण कर रहा था, अकस्मात्‌ उस पर आक्रमण 
कर दिया गया, और उसे वन्दी बना लिया गया। पाटलिपुत्र की प्राचीर पर 
तत्काल कुछ तूर्यकर प्रकट हुए, और तुरही-नाद के साथ उन्होंने घोषित 
किया-'वृहद्रथ को शासनच्युत कर दिया गया है। मन्त्रिपरिषद्‌ का निर्णय 
है, कि सेनानी पुष्यमित्र को राजा के पद पर अभिषिक्त किया जाएं । मगध 
के अमात्य, पौर, जानपद, पुरोहित और ग्रामणी शीघ्र परिषद्‌ में एकत्र 
होंगे और मग्त्रियों के निर्णय पर विचार-विमर्श करंगे। यदि परिषद्‌ ने 
मन्त्रों के निर्णय को स्वीकार कर लिया, तो सेनानी के राज्याभिषेक का 
समारोह सम्पन्न किया जाएगा। बोलो, नागरिको ! सेनानी पुष्यमित्र की 
जय ! आचार्य पतञजलि की जय !' 

ूर्यकरों के घोष को सुनकर जनता ने भी पुष्यमित्र और पतञ्जलि 
का जय-जयकार किया। मोग्गलान और कद्यप के सत्री और गूढ़पुरुष इससे 
स्तब्ध रह गए । सैन्यशक्ति के सम्मुख वे पूर्णतया असहाय थे। आन्तर्वशिक 
वीरवर्मा के सैनिक राजप्रासाद में गए, और उन्होंने बिडुला, उसकी सखियों 
तथा साथियों को भी बन्दी बना लिया। 

मगध की परिषद्‌ ने मन्त्रियों के निर्णय का उत्साह के साथ समर्थन 
किया | यह निश्‍चय किया गया, कि आषाढ़ के प्रथम दिन सेनानी पुष्यमित्र: 
को राजा के पद पर अभिषिक्त करने के लिए राजसूय यज्ञ का अनुष्ठाना 
किया जाए । इसके लिए जिस-जिस सम्भार की आवश्यकता थी, उसे तुरन्त 
एकत्र करने का आदेश दे दिया गया। चिर काल से मगध में ऐसे राजाओं 
का शासन था, वैदिक धर्म तथा याज्ञिक कर्मकाण्ड में जिनकी आस्था नहीं 
थी । 'प्रतिज्ञादुर्वल' वृहद्रथ को राजासिहासन से च्युत कर मगध की परिषद्‌ 
ने जब सेनानी पुष्यमित्र को राजा के पद पर अभिषिक्त करने का निर्णय 
किया, तो आचार्य पतञ्जलि ते यह निश्चय किया कि उसे राजसूय यज्ञ 
द्वारा राजा बनाग्रा जाए और राज्याभिषेक की वेदिक विधि का अविकल 
रूप से अनुसरण किया जाए। राजसूय यज्ञ पाटलिपुत्र के लिए एक नई 
बात थी। वहाँ के लोग इसे देखने के लिए उत्सुक थे। राजप्रासाद के 
प्राद्भण में एक विशाल मण्डप का निर्माण किया गया, और शास्त्रीय विधि 

से यज्ञवेदी बनाई गई । विधिवत्‌ अग्नि का आधान करने के अनन्तर पुष्य- 
मित्र से कहा गया कि वह पुरोहित, मन्त्री, अमात्य, सेनापति, सूत, राज- 
महिषी, ग्रामणी आदि प्रमुख व्यक्तियों को 'हवि' प्रदान करे । हवि द्वारा 
उनके प्रति सम्मान प्रगट करते हुए पुष्यमित्र ने कहा--'में आपके लिए ही 
अभिषिक्त हो रहा हूँ, और श्रापको अपना अनुगामी बनाता हूँ।' हवि 
प्रदान के पश्चात्‌ जलों द्वारा पुष्यमित्र का अभिषेक किया गया । ये जल 
सरस्वती, गंगा, यमुना आदि नदियों, विविध जलाशयों, कुओं, समुद्र और 
वर्षा से प्राप्त किए गए थे। विविध जलों से अभिषेक के अनन्तर पुष्यमित्र 
को उष्णीष आदि वस्त्र धारण कराए गए, और धनुष तथा तीन बाण उसके 
हाथ में देकर यह्‌ कहा गया कि पृथिवी, अन्तरिक्ष तथा द्यो:--इन तीनों 
लोकों की रक्षा करना तुम्हारा कत्तव्य हैँ। अभिषेक की विधि सम्पन्न हो 
जाने पर पुष्यमित्र से प्रजापालन की शपथ ग्रहण कराई गई । 
यज्ञ सभा के विसर्जन से पूर्व आचार्य पतञ्जलि अपने आसन से उठकर 
खड़े हुए, और सभासद्‌ वर्ग को सम्बोधन करते हुए उन्होंने कहा--'मगध 
का यह अहोभाग्य है जो पुष्यमित्र जैसा वीर, साहसी और सुयोग्य पुरुषसिह 
उसके राजसिंहासन पर आरूढ़ हुआ है। राज्य में राजा की स्थिति कूट- 
स्थानीय होती है। यदि राजा उत्थानशील और कमठ हो, तो मन्त्री, 
अमात्य, सेनापति आदि सब राजकर्मचारी भी उत्थानशील हो अपने-अपने 
कतंव्यों के पालन मेंत्तत्पर रहते हैं। पर यदि राजा प्रमादी हो जाए, तो 
राजपुरुष भी प्रमाद करने लगते हैं। राजा का जो शील हो, वही शील प्रजा 
का भी हो जाता है। भीष्म ने ठीक कहा था, कि काल राजा का निर्माण 
नहीं करता, अपितु राजा द्वारा ही काल का निर्माण किया जाता है। इसी- 
लिए ऐसे व्यक्ति को ही राजा के पद पर होना चाहिए, जिसकी बुद्धि 
तीक्ष्ण हो, प्रतिभा और शौर्यं की जिसमें अतिशयता हो, और काम, क्रोध, 
मोह, लोभ तथा चापल्य पर जिसने काबू पाया हुआ हो। यह आवश्यक है 
कि राजा प्रज्ञा और उत्साह के गुणों से सम्पन्न हो। मौर्य कुल के राजा 
सर्वेथा अकर्मण्य और निर्वीयं हो गए थे। यही कारण था, जो यवनराज 
दिमित्र भारतभूमि को आक्रान्त करता हुआ साकेत नगरी तक चला आ 
सका था। मुझे विश्वास है कि पुष्यमित्र के नेतृत्त्व में मगध के शासनतन्त्र 
में नई शक्ति और स्फूति का संचार होगा, और यवन लोग हमारी आये- 
भूमि की ओर आँख उठाकर भी नहीं देख सकेंगे । हम सव धर्मों, सम्प्रदायो 
आर पाषण्डों का आदर करते हैं । श्ञासनतन्त्र किसी के धर्म में हस्तक्षेप 
नहीं करता । सव कोई अपने विचारों और विद्वासों के अनुसार पूजा-पाठ 

कर सकते हैं। आर्यो की यही सनातन परम्परा है। ब्राह्मणों और श्रमणों में 
बिरोध व विद्वेष का कोई समुचित कारण नहीं है। पर यदि किसी सम्प्रदाय 
के नेता और गुरु अपनी धामिक मर्यादा का अतिक्रमण कर विदेशी शत्रुओं 
के साथ मिल जाएँ और आर्यभूमि के विरुद्ध षड्यन्त्र करने में तत्पर हो 
जाएँ, तो उनके इस कुकृत्य को शासन केसे सह सकता है। भारत. हुम सबकी 
मातृभूमि है, हम सब इसके पुत्र है। इसकी रक्षा करना और इसके उत्कर्ष 
के लिए प्रयत्नशील रहना हम सवका पुनीत कतंव्य है। मेरा आशीर्वाद है , 
कि पुष्यमित्र के नेतृत्त्व में हमारी इस पुण्यभूमि का हित एवं कल्याणहो ।' 
पुष्यमित्र और पतञ्जलि की जय-जयकार के साथ राजसूय यज्ञ की 
समाप्ति हुई और पाटलिपुत्र की जनता में नई आशा का संचार हो गया। 


( ४६) 
तप्रहवमेध यज्ञ 


शाकल नगरी के विश्ञाल संघाराम के सुविस्तीणं प्रांगण में खड़े हुए 
स्थविर कश्यप उत्सुकता के साथ किसी के आगमन की प्रतीक्षा कर रहे थे। 
उनका मुखमण्डल आक्रोश से रक्तबणं हो रहा था, और उनके मस्तक पर 
चिन्ता की रेखाएँ उभरी हुई थीं। कभी वह तेज कदमों से टहूलने लगते, 
और कभी पूर्व दिशा की ओर एकटक इष्टि से देखने लगते । उन्हें अधिक देर 
प्रतीक्षा नहीं करनी पड़ी । सूर्यास्त से पूर्वं ही दो अदवारोही वहाँ प्रगट हुए, 
और उन्होंने नतमस्तक हो स्थविर को प्रणाम किय्रा। कश्यप उन्हें संघाराम 
के गुव्तगृह में ले गए, और उद्वेग के साथ उन्होंने प्रश्‍्त किया 

यह क्या हो गया, निपुणक ! पुष्यमित्र ने बृहद्रथ को राज्यच्युत कर 
दिया, और तुम देखते ही रह गए। तुम तो औशनस नीति में अपने को बहुत 
प्रवीण समझते थे ।' 

“मै क्या करता, स्थविर ! यह्‌ पतञ्जलि अत्यन्त चतुर और धूतं है 
उसके सम्मुख मेरी एक नहीं चली । साम्राज्य की सब सेनाओं को उसने 
पाटलिपुत्र बुला लिया, और सैन्यशक्ति का प्रदर्शन करते हुए बृहद्रथ को 
बन्दी बना लिया । सेना का सेनापतित्त्व पुष्यमित्र के हाथों में था ही, उसके 
सामने हम कर ही क्या सकते थे ? मैं बहुत लज्जित हूँ, स्थविर ! ' 

'बृहुद्रथ अव कहाँ है ? क्या वह पाटलिपुत्र के कारागार में बन्दी का 
जीवन व्यतीत कर रहा है ? 

“नहीं, स्थविर ! उसे पतञ्जलि ने बन्धनमुक्त कर दिया है। विदुला, 
बुधगुप्त और उनके सब साथी भी कारागार से छोड़ दिए गए हैं। पर अब 
वे सौराष्ट्र चले गए हैं, और वहीं निवास करने लगे हैं। बुधगुप्त ने बहुत 
प्रयत्न किया कि सम्राट्‌ शाकल चले आएँ, पर उन्होंने स्वीकार नहीं किया । 
वह राजपाट से विरक्त हो गए हैं ।' 

“और विदुला ? वह तो सद्धर्म के उत्कर्ष के प्रयोजन से ही पाटलिपुत्र 
गई थी।' 

“राजमहिषी भी सम्राट्‌ के साथ सौराष्ट्र में ही जा बसी हैं ।' 

“मोग्गलान के क्या समाचार है ?' 

मुझे उनसे मिले बहुत समय हो गया है, स्थविर ! श्रावस्ती के जेतवन 
विहार में उनके दर्शन किए थे। वह बहुत उद्विग्न थे। कहते थे, शीघ्र ही 
शाकल आकर संघ-स्थविर से भेंट करेंगे ।' 

(तुम्हारे सत्री और गूढ़पुरुष क्या कर रहे हैं ?' 

'पाटलिपुत्र में उनका रह सकना श्रव सम्भव नहीं रहा है, स्थविर ! 
सर्वसाधारण लोग शक्ति के सम्मुख सिर फुका देते हैं । पुष्यमित्र की शक्ति 
के सामने सब अपने को असहाय अनुभव कर रहे हैं ।' 

क्या सद्धर्म मध्यदेश से पूर्णतया लुप्त हो गया है? स्थविरों और 
श्रमणों का क्या वहाँ कोई भी प्रभाव नहीं रहा है? पुष्यमित्र और पतञ्जलि 
एक ऐसे मार्ग का अनुम्तरण करने में तत्पर हैं, जो आदि में अमत्य है, मध्य 
में असत्य है, और अन्त में असत्य है। क्या वे इस मिथ्या पाषण्ड को मध्य- 
देश में फिर से स्थापित करने में समर्थ हो जाएंगे ? 

“लक्षण तो ऐसे ही हैं, स्थविर !' 

“श्रावस्ती, काम्पिल्य और कौशाम्बी आदि के संघारामों में जो सहस्रों 
भिक्षु और श्रमण निवास कर रहे हैं, क्या अपने कव्य का उन्हें ज़रा भी 
घ्यान नहीं है ?' 

'शाकल आते हुए मार्ग में मैं अनेक संघारामों में गया था। स्थविरों 
और श्रमणों से भी मैंने मेंट की थी । उन्हें पुष्यमित्र के शासन से कोई भी 
उद्टग अनुभव नहीं होता । उनका कहना है कि मगध के नए शासनतन्त्र को 
सद्धमं से कोई भी विरोध नहीं है गृहस्थ लोग अब भी पहले के समान 
त्रिपिटक के सूत्रों का श्रवण करते हैं, देवदशंन कर पुण्य लाभ प्राप्त करते हैं 
और चैत्यों की पूजा करते हैं। धर्म और पुजापाठ की सबको पूरी-पूरी 
स्वतन्त्रता है। मध्यदेश के स्थविर और भिक्षु सन्तुष्ट हैं, क्योंकि पुष्यमित्र 
उनके धामिक कार्यकलाप में कोई बाधा नहीं डालता !” 

“ये तो बहुत बुरे लक्षण हैं, निपुणक ! क्या सद्धर्म में अब वह शक्ति 


नहीं रह गई है, जिससे मध्यदेश में भगवान्‌ तथागत के शासन को फिर से 


स्थापित किया जा सके ?' 

'क्या कहूँ, स्थविर ! मगध और उसके साम्राज्य में आज सर्वत्र पुष्य- 
मित्र और पतञ्जलि का जय-जयकार हो रहा हैँ। सर्वसाधारण जनता 
उदीयमान सूर्यं की पूजा किया करती है, अस्तंगामी सूर्य की नहीं। 


पाटलिपुत्र में अब अइवमेध यज्ञ की तैयारी की जा रही हैं। प्रजा इससे 


सन्तुष्ट हैं। लोग कहते हैं, चन्द्रगुप्त और बिन्दुसार के दिन अब एक 
वार फिर वापस आ जाएंगे । हिन्दूकुश तक फिर से मगध की विजयपताका 


'फहराने लगेगी ।' 


'अङ्वमेध यज्ञ की विधि को मैं भलीभाँति जानता हूँ । सद्वमँ के शत्रुओं 
की यह पुरानी परम्परा हैँ । इसी का अनुष्ठान कर वे सार्वभौम और सम्राट्‌ 
का पद प्राप्त किया करते थे। अच्छा, यह बताओ, यज्ञीय अश्व की रक्षा के 
लिए जो सेना जाएगी, उसका सेनापति कौन होगा ? 

'अग्निमित्र का पुत्र वसुमित्र ।' 

“वाहीक देश में जो बहुत-से जनपद और गणराज्य हैं, क्या उन्हें पुष्य- 
मित्र के विरुद्ध खड़ा नहीं किया जा सकता ? इन्हें अपनी स्वतन्त्रता बहुत 
प्रिय है। यज्ञीय अश्व जहाँ-जहाँ नििरोध रूप से चलता जाता है, वे सब 
प्रदेश अश्वमेधयाजी राजा के अधीन मान लिए जाते हैं। अश्वमेध का 
अनुष्ठान करते हुए पुष्यमित्र द्वारा जो घोड़ा छोड़ा जाएगा, वह पश्चिम दिशा 


"में अग्रसर होता हुआ वाहीक देश भी अवश्य ही आएगा। यौधेय, महाराज, 


कुणिन्द आदि गणराज्यों के प्रदेशों को पदाक्रान्त करता हुआ, ही वह्‌ मद्रक 


जनपद पहुँच सकेगा । क्या तुम इन्हें यज्ञीय अश्व की गति को अवरुद्ध करने 
के लिए प्रेरित नहीं कर सकते? क्या ये गणराज्य फिर से मगध की अधीनता 


स्वीकार कर लेंगे ? 
“ने यौधेय और कुणिन्द गणों के कुलमुख्यों से बात की थी, स्थविर! 

उनका कहना है कि अश्वमेध आर्य राज्यों की प्राचीन परम्परा के अनुरूप 
है। अश्वमेधयाजी आर्य राजा किसी जनपद, गण या राज्य की स्वतन्त्रता 
का अपहरण नहीं किया करते । वे उनका सहयोग तथा मैत्र प्राप्त करके ही 
सन्तोष अनुभव कर लेते हैं। मगध के अनेक पुराने राजाओं ने इस परम्परा 
को त्यागकर अपने साम्राज्यों के निर्माण का प्रयतत किया था। जससध 
जिन जनपदों को अपनी अधीनता में ले आता था, उनके राजकुलो का 

वह उच्छेद कर देता था। सहस्नों राजाओं, गणमुख्यों और राजपुरुषो 

उसने अपने कारागार में वन्दी बना लिया था। इसी कारण अन्धक-वृष्णिः 
संघ के संघमुख्य वासुदेव कृष्ण ने उसका संहार कराया था । मगधराज महा- 
पद्मनन्द भी 'सर्वक्षत्रान्तक' था। पर कुरु, पाञ्चाल, कोशल आदि राज्यों 
के महत्त्वाकांक्षी राजाओं ने 'सार्वभोम' पद प्राप्त करने के लिए अन्य 
राजाओं व गणमुख्यों का उच्छेद नहीं किया था। जनमेजय, भीमसेन, श्रुत- 
सेन, भरत आदि कितने ही प्राचीन आरं राजाग्रों ने अश्वमेध यज्ञ का 
अनुष्ठान कर चक्रवर्ती और सार्वभौम पद प्राप्त किए ये। इन राजाओं ने 
अत्य जनपदों से अपनी सार्वभौम सत्ता को स्वीकार कराया, पर उनकी 
स्वतन्त्र सत्ता का अन्त नहीं किया। वाहीक देश के जनपद समभते हैं कि 
पुष्यमित्र भी आर्य राजाओं की इसी प्राचीन परम्परा का अनुसरण कर रहा 
है। वे उससे कोई भय व उद्देग अनुभव नहीं करते। उनका विचार है कि 
हिमालय से समुद्रपर्थन्त विस्तीर्ण इस भूमि में एक शक्तिशाली सार्वभौम 
शासन की स्थापना उनकी अपनी स्वतन्त्र एवं पृथक्‌ सत्ता की रक्षा के लिए 
भी उपयोगी है। यवनराज दिमित्र के महाक्रोध का उन्हें भलीभाँति स्मरण 
है। वे कहते हैं कि पुष्यसित्र के नेतृत्त्व में आर्यभूमि में जिस नई शब्ति का 
संचार हो रहा है, उसके कारण उनकी अपनी स्वतन्त्रता भी सुरक्षित रह 
सकेगी। यज्ञीय अश्व की गति को अवरुद्ध करने का वह कोई प्रयत्न नहीं 
करेंगे, स्थविर ! ' 

तो तुम भी पुष्यमित्र के प्रभाव में आ गए हो। तुम्हारी औद्नम्त 
नीति क्या सवथा पंगु हो गई है ? कोई नई योजना बनाओ, निपुणक! हाथ 
पर हाथ घरकर बठ रहना तुम्हें शोभा नहीं देता ।” 

संकट की इस घड़ी में मिनेन्द्र ही सद्धर्म की रक्षा कर सकते हैं। भगवान्‌ 
तथागत द्वारा प्रतिपादित मध्यमा प्रतिपदा-में उनकी अगाध श्रद्धा है। सद्धर्म 
पर जो यह नया संकट उपस्थित हुआ है, उसके निवारण में वह्‌ अवश्य हमारा 
साथ देंगे |” 

हां, तुम्हारा यह विचार सही है। मैं आज ही मिनेन्द्र से भेंट करूँगा ।' 


यवनराज मिनेन्द्र आचार्य नागसेन से धम्मपद का प्रवचन सुनने में 


निमग्न थे। स्थविर कश्यप को आता देखकर वह आसन से उठकर खड़े हो 
` गए। सिर भुकाकर उन्होंने कहा -'आपने कैसे कष्ट क्रिया, स्थविर ?' 


'सद्धमं पर महान्‌ संकट उपस्थित है, यवनराज! पुष्यमित्र पाटलिपुत्र केः 
राजसिंहासन पर आसीन हो गया है, और अब वह अश्वमेध यज्ञ अनुषठान' 


में तत्पर है।' 
यह यज्ञ क्या होता है, स्थविर ?” 

“ब्राह्मण लोग कुण्ड में अग्नि का आधान कर देवताओं का आवाहन 
करते हैं, और बलि प्रदान कर उन्हें सम्तुष्ट करने का प्रयत्न करते हैं । इसी 
को वे यज्ञ कहते हैं । उनके यज्ञ अनेक प्रकार के होते हैं। अश्वमेध भी इनमें 
एक है। इस यज्ञ में अश्‍व की बलि दी जाती है, और ब्राह्मण यह मानते हैं. 
कि इस यज्ञ का अनुष्ठान करके ही कोई राजा सार्वभौम चक्रवर्ती सम्राद्‌ 
का पद प्राप्त कर सकता हैँ।' 

“तो पुष्यमित्र श्रव चक्रवती सम्राट बनना चाहता है ?' 

'हाँ, यवनराज! उसकी आकांक्षा है कि सिन्धु नदी को पार कर कपिश- 
गान्धार पर फिर से अपना आधिपत्य स्थापित करे और हिन्दूकुश से परे 
वाल्हीक देश को भी अपनी अधीनता में ले आए। सद्धर्म का वह कट्टर शत्रु 
है। उसके कारण मध्यदेश के लोग अब भगवान्‌ तथागत के अष्टांगिक आये 
मार्ग से विमुख होते जा रहे हैं। सद्धमं अब केवल मद्रक, गान्धार और कपिश 
में ही शेष है । वह इनसे भी उसका अन्त कर देने के लिए कटिबद्ध है ।' 

“हमारे रहते हुए यह कदापि सम्भव नहीं होगा ।' 

“इसीलिए तो मैं आपकी सेवा में उपस्थित हुआ हूँ, यवनराज' मैं समझता 
था, कि विदुला और बृहद्रथ द्वारा सद्धर्म के उत्कर्षं में सहायता मिलेगी । पर 
इस अनार्य पुष्यमित्र ने उन्हें कारागार में डालकर राजसिंहासन पर अधिकार 
जमा लिया है।' के 

'तो क्या तुरन्त मध्यदेश पर आक्रमण कर दिया जाए? जो कार्य दिमित्र 
नहीं कर सका था, उसे मैं सम्पत्त करूँगा । यवन सेनाएँ एक बार फिर साकेत 
को आक्रान्त करेंगी, और वहाँ से आगे बढ़कर पाटलिपुत्र तक पहुँच जाएँगी । 
पुष्यमित्र हमारे सामने नहीं टिक सकेगा ।' 

“इसकी आवश्यकता नहीं होगी, यवनराज । अझ्वमेध यज्ञ का अनुष्ठा 
| करते हुए एक घोड़ा छोड़ा जाता हैं, और उसके पीछे-पीछे एक सेना चला 
करती है। यदि कोई उस अश्‍व की गति को अवरुद्ध करे, तो सेना उससे 
युद्ध करती है। पुष्यमित्र का यज्ञीय अश्व पाटलिपुत्र से चल चुका हैं, और 
पश्चिम दिशा में तीब्र गति से आगे बढ़ रहा है। वाहीक देश के जनपदों में 
उसे रोकने का साहस नहीं है। शीघ ही वह मद्रक पहुँच जाएगा। 

पतो उसे शाकल आने दो। यहाँ हम उसे पकड़ लेंगे। देखें, पुष्यमित्र 
की सेना उसे हमसे कैसे छुड़ा सकती हैं। हाँ, आपं मद्रक जनपद के गणमुख्य 
सोमदेव से भी मिल लें । सद्धमे के प्रति उतकी अगाध श्रद्धा है। वह भी 
हमारी सहायता करेगे ।' | 

स्थविर कश्यप ते गणमुख्य सोमदेव से भेंट की । स्थविर की बात सुनकर 

सोमदेव ने कहा, 'हम सद्धर्म के अनुयायी हैं, स्थविर ! उसकी रक्षा और 
उत्कर्षं के लिए अपना सर्वस्व न्यौछावर कर सकते हैं। भगवान्‌ तथागत के 
लिए आपने मेरी प्रिय पुत्री विदुला के प्रणय की बलि दे दी। उसके कष्ट 
का ध्यान कर मेरा मन सदा बेचेन रहता है। पर मुझे सन्तोष है कि बह 
सद्धमं के लिए काम आ सकी । पर पुष्यमित्र के सँन्यबल का सामना कर 
सकता मद्रक लोगों की शक्ति में नहीं है। आपने ही तो हमें यह शिक्षा दी 
थी, कि हिसा का मार्ग गह्म और त्याज्य है, और अहिसा संसार का सबसे 
प्रबल अस्त्र है। मद्रक में आज कोई सैनिक है ही कहाँ, स्थविर !' 

“तो क्या तुम यह चाहते हो कि मद्रक जनपद फिर मगध की अधीनता 
में आ जाए, शाकल नगरी के संघाराम भी कूक्कुटविहार के समान पुष्यमित्र 
द्वारा ध्वंस कर दिए जाएँ और इस पश्चिम चक्र से भी सद्धम का लोप हो 
जाए ?' 

नहीं, स्थविर ! ! 

क्या धर्म है और क्या कतंव्य है, इसे लुम नहीं समझते । सद्धर्म पर इस 
समय जो घोर संकट उपस्थित है उसका सामना करने के लिए मद्रक लोगों 
को भी शक्ति का प्रयोग करना होगा ।' 

'पर हमें अपने बल-अबल को भी तो इष्टि में रखना है, स्थविर! यवन- 
राज मिनेन्द्र का स्कन्धावार शाकल नगरी में स्थापित है। हजारों यवन 
सेनिक यहाँ निवास कर रहे हैं। उनके होते हुए हमें अपनी रक्षा की क्या 
चिन्ता है ? पुष्पमित्र के यज्ञीय अरव की गति को यवन सेना ही अवरुद्ध कर 
सकती है।' 

“मिनेन्द्र अपने कतेव्य को भलीभाँति समझते हैं । उनकी सेना पुष्यमित्र 
का सामना करने को उद्यत है। पर शौर्य की परम्परा का मद्रक लोगों में भी 
अभी अन्त नहीं हुआ है। सढ़मं की रक्षा के लिए उन्हें भी अपने कतंव्य का 
पालन करना चाहिए ।' 


//घ “पका आदेश हमें स्वीकार है, स्थविर ! कहिए, मेरे लिए क्या आज्ञा 


तो फिर चलो ! यवनराज तुम्हारी प्रतीक्षा कर रहे हैं। उनके सेना- 
नायक भी वहाँ उपस्थित हैं ।' 

गणमुख्य सोमदेव स्थविर कश्यप के साथ मिनेन्द्र के पास गए । यज्ञीय 
अश्व की गति को किस प्रकार अवरुद्ध किया जाए, इस पर विचार-विमर्श 
करते हुए सोमदेव ने कहा--'पुष्यमित्र की सैन्यशक्ति बहुत अधिक है। 
शाकल मे उसका सामना नहीं किया जा सकता। सिन्धु नदी के तट पर 


CC-0. In Public Domain. Gurukul Kangri Collection, Haridwar 


| 
| 
| 
: 


| 
| 
| 
| 
£ 


Digitized by Arya Samaj Foundation Chennai and eGangotri 


ग्रइवमेध यज्ञ : ३१७ 


अम्बुलिम नाम की जो पल्ली है, उसी के घाट से सिन्धुनद को पार किया 
जाता है। यज्ञीय अश्‍व भी वहीं से सिन्धु को पार कर गान्धार में प्रवेश 
करेगा । क्यों न वहीं पर उसकी गति को अवरुद्ध करने का प्रयत्न किया 
जाए? ज्यों ही यज्ञीय अश्‍व अम्बुलिम के घाट पर पहुँचे, उसे पकड़कर सिन्धु 
के पार ले जाया जाए। उसे छुड़ाने के लिए पुष्यमित्र की सेना जब नदी को 
पार करने लगे, तो डटकर उक्षका मुकाबला किया जाए । इसके लिए हमें 
अपनी सेना सिन्धु के पश्चिमी तट पर भेज देनी चाहिए, और व्यूह-रचना 
कर उसे वहाँ मागध सेना की प्रतीक्षा करनी चाहिए। यही वह स्थान है, 
जहाँ पुष्यमित्र ने यवनराज दिमित्र को परास्त किया था। इस बार युद्ध में 
अवश्य ही हमारी विजय होगी । मद्रक जनपद से जो भी सैनिक एकत्र किए 
जा सकेंगे, वे वनों का साथ देंगे। मैं स्वयं मद्रक सेता का सेनापतित्व 
करूँगा ।' 

यवन सेनानायकों ने सोमदेव के प्रस्ताव का समर्थन किया । अम्बुलिम 
पल्ली के सामने सिन्धु नदी के पश्चिमी तट पर स्कन्धावार डाल दिया गया, 
और यवनों तथा मद्रकों की सेना व्युहू-रचना कर यज्ञीय अकव को प्रतीक्षा 
करने लगी । वाहीक देश में निर्वाध गति से विचरण करता हुआ यज्ञीय अश्व 
जब अम्बुलिम पहुँचा, तो यवन सैनिकों ने उसे पकड़ लिया । एक नौका पहले 
ही वहाँ तैयार थी। अश्व को तुरन्त सिन्धु के पश्चिमी तट पर ले जाया 
गया । एक बार फिर सिन्धु तट पर यवनो ऑर मागध सेना में घनघोर युद्ध 
हुआ। सेकड़ों राजपुत्रों और सहस्रो वीर सँनिकों से घिरे हुए कुमार वसु- 
मित्र ते इस युद्ध में अनुपम वीरता प्रदर्शित की। सिन्धु नदी को पार कर 
मागध सेना ने यज्ञीय अश्‍व को बन्धत से मुकत करा दिया, और मिनेन्द्र को 
परास्त कर वसुमित्र पाटलिपुत्र लौट आया। सुवर्णालंकारों से विभूषित 
यज्ञीय अश्व को सकुशल यज्ञ-मण्डप में वापस आया देखकर मगध की जनता 
के हर्ष का कोई ठिकाना नहीं रहा। पूव समुद्र से सिन्धुनद तक अब पुष्यमित्र 
का अवाध शासन स्थापित हो गया था, यवनं ने उसके सम्मुख हथियार 
डाल दिए थे, और मगध के शासनतन्त्र में एक बार फिर शक्ति का संचार 
हो गया था। भारत की क्षात्र र का अब फिर उत्थान हो गया था । 

पर अभी अब्वमेध यज्ञ पूर्ण नहीं हुआ था। राजा पुष्यमित्र ने जिस यज्ञ 
का अनुष्ठान प्रारम्भ किया था, वह तभी पूरा हो सकता था जबकि उको 
अर्धांगिनी भी यज्ञमण्डप में उपस्थित हो। सहंधमिणी के बिना आयाँ का 
कोई भी यज्ञ पूणं नहीं होता । राजमहिषी दिव्या अपने पुत्र अस्निमित्र के 
पास विदिशा गई हुई थीं, और चिरकाल से वहीं रह रही थीं। उतकी 

अनुपस्थिति में पुष्यमित्र अन्य सम्भ्रान्त राजपुरुषों के साथ गंगा और सोण 
नदियों के संगम पर प्रतिदिन स्तान करते, और यज्ञमण्डप में आकर देव 
सविता के निमित्त आहुतियाँ प्रदान करते उस समय बहुत से वीणावादक 
वहाँ उपस्थित रहते, और राजा की स्तुति में स्वरचित पद्य गाकर सभाजनों 
का मनोरंजन करते। पर यज्ञीय अश्‍व के सकुशल पाटलिपुत्र वापस आ 
जाते पर अश्वमेध की शेष विधियाँ तभी पूर्ण की जा सकती थीं, जबकि 
राजमहिषी दिव्या भी यज्ञमण्डप में उपस्थित हो । आचार्यं पतञ्जलि के 
आदेश से एक पत्र अर्निमित्र के पास भेजा गया। उसे लेकर जब राजदूत 
विदिशा पहुँचा, अग्निमित्र अपनी मन्त्रि-परिषद्‌ के साथ विचार-विमर्श 
में व्यापृत थे । मगध की राजमुद्रा से मुद्रित पत्र को देखकर वह आसन से 
उठ खड़े हुए, और सम्मान के साथ उन्होंने राजकीय पत्र को ग्रहण किया । 
पत्र इस प्रकार था--'स्वस्ति ! सेनानी पुष्यमित्र विदिशा में स्थित अपने 
पुत्र आयुष्मान्‌ अस्निमित्र को स्नेह के साथ आलिंगन कर यज्ञभूमि से यह 
पत्र भेज रहे हैं। विदित हो कि अइवमेध के अनुष्ठान की दीक्षा लेकर मैंने 
जो यज्ञीय अश्व निर्वाध रूप से विचरण करने के लिए छोड़ा था, उसकी 
रक्षा का भार वसुमित्र को दिया गया था । सौ राजपुत्र और बहुत-से सैनिक 
इस कार्य में सहायता के लिए वसुमित्र के साथ कर दिए गए थे। स्वच्छन्द 
रूप से विचरण करता हुआ यज्ञीय श्रश्‍व जब सिन्धु नदी के तट पर पहुँचा, 
तो यवन अश्वारोहियों के एक दल ने उसे पकड़ लिया । उत्कृष्ट घनुर्धर 
वसुमित्र ने तब युद्ध में शत्रुओं को परास्त किया, और बलपूर्वक अपहरण 
'किए गए यज्ञीय अश्‍व को यबनों से छुड़ा लिया । अब वसुमित्र अश्‍व के साथ 
सकुशल पाटलिपुत्र लौट आया है। यज्ञ का अब समापन किया जाना है। 
जिस प्रकार राजा सगर ने अपने पौत्र ्रंशुमत्‌ द्वारा यज्ञीय अश्व के सकुशल 
वापस लौटा लाने पर यज्ञ की विधि को पूर्ण किया था, वैसे ही मैं भी 
'करूगा। अतः आप एक क्षण भी नष्ट किए बिना तुरन्त सपरिवार यज्ञभूमि 
में उपस्थित हो जाएँ। राजमहिपी दिव्या और वधुओं का भी यज्ञ में 
सम्मिलित होना आवश्यक है । सबको शीघ्र-से-शी घ्र पाटलिपुत्र पहुँच जाना 
चाहिए। 
बल स अग्निमित्र की आँखों से हर्षं के आंसू प्रवा- 
आया है। जानती हो, उन र सि nt म 
पी न ला उल ल 
२ ९९ ` 38९ पुन ने सिन्धु-तट पर यवनों को परास्त कर वीरों में 
शुन्य स्थान प्राप्त किया है। सेनानी ने 'वसुमित्र को जोः आशीवंचन कहे 

थे, वे अब सफल हो गए हैं। जब तक गंगा और यमुना में जल की एक भी 
बूँद रहेगी, तुम्हारे पुत्र की वीरगाथा इस आर्थभूमि में गौरव के साथ गाई 
जाया करेगी । अब उठो, पाटलिपुत्र की यात्रा की तँयारी करो । हम सबको 
कल ही विदिशा से प्रस्थान कर देना है।' 
यात्रा की तैयारी में अधिक समय नहीं लगा। नर्मदा के तट पर स्थित 
मागध सेना के नायक वीरसेन उस समय विदिशा में ही थे। कुछ चुने हुए 
सैनिकों को साथ लेकर वह भी अपने बहनोई अरिनिमित्र के साथ हो लिए। 
पाटलिपुत्र पहुँचते ही धारिणी ने वसुमित्र को ग्रंक में भर लिया । पुत्र के 
सिर पर हाथ फेरते हुए उन्होंने कहा--'याद है, बेटा ! जब तुम बहुत 
छोटे थे, सेनानी ने तुम्हें क्या आशीर्वाद दिया था । तुम्हारे जैसे पुत्र को 
पाकर मैं धन्य हो गई हूँ । अपने पिता और पितामह के चरण-चिह्णों का 
अनुसरण कर सदा आयभूमि के हित के लिए प्रयत्नशील रहो ।' 
राजमहिषी दिव्या के यज्ञ-मण्डप में आ जाने पर अश्वमेघ की शेष 
विधियाँ पूर्ण की गईं | इक्कीस अरत्ति ऊँचे इक्कीस यूप बनाए गए । ये 
देवदारु, बिल्व, खदिर आदि की लकड़ी से निर्मित किए गए थे । यज्ञीय 
अश्व को तीन अन्य घोड़ों के साथ रथ में जोतकर गंगा और सोण के संगम 
'पर स्नान के लिए ले जाया गया। पुष्यमित्र और पतञ्जलि रथ पर आरूढ़ 
थे, दिव्या भी उनके साथ थी। अश्व को स्तान कराने से पूर्व दिव्या ने उस 
पर घृत मला । स्नान के अनन्तर १०१ सुवणं निष्कों द्वारा यज्ञीय अश्व 
को अलंकृत कर यज्ञ-मण्डप में लाया गया, और केन्द्रीय यूप के साथ उसे 
बाँध दिया गया । अब दिव्या तथा राजकुल की अन्य महिलाओं ने अनेक 
बार उसकी प्रदक्षिणा की । प्रदक्षिणा करते हुए वे यह उच्चारण कर. रही 
थीं “णानां त्वा गणपति हवामहे, निधीनां त्वा निविपति हवामहे ।' 
तदनन्तर यज्ञीय अश्व का आलभन कर बलि की विधि भी पूरी कर दी 
गई । फिर पुष्यमित्र को व्याघ्रचर्म पर ब्रिठाया गया, और दानपुण्य प्रारम्भ 
हुआ। ब्रह्मा, अध्वर्यु आदि सब ऋत्विगों को एक-एक सहस्र गोएँ तथा 
सौ-सौ सुवर्णं निष्क प्रदान किए गए। विजित प्रदेशों और अधीतता स्वीकार 
कर लेने वाले जनपदों से जो धन-सम्पत्ति यज्ञ के अवसर प॒र उपहार- 
स्वरूप प्राप्त हुई थी, वह सब ब्राह्मणों और श्रमणों को दान दे दी गई। 
अश्वमेध यज्ञ की सब विधियाँ अब पूर्ण हो गई थीं । पाटलिपुत्र के 
नागरिकों ने इस यज्ञ को कौतूहल की इष्टि से देखा । सदियों से वहाँ के 
किसी भी राजा ने इस यज्ञ का अनुष्ठान नहीं किया था| मगध के क 
क्षत्रान्तक' और 'ूद्रप्राय' राजा अपने उत्कर्षे के लिए अन्य राजाओं तथा 

राजकुलों का मूलोच्छेद कर देने में ही विशवास रखते थे। पर आर्यो की 
पुरानी परम्परा इससे भिन्न थी । उनकी भी यह आकांक्षा रहती 
थी, कि सारी पृथ्वी को जीतकर 'सब राजाओं में श्रे्ठ' स्थिति को प्राप्त 
करें । पर विजित राजाओं का वे मूलोच्छेद नहीं करते थे, उनसे अधीनता 
स्वीकार कराके ही वे सन्तोष कर लिमा करते थे। बहुत समय पश्चात्‌ 
पुष्यमित्र ने एक बार फिर आर्य राजाओं की प्राचीन मर्यादा का अनुसरण 
कर एक ऐसे साम्राज्य का निर्माण किया था, जिसमें अन्य राजाओं तथा 
जनपदो की स्वतन्त्रता सुरक्षित थी । इसी प्रयोजन से उन्होंने अश्वमेध यज्ञ 
का अनुष्ठान किया था, और सम्पूर्ण आर्यभूमि पर अपना आधिपत्य 
स्थापित करने में सफलता प्राप्त की थी । हिमालय से समुद्रपर्यन्त सह्न 
योजन विस्तीर्ण जो यह पृथ्वी हैं, वह एक बार फिर एक शासन में आ गई 
थी, और उसका शासन-सूत्र एक ऐसे व्यक्ति के हाथों में था जो चन्द्रगुप्त 


और बिन्दुसार के समान ही वीर, साहसी और पराक्रमी था । 

सिन्धु नदी के तट पर वसुमित्र द्वारा परास्त होकर यवनराज मिनेन्द्र 
गान्धार को राजधानी पुष्कलावती चले गए थे। आचार्य नागसेन भी उनके 
साथ थे। मिनेन्द्र अब भी उनसे भगवान्‌ तथागत की मध्यमा प्रतिपदा के 
सम्बन्ध में अपनी शंकाओं का निवारण करते रहते थे। एक दिन यवनराज 
ने आचारय से प्रश्‍न किया--पुष्यमित्र और पतञ्जलि के कारण कया मध्य- 
देश से अब सद्धमं का पूर्णतया लोप हो जाएगा ?” इसका उत्तर देते हुए 
नागसेन ने कहा--'जिसका आदि है, उसका अन्त होना भी अवश्यम्भावी 
हैं। कार्थकारण-भाव से जिन वस्तुओं व सत्ताओं का प्रादुर्भाव होता है, 
उनका विनाश भी अवश्य होता है। तथागत की यही शिक्षा है। पर किसी 
भी सत्ता का कभी पुर्णरूप से अन्त नहीं होता । जिसे हम वस्तुओं का विनाश 
कहते हैं, वस्तुतः वह उनका ख्मान्तर होना ही हुआ करता है । सद्धर्म का 
भी कभी अविकल रूप से अन्त नहीं होगा। भगवान्‌ तथागत की शिक्षाएँ 
मध्यदेश सें स्थिर रहेंगी, और वहाँ के निवासियों को सदा प्रेरणा देती 
रहेगी । प्राणीमात्र के प्रति करुणा की भावन , अहिसा, श्रौर सबका हित एवं 
कल्याण के जो उपदेश भगवान्‌ वुद्ध ने दिए थे, भारतभूमि से उनका कभी 
लोप नहीं होगा । इस देश के सब धर्म, सम्प्रदाय और पाषण्ड तथागत की 
इन शिक्षाओं को आत्मसात्‌ कर लेंगे |! 


CC-0. In Public Domain. Gurukul Kangri Collection, Haridwar 
i 8 


RR 


~---————-—————” MN) Me 


Digitized by Arya Samaj Foundation Chennai and eGangotri 


परिशिष्ट: १ 


स्थान-र्पारचय 


अ्रग्रोदक--आग्रेय गण की राजधानी । वर्तमान अगरोहा (हिसार में) । 

श्ररधक-वृण्णि-एक संघ-राज्य (मथुरा के क्षेत्र में) । 

प्रभिसार---एक जनपद जो दक्षिणी कश्मीर के जेहलम और चनाव नदियों 
के मध्यवर्ती क्षेत्र में स्थित था । 

श्रम्कुलिम-सिन्ध नदी को पार करने के घाट के समीप स्थित एक बस्ती। 

श्रमरकण्टक--छोटा नागपुर के जांगल प्रदेश के दक्षिणी पाइवं में स्थित 
एक नगर। 

प्रवन्ति--मध्य प्रदेश के मालवा क्षेत्र का एक जनपद। 

्रस्िक्ती--चनाव नदी (पंजाब में) । 

श्रश्मक--हैदराबाद के प्रदेश में स्थित एक प्राचीन जनपद। 

अ्रहिच्छत्--उत्तर पाञ्चाल की राजधानी (बरेली जिले में) । 

ग्राग्रेय--हिसार (हरियाणा) में स्थित एक गणराज्य । 

आजुतायन--एक गणराज्य जिसकी स्थिति पूर्वी पंजाब में थी। 

इन्द्रप्रस्थ--कुरु राज्य की राजधानी (दिल्ली के पुराने किले के क्षेत्र में) । 

इरावती- रावी नदी (पंजाब में) । - 

उद्यानपुरी-अफगानिस्तान की एक प्राचीन नगरी। 

कटवप्र--कर्णाटक में एक प्राचीन स्थान । 

कठ --एक गणराज्य, जो रावी और व्यास नदियों के बीच में स्थित था। 

कपिलवस्तु--शाक्य गण की राजधानी (बस्ती जिले के क्षेत्र में) । 

कपिश- हितन्दूकुश पर्वतमाला से काबुल नदी तक का प्रदेश । 

कलिंग--उड़ीसा का प्रदेश । 

काम्पिल्य--दक्षिण पाञ्चाल की राजधानी । कन्नौज के समीप। 

कामरूप असम प्रदेश । 

कुभा--काबुल नदी ( अफगानिस्तान में) । 


` क्म नदी--लुरंम (अफगानिस्तान में) । 


कुणिन्द--एक गणराज्य (पंजाब में) । 
काकनद--साउची के समीप एक प्राचीन नगरी । 
कुरु--गंगा-यमुन्ता नदियों का मध्यवर्ती तथा यमुना के पड्चिम का प्रदेश । 

केकय--जेहलम तथा चनाब नदियों का मध्यवर्ती एक जनपद । 

कोशल--आधुनिक अवध । 

कौशाम्बी--प्राचीन वत्स जनपद की राजधानी । इलाहाबाद जिले में । 

क्षुदक--एक गणराज्य, जिसकी स्थिति मोन्टगोमरी के क्षेत्र में थी । 

गान्धा र--इस नाम के दो जनपद थे, पूर्वी गान्धार और पर्चिमी गान्धार । 
सिन्ध और जेहलम नदियों के बीच के प्रदेश में पूर्वी गान्धार स्थित था, 
जिसकी राजधानी तक्षशिला थी। पश्चिमी गान्धार सिन्ध नदी के 
पश्चिम में था, और उसकी राजधानी पुष्कलाबती थी । 

ग्लुचु कायन-एक गणराज्य (पंजाब में) । 

चम्पा--ग्रंग जनपद की राजधानी, जो चम्पा नदी के तट पर स्थित थी। 

चत्यगिरि-विदिशा (भिलसा) के समीप एक पहाड़ी, जिस पर साञ्ची 
का प्राचीन स्तूप विद्यमान है। 

चन्द्रभागा--चनाब नदी । 

तक्षशिला-_पूर्वी गान्धार की राजधानी । वर्तमान टैक्सिला (पाकिस्तान में) 

दशाणं-मध्य प्रदेश का वह भाग जहाँ विदिशा और भोपाल आदि हैं। 

नवराजगृह--वाल्हीक नगर का एक भाग । 

प्रतिष्ठान--वर्तमान्त पैठन [ महाराष्ट्र में | । 

पार्थंव--पार्थिया का प्रदेश, जिसकी स्थिति कैस्पियन सागर के दक्षिण-पूर्व 
के खुरासान तथा समीपवर्ती क्षेत्र में थी । 

पाञ्चाल-यह्‌ एक जनपद था जो दो भागों में विभक्त था, उत्तर पाञ्चाल 
और दक्षिण पाञ्चाल । वर्तमान समय का रुहेलखण्ड उत्तर पाञ्चाल 
को और कानपुर-फरु खाबाद-कनौज दक्षिणपाञ्चाल को सूचित करते हैं । 

पुष्कलावती--पर्चिमी गान्धार की राजधानी । 

पुष्पपुर--पेशावर नगर । 

भद--एक गणराज्य जो आग्नेय गण के परिचिम में स्थित था । 

बहुधा न्यक-यौधेय गण क्री राजधानी । 

ब्रह्मावर्त-- एक प्राचीन तीर्थ जो दक्षिण पाञ्चाल में गंगातट पर स्थित था । 

बाख्व्री-वैविट्रया (हिन्दूकुश पर्वतमाला के उत्तर-पर्चिम में) । 

भृगुकच्छ--भडौंच । 

मगध--दक्षिणी विहार । 

मत्स्य--एक जनपद, जो यमुना के दक्षिण-पर्चिम में उस क्षेत्र में स्थित था 
जहाँ अब भरतपुर और अलवर हूं । 

मदरकु-एक गणराज्य, जिसकी स्थिति रावी और चनाब नदियों के मध्य- 

वर्ती उस प्रदेश में थी, जहाँ अब सियालकोट (पाकिस्तान में ) है। 
मध्यदेश-उत्तर भारत का वह क्षेत्र जहाँ वतमान समय में विहार, उत्तर- 
प्रदेश, हरियाणा आदि स्थित हैं । 
माध्यमिका--शिवि जनपद की राजधानी, आधुनिक चित्तौड़ के समीप। 
मालव--रावी और चनाब के संगम के क्षेत्र में स्थित एक गणराज्य । 
मूलक--गोदावरी नदी के तट पर स्थित एक जनपद । 
यवन--ग्रीक, यूनानी । 
यौधेय--एक गणराज्य, जिसकी स्थिति आधुनिक हरियाणा में थी । 
राजन्य--एक गणराज्य जो यौधेय गण के समीप स्थित था । 
राजगृह-_केकय जनपद की राजधानी । 
रोहितक एक गणराज्य जो हरियाणा के रोहतक जिले में स्थित था । 
लुम्विनी वन--बुद्ध का जन्मस्थान, नेपाल की तराई में । 
वत्स---एक जनपद, राजधानी-कौशाम्बी, इलाहाबाद के क्षेत्र में । 
वज्जि-एक गणराज्य, उत्तरी बिहार के तिरहुत क्षेत्र में । 
वरदा नदी--वर्धा नदी (महाराष्ट्र के विदभं क्षेत्र में) । 
वाल्हीक--बल्ख, बाख्त्री या बैकिट्रिया । 
वाहीक देश-वर्तंमान समय का पंजाब (भारत और पाकिस्तान में) । 
विदर्भ देश--बरार (महाराष्ट्र का एक भाग) । 
वितस्ता-जेहलम नदी । 
विदिशा-वर्तमान भिलसा (मध्य प्रदेश में) । 
वंक्षु--आमू नदी (अफगानिस्तान के उत्तर-पर्चिम में) । . 
शतुद्रि-सतलज नदी । 
शाकल-_वर्तमात सियालकोट, मद्रक गण की राजधानी । , 
शाक्य--उत्तरी बिहार का एक गणराज्य, राजप्नाती कपिलवस्लु । 
शिवि--एक गणराज्य, जो मालव गण के समीप स्थित था । 
श्रावस्ती गोंडा और बहराइच जिलों की सीमा पर स्थित कोशल जनपद 
की राजधानी (वौद्ध युग में) । 
साकेत--कोशल जनपद की महत्त्वपूर्ण नगरी, वर्तमान अयोध्या के समीप । 
साञ्ची--भिलसा के समीप जहाँ एक प्राचीन बोद्ध स्तूप है 
सारनाथ--वाराणसी के समीप, जहाँ बुद्ध ते घर्मचक्र का प्रवतेन किया था। 
सौवीर--सिन्ध के दक्षिण-पूर्वी भाग में स्थित एक प्राचीन जनपद । 
स्र्‌ ध्य--कुरु देश के उत्तर में। सहारनपुर और अम्बाला जिलों के उत्तरी 


भाग इसके अन्तरगत थे । 

श्रभिचार-क्रिया--मारण, सम्मोहन आदि के ताल्त्रिक प्रयोग । 

श्रभियान-आक्रमण। 

झ्रधिकरण--राजकीय शासन का विभाग, डाइरेवटेरेट । 

भ्रन्तपाल--सीमावर्ती प्रदेश की रक्षा के लिए नियुक्त सेनानायक । 

अपराजित--एक देवता, जिसकी पूजा प्राचीनकाल में प्रचलित थी । 

प्रप्रतिहत---एक देवता । 

ग्रमात्य--राजपदाधिकारी । 

भ्ररत्ति-एक माप, १८ इंच के लगभग । 

्रष्टांगिक श्रायं धर्म-बौद्ध धर्म । सम्यक्‌ इष्टि, सम्यक्‌ संकल्प, सम्यक्‌ 
वचन, सम्यक्‌ कर्म, सम्यक्‌ आजीविका, सम्यक्‌ प्रयत्न, सम्यक्‌ विचार 
और सम्यक्‌ ध्यान ये बौद्ध धर्म के आठ ग्रंग हैं । 

ग्रथं--धन, सांसारिक साधन, ऐसी पृथ्वी जहाँ मनुष्य बसे हुए हों । 

श्राथवंण-अथर्वं वेद में प्रतिपादित ऐसे साधन जिनसे बाद में तन्त्र-मन्त्र 
का विकास हुआ । 

श्रापुपिक-रोटी एवं पुडे बनाने वाला रसोइया । 

ान्तर्वशिक— मौर्य युग का एक राजपदाधिकारी, राजप्रासाद और राजा 
की रक्षा जिसके अधिकार-्षेत्र में होते थे। 

श्रन्वीक्षकी--दशेन शास्त्र । 

झ्राटविक-अटवि-जंगल । आटविक-जंगल के निवासी । 

श्रायुक्त--राजपदाधिकारी, कमिइनर । 

श्रात्ययिक--तुरन्त करणीय कार्य । 

श्राशु मृतक परीक्षा- पोस्टमार्टम ॥ 

भ्रालभन स्पशे, घात । 

उपधा--परख, परीक्षा । 

उच्छुतं धवज--बुर्ज । 

उदास्थित-परिब्राजकों का एक भेद । 

उशना--भआचार्य शुक्र । 

श्रौदनिक--चावल पकाने वाला रसोइया । 

्रौपनिषिदिक--तान्त्रिक एवं रहस्यमयी अभिचार क्रियाओं को करने 
वाला । 

अशनस--आचार्य शुक्र द्वारा प्रवतित राजनीतिशास्त्र का एक सम्प्रदाय । 

कक्ष्या-कोठरी । कक्ष्या विभाग--पृथक्‌ होकर बैठने के लिए बनाया हुआ 
कमरा । 

कर्मकर--मजदूर । 

कर्मान्त-कर्मशाला-कारखाना । ५ 

कल्पनाथे--भगवान्‌ शिव का एक नाम । 

कण्टकशोधन--फौजदारी न्यायालय । 

कार्तान्तिक--ज्योतिषी । 

कापटिक--कपट वेशधारी गुप्तचर । 

कातिकेय--स्कन्द, एक देवता । 

काषपिण--मौर्य युग का प्रमुख सिक्क्रा । 

कुलमुख्य--कुल (क्लैन) का मुखिया । ५ 

कूटस्थानीय--जिसका स्थान केन्द्रीय एवं प्रमुख हो । 

कोष्ठ (कोष्ठक)--मन्दिर, जहाँ देवता की मूर्ति स्थापित हो । ' 

गण (गणराज्य )--ऐसा राज्य जिसमें किसी वंशक्रमानुगत राजा का 
शासन न हो । 

गणमुख्य-- गणराज्य का प्रधान, राष्ट्रपति । 

गभंगृ ह्‌--तहखाने में स्थित निवास-स्थान । 

गणपुरस्कृत--यौधेय गणराज्य के प्रधान की संज्ञा । 

गणिका वेश्या । 

गुल्मपति--गुल्म का नायक । 

गुल्म--सैनिक टुकड़ी । 

गूढ़पुरुष--गुप्तचर । 

्रामणी- ग्राम का प्रधान । 

चरित्र-कानून का अन्यतम ग्रंग। विविध जनपदों, ग्रामों व जातियों के 
परम्परागत कातून । 

चरु--पकाए हुए चावलों से निमित हवि । 

चातुरन्त--चारों दिशाओं में व्याप्त । 

चीवर--वौद्ध भिक्षुओं द्वारा धारण किया जाने वाला वस्त्र । 

जन--कबीला, ट्राइब । रे 

जनपद--ऐसा राज्य जिसमें प्रधानतया किसी एक जत्त का निवास हो । 

प्राचीन भारत में बहुत-से जनपदों की सत्ता थी । 
जटिल जटा धारण करने वाला तपस्वी साधु । 
जयन्त--एक देवता । 
जानपद-सभा-जनपद की सभा । | 
जानपद--जानपद सभा का सदस्य । 
ज्येष्ठ (ज्येष्ठक )--व्यवसायियों तथा व्यापारियों के संगठन का प्रधान । 
तीथ--राज्य के प्रमुख शासकीय विभाग । 
वूयंकर--तुरही बजाने वाला । 
दण्ड--शासन । दण्डनीति-शासनविज्ञान । दण्डशक्ति---शासकीय 
शक्ति । 
दन्तमुद्रा--राजकीय मुहर । 
दण्डपाल -सेना का अन्यतम अधिकारी । 
इुरभिसर्धि--साजिश, षड्यन्त्र । 
दौवारिक-दुर्ग एवं राजप्रासाद के प्रवेश-द्रार का मुख्य अधिकारी । 
धम--कानून, कर्तव्य, कानन का अन्यतम अंग । 
धर्मस्थीय--दीवानी न्यायालय । 
धमस्थ--धमस्थीय न्यायालय का न्यायाधीदा । | 
ध्वजमात्र--जिसके पास वास्तविक राजशक्ति न हो, जो राजशक्ति का | 
चिह्लमात्र हो । | 
तिगम--व्यापारियों का संगठन । | 
निष्क--सोने का प्राचीन सिक्का । | 


निःश्रेयस--मोक्ष । 
नेमित्तिक--ज्योतिषियों का एक भेद । | 


> 


पण--प्राचीन काल का एक सिक्का । 
पण्य_-विक्रेय पदार्थं । 
पण्यशाला--दूकान । 

पक्थ--पर्तून, पठान । 

पक्वान्न पण्य--हलवाई । 
पक्बमांसिक-मांस पकाने वाला । 
पण्यवीधि बाजार । 

पर्णमणि-पत्तों से निमित विजयोपहार । 
पल्ली छोटी नगरी । 

प्रवहण--नौका । 

प्लव-- नौका । 

प्रत्यन्त सीमान्त प्रदेश । 

प्रत्यपाय--विपत्ति, विघ्न, संकट । 

प्रब्रज्या--संन्यास। 

प्रदेष्टा-कण्टक शोधन न्यायालय का न्यायाधीश । 

पान्थशाला (पान्थागार) यात्रियों के निवास का स्थान, होटल । 

पानागार--शराबखाना । 

पाषण्ड--धामिक सम्प्रदाय । 

पेशलरूप7--परम सुन्दरी, सुकुमारी । 

पौर--पुरसभा । पुरसभा का सदस्य । 

ब्रह्मण्यदेव---एक देवता । स्कन्द कातिकेय । ट 

भूति--वेतन । 

भूतसेना --मृति प्राप्त कर कार्यं करने वाले सैनिकों की सेना । 

मध्यमा प्रतिपदा--वुद्ध द्वारा प्रतिपादित मध्यमार्ग, बौद्ध धर्म । 

महानस--रसोईधर । 

सन्तयुद्ध कूटनीति का युद्ध। 

मानव--मनु द्वारा प्रवतित विचार-सम्भ्रदाय । 

सायायोग-तन्त्र-मन्त्र की सिद्धि। 

मायायोग सिद्ध-तन्त्र-मन्त्र में प्रवीण । 

मोल सेता--राज्य के मूल निवासी नागरिकों की सेना । 

मोहृतिक--ज्योतिषी । 

रक्ष राक्षस, रहस्यमयी दुष्ट सत्ताएँ । 

रसद--विष देनेवाला । 

राजशासन--राजा व राज्य द्वारा प्रचारित आदेश । 

रूपाजीवी--रूप द्वारा आजीविका चलाने वाली वेश्या । ड 

व्यवहार--कानून का अन्यतम ग्रंग । व्यक्तियों एवं व्यक्ति-समुदों द्वारा 
जो संविदाएँ (कन्द्रैकट) की गई हों । 

वार्ता--कृषि, पशुपालन और वाणिज्य । 

वार्तोपजीवि संघ या गण--ऐसे गणराज्य, जिनके निवासी अपनी 
आजीविका के लिए कृषि, पशुपालन और वाणिज्य का अनुसरण करते 
हों। 

चंदेहक-_व्यापारी, सौदागर । 

शासन- राजकीय आदेश, सरकार । 

शासनतन्त्र--सरकार। 
धमण--बौद्ध तथा साधु । 

इवपाक--चाण्डाल । 

श्रावक--बौद्ध धर्मं का अनुयायी गृहस्थ । 

श्रेणि--व्यवसायियों और शिल्पियों के संगठन, गिल्ड । 

श्रेणिमुख्य, श्रेणिज्येष्ठक--श्रेणि का प्रधान । 

सन्तिधाता -राजकीय कोष का प्रधान अधिकारी । 
समाहर्ता-- राजकीय करों को एकत्र करने वाला प्रधान अधिकारी । 
समाज--पान, नृत्य आदि के निमित्त समारोह या गोष्ठी । 

सत्री --गुप्तचर । 


—- 3483 «5 MT 


सचिवायत्तसिद्धि--जो राजा शासनके सम्बन्ध में मन्त्रों पर निर्भर करे । 


सर्वोपधाशुद्ध-ऐसा व्यक्ति जो सब परखों से शुद्ध सिद्ध हो । 
साथ--काफिला । 

सार्थवाह--काफिले का नेता । 

स्कन्धावार--छावनी । 

सन्दोह समूह्‌ । 

संभार-सामग्री, आवश्यक वस्तुएँ । 

संघाराम-वौद्ध भिक्षुओं व आचार्यों का आश्रम, विहार । 
संहत--संघ या संगठन में संगठित । 

संघात--संघ, संगठन । 

संयात्य--युद्ध के लिए प्रयुक्त होने वाली नौकाएं । 
स्थविर-वोद्ध धर्मगुरु, थेर । 

हिंस्रिका नौकाएं--हमला करने. वाली नौकाएँ । 
त्रयी--वैदिक संहिताएँ । ऋग्वेद, यजुर्वेद और सामवेद । 
त्रिपिटिक बौद्ध धर्मे के धर्म-ग्रस्थ । 

